
Quod  christianae  professionis  vigor  valgo  sensim 
languescat,  quod  in  communi  vita  atque  in  humani  ge- 
neris  societate  iustitiae  teges  violentur  farn  facile,  quod 
homines  f\uxa  bona  sic  appefant  nt  nihil  pensi  habeant 
quin  iis  potiantur,  iiaec  et  talia  palam  est  non  aliunde 
nasci,  nisi  ex  oblivione  eorum,  quae  omnibus  mortaii- 
bus  sunt  posf  humanum  exitum  a  iudice  Deo  vel  spe- 
randa  vel  metuenda  in  sempiternum .  Qnoniam  autem 
plernmqne  solet  sanctissimae  retigionis  negUgentiam 
vet  contemptnm  vanitas  excipere  superstitionum.  videre 
licet  non  paucos  iam  esse  qui  temere  cum  arcanis  spi- 
ritibns  commercium  habeant,  seque  imprndenter  in 
taqueos  induant  diaboli.  Itaque  praeclarae  cniusdam 
opportunitatis  sunt  illi  a  te  nuper  editi  libri :  qno- 
rum  in  altero  fuse  de  «  Novissimis  »  doctrinam  ca- 
tholicam,  schofasticorum  more  institntoque  explicas, 
uberrimam  praebens  materiam  concionatoribus  sacris 
ad  fidelinm  animos  permovendos  ;  in  altero  antem  de 
«  Spiritismo  »  quae  perhihentur,  accurate  theologiae  tam- 


quam  trutina  examinas,  egregieque  disputansf  ex  fidei 
principiis,  qua  sint  condicione  quidque  agant  animae 
corporum  solutae  vinculis,  fallacias  inimici  hominis  con- 
vincis,  tam  hodie  multis  exitiosas.  Quos  equidem  tibros 
—  ut  cetera  tua  scriptay  quibus  et  fidem  tueri  et  pie- 
tatem  in  popnlo  fovere  iam  pridem  studes  —  accepi- 
mus  perlibenter ;  eo  magis  quod  in  utroque,  ut  videmus, 
religiose,  quemadmodiim  consuevisti,  dncem  et  magistrum 
sequeris  Aquinatem.  Quare  de  Jioc  duplici  doctrinae  sot- 
lertiae  pietatisqne  tuae  munere  meritis  te  laudibus  pro- 
sequimur,  atque  ut  inde  optati  fructns  salntis  anima- 
rum  exsistant,  auspicem  caelestium  bonorum  ac  testem 
paternae  benevolentiae  Nostrae,  tibi,  diiecte  fili,  Apo- 
stoiicam  Benedictionem  amantissime  impertimns. 

Datum    Romaey  apud  S.  Petrumy   die  30  mensis 
Apritis  1921 ,  Pontificatus  Nostri  anno  septimo. 

Adesto  mihi,  nunc  et  semper,  o  Virgo  Dei  Genitrix, 
Mater  misericordiae,  benigna  et  clemens,  in  praesenti 
quidem  vitae  cursu  fervens  protectrix  atque  auxilia- 
trix,  ...  in  tremendo  autem  die  iudicii,  ab  aeterna  me 
damnatione  liberans  *- 

PRAEFATIO 


Ad  cultorem  rerum  theologicarum  pertinet  non  solum 
Dei  essentiam,  quantum  intellectui  humano  in  hac  vita 
possibile  sit,  rimari,  sed  divinorum  etiam  operum  ad 
extra  rationem  investigare,  quatenus  in  his  Dei  benedicti 
attributa,  sapientia  scilicet,  bonitas,  iustitia  et  fortitudo, 
manifestata  relucent.  In  triplici  porro  sunt  differentia 
res  mundanae:  scilicet,  substantiae  quaedam  sunt  pure 
spirituales  seu  angelicae;  item,  substantiae  pure  mate- 
riales;  denique  substantiae  mixtae  ex  corpore  et  anima 
spirituali,  qualis  est  homo.  Haec  omnia  divinus  Artifex, 
non  ex  necessitate  suae  naturae,  nec  ad  augendam  suam 
beatitudinem,  sed  liberrimo  suae  voluntatis  decreto,  ad 
manifestationem  scilicet  sapientiae  et  bonitatis  suae,  con- 
didit,  non  quidem  ab  aeterno,  sed  determinato  temporis 
initio;  hominem  vero,  statim  ab  eius  formationis  princi- 
pio,  ad  supernaturalem  elevavit  ordinem,  quatenus  San- 
ctissimae  Trinitatis  imaginem  similitudinemque  in  se  ge- 
reret,  atque  sua  ipse  operatione  ad  beatitudinem  perve- 
niret. 

At,  quemadmodum  singulis  rerum  ordinibus  in  deter- 
minata  temporis  differentia  Deus  initium  dedit,  ita  eis- 
dem  terminum  imposuit,  non  quidem  quantum  ad  esse 
earumdem,  cum  in  nihilum  neutiquam  sint  redigendae, 
sed  quantum  ad  probationis  aut  fluctuationis  statum,  cui 
unaquaeque  res,  secundum  suae  naturae  exigentiam  sub- 
iacet.  Quocirca  Angeli  quidem,  cum  sint  substantiae  pure 

spirituales,  cursum  suum  in  momento  compleverunt,  cum 
uno  tantum  voluntatis  suae  motu  finem  suum  vel  «int 
perfecte  adepti,  vel  ab  eo  misere  ac  totaliter  defecerint. 
Pro  singulis  autem  hominibus,  probationis  cursus,  quam- 
diu  sospes  sit  vita  praesens,  protenditur,  qua  per  mor- 
tem  dissoluta,  cprpus  quidem  putrescit  in  sepulcro,  ani- 
ma  vero  vel  ad  Deum  beatitudine  potitura  pergit,  vei  ab 
eo  aeternaliter  damnanda  abiicitur. 

Quod  probationis  tempus  pro  singulis  quidem  homi- 
nibus  breve  est  ac  velut  momentaneum ;  at  pro  universo 
genere  humano  longam  complectitur  saeculorum  seriem, 
quae  quanta  futura  sit,  solus  ille  novit  qui  mundum  con- 
didit:  qua  denique  elapsa,  mundi  iam  finis  adveniet, 
quando  tota  natura  erit  renovanda. 

Quae  cum  ita  sint,  quemadmodum  theologi  part.es 
sunt  rerum  origines  perquirere,  ita  etiam  ad  eum  spe- 
ctat  singulorum  finem  investigatione  persequi,  quod  qui- 
dem  in  apposito  Tractatu  perfici  postulatur.  At,  cum  de 
Angelorum  novissimis  in  speciali  de  eisdem  tractatione 
actum  iam  fuerit,  ideo  restat  ut  de  novissimis  singulo- 
rum  hominum,  necnon  de  novissimis  omnium  simul  ho- 
minum,  una  cum  mundo  materiali,  hic  tantummodo  in- 
quiramus. 

Et  primo  quidem,  quod  attinet  ad  novissima  singulo- 
rum  hominum,  maxime  advertendum  est,  uniuscuiusque 
hominis  sortes  ita  in  morte  determinari,  ut  impossibilis 
evadat  aliqua  in  animae  conditione  mutatio  relate  ad-fi- 
nis  ultimi  seu  beatitudinis  assecutionem :  unde  vanissime 
decipiuntur,  qui  putant  animam,  post  suam  a  corpore 
separationem,  gradatim  transire  posse  de  statu  miseriae 
ad  statum  felicitatis,  per  internam  suimet  ad  Deum  et  ad 
bonum  morale  conversionem.  Quod  fortius  inculcari  ho- 
die  non  piguerit,  cum  subdolis  spiritismi  artibus  longe 
lateque  perniciosa  diffundatur  doctrina  de  graduali  sor- 
tium  animae  humanae  post  hanc  vitam  reformatione : 
quo  errore  nullus  forsan  perniciosior   fingi  potest,  cum 

hominem  a  fine  vitae  praesentis  avertat,  qui  est  ut  per 
opera  bona  certam  suam  vocationem  et  electionem  fa- 
ciat  *. 

Quod  attinet  ad  ea  quae  in  saeculorum  fine  sunt 
eventura,  primo  quidem  loco  gravis  illa  ac  falli  nescia 
occurrit  Domini  nostri  sententia  2 :  De  die  autem  illa 
et  hora,  nemo  scit.  Quapropter,  quae  hac  super  re  apud 
prophetas,  et  maxime  apud  S.  Ioannem,  in  Apocalypsi, 
vaticinia  leguntur,  non  debemus  ea  mente  legere,  quasi 
praesumentes  tempora  vel  momenta  quae  Pater  posuit 
in  sua  potestate  3  perscrutari:  cum  prophetiae  finis  pro- 
prius  sit,  praedictione  rerum  futurarum,  fidei  illorum 
temporum  inservire,  in  quibus  res  illae  revera  eveniunt: 
quod  est,  cum  viderint  homines  res  a  Deo  praedictas  ve- 
rificari,  in  promptu  inde  habent  ut  argumentum  desu- 
mant,  divinam  Providentiam  mundi,  et  maxime  vero  Ec- 
clesiae,  sortes  regere.  Quod  inculcat  S.  Petrus4:  Quibus 
revelatum  est,  quia  non  sibimetipsis,  vobis  autem  mi- 
nistrabant  ea  quae  nunc  nuntiata  sunt  vobis:  quo 
etiam  sensu  edixit  Dominus  noster  5 :  Amodo  dico  vobis, 
priusquam  fiant ;  ut  cum  factum  fuerit  credatis  6. 

Quod  autem  ad  praesens  tempus  attinet,  cum  scilicet 
signa  mundi  dissolutionem  praenuntiantia  nondum  clare 
et  manifeste  apparuerint,  plura  eaque  praestantissima, 
ex  novissimorum  consideratione,  salutis  documenta  in 
fidelem  populum  derivantur.  Scilicet,  primo  quidem,  ex 
magnis  tribulationibus  quae  Ecclesiae  in  fine  temporum 
instabunt,  apparet  ordinem  esse  aeternum  et  immutabi- 
lem,  a  Deo  praefixum,  homines  ad  felicitatem  et  regnum 
caeleste  pervenire  non  posse,  nisi  per  magnos  labores 
multosque  sudores,  et  nonnisi  acribus  praeliis  feliciter 
superatis.  Tum  manifesta  fit,  mediis  hisce  praeliis  et 
contentionibus,  paterna  Dei  in  homines  sollicitudo,   qui 


1.  2  Pet.,  I,  10.  —  2.  Matth..  XXIV,  36.  —  3.  Aot.,  I,  7.  —  4.  1  Ep. 
I,  12.  —  5.  Io..  XIII,  19.  —  6.  Cf.  Io.,  XIV,  29 ;  1  Coi\,  X,  11: 

vigilat  super  gregem  suum,  nec  suis  militibus  adesse  de- 
sinit,  eosdem  confortans  contra  hostes  atque  ad  vincen- 
dum  coadiuvans,  eorum  quoque  inimicorum  virtutem  ac 
vires  refraenans  atque  moderans,  ne  fideles  plus  aequo 
tentationibus  obruantur.  Denique  ex  futuro  terribili  bello 
in  fine  saeculorum  a  diabolo  contra  electos  gerendo,  ma- 
gna  elucescit  Dei  sapientia,  qui  vesanos  huius  diri  hostis 
conatus  ad  finem  suae  voluntatis  convertet,  eosdem  ul- 
timo  in  salutem  et  glorificationem  electorum  suorum  or- 
dinando.  Cum  autem  nesciamus  quandonam  haec  sint 
eventura,  menti  nobis  obversari  debet  monitum  S.  Pauli, 
scilicet  debere  nos  cum  metu  et  tremore  salutem  no- 
stram  operari l,  expectantes  beatam  spem  et  adventum 
gloriae  magni  Dei 2. 

At  vero,  etsi  nil  certi  de  mundi  fine  valet  decerni, 
quae  tamen  fieri  nunc  in  mundo  cernimus  haud  obscure 
innuere  videntur  illa  instare  tempora,  ad  quae  id  refer- 
tur  quod  ait  S.  Ioannes  in  Apocalypsi3:  Vae  terrae  et 
mari,  quia  descendit  diabolus  ad  vos,  habens  iram 
magnam,  sciens  quod  modicum  tempus  habet.  Quod 
quidem  haud  ita  pridem  significavit  s.  m.  Pius  X,  cum  in 
prima  sua  Epistola  Encyclica  E  supremi  apostolatus 
cathedra  4,  recensitis  malis  quibus  aetas  nostra  obruitur, 
concluserit:  Haec  profecto  qui  reputet,  is  plane  metuat 
necesse  est,  ne  malorum,  quae  supremo  tempore  sunt 
expectanda,  sit  perversitas  haec  animorum  libamen- 
tum  quoddam  ac  veluti  exordium;  neve  filius  perdi- 
tionis,  de  quo  Apostolus  loquitur  b,  iam  in  hisce  terris 
versetur.  Tanta  scilicet  audacia,  eo  furore  religionis 
pietas  ubique  impetitur,  revelatae  fidei  documenta  op- 
pugnantur,  quaeque  homini  cum  Deo  offxcia  interce- 
dunt  tollere,  delere  pj^orsus  praefracte.  contenditur  !  E 
contra,  quae,  secundum  Apostolum  eumdem,  propria 

1.  Phil.,  II,  12.  —  2.  Tit.,  II,  13.  —  3.  XII,  12.  —  4.  4  Oot.  1903. 
—  5.  2  Thess.,  II,  3. 

est  Antichristi  nota,  homo  ipse,  temeritate  summa,  in 
Dei  locum  invasit,  extollens  se  supra  omne  quod  dicitur 
Deus  l. 

Equidem  ex  ipso  S.  Scripturae  oraculo  indubitanter 
accipimus,  futuram  hanc  esse  novissimorum  temporum 
labem,  fidem  scilicet  et  caritatem  in  multorum  hominum 
cordibus  defecturam :  sic  quippe  legimus 2 :  Verumtamen 
Filius  hominis  veniens,  putas,  inveniet  fidem  in  terra  ? 
Et  rursus  3 :  Quoniam  abundavit  iniquitas,  refrigescet 
caritas  multorum.  Sane,  caecutire  illum  oportet,  qui 
nou  videat  quam  funesto  exitu  infidelitatis  lues,  tanquam 
pestis  laetifera,  totum  orbem  invadat :  quam  pestem  tum 
scriptores  in  publicis  ephemeridibus  et  novellensibus  fa- 
bulis,  cum  magistri,  in  universitatum  cathedris,  ipsi  quo- 
que  publicarum  rerum  moderatores  palam  ostentant  ac 
blasphemo  ore  impune  praedicant.  Quantum  vero  elan- 
guerit  caritas,  evincunt  atrocia  illa  et  nunquam  anteactis 
temporibus  audita  bella,  quibus  recenti  tempore  vidimus 
gentes  sanguine  sitibundas  adversus  gentes,  regna  adver- 
sus  regna  pugnare,  privatos  vero  homines  aliorum  rui- 
nis  ditescere. 

Quae  cum  ita  sint,  enixe  nobis  adlaborandum  est,  ut 
fidei  depositum  sancte  atque  diligenter  in  cordibus  no- 
stris  custodiamus ;  sedulo  devitantes  subtilissimas  illas 
artes,  quibus  mundus  atque  diabolus  fidei  nostrae  inde- 
sinenter  insidiantur:  simul  quoque  solliciti  simus  servare 
unitatem  spiritus  in  vinculo  pacis  4;  ac  taliter  vivamus, 
ut  semper  ob  oculos  nostros  solemne  illud  S.  Pauli  mo- 
nitum  obversetur  5:  Vigilate,  statein  fide,  viriliter  agite 
et  confortamini :  omnia  vestra  in  caritate  fxant. 

Romae,  in  solemnitate  Epiphaniae  Domini,  1921. 

1.  Ibid.,  2.  —  2.  Luo..  XVIII,  8.  —  3.  Matth.,  XXIV,  12.  —  4.  Eph., 
IV,  3.  —  5.  1  Cor.,  XVI.  13,  14. 

fn  omnibus  operibus  tuis 
memorare  novissima  tua,  et  in 
aeternum  non  peccabis  K 

1.  —  Ratio  huius  tractatus.  —  Ad  sacrae  theologiae 
cultorem  pertinet  non  solum  Dei  naturam  atque  attributa 
tum  essentialia  tum  notionalia,  quantum  humano  ingenio 
fidei  lumine  coadiuvato  in  hac  vita  permittitur,  devote  et 
reverenter  investigare,  sed  etiam  illius  opera  ad  extra,  qui- 
bus  inexhaustas  gloriae  suae  divitias,  tanquam  in  speculo 
et  in  aenigmate,  manifestavit,  studio  et  admiratione  pro- 
sequi.  Porro  huiusmodi  divinorum  operum  triplex  exstat 
consideratio,  prout  scilicet  inspiciuntur  in  ipso  eorumdem 
exordio,  in  evolutione  cui  temporis  decursu  subiacuerunt, 
et  in  finali  sua  consummatione.  Et  quidem,  ad  primam  consi 
derationem  pertinet  creatio  rerum,  tum  spiritualium,  tum 
materialium,  seu  earum  ex  nihilo  eductio,  Deo  iubente, 
qui  simul  res  in  suo  quasque  ordine  distribuit  atque  col- 
locavit;  ad  secundam  considerationem  spectat   humanae 

1.  Eccli.,  VII,  40. 

creaturae,  per  peccatum  sauciatae,  reparatio  atque  san- 
ctificatio,  virtute  Redemptionis  per  mortem  Iesu  Christi 
Filii  Dei  procurata;  ad  tertiam  demum  considerationem 
refertur  sors  ultima  atque  finalis  rerum  huius  mundi 
conditio. 

Porro,  ultima  rerum  huius  mundi  visibilis  sors  et  condi- 
tio  alia  est  absoluta,  quae  scilicet  in  fine  saeculorum  obti. 
nebit,  alia  relativa,  quae  in  uniuscuiusque  hominis  obitu 
locum  habet,  cum  anima  rationalis,  a  corpore  separata 
in  suo  statu  fixe  collocatur.  Quapropter,  in  tractatione  de 
rerum  consummatione,  debent  primo  considerari  homi- 
num,  qui  in  terra  peregrinantur,  ultimae  vicissitudines, 
cum  videlicet  ex  hac  vita  discedunt  atque  aeternitatis 
domum  ingrediuntur 4,  iustum  Dei  iudicium  subituri  atque, 
pro  meritorum  diversitate,  aut  praemium  aut  poenas  rela- 
turi.  Secundo,  ultimi  illi  eventus  erunt  investigandi,  qui  ex 
ordinatione  divina,  aut  immediate  praecedent  finem  varia- 
tionum  huius  mundi,  aut  ipsam  saeculorum  seriem  defini- 
tive  claudent,  quando  scilicet  mortui  e  sepulcris  resur- 
gent,  atque  mundo  per  ignem  purgato  atque  renovato, 
gloriosum  Christi  regnum,  in  aeternum  perduraturum, 
inchoabitur. 

2.  —  Utilitas  huius  tractationis.  —  Quam  utilis,  imo 
necessaria  sit  de  novissimis  accurata  tractatio,  ex  hoc 
primo  apparet,  quod  in  ea  rite  edocemur  quis  sit  ultimus 
noster  finis,  ad  quem  omnes  nostras  actiones  dirigere 
debeamus.  Enimvero  vulgatum  est  adagium,  in  omnibus 
nos  finem  respicere  debere,  cum  finis  ratio  sit  eorum 
quae  ad  finem  ordinantur:  quocirca,  in  recta  iustitiae  et 
veritatis  via  illum  ambulare  necesse  est,  qui  novissima 
sua  semper  ob  oculos  habeat;  unde  et  regius  Psaltes 
supplex  Deum  exorabat2:  Notum  fac  mihi,  Domine,  ft- 
nem  meum,  ut  sciam  quid  desit  mihi. 

1.  Eccli.,  XII,  5.  —  2.  Ps.  XXXVIII,  5. 

Accedit  hominem,  quousque  vitam  ducit  mortalem, 
innumeris  praeoceupari  passionibus  atque  diaboli  et  mundi 
tentationibus  sollicitari,  ut  a  Dei  lege  abstrahatur  et  ad 
peccatum  potenter  alliciatur.  Iamvero,  nihil  post  divinam 
gratiam  tam  efficax  potest  inveniri,  ad  pietatis  studium 
in  homine  confovendum,  illique  salubrem  peccati  timo- 
rem  iniiciendum,  aut  etiam,  si  iam  in  vitia  praeceps  rue- 
rit,  ad  illum  a  perditionis  via  retrahendum,  quam  novis- 
simorum,  et  maxime  mortis,  iudicii  atque  inferni,  fre- 
quens  et  pia  consideratio ;  unde  illud  solemne  monitum 
Spiritus  Sancti  * :  In  omnibus  operibus  tuis  memorare 
novissima  tua,  et  in  aeternum  non  peccabis. 

Denique,  ad  salutem  obtinendam,  haudquaquam  satis 
est  bene  incepisse  aut  opus  inceptum  laudabiliter  conti- 
nuasse;  sed  necessaria  est  usque  in  finem  perseverantia 
in  bono,  iuxta  illud 2:  Qui  perseveraverit  usque  in  finem 
salvus  erit;  ad  quod  quidem  magna  opus  est  animi  vir- 
tute,  qua  quis  vitae  taedium  fortiter  sustinens  a  bono 
faciendo  nunquam  desistat,  etsi  in  doloribus,  egestate 
aut  infamia  vitam  traducere  debeat.  Ad  quod  profecto  ob- 
tinendum,  homini  nequit  non  esse  valido  adiumento  iugis 
consideratio  magnae  illius  diei,  cum  transactis  dolorosae 
huius  vitae  doloribus  atque  certaminibus,  coronam  gloriae 
a  iusto  iudice,  una  cum  omnium  bonorum  copia,  in  aeter- 
num  duratura  percipiet.  —  Iugis  ergo  de  novissimis 
consideratio  homini  finem  suum  ultimum  constanter  in 
mentem  revocat,  illum  arcet  a  peccato,  atque  in  bono 
ad  extremum  usque  spiritutn  conservat. 

3.  —  Sacrae  Scripturae  et  Patrum  solemnia  hac 
de  re  effata.  —  Quae  cum  ita  sint,  qui  ex  hoc  tractatu 
uberiorem  fructum  cupit  percipere,  conari  debet  ut  ob 
oculos  mentis  suae  sequentia  Sacrae  Scripturae  effata, 
tanquam   dicendorum  summam  atque   tesseram,  iugiter 

1.   Eccli.,  VII,   40.  —    2.  Matth.,  X,  22. 

teneat.  — Hoc  itaque  dico,  fratres,  ait  S.  Paulus l,  'tem- 
pus  breve  est;  reliquum  est  ut  et  qui  habent  uxores, 
tanquam  non  habentes  sint ;  et  qui  flent,  tanquam 
non  flentes;  et  qui  gaudent,  tanquam  non  gauden- 
tes;  et  qui  emunt,  tanquam  non  possidentes;  et  qui 
utuntur  hoc  mundo,  tanquam  non  utantur :  praeterit 
enim  figura  huius  mundi.  Quibus  omnino  cohaeret 
illud  Principis  Apostolorum  2:  Cum  igitur  haec  omnia 
dissolvenda  sint,  quales  oportet  vos  esse  in  sanctis  con- 
versationibus  et  pietatibus,  exspectantes  et  properantes 
in  adventum  diei  Domini,  per  quem  caeli  ardentes  sol- 
ventur,  et  elementa  ignis  ardore  tabescent  ?  Novos  vero 
caelos  et  novam  terram  secundum  promissa  ipsius 
exspectamus,  in  quibus  iustitia  habitat.  Propter  quod, 
carissimi,  haec  exspectantes,  satagite,  immaculati  et 
inviolati  ei  inveniri  in  pace. 

Porro  solemnia  haec  geminorum  Apostolorum  monita 
Patres  atque  Ecclesiae  Doctores  inculcare  non  destiterunt, 
quorum  omnium  placita,  in  hoc  S.  Gregorii  Magni,  brevi 
veluti  compendio  redacta,  relegere  est.  Haec  itaque  recor- 
datio  (vanitatis  rerum),  ait  ille  3,  magna  vobis  debet  esse 
instructio,  quoniam  pro  magno  diligi  non  debet  quidquid 
fine  concluditur.  Illa  ergo  appetenda,  illa  summopere 
diligenda  sunt,  quae  nec  inventa  transeunt,  nec  adepta 
deficiunt.  Sed  quia  ad  horum  desiderium  anhelare  sine 
divinae  misericordiae  gratia  nullus  valet,  oramus  omni- 
potentem  Dominum,  ut  haec  vobis  et  eligendi  velle  et 
posse  tribuat  obtinendi:  quatenus  et  hic  vos  in  suo 
vivere  timore  .concedat,  et  postea  in  sanctorum  mar 
tyy^um  sorte  recipiaU 

-4.  —  Quibusnam    scopulis    sit    praesens    tractatio 
obnoxia.  —   Scire  autem   debet  prudens   novissimorum 

1.  1  Cor.,  VII,  29-31. 2.  2  Pet.,  III,  11-14.-  3.  Epist.  XLIX, 

ad  Adeodatam  illustrem,  1.  X.  Ind.  III,  Paris.,  1705,  t.  II,  ool.  1077. 

investigator,  haudquaquam  satis  sibi  esse  revelationis  ef- 
fata  de  ultimo  nostro  flne  ac  de  iis  quae  illum  circum- 
stant,  prae  oculis  in  hac  tractatione  habere;  sed  sibi 
etiam  proponere  debet  a  nonnullis  scopulis  sedulo  caven- 
dum,  in  quos  incauti,  praesenti  potissimum  tempore,  of- 
fendisse  deprehenduntur.  Qui  quidem  scopuli  tum  ex 
ipsius  rei  quae  hic  tractatur  difficultate,  tum  ex  humani 
sensus  natura  promanant.  Et  primo  quidem  recolendum 
est  ea,  de  quibus  hic  agitur,  suapte  natura  valde  subtilia 
esse,  ut  est,  puta,  animae  conditio  cum  a  corpore  sepa- 
ratur,  vel  modus  quo  carnis  resurrectio  perficitur;  prae- 
terea  multa  hic  traduntur,  quae  cum  sensibus  e  diametro 
pugnant,  verbi  gratia,  poena  quae  vel  pro  una  mortali 
culpa  statuitur  aeterna,  aut  praemium  in  altissima  di- 
vinae  essentiae  visione  consistens,  aut  cessatio  illius  motus 
mundani,  cui  adeo  assuevimus,  ut  minime  nobis  videatur 
posse  praetermitti.  Quocirca,  nil  mirum  si  in  hac  prae- 
sertim  materia  suos  videantur  modernistae  errores  ita 
aggerasse,  ut  nullibi  tam  turpiter,  sicut  hic,  erraverint. 
Unde  plura  debebunt  eorumdem  asserta  corrigi,  quod  illi 
certe  haud  ita  patienter  ferent;  adeo  ut  illud  nobis  usur- 
pandum  occurrat,  quod  olim  in  causa  sua  proferebat 
S.  Hieronymus  *:  Sciens  et  prudens  in  flammam  mitto 
manum. 

5.  —  Quatuor  sedulo  observanda  pro  recta  huius 
tractatus  intelligentia.  —  Quae  cum  ita  sint,  si  quis  cu- 
piat  inoffenso  pede  in  regione,  quam  exploraturi  sumus, 
incedere,  sequentia  sibi  observanda  proponere  debet 
Primo  quidem,  cum  ea  quae  respiciunt  statum  animae 
humanae  post  mortem  itemque  corporum  resurrectio- 
nem,  quodammodo  fundentur  in  iis  quae  recta  philoso- 
phia  tradit  de  anima  et  de  corpore  necnon  de  substan- 
tiali  eorumdem  relatione,  hinc  ne  latum  quidem  unguem 

1.  Praef.  in  L.  Isaiae,  ad  Paulara  et  Eustochium. 

debet  theologus  a  peripatetica  de  psychologia  doctrina 
discedere,  si  non  vult,  aut  circa  conditionem  animae  se- 
paratae  aut  circa  corpus  propriae  animae  denuo  unien- 
dum,  inextricabilibus  tenebris  obrui,  aut  in  multiplicem 
errorem  impingere. 

Secundo,  cavere  theologum  oportet  ne  se,  in  determi- 
nanda  hominis  sorte  post  mortem,  sensuum  motibus 4,  ne- 
glecta  revelatione  atque  recta  ratione,  abripi  sinat:secus 
enim  fiet  ut  multa  de  illius  futuro  statu  aut  nullatenus 
aut  nonnisi  renitenti  animo  suscipiat.  Sic  qui  poenarum 
inferni  aut  naturam  aut  durationem  privati  sui  sensus 
iudicio,  non  ratione  fide  illuminata,  determinare  voluerit, 
certe  adduci  minime  poterit,  ut  illas  vei  pro  uno  peccato 
mortali  tam  severas  et  in  aeternum  duraturas  admittat. 
Pariter,  cum  sensibilia  bona  aequo  pluris  facere  soleamus, 
nec  spiritualia  plene  ponderare  possimus,  nisi  revelato  Dei 
verbo  firmiter  inhaereamus,  aegre  feremus  ultimam  fe- 
licitatem,  quae  tanquam  iustum  pro  laboribus  praemium 
habenda  est,  in  Dei  visione  consistere. 

Tertio,  debet  theologus  recolere  Deum  expresse  si- 
gnificasse  se  ultimi  iudicii  diem  nemini  revelasse;  unde 
quidquid  de  signis  mundi  finem  praecedentibus  disse- 
ritur  ita  exponenc^um  est,  ut  nullus  inde  praesumat  de- 
terminare  tempus  quod  Pater  posuit  in  sua  potestate*; 
sed  circa  rem  hanc,  sicut  circa  propriae  vitae  sortes, 
debet  vir  pius  et  prudens  totum  se  divino  committere 
beneplacito. 

Demum,  cum  de  ultimis  mundi  eventibus  non  semper 
explicita  revelationis  documenta  aut  Ecclesiae  definitiones 
suppetant,  theologus,  pro  assertis  suis  conficiendfs  recur- 
ret  sive  ad  Patrum  aut  Doctorum  Ecclesiae  placita,  sive 
ad  sensum  populi  christiani,  exploratis  ex  hoc  duplici 
fonte  conclusionibus  reverenter   inhaerendo,  simulque  a 

1.  Italioe,   Sentimentalismo.  —  2.  Act.,  I,  7. 

novis  et  inauditis  sententiis,   quas  caeca  pietas   parere 
solet,  diligenter  abstinendo. 

6.  —  Divisio  totius  tractatus.  —  Cum  nomine  no- 
vissimorum  significentur  tum  ea  quae  singulis  hominibus 
ex  hac  vita  migrantibus  obveniunt,  tum  ea  quae  in  fine 
saeculi  in  mundo  eventura  sunt,  hinc  duo  distincte  et 
singillatim  erunt  pertractanda:  scilicet,  primum,  novis- 
sima  uniuscuiusque  hominis  (I-V),  secundum,  novissima 
mundi  (VI-XI).  —  Porro,  circa  singulorum  hominum  novis- 
sima,  duo  investigari  debent:  unum  scilicet  de  hominis 
conditione  per  respectum  ad  mortem  (I),  alterum  de  sorte 
quam  uniuscuiusque  hominis  animae  obtingere  tunc  ne- 
cesse  est  (II- V):  quae  quidem  sors  considerari  debettum 
generaliter  (II),  tum  particulariter  (III-V),  videlicet,  vel 
per  respectum  ad  statum  perpetuum  (III-IV),  aut  felici- 
tatis  in  caelo  (III),  aut  miseriae  in  inferno  (IV);  vel  per 
respectum  ad  statum  transitorium,  seu  purgationis  (V). 
—  Quantum  vero  ad  mundi  novissima,  primo  quidem  con- 
sideranda  veniunt  signa  illa  quae  tanquam  finis  mundi 
huius  prodroma  praenuntiantur  (VI),  secundo,  ipsa  mundi 
huius  terminatio  et  innovatio  (VII-XI);  et  quidem  tum  in 
hominibus  (VII-X),  tum  in  elementis  materialibus  (XI). 
Porro  quae  de  homine  in  fine  mundi  consideratio  insti 
tuitur  non  respicit  eius  animam,  cum  huius  finalis  sors 
statim  post  mortem  defixa  maneat;  sed  respicit  totum 
homiuem,  ex  anima  et  corpore  constantem,  et  quidem 
prout  subest  tum  divinae  potentiae,  qua  illius  corpus 
a  morte  suscitatur  (VII-IX),  tum  divino  iudicio  omnia 
hominis  opera  palam  tunc  ad  trutinam  revocaturo  (X). 
Denique  consideratio  de  divina  potentia  corpus  hominis 
ad  vitam  revocante  bipartita  erit,  secundum  quod  resur- 
rectio  inspicienda  est  tum  generaliter  (VII),  tum  spe- 
cialiter,  scilicet  relate  ad  bonos  (VIII)  et  ad  malos  (IX). 

Igitur  undecim  in  hoc  tractatu   de   Novissimis   quae- 
stiones  instituendae  sunt: 

I.  De  conditione  hominis  post  mortem. 

II.  De    finali    sorte   animae    humanae   separatae   a 
corpore. 

III.  De  caelo. 

IV.  De  inferno. 

V.  De  purgatorio. 

VI.  De  signis  extremum  iudicium  praecedentibus. 


TRACTATUS    DIVISIO  V 

VII.  De  resurrectione  carnis. 

VIII.  De  conditionibus    corporum    beatorum   resur- 
gentium. 

IX.  De  conditionibus  corporum  damnatorum  resur- 
gentium. 

X.  De  iudicio  universali. 

XI.  De  innovatione  mundi  post  iudicium  L. 


PIA  SUPPLICATIO. 

Oro  supplex,  et  acclinis 
Cor  contritum  quasi  cinis: 
Gere  curam  mei  finis  2. 

Flammis  ne  urar  succensus, 
Per  te,  Virgo,  sim  defensus 
In  die  iudicii 3. 


1.  Cuin  praesentem  d*  Novissiinis  materiam  in  Theologica  Summa 
S.  Thomas  morte  praeventus  non  pertractaverit,  ideo  a  quaestionibus 
et  articulis  Supplementi,  unde  plura  hausimus,  ad  singularurn  paginarum 
oaput,  indicandis,  sicut  in  aliis  tractatibus  constanter  fecimus,  hio  ab- 
stinemus,  quae  tamen  suis  quaeque  respective  locis  ad  paginae  caloeni 
iudicabunbur.   —  2.  Seq.  Dies  irae.   —  3.  Seq.  Stabat  Mater. 


QUAESTIO  PRIMA 
DE  CONDITIONE  HOMINIS  POST  MORTEM. 

Prologus. 

1.  —  Ratio  quaestionis.  —  Inter  mala  quibus  natura 
humana  afficitur,  supremum  tenet  locum  mors,  qua  et 
ipsius  naturae  partes  dissociantur,  et  corpus  in  ea  dissol- 
vitur  elementa,  unde  primitus  constitutum  fuit.  At  divina 
Providentia,  quae  omnia  attingit  a  fine  usque  ad  /inem 
fortiter  et  disportit...  suaviter  l,  malum  huiusmodi, 
pro  electis,  in  magnum  convertit  bonum,  cum  decreverit 
ut  simul  esset  huius  vitae  maiorum  finiset  initium  novae 
vitae  in  plenae  beatitudinis  possessione  consistensis.  Theo- 
logo  igitur,  novissima  hominis  exploranti,  quaestio  de 
morte  primo  loco  consideranda  occurrit,  ut  sub  duplici 
lumine,  rationis  et  fidei,  determinet  qualis  sit  hominis, 
post  praesentem  vitam,  et  quoad  animam,  et  quoad  cor 
pus,  conditio. 

2.  —  Divisio  quaestionis.  —  In  quo  quidem  duo  singil- 
latim  inquirenda  veniunt:  primum  scilicet,  de  ipsa  morte, 
ut  sciatur  utrum  illius  necessitati  omnes  homiues  subia- 
ceant(l);  secundum,  de  novo  modo  existendi  qui  homini 
competit,  et  quantum  ad  animam  (2-5),  et  quantum  ad 
corpus  (6).  Et  quidem,  quantum  ad  animam,  prfmo  in- 
quiri  debet  de  ipsa  eius  substantia  (2),  et  secundo,  de  eius 
facultatibus  (2-5),  tum  in  ordine  ad  actiones  immanentes. 
scilicet  de  intellectu  (3)  et  de  voluntate  (4),  tum  in  ordine 

1.  Sap.,   VIII,  1. 

ad  actionem  transeuntem,  seu  ad  motum  localem  corpo- 
rum  (5) ;  quantum  ad  corpus  vero  quaerendum  est,  quan- 
tum  ad  ordinem  quem  ad  illud  anima  adhuc  retinere 
potest  (6). 

De   hominis 

morte 

quaerendum  est 

an  sit  quid  inducat 

(1)  in  homine, 

relate  ad 

animam,  corpus 

consideratam  (6) 

in 

seipsa  suis 

(2)  facultatibus 

immaneutibus  motiva 

intellectiva  volitiva 

(3)  (4) 

Igitur  sex  investiganda  sunt  hac  quaestione. 

Primo.  Utrum  omnes  homines  mori  debeant. 

Secundo.  Utrum  anima  humana  separata  a  corpore  sit 
intransmutabilis. 

Tertio.  Utrum  anima  separata  aliquid  intelligere  possit. 

Quarto.  Utrum  anima  separata  possit  ultimum  finem 
sibi  de  novo  praefigere. 

Quinto.  Utrum  anima  separata  possit  movere  corpora 
localiter. 

Sexto,  Utrum  Sanctorum  reliquiis  aliquis  honor  de- 
beatur. 

Articulus  I.  —  Utrum  omnes  homines  mori  debeant. 

1.  —  Quotuplex  sit  mors.  —  Mors  (ddvatog),  quae 
solet  definiri  privatio  vitae,  aliquando  proprie,  aliquando 
metaphorice  sumitur.  Proprie  quidem  significat  separa- 
tionem  animae  a  corpore  per  huius  dissolutiociem,  iuxta 
illud  4:  Revertatur  pulvis  in  terram  suam  unde  erat, 
et  spiritus  redeat  ad  Deum  qui  dedit  illum  2.  Metapho- 
rice  autem  mors  dicitur  privatio  gratiae  quae  est  vita 
animae,  iuxta  illud  3:  Vos,  cum  essetis  mortui  delictis  et 
peccatis  vestris,  etc. ;  aut  etiam  interdum  ponitur  ad  si- 
gnificandam  privationem  gloriae  et  aeternam  miseriam, 
ut  in  hoc  4 :  Est  via  quae  videtur  homini  iusta,  novis- 
sima  autem  eius  deducunt  ad  mortem. 

2.  —  Necessitas  mortis  subeundae.  —  Porro,  ad 
intelligendum  quomodo  corpus  humanum  subiaceat  neces- 
sitati  mortis,  sciendum  est  mortis  causam  aliam  esse 
remotam,  aliam  proximam.  Causa  remota  est  ipsa  cor 
poris  humani  natura,  quod  sicut  cetera  corpora  ex  ele- 
mentis  contrariis  constituta,  dissolutioni  de  se  obnoxium 
est,  nec  potest  ultra  determinatum  temporis  spatium  in 
vita  conservari.  Gausa  autem  proxima  est  subtractio  ori- 
giualis  iustitiae  quantum  ad  effectum  arcendi  mortem, 
qui  ex  Dei  dono  illi  adnexus  fuerat.  Nam  hominem,  na- 
tura  mortalem,  Deus  initio  potentissima  gratia  ornatum 
voluit,  qua  et  sibi  gratus  redderetur,  et  omnis  in  eo  mor- 
tis  incursus  arceretur. 

At  ex  quo  Adam  inobedientem  sese  divinis   mandatis 
exhibuit,  mortis  sententiam  quam  Deus  ei  antea  commi- 
natus  fuerat,  revera  incurrit5;   unde  praefixa  sunt  ho 
mini  vitae  confinia,  quae  praetergredi  nequit,  iuxtaillud  6: 


1.  Eccli.,  XII.  7.  —  2.  Cf.  Gen.,  XVIII,  27  ;  Ps.  Cll,  14.  —  3.  Eph., 
II.  1.  —  4.  Prov.  XIV,  12.  —  R.  Gkn.,  II,  17  ;   III,  19.  —  6.  Iob.,  XIV,  5. 

Breves  dies  hominis  sunt,  numerus  mensium  eius 
apud  te  est;  constituisti  terminos  eius,  qui  praeter- 
iri  non  poterunt;  et  rursus  l:  Tu  es,  Domine,  qui 
vitae  et  mortis  habes  potestatem,  et  deducis  ad  portas 
mortis  et  reducis. 

3.  —  Mors  simul  naturalis  est  et  poena  peccati. 
—  Quae  cum  ita  sint,  potest  mors  dici  simul  naturalis,  et 
poena  peccati :  naturalis  quidem,  quia  sequitur  ipsam  na- 
turam  corporis  humani  sibimet  relictam;  poena  peccati, 
quia  in  praesenti  ordine  sequela  est  originalis  peccati.  — 
Et  haec  quidem  poena  simul  est  vindicativa  et  medici- 
nalis,  cum  a  Deo  sit  ordinata  non  solum  in  punitionem 
originaMs  peccati,  sed  etiam  tanquam  remedium  saluti- 
ferum,  et  quidem  tum  speculative,  tum  practice.  Specu- 
lative  quidem,  in  quantum  consideratio  futurae  mortis 
aptissimum  fit  medium,  quo  voluptatum  amatores  a  leno- 
cinio  vitiorum  potenter  retrahantur,  avari  ad  libertatem 
incitentur,  superbi  humilitatem  doceantur:  mors  enim 
carnis  illecebris  finem  imponit,  honoribus,  divitiis;  unde 
dicitur 2 :  Memor  esto  quoniam  mors  non  tardat,  et 
testamentum  inferorum,  quia  demonstratum  est  tibi. 
Praeterea  mors  est  poena  medicinalis  etiam  practice,  in 
quantum  patienter  tolerata,  una  cum  comitantibus  ango- 
ribus  et  morbis,  insigniter  confert  poenae  temporali  per- 
solvendae.  Denique  fieri  potest  validum  medium  gratiae 
et  caritatis  notabiliter  augendae,  in  quantum  conformiter 
Dei  voluntati  ultro  suscipitur  3:  quocirca  iure  meritoque 
legitur3:  In  omnibus  operibus    tuis  memorare  novis- 

1.  Sap.,  XVI,  13.  —  2.  Eccli.,  XIV,  12.  —  3.  Praetereundum  non 
est  hio,  a  S.  Pontifioe  Pio  X,  die  9  Mart.,  1904,  concessam  fuisse  indul- 
gentiam  plenariam,  ab  iis  ia  mortis  artioulo  lucrandam,  qui  in  vita,  vero 
spiritu  caritatis,  sequentem  actum  emiserint :  Domine  Deus  meus,  iam 
nunc  quodcumque  mortis  genxis,  prout  tibi  placxierit,  cum  omnibus  suis 
angoribus,  poenis  ac  doloribus,  de  manu  ,tua  aequo  ac  libenti  animo 
suscipio. 

sima  tua,  et  in  aeternum  non  peccabis.  —  Quae  cum 
ita  sint,  hic  proprie  quaeritur  utrum  omnes  prorsus  ho- 
mines  mortem  aliquando  subire  debeant. 

4.  —  Ratio  dubii.  —  Dubitandi  ratio  ex  hoc  sumitur, 
quod  plurimi  scriptorum  graecorum,  et  nonnulli  latino- 
rum,  quos  inter  praecipue  eminent  Tertullianus  J,  S.  Hie- 
ronymus  2  et  Caietanus  3,  moti  pecuiiari  S.  Pauli  loco  4, 
quem  plures  codices  graeci,  adstipulante  syriaco  textu,  sic 
referunt:  Omnes  quidem  non  dormiemus,  omnes  autem 
immutabimur  5,  probabile  censuerunt  non  omnes  horni- 
nes  morituros;  sed  eos  qui  in  adventu  Domini  superstites 
nvenientur,  a  communi  mortis  lege  eximendos ;  cui  sen- 
tentiae  suffragari  videtur  illa  fratrum,  seu  fidelium  opinio, 
Ioannem  Christi  discipulum  non  moriturum  fuisse,  sed 
mansurum  donec  veniat  Dominus  6,  quod  est  nunquam 
mortem  subiturum.  —  Contra  quos  stat  Latinorum  com- 
munior  sententia,  omnes  homines,  nullo  videlicet  excepto, 
mortem  subituros,  licet  nonnulli  ancipites  haeserint,  quos 
inter  citari  solet  S.  Augustinus,  dum  ait 7 :  Aut  enim 
non  morientur,  aut  de  vita  ista  in  mortem  et  de  morte 
in  aeternam  vitam,  celerrima  commutatione,  tanquam 
in  ictu  oculi  transeundo,  mortem  non  sentient. 

£>.  —  PROP.  —  Lex  de  morte  subeunda  ad  omnes 
prorsus  homines  extenditur. 

Revera,  ita  legimus  in  Sacra  Scriptura8:  Omnes 
morimur,  et  quasi  aquae  dilabimur  in  terram,  quae 


1  Eccli.,  VII,  40.  —  2.  L.  de  Resurrect.  carnis,  co.  41  et  42.  — 
3.  Epist.  ad  Marcellam.  -  4.  Comuient.  in  1  Ep.  ad  Cor.,  XV; 
2  Cor.,  V ;  1  Thess.,  IV,  etc.  —  5.  1  Cor.,  XV,  51.  IIdvxe<;  ov  xoi- 
fuidriGOu^dxi,  jrdvxeg  oe  d A Xayr\ 06 uefra;  in  Vulgata  autem  italegitur: 
Omnes  quidem  resurgemus,  sed  non  omnes  immutabimur.  —  6.  Io.,  XXI, 
23.  —  7.  L.  II  Retract.,  c.  33.  Genuinam  tamen  mentem  suam  aperit 
Hipponensis  Dootor  in  1.  XX  de  Civ.  Det,  c.  20,  ut  dioemus,  n.  12. 
—  8.  2  Reg.  XIV,  14. 

non  revertuntur.  Rursus  * :  Quis  est  homo  qui  vivet  et 
non  videbit  mortem  ?  Et  iterum  2 :  Omnis  caro  sicut 
foenum  veterascet,  et  sicut  folium  fructificans  in  ar- 
bore  viridi:  alia  generantut  et  alia  deiiciuntur,  sic 
generatio  carnis  et  sanguinis,  alia  finitur  et  alia  na- 
scitur  3. 

Praeterea,  mors  a  divina  iustitia  inducta  est  in  poe- 
nam  peccati  primi  hominis,  ut  habetur  in  Genesi 4.  Atqui 
omnes  homines  in  Adam  peccaverunt 5.  Ergo  omnes  quo- 
que  mori  debent.  —  Quod  confirmatur  ex  eo  quod  omnes 
resurgere  debent  et  omnium  corpora  reformari.  Atqui 
resurrectio  et  corporum  reformatio  supponit  mortem. 
Quapropter  S.  Paulus  ait6:  Et  sicut  in  Adam  omnes 
moriuntur,  ita  et  in  Christo  omnes  vivificabuntur . 
Praeterea,  loquens  idem  Apostolus  de  eadem  resurre 
ctione  corporum  sub  similitudine  seminis,  ait 7:  Tu,  quod 
seminaSy  non  vivificatur,  nisi  prius  moriatur  8. 

6.  —  Prob.  rat.  theol.  —  Super  hac  quaestione,  ait 
S.  Thomas  9,  varie  loquuntur  Sancti;  tamen  securior  est 
haec  et  communior  opinio,  quod  omnes  morientur  et  a 
morte  resurgent,  et  hoc  propter  tria.  Primo,  quia  magis 
concordat  divinae  iustitiae,  quae  humanam  naturam  pro 
peccato  primi  parentis  damnavit,  ut  omnes  qui  per  actum 
naturae  ab  eo  originem  ducerent,  infectionem  originalis 
peccati  contraherent,  et  per  consequens  mortis  debitores 
fierent.  Secundo,  quia  magis  concordat  divinae  Scripturae, 

1.  Ps.  LXXXVIII,  41.  —  2.  Eccli.,  XIV,  18,  19.  —  3.  Haud  aliter 
Horatius,  De  arie  poetica,  v.   60,  seqq. : 

TJt  silvae  foliis  pronos  mutantur  in  annos, 

Prima  cadunt... 

Debemur  morti  nos  nostraque. 

4.  C.  II,  17.  —  5.  Rom.,  V,  12.  -  6.  1  Cor.,  XV,  22.  —  7.  Ibid., 
v.  36.  —  8.  Videndus  eet  S.  Augustinus,  1.  XX  de  Civ.  Dei,  e.  20,  ubi 
Soripturae  locos  ad  rem  hano  relatos  expendit.  —  9.  S.,  Quaest. 
LXXVIII,  art.  1. 

quae  omnium  futuram  resurrectionem  praedicit;  resur- 
rectio  autem  proprie  non  est,  nisi  eius  quod  cecidit  et 
dissolutum  est,  ut  Damascenus  dicit l.  Tertio,  quia  magis 
concordat  ordini  naturae,  in  quo  invenimus  quod  id 
quod  corruptum  et  vitiatum  est,  in  suam  novitatem  non 
reducitur,  nisi  corruptione  mediante:  sicut  acetum  non  fit 
vinum,  nisi  aceto  corrupto,etin  humorem  vitis  transeunte 

*7.  —  Scholion.  —  Si  qua  exceptio  facienda  videretur 
haec  profecto  esse  deberet  relate  ad  Dominum  nostrum, 
qui  peccatum  non  fecit,  nec  inventus  est  dolus  in  ore 
eius  ~.  Atqui  Ohristus  ipse  legi  mortis  subiectus  esse  vo- 
luit,  non  quidem  ob  proprium  peccatum  expiandum,  sed 
quia  sibi  assumpserat,  in  se  punienda,  peccata  totius  ge- 
neris  humani,  et  maxime  peccatum  originale,  secundum 
illud:  Christus  semel  oblatus  est,  ad  multorum  exhau- 
rienda  peccata  3.  Ergo  multo  magis  debent  ceteri  homi 
iies  morti  subiacere. 

8.  —  Quaestio  I.  —  Utrum  Henoch  et  Elias  ali- 
quando  sint  morituri? 

Kesp.  Affirmative,  iuxta  illud  4:  Cum  fxnierint  testi- 
monium  suum,  bestia  quae  ascendit  de  abysso,  faciet 
adversum  eos  bellum,  et  vincet  illos  et  occidet  eos.  Ni- 
mirum,  de  duobus  istis  viris  legimus  5,  eos  a  Deo  trans- 
latos  fuisse,  scilicet  vivos,  ut  fert  traditionis  vox,  in  quem- 
dam  voluptatis  locum,  ubi  in  extremum  tempus  reser- 
vantur,  pugnaturi  adversus  Antichristum,  usquedum  ab 
eo,  in  testimonium  veritatis  Christi  occidantur.  De  loco 
tamen  ad  quem  sunt  translati,  silente  Scriptura,  nil 
certi  potest  decerni,  ut  notat  S.  Ioannes  Chrysostomus  6: 
Multi  quaerunt  quomodo  translatus  sit  Henoch,  et  cur 


1.  L.  IV  Orthod.  fid.,  cap.  nlt.  -  2.  1  Pkt.,  II,  22.  —  3.  Hebr., 
IX,  28.  —  4.  Apoc,  XI,  7.  —  5.  Gkn.,  V,  24;  4  Rkg.,  II,  11,  12;  Hebr., 
XI,  5.  —  6.  Homil.  XXII,  Epist.  ad  Hebr.,    n.  2.  Opp.  t.  XVIII,  p.  444. 

translatus,  et  cur  non  mortuus  sit,  neque  ipse,  neque 
Eliasf  Et  si  adhuc  vivunt,  quomodo  vivant  et  in  quo 
habitu  ?  Sed  omnino  supervacaneum  est  haec  quaerere. 
Nam  quod  ille  quidem,  nempe  Henoch,  sit  translatus, 
hic  vero,  nempe  Elias,  sit  assumptus,  dixerunt  Scri- 
pturae.  Ubi  autem  sint,  et  quomodo  sint,  non  itidem 
adiecerunt;  non  amplius  enim  dicunt  quam  quae  sunt 
necessaria. 

9.  —  Quaestio  II.  —  Utrum  Beata  Virgo  et  S.  Ioan- 
nes  Evangelista  mortui  sint? 

Resp.  Ratio  dubitandi  de  morte  Deiparae  desumitur 

tum  ex  eius  immaculata  Conceptione,  quatenus  exemptio 

peccati  originalis  secnmferre  videtur  in  ipsa  etiam  exem- 

ptionem  a  mortis  sententia  ob  illud  peccatum  lata,  tum 

ex  Patrum  de  hac  re  silentio,  et  maxime  S.  Epiphanii,  qui 

eousque  progressus  est,  ut  dixerit * :  Quaerant  vestigia 

Scripturarum,   et    invenerint    utique  neque   mortem 

Mariae,  neque  an  mortua  sit,  aut  non  mortua,  neque 

an  sepulta  sit,  aut  non  sepulta...  Ego  enim  non  audeo 

dicere,  sed  cogitans  silentium  mihi  impero;  fortassis 

enim  alicubi  etiam  vestigia  invenerimus  sanctae  illius 

ac  beatae:  sicut  neque  invenire  datur  mortem  ipsius... 

Non  autem  omnino  definio  hoct  et  non  dico  quod  im- 

mortalis  mansit,  sed  neque  affirmo  an  mortua  sit.  — 

De  S.  Ioanne  Evangelista  vero  dubitatum  est  aliquando, 

ob  verba   Domini   Nostri  de  illo2:    Sic  eum  volo  ma- 

nere,  etc. 

At  explicita  sunt  Benedicti  XIV  verba,  a  quibus  rece- 
dere  fas  non  est3:  Ipsam  vero  (Mariam),  quidquid  scri 
pserit  S.  Epiphanius,  et  sanctum  Ioannem  Evangeli- 
stam,  quidquid  Graeci  post  schisma  aliique  senserint, 


1.  Haer.  LXXVIII,  Col.  Agripp.,  1617,  p.  247.  B.  C.  —  2.  Io.,  XXI, 
22.  —  3.  De  Servorum  Dei  beatifio.,  in  synopsim  redaota,  ab  Emm.  de 
Azevedo,  t.  I,  o.  14,  p.  13,  Ven.,  1777. 

obiisse,  semper  existimavit  Ecclesia,  ut  testatur  Tertul- 
lianus  K 

Re  quidem  vera,  de  Beatissima  Virgine  retinendum 
est.  eam  utique  de  iure  fuisse  immortalem,  non  quidem 
titulo  naturae  aut  gloriae,  sed  titulo  gratiae,  quatenus  im- 
mortalitatis  privilegium,  Adae  innocenti  concessum,  relate 
ad  eam  revocatum  minime  fuerit 2.  At  hoc  non  obstante, 
quemadmodum  Christus  Dominus,  quo  nostram  salutem 
plenius  mereretur,  impassibilitatis  ac  immortalitatis  pri- 
vilegio  valedixit,  ita  et  Beatissima  eius  Mater,  cum  in 
omnibus  dilecto  Filio  simillima  extiterit,  ideo  et  ipsa 
de  facto  mortis  legi  se  subiectam  esse  voluit.  Quocirca, 
constans  et  universalis  Ecclesiae  fides  est,  Mariam,  nonnisi 
morte  mediante,  quae  potius  quam  mors,  placidissima  dor- 
mitio  dici  debet,  ad  superos  evolasse.  —  Nec  aliud  evin- 
cunt  verba  S.  Epiphanii :  qui  cum  contra  antidicomariani- 
tas,  perpetuam  Deiparae  virginitatem  labefactare  nitentes, 
pugnaret,  ex  ipsarum  silentio  Scripturarum  circa  Beatae 
Virginis  mortem,  subinfert  nihil  ex  iisdem  Scripturis 
contra  Mariae  sanctitatem  deduci  posse,  cum  mors  sit 
sequela  peccati. 

Quod  autem  ad  S.  Ioannem  attinet,  retinendum  est 
illum  quoque  mortuum  fuisse,  ut  ex  iis  quae  S.  Irenaeus, 
Tertullianus,  Eusebius,  S.  Chrysostomus,  S.  Hieronymus 
aliique  sacri  scriptores  passim  enarrant,  colligitur.  Nec 
obstant  citata  verba :  Sic  eum  volo  manere  3,  etc. :  his 
enim  aliud  non  significatur,  nisi  Christum  voluisse  S.  Ioan- 
nem,  naturali,  seu  non  violenta,  sicut  ceteros  Apostolos, 
morte,  e  vivis  eripi.  Quocirca  quod  ille  a  Patribus  sub- 

1.  Lib.  de  aninaa,  c.  50.  Huius  verba  sunt :  Translatus  esl  Henoch 
et  Elias,  nec  mors  eorum  reperta  est :  dilata  scilicet.  Cetcrum  moriiuri 
reservantur,  ul  Antichrislum  sanguine  exstinguant.  Obiit  et  Ioannes, 
quem  in  adventum  Domini  remansurum  frustra  fuerat  spes.  —  2.  Cf. 
Tr.  nostrutu  De  Bbatissima  Vikgine  Maria.  Matre  Dei,  P.  II,  o.  II, 
art.  3,  nn.  5,  seq.  —  3.  Notandum,  in  graeoo  legi :  £t  eum  volo,  eto. 
edv  avxbv  fte^O),  x.  x.  A,.,  oui  oonveuit  syriaous. 

inde  martyr  vocetur,  id  non  de  martyrio  sanguinis  intel- 
ligendum  est,  quasi  a  tyrannis  necatus  fuerit:  sed  quia 
Romae  in  ferventis  olei  dolium  missus,  ea  passus  est  tor- 
menta  quae  mortem  naturaliter  intulissent,  nisi  haec  fuis- 
set  miraculo  coercita.  Pie  tamen  creditur,  ait  S.  Thomas  4, 
illum  speciali  privilegio  iamdiu  resurrexisse,  quod  quidem 
insignis  eius  castitas  atque  tenera  in  Deiparam  devotio 
sat  probabile  faciunt 2. 

iO.  —  Quaestio  III.  —  Utrum  morituri  sint  ii  quo- 
que  qui  in  fine  mundi  viventes  reperientur  ? 

Resp.  Probabilius  affirmative:  nam  sensus  magis  ob- 
vius  S.  Pauli  secundum  nostram  Vulgatam,  in  qua  sic 
legitur3:  Omnes  quidem  resurgemus,  sed  non  omnes 
immutabimur,  est,  omnes  quidem  semel  morituros,  sed 
solos  bonos  ad  gloriam  immutandos.  Circa  quem  textum, 
et  differentiam  lectionis  graecae  a  nostra  Vulgata,  haec 
habet  Angelicus  Doctor 4 :  Licet  haec  littera,  scilicet, 
Non  omnes  moriemur,  etc,  non  sit  contra  fidem,  tamen 
Ecclesia  magis  acceptat  primam,  scilicet  quod  omnes 
moriemur,  sive  resurgemus,  etc. :  quia  omnes  morientur, 
etiamsi  sint  tunc  aliqui  vivi 5. 

Nec  difficultatem  facessunt  haec  alia  eiusdem  Apostoli 
verba6:  Mortui  qui  in  Christo  sunt,  resurgent  primi; 
deinde  nos  qui  vivimus,  qui  relinquimur,  simul  rapie- 
mur  cum  illis  in  nubibus,  obviam  Christo  in  aera;  cui 
addi  potest,  nos  legere  in  Symbolo  Apostolorum,  Christum 
venturum  esse  iudicare  vivos  et  mortuos. 

Nimirum,  probabilior  sensus  supradicti  loci  S.  Pauli 
est,  illos  qui,  sub  fine  mundi,  vivi  reperientur,  morituros 
quidem  esse,  dissoluta  ad  breve  tempus  coniunctione  cor- 

l.  In  Symb.  Apost.  Opusc.  VII,  art.  5.  Ed.  Parm.  —  2.  Cf.  Thom. 
Livhis,  C.  SS.  R.,  The  Blessed  Virgin  in  the  Fathers  op  the  first 
six  centuries,  London,  1893,  p.  346,  in  nota.  —  3.  1  Cor.,  XV,  51.  — 
4.  Comment.  in  huno  loc.  epist.  S.  Pauli  ad  Corinth.  —  5.  Circa  varias 
huius  loci  explicationes,  vide  Estius,  in  h.  1.  —  6.  1  Thess.,  IV,  15,  16. 

poris  cum  anima,  et  mox  viventes  Christo  iudici  una  cum 
reliquis  sistendos:  quia  vero  brevissimo  admodum  inter- 
vallo  mortui  manebunt,  hinc  merito  vocantur  viventes, 
ut  sic  Christus  dicatur  iudicaturus  vivos  et  mortuos.  — 
Si  enim,  ait  Tirinus  4,  flliam  Iairi,  etsi  vere  mortuam, 
ob  hoc  solum  quod  brevi  resuscitanda  esset,  Christus 
dicebat  non  esse  mortuam,  sed  dormire,...  quanto  po 
tiori  iure  hi  qui  longe  breviori  spatio  mortui  mane- 
bunt,  dici  potuerunt  non  mortui,  sed  vivi2.  Quantum 
vero  ad  Symboli  verba  vivos  et  mortuos,  nihil  obstat 
quin  accipiantur  etiam  metaphorico  sensu,  scilicet  pro 
iustis  et  iniustis. 

11.  —  Conclusio.  —  Igitur,  ut  egregie  notat  Corne- 
lius  a  Lapide  3,  debili  fundamento  nititur  haec  exceptio 
a  lege  mortis  plane  universali,  et  verior  longe  est  atque 
catholico  sensui  conformior  sententia  tenens  omnes  pror- 
sus  homines  morituros  et  resurrecturos ;  unde  Angelicus 
Doctor,  alludens  ad  modo  citata  verba  S.  Pauli,  expresse 
concludit4:  Probabilius  et  convenientius  tenetur,  quod 
omnes  illi,  qui  in  adventu  Domini  reperientur,  mo- 
rientur,  et  post  modicum  resurgent  5. 

13.  —  Sententia  S.  Augustini.  —  Quod  autem  atti- 
net  ad  S.  Augustinum,  non  est  dubitandum  quin  ille,  re 
melius  discussa,  universalitatem  mortis  et  resurrectionis 
tenuerit,  ut  constat  ex  sequenti  loco  6:  Sed  aliud  rursus 
occurrit,  quod  idem  dixit  Apostolus,  cum  de  resurre- 
ctione-  corporum  ad  Corinthios  loqueretur :  Omnes  re- 
surgemus,  vel  sicut  alii  codices  habent,  omnes  dormiemus. 
Cum  ergo  nec  resurrectio  fleri  possit,  nisi  mbrs  prae- 
cesserit,  nec  dormitationem  possimus  illo   loco  intelli- 

1.  In  h.  1.  —  2.  Cf.  S.  Thom.,  S.  Quaest.  LXXVIII,  art.  1,  ad  l^. 
—  3.  In  loo.  S.  Pauli  modo  oit.  —  4.  1  2ae,  Quaest.  LXXXI,  art.  3. 
ad  im.  _  5.  Cf.  Estius,  in  4,  Dist.  XLIIl,  $7.-6.  L.  XX  de  Civ. 
Dei,  o.  20,  t.  VII,  ool.  599,  600. 

gere,  nisi  mortem;  quomodo  omnes  vel  dormient,  vel 
resurgent,  si  tam  multi,  quos  in  corpore  inventurus 
est  Christus,  nec  dormient,  nec  resurgent  ?  Si  ergo 
sanctos,  qui  reperientur  Christo  veniente  viventes,  eique 
in  obviam  rapientur,  crediderimus  in  eodem  raptu  de 
mortalibus  corporibus  exituros,  et  ad  eadem  mox  im- 
mortalia  redituros,  nullas  in  verbis  Apostoli  patiemur 
angustias,  sive  ubi  dicit,  tu  quod  seminas,  non  vivifi- 
catur,  nisi  moriatur;  sive  ubi  dicit,  omnes  resurge- 
mus,  aut,  omnes  dormiemus  :  quia  nec  illi  per  immor- 
talitatem  vivificabuntur,  nisi,  quamlibet  paululum, 
tamen  ante,moriantur ;  ac  per  hoc  et  a  resurrectione 
non  erunt  alieni,  quam  dormitio  praecedit,  quamvis 
brevissima,  non  tamen  nulla. 

Nec  silenda  ratio  qua  idem  Hipponensis  Doctor  utitur 
ad  solvendam  difflcultatem  ex  verbis:  pulvis  es,  et  in 
pulverem  reverteris  *  desumptam,  quasi  morientes  in 
illo  raptu  et  statim  resurgentes,  in  terrae  corruptionem 
reverti  non  possint:  nimirum,  in  terram  reverteris, 
hoc  est,  ait  ille,  in  hoc  ibis,  amissa  vita,  quod  eras  an- 
tequam  sumeres  vitam :  porro  terra  inanimata  iam  est 
corpus  vita  carens,  etiam  antequam  putrescat  corpus: 
ceterum,  hoc  modo  it  in  terram  corpus  inanimatum, 
quo  it  in  cinerem  quod  fit  cinis,  it  in  vetustatem  quod 
ftt  vetus,  it  in  testam  quod  ex  luto  fit  testa  2. 

13.  —  Solvitur  tacita  difficultas.  —  Obiicienti  illud 
S.  Pauli3:  Nolumus  exspoliari,  sed  supervestiri ;  atqui 
naturale  et  commune  desiderium  non  potest  esse  vacuum 
et  inane,  quin  in  aliquibus  expleatur,  —  responderi  po- 
test,  cum  S.  Thoma  4,  quod  perfectum  desiderium  San- 
ctorum  non  potest  esse  vacuum;  sed  nihil  prohibet  desi- 
derium  eorum  conditionatum  vacuum  esse:  tale  autem 


1.  Gen.,   III,  19.  —  2.  Loco  cit.    -    3.  2  Cor.,  V,  4.    —    4.  L.  cit. 
ad  ,2m. 

est  desiderium  his  verbis  expressum,  quod  potius  velleitas 
dici  debet 4. 

14.  —  Sententia  P.  Dominici  Palmieri.  —  P.  Do- 
minicus  Palmieri,  in  suo  tractatu  de  Novissimis 2  volens 
tanquam  probabilissimam  conficere  sententiam  quod  ho- 
mines  postremi,  in  fine  mundi  viventes,  morituri  non 
sint,  primo  provocat  ad  locum  Geneseos  3 :  In  quocum- 
que  die  comederis  ex  eo  (ligno  scientiae  boni  et  mali), 
morte  morieris,  quem  locum  intelligi  vult  de  poena  non 
actualis  mortis  infligendae,  sed  proprie  mortalitatis ;  iam. 
vero>  pergit  ille,  si  poena  peccati,  poena  utique  uni. 
versalis,  est  mortalitas,  quam  naturaliter  sequitur 
mors,  non  adversatur  huic  sententiae...  quod  aliqui, 
mortales  cum  sint,  reapse  non  moriantur  actu.  —  At, 
si  bene  res  perpendatur,  utcumque  intelligantur  verba  in 
quocumque  die,  patebit  citati  textus  sensum  obvium,  sub 
luce  sacrae  theologiae,  maxime  tractatus  de  peccato  ori- 
ginali 4,  hunc  esse :  Mox  ac  peccaveris,  subderis  decreto 
mortis,  cui  tu  et  posteri  tui  aliquando  actu  subiacebitis. 
Haec  mors,  ait  S.  Augustiuus  5,  ea  die  accidit,  qua  fa- 
ctum  est  quod  Deus  vetuit;  quia  ex  tunc  morbidam 
qualitatem  et  mortiferam  primi  parentes  in  corpore 
mortali  contraxerunt 6. 

Secundo,  argumentatur  supradictus  theologus  ex  textu 
S.  Pauli  in  prima  ad  Gorinthios  7,  quem  legi  et  iutelligi 
vult  secundum  lectionem  graecam,  qua,  ait,  docemur 
iustos  postremos  in  flne  mundi  non  esse  morituros ; 
vult  autem,  et  quidem  omni  seposita  dubitatione,  hanc 
esse  Apostoli  sententiam,  ex  hoc  altero  S.  Pauli  testimo- 
nio  8 :  Nolumus  autem  vos  ignorare,  etc. ;  ubi  dictum 
Apostoli 9 :  Deinde  nos   qui   vivimus,  qui   relinquimur , 

1.  Cf.  Tirinus,  Menochius,  in  h.  1.  —  2.  Prati,  1908,  pp.  12,  seqq. 
—  3.  C.  II,  17.  —  4.  Quaest.  I,  art.  1,  n.  6,  p.  17,  et  u.  7,  p.  23.  - 
5.  L.  XI  sup.  Gen.  ad  litt.,  c.  32.  —  t>.  Cf.  2  2ae,  Quaest.  CLXIV,  art. 
1,  ad  Sm    _  7.  C.  XV,  51.  —  8.  1  Thes.,  IV,  12.  —  0.  Ibid.,   16. 

simul  rapiemur,  etc,  refert  ad  homines  qui  in  fine  mundi 
mortem  gustaturi  non  sunt.  At,  ut  ait  S.  Thomas  l,  omnes 
homines  morientur  et  resurgent ;  sed  tamen  illi  di- 
cuntur  vivi  reperiri,  qui  usque  ad  tempus  conftagra- 
tionis  vivent  in  corpore. 

Appellat  etiam  P.  Palmieri  ad  articulum  Symboli,  de 
Ghristo  venturo  ad  iudicandos  vivos  et  mortuos,  quam 
locutionem  non  metaphorico,  sed  proprio  sensu  esse  ac- 
cipiendam  contendit.  At,  primo,  nihil  officit  quominus 
dicatur  verba  illa  metaphorice  sumi,  ut  per  vivos,  iusti, 
per  mortuos  vero  reprobi  intelligautur,  quemadmodum 
solent  doctores  tradere;  maxime  cum  in  eodem  Symbolo 
sint  et  alia  verba  metaphorico  sensu  intelligenda,  ut  ap- 
paret  in  hoc  quod  dicitur:  Sedet  ad  dexteram  Dei  Pa- 
tfHs.  Sed  maxime  attendendum  est  verba  haec,  si  quidem 
in  proprio  sensu  accipi  velint,  referri  debere  non  ad 
ipsum  iudicii  tempus,  neque  ad  totum  tempus  praeteri- 
tum,  quia  omnes  iudicandi  aliquo  tempore  fuerint  viri 
et  aliquo  tempore  mortui;  sed  ad  illud  tempus  deter- 
minatum  quod  immediate  iudicium  praecedet,  quando 
scilicet  iudicii  signa  incipient  apparere  2. 

Difflcultatem  vero  contra  suam  thesim,  desumptam 
ex  universali  ultima  conflagratione,  P.  Palmieri  solvit 
recurrendo  ad  miraculum3;  at  non  advertit  clarissimus 
auctor  quod  cum  miraculum  ordineturad  fidei  manifesta- 
tionem,  tunc  locum  habere  amplius  non  debet,  cum  desi- 
turum  sit  conversionis  tempus. 

Denique  perperam  nititur  P.  Palmieri  suam  sententiam 
fulcire  auctoritate  S.  Thomae  4  cuius  verba  inexacte  et 
mance  citat;  Angelicus  enim,  postquam  dixit  probabilius 
et  convenientius  teneri  omnes  illos  morituros  qui  in  ad- 
ventu  Domini  reperieutur,  subdit:  Si  tamen  hoc  verum 


1.  Supplein.,  Quaest.  LXXIV,  art.  7,  ad  3m.  —  2.  Supplem.,  Quaest. 
LXXVIII,  art.  1,  ad  1™  _  3.  P.  21.  —  4.  1  2ae,  Quaest.  LXXXI,  art. 
3,  »d  3m  (legi  debet  ad  lm). 

sit,  quod  alii  dicunt,  quod  illi  nunquam  morientur,... 
dicendum  est  ad  argumentum  quod  illi,  etsi  non  mo- 
riantur,  est  tamen  in  eis  reatus  mortis,  etc. ;  ubi,  uti 
patet,  omnino  hypothetice  loquitur  S.  Thomas  4. 

15.  —  Quare  incertum  maneat  mortis  tempus.  — 
At  licet  certum  sit  omnes  homines  esse  morituros,  in 
certum  tamen  unicuique  manet  propriae  mortis  tempus, 
dicente  Domino 2 :  Vigilate,  quia  nescitis  diem,  neque 
horam  3,  et  S.  Paulo  4 :  Dies  Domini,  sicut  fur  in  nocte, 
ita  veniet.  Cum  enim  dixerint:  Pax  etsecuritas,  tunc 
repentinits  eis  superveniet  interitus  5  ;  unde  solemnis 
haec  Spiritus  Sancti  de  divite  monitio  «:  Thesaurizat 
et  ignorat  cui  congregabit  ea.  Quapropter  proponit  Do- 
minus  Noster  parabolam  avari  divitis  qui,  fabricatis  sibi 
amplioribus  horreis,  confidebat  se  in  pace  bonis  suis  ga- 
visurum,  cui  tamen  dixit  Deus  7 :  Stulte,  hac  nocte  ani- 
mam  tuam  repetunt  a  te:  quae  autem  parasti ,  cuius 
erunt  ? 

Huius  autem  incertitudinis  plures  assignari  possunt 
rationes.  Prima  est  quae  a  S.  Gregorio  Magno  ita  decla- 
ratur8:  Horam  ultimam  Dominus  Noster  idcirco  vo- 
luit  nobis  esse  incognitam,  ut  semper  possit  esse  su- 
specta :  ut  dum  illam  praevidere  non  possumus,  ad 
illam  sine  intermissione  praeparemur,  scilicet  a  pec- 
catis  abstinendo 9,  ac  bona  opera  perficiendo  i0.  —  Secundo, 
per  hoc  quod  mortis  tempus  nos  Deus  celavit,  singula- 
riter  consuluit  humanae  infirmitati:  si  enim  obitus  sui 
diem  et  horam  homo  certo  cognosceret,  ut  plurimum 
pavidus  atque  anxius  ita  vitam  traduceret,  ut  adventante 
illo  tempore,  nullius  grandis  operis  moliendi  capax  fieret; 
aut  vitae  miserae  forsan  per  longum  tempus  sustinendae 

1.  Cf.  Quaest.  IV  de  Malo,  art.  6,  ad  lm.  —  2.  Matth.,  XXV,  13. 
_  3.  Cf.  Lue  ,  XII,  40.  —  4.  1  Thess.,  V,  2,  3.  -  5.  Cf.  Iao.,  IV,  H,  15. 
—  6.  Ps.  XXXVIII,  7.  —  7.  Luc,  XII,  20.  —  8.  Houiil.  XIII  in  Evangel., 
oiroa  finem.   —  9.  Luc,  XXI,  34.  —  10.  Marc,  XIII,  35,  36. 

perterrefactus,  in  desperationem  laberetur.  —  Tertio, 
certa  de  propriae  mortis  tempore  notitia  plerosque  ar- 
ceret  a  praeclaris  operibus  societati,  cum  domesticae,  tum 
civili  perutilibus  aut  etiam  necessariis  complendis.  Quo- 
circa  concludendum  est  cum  praelaudato  S.  Gregorio  l : 
Quia  ergo  et  venturae  mortis  tempus  ignoramus,  et 
post  mortem  operari  non  possumus,  superest  ut  ante 
mortem  tempora  indulta  rapiamus.  Sic  enim,  sic  mors 
ipsa  cum  venerit,  vincetur,  si  priusquam  veniat,  sem- 
per  timeatur. 

16.  —  Cogitatio  mortis  in  mente  saepe  habenda.  — 

Deuique  illud  hic  opportune  monebitur,  quod  recitat 
Catechismus  Romanus  2:  Cum  sancta  Scripturarum 
oracula  ita  doceant6:  In  omnibus  oi-eribus  tuis  memo- 

RARE     NOVISSIMA     TUA,    ET     IN    AETERNUM     NON    PECCABIS, 

tacite  parochi  admonentur,  nullum  tempus  praeter- 
mittendum  esse,  fidelem  populum  cohortandi,  ut  in  as- 
sidua  mortis  meditatione  versetur  4. 

1.  Loco  cit.  —  12.  De  Extr.  Unctionis  Sacraiu.,  cap.  VI,  n.  1.  — 
3.  Ecoli.,  VII,  40.  —  4.  Saepius  cum  fructu  perleget  devotus  theologua 
cap.  XXIII,  lib.  I,  de  Imitatione  Chkisti  de  meditatione  mortis.  Uti- 
liter  etiam  legi  potest  Card.  Bkllarmin.,  S.  I.,  de  arte  bene  moriendi, 
libri  duo,  quae  opella  in  linguam  italicam  versa  est,  Torino,  1885,  Li- 
breria  Salesiana.  Theologum  quoque  puderet  nou  legisse  Dionysium 
Cartus.,  de  Quatuor  Novissimis,  eiusdemque  de  particulari  iudicio  in 
obitu  singulorum  dialogum.  Opp.  t.  IX,  pp.  489,  et  419.  Etsi  sunt  inibi 
plura  quae  arte  critica  forsan  minime  oomprobantur,  solida  tamen  sup- 
oetit  doctrina  theologioa  ad  pietatem  inflammandam  aptissima 

Articulus  II.  —  Utrum  anima  humana 
separata   a   corpore  sit   intransmutabilis. 

1.  —  Ratio  articuli.  —  Cum  constet  tum  ratione, 
tum  fide  L  animam  humanam  esse  incorruptibilem  ac 
immortalem,  propria  praesentis  articuli  intentio  est  in- 
quirere  utrum,  separata  iam  a  corpore,  novum  essendi 
modum  acquirat.  —  Novus  autem  essendi  modus  fingi 
potest,  vel  qui  sit  reditus  ad  illum  statum  in  quo  anima 
primitus  constituta  a  quibusdam  falso  supponitur,  vel  in 
quo  anima  substantialiter  aut  saltem  accidentaliter  per- 
fectior  aut  minus  perfecta  existat.  Quae  omnia  hic  erunt 
singillatim  consideranda. 

2.  —  Origenis  sententia.  —  Fuit  olim  Origenis  sin- 
gularis  opinio  2,  quam  ille  quidem  ex  Platonis  penu  mu- 
tuatus  erat,  Deum  principio  creasse  creaturas  rationales 
tantum,  easque  omnes  aequales,  in  quibus  primo  exorta 
est  inaequalitas  ex  libero  arbitrio,  quibusdam  conversis  in 
Deum  secundum  magis  et  minus,  quibusdam  etiam  secun- 
dum  magis  et  minus  a  Deo  aversis.  Illae  igitur  rationales 
creaturae,  quae  ad  Deum  per  liberum  arbitrium  conver- 
sae  sunt,  promotae  sunt  ad  diversos  ordines  angelorum 
pro  diversitate  meritorum;  illae  vero  quae  aversae  sunt 
a  Deo,  sunt  corporibus  alligatae  secundum  diversitatem 
peccati  3. 

Doctrinam  hanc  theosophia  moderna  ultro  suscipiens 
ita  commentatur,  ut  unio  animae  ad  corpus  eatenus  sit 
ad  hoc  ordinata,  quatenus  praesens  vita  animae  purgan- 
dae  inserviat:  quae  purgatio  si  insufficiens  fuerit,  ite- 
randa   erit   in   altera  vita,  anima   novum   corpus   infor- 

1.  Cf.  Concil.  Lateran.  V,  sub  Leone  X,  Bulla  Aposloliei  regiminis, 
19  Deo.  1513,  Denzinger,  n.  738.  Cf.  etiam,  L' Opkra  dki  sbi  giorni, 
P.  II,  C.  V,  nn.  18,  seq.  —  2.  L.  I  jieoi  'Aqxwv,  oo.  5,  7,  8.  —  3.  1,  Quaest. 
XLVII,    art.  2;  ibid.,  Quaest.  LXXV,  art.  7,  eto. 

maute;  si  vero  sufficiens  fuerit,  tandem  a  gravamine 
corporis  liberabitur,  ad  superiores  sedes  eveheuda:  ex 
quo  sequitur  auimas  e  corpore,  quasi  e  carcere  egredi, 
et  nonnisi  tunc  statum  sibi  connaturalem  acquirere  *. 

3.  —  Critica.  —  Porro,  in  hac  positione  plura  sunt  re- 
prehensione  digna:  puta,  quod  dicitur,  primo,  animam  hu- 
manam  creatam  fuisse  sine  corpore ;  secundo,  illam  merita 
vel  demerita  habuisse  ante  suam  cum  corpore  unionem; 
tertio,  illam  uniri  corpori  accidentaliter;  quarto,  illam 
migrare  de  uno  corpore  ad  aliud  per  reincarnationem, 
palingenesim  aut  metempsychosim;  quinto,  illam  puniri 
pro  peccatis  quorum  non  habet  memoriam;  sexto,  illam 
separatam  a  corpore  in  suo  connaturali  statu  inveniri : 
quae  omnia  corruunt,  semel  ac  statuatur  philosophicum 
principium,  animam  humanam  esse  formam  corporis  sub- 
stantialem  2. 

4.  —  Evolutionistae.  —  At  gravius  quid  posuerunt  ex 
evolutionistica  schola  plurimi,  qui  supra  materiam  elevati, 
docuerunt  animam  humanam,  corporeis  vinculis  absolutam, 
transformari  in  purum  spiritum  et  gradatim  ad  ordinem 
aut  sphaeram  superiorem,  certo  progressu,  conscendere, 
quousque  in  ipsam  deitatis  substantiam  commutetur,  et 
amissa  personalitate,  in  Nirvana  absorbeatur.  Huic  simile 
quid  posuerat  olim  Photinus,  dum  Incarnationis  myste- 
rium  consideravit  quasi  ascensum  hominis  usque  ad 
unionis  hypostaticae   dignitatem,  ut  habet  Angelicus  3. 

Et  haec  quidem  expositio  circa  transmutationem  post- 
humam  hominis,  inter  hodiernos  evolutionistas  prae- 
valet:  qui  minime  distinguentes  inter  bonos  homines  et 
malos,  aiunt  universaliter  omnes  homines  hoc  modo  ad 
divinum,  sensu  non  figurato,  sed  proprio,  aliquando  per- 

1.  Sententiaui  hanc  poetice  describit  Virgilius,  Aeneid.,  1.  VI.  Vide 

L'  ANIMA    UMANA    SEPARATA    DAT,    CORPO,    C.    II,    2»   ed.,  p.  47,  86q.  — 2.    Cf. 

1,   Quaest.  LXXVI,  art.  1.  —  3.  3,  Quaest.  XXXIII,  art.  3,  ad  3" . 

venturos:  at  invaluerat  olim  sententia,  solos  bonos  sic 
fore  perficiendos,  cum  de  sceleratorum  animabus  anti- 
qui  philosophi  docerent,  illas  converti  in  daemones  et 
in  quaeque  animalia  suis  meritis  congrua,  ut  refert 
S.  Augustinus  l.  Plotinus  vero,  teste  eodem  S.  Augustino  2, 
docuit  hominum  animas,  in  daemones  post  mortem  mutari, 
hoc  pacto  quod  si  boni  quidem  meriti  fuissent,  lares;  si 
mali  meriti,  lemures  &ut  larvae;  si  incerti,  manes  fierent 
Ad  idem  referri  potest  illud  antiquorum  figmentum, 
animas,  corpore  exutas,  in  pecora  transmeare  posse,  nec- 
non  in  herbas,  arbusta  et  plantas,  ita  ut  haec  convelli  aut 
carpi  sine  suo  cruciatu  nequeant 3:  quo  referri  illud  potest 
Aeneidis  4,  ubi  cum  arbustum  convelleret  Aeneas  ut  eius 
foliis  altare  sacrificii  pie  cooperiret,  cruorem  de  stipite 
manantem  crevit,  ac  lacrymabilem  gemitum  Polydori,  ibi 
olim  sepulti,  audivit : 

Quid  miserum,  Aenea,  laceras  ?  iam  parce  sepulto : 
Parce  pias  scelerare  manus  K 


1.  Haeres.  LXXXVIII.  —  2.  Haeres.  LXXXVI.  -  3.  S.  Aujrust., 
Haeres.  XLIV.  —  4.  L.  III,  v.  22,  seqq.  —  5.  Simile  quid  habet  Ali- 
nherius  cura  violentorum,  qui  soilioet  mortem  sibi  adsoiverunt,  in  sto- 
lones  mutatos  confingit  (Infern.,  Canto  XIII,  v.  31,  seq.) : 

Allor  porsi  la  mano  un  poco  avante, 

E  colsi  un  ramoscello  da  un  gran  pruno: 

E'l  tronco  suo  gridb:  Perche  mi  schiante? 
Da  che  fatto  fu  poi  di  sangue   bruno, 

Ricomincib  a  gridar :   Perche  mi  scerpi? 

Non  hai  tu  spirto  di  pietate  alcuno  ? 
Uomini  futnmo,  ed  or  sem  fatti  sterpi ; 

Ben  dovrebb'1  esser  la  tua  man  piu  pia, 

Se  state  fossim'' anime  di  serpi. 
Come  d'un  tizzo  verde,  cWarso  sia 

DalVun  de'  capi.  che  dalValtro  geme, 

E  cigola  per  vento  che  va  via  ; 
Cost  di  quella  scheggia  usciva  insieme 

Parole  e  sangue :  ond' io  lasciai  la  cima 

Cadere,  e  stetti  come  Vuom   che  teme. 

At  longe  sunt  a  catholica  veritate  omnes  istae  fabel- 
lae :  unde  ponimus  sequentem 

£>.  —  PROP.  —  Anima  humana,  a  corpore  sepa- 
rata,  nec  in  superiorem,  nec  in  inferiorem  speciem 
mutari  potest. 

Prob.  —  Anima  humana  est  forma  substantialis,  dans 
speciem  homini.  Atqui  nulla  forma  substantialis  recipit 
magis  et  minus:  sed  superadditio  maioris  perfectionis, 
aut  subtractio  existentis  perfectionis  facit  aliam  speciem, 
sicut  additio  unitatis  facit  aliam  speciem  in  numeris.  Ergo 
impossibile  est  unam  eamdemque  numero  formam  aut  in 
superiorem,  aut  in  inferiorem  speciem  commutari  4. 

Re  quidem  vera,  animam  humanam  mutari  in  spe- 
ciem  inferiorem,  esset  illam  fieri  similem  animae  bruto- 
rum :  atqui  anima,  in  brutis,  non  est  per  se  subsistens. 
Praeterea,  talis  transformatio,  si  fieri  posset,  poenae 
rationem  habere  non  posset,  cum  ab  anima  ipsa,  utpote 
sensitiva  facta,  agnosci  minime  posset. 

Pariter,  animam  humanam  mutari  in  speciem  supe- 
riorem,  esset  illam  fieri  angelum,  seu  substantiam  sepa- 
ratam.  Atqui  esse  animae  humanae  et  substantiae  sepa- 
ratae  non  est  unius  rationis,  ait  S.  Thomas  2;  nam  in 
esse  substantiae  separatae  non  potest  communicare 
corpus,  sicut  potest  communicare  in  esse  animae  hu- 
manae,  quae  secundum  esse  unitur  corpori  ut  forma 
materiae.  Ergo  anima  humana  mutari  nequit  in  substan- 
tiam  angelicam. 

6.  —  Scholion.  —  Signanter  autem,  circa  ascensum 
animae  ad  speciem  superiorem,  attendendum  est  quod, 
dato  etiam  quod  hoc  esset  in  se  possibile,  tamen  anima 
humana  illum  nunquam  posset  eligere.  Etenim  non  potest 
quis  eligere   transferri   ad  altiorem   naturam,  quin  hoc 

1  Quaest.  CXVIII,  art.  2,  ad  2™.  —  2.  L.  II,  Contra  Gent.,  e.  94. 

ipso  eligat  desinere  esse  id  quod  est.  Atqui  hoc  impossibile 
est,  cum  unicuique  rei  insit  naturale  desiderium  conser- 
vandi  proprium  esse,  quod  non  conservaretur,  si  transfer- 
retur  in  alteram  naturam :  quocirca,  nulla  res,  quae  est 
in  inferiori  gradu  naturae,  potest  appetere  gradum  supe- 
rioris  naturae,  quia  si  transferretur  in  gradum  superioris 
naturae,  iam  cessaret  esse  ipsamet.  —  Et  hoc  universaliter 
valet  contra  hodierni  evolutionismi  placita,  ponentis  in 
primigeniis  formis  vitae  novum  semper  appetitum  ascen- 
dendi  ad  gradum  superiorem;  qui  tamen  appetitus  non 
posset  in  re  aliqua  consistere  sine  desiderio  propriae  de- 
structionis,  quod  repugnat,  unde  dicitur:  Amabile  bonum, 
unicuique  autem  proprium  l. 

T.  —  Cuiusmodi  evolutio  admitti  potest  in  anima 
humana.  —  At  licet  anima  humana  nequeat  in  superiorem 
aut  inferiorem  speciem  transire,  potest  tamen  quodam- 
modo  crescere  aut  minui,  secundum  aliqua  accidentalia, 
quae  addi  vel  auferri  possunt  absque  ipsius  animae  cor- 
ruptione,  sicut  cum  homo  fit  sanctior  aut  minus  sanctus. 
In  animo,  ait  S.  Augustinus  2,  quaedam  quasi  naturalia 
incrementa  sunt,  cum  honestis  et  ad  bene  beateque  vi- 
vendum  accommodatis  disciplinis  augeri  dicitur;  et 
huius  quidem  incrementi  appetitus  aliquis  dari  potest.  In 
quo  utique  adinvenitur  erroris  ratio;  quia  videlicet  vide- 
mus  res  aliquas  appetere  esse  meliores  quantum  ad  aliqua 
accidentalia,  concludimus  eas  appetere  posse  etiam  gra^ 
dum  naturae  superiorem,  ad  quem  tamen  non  possent 
pervenire,  nisi  esse  desinerent.  Quocirca  potest  utique 
anima,  a  corpore  separata,  mutari  quoad  gradum  ac- 
cidentaliter  superiorem  aut  inferiorem,  ipsa  tamen  sub- 
stantialiter  immutata  permanente. 

1.  Cf.  tr.  de  Angelis,  Vol.  I,  Quaest.  LXIII,  art.  3,  p.  312.  —  2.  L.  de 
Quantitate  animae,   c.  19,  n.  33. 

8.  —  Anima  humana,  a  corpore  separata,  non 
habet  naturae  suae  perfectionem  *.  —  Revera,  ad  ra- 
tionem  speciei  humanae  pertinet  quod  anima  corpori 
uniatur;  forma  enim  non  constituit  speciem,  nisi  per  hoc 
quod  sit  actus  materiae  2.  Quocirca,  cum  anima  humana 
det  esse  corpori  humano,  sequitur  quod  in  homine  esse 
totius  est  esse  animae;  ideoque  anima  separata  a  corpore, 
subsistit  in  suo  esse;  sed  cum  sit  pars  humanae  naturae, 
naturalem  perfectionem  non  habet,  nisi  secundum  quod 
est  corpori  unita 3;  unde  eam  esse  separatam  a  corpore  est 
praeter,  imo  contra  naturam  animae  4;  quocirca  permor- 
tem  species  humana  destruitur,  iuxta  illam  Dei  commi- 
nationem  5:  Delebo  hominem  quem  creavi;  ex  quibus 
sequitur,  nonnisi  per  resurrectionem  speciem  humanam 
restaurari. 

9.  —  Undenam,  perempto  corpore,  desumitur  prin- 
cipium  distinctionis  inter  diversas  animas.  —  Nec  pu- 
tetur,  corpore  perempto,  ex  quo  est  individuationis  atque 
distinctionis  principium,  singulas  animas  non  amplius  inter 
se  discerni,  sed  in  unam  quodammodo  universalem  ani- 
mam  confundi :  siquidem,  cum  anima  a  Deo  creata  sit 
cum  formali  ordine  ad  tale  corpus  informandum,  separata 
a  corpore  retinet  ordinem  unibilitatis  ad  materiam,  non 
qualemcumque,  sed  ad  hanc  determinatam  materiam, 
cuius  substantialis  forma  extitit:  et  hic  ordo  unibilitatis 
est  praecise  ratio  distinctionis  unius  animae  separatae 
ab  alia.  Quae  est  proportio  animae  hominis  ad  corpus 
hominis,  ait  S.  Thomas  6,  eadem  est  proportio  animae 
huius  hominis  ad  corpus  huius  hominis.  Re  quidem 
vera,  diversitas  animarum  separatarum  est  secundum 
diversam  commensurationem  ad  corpora:   haec  enim 

1.  T,  Quaest.  CXVIII.  art.  3.  —  2.  3,  Quaest.  II,  art.  4,  ad  l^; 
cf.  1,  Quaest.  LXXVI,  art.  3,  ad  2m.  —  3.  1,  Quaest.  XC,  art.  4.  — 
4.  1,  Quaest.  LXXXIX,  art.  1  ;  Ibid.,  Quaest.  CXVIII,  art.  3.  —  5.  Gen., 
VI,  7.  —  6.  L.  II  Contra    Gent.,  e.  73. 

anima  est  commensurata  huic  corpori  et  non  illi,  illa 
autem  alii...:  huiusmodi  commensurationes  remanent 
in  animabus,  etiam  pereuntibus  corporibus  l. 

lO.  —  Refellitur  vanum  metempsychoseos  figmen- 
tum.  —  Ex  dictis  immediate  sequitur,  vanum  prorsus 
esse  illorum  veterum  poetarum  figmentum,  qui  anima- 
rum  circulationem  aut  migrationem  de  uno  corpore  ad 
aliud  corpus  confingunt,  quam  rem  plurimi  hodiernae 
theosophiae  sectatores  instaurare  conati  sunt  2.  —  Nimi- 
rum,  si  quaelibet  anima  humana  ita  obsignatur  sigillo 
proprii  corporis,  ut  ad  hoc  tantum  formalem  dicat  ordi- 
nem  unibilitatis,  sequitur  non  esse  possibile  animam 
huius  corporis  ingredialiud  corpus,  quam  huius  hominis : 
unde  et  resurrectio  perficietur  quadam  veluti  attractione 
animae  ad  proprium  corpus:  nam  et  in  unoquoque  cor 
pore  quidam  manebit  ordo  ad  propriam  animam,  non 
secundum  cursum  naturae,  sed  secundum  ordinem  Pro- 
videntiae,  quae  resurrectionem  ipsam,  libero  decreto,  su- 
pra  naturam,  complendam  voluit  in  fine  mundi. 

Digna  sunt  quae  hic  recitentur  verba  S.  Augustini,  se- 
quentemcommentantislocum  Ecclesiastae3:  Necvalet  quis- 
quam  dicere :  Ecce  hoc  recens  est.  Iam  enim  praecessit 
in  saeculis  quae  fuerunt  ante  nos.  —  Absit  a  recta  fide, 
ait  S.  Doctor  4,  ut  his  Salomonis  verbis,  illos  circumitus 
significatos  esse  credamus,  quibus  illi  putant  sic  eadem 
temporum  temporaliumque  rerum  volumina  repeti, 
ut,  verbi  gratia,  sicut  isto  saeculo  Plato  philosophus 
in   urbe  Atheniensi,  et   in   ea  schola   quae  Academia 


1.  Ibid.,  o.  81,  n.  2.  —  2.  Res  est  apud  multos  hodiedura  usi- 
tatissiraa,  quam  post  Flamraarion,  hodierni  spiritistae  invexerunt,  ani- 
mara  separatam  in  astris  degere,  oorpus  habentem  a  nostro  diversum 
(corps  astral),  a  quo  quidem  possit  ad  libitum  migrare:  immo  omnes 
animae  sio  in  astris  degentes,  ex  mutuo  consensu,  de  uno  tali  oorpore 
ad  aliud  transire,  iuxta  eos,  permittuntur.  —  3.  I,  9.  —  4.  L.  XII  de 
Civ.  Dei,  o.  13. 

dicta  est,  discipulos  docuit,  ita  per  innumerabilia  retro 
saecuia,  multum  proliocis  quidem  intervallis,  sed  tamen 
certis,  et  idem  Plato,  ^et  eadem  civitas,  et  eadem  schola, 
iidemque  discipuli  repetiti,  et  per  innumerabilia  deinde 
saecula  repetendi  sint :  absit,  inquam,  ut  nos  ista  cre- 
damus. 

11.  —  Quaestio.  —  Quales  potentiae  remanent  in 
anima  separata  ? 

Resp.  Remanent  actu  tantummodo  potentiae  intelle- 
ctuales,  scilicet  intellectus  et  voluntas;  potentiae  vero 
sensitivae  et  vegetativae  actu  non  remanent,  sed  tantum- 
modo  in  radice  remota.  —  Ad  quod  intelligendum,  scien- 
dum  est  animam  quidem  intellectivam  esse  in  nobis  radi- 
cem  communem  potentiarum  triplicis  ordinis,  scilicet 
intellectivi,  sensitivi  et  vegetativi:  at  solae  potentiae 
prioris  ordinis,  nempe  intellectus  et  voluntas  sunt  in 
anima  intellectiva  tanquam  in  proprio  subiecto;  potentiae 
vero  sensitivi  ac  vegetativi  ordinis  sunt  in  composito 
tanquam  insubiecto;  quocirca  dissoluto  composito,  huius- 
modi  potentiae  desinunt  esse  actu,  seu  simpliciter,  et  re- 
manent  tantummodo  secundum  quid,  seu  in  radice,  per 
modum,  ait  S.  Thomas  \  quo  principiata  sunt  in  prin- 
cipiis  suis:  in  anima  enim  separata  manet  eftxcacia 
influendi  iterum  huiusmodi  potentias,  si  iterum  cor- 
pori  uniatur.  Quod  si  actu  cessant  potentiae  illae,  sci- 
licet  sensitivae  ac  vegetativae,  multo  magis  cessant  actus 
earumdem,  cum  potentia  sit  propter  actum;  ideoque  va- 
num  est  poetarum  figmentum,  animas  separatas  ira  aut 
passionibus  agitari,  conviviis  aut  ludis  delectari,  etc. ; 
quem  in  locum  quadrant  egregia  illa  Aligherii  verba  2: 

E  quando  Lachesis  non  ha  piu  lino, 
Solvesi  dalla  carne,  ed  in  virtute 
Seco  ne  porta  1'umano  e  7  divino. 

1.  Supplem.,  Quaest.  LXX,  art.  1.  —  2.  Purgat.,  Cant.  XXV,  vere.  79-84. 

Ualtre  potenzie  tutte  quante  mute ; 
Memoria,  intelligenzia  e  voluntade 
In  atto  molto  piu  che  prima  acute. 

13.  —  Solvitur  tacita  difficultas.  —  Nec  ex  hoc 
obiici  potest  animam,  post  mortem,  si  potentias  amittit, 
integram  non  remanere:  nam,  ut  advertit  Angelicus  l, 
potentiae  animae  non  dicuntur  partes  eius  integrales, 
sed  potentiales ;  talium  autem  totorum  ista  est  natura, 
quod  tota  virtus  totius  consistit  in  una  partium  per- 
fecte,  in  aliis  autem  partialiler,  sicut  in  anima  virtus 
animae  perfecte  consistit  in  parte  intellectiva,  in  aliis 
autem  partialiter :  unde  cum  in  anima  separata  re- 
maneant  vires  intellectivae  partis,  integra  remanebit, 
non  diminuta,  quamvis  sensitivae  potentiae  actu  non 
remaneant ;  sicut  nec  potentia  regis  manet  diminuta, 
mortuo  praeposito,  qui  eius  potentiam  participabat. 


Articulus  III.  —    Utrum  anima  separata  aliquid 
possit  intelligere. 

1.  —  Sententia  negantium  animam  separatam  ali- 
quid  posse  intelligere.  —  Nonnulli  ex  antiquis  haere- 
ticis,  S.  Pauli  verbis  abutentes,  ubi  ille  mortem  vocat 
somnum  et  Christum  e  sepulcro  resurgentem  primitias 
morientium  2,  tenuerunt  animam  humanam,  a  corpore  se- 
paratam,  amissis  sensitivis  facultatibus,  sine  quibus  cen- 
sebant  illam  non  posse  operari,  actu  intelligendi  reapse 
destitui,  atque  sic  in  quodam  veluti  lethargico  statu,  usque 
ad  diem  resurrectionis,  perseverare, 

Cui  quidem  positioni  simile  valde  est  Rosminii  figmen- 
tum,  qui  posuit 3:  In  statu  naturali,  anima  defuncti  ecci- 

1.  Loco  oit.,  ad  4™  —  2.  1  Cor.,  VII,  39;  XV,  6,  20;  1  Thess.,  IV, 
13-15.  -    3.  Prop.  XXIII  inter  XL  Prop.  a  S.  Congreg.  S.  Officii  14  Dec. 

1887,  (laninatas. 

stit  perinde  ac  non  existeret:  cum  non  possit  ullam 
super  seipsam  refleecionem  ecrercere,  aut  ullam  habere 
sui  conscientiam,  ipsius  conditio  similis  dicipotest  statui 
tenebrarum  perpetuarum  et  somni  sempiterni.  Ut  ta- 
men  aliquam,  saltem  in  iustorum  animabus,  operationem 
Roveretanus  philosophus  salvaret,  ad  cibum  eucharisti- 
cum  recurrit,  qui  homini,  mox  ac  mortalis  carnis  pondus 
deposuerit,  subministratum,  fiet  terminus  realis  sensus, 
vi  cuius  et  intelligere  poterit  et  a  mortuis  tempore  suo 
resurgere,  iuxta  illud1:  Qui  manducat  meam  carnem 
et  bibit  meum  sanguinem,  habet  vitam  aeternam,  et 
ego  resuscitabo  eum  in  novissimo  die  2. 

Porro,  cum  talis  unio  corporis  Christi  cum  damnato- 
rum  animabus  nequeat  fieri,  ex  illa  Rosmini  positione 
sequi  videretur  illas  omni  cognitione  destitui:et  quidem 
recentes  aliqui  scriptores  inventi  sunt,  ut  Professor  Mi- 
vart,  quibus  visum  est  fieri  posse  ut  nonnulli  saltem  ex 
damnatis  aeternae  suae  perditionis  nullam  conscientiam 
habeant 3. 

2.  —  Cognitio  naturalis  et  cognitio  supernaturalis. 
--  Ut  autem  omnis  hic  aequivocationi  via  praecludatur, 
distinguendus  sedulo  venit,  relate  ad  animam  a  corpore 
separatam,  duplex  cognitionis  ordo,  naturalis  scilicet  et 
supernaturalis.  Et  quidem  supernaturalis  cognitio  duplex 
iterum  est,  alia  scilicet  quae  talis  est  origine  tantum,  quae 

1.  Io.,  VI,  55.  —  2.  Cf.  Rosmini,  Inirodnzione  del  Vangelo  secondo 
Giovanni,  lez.  69,  p.  253  ;  Teodioea,  Append.,  art.  10,  pp.  638,  641.  In  alio 
tameri  looo  huius  operis,  so.  p.  523,  admittit  hic  auctor  in  anima  separata 
naturaliter  actum  immobilem  intueDdi  esse  ideale.  —  3.  No  supreme 
teaching  of  the  Church...  has  condemned  the  opinion  that  at  least  some  of 
(the  damued)  may  also  be  unconscious  of  their  state.  Happiness  in  Hell. 
The  nineteeth  Century,  n.  190.  Dec,  1892,  p.  905.  Artioulus  iste  Prof. 
Mivart,  simul  cum  aliis  duobus  eiusdem  articulis.  de  esohatologia  tra- 
etantibus  (The  Happiness  in  Rell,  Ibid.,  Febr.,  1893;  Last  H  ords  on 
ihe  Happiness  in  Hell,  Ibid.,  April,  1893),  a  S.  Offioio,  29  Iul.,  1893,  dam- 
uati  sunt. 

fit  per  specialem  quamdani  revelationem,  lumine  intel- 
lectui  superaddito;  alia  vero  est  supernaturalis  formaliter 
et  proprie,  consistens  in  immediata,  seu  faciali  visione 
divinae  essentiae,  et  de  hac  inferius  ex  professo  tracta- 
bitur  £.  Naturalis  autem  cognitio  ea  est  quae  competit  ani- 
maesecundum  proportionem  et  exigentiam  suae  naturae; 
et  si  quidem  in  animaseparatadebeatadmitti,  necessario 
alterius  erit  naturae  a  cognitione  quam  habet  dum  corpori 
unita  manet,  quando  scilicet  nihil  actu  naturaliter  intel- 
ligit,  nisi  convertendo  se  ad  phantasmata  corporis.  Ulte- 
rius  recolendum  est,  priorem  rerum  cognitionem,  quae 
fit  in  Verbo  et  vocatur  etiam  visio  beatifica,  dici  solere 
cognitionem  matutinam;  alteram  vero,  quaecumque  haec 
demum  sit,  quae  est  secundum  proportionem  ipsarum 
rerum  creatarum,  nominari  cognitionem  vespertinam. 

3.  —  PROP.  —  a)  Anima  a  corpore  separata  natu- 
raliter  intelligit,  p)  non  quidem  per  conversionem  ad 
phantasmata,  quae  sunt  in  organis  corporeis,  sed  per 
conversionem  ad  ea  quae  sunt  intelligibilia  simpli- 
citer. 

In  hac  propositione,  duo  sunt  sedulo  distinguenda : 
primum,  animae  a  corpore  separatae  naturaliter  compe- 
tere  actum  intellectionis ;  secundum,  modus  quo  opera- 
tionem  hanc  anima  separata  peragit:  et  primum  quidem 
ad  fidem  pertinet;  alterum  vero  ad  theologicam  scientiam. 

-4.  —  ia  Pars.  —  De  fide  tenendum  est  animam  hu- 
manam,  a  corpore  separatam,  aliquid  intelligere :  sic 
quippe  de  impiis  mortuis  legitur  quod  erunt  gementes, 
et  quod  venient  in  cogitatione  peccatorum  suorum  ti- 
midi  2;  pariter  Onias,  summus  sacerdos,  apparens  post 
mortem,  dixisse  refertur3:  Hic  est  fratrum  amator  et 
populi  Israel :  hic  est  qui  multum  orat  p?%o  populo  et 

1.  Quaest.  III.  —  2.  Sap.,  IV,  19,  20.  —  3.  2  Mac,  XV,  14. 

universa  sancta  civitate,  Ieremias  propheta  Dei.  Porro, 
quod  actus  ille  intelligendi  non  fuerit  per  lumen  visionis 
beatificae,  apparet  tum  ex  eo  quod  impii,  de  quibus  in 
priori  textu  agitur,  ab  huiusmodi  sublimi  visione  sunt 
irrevocabiliter  exclusi;  tum  ex  eo  quod  anima  Ieremiae, 
qui  inter  iustos  tunc  profecto  computabatur,  nondum 
fuerat  glorificata. 

5.  —  Ratio  theologica.  —  In  promptu  autem  est 
theologica  ratio.  Cum  omnis  res  sit  propter  suam  opera- 
tionem,  intelligere  autem  maxime  sit  operatio  animae,  po- 
nere  animam  separatam  a  corpore  intelligendi  operatione 
destitui,  idem  est  ac  illam  fingere  mortalem  *.  —  Nec  di- 
catur  Deus  huic  inconvenienti  supplevisse  infundendo 
tunc  animae  gratuitum  quoddam  lumen,  quo  fieret  ut  ani- 
ma  gratuito,  non  naturaliter  intelligeret:  cum  enim  per 
gratiam  Deus  naturam  non  constituat,  sed  perficiat,  si 
anima  separata  aliquam  naturalem  operationem  non  ha- 
beret,  sequeretur  illam  a  Deo  naturaliter  mortalem  fuisse 
conditam,  et  solum  per  Dei  donum  esse  immortalem. 

6.  —  2a  Pars.  —  Quomodo  anima  separata  natu- 
raliter  intelligit.  —  Ut  autem  rite  intelligatur  quomodo 
anima  separata  naturaliter  intelligat,  advertendum  pri- 
mo  est  quod,  cum  perfectio  universi  exigat  ut  sint  diversi 
gradus  in  rebus,  hinc  Deus  volens  mundum  in  illa  per- 
fectione,  quam  libere  sibi  praestituerat,  condere,  intel- 
lectuales  substantias  diversorum  graduum  esse  voluit,  quas 
inter,  ultimum  locum  tenet  anima  humana.  Porro,  supe- 
riores  quidem  substantiae  intellectuales,  ob  maiorem  suae 
naturae  perfectionem,  intelligunt  per  pauciores  formas, 
quae  sunt  magis  universales,  in  quibus  res  per  eas  for- 
mas  repraesentatas  clare  comprehendunt.  Inferiores  vero 

substantiae  intellectuales,  quia  non  tantae  efficaciae  sunt 

i 

1.  1,  Quaest.  LXXXIX,  art.  1,  sed  contra. 


38  TRACTATUS    l)K    NOVISSIMIS.    Q.    I,    A.    «I. 

in  intelligendo,  pluribus  indigent  formis  quam  superiores 
substantiae,  secus  res  nonnisi  in  quadam  communitate  et 
confusione  cognoscerent.  Anima  autem  humana,  cum  in- 
fimum  teneat  gradum,  si  intelligeret  per  modum  qui  com- 
petit  angelis,  non  haberet  de  rebus  cognitionem  perfectam, 
sed  tantummodo  confusam  et  in  communi.  Ut  igitur  pro- 
priam  de  rebus  cognitionem  posset  habere,  naturaliter  a 
Deo  corpori  unita  est,  ut  a  phanfcasmatibus  rerum  seusi- 
bilium  posset  species  intelligibiles  rerum  abstrahere  et 
sic  de  rebus  propriam  cognitionem  accipere.  Et  hoc  qui- 
dem  tamdiu  perdurat,  quamdiu  anima  est  corpori  unita: 
perrupto  vero  per  mortem  corpore,  iam  anima  intelligit, 
et  quidem  naturaliter,  per  conversionem  ad  species  intel- 
ligibiles  quas  ex  influentia  divini  luminis  immediate  per- 
cipit.  Ex  quo  simul  habetur  quod  unio  animae  ad  corpus 
est  quidem  pro  melius  esse  animae;  at  semel  ac  unio 
ista  per  mortem  fuerit  dissoluta,  anima,  pro  sui  capaci- 
tate,  eo  modo  intelligit  quo  angeli  intelligunt l. 

T.  —  Quomodo  anima  separata  cognoscit  res  im- 
materiales.  —  Porro,  certum  est  animam  separatam  co- 
gnoscere  naturaliter  res  immateriales,  scilicet  seipsam, 
alias  animas  separatas,  angelos  et  Deum ;  at  non  unus  est 
modus  quo  haec  omnia  intelligit.  Nam,  primo,  cum  anima 
tunc  non  intelligat  amplius  per  conversionem  ad  phanta- 
smata,  sed  ad  ea  quae  sunt  secundum  se  intelligibilia, 
hinc  seipsam  per  seipsam  intelliget.  Per  seipsam  quoque 
cognoscet  alias  animas  separatas,  quae,  quia  non  exce- 
dunt  modum  ipsius  animae,  cognoscuntur  ab  ea  perfecte. 
Angeli  autem,  quia  excedunt  capacitatem  animae  sepa- 
ratae,  ab  ea  cognoscuntur  per  similitudines  divinitus  im- 
pressas,  quae  tamen  deficiunt  a  perfecta  repraesentatione 
eorumdem 2.  Denique  auima  separata,  sicut  etiam  angelus 
cui  per  mortem  fit  quodammodo  affinis,  naturaliter  co- 

1.  1,  Quaest.  LXXXIX,  art.  1.  —  2.  Ibid.,  art.  2. 

gnoscit  Deum  per  suam  essentiam,  in  quantum  est  simi- 
litudo  Dei:  imago  enim  Dei  est  in  ipsa  animae  natura 
impressa1.  Ex  hoc  ergo  intelligitur,  quomodo  dives  in 
inferno  positus  naturaliter  videre  potuerit  animas  Lazari 
et  Abrahae  *,  et  quomodo  damnati,  licet  visione  forma- 
liter  supernaturali  careant,  daemones  tamen  et  angelos, 
imo  Deum  ipsum  quodammodo  videant. 

8.  —  Quomodo  anima  separata  cognoscit  res  na- 
turales.  —  Sciendum  autem  est  animam  separatam  na- 
turaliter  cognoscere  non  solum  res  immateriales,  sed  res 
etiam  naturales,  non  quidem  certa  et  propria  cognitione, 
sed  communi  et  confusa.  Auima  enim  separata,  sicut  an- 
gelus,  intelligit  per  species  quas  ex  influentia  divini  lu- 
minis  recipit;  at  quia  eidem  non  tanta  virtus  inest,  quan- 
tam  habent  angeli,  ideo  non  cognoscit  res  in  illis  speciebus 
ea  claritate  et  distinctione,  qua  eas  cognoscit  angelus  3. 

Porro,  advertendum  quidem  est  quod  species  illae, 
utpote  quaedam  participationes  divinae  essentiae,  in  qua 
sunt  similitudines  omnium  naturarum  cum  omnibus  suis 
individuis  et  accidentibus  horum  individuorum,  de  se  suf- 
ficientes  sunt  ad  omnes  naturas  et  omnia  individua  atque 
accidentia  repraesentanda;  at  quia  anima  separata  valde 
deficit  nedum  a  perfectione  Dei,  sed  etiam  a  perfectione 
angeli,  ideo  non  omnia  singularia  cognoscit,  sed  ea  tan- 
tum  ad  quae  determinatur,  per  praecedentem  cognitio- 
nem,  vel  per  aliquam  affectionem,  aut  naturalem  habitu- 
dinem,  vel  per  divinam  ordinationem  4.  Attamen  futura 
minime  cognoscit  naturaliter  anima  separata:  quia  cum 
ista  in  seipsis  non  sint,  ideo  nec  in  seipsis  cognoscibilia 
sunt,  et  solum  a  Deo,  a  quo  secundum  suum  esse  depen- 
dent,  certitudinaliter  possunt  cognosci. 

Demum,  quoad  cognitionem  quam  anima  separata  de 


1.  Cf.  1,  Quaest.  LVI,  art.  3.  —  2.  Luc,  XVI.  —  3. '  S.  Thom.,  1.  c. 
iirt.  2.   —  4.  Ibid.,  art.  4. 

rebus  naturaliter  potest  habere,  sedulo  notandum  est,  illam 
per  localem  distantiam  nullo  modo  impediri;  cum  enim 
res  huiusmodi  intelligatperinfluxumspecierumexdivino 
lumine,  lumen  autem  istud  aequaliter  se  habeat  ad  propin- 
quum  et  distans,  hinc  localis  distantia  cognitioni  animae 
separatae  impedimentum  non  affert;  unde  legimus  quod 
dives,  elevans  oculos  suos,  cum  esset  in  tormentis,  vidit 
Abraham  a  longe  et  Lazarum  in  sinu  eius l. 

9.  —  Quaestio  I.  —  Utrum  habitus  scientiae  in  hac 
vita  acquisitae  maneat  in  anima  separata  ? 

Resp.  Affirmative,  cum  huiusmodi  scientia  nec  per  se 
corrumpatur,  cum  contrarium  non  habeat,  nec  per  ac- 
cidens,  seu  ad  corruptionem  subiecti,  cum  intellectus  cui 
inest  sit  de  se  spiritualis  et  incorruptibilis;  unde  utile 
valde  est  scientiam  acquisivisse,  iuxta  illud  S.  Hieronymi2: 
Discamus  in  terris,  quorum  scientia  nobis  perseveret 
in  caelo ;  et  de  sapientia  legitur  quod  clara  est  et  nun- 
quam  marcescit*.  Attamen  non  eodem  modo  utitur  anima 
huiusmodi  scientia  acquisita  post  separationem,  quo  ea 
utebatur  dum  erat  corpori  unita,  scilicet  ob  diversita- 
tem  utriusque  status:  nam  in  hac  vita  habitu  scientiae 
acquisitae  anima  utitur,  convertendo  se  ad  phantasmata 
corporis;  post  mortem  vero,  convertendo  se  ad  species 
pure  intelligibiles  4. 

10.  —  Quaestio  II.  —  Utrum  anima  separala  co 
gnoscat  naturaliter  ea  quae  hic  aguntur? 

Resp.  Negative:  cum  enim  tum  secundum  proprium 
essendi  modum,  tum  secundum  divinam  ordinationem, 
animae  separatae  segregatae  sint  a  conversatione  viven- 
tium  et  coniunctae  conversationi  spiritualium  substan- 
tiarum,  ideo  naturali  cognitione  nesciunt  ea  quae  hic 
aguntur;  licet  facta  viventium  possit  Deus  eis  per  mini- 

1.  Luo.,  XVI,  23.  S.  Thom.,  1.  oit.,  avt.  7.  —  2.  Ep.  ad  Paulia.  -  3.  Sap. 
VI,  13.  S.  Thora..  1.  oit.,  art.  5.  —  4-  Ibid.,  art.  6. 

sterium  aDgelorum  revelare,  et  plura  etiam  cognoscere 
possint  per  animas  eorum  qui  hinc  ad  eas  accedunt  L.  At 
sedulo  attendendum  est,  nos  hic  minime  loqui  de  co- 
gnitioue  animae  beatae  in  Verbo,  de  qua  re  ex  professo 
inferius  tractabitur  2. 

11.   —    Mortuorum   apparitiones   opera   spiritismi. 

—  Quae  cum  ita  sint,  Omnino  respuendae  sunt,  tanquam 
callidissimi  humani  generis  hostis  subdolae  artes,  mani- 
festatiunes  illae  atque  revelationes,  quas  de  rebus  ad  hunc 
inundum  pertinentibus,  incauti  multi  hodiedum,  ab  ani- 
mabus,  ut  putant,  defunctorum,  adhibita  ope  spiritismi, 
sollicite  quaeritant.  Nam  praeterquamquod  anima  sepa- 
rata  nullam  habet  potestatem  in  materiam  corpoream, 
ita  ut  se  videndam  prodat,  uti  suo  loco  dicetur,  revela- 
tiones  illae,  sive  sint  de  rebus  naturalibus,  sive  de  oc- 
cultis  eventibus  humanis,  saepe  numero  illius  captum 
omnino  superant :  ideoque  responsa  data  non  sunt  ani- 
marum  quae  invocantur,  sed  daemonis  qui  homines  hac 
via  turpiter  decipere  conatur. 

Cum  hoc  tamen  stat,  mortuorum  animas  viventibus 
miraculose  apparere  posse,  et  hoc  quidem  per  specialem 
Dei  dispensationem,  ordinantis  ut  animae  illae  pro  tanto 
rebus  viventium  intersint;  potest  etiam,  operatione  ange- 
lorum  bonorum.  vel  etiam  malorum,  etiam  ignorantibus 
mortuis,  Deo  sic  iubente,  fieri,  ut  anima  alicuius  de- 
functi  loqui  videatur,  scilicet,  ad  aliquam  veritatem  ma- 
nifestandam  3:  at  in  utroque  casu,  res  non  naturalis  esset, 
sed  miraculosa 4.  Porro,  manifestationes  huiusmodi,  citra 
Dei  ordinationem  quaesitae,  ex  alio  etiam  capite,  repro- 
bandae  sunt,  ut  infra  dicetur  5. 

1  S.  Tnom.,  1.  c,  art.  8.  —  2.  Quaest.  III.  —  3.  Ibid.,  ad  2m.  _ 
4.  Cetera  ad  hoo  argumentum  pertinentia  requirere  leotor  potest  tum  in 
op.  Dell'  anima  umana  separata  dal  corpo,  o.  III,  tum  in  op.  The 
Unsekn  World,  Kegan  Paul  and  Trench,  London,  seu  II  Mondo  invi- 
sibile,  Vioenza.  —   5.  Art.  V,  n.  4,   pag.  49. 

Articulus  IV.  —  Utrum  anima  separata  possit 
ultimum  finem  sibi  de  novo  praeflgere. 

1.  —  Actus  voluntatis  circa  finem  et  ea  quae  sunt 
ad  finem.  —  Ad  enucleationem  gravissimae  praesentis 
quaestionis,  a  cuius  recta  solutione  pendet  exclusio  vulgati 
figmenti,  posse  animam  humanam  post  mortem  reverti 
in  obiectum  suae  electionis  relate  ad  finem  ultimum,  et 
sic  transire  de  statu  aversionis  a  Deo  ad  statum  amicitiae 
cum  illo,  primo,  ob  oculos  tenere  theologus  debet  distin- 
ctionem  inter  motum  voluntatis  in  finem,  et  motum  vo- 
luntatis  in  ea  quae  sunt  ad  finem.  Ulterius  advertendum 
est,  finem  ultimum  dupliciter  posse  considerari:  scilicet, 
vel  in  communi,  vel  in  particulari;  et  quidem  motus  in 
finem  ultimum  consideratus  in  communi  necessarius 
est,  et  proprie  a  graecis  vocatur  ftetaiaig;  at  motus  in 
finem  ultimum  in  particulari  potest  esse  liber,  in  agente 
scilicet  cui  non  apparet  necessario  finem  ultimum  debere 
collocari  in  illo  praecise  obiecto;  et  motus  iste,  sicut  motus 
voluntatis  in  ea  quae  sunt  ad  finem,  dicitur  fkmXrjaig,  aut 
etiam  Jtooaipeaig,  et  ab  Aristotele  appellatur  appetitus 
praeconsiliati  K 

3.  —  Status  praesentis  quaestionis.  —  Porro,  quae- 
stio  praesens  non  est  relate  ad  priorem  actum :  sat  enim 
compertum  esse  debet,  non  posse  homiuem  aut  ullam 
creaturam  rationalem  non  velle  finem  ultimum  in  com- 
muni,  quod  est  beatitudo.  Sed  quaestio  est  de  illo  parti- 
culari  obiecto,  in  quo  ratio  ultimi  finis  revera  collocatur, 
vel  de  obiectis  cum  fine  isto  ultimo  necessario  riexu  colli- 
gatis:  scilicet  quaeritur  utrum  voluntas  post  mortem  pos- 
sit  novum  obiectum  in  quo  finem  suum  ultimum  reponat 
eligere,  aut  media  cum  fine  isto  ultimo  necessario  con- 

1.  L.  III  Ethio.,  o.  2. 

nexa:  puta,  utrum  si  homo  viveas  aliud  obiectum  praeter 
Deum  elegerit  pro  fine  suo  ultimo,  et  in  hac  electione 
fuerit  mortuus,  possit  anima  post  mortem  obiectum  illius 
electionis  mutare,  Deum  nunc  revera  pro  fine  suo  ultimo 
eligendo,  aut  interaam  poenitentiam  facere,  per  quam  ad 
Dei  amicitiam  revocetur. 

3.  —  Libertas  contrarietatis.  —  Ad  huius  rei  cla- 
riorem  evidentiam  sciendum  est,  quod  cum  libertas  di- 
stinguatur  in  libertatem  exercitii,  contradictionis,  spe- 
cificationis  et  contrarietatis  4,  proprie  hic  quaeritur  de 
libertate  contrarietatis,  quae  in  eo  consistit  quod  quis 
possit  eligere  bonum  vel  malum,  sicut  fit  a  nobis  in 
praesenti  vita:  ita  quod  nunc  dubitetur  utrum  homo,  qui 
in  Dei  inimicitia  obierit,  possit  ad  Deum  converti,  et  vi- 
cissim,  qui  in  illius  gratia  diem  clauserit  supremum,  pos- 
sit   ab  eo  finaliter  averti. 

•4.  —  PROP.  —  Anima  a  corpore  separata  obiecto 
suae  electionis  relate  ad  finem  ultimum  ita  immobi- 
liter  adhaeret,  ut  hanc  suam  electionem  amplius  re- 
vocare  non  valeat. 

£>.  —  Auctoritates  ex  Scriptura,  Patribus  etConciliis. 

—  Doctrina  fidei  est  voluntatem  humanam,  post  mortem, 
immutabiliter  illi  obiecto  adhaerere  quod  tanquam  finem 
suum  ultimum  sibi  elegerit,  ita  quod  hoc  amplius  ne- 
queat  revocare,  iuxta  illud  2;  Si  ceciderit  lignum  ad 
austrum,  aut  ad  aquilonem,  in  quocumque  loco  ceci- 
derit,  ibi  erit.  Huc  pertinent  ea  omnia  Sacrae  Scriptu- 
rae  loca,  in  quibus  docemur,  morte  adveniente,  finalem 
fieri  operum  retributionem,  sic  3:  Facile  est  coram  Deo, 
in  die  obitus,  retribuere  unicuique  secundum  vias  suas ; 


l.  Cf.  L'Operadei  sei  giorni,  P.  II,  o.  V,  n.  11,  p.  177.    --  2,  Eoole., 
XI,  3.  —  3.  Eo*li.,  XI,  28. 

pariter  *:  Omnes  enim  nos  manifestari  oportet  ante 
tribunal  Christi,  ut  referat  unusquisque  propria  cor- 
poris,  prout  gessit,  sive  bonum,  sive  malum. 

Unanimis  hac  de  re  est  sanctorum  Patrum  doctrina, 
quam  velut  notissimam  illi  frequenter  inculcant,  ut  fideles 
ad  poenitentiam  et  ad  bona  opera  exstimulent,  quae  post 
mortem  ad  praemium  non  amplius  valent.  Audiatur  S.  Hi- 
larius  2:  Non  enim  confessio  peccatorum,  nisi  in  huius 
saeculi  tempore  est,  dum  voluntati  suae  unusquisque 
permissus  est,  et  per  vitae  licentiam  habet  confessionis 
arbitnum.  Decedentes  namque  de  vita,  simul  et  de  iure 
decedimus  voluntatis.  Ad  rem  quoque  S.  Augustinus  3 : 
Nemo  se  speret  quod  hic  neglexerit,  cum  obierit,  apud 
Deum  promereri. 

Quocirca  in  Concilio  Lateranensi  IV,  sub  Innocentio  III 
definitum  legimus  4:  Credimus...  (quod  reprobi)  cum  dia- 
bolo  poenam  perpetuam,  (electi)  cum  Christo  gloriam 
sempiternam  (recipient).  Atqui  non  posset  vel  poena  vel 
gloria  esse  perpetua,  si  aut  illi  de  peccatis  poenitere,  aut 
isti  a  Deo  per  peccatum  discedere  aliquando  possent. 

6.  —  Modernistarum  error.  —  Quae  cum  ita  sint, 
iure  ab  Ecclesia  damnati  olim  sunt  origenistae,  qui  abu- 
tentes  his  verbis  S.  Petri  5:  Quem  (scilicet  Christum) 
oportet  quidem  caelum  suscipere,  usque  in  tempora 
restitutionis  omnium,  per  huiusmodi  restitutionem,  quae 
graece  djioxatdaTaaig  vocatur,  finalem  restaurationem 
damnatorum  ad  iustitiam  et  beatitudinem  intelligebant. 
Hanc  vero  sententiam  recentiorum  plures,  duce  St.  George 
Mivart,  instaurare  sunt  conati 6,  quos  etiam  Ecclesia  pro- 
scripsit  7.  Vix  credibile  est  quam  late  hic  error,  quem 
universalismum  vocant,  eo  quod   universorum   prorsus 


1.  2  Cor.,  V,  10.  —  2.  In  Ps.  LI,  23.  -  3.  Enchirid.,  c.  CX.  - 
I.  Deuzinger-B..  n.  428.  —  5.  Act.,  III,  21.  —  6.  Cf.  Happiness  in 
Hell.  XIX«i  Cent.  Dec,  1892,  p.  915.   -   7.  Deoret.  S.  Offic,  29  Iul.,  1893. 

hominum  finalem  salutem  propugnet,  in  perniciem  hu- 
mani  generis,  undequaque  serpat:  unde  pastoribus  grave 
incumbit  officium  fideles  ab  illo  praemuniendi  £. 

*?.  —  Ratio  theologica.  —  Ad  intelligendum  autem 
quomodo  voluntas  hominis  post  mortem  sit  immobiliter 
fixa  in  obiecto  suae  electionis,  advertendum  est  quod  vis 
appetitiva,  ad  quam  pertinet  electio,  in  omnibus  propor- 
tionatur  virtuti  apprehensivae,  seu  modo  quo  intellectus 
apprehendit  res,  cum  illa  ab  hoc  moveatur.  Porro  homo, 
quamdiu  perdurat  vita  praesens,  ob  phantasmatum  con- 
cursum,  per  rationem  apprehendit  mobiliter,  discurrendo 
de  uno  ad  aliud,  habens  vim  procedendi  ad  utrumque 
oppositorum;  ideoque  voluntas  hominis  obiecto  suae  ele- 
ctionis  adhaeret  mobiliter,  quasi  potens  etiam  ab  eo  disce- 
dere  et  contrario  adhaerere.  At,  morte  intercedente, 
anima  habebit  modum  intelligendi  qui  competit  substan- 
tiis  spiritualibus,  et  ideo  obiectum  suae  electionis,  in  quo 
suum  ultimum  finem  collocavit,  apprehendet  immobiliter 
per  inteliectum,  sicut  nunc  immobiliter  apprehendimus 
prima  principia.  Quocirca  dici  solet  quod  id  quod  angelis 
fuit  lapsus,  hoc  hominibus  est  mors:  id  est,  sicut  angeli 
mali  peccantes  sunt  in  peccato  obstinati;  ita  anima  hu- 
mana,  statim  ac  a  corpore  fuerit  soluta,  suo  bono,  quod 
elegerit,  immobiliter  adhaerebit  2. 

1.  Quam  libere  doctrina  haeo  in  Ecclesia  anglicana  tradatur,  vi- 
deri  potest  ex  libro  Arthur  Chambkrs,  Our  Life  after  Death,  London, 
1894,  in  quo  pi*opugnat  auotor,  post  mortem,  novum  vitae  statum,  quae  ab 
Hades  denominatur,  in  qua  perfiei  et  evolvi  poterit  voluntas  (p.  100) ; 
lioet  plures  forsan  hac  eonversionis  ocoasione  abusuri  sint  (p.  133).  Quo- 
oiroa  animae  separatae  applicat  auctor  poetae  verba : 

She  is  not  dead,  —  ihe  child  of  our  affection,  — 

But  gone  unto  that  school 
Where  she  no  longer  needs  our  poor  proteclion, 

And   Christ  himself  doeth  rule. 

2.  1,  Quaest.  LXlV,  art.  1. 

8.  —  Confirmatur.  —  Unusquisque,  sicut  se  habet  in 
seipso,  ita  se  habet  per  respectum  ad  ultimum  finem; 
unde  dicit  Aristoteles  quod  qualis  unusquisque  est,  talis 
et  finis  videtur  ei  l.  Igitur  si  dispositio,  per  quam  quis 
desiderat  aliquid  tanquam  ultimum  finem,  ab  eo  removeri 
non  possit,  nec  eius  voluntas  poterit  immutari  quantum 
ad  desiderium  finis  illius.  Atqui  dispositio  voluntatis  hu- 
manae  est  quidem  mutabilis  quamdiu  anima  corpori  uni- 
tur,  quia  tunc  habet  corpus  quod  animae  deservit  ad  pro- 
prias  operationes;  quando  vero  anima  fuerit  a  corpore 
separata,  dispositio  eius  per  respectum  ad  finem  ultimum 
fiet  immobilis,  quasi  in  eiusdem  naturam  transiens.  Unde 
sicut  interdum  videmus  naturam  humanam  in  quibusdam 
hominibus  ita  per  dementiam  velut  in  sua  radice  vitiari, 
ut  ne  prima  quidem  principia  percipere  videantur,  ita 
anima  quae  in  sua  a  corpore  separatione  affecta  fuerit 
aversione  a  Deo  tanquam  ab  ultimo  fine,  ab  illo  in  aeter- 
num  aliena  manebit.  E  contra,  quae  ab  hoc  mundo  disces- 
serit,  ad  Deum,  tanquam  ad  ultimum  finem,  beneaftecta, 
illi  iugiter  manebit  unita  2.  Igitur,  concludit  Angelicus 
Doctor  3,  sicut  nunc  immobiliter  nobis  inhaeret  natura 
communis,  per  quam  beatitudinem  appetimus  in  com- 
muniy  ita  etiam  immobiliter  manebit  illa  specialls  di- 
spositio,  per  quam  hoc  vet  illud  desideratur  ut  ultimus 
finis. 

9.  —  Scholion.  —  Hoc  tamen  non  officit  quin  vo- 
luntas  animae  separatae  possit  hoc  vel  illud  eligere,  ser- 
vato  tamen  ordine  ad  ultimum  finem  quem  sibi  antea 
praefixerit:  ita  ut  quae  debito  ultimo  fini  adhaeserit, 
dum  immobiliter  in  Deo  sibi  complacet,  plura  possit  eli- 
gere  bona;  quae  vero  in  indebito  obiecto  ultimum  sibi 
finem  praestituerit,  huic  obiecto  immobiliter  inhaerens, 
plura   pariter   eligat,  quae  tamen  ob  ordinem    ad   hunc 

1.  L.  I  Ethic,  o.  8.  —  2.  C.  Gent.,  1.  IV,  oap.  XCV.  —  3.  Ibid. 

malum  finem,  mala  sint  moraliter.  Dispositio  autem,  de 
qua  hic  agitur,  certe  non  est  dispositio  compositi  et  multo 
minus  dispositio  corporis,  sed  est  dispositio  animi,  quae 
habitus  vocatur,  qua  quis  vel  Deo  ut  ultimo  fini  adhaeret 
per  caritatem,  vel  ab  eo  per  peccatum  avertitur. 

lO.  —  Post  hanc  vitam  nullus  superest  merendi 
locus.  —  Denique  hic  advertendum  est,  cum  hac  mor- 
tali  vita,  omnino  cessare  pro  nobis  tempus  merendi,ideoque 
perdurante  tempore  praesenti,  conari  nos  debere,  ut  per 
bona  opera,  certam  (nostram)  vocationem  et  electionem 
(faciamus)  L.  Similiter  nec  damnati,  etsi  actus  blasphemiae 
in  Deum  et  invidiae  in  homines  iugiter  eliciant,  per  hos 
tamen  non  demerentur,  cum  tempus  viae  pro  ipsis,  sicui 
pro  iustis,  finem  habuerit;  unde,  ait  S.  Thomas  2,  et  bona 
voluntas  in  beatis  non  erit  meritum,  sed  praemium ; 
et  mala  voluntas  non  erit  in  damnatis  demeritum,  sed 
poena  tantum  3.  —  Sciendum  autem,  S.  Thomam  ali- 
quando  probabile  censuisse  electos  et  damnatos  usque  in 
diem  iudicii  aliquid  ad  praemium  vel  poenam,  non  essen- 
tialiter,  sed  accidentaliter  pertinens,  posse  mereri 4:  quam 
tamen  sententiam  tacite  retractavit,  expresse  docens  nullo 
modo  aliquem  beatum  mereri  posse,  nisi  sit  simul  viator 
et  comprehensor,  ut  Christus,  qui  solus  fuit  viator  et 
comprehensor  5.  Quocirca  simpliciter  dicendum  est,  prae- 
sentis  vitae  cursum  stadium  esse  probationis  et  militiae, 
futuram  vero  vitam  esse  statum  retributionis  per  praemia 
vel  poenas. 


1.  2  Pet.,  I,  10.  —  2.  Supplem.,  Quaest.  XCVIII,  art.  6.  —  3.  Cf. 
2  2ae?  Quaest.  XIII,  art.  4,  ad  2m.  —  4.  Supplem.,  loeo  eit.  —  5.  1, 
Quaest.  LXIl,  art.  9,  ad  3m. 

Articulus  V.  —  Utrum  anima  separata 
possit  movere  corpora  localiter. 

1.  — -  Ratio  articuli.  —  Certum  est  angelos  naturali 
sua  virtute  posse  corpora  immediate  movere.  Huius  au- 
tem  rei  ratio  est,  quia  natura  corporalis  est  infra  naturam 
spiritualem ;  divina  autem  sapientia,  quae  unitatem  in  toto 
universo  constituit,  coniunxit  suprema  inferiorum  cum 
infimis  superiorum:  cum  igitur  motus  localis  sit  perfectior 
inter  omnes  motus  corporeos,  hinc  angelus  potestatem 
habet  super  oorpora  quantum  ad  motum  localem,  licet 
determinari  a  nobis  non  possit  usque  ad  quanti  ponderis 
quantitatem  valeat  movere  materiam  corporalem.  Porro, 
cum  anima  humana,  per  suam  a  corpore  separationem, 
in  statu  collocetur  simili  statui  angelorum,  hinc  prima 
facie  videretur  eidem  quoque  virtutem  posse  competere 
movendi  corpora  localiter:  et  quidem  huiusmodi  virtu- 
tem  ad  eam  revera  pertinere  contendunt  hodierni  spiri- 
tistae,  dum  multiplicia  phaenomena,  quae  in  suis  conven- 
tibus  arte  sua  circa  corpora  provocant,  animabus  sepa- 
ratis  revera  attribuunt.  —  At  contra  statui  debet 

2.  —    PROP.  —   Animae    separatae   non   competit 
virtus  movendi  corpora  localiter. 

Prob.  —  Ut  anima  humana  posset  movere  corpora 
localiter,  necesse  esset  ut  eius  virtus  motiva  non  esset 
contracta  ad  determinatum  corpus  et  quidem  in  deter- 
minato  statu  suae  existentiae.  Atqui  virtus  motiva  ani- 
mae  humanae  est  contracta  ad  proprium  corpus,  et  qui- 
dem  in  statu  unionis,  quod  est  quamdiu  vivificat  corpus 
suum,  et  nonnisi  proprio  corpore  mediante  ipsa  potest 
alia  corpora  movere.  Ergo  anima,  cum  a  corpore  est  se- 
parata,  non  habet  potestatem  movendi  ullum  corpus  lo- 
caliter. 

3.  —  Explicatur.  —  Huius  argumenti  vis,  uti  patet, 
fundatur  in  ipsa  natura  animae  humanae,  et  in  compara- 
tione  eiusdem  cum  natura  angeli.  Nimirum,  cum  anima 
humana  sit  forma  substantialis  corporis,  ad  hoc  quodam- 
modo  adaptatur  et  ita  coarctatur,  ut  vel  in  statu  unionis 
non  possit  movere  nisi  corpus  sibi  unitum,  quod  per 
eam  vivificatur;  et  nonnisi  hoc  mediante,  potest  alia  cor- 
pora  movere.  E  contra,  angelus,  quia  habet  virtutem 
minus  coarctatam  quam  anima  humana,  potest  localiter 
movere  corpora  non  coniuncta.  Rursus  vero,  cum  anima 
a  corpore  per  mortem  separatur,  iam  desinit  influxum 
vitalem  exercere  supra  proprium  corpus,  cum  illud  am- 
plius  non  vivificet;  ideoque  nullum  tunc  corpus  potest 
ipsa  movere  l. 

«4.  —  Diaboli  fraudes  opera  spiritismi.  —  Quae  cum 
ita  sint,  patet  tanquam  diaboli  fraudes  habendas  esse  illas 
corporum  translationes  atque  modificationes,  quas  artibus 
suis  spiritistae  provocant  atque  animabus  defunctorum 
attribuunt.  Cum  enim  animae  separatae  nulla  competat 
potestas  in  materiam  corporalem,  aliunde  vero  angeli 
possint  ad  nutum  movere  corpora  localiter,  hinc  dici  de- 
bet  phaenomena  huiusmodi  non  solum  posse,  sed  debere 
attribui  operationi  angelorum.  Ulterius  vero,  cum  mani- 
festationes  huiusmodi  eveniant  praeter,  imo  contra  ordi- 
nem  a  Deo  statutum,  hinc  non  bonis,  sed  malis  spiritibus 
attribuendae  sunt,  qui  artibus  illis  abutuntur  ad  incautos 
retibus  capiendos:  maxime  cum  callidus  humani  generis 
hostis,  una  cum  mechanicis  phaenomenis  psychologicas 
etiam  seu  intellectuales  manifestationes  soleat  coniungere, 
quo  facilius  et  securius  homines  decipiat,  atque  in  bara- 
trum  perditionis  proiiciat,  uti  superius  iam  ostendimus 2. 

1.  1,  Quaest.  CX,  art.  3,  ad  3m.  —  2.  Art.  praec,  n.  11.  Ex  scriptis 
quibus  spiritisini  patrooinium  reoentiori  aevo  nonnulli  susceperunt,  emi- 
net  opua  ab  Olivkr  J.  Lodge  oonsoriptuui,  oui  titulus  Ratmond,  or 
Life  and  Death,  with  examples  of  the  evidence  for  the  survival   of  me.' 

4 

Quocirca  Deus  expresse  prohibuit  l:  Non  declinetis 
ad  magos,  nec  ab  ariolis  aliquid  sciscitemini  2;  et  Ec- 
clesia  sapienter  vetuit,  ne  quis  locutionibus  aut  mani 
festationibus  spiritisticis  quibuscumque  (adsistat),  etiam 
speciem  honestatis  vel  pietatis  praeseferentibus,  sive 
interrogando  animas  aut  spiritus,  sive  audiendo  re- 
sponsa,  sive  tantum  adspiciendo,  etiam  cum  protesta 
tione  tacita  vel  expressa  nullam  cum  malignis  spi- 
ritibus  partem  se  habere  velle  3. 

5.  —  Scoti  figmentum  de  potestate  animae  sepa- 
ratae  in  motum  localem  corporum.  —  Contra  hanc 
S.  Thomae  doctrinam,  animae  separatae  negantis  compe- 
tere  potestatem  movendi  corpora  localiter,  arguit  Sco- 
tus  4,  tum  ex  fide,  tum  ex  ratione,  talem  potestatem  eidem 
vindicando. 

Ex  fide  quidem,  qua  docemur  post  resurrectionem 
beatis  inesse  dotem  agilitatis,  qua,  ait  ille,  anima  inor- 
ganice  corpus  de  loco  ad  locum  pro  lubitu  transferet.  — 
Ex  ratione,  quia  licet  contradictorium  sit  dixisse  faculta- 
tem  organicam,  cuius  operationes  sunt  immanentes,  ut 
imaginatio  et  visus,  agere  simul  inorganice,  fieri  tamen 
potest  ut  organica  facultas,  cuius  operationes  sunt  factivae, 
id  est  aliquid  in  alio  subiecto  causant,  adhibeatur  ad  inor- 
ganicam  operationem :  unde  sine  oculo  quidem  videre  non 
possumus;  sed  nullimode  patet  motivam  animae  separatae 
facultatem  influere  non  posse  in  aliena  corpora,  ad  illa 


mory  and  affeclion  after  death.  LondoD,  Methuen,  1916.  In  hoo  opere 
auetor,  qui  inter  spiritismi  patronos  eminet,  peregrinas  revelafiones  re- 
eenset,  quas  a  filio  suo,  in  bello  recens  oeeiso,  se  susoepisse  oonteudit. 
Potest  etiam  oitari  reoens  opus  popularis  soriptoris,  Sir  Arthur  Conan 
Doyle,   The  new  Mevelation,  qui  idem  propugnat. 

1.  Levit.,  XIX,  31.  —  2.  Cf.  Ibid.,  XX,  6 ;  Deut.,  XVIII,  10.  —  3.  Deor. 
S.  Oflfioii,  27  April.,  1917,  a  Benedioto  XV  approbatum.  —  4.  4  Dist.  X, 
Quaes.  7;  ibidv  Dist.  XLV,  Quaest.  14;  vide  etiam  Hieronym.  Db 
Montefortino,  Summa  scotistica,  1,   Quaest.  CXVII,  art.  4. 

de  loco  ad  locum  transferenda.  Ceterum,  pergit  Subtilis 
Doctor,  nonne  videmus  initiale  exercitium  motivae  facul- 
tatis  etiam  in  hac  vita  inorganicum  esse,  cum  primo  de- 
terminetur  actione  inorganica,  scilicet  actione  voluntatis, 
licet  motio  localis  sit  de  se  organica  ? 

6.  —  Responsio.  —  Ut  igitur  hisce  rationibus  ordi- 
natim  respondeamus,  primo  dicimus,  dotem  agilitatis  in 
Sanctis  post  resurrectionem,  minime  explicandam  esse 
per  actionem  inorganicam,  cum  eorum  vita  sensitiva  per 
organa  formaliter  etiam  tunc  complenda  sit,  sicut  in  prae- 
senti  vita  accidit:  nec  aliud  addet  agilitas,  nisi  ut  corpus 
sese  expeditum  exhibeat  et  habile  ad  prompte  et  sine 
ulla  resistentia  obediendum  omnibus  motibus  et  actibus 
animae  l. 

Ludit  autem  in  ambiguo  Doctor  Subtilis,  dum  contendit 
initiale  exercitium  motivae  facultatis,  etiam  in  hac  vita, 
esse  inorganicum,  aut  latere  in  nobis,  in  praesenti  vita, 
praeter  facultatem  motivam  organicam,  aliam  facultatem 
capacem  inorganice  movendi  corpora,  quae  quidem  non- 
uisi  post  mortem  in  actum  exeat:  equidem  initiale  exer- 
citium  motivae  facultatis  in  nobis  in  hac  vita  est.  inor- 
ganicum  imperative,  non  autem  elicitive;  scilicet  voluntas, 
ex  qua  omnis  motus  localis  in  nobis  originaliter  procedit 
per  imperium,  est  facultas  inorganica;  sed  nullus  motus 
localis  actu  exercetur,  nisi  mediantibus  organis  corporeis, 
cum  omnis  talis  motus  sit  coniuncti  ut  subiecti. 

Quae  cum  ita  sint,  gratis  omnino  adstruitur  scotisticum 
figmentum  de  inorganica  vi  motiva,  latente  in  praesenti 
vita  et  erumpente  post  separationem  corporis  et  animae: 
quae  quidem  positio,  utique  consentanea  est  doctrinae 
Subtilis  Doctoris  de  unione  animae  ad  corpus  ad  instar 
unionis  motoris  per  respectum  ad  suum  mobile  primo  et 
per  se,  necnon  de  aliqua  forma  corporeitatis  media  inter 

1.  Cf.  Supplem.,  Quaest.  LXXXIV. 

animam  et  corpus;  at  aperte  contradicit  fundamentali 
principio  de  unione  animae  ad  corpus,  cuius  illa  sit  es- 
sentialiter  forma.  Et  quidem  vi  huius  principii,  anima 
movet  corpus  primo  et  per  se,  sicut  forma  respectu  ma- 
teriae  propriae  et  coniunctae;  unde  impossibile  est  illam, 
sive  unitam,  sive  separatam,  aliquod  corpus  movere,  nisi 
proprium  et  quidem  formaliter  coniunctum. 

*?.  —  Scholion.  —  Sed  nec  necessarium  est  recurrere, 
ut  volunt  aliqui,  ad  interventum  animarum  separatarum 
pro  hominum  gubernatione,  sive  ut  hi  ad  bonum  promo- 
veantur,  sive  ut  a  malo  arceantur ;  unde  aiunt  necesse  esse 
illas  gaudere  potestate  movendi  corpora  localiter,  ut  per  as- 
sumptas  species  hominibus  appareant:  —  pertinet  quippe 
haec  provincia  ad  angelos;  et  quidem  si  isti  sint  boni, 
tanquam  humanae  salutis  ministri,  homines  sive  in  bo- 
num  promovent,  sive  avertunt  a  malo;  si  autem  sint 
mali,  illos  pro  sua  nequitia  tentant;  quo  modo  boni  qui- 
dem  homines  virtutis  incrementum,  mali  vero  salutis 
iacturam,  secundum  suavissimum  divinae  providentiae 
ordinem,  ex  eorum  actionibus  percipiunt. 

8.  —  Sententia  P.  Dominici  Palmieri.  —  Simile 
scotistico  figmento  illud  est,  quod  haud  ita  pridem  pro 
tulit  P.  Dominicus  Palmieri,  cum  statuit  * :  Probabile  est 
animam  separatam  posse  mooere  corpora,  et  posse  a 
loco  ad  locum  transire,  abiectis  nihilominus  spiritismi 
deliramentis.  —  Nimirum  conatur  ille  nimis  indepen 
dens  theologus,  evertere  fundamentum  S.  Thomae,  aientis 
quod  si  anima  separata  posset  movere  corpora  vi  suae 
naturae,  idem  posset  quoad  membrum  mortificatum  uni- 
tum  sibi;  atqui  id  non  convenit.  Ergo.  —  Gui  ille  re- 
spondet,  rationem  cur  anima  unita  nequit  movere  mem- 
brum  mortificatum,  esse  quia,   existente    unione,    motus 

1.  In  tr.   de  Novissiuiis,  Prati,  1908,  p.  7. 

membrorum  est  organicus,  scilicet  concurrunt  ambo  si- 
mul,  anima  et  corpus:  unde  membro  existente  inepto, 
motus  cessat;  at  cum  anima  iam  fuerit  separata,  sicut 
potest  naturaliter  intelligere  sine  corpore,  ita  potest  ope- 
rari  ad  extra  sine  corpore. 

Cui  facile  responderi  potest,  non  esse  idem  iudicium 
ferendum  de  facultate  intellectiva  ac  de  facultate  motiva 
in  homine;  nam  illa  quidem  subiective  spiritualis  et  im- 
materialis  est,  cuius  obiectum  adaequatum  est  ens  etiam 
sine  materia  existens,  unde  solum  in  statu  unionis,  in- 
diget  phantasmatibus  corporis  ad  suas  operationes  exer- 
cendas:  haec  vero  facultas,  in  homine,  non  est  de  se  spi- 
ritualis,  sed  formaliter  est  compositi,  unde  perempto  iam 
corpore  cessat:  quod  quidem  a  fortiori  patet  ex  impossi- 
bilitate  pro  anima  movendi  membrum  mortiflcatum  uni- 
tum,  licet  adhuc  anima  aliquid  influat  in  huiusmodi 
membrum,  ut  constat  ex  eo  quod  a  putrefactione  illae- 
sum  servatur. 

9.  —  Sententia  P.  Thurston.  —  Novissime  vero  sen- 
tentiam,  qua  in  anima  separata  facultas  agnoscitur  nobis- 
cum  communicandi  mediis  signis  in  motu  locali  radicatis, 
instaurare  conatus  est  P.  Herbertus  Thurston  l  qui,  fin- 
gens  parvulos  sine  baptismate  decedentes,  naturali  gaudere 
felicitate,  eosdem  censuit,  in  infantium  limbo,  evolutioni 
subiacere  suarum  intellectualium  facultatum,  atque  ita 
posse  desiderium  concipere  cum  hominibus  viventibus 
communicandi. 

At  plura  sunt  in  hac  positione  reprehensione  digna. 
Primo  quidem  hypothesis  felicitatis  naturalis,  si  quidem 
per  hanc  intelligatur  beatitudo  perfecta  quae  naturalis 
sit  ordinis,  figmentum  est  poetarum,  nec  potest  theolo- 
gice  sustineri  2,  cum  non  sit  homini  cuicumque  nisi  unus 

1.  In  Ephemeride  The  Month.  February,  1917,  pp.  138,  seq,  — 
2.  Vide   DelV  Anima  separata  dal  corpo,  p.  167. 

finis,  qui  est  ultimus,  in  visione  divinae  essentiae  consi- 
stens,  quam  qui  assecutus  non  fuerit,  perfecte  beatus  esse 
non  potest.  Praeterea  vane  admittitur  in  par.vulis  istis 
processus  evolutivus  eorum  facultatum  intellectualium, 
cum  eo  momento  quo  eorum  anima  a  corpore  separatur, 
modum  intelligendi  acquirant  per  species  intelligibiles» 
qui  modus  progressum  aut  incrementum  non  admittit, 
nisi  per  novas  revelationes,  ut  dictum  est,  quarum  huius- 
modi  animas  vix  capaces  dixeris,  cum  iam  a  sorte  cae- 
lestis  Hierusalem  omnino  sint  alieni:  quod  enim  de  de- 
functis  communiter  dictum  est,  illos  videlicet  segregatos 
esse  a  conversatione  viventium,  multo  magis  de  istis  par- 
vulis  dicendum  est.  Demum  anima  separata  nullam  habet 
in  motum  localem  corporum  potestatem  4. 


Articulus  VI.  —  Utrum  Sanctorum  reliquiis 
aliquis  honor  debeatur. 

1.  —  Per  mortem  corpus  vitam  amittit  et  fit  cor- 
ruptioni  obnoxium.  —  Cum  unicum  sit  in  homine  vitae 
principium,  quod  est  anima  rationalis,  ideo  corpus  per 
mortem  anima  orbatum,  non  solum  inanimatum  manet, 
sed  etiam  naturaliter  corruptioni  fit  obnoxium :  cor- 
ruptioni,  inquam,  compositae,  qualis  habetur  quando,  suc- 
cedentibus  formis,  corpus  in  elementa,  unde  constat,  dis- 
solvitur.  Porro,  resurrectio  ad  hoc  ordinatur,  ut  corpus 
humanum  in  pristinum  statum  restituatuc,  ad  quod  qui- 
dem  ipsa  elementorum  solutio,  seu  gradata  decompositio 
quodammodo  ordinatur ;  quemadmodum,  ait  S.  Thomas  2, 
non  potest  acetum  in  vini  qualitatem  restitui,  nisi  prius 
facta    resolutione    in   materiam    praeiacentem :  quocirca 


1.  Cf.  in  Ephem.  Civilla  Caltolica,  seriem  articulorum  quibus  titulua 
est:  Le  comunicazioni  dei  morti  coi  vivi.  Fasc.  16  Iunii,  1917,  et  seq.  faso. 
—  2.  Supplem.,  Quaest.  LXXVIII,  art.  1. 

sicut  omnes  homines  mori  debent,  ita  omnes  quoque  de- 
bent  in  pulverem  reverti,  iuxta  illud  l:  Pulvis  es,  et  in 
pulverem  recerteris  2. 

2.  —  Corpus  mortuum  idem  non  est  ac  corpus 
vivum.  —  Ulterius  advertendum  est,  corpus  mortuum, 
etsi  maneat  idem  identitate  materiae  quae  est  iterum 
suae  formae  unienda,  minime  tamen  idem  manere  spe- 
cifice  quod  prius  erat  dum  viveret,  cum  diversam  formam, 
quae  cadaverica  vocatur,  ablata  anima,  induere  incipiat : 
quod  si  non  idem  est  specifice,  ergo  nec  idem  numero; 
licet  idem  sit  identitate  materiae  3.  Quocirca  merito  con- 
demnata  est  sequens  Rosminii  propositio  4:  Non  est  co- 
gitatu  impossibile,  divina  potentia  fieri  posse,  ut  a 
corpore  animato  dividatur  anima  intellectiva,  et  ipsum 
adhuc  maneat  animale:  maneret  nempe  in  ipso  tan- 
quam  basis  puri  animalis  principium  animale,  quod 
antea   in  eo  erat  veluti  appendix. 

3.  —  Quid  veniat  reliquiarum  nomine.  —  Reliquia- 
rumnomine,  lato  sensu,  intelligi  potest  cadaver  cuiuscum- 
que  hominis  baptizati,dequo  spes  habeturquod  aeternaliter 
salvus  sit,  cui  congruum  est  ut  aliquis  honor  praebeatur, 
qualis  revera  Ecclesia  defunctis  fidelibus  in  exequiis  iu- 
bet  decerni.  At,  strictiori  sensu,  per  reliquias  intelliguntur 
aut  corpora,  aut  partes  corporum  eorum  Sanctorum,  quos 
Ecclesia  canonizavit;  licet  per  extensionem  reliquiae 
etiam  dicantur  res  illae  quas  Sancti,  et  maxime  Dominus 

1.  Gen.,  III,  19.  —  2.  Advertendum  est,  corpus  Christi  demortui 
oorruptioni  haudquaquaru  subiacuisse,  et  hoc  quidem  citra  miraculum: 
quia  oum  Christus  fuerit  conceptus  sine  peccato  originali,  ideo  non  su- 
•  •iacuit  necessitati  mortis,  nisi  per  quantum  illam  actu  libere  susoepit : 
iuoorruptio  ergo,  post  mortem,  ipsi  debita  erat  iuxta  primaevum  ordi- 
nem  iu  Adam  innocente  constitutum :  quod  proportionaliter  de  B.  Vir- 
ifine  dicendum  est.  Vide  quod  scripsimus  in  fcr.  db  Beatissima  Virgine, 
4a  ed.,  P.ll,  c.  II,  art.  3,  m  tine  —  3.  3,  Quaest.  XXV,  art.  6,  ad  3m.  — 
4.  Est  22a  inter  40  oondemnatas  a  S.  Oft'.,  14  Dec,  1887.  Denzinger,  n.  22 

Noster  aut  Beata  Virgo,  contactu  vel  usu  suo,  dum  vive- 
rent,  quodammodo  consecraverunt. 

Porro,  de  omnibus  huiusmodi  reliquiis  quaeritur  utrum 
a  nobis  honorari  debeant:  ubi  de  honore  relativo,  non 
autem  absoluto,  uti  patet,  agitur:  siquidem  Sanctorum 
reliquiae  sunt  insensibilia  corpora,  quae  in  seipsis  honoris 
capacia  non  sunt;  unde  si  illa  corpora  insensibilia  hono- 
ramus,  hoc  non  est  propter  ipsa,  sed  propter  animas  quae 
eis  olim  unitae  fuerunt,  quae  nunc  fruuntur  Deo,  cuius 
Sancti  fuerunt  ministri,  et  quae  ad  praedicta  corpora 
rursus  coniungi  debent  *. 

_.  —  Errores.  —  Vindicari  autem  debet  legitimitas  ali- 
cuius  cultus  vel  honoris  erga  Sanctorum  reliquias,  spe- 
cialiter  contra  Eunomium  et  Vigilantium,  qui  cultores 
reliquiarum  contemptibiliter  cinerarios  api  ellabant,  di- 
centes  quod  adorare  mortuorum  reliquias  videtur  ad 
errorem  gentilium  pertinere,  gloriam  ac  reverentiam 
mortuis  hominibus  impendentium.  Hos  ita  redarguebat 
olim  S.  Hieronymus  2:  Nos,  non  dico  Martyrum  reli- 
quias,  sed  nec  solem,  nec  lunam,  nec  Angelos  adora- 
mus  (scilicet  adoratione  latriae);  honoramus  autemre- 
liquias  Martyrum,  ut  eum  cuius  sunt  Martyres  adore- 
mus;  honoramus  servos,  uthonor  servorum  redundet 
ad  Dominum.  Eunomii  et  Vigilantii  errorem  saeculo 
decimo  sexto  protestantes  renovaverunt,  denegantes  San- 
ctis  inesse  specialem  quamdam  excellentiam  aut  eorum 
reliquiis  specialem  honorem  deberi,  qui  etiam  catholicos 
accusare  ausi  sunt,  quasi  hac  in  re  idololatriae  reos  3. 

5.  —  PROP.  —  Reliquias  Sanctorum  iure  merito 
cultu  religioso  prosequimur. 

Veritatem  hanc  tradit  Concilium  Tridentinum,  dum 

1.  3,  Quaest.  XXV,  art.  6,  ad  2m.  _  2.  Ep.  ad  Riparium.  —  3.  Ct. 
Bbllarmin.,  De  Eee.  triumpho,  1.  I,  o.  22;  Pktav.,  De  Inoarnat.  1. 
XIV,  oo.  15-18. 


SANCTOKUM    RELIQUIAE    KELIGIOSO    CULTU    SUNT    HONORANDAE  57 

docet  sanctorum  quoque  Martyrum  et  aliorum  cum 
Christo  viventium  sancta  corpora,  quae  viva  membra 
fuerunt  Christi  et  templum  Spiritus  Sancti,  ab  ipso 
ad  aeternam  vitam  suscitanda  et  glorificanda,  a  fide- 
libus  veneranda  esse,  per  quae  multa  beneficia  a  Deo 
hominibus  praestantur,  ita  ut  afflrmantes  Sanctorum 
reliquiis  venerationem  atque  honorem  non  deberi,  vel 
eas  aliaque  sacra  monumenta  a  fidelibus  inutiliter  ho- 
norari,  atque  eorum  opis  impetrandae  causa,  Sancto- 
rum  memorias  frustra  frequentari,  omnino  damnandos 
esse,  prout  iam  pridem  eos  damnavit  et  nunc  etiam 
damnat  Ecclesia  K  Pariter,  in  libro  de  Ecclesiasticis  Do- 
gmatibus  legitur  2:  Sanctorum  corpora,  ei  praecipue 
beatorum  Martyrum  reliquias,  ac  si  Christi  membra, 
sincerissime  honoranda  credimus ;  et  postea  subditur : 
Si  quis  contra  hanc  sententiam  venerit,  non  christia- 
nus,  sed  eunomianus  et  vigilantianus  creditur. 

Q.  —  Auctoritas  Sacrae  Scripturae.  —  In  veteri  Te- 
stamento  legimus  Moysen,  ex  Aegypto  in  terram  promis- 
sam  discessurum  3,  Ioseph  patriarchae  ossa  secum  reve- 
renter  asportasse:  quinimmo  Deus  ipse  Moysi  corpus 
angelorum  opera  sepeliendum  curavit  4,  quod  et  occul- 
tum  esse  voluit,  ne  Iudaei  ad  idololatriam  propensi,  illud 
latriae  cultu  adorarent. 

In  Novo  quoque  Testamento  leguntur  fideles  ad  S.  Pe- 
trum  accurrisse,  ut  saltem  umbra  illius  obumbraret 
quemquam  illorum,  et  liberarentur  ab  infirmitatibus 
suis  5;  sed  et  ad  aegrotos  deferebantur  S.  PauU  sudaria 
et  semicinctia,  et  recedebant  ab  eis  languores  6.  Pariter, 
ex  historiae  necnon  ex  archaeologiae  monumentis  com- 
pertum   habemus,    Apostolorum    et    Martyrum    reliquias 


1.  Sess.  XXVI,  Deoret.  de  invoc.  Sanot.  —  2.  Ioteu  Opp.  S.  Augustiu.v 
o.  73.  -  3.  Exod.,  XIII,  19.  —  4.  Deut.,  XXXIV,  6..—  5.  Act.,  V,  15. 
-  6.  Ibid.,  XIX,  l'J. 

iugiter  magna  veneratione  habitas  fuisse,  et  sunima  sol- 
licitudine,  tanquam  pretiosissimos  thesauros,  fuisse  custo- 
ditas:  quam  venerationem  Deus  ipse,  multis  editis  mi- 
raculis,  confirmavit  l. 

*?.  —  Prob.  ratione  theol.  —  Qui  erga  aliquem  nutrit 
afiectum,  ea  quoque,  quae  de  ipso  post  mortem  relin- 
quuntur,  libenter  veneratur,  scilicet,  non  solum  corpus 
aut  partes  corporis,  sed  aliqua  etiam  exteriora  ad  illum 
pertinentia,  ut  sunt  vestes,  annulus  et  similia.  Atqui  erga 
Sanctos  affectum  habere  debemus,  etiam  postquam  illi  e 
vita  decesserint.  Ergo  Sanctorum  reliquiae,  et  praecipue 
eorum  corpora,  debent  a  nobis  speciali  veneratione  ho- 
norari. 

Maior  illustratur  verbis  S.  Augustini  2:  Si  paterna 
vestis  et  annulus,  ac  si  quid  huiusmodi,  tanto  carius 
est  posteris,  quanto  erga  parentes  maior  affectus; 
nullo  modo  ipsa  spernenda  sunt  corpora,  quae  utique 
multo  familiarius  atque  coniunctius,  quam  quaelibet 
indumenta  gestamus:  haec  enim  non  ad  ornamentum 
vel  adiutorium,  quod  adhibetur  extrinsecus,  sed  ad 
ipsam  naturam  hominis  pertinent.  Unde  et  antiquo- 
rum  iustorum  funera  officiosa  pietate  curata  sunt,  et 
exequiae  cetebratae,  et  sepultura  provisa. 

Minor  ex  eo  constat,  quod  sancti  sunt  Christi  membra, 
Dei  filii,  necnon  amici  et  intercessores  nostri;  unde  a 
nobis  speciali  amore  et  veneratione  sunt  habendi.  Prae- 
terea  eorum  corpora  tanquam  organa  et  vasa  fuerunt, 
quibus  ad  omnia  bona  opera  Sanctus  usus  est  Spiritus, 


1.  Circa  oultum  saoraruua  reliquiarum,  priscis  temporibus,  vide  Mar- 
tigny  (Diot.  des  Antiquit^s  chr6t.,  ad  vooem  Reliques),  qui  nomina  re- 
censet  quibus  reliquiae  antiquitus  desigoabantur  :  siquidem  dioebantur 
beneficia,  benedictiones,  busta,  cineres,  exuviae,  gleba,  insignia,  lipsana, 
patrocbria,  pignora,  sanctuaria.  xenia.  Sane,  ad  ostendendum  huno  cul- 
tum  inde  ab  Ecclesiae  exordio  viguisse,  sufficeret  adduxisse  looum  Aot., 
XIX,  12.   -  2.    L.  1  de  Civ.  Dei,  o.  13. 

ut  ait  idem  S.  Augustinus  \    et   quae   per  gloriosam  re- 
surrectionem  corpori  Christi  configuranda  sunt  2. 

8.  —  Confirmatur  ex  eo  quod  Deus  ipse  hunc  hono- 
rem  se  ratum  habere  saepius  patenter  testatus  est,  dum 
in  praesentia  reliquiarum  Sanctorum  illustria  miracula 
patrari  voluerit. 

9.  —  Corollarium.  —  Cum  corpora  fidelium  defun- 
ctorum  membra  fuerint  Spiritus  Sancti,  ideoque  ab  eo 
sanctificata  quodammodo  manserint,  constat  rite  Eccle* 
siam  iussisse  ut  in  illis  tumulandis  honor  debitus  impen- 
datur,  adhibitis  scilicet  thurificatione,  aqua  benedicta, 
cereis  accensis,  etc.  Nec  minori  sapientia  vetuit  quominus 
eorumdem  corpora  crementur:  quae  quidem  praxis,  si 
paganis  probari  potuit,  catholico  certe  sensui  semper  re- 
pugnavit,  tum  ob  violentam  elementorum  dissolutionem 
quam  inducit,  tum  ob  implicitam  negationem  ordinis  re- 
surrectionis,  quam,  maxime  in  mente  fautorum  huius 
abominabilis  praxeos,  secumferre  videtur.  —  Quocirca 
mirum  non  est  si,  proposito  dubio,  an  liceat  alicui  nomen 
dare  societatibus  quibus  propositum  est  promovere  usum 
comburendi  hominum  cadavera,  aut  mandare  utproprium 
vel  aliena  cadavera  comburantur,  Congregatio  Sancti  Of- 
ficii  responderit  negative  3.  Quinimmo,  eos  qui  propria 
voluntate  cremationem  elegerunt,  et  in  hac  voluntate 
certo  ac  notorie  ad  mortem  usque  perseverarunt,  eadem 
S.  Congregatio  declaravit  comprehendi  in  eorum  numero, 
quibus  non  licet  dari  ecclesiasticam  sepulturam  4. 


1.  Looo  oit.  —  2.  Cf.  Card.  Bellarmin.,  De  Meliquiis  ei  imaginibus 
Sanctorum,  Opp.  t.  I,  ool.  2067,  seqq.  —  3.  19  Maii,  1886.  Denzinger, 
u.  1863.  —  4.  15  Dec,  1886,  Denzinger,   n.  1864. 


QUAESTIO    SECUNDA 

DE  FINALI  SORTE 
ANIMAE  HUMANAE  SEPARATAE  A  CORPORE 

Prologus. 

1.  —  Ratio  quaestionis.  —  Cum  quaestione  prae- 
cedenti  *  determinatum  iam  fuerit,  animae  humanae  sta- 
tum  post  mortem  immutabilem  esse,  eamque  ita  intelligere 
et  velle,  ut  incapax  evadat  novae  electionis  circa  finem 
ultimum,  iam  constat  admitti  nullatenus  eorum  senten- 
tiam  posse,  qui  volunt  probationis  tempus  post  mortem 
adhuc  concedi,  sive  iis  qui  Evangelii  lumen  in  hac  vita 
non  perceperint,  ut  volunt  fautores  progressivae  ortho- 
doxiae,  sive  iis  christifidelibus  qui  Dei  gratiis  in  praesenti 
tempore  abusi  sint,  ut  autumant  sequaces  doctrinarum 
theosophicarum.  Supposito  igitur  probationis  tempus  per 
mortem  absolutum  manere,  proprie  hic  inquirendum  ve- 
nit  de  finali  sorte  animae  humauae,  inspecto  scilicet  or- 
dine  supernaturali,  ad  quem  omnes  prorsus  homines, 
nullo  excepto,  pertinent 2. 

2.  —  Ordo  quaestionis.  —  Ut  autem  quaestio  de  finali 
sorte  animae  humauae  post  mortem  plene  tractetur, 
primo  loco  ageudum  erit  de  iudicio  cui  ipsa  tunc  subii- 
citur  (1),  secundo,  de  sententia  in  eam  proferenda  (2-4) : 
quae  quidem  sententia  considerauda  erit,  tum  quoad  as- 
signationem  determinati  receptaculi  (2),  tum  quoad  eius- 
dem  sententiae  executionem  (3-4),   et   quidem   inspecto, 

1.  Art.  2.  3,  4,  —  2.  Cf.  Tb.  db  Dbo  Uno,  Quaest.  I,  art.  1,  n.  6, 
u.  29. 

hinc,  tempore  quo  ad  suum  proprium  locum  anima  de- 
duci  debeat(3),  illinc,  possibili  egressu  animae  a  loco  ad 
quem  deputata  iam  est  (4). 

De  statu  finnli 

animae  humanae  separatae  a  corpore 

considerandum  est, 

quantum  ad 

divinum  sententiam 

iudicium  iu  eam  proferendam, 

cui    subest  prout  haec  sententia  cousideratur 
(1)  in 


seipsa                       sui  executione, 
(2)                                 attento 

terapore 
quo  anima 

possibili  exitu 
animae 

in  suum  receptaculum 

deducitur 

(3) 

a  suo  rece- 
ptaculo 

(4) 

Igitur,  quatuor  in  hac  quaestione  investiganda  pro- 
ponuntur. 

Primo.  Utrum  statim  ac  anima  humana  a  corpore 
separata  fuerit,  iudicetur  a  Deo. 

Secundo  Utrum  receptacula  determinata  assignentur 
animabus  a  corpore  separatis. 

Tertio.  Utrum  statim  post  mortem  animae  deducantur 
ad  caelum  vel  ad  infernum. 

Quarto.  Utrum  animae  existentes  in  Paradiso  vel  in 
inferno  egredi  valeant. 

Articulus  I.  —  Utrum  anima  humana,  stalim  ac 
a  corpore  separatur,  iudicetur  a  Deo. 

1.  —  Errores.  —  Lactantius  etsi  generatim  in  suis 
Institutionibus,  catholicam  doctrinam  tradat,  ubi  tamen 
de  animarum  iudicio  sermonem  instituit,  in  gravem  in- 
cidit  errorem:  scribit  enim  d :  Nec  tamen  quisquam  pu- 
tet,  animas  post  mortem  protinus  iudicari.  Nam  omnes 
in  una  communique  custodia  detinentur,  donec  tempus 
adveniat,  quo  maximus  iudex  meritorum  faciat  exa- 
men.  Tum,  quorum  fuerit  probata  iustitia,  ii  prae- 
mium  immortalitatis  accipient;  quorum  autem  pec- 
cata  et  scelera  detecta  fuerint,  non  resurgent,  sed  cum 
impiis  in  easdem  tenebras  recondentur,  ad  certa  sup- 
plicia  destinati.  —  Idipsum  Tatianus  et  Vigilantius  tra- 
didere,  necnon  Copti  et  Nestoriani,  qui  animas  edixe* 
runt  veluti  sopitas  manere  usque  ad  extremi  iudicii  diem, 
quo  primum  eis  praemia  decernentur  ac  poenae :  a  quo- 
rum  sententia  vix  transversum  discesserunt  unguem  Lu- 
therus  et  Calvinus. 

2.  —  Quid  sit  iudicium.  —  Pori-o  sciendum  est,  no- 
men  hoc,  iudicium,  multipliciter  sumi.  Et  quidem,  hoc 
nomen  haud  raro  usurpatur  ad  signiflcandum  usum  ra- 
tionis,  sicut  quando  dicitur  iudicium  deesse  pueris.  Exten- 
sum  est  autem  hoc  nomen  ad  significandam  determina- 
tionem  intellectus  in  quacumque  materia,  sive  speculativa, 
sive  practica:  quo  modo  dicimus,  ad  unamquamque  vir- 
tutem  pertinere  rectum  iudicium  in  propria  materia2. 

At  magis  propria  est  huius  nominis  significatio,  secun- 
dum  quam  iudicium  dicitur  recta  determinatio  iuris  seu 
eius  quod  iustum  est:  quo  modo  idem  est  quod  actus  vel 


1.  Lib.  VII  Institut.  div.,  de  vita  beata,  o.  21.   —  2.  2  2*e,  Quaest. 
LX,  art.  1,  ad  1™  et  ad  3™. 

sententia,  quam  iudex  fert  inter  contendentes  partes  K 
Per  extensionem  quoque  adhibeturhoc  nomen  ad  signifi- 
candas  leges  aut  mandata,  sicut  in  hoc2:  Didici  iudicia 
iustitiae  tuae,  aut  etiam  ad  designandum  causas  ac  ne- 
gotia  de  quibus  est  iudicandum,  ut  in  hoc3:  Saecularia 
igitur  iudicia  si  habueritis,  vel  ipsum  tribunal  aut  to- 
tam  actionem  iudicialem,  ut  cum  quis  dicitur  comparere 
in  iudicio,  tum  jdenique  punitionem  a  iudice  inflictam, 
iuxta  illud  4:  Accipient  prolixius  iudicium,  id  est  abun- 
dantiorem  punitionem. 

Igitur  iudicium  hic  accipitur  pro  recta  determinatione 
eius  quod  iustum  est;  ad  quod  quidem  duo  requiruntur : 
scilicet  primo,  ipsa  ratio  proferens  iudicium,  et  sic  iudi 
cium  est  actus  prudentiae,  sicut  iudicium  proferentis:  di 
cere  enim  vel  definire  aliquid  pertinet  ad   rationem;  et 
secundo,  requiritur  dispositio  iudicantis,  ex  qua  habet  ido 
neitatem  ad  recte  iudicandum,   quo   modo   iudicium   est 
actus  iustitiae  sicut  inclinantis  ad  recte  iudicandum:  unde 
Aristoteles  dicit 5  quod   homines   ad   iudicem  confugiunt, 
sicut  ad  quamdam  iustitiam  animatam  6. 

3.  —  PROP.  —  Anima  per  mortem  a  corpore  so 
luta  mox  Dei  subit  iudicium. 

-4.  —  Auctoritates.  —  Hanc  veritatem,  quae  de  fide  est, 
ita  declarat  Catechismus  Romanus7:  Duo  tempora...  obser- 
vanda  sunt,  in  quibus  unicuique  necesse  est  in  conspe- 
ctum  Domini  venire,  et  singularum  cogitationum,  actio- 
num,  verborum,  denique  omnium  rationem  reddere,  de- 
mumque  iudicis  praesentem  subire  sententiam.  Primum 
est,  cum  unusquisque  nostrum  migrat  e  vita :  nam  sta- 
lim  adDei  tribunal  sistitur,  ibique  de  omnibus  iustissima 


1.  S.  Thom.,  loco  oit.,  ad  1™.  _  2.  Ps.  CXVIII,  7.  —  3.  1  Cor.. 
VI.  4.  —  4.  Marc,  XII,  40.  —  5.  L.  V  Ethio.  c.  4.  —  6.  S.  Thom., 
loco  oit.  —  7.  Part.  I,  art.  7,  n.  3. 

quaestio  habetur,  quaecumque  aut  egerit,  aut  dixerit 
aut  cogitarit  umquam ;  atque  hoc  p?Hvatum  iudicium 
vocatur.  Alterum  vero,  quum,  uno  die  atque  uno  in 
loco,  omnes  simul  homines  ad  tribunal  iudicis  stabunt, 
ut,  omnibus  omnium  saeculorum  hominibus  inspectan- 
tibus  et  audientibus,  singuli  quid  de  ipsis  decretum  et 
iudicatum  fuerit,  cognoscant.  —  Huc  facit  definitio  Con 
cilii  Florentini  *,  ubi  declaratur  statim  post  mortem 
animas,  pro  suo  statu,  vel  in  caelum  admitti,  vel  in  infer- 
num  detrudi,  vel  si  quid  eis  luendum  maneat,  purgatorii 
poenis  addici,  ut  infra  ostendemus  2:  quo  quidem  sat  a 
perte  significatur  uniuscuiusque  animam  post  mortem 
statim  a  Deo  iudicari. 

5.  —  Notandum.  —  Advertendum  vero  hic  est,  fidei 
catholicae  doctrinam,  non  solum  hoc  habere,  quod  anima 
separata  sit  iudicanda,  sed  etiam,  quod  statim  post  mor- 
tem,  Dei  iudicio,  sors  eius  finalis  sit  determinanda,  nullo 
interiecto  soporis  aut  cuiuscumque  iiicertitudiuis  inter- 
vallo.  Nimirum,  iudicium  non  fit  ante  instans  mortis,  cum 
nondum  transierit  tunc  merendi  vel  demerendi  tempus; 
nec  post  illud  instans;  peracta  enim  separatione  animae 
a  corpore,  anima  iam  extra  viam  ponitur  et,  ut  advertit 
S.  Alphonsus3,  incapax  fit  maiorem  aut  mercedem  aut 
poenam  promerendi. 

G.  —  Prob.  ex  Sacra  Scriptura.  —  Imprimis,  quod 
homini  vita  functo  instet  iudicium,  ex  hoc  Ecclesiastae 
loco  evidenter  eruitur  4:  Ambula  in  viis  cordis  tui,  et 
in  intuitu  oculorum  tuorum;  et  scito  quod  pro  omni- 
bus  hic  adducet  te  Deus  in  iudicium...  Deum  time,  et 
mandata  eius  observa,  hoc  est  enim  omnis  homo,  et 


1.  In  decreto  unionis  Graeoorum  Denz.-B.,  n.  693.  —  2.  Art.  3.  — 
3.  Dissert.  theol.  I,  n.  4.  t.  VIII.  Torino,  1887,  p.  1020.  —  4.  C.  XI,  9; 
XII,  13,  14. 

cuncta  quae  fiunt  adducet  Deus  in  iudicium  pro  omni 
errato,  sive  bonum,  sive  malum  illud  sit.  In  Novo  quo- 
que  Testamento,  res  ista  liquido  indicatur  4 :  Omnes  enim 
stabimus  ante  tribunal  Christi,  Jtdvteg  y^Q  rcaoaaT>n- 
aoLieda  tco  (3rJLiaTi  xov  Xokjtcu;  et  rursus2:  Omnes  enim 
aos  manifestari  oportet  ante  tribunal  Christi,  ut  re- 
terat  unusquisque  propria  corporis,  prout  gessit,  sive 
bonum,  sive  malum,  xovc,  ydo  ndvxac,  f\\xaq  cpavepcoftfjvai 
oe!  eLurpoaijev  toi3  pTJLiatog  totj  Xpiatov,  Tva  xoLucrntai 
exaatog  T8ia  xov  ac6u.ato<;  rtpoc;  a  ejrpa|ev,  eTte  dyaftov 
ette  <pa$A,ov. 

Quod  autem  huiusmodi  iudicium  statim  post  mortem 
sit  eventurum,  non  obscure  siguificatur  ex  sequenti  loco3: 
In  die  bonorum,  ne  immemor  sis  malorum,  et  in  die  ma- 
lorum,  ne  immemor  sis  bonorum :  quoniam  facile  est 
coram  Deo,  in  die  obitus,  retribuere  unicuique  secun- 
dum  vias  suas.  Malitia  horae  oblivionem  facit  luxu- 
riae  magnae,  et  in  fine  hominis  denudatio  operum  il- 
lius.  Porro,  cum  Siracides  totus  sit  hic  ut  hominem  in 
malis  constitutum  erigat,  opportune  nos  ad  spem  in  Deum 
provocat,  qui  subito  nos  eruere  potest :  hoc  autem  scri- 
ptor  ille  praestat  consideratione  ultimae  diei,  in  qua  de- 
bitam  operi  retributionem  nulla  cunctatione  homo  reci- 
piet,  et  in  qua  transactae  voluptates  homini  peccatori  in 
momento  vertentur  in  dolorem  et  angustiam,  instante 
sine  mora  ultimo  iudicio  4. 

Idipsum  ex  Novo  Testamento  clarius  colligitur,  ex 
parabola  de  epulone  divite  et  Lazaro  mendico,  dicente 
Domiuo  5:  Factum  est  autem,  ut  moreretur  mendicus, 
et  portaretur  ab  angelis  in  sinum  Abrahae.  Mortuus 
est  autem  et  dives,  et  sepultus  est  in  inferno.  Ubi  nulla 
temporis  mora  interposita  legitur  inter  obitum  mendici 

1.  Rom.,  XIV,  10.  —  2.  2  Cor.,  V,  10.  —  3.  Eooli.,  XI,  27-29.  — 
4.  Cf.  Corn.  a  Lapide,  in  h.  1.  Nota,  ly  facile  est  hio  aequivalere  huio : 
potens  est,  ut  in  hoo  loco  2  Cor.,  IX,  8:  Polens  est  autem  Deus  omnem 
gratiam  abundare  faeere  in  vobis.  —  5.  Luc,  XVI,  22. 

et  eius  in  sinum  Abrahae  translationem;  et  similiter  inter 
mortem  divitis  et  eius  prolapsum  in  inferni  barathrum. 
Ad  rem  quoque  facere  potest  notissimus  locus  S.Pauli1: 
Statutum  est  hominibus  semel  mori,  post  hoc  autem  iu- 
dicium ;  ubi  Apostolus  primum  quidem  probat,  ex  compa- 
ratione  mortis  quae  semel  tantum  est  hominibus  obeunda, 
Christum  semel  tantum  morte  cruenta  sacrificium  Deo 
obtulisse;  tum  iudicium  edisserit  statim  mortem  fore  se- 
cuturum.  —  Advertendum  tamen,  locum  hunc  nonnisi  in 
secundario  seusu  urgeri  ad  probandum  existentiam  iudicii 
particularis,  cum  prima  Apostoli  intentio  videatur  fuisse 
opponere  morti  Christi  redemptivae  eiusque  salvifico  ad- 
ventui  in  fine  temporum,  quae  duo  semel  tantum  locum 
obtinent,  universale  decretum  mortis  et  iudicii,  scilicet 
post  resurrectionem  2.  At  rem  penitius  consideranti  ap 
paret  stare  etiam  comparationem,  ubi  textus  de  singulo- 
rum  morte  et  particulari  coniuncto  iudicio  intelligatur: 
unde  dici  potest  citatum  textum  in  primario  quidem  sensu 
de  iudicio  universali,  in  secundario  vero  de  iudicio  par- 
ticulari  intelligi  posse. 

*7.  —  Ecclesiae  traditio.  —  Quod  autem  haec  sit 
expressa  Ecclesiae  traditio,  videlicet  animam  statim  ac 
corpore  exuitur,  ad  Dei  tribunal  sisti,  testes  sunt  Patres, 
ex  quibus  unus  seligi  potest  S.  Augustinus,  qui  de  libris 
edisserens,  quos  Vincentius  Victor  de  anima  scripserat, 
animadvertit  multa  in  illis  vana  reperiri,  immo  errores 
plures  ac  opiniones  falsas  contineri;  cetera  explorata  ac 
catholicis  notissima:  inter  quae  adnumeratur  doctrina  de 
iudicio  particulari.  Nam  illud,  ait 3,  quod  rectissime  et 
valde  salubriter  credit,  iudicari  animas,  quum  de  cor- 
poribus  eocierint,  antequam  veniant  ad  illud  iudiciurn, 
quo  eas  oportet  iam  redditis  corporibus  iudicari,  atque 


1.  Hebr.,  IX,  27.  —  2.  Ita  S.  Thomas  et  Estius,  CommeDt.  iu  bunc 
looum  Epist.  S.  Pauli.  —  3.  De  Anima  et  eius  origine,  1.  II,  n.  8. 

in  ipsa,  in  qua  hic  vixerunt  carne  torqueri  sive  glo- 
riari,  hoc  itane  tandem  nesciebas  ?  Quis  adversus  Evan- 
gelium  tanta  obstinatione  mentis  obsorduit,  ut  in  illo 
paupere,  qui  post  mortem  ablatus  est  in  sinum  Abra- 
hae,  et  in  illo  divite,  cuius  in  inferno  cruciatus  expo- 
nitur,  ista  non  audiat,  vel  audita  non  credat?  Nec 
minus  diserte  S.  Ioannes  Chrysostomus  ! :  Sicut  illi  qui 
e  carceribus  educuntur,  una  cum  ipsis  catenis  ad  iu- 
dicium  pertrahuntur,  sic  omnes  animae,  cum  hinc  emi- 
graverinty  variis  peccatorum  poenis  implicitae  ad  ter- 
ribile  illud  tribunal  adducentur.  Legendus  quoque  est 
S.  Ephrem,  qui  pictis  coloribus  horam  mortis  simulque 
processum  iudicialem  describit2. 

8.  —  Ratio  theol.  —  Quilibet  homo,  ait  S.  Thomas  3, 
et  est  quaedam  singularis  persona,  et  est  pars  totius  ge- 
neris  humani.  Ergo  duplex  ei  iudicium  debetur :  unum 
singulare,  et  alterum  universale.  Et  primum  quidem  de  eo 
fiet  post  mortem,  quando  recipiet  iuxta  ea  quae  in  cor- 
pore  gessit,  quamvis  quoad  animam  tantum;  alterum  ve- 
rum  iudicium  subibit,  quando  tota  communitas,  cuius  ille 
est  pars,  iudicabitur:  tunc  enim  facta  universali  separa- 
tione  bonorum  a  mal  s,  per  consequens  quilibet  iudica- 
bitur.  —  Nec  bis  Deus  iudicabit  in  idipsum,  quia  non 
duas  poenas  pro  uno  peccato  aut  duo  praemia  pro  uno 
merito  inferet,  sed  poena  antea  initialiter  inflicta  et  prae 
mium  initialiter  decretum  complebitur,  scilicet  ex  parte 
corporis. 

Quod  vero  statim  post  mortem  iudicium  particulare 
fiat,  evincit  ipsa  immutabilitas  novi  status  in  quem  anima 
tunc  ingreditur:  nimirum  anima  separata  ponitur  in  ter- 
mino,  in  quo  non  est  amplius  possibile  acquiri  meritum 


1.  Homil.  XIV  in  Matth.,  n.  4.  —  2.  Sermo  de  Secundo  adventu.  Ser- 
mo  in  eos  qui  in  Christo  dormierunt.  —  3.  Supplem.,  Quaest.  LXXXVIII, 
art.   1,  ad  lm. 

aut  demeritum;  unde  ita  concludit  Angelicus  l:  Dicendum 
est  quod,  post  mortem,  quantum  ad  ea  quae  sunt  ani- 
mae,  homo  ^sortitur  quemdam  immutabilem  statum; 
et  ideo  quantum  ad  praemium  animae,  non  oportet 
ulterius  differri  iudicium. 

9.  —  Confirmatur.  —  Si  quis  rem  attentius  consi- 
deret,  videbit  nullam  esse  rationem  particulareiudicium 
differendi:  cur  enim  animae  iustorum  tamdiu  de  sua 
salute  incertae  manerent,  maxime  cum  haec  incertitudo 
nihil  eis  ad  salutem  prodesset?  Nec  certe  aequum  foret, 
animas  iustorum  ac  iniquorum  toto  illo  tempore,  pari 
formidine,  anxietate  et  dubitatione  similiter  angi. 

10.  —  Iudicii  indoles.  —  Porro,  cum  in  omni  iudicio 
tria  sit  considerare,  scilicet  causae  discussionem,  senten- 
tiam  iudicis,  et  sententiae  executionem,  sciendum  est, 
in  iudicio  particulari,  actum  primum,  ad  quem  ordinatur 
examen  testium  et  rei,  locum  non  habere,  cum  iudex  di- 
vinus  sufflcientem  per  se  causae  cognitionem  habeat,  nec 
coniecturis  aut  extrinsecis  testimoniis  ullimode  egeat. 
Sed  et  eadem  perfecta  cognitio  ipsimet  animae  de  se- 
ipsa  divinitus  communicabitur,  quatenus  sub  lumine  su- 
pernaturali  percipere  valeat  propriam  uniuscuiusque 
actuum  suorum  rationem.  Ex  quo  patet,  non  strictim  in- 
telligenda  esse  quae  de  Deo  cum  anima  disceptante,  de 
daemonibus  hanc  accusantibus,  aut  angelis  illam  defen- 
dentibus  passim  recitantur:  haec  quippe  eo  tantum  spe- 
ctant,  ut  spirituale  illud  iudicium  vividius  repraesentetur, 
dum  humani   iudicii  more  describitur. 

Alterum,  seu  sententia,  qua  scilicet  iudex  dicit  ius, 
in  quo  quidem  includitur  actus  et  rationis  dirigentis  et 
voluntatis  efficaciter  volentis  iustum  decernere,  non  vo- 
caliter,  sed   spirituum  more  proferetur,  Deo  tunc  illam 

1.  3.  Quaest.   LIX,  art.  5,  ad  1™. 

sententiam  animae  manifestante,  ut  cognoscat   se,  iuxta 
vitae  suae  opera,  aut  salvam  fieri  aut  damnatam  esse. 

Tertium,  quod  est  executio  sententiae,  statim  seque. 
tur,  cum  divina  voluntas  infallibiliter  obtineat  suum  ef- 
fectum;  ipsamet  anima,  iuxta  proprium  meritum,  innata 
quadam  proclivitate  illuc  properante,  quo  Deus  illam  de- 
stinaverit.  At  de  hac  re  uberius  infra  *, 

11.  —  Locus  iudicii  particularis.  —  Cum  autem 
tenendum  sit  iudicium  particulare  statim  post  mortem 
locum  habere,  sequitur  de  necessitate  quod  in  eo  ipso 
loco  compleri  debeat,  ubi  homo  moritur.  Nam  cum  motus 
localis  in  instanti  nou  fiat,  iudicium  illud  statim  post  mor- 
tem  fieri  non  posset,  si  anima  ad  caelum  deferenda  esset 
iudicanda;  praeterea  incongruum  esset  animas  damnan- 
das  aut  purgandas  caelum  ingredi.  Quocirca  ibi  tribunal 
iudicis  erigitur,  ubi  spiritum  homo  emiserit;  unde  adduci 
ad  tribunal  Christi  est  animam  in  instanti  intelJectualiter 
elevari  ad  audiendam  Christi  iudicis  sententiam. 

13.  —  Iudex  in  iudicio  particulari.  —  Hanc  vero 
sententiam  proferet  Christus  Dominus,  non  ut  Deus  tan- 
tum,  sed  etiam  ut  homo;  qui  quidem  non  de  caelo  cor- 
poraliter  ad  animam  accedet,  cum  interdum  numerus 
morientium  exigere  videretur  ut  simul  esset  in  pluribus 
locis,  quod  fieri  non  potest  nisi  sacramentaliter,  nec  de- 
ceatillum  in  perpetuo  motu  esse  ac  circuitu  ad  animas  mo- 
rientium.  Quocirca  intelligibili  mentium  commercio  cae- 
Iestis  iudex  praesentem  se  animabus  statuet  eisque  sen- 
tentiam  finalem  dicet. 

13.  —  Testes  in  iudicio  particulari.  —  Denique,  non 
incongrue  notabitur,  doctrinae  fidei  convenire  ut  dicatur 
angelum   custodem,    pariter   quoque    malignos    spiritus, 

1.  Art.  3,  n.  8,  p.  84. 

quemadmodum  obitui,  ita  et  huic  iudicio  interesse,  iudicii 
exitum  expectantes.  Non  enim  ante  hoc  tempus  certam 
de  ultima  hominum  sorte  notitiam  communiter  habent; 
aliunde  congruum  est  ut  sicut  angeli  custodes  plurimam 
clientibus  suis  operam  impenderunt  ut  salvarentur,  ita 
nunc  de  felici  eorum  sorte  congaudeant;  daemones  ver<> 
illos  probe  noscant,  quos  in  aeternam  ruinam  secum  in- 
sidiaudo  pertraxerunt.  —  Ceterum,  quae,  praeter  heic 
tradita,  a  nonnullis  ecclesiasticis  scriptoribus  disseruntur, 
ad  figuratam  theologiam,  potius  quam  ad  propriam  per- 
tinent,  ad  rudium  videlicet  mentium,  inducto  exemplo 
ab  his  quae  penes  nos  efflciuntur,  instructionem  conficta. 

14.  —  Quaestio.  —  Utrum  particulare  iudicium 
interdum  suspendi  contingat  ? 

Resp.  Afflrmative,  et  quidem  per  miraculum.  Nimirum, 
etsi  de  lege  Dei  ordinaria  hoc  communiter  eveniat,  ut 
anima  statim  post  mortem  a  Deo  iudicetur,  praemium 
aut  poenas  pro  meritorum  varietate  receptura,  nilhil  ta 
men  vetat  quominus  Deus,  ob  sapientissimos  fines  sibi 
probe  notos,  iudicium  suspendat,  prout  evenire  dicendum 
est,  quotiescumque  aliquis  e  mortuis  excitatur  iterum 
moriturus,  prout  in  Lazaro  legimus  factum  4. 


Articdlus  II.  —  Utrum  determinata  receptacula 
assignentur   animabus   separatis    a    corporibus   suis. 

±.  —  Relatio  animae  separatae  ad  locum  corpora- 
lem.  —  Perempto  per  mortem  vinculo  illo  quo  anima 
proprio  corpori  formaliter  unita  manebat,  non  inde  se- 
quitur  illam  omni  prorsus  habitudine  ad  corpora  destitui. 


1.  Utrum  teneri  possit  hoininem  poenis  inferni  iam  damnatum  a 
Deo  interdum  liberari,  dieemus  infra,  art.  4,  n.  9,  p.  104.  Cfr.  Op. 
Dell'  Anima  umana  separata  dal  corpo,  o.  III,  n.  25. 

Cum  enim  unus  sit  mundus  ab  uno  Deo  conditus,  necesse 
est  omnem  substantiam  corporalem  ad  substantiam  spi- 
ritualem  quodammodo  ordinari,  a  qua  gubernatur;  unde 
licet  angeli  secundum  suum  esse  a  corpore  non  depen- 
deant,  hoc  tamen  a  Deo  habent,  ut  administrent  totam 
naturam  corporalem  4. 

Cum  igitur  anima  a  corpore  separata  iam  quodammodo 
convenire  incipiat  cum  angelis,  ideo  necesse  est  et  ipsam 
cum  corporali  substantia  aliquam  relationem  habere,  qua 
ratione  videlicet  rei  incorporali  competit  esse  in  loco. 
Nimirum,  non  potest  esse  in  loco  corporali  eo  modo  quo 
corpora  sunt  in  loco,  scilicet  per  commensurationem  di- 
mensionum  corporis  locantis  ad  corpus  locatum,  seu  ut 
aiunt,  circumscriptive;  nec  amplius  est  in  loco  informando 
corpus  locatum,  quemadmodum  informat  proprium  cor- 
pus;  sed  deflnitive,  sicut  angeli:  non  quasi  sua  virtute 
possit  corpus  movere,  hoc  enim  animae  humanae  non 
competit,  cuius  virtus  motiva  est  restricta  ad  proprium 
corpus,  et  quidem  solummodo  in  statu  unionis 2 ;  sed 
anima  separata  ideo  est  in  loco,  quia  coutingit  illam  esse 
hic  et  non  alibi  3. 

2.  —  Convenientia  animae  separatae  ad  determi- 
nata  corpora.  —  Sciendum  est  autem  quod  quamvis  ani 
ma  post  mortem  non  habeat  convenientiam  similitudinis 
univocae  cum  aliquo  corpore,  habet  tamen  cum  eo  quam- 
dam  proportionalitatis  convenientiam  seu  aualogice,  se- 
cundum  quod,  ait  S.  Thomas  4,  in  Scripturis  metaphorice 
corporalia  ad  spiritualia  transferuntur,  quo  modo  Deus 
dicitur  esse  sol,  quia  est  principium  vitae  spiritualis,  sicut 
sol  vitae  corporalis  principium  est;  et  secundum  hanc 
convenientiam,  quaedam   animae  cum  quisbusdam   locis 


1.  Cf.  tr.  de  Angelis,  Quaest.  CX,  art.  1,  Vol.  II,  p.  89.  —  2.  Quaest. 
praeeed.,  art.  5.  —  3.  Cf.  tr.  de  Angelis,  Quaest.  LII,  art.  1,  Vol.  I, 
p.  65.  —  4.  Supplem.,  Quaest.  LXIX,  art.  1,    ad  2m,  fere  ad  litt. 

magis  conveniunt,  sicut  animae  spiritualiter  illuminatae 
conveniunt  cum  corporibus  luminosis,  animae  vero  obte- 
nebratae  per  culpam  cum  locis  tenebrosis.  Ab  huiusmodi 
autem  locis  corporalibus  anima  separata  directe  nihil  re- 
cipit  per  modum  quo  corpora  recipiunt,  quo  conservantur 
a  suis  locis;  sed  ipsae  animae  ex  hoc  quod  cognoscunt  se 
talibus  locis  deputari,  sibi  gaudium  iugerunt,  vel  moero- 
rem;  et  sic  locus  cedit  eis  in  poenam,  vel  praemium  *. 

3.  —  PROP.  —  Animae  quae  sunt  in  perfecta  par- 
ticipatione  deitatis,  in  caelo  collocantur;  quae  vero  a 
participatione  huiusmodi  impediuntur,  loco  contrario 
deputantur  2. 

4.  —  Auctoritates  Sacrae  Scripturae  et  Patrum. 
—  De  fide  est  haec  veritas  saltem  in  sua  generalitate  con- 
cepta,  et  potest  scripturaliter  ex  hoc  deduci,  quod  Dominus 
Noster  ad  caelos  corporaliter  ascendisse  legitur,  quocum 
auimae  Sanctorum,  post  mortem,  regnaturae  sunt,  iuxta 
illud  3:  TJbi  sum  ego,  illic  et  minister  meus  erit.  Rursus 
iniqui  dicuntur  futuri  in  stagno  ardenti  igne  et  sulphure, 
quod  est  mors  secunda  4. 

Idipsum  ita  traditur  a  S.  Augustino  5:  Tempus  quod 
inter  hominis  mortem  et  ultimam  resurrectionem  in- 
terpositum  est,  animas  abditis  receptaculis  continet, 
sicut  unaquaeque  digna  est  requie  vel  aerumna.  Ad 
idem  refertur  quod  S.  Gregorius    narrat  6,  de  animabus 

1.  Ibid.,  ad  3m.  —  2.  Haeo  veritas  respicit,  ut  patet,  aniinam  in  prae- 
senti  ordine,  quo  homo  elevatus  esfc  ad  ordiuem  supernaturalero  :  nam  in 
hypothesi  quod  in  ordine  uaturali  fuisset  relictus,  nullus  alius  locus  vide 
retur  animae  adsignanduf»,  nisi  illimet  cineres  quos  aliquando  informavit. 
At  hypothesis  illa  vix  potest  sustineri,  saltem  pro  illis  animahus  quae  in 
vita  peooata  commisissent,  quae  quidem  hoo  ipso  quod  inimioae  Dei 
fierent,  ad  ordinem  supernaturaleni,  per  reduotiouem.  pertinerent,  et 
con8equenter  ad  infernum  forent  deputandae.  —  3.  Io.,  XII,  26.  — 
4.  Apoc,  XXI,  8.  Cf.  Marc,  IX,  43;  Matth.,  III,  12.  —  5.  Enchirid., 
n.  29,  c.  CIX.  Opp.,  t.  VI,  col.  237.  —  6.  P.  IV  Dialog.,  cap.  25,  29,  30 
et  40.  Totus  est  hic  liber  in  adserenda  existentia  animae  post  mortem. 

post  mortem  ad  diversa  loca  corporalia  deductis:  ut  patet 
de  Paschasio,  quem  Germanus  Capuanus  episcopus  in 
balneis  invenit,  et  de  anima  Theodorici  regis,  quam  refert 
ad  gehennam  esse  deductam  *.  Similiter  S.  Basilius  ait2: 
Sicut  damnati  in  tenebras  exteriores  abiguntur,  ita  re- 
muneratxo  pro  dignis  operibus  restauratur  in  ea  luce 
quae  est  extra  mundum,  et  ibi  quietis  domicilium  sor- 
tientur. 

5.  —  Prob.  rat.  theol.  —  Quamvis  animabus  post 
mortem  non  assignentur  aliqua  corpora,  quorum  illae  sint 
formae  vel  motores,  determinantur  tamen  eisdem  quae 
dam  corporalia  loca  per  congruentiam  quamdam,  secun- 
dum  gradum  dignitatis  earum,  in  quibus  locis  sint  quasi 
locatae,  eo  modo  quo  incorporalia  esse  possunt  in  loco. 
secundum  quod  magis  vel  minus  accedunt  ad  primam 
substantiam,  cui  locus  superior  per  congruentiam  depu- 
tatur:  nimirum,  Deus  est  ipsa  prima  substantia,  cuius 
sedem  caelum  esse  Scriptura  denuntiat  3.  Quapropter 
animae  quae  sunt  in  participatione  perfecta  deitatis,  con- 
grue  ponuntur  in  caelo;  animae  vero,  quae  a  participa- 
tione  huiusmodi  impediuntur,  loco  contrario  deputan- 
tur4.  —  Et  confirmatur  ex  hoc  quod  caelum  empyreum 
est  locus  corporalis,  et  tamen  ipsum  factum  mox  sanctis 
angelis  est  repletum  5 ;  cum  ergo  animae  separatae  incor- 
poreae  sint  sicut  angeli,  hinc  congruum  est  quod  illae 
quae  in  perfecta  Dei  amicitia  sunt,  cum  Deo  et  angelis 
bonis  in  caelum  empyreum  recipiantur. 

1.  S.  Thom.,  ibid.,  sed  oontra.  Esto  non  omnia  quae  hic  narrat  S. 
Gr^gorius  aequalem  mereantur  fidem,  eius  tamen  mentem  aperte  pan- 
dunt  ciroa  id  de  quo  hic  agitur,  nempe  animae  separatae  determinatum 
locum  deberi.  —  2.  In  Homil.  II,  Hexam.,  n.  5.  Migne,  P.  G.  29,  42. 
-  3.  Ps.  CII,  19  ;  Is.,  LXVI,  1.  —  4.  S.  Thom.,  loc.  cit.,  fere  ad  litt.  — 
5.  Cf.  Glossa  ordinaria  in  principio  Genesis,  ad  verba:  In  principio  crea- 
vit,  etc. 

6.  —  Scholion.  —  Ubinam  vero,  seu  in  quanam 
praecise  regione,  adinveniantur  specialia  illa  receptacula 
ad  quae  animae  post  mortem  deputantur,  deficiente  spe- 
ciali  revelatione,  determinatu  impossibile  est.  Et  quidem, 
quantum  ad  caelum,  nihil  prohibet  quin  dicatur  illud  in- 
veniri  in  uno  alterove  ex  illis  splendidissimis  astris,  quibus 
caelestem  testudinem  Deus  adornavit:  sed  nec  quidquam 
obest  quominus  illa  vulgi  sententia,  infernum  in  visceribus 
terrae  reponentis,  retineatur,  cum  intus  incandescere  glo- 
bum  terrestrem,  ipsa  physica  scientia  demonstretur. 

*?.  —  Quot  animarum  receptacula  distinguantur.  — 
Porro,  sciendum  est  quinque,  universim  loquendo,  anima- 
rum  receptacula  distingui.  Revera,  distinguuntur  anima- 
rum  receptacula  secundum  diversum  statum  recipiendi  pro 
meritis  vel  bonum  vel  malum.  Porro  anima,  post  mortem, 
vel  est  in  statu  recipiendi  finalem  mercedem,  vel  in  statu 
quo  impeditur  ab  illa.  Et  quidem,  siest  in  statu  recipiendi 
finalem  retributionem,  hoc  est  dupliciter:  vel  quantum  ad 
bonum,  et  sic  est  paradisus;  vel  quantum  ad  malum,  et 
sic  ratione  actualis  culpae  est  infernus;  ratione  autem 
originalis  peccati  est  limbus  puerorum.  Si  vero  anima 
est  in  statu,  quo  impeditur  a  finali  retributione  conse- 
quenda,  vel  hoc  est  propter  defectum  personae,  et  sic  est 
purgatorium,  in  quo  detinentur  animae  ne  statim  prae- 
mium  consequantur  propter  peccata  quae  commiserunt; 
vel  propter  defectum  naturae,  et  sic  est  limbus  pa- 
trum,  in  quo  detinebantur  Patres  a  consecutione  gloriae 
propter  reatum  humanae  naturae,  qui  nondum  poterat 
expiari L. 

Igitur,  quinque  animarum  receptacula  distingui  de- 
bent :  scilicet,  paradisus,  infernus,  limbus  puerorum,  pur- 
gatorium  et  limbus  patrum;  quod  tamen  ultimum  rece- 
ptaculum  nunc  amplius  locum  non  habet. 

1.  Supplem.,  Quaest.  LXIX,  art.  7. 

8.  —  Notandum.  —  Advertere  debet  lector,  nos  hic 
agere  de  locis  animarum  ad  quae  illae  finaliter  deputan- 
tur,  recepturae  retributionem  pro  meritis:  unde  nec  aer 
iste,  in  quo  testatur  S.  Paulus  daemones  qui  nos  tentant 
degere  4,  nec  loca  terrestria  in  quibus  interdum  animae 
quae  ibidem  peccaverunt  detinentur,  ut  docet  S.  Grego- 
rius  Magnus  2,  vocantur  spirituum  aut  animarum  rece- 
ptacula :  nam  et  daemones  sunt  in  aere  isto,  non  ibi  re- 
cepturi  retributionem  pro  meritis,  sed  ad  exercendum 
suum  erga  nos  offlcium,  et  animae  separatae  interdum 
puniuntur  in  loco  nostrae  habitationis,  ad  nostram  instru- 
ctionem,  ut  earum  poenas  videntes  retrahamur  a  culpis: 
post  quod  ad  locum  sibi  coinpetentem  remittuntur  3.  — 
Animae  vero  corpori  iterum  post  resurrectionem  coniun- 
ctae  specialis  locus  non  assignatur,  cum  corpus  futurum 
sit  particeps  sive  gloriae  ac  beatitudinis  animae,  sive 
eiusdem  miseriae  4.  Denique,  paradisus  terrestris  non 
computatur  inter  praedicta  receptacula,  sicut  nec  locus 
ubi  nunc  degunt  Henoch  et  Elias,  quia  ista  loca  pertinent 
magis  ad  statum  viatoris,  quam  ad  statum  recipientis 
praemium  pro  meritis  5.  —  Cum  autem  de  caelo,  de 
purgatorio,  de  inferno,  necnon  de  limbo  in  quo  detinentur 
pueri  sine  baptismo  decedentes,  simus  ex  professo  postea 
singillatim  locuturi,  hic  restat  ut  de  limbo  Patrum  tan- 
tummodo  pauca  dicamus. 

9.  —  Qualis  fuerit  limbus  Patrum.  —  Limbus  Pa- 
trum,  qui  dictus  etiam  est  sinus  Abrahae  6,  erat  locus  in 
quo  animae  Sanctorum  ante  Christi  Domini  adventum 
excipiebantur,  ibique  sine  ullo  doloris  sensu,  beata  re- 

1.  Eph.,  VI,  12.  Quod  ex  S.  Petro  (2  Ep.,  II,  4)  introducit  S.  Tho- 
mas,  aerem  istum  oaliginosum  esse  daemonum  carcerem,  secundum 
textum  graecum  aocipitur,  ubi  pro  rudentibus  infemi,  legitur  ruden- 
tibus  caliginis  vel  tenebrarum,  oeiQalc,  ^ocpov  xaQxaQCoaac,.  —  2.  L.  IV 
Dialogor.,  co.  30,  seqq.  —  3.  S.  Thom.,  ibid.,  art.  7,  ad  4^  et  8™.  _ 
4.  Ibid.,  ad  10m.    _  5.  ibid.,  ad  5m.  _  6.  Luc.;  XVI,  22,  23. 

demptionis  spe  sustentati,  quieta  habitatione  frueban- 
tur.  Horum  igitur  piorum  animas,  quae  in  sinu 
Abrahae  Salvatorem  eccpectabant,  Chinstus  Dominus 
ad  inferos  descendens  liberavit l.  Signanter  autem  sinus 
Abrahae  dictus  est  locus  ille,  eo  quod  homo  ad  felicita- 
tem  pervenire  nequit,  nisi  merito  fidei,  quae  virtus  in 
Abraham  insigniter  refulsit  2. 

Sciendum  autem,  caelum  quoque,  in  quod  nunc  iusti 
recipiuntur,  interdum  vocari  sinum  Abrahae:  at  differentia 
est,  quia  ante  Christum  sinus  Abrahae  nonnihil  de  defectu 
requiei  adiunctum  habebat,  cum  ibi  animae  Dei  visione 
non  gauderent;  nunc  autem  huiusmodi  defectum  non  pa- 
titur,  cum  beati  Deum  videant  facie  ad  faciem;  unde  nul- 
limode  nunc  dicitur  idem  infernus  et  sinus  Abrahae,  quod 
quidem  dicebatur  ante  Christi  adventum  3:  cum  nomen 
infernus  genericum  sit,  significans  locum  inferiorem,  per 
respectum  ad  superiorem  4.  Igitur,  ad  sinum  Abrahae 
hoc  modo  acceptum,  id  est  pro  loco  perfectae  quietis,. 
Ecclesia  interdum  orat  ut  angeli  animam  defuncti  defe 
rant  5,  et  de  eodem  S.  Augustiuus,  de  Nebridio  verba 
faciens,  ita  loquebatur  6:  Quidquid  illud  est,  quod  illo  si- 
gnificatur  sinu,  ibi  Nebridius  meus  vwit 7,  dulcis  amicus 
meus...  Iam  non  ponit  aurem  ad  os  meum,  sed  spiritale 
os  ad  fontem  tuum,  et  bibit  quantum  potest  sapientiam 
pro  aviditate  sua,  sine  fine  felioc.  —  Ceterum,  quia  de 
S.  Augustino  hic  verba  facimus,  sciendum  est  illum  for- 
tassis  aliquando  dubitasse  quid  sinus  ille  Abrahae  sit,  in 

1.  Catechism.  Roraanus,  P.  I,  art.  5,  n.  3.  —  2.  Cf.  S.  Bernard.,  in 
Solemn.  Omnium  SS.,  Sermo  IV,  t.  II,  p.  139.  —  3.  Sio  dicebat  Iaoob 
filiis  suis  (Gen.,  XXXVII,  35):  Descendam  ad  lilium  meum  lugens  in 
infernum,  et  rursus  (Gen.,  XLII,  38):  Deducetis  canos  meos  cum  dolore 
ad  inferos  ;  —  4.  Cf.  Supplem.,  Quaest.  LXIX,  art.  4,  ad  2m.  —  5.  In 
officio  de  S.  Martiuo  et  in  orat.  pro  defunctis.  —  6.  L.  IX  Confess., 
o.  3.  t.  I,  ool,  159,  n.  6.  —  7.  Fuit  Nebridius,  adolescens  valde  bonus, 
Augustino  carissimus,  per  quem  tota  illius  domus  facta  est  ohristiana. 
De  eo  refert  S.  Augustiuus,  quod  oderat  de  quaestione  magna  respon- 
sionem  brevem.  Ep.  XCVIIl  ad  Bouif.  (al.  XXIII),   t.  II,  col.  267. 

quem  animae  Sanctorum  post  ascensionem  Christi  re- 
ceptae  sunt,  licet  constanter  affirmaverit  illas  Dei  visione 
esse  beatas  *.  Quod  autem  ad  iuferos  huiusmodi  animae 
uon  descendant,  sat  expresse  docet2:  ac  sinum  Abrahae 
requiem  beatorum  et  secretum  Patris  interpretatur  3. 

Quod  autem  limbus  Patrum  fuerit  supra  infernum 
damnatorum,  colligi  potest  ex  Scripturae  narratione,  ubi 
de  divite  dicitur  quod  elevans  oculos  suos,  cum  esset  in 
tormentis,  vidit  Abraham  a  longe  et  Lazarum  in  sinu 
eius  4;  quod  ita  explicatur  a  S.  Thoma  5:  Si  consideren- 
tur  quantum  ad  situm  loci  (infernus  damnatorum  et 
limbus  Patrum),  sic  probabile  est  quod  idem  locus,  vel 
quasi  continuus  sit  infernus  et  limbus,  ita  tamen  quod 
quaedam  superior  pars  inferni  limbus  Patrum  dica- 
tur.  Existentes  enim  in  inferno  secundum  diversitatem 
culpae  diversam  sortiuntur  et  poenam;  et  ideo  secun- 
dum  quod  gravioribus  peccatis  irretiuntur  damnati, 
secundum  hoc  obscuriorem  locum  et  profundiorem  ob- 
tinent  in  inferno :  unde  et  sancti  Patres,  in  quibus 
minimum  erat  de  ratione  culpae,  supremum  et  minus 
tenebrosum  locum  habuerunt  omnibus  puniendis. 

iO.  —  Difficultas  solvitur.  —  S.  Augustinus  dicit  6: 
Spiritalem  arbitror  esse,  scilicet  locum  ad  quem  anima 
defertur  post  mortem,  non  corporatem. 

Resp.  Dictum  hoc  S.  Augustini  potest  hoc  modo  intel- 
ligi,  ut  pro  tanto  dicatur  locus  ille,  ad  quem  animae  de- 
feruntur  post  mortem,  non  esse  corporeus,  quia  anima  in 
eo  corporaliter  non  existit,  per  modum  scilicet  quo  cor- 
pora  existunt  in   loco;  sed  alio  modo,  scilicet  spirituali, 

1.  Cf.  Expos.  in  Ps.  CXIX,  et  lib.  Meditationum,  oap.  23,  24.  25, 
J6.  —  2.  Lib.  XX  de  oivit.  Dei,  oap.  15,  t.  VII,  ool.  593.  —  3,  Lib.  II 
Quaestiouuuu  Evangelioarum,  cap.  38,  t.  III,  p.  2,  ool.  266.  —  4.  Luo., 
XVI,  23.  —  5.  Supplera.,  Quaest.  LXIX,  art.  5.  —  6.  L.  XII,  sup.  Gen. 
ad  litt.,  o.  XXXII,  n.  61.  t.  III.   P.  T,  ool.  320. 

sicut  angeli  in  loco  sunt.  Vel  dicendum,  quod  Augustinus 
loquitur  opinando,  et  non  determinando,  sicut  saepe  facit 
in  libris  in  quibus  Genesim  commentatur  *. 

Articulus  III.  —  Utrum  statim  post  mortem, 
animae  deducantur  ad  caelum  vel  ad  infernum. 

1.  —  Ratio  articuli.  —  Cum  superius  statutum  sit  par- 
ticulare  iudicium  statim  post  mortem  compleri,  hic  proprie 
dubitatur  utrum  sententia  a  iudice  prolata  statim  execu- 
tioni  demandanda  sit,  an  tantummodo  post  universale  iudi- 
cium,  ut  quibusdam,  quos  inter  Tertulliano 2,  visum  est,  dif- 
ferenda.  Ubi  proprie  de  animabus,  sive  ad  caelum,  sive  ad 
infernum,  comprehenso  sub  hoc  nomine  etiam  limbo  pue- 
rorum,  divina  iustitia  deputatis  agitur,  cum  limbus  Pa- 
trum,  formaliter  ut  sic,  amplius  non  existat;  at  quaestio 
ad  purgatorium  etiam  extendi  potest,  ad  quod  animae 
non  plene  purgatae  deputantur,  qui  quidem  locus  post 
extremum  iudicium  non  amplius  existet. 

Est  autem  quaestio  praesens  intime  colligata  cum  al- 
tera  quaestione,  in  media  aetate  diutius  discussa,  utrum 
beatitudo,  in  Dei  faciali  visione  consistens,  animabus  iam 
perfecte  purgatis  divinitus  concedatur,  aii,  ut  multi  vo- 
luerunt,  usque  ad  flnale  iudicium  sit  differenda :  quapro- 
pter  sub  unico  articulo  duo  haec  dubia  resolventur. 

2.  —  PROP.  —  Dissoluta  carne,  anima  statim  man- 
sionem  accipit,  quae  sibi  secundum  merita  competit. 

3.  —  Auctoritas.  —  De  fide  est  ista  propositio,  ita 
in  Concilio  Florentino  expresse  declarata  3:  (Definimus 

1.  Supplem.,  Quaest.  XCVII,  art.  5,  ad  2m,  fere  ad  litt.  —  2.  Ernitcr 
ex  pluribus  Tertulliani  loois,  signanter  ex  hoo  Apologetic,  C.  XLVIII : 
Ideoque  repraesenlabuntur  et  corpora  (in  iudioio),  quia  neque  pati  quic- 
quam  potest  anima  sola  sine  materia  stabili,  id  est,  carne.  —  3.  Deoreto 
pro  Graecis.  Bulla  Laetentur  caeli,  6  lul.,  1439.  Denzinger-B.,  693.  Cf.  Conc. 
Lugdunense  II,  Prof.  fidei  Mich.   Palaeol.  Denzingrer-B.,  n.  464. 

animas  hominum)  si  vere  poenitentes  in  Dei  caritate 
decesserint,  antequam  dignis  poenitentiae  fructi- 
bus  de  commissis  satisfecerint  et  omissis,...  poenis 
purgatoriis  post  mortem  purgari;...  illorumque  ani- 
maSy  qui  post  baptisma  susceptum  nullam  omnino 
peccati  maculam  incurrerunt,  illas  etiam,  quae  post 
contractam  peccati  maculam,  vel  in  suis  corporibus, 
vel  eisdem  eocutae  corporibus...  sunt  purgatae,  in  cae- 
lum  moor  recipi,  et  intueri  clare  ipsum  Deum  trinum 
et  unum,  sicuti  est,  pro  meritorum  tamen  diversitate 
alium  alio  perfectius.  Illorum  autem  animas,  qui  in 
actuali  mortali  peccato,  vel  solo  originali  decedunt, 
mooc  in  infernum  descendere,  poenis  tamen  disparibus 
puniendas. 

■4.  —  Prob.  ex  Sacra  Scriptura  generaliter.  —  Porro, 
quod  statim  post  mortem  animae  consequantur  poenam 
vel  praemium,  si  absit  impedimentum,  auctoritatibus 
Scripturae  evidenter  comprobatur.  Sic  de  malis  legimus  *: 
Ducunt  in  bonis  dies  suos,  et  in  puncto  ad  inferna  de- 
scendunt;  et  rursus  2:  Mortuus  est  dives,  et  sepultus 
est  in  inferno:  ubi  infernus  evidenter  sumitur  pro  loco 
supplicii,  cum  protinus  dives  ille  testetur  3:  Quia  cru- 
cior  in  hac  flamma. 

Similiter  et  de  bonis  patet:  sic  quippe  Dominus  in 
Cruce  pendens  latroni  dixit  4:  Hodie  mecum  eris  in  pa- 
radiso ;  illi  videlicet  promittens  se  eadem  die  collaturum 
beatitudinem  perfectam  in  Dei  visione  consistentem  5: 
per  paradisum  enim   intelligitur  praemium   quod  bonis 

1.  Iob,  XXI,  13.  —  2.  Luo.,  XVI,  22.  —  3.  Ver.  24.  —  4.  Luc, 
XXIII,  43.  —  5.  Advertendum  est,  aniraam  Christi,  statim  post  mortem, 
ad  mferos  deseendisse,  id  est  ad  limbum  Patrum,  et  quidem  antequam 
latrones  morerentur.  Ad  huue  igitur  locum  translata  est  statim  aniraa 
boni  latronis,  ubi  sicut  animae  aliorum  Sanctorum  ibi  existentes,  et 
ipsa  luce  gloriae  perfusa  est. 

repromittitur,  secundum  illud  l:  Vincenti  dabo  edere  de 
ligno  vitae,  quod  est  in  paradiso  Dei  mei. 

5.  —  Auctoritas  S.  Pauli.  —  Praestat  autem  veri- 
tatem  hanc  ex  S.  Paulo  repetere,  qui  eam  ex  professo 
expendit.  —  a)  Primo  quidem,  de  finali  gloria  loquens,  di- 
cit  2  quod  id  quod  in  praesenti  est  momentaneum  et 
leve  tribulationis  nostrae,  supra  modum  in  sublimitate 
aeternum  gloriae  pondus  operatur  innobis:  non  con- 
templantibus  nobis  quae  videntur,  sed  quae  non  viden- 
iur.  Quae  enim  videntur  temporalia  sunt,  quae  autem 
non  videntur  aeterna  sunt :  quae  manifestum  est  de  fi- 
nali  gloria  dici,  quae  est  in  caelis.  Mox  vero,  ut  ostendat 
quando  et  qualiter  haec  gloria  habeatur,  subiungit  3:  Sci~ 
mus  enim  quoniam  si  terrestris  domus  nostra  huius  ha- 
bitationis  dissolvatur,  quod  aediftcationem  ex  Deo  habe- 
mus,  domum  non  manufactam,  aeternam  in  caelis; 
ol'oau.ev  yaQ  oti  edv  f|  zjziyeioc,  f)Licov  ofoaa  xov  axf^voug 
xaTa^u-Qrj,  oti  olxo8olit|v  ix  fteov  exOLiev,  ofoaav  dxeipo- 
jtOLTjTov  alcoviov  ev  toI^  otjoavolg  4:  per  quod  manifeste 
dat  intelligi  quod,  dissoluto  corpore,  anima  ad  aeternam 
et  caelestem  mansionem  perducitur,  quae  nihil  aliud  est, 
quam  fruitio  divinitatis,  qualis  competit  angelis  in  caelis  5. 
—  Porro,  non  satis  rem  acu  tetigerit,  qui  contendet 
Apostolum  dixisse  nos,  statim  dissoluto  corpore,  domum 
aeternam  habere  in  caelis,  non  in  re,  sed  in  spe:  nam 
etiam  dum  hic  vivimus,  caelestem  mansionemiam  habe- 
mus  in  spe  secundum  praedestinationem  divinam;  unde 
frustra  addidisset  S.  Paulus :  Si  terrestris  domus  nostra 
huius  habitationis  dissolvatur ;  satis  enim  ei  fuisset  di. 
xisse :  Scimus  quod  aedificationem  habemus  ex  Deo,  etc. 

1.  Apoc,  II,  7.  -  2.  2  Cor.,  IV,  17,  18.  —  3.  Ibid.,  cap.  V,  1.  — 
4.  Haud  sileudum,  interpretes  nonnullos  domum  non  manufactam  intel- 
•ligere  futurum  oorpus  gloriosum:  at  utrumque,  ex  mente  S.  Pauli  oom- 
mode  intelligi,  haud  irrationabiliter  dici  potest.  —  5.  S.  Thom.,  1.  IV 
Contra  Gent.,  C.  91. 

|3)  At  expressius  hoc  apparet  ex  eo  quod  subdit  idem 
Apostolus  l :  Scientes  quoniam,  dum  sumus  in  corpore, 
peregrinamur  a  Domino:  per  fidem  enim  ambulamus, 
et  non  per  speciem.  Audemus  autem,  et  bonam  volun- 
tatem  habemus  magis  peregrinari  a  corpore,  et  prae- 
sentes  esse  ad  Dominum,  svo^u.oijvTeg  ev  tco  aco^ian 
exon, [lovvxec,  ctjco  toij  xuqioij...  :  etj&oxoiju.ev  [idXXov  exSii- 
uijaai  ex  xov  ac6u.aT0<;  xai  evSnu.fjaai  jcqoc,  xbv  xuqiov  ~. 
Frustra  autem  vellemus  peregrinari  a  corpore,  scilicet 
separari  ab  hoc  nostro  corpore,  nisi  statim  esse  possemus 
praesentes  ad  Dominum.  Non  autem  sumus  praesentes, 
nisi  quando  eum  videmus  per  speciem:  quamdiu  enim 
ambulamus  per  fidem,  et  non  per  speciem,  peregrinamur 
a  Domino.  Igitur  statim  ac  anima  perfecte  sancta  a 
corpore  separatur,  Deum  per  speciem  videt;  in  quo  ul- 
tima  eius  beatitudo  consistit  3. 

y)  Denique,  ad  rem  facit  hic  alius  locus  S.  Pauli  4 : 
Desiderium  habens  dissolvi,  et  esse  cum  Christo,  multo 
magis  melius;  permanere  autem  in  carne,  necessa- 
rium  propter  vos,  xf\v  £jiidv\iiav  e/cov  to  dvafojaai  xal 
aijv  XQiaTco  eivai...  to  oe  ejuuiveiv  ev  xr\  aaQxi  dvctyxaio- 
TeQov  8is,uu.dg.  Ex  quo  sic  arguit  S.  Gregorius  Magnus  5 : 
Qui  ergo  Christum  in  caelo  esse  non  dubitat,  nec  Pauli 
animam  in  caelo  esse  negat:  sed  non  est  negandum, 
Christum  nunc  esse  in  caelo,  cum  sit  articulus  fidei; 
ergo  nec  est  dubitandum,  animas  Sanctorum  ad  caelos 
deferri  ante  ultimi  iudicii  diem. 

6.  —  Traditio.  —  Res  esset  longior  quam  ut  illam 
hic  aggredi  possimus,  pene  infinitam  documentorum  se- 
riem,  quibus  veritas  haec  comprobatur,  ordinatim  proferre : 
sequentia  recitasse  sufficiet.  Primo,  quoad  bonos,  faciunt 


1.  2  Cor.,  V,  6-8.  —  2.  Notanda  est  oppositio  in  verbis  ev8r|nico  et 
8x8i^i8(0.  —  3.  S.  Thoin.,  L.  IV  Contra  Gent.,  C.  91.  —  4.  Phil.,  I, 
23.  —  5.  4  Dialo^;.,  eap.  25,  circ.  med. 

li 

egregia  verba  S.  Cypriani  4:  Quis  non  omnibus  viribus 
eiaboret,...  ut  cum  Christo  statim  gaudeat  ?  ut  post 
tormenta  et  supplicia  terrena,  praemia  divina  perci- 
piat  ?...  Ctauduntur  oculi  in  persecutionibus  terrae, 
sed  patet  caelum:  minatur  Antichristus,  sed  Chi^istus 
tuetur ;  raors  infertur,  sed  immortalitas  sequitur ; 
occiso  mundus  eripitur,  sed  restituto  paradisus  eochibe- 
tur;  vita  temporalis  eocstinguitur,  sed  aeterna  repa- 
ratur.  S.  Bernardus  quoque,  de  cuius  mente  aliqui,  utique 
sine  ratione,  dubitaverunt,  idipsum  sat  pluribus  locis  ex- 
presse  testatur,  puta,  ubi  de  sanctis  Apostolis  Petro  et 
Paulo  dicit,  eos  regna  caelestia  conscendisse 2,  aut  in 
aeterna  felicitate  vivere3;  vel  cum  de  pluribus  egregiis 
viris,  quorum  laudes  texit,  asserit  eos  beate  vivere,  con- 
cives  esse  Sanctorum  et  domesticos  Dei  4. 

Quoad  malos  vero,  explicita  sunt  S.  Hilarii  verba  ' : 
Eaxipit  impios  statim  ultor  infey^nus;  et  rursus  6:  Te- 
stes  nobis  evangelicus  dives  et  pauper,  quorum  unum 
angeli  in  sedibus  beatorum  et  in  Abrahae  sinu  loca- 
ve)'unt,  alium  statim  poenae  regio  suscepit.  Nihil  illic 
dilationis  et  morae  est.  Huc  quoque  faciunt  sequentia 
verba  S.  Gregorii  Magni  7:  Sicut  electos  beatitudo  laeti 
ficat,  ita  credi  necesse  est,  quod  a  die  eoeitus  sui  ignis 
reprobos  exurat  8. 

Denique  animas  Sanctorum,  quibus  nihil  restat  pur- 
gandum,  aeterna  iam  beatitudine  potiri,  vox  est  Ecclesiae 
universae,  quae  diem  mortis  eorum  diem  natalem  vocat, 


1.  L.  de  exhort.  martyr.,  e.  12.  Opp.  Oxou.,  1700,  p.  127.—  2.  Sermo 
in  eorum  vigilia  t.  II,  p.  105.  Lugduni.  1679.  —  3.  Seriu.  II  de  SS.  Fe- 
tro  et  Pauio.  —  4.  Cf.  Sermo  de  S.  Hurnberto  ;  Sermo  in  transitu  S.  Ma- 
laohiae;  eto.  —  n.  In  Ps.  II,  u.  48.  —  6.  Traot.  in  Ps.  CXLVIII,  u.  8. 
—  7.  L.  IV  Dialog.,  c.  28.  —  8.  Legendus  est  Bkllarminus,  qui  m  op. 
de  Ecolesia  triumphaute,  1.  I,  de  Beatitudine  et  Canonizatione  Sanctovum, 
multiplici  Soripturarum  ac  Patrum  testimonio  demonstrat,  aniraas  Sau- 
ctorum  iam  nunc  frui  Dei  visione,  co.  2,  seq.  Opp.,  t.  I,  col.  1981,  seq. 

quia  scilicet  eorum  auimas  credit  ad  vitam  gloriae  nasci, 
cum  a  corporibus  migrant. 

*?.  —  Ratio  theol.  —  Animas  defunctorum  poenam 
vel  praemium  statim  consequi,  perbelle  demonstrat  An- 
gelicas  Doctor,  rationibus  deductis,  primo,  ex  parte  ipsa- 
rum  animarum;  secundo,  ex  parte  meriti  ac  demeriti ; 
tertio,  ex  ordine  meriti  et  culpae  ad  animam;  quarto, 
ex  analogia  ordinis  universi. 

I.  Ex  hoc  quod  anima  separatur  a  corpore,  flt  capax 
visionis  divinae,  ad  quam  dum  esset  coniuncta  corruptibili 
corpori  pervenire  non  poterat.  In  visione  autem  Dei,  ul- 
tima  hominis  beatitudo  consistit,  quae  est  virtutis  prae- 
mium.  Nulla  autem  ratio  esset  quare  differretur  poena 
et  praemium,  ex  quo  anima  particeps  esse  posset  utrius- 
que.  Statim  igitur  cum  anima  separatur  a  corpore,  prae- 
mium  vel  poenam  recipit  pro  his  quae  in  corpore  gessit. 

II.  Iu  vita  praesenti  est  status  merendi  vel  deme- 
rendi :  unde  comparatur  militiae  et  diebus  mercenarii, 
secundum  illud  j :  Militia  est  vita  hominis  super  ter- 
ram,  et  sicut  dies  mercenarii  dies  eius.  Sed  post  statum 
militiae  et  laborem  mercenarii,  statim  debetur  praemium 
vel  poena  bene  vel  male  certantibus;  unde  dicitur  2:  Non 
morabitur  opus  mercenarii  tui  apud  te  usque  mane; 
Dominus  etiam  dicit  3:  Cito  velociter  reddam  vicissitu- 
dinem  vobis  super  caput  vestrum.  Statim  igitur  post 
mortem,  animae  vel  praemium  consequuntur  vel  poenam. 

III.  Secundum  ordinem  culpae  et  meriti,  convenienter 
est  ordo  in  poena  et  praemio.  Meritum  autem  et  culpa 
non  competit  corpori  nisi  per  animam :  nihil  enim  habet 
rationem  meriti  vel  demeriti,  nisi  in  quantum  est  volunta- 
rium.  Igitur  tam  praemium  quam  poena  convenienter  ab 
anima  derivatur  ad  corpus;  non  autem  animae  convenit 
propter  corpus.  Nulla  igitur  ratio  est  quare  in  punitione, 

1.  Iob,  VII,  1.  —  2.  Levit.,  XIX,  13.  —  3.  Ioel,  III,  4. 

vel  praemiatione  animarum  exspectetur  resumptio  cor- 
porum;  quin  magis  conveniens  videtur  ut  animae,  in 
quibus  per  prius  fuit  culpa  et  meritum,  prius  etiam  pu- 
niantur  vel  praemientur. 

IV.  Denique,  eadem  Dei  providentia,  qua  rebus  natura- 
libus  perfectiones  eis  debitae  adhibentur,  creaturis  rationa- 
libus  praemia  debentur  et  poenae.  Sic  est  autem  in  rebus 
naturalibus,  quod  unumquodque  statim  recipit  perfectio- 
nem  cuius  est  capax,  nisi  sit  impedimentum,  vel  ex  parte 
recipientis  vel  ex  parte  agentis.  Cum  igitur  animae  sta- 
tim  ac  fuerint  separatae  a  corpore,  capaces  sint  et  gloriae 
et  poenae,  hinc  utrumlibet  statim  recipient:  nec  differe- 
tur  vel  bonorum  praemium  vel  malorum  poena,  quousque 
animae  corpora  reassumant  l. 

8.  —  Quo  pacto  animae  statim  post  mortem  pro- 
pria  loca  sint  petiturae.  —  Non  est  autem  putandum 
animas,  corpore  exutas,  aliqua  extrinseca  vi  adigi  ut  ad 
propria  loca  se  conferant.  Etenim,  ut  pulcherrime  explicat 
Angelicus  2,  sicut  in  corporibus  est  gravitas  vel  levitas, 
qua  feruntur  ad  suum  locum,  qui  est  finis  motus  ipsorum, 
ita  etiam  est  in  animabus  meritum  vel  demeritum,  qui- 
bus  perveniunt  animae  ad  praemium  vel  ad  poenam,  quae 
sunt  fines  actionum  ipsarum:  unde  sicut  corpus  per  gra- 
vitatem  vel  levitatem  statim  fertur  in  locum  suum,  nisi 
prohibeatur;  ita  animae,  soluto  vinculo  carnis,  per  quod 
in  statu  viae  detinebantur,  statim  praemium  consequun- 
tur  vel  poenam,  nisi  aliquid  impediat,  ex  quo  collatio 
praemii  differri  debeat.  Et  quia  locus  deputatur  anima- 
bus  secundum  congruentiam  praemii  vel  poenae,  sta- 
tim  ut  anima  absolvitur  a  corpore,  vel  in  infernum  im- 
mergitur  vel  ad  caelos  evolat;  nisi  impediatur  aliquo 
reatu,  quo  oporteat  evolationem  differri,  ut  prius  anima 


1.  S.  Thom.,  1.  IV  Contra  Gent,  oap.   91,    ad    litt.  —   2.  Suppleiu. 
Quaest.  LXIX,  art.  2,  ad  litt. 

purgetur.  —  Veritatem  hanc  perbelle  exponit  Ali- 
gherius: 

E  pronti  sono  a  trapassar  del  rio, 
Chela  divina  giustizia  li  sprona 
Si,  che  la  tema  si  volge  a  desio  !  K 

9.  —  Scholion.  —  Ut  ex  dictis  patet,  differentia  est 
inter  animas  quae  in  gratia  Dei  moriuntur,  et  animas 
quae  in  odio  Dei  decedunt:  nimirum,  nihil  est  quo  istae 
impediantup  ab  immediata  perceptione  poenae  sibi  de- 
bitae,  unde  statim  in  infernum  demerguntur;  illae  vero, 
quia  aliquo  forsan  veniali  reatu  adhuc  detinentur,  quem 
nondum  perfecte  solverunt,  ideo  retardantur  a  praemii 
consecutione,  quousque  scilicet  poenas  purgatorias  susti- 
nuerint.  At  in  hoc  quoque  casu,  anima  separata  statim 
ad  locum  sibi  deputatum  transfertur :  unde  ad  poeticum 
figmentum  pertinet  id  quod  habet  Aligherius,  dum  com- 
mentatur  animas,  quae  excommunicationis  vinculo  irre- 
titae  decedunt,  triginta  dierum  spatio  exspectare  quoad- 
usque  in  purgatorium  admittantur  2: 

Ver  e  che  quale  in  contumacia  muore 
Disanta  Chiesa,  ancorche  alfin  sipenta, 
Star  li  convien  da  questa  ripa  in  fuore 

Per  ogni  tempo,  ch'egli  e  stato,  trenta. 

iO.  —  Solvuntur  difficultates  ex  Sacra  Scriptura.  — 

I.  S.  Paulus  ait  3:  Reposita  est  mihi  corona  iustitiae, 
quam  reddet  mihi  Dominus  in  illa  die  iustus  iudeoc : 
non  solum  autem  mihi,  sed  et  iis  qui  diligunt  adven- 
tum  eius.  Atqui  per  illam  diem  intelligitur  secundus  ad- 

1.  Inferno,  Cant.  III,  vv.  124  seq.  Sic  etiara  Virgilius,  Aen.,  1. 
VI,  v.  314. 

Tendebantque  manus,  ripae  ulterioris  amore. 
—  2.  Purg.,  Canto  III,  vers.  131,  seq.  —  3.  2  Tim.,  IV,  8. 

ventus  Christi,  seu  dies  extremi  iudicii.  Ergo  nonnisi  in 
ultima  die  aniinae  ad  sua  receptacula  pergent. 

Resp.  Agit  hic  Apostolus  de  corona  iustitiae  homini 
decernenda  post  resurrectionem,  ideoque  tum  animae 
tum  corpori,  quando  videlicet  totus  homo  praemia  vel 
poenas  est  recepturus;  quo  sensu  plures  alii  textus  Scri- 
pturae  sunt  intelligendi  *. 

II.  Idem  S.  Paulus,  loquens  de  Patribus  veteris  Testa- 
menti,  ait  -:  Et  lii  omnes  testimonio  fidei  probati,  non 
acceperunt  repromissionem,  Deo  pro  nobis  melius  ali- 
quid  providente,  ut  non  sine  nobis  consummarentur : 
quibus  verbis  differenda  videtur  gloria  Sanctorum  veteris 
Testamenti  usque  ad  finem  mundi. 

Resp.  Apostolus  his  verbis  significat,  Sanctis  illis  an- 
tiqui  foederis,  quorum  fidem  eximiis  quidem  laudibus 
extulerat,  non  prius  collatam  fuisse  repromissionem,  id 
est  gloriam  animae,  quam  Christus  illos  in  limbo  visitaret, 
et  rursus  non  prius  decernendam  fore  alteram  repromis- 
sionem,  id  est  resurrectionem,  quam  adveniat  finis  sae- 
culorum,  quando  una  cum  omnibus  Sanctis  novi  Testa 
menti  illam  sunt  consecuturi:  cum  hoc  Dei  dispositio  ha- 
beat,  ut  non  ante  nos,  qui  eorum  vestigia  premimus,  ad 
illam  consummatam  gloriam  perveniant,  ut  explicat  S.  Au- 
gustinus  3.  Et  hoc  modo  hortatur  Hebraeos  Apostolus,  ut 
patienter  exspectent  diu  dilatam  finalem  mercedem,  pro- 
posito  scilicet  exemplo  priorum  Sanctorum,  qui  licet  quan- 
tum  ad  animam,  post  Christi  passionem,  glorificati  sint 
adhuc  tamen  resurrecturi  sunt,  paucis  videlicet  exceptis, 
qui  una  cum  Christo  resurrexernnt:  etsi  in  ultima  die 
ante  Sanctos  Novi  Testamenti,  ut  diximus,  resurrecturi 
non  sint  Ad  rem  S.  Bernardus  4:  Propterea  cum  resur- 
rectionem  eorpeterent  corporum,...  acceperunt  divinum, 

1.  Verbi  gi\,  Matth.,  XXV,  34, seq.;  Roni.,  II,  5;  Tim.,  1,  12;  1  Io., 
III,  2,  etc.  —  2.  Hebr.,  XI,  39,  40.  —  3.  Tract.  CXXIV  in  Io.;  cf.  S. 
Tlioni.,  Comment.  in  h.  I.  S.  Pauli.  —  4.  Sermo  IH  in  festo  oinuiuto 
SS.,  t.  II,  p.  138.  Lugduni,  1679. 

responsum  dicens  * :  Sustinete  modicum  tempus,  donec 

COMPLEATUR   NUMERUS   FRATRUM   VESTRORUM.   ACCeperunt 

tamen  iam  singulas  stolas,  sed  non  vestientur  duplici- 
bus,  donec  vestiamur  et  nos:  quomodo  de  Patriarchis 
et  Prophetis  ait  Apostolus  2:  Deo  melius  aliquid  pro- 

VIDENTE  PRO   NOBIS,  UT  NON   SINE    NOBIS  CONSUMMARENTUR. 

Stola  enim  prima  ipsa  est,  quam  diocimus,  felicitas  et 
requies  animarum,  secunda  vero  immortalitas  et  glo- 
ria  corporum. 

III.  In  Apocalypsi  legitur  3:  Vidi  subtus  altare  ani- 
mas  interfectorum  propter  verbum  Dei,  et  propter  te- 
stimonium  quod  habebant:  quod  est,  interprete  S.  Ber- 
nardo 4,  animas  sub  humanitate  Christi  positas,  eam  con- 
templari,  quoadusque  exaltentur  super  altare,  contem- 
platurae  faciem  Dei. 

Resp.  Per  altare,  ut  egregie  explicat  Franc.  Sylvius  5, 
hoc  loco  per  metaphoram  intelligitur  locus  in  caelo  mar- 
tyrum  animabus  desiguatus,  quo  modo  earumdem  requies 
beata  vocatur  cubile  6:  Exultabunt  sancti  in  gloria, 
laetabuntur  in  cubilibus  suis,  ducta  similitudine  a  cubili 
in  quo  corpora  quiescunt.  Quod  si  per  altare  intelligatur 
Christus  aut  humanitas  eius,  dicendae  erunt  animae  esse 
subtus  altare,  quia  sunt  infra  conditionem  corporis  Christi 
gloriosi,  utpote  nondum  habentes  corpora  conflgurata  cor- 
pori  claritatis  eius,  et  ad  nutum  sibi  obedientia,  quo  modo 
habebunt  post  resurrectionem,  quando  et  ipsa  admitten- 
tur,  utique  modo  suo,  ad  visionem  divinae  essentiae,  qua- 
tenus  scilicet  homines  corpore  et  anima  constantes  vide- 
bunt  Deum  sicuti  est,  cum  nunc  non  homines,  sed  solum 
animae,  corpora  non  informantes,  illum  videant.  —  Qualis 
vero,  iuxta  litteralem  illius  textus  intelligentiam,  sancto- 
rum  martyrum  reliquiis  honor  debeatur,  egregie  exponit 


1.  Apoo.,  VI,  11.  —  2,  Heb.,  XI,  40.  —  3.  C.  VI,  9.  —  4.  Ser- 
mo  IV  in  Sol.  Oninium  SS.,  t.  II,  p.  139.  —  5.  In  h.  loc.  —  6.  Ps. 
CXLIX,  5. 

S.  Ambrosius  *:  Succedant  victimae  triumphales  in  lo- 
cum,  ubi  Christus  hostia  est.  Sed  ille  super  altare,  qui 
pro  omnibus  passus  est;  isti  sub  altari,  qui  illius  re- 
dempti  sunt  passione.  Hunc  ergo  locum  praedestina- 
veram  mihi ;  dignum  est  enim  ut  ibi  requiescat  sa- 
cerdos,  ubi  offerre  consuevit:  sed  cedo  sacris  victimis 
dexteram  portionem;  locus  iste  martyribus  debebatur. 
Condamus  ergo  reliquias  sacrosanctas,  et  dignis  sedibus 
invehamus. 

ii.  —  Difficultates  ex  Patribus.  —  Animadversio 
generalis.  —  Imprimis,  advertimus,  ad  rite  solvendas 
difficultates  quae  ex  quorumdam  Patrum  scriptis  mo- 
veri  possunt  contra  immediatum  ingressum  animarum 
in  caelum,  eorum  nonnullos  millenariorum  vel  chiliasta- 
rum  errori  favisse,  ut  Tertullianum  ac  Lactantium,  hac- 
que  de  causa  docuisse  Dei  visionem  interdum  ad  mundi 
finem  usque  differendam,  licet  eorum  nonnulli,  ut  sancti 
Irenaeus  et  Iustinus,  visionem  hanc  animabus  statim 
post  earum  separationem  tribuerint. 

Praeterea,  Patres  saepius,  implicite  saltem,  distinguunt 
inter  beatitudinem  consummatam,  quae  scilicet  habetur 
solum  in  homine  post  resumptum  corpus,  et  beatitudinem 
incompletam  qualis  animae  separatae  competit :  et  hac 
quidem  concessa,  illam  negaverunt  beatis  ante  finem 
mundi  competere. 

Ulterius,  solemnis  canon  est,  difficiliora  ac  obscuriora 
Patrum  effata  non  esse  extendenda  aut  plus  aequo  ur- 
genda,  sed  sub  luce  locorum  clariorum  ac  apertiorum 
esse  pie  intelligenda. 

Denique,  recolendum  est  plures  Patres,  maxime  S.  Au- 
gustinum,  praevia  sua  dicta,  aliquando  expresse,  interdum 
implicite    retractasse,    saepe    quoque    disputando    magis 

1.  De  Corporura  iuvent.  Ss.  Mm.  Protasii  et  Gerv.  Ep.  XXII  a<l 
Marcellinam  Sororem.  u.  13,  t.  V,  col.  161,  162. 

quam  definiendo  disseruisse:  unde  in  eorum  scriptis  at- 
tendendum  est  quonam  vitae  suae  tempore  id  protule- 
rint,  provectioresne  an  potius  iuniores,  ut  sic  priora  di- 
cta  per  posteriora  intelligi  possint;  pariter  videndum 
utrum,  nondum  diremptis  quaestionibus,  aliquid  illi  du- 
bitative  magis  quam  assertive  proposuerint.  Sed  nunc 
pronum  est  ut  de  potioribus  Patribus,  ex  quorum  scri- 
ptis  dubitandi  occasio  orta  est,  rem  breviter  perstrin- 
gamus. 

±2.  —  Solvuntur  quaedam  difficilia  loca  ex  Pa- 
tribus.  —  I.  S.  Hilarius  ait  J :  Humanae  ista  lex  neces- 
sitatis  est,  ut  consepultis  corporibus,  ad  inferos  ani- 
m,ae  descendant.  Deinde  distinguit  iste  Pater  regnum 
Christi  a  regno  Dei  et  Patris;  illi  attribuens  tempus  quod 
a  morte  cuiusque  iusti  usque  ad  diem  ultimi  iudicii  cur- 
rit,  a  quo  incipit  regnum  Dei  2. 

Resp.  S.  Hilarius,  in  priori  loco,  loquitur  de  eo  tem- 
pore  quo  clausum  adhuc  erat  caelum,  scilicet  ante  glo- 
riosam  Christi  ascensionem;  nec  tamen  divinam  visionem 
in  inferis  excludit:  subdit  enim,  statim  post  illa  verba, 
quod  etiam  illuc  descendere  Christus  dignatus  est,  quem 
tamen  constat  divina  visione  etiam  in  inferno  fruitum 
esse.  —  Quod  vero  regnum  Christi  a  regno  Dei  distinguit, 
nihil  est:  nam  etiam  regnum  Christi  dicit  sedem  beato- 
rum;  sanctae  Hierusalem  regnum  beatum,  terram 
riventium,  paradisi  incolatum. 

II.  S.  Ambrosius  3  dicit  iustorum  animas  infernum 
petere;  et  addit  4:  Solvitur  corpore  anima,  et  post  fi- 
nem  vitae  huius,  adhuc  tamen  futuri  iudicii  ambiguo 
suspenditur. 

Resp.  Priori  loco,  probat  S.  Ambrosius  philosophorum 


1.  In  Ps.  CXXXVIII,  n.  22.  Opp.,  Venet.  1749,  ool.  441.  —  2.  In 
Ps.  CXLVIII,  n.  8,  ib.,  ool  502.  —  3.  L.  de  Bono  mortis,  c.  10,  n.  45, 
t.  I,  col.  523.  —  4.   L.  II  de  Cain  et  Abel,  c.  2,  t.   I,  col.  277,  n.  9. 

sententiam  de  piarum  animarum  descensu  ad  inferos, 
pro  illo  tempore  quo  prolata  fuit,  scilicet  ante  Christi  ad- 
ventum,  non  autem  absolute;  etenim  eodem  loco,  Scrip- 
turae  testimoniis  afflrmat  animarum  superiora  esse  ha- 
bitacula ;  et  dicit  eas  ad  sublime  evolare,  ut  Deo  adhae- 
reant  et  cum  ipso  sint l,  licet  non  possent  ante  Christi 
mortem  beatificari. 

Posteriori  autem  loco,  aliud  non  significat,  nisi  ani- 
mas,  post  hanc  vitam,  etiam  bonas,  diem  aut  tempus 
nescire,  quo  futurum  sit  iudicium  universale.  Ceterum 
S.  Doctoris  mens  in  illo  loco  est,  omnes  Sanctos,  in  diem 
ultimi  iudicii,  quem  nemo  novit,  reservari,  coram  uni- 
verso  mundo  praemium  recepturos.  Quod  vero  Beatis 
vel  ante  iudicii  diem,  visionem  Dei  adscribat,  probant  se- 
quentia  eius  verba  2:  Acolius  superiorum  incola,  pos- 
sessor  cwitatis  aeternae  illius  Hierusalem,  quae  in 
caelo  est,  videt  illic  urbis  eius  mensuram  immensam, 
purum  aurum,  lapidem  pretiosum,  lumen  sine  sole 
perpetuum,  et  haec  omnia  iamdudum  sibi  comperta, 
sed  nunc  facie  ad  faciem. 

III.  S.  Ioannes  Chrysostomus  ait  3:  Quamquam  ani- 
mus  sit  immortalis,  tamen  sine  carne  ipsa  admirandis 
illis  bonis  non  fruetur,  quemadmodum  nec  poenis  pu- 
nietur. 

Resp.  S.  Doctor  hic  hypothetice  loquitur,  ut  patet  ex 
sequentibus  verbis:  Si  enim  non  resurget  corpus,  in- 
coronata  manet  anima.  Nimirum,  vult  Chrysostomus 
animam  nullis  bonis  caelestibus  fruituram,  si  corpus  non 
sit  resurrecturum:  cum  enim  utraque  hominis  pars  ad- 
laboraverit  ad  praemium,  aequum  est  ut  utraque  quoque 
mercedem  accipiat :  quod  si  una  pars  hac  mercede  in  ae- 
ternum  carere  debeat,  impossibile  est  alteram  partem  ad 
illam  mercedem  accedere. 


1.  Cap.  9.  —  2.  Epist    XV,  Opp.  Mediol.,  1881,  ool.  360,  n.  4.  Alias 
Ep.  LIX.  —  3.  Horoil.  XXXIX  in  1  Epist.  ad  Corinth. 

IV.  Sanctus  Augustinus  dicit  a)  quod  tempus  quod 
inter  hominis  mortem  et  ultimam  resurrectionem  in- 
terpositum  est,  animas  abditis  receptaculis  continet, 
sicut  unaquaeque  digna  est  requie  vel  aerumna  l.  Atqui 
abdita  haec  receptacula  non  possunt  intelligi  caelum  et 
infernus:  quia  in  illis,  etiam  post  resuiTectionem  ultimam, 
animae  cum  corporibus  erunt:  unde  pro  nihilo  distiugue- 
ret  tempus  ante  resurrectionem  et  post  resurrectiouem. 

Resp.  Inter  illa  abdita  receptacula,  de  quibus  Augu 
stinus  loquitur,  sunt  etiam  computanda  infernus  et  pa- 
radisus,  in  quibus  animae  aliquae  ante  resurrectionem 
continentur :  sed  ideo  distinguitur  tempus  ante  resurre- 
ctionem,  et  post,  quia  ante  resurrectionem  sunt  ibi  sine 
corpore,  post  autem  erunt  cum  corpore;  et  quia  in  ali- 
quibus  receptaculis  nunc  sunt  animae,  in  quibus  post  re- 
surrectionem  non  erunt,  ut  puta  purgatorium  2.  Ceterum, 
recolendum  est  S.  Augustinum  initio  favisse  opinioni 
millenariorum,  quam  tamen  postea  reiecit. 

p)  Idem  S.  Pater  ait  *:  De  sanctis  hominibus  iam 
defunctis,  utrum  ipsi  saltem  dicendi  sint  iam  in  illa 
possessione  consistere,  merito  quaeritur. 

Resp.  Hic,  ut  patet,  non  dicit  S.  Doctor  quaeri,  an 
animae  sanctae  sint  beatae;  sed  an  ita  sint  in  possessione 
beatitudinis,  quod  nihil  amplius  eis  desit.  Scribit  enim : 
Utrum  ad  contemplandam  cordis  oculis  veritatem, 
sicut  dictum  est,  facie  ad  faciem,  nihil  ex  hoc  (quod 
scilicet  sint  sine  corpore)  minus  habeant,  non  hic  locus 
est  disputando  inquirere. 

y)  Alibi  affirmat  S.  Doctor  etiam  S.  Hieronymum  sen- 
tire  tunc  nos  visuros  faciem  Dei,  cum  in  angelos  profe- 
cerimus,  id  est,  aequales  angelis  facti  fuerimus,  quod  erit 
utique  in  resurrectione  mortuorum  4. 


1.  In  Enchir.,  c.  109,  t.  VI,  col.  238,  n.  29.  —  2.  S.  Thom.,  Quaest. 
LXIX,  art.  2,ad  2m,  ad  litt.  —  3.  L.  I  Retraot..  c.  14,  t.  I,  col.  22,  n.  2. 
-  4.  Ep.  CXLVIII,  al.  CXL,  c.  II,  n.  7.  t.,  II,  ool.  499. 

Resp.  S.  Hieronymus  est  ita  intelligendus,  quod  dicat 
in  resurrectione  mortuorum  homines  angelis  aequales  fu- 
turos  esse,  quia  toti,  et  corpore  et  anima,  erunt  immor- 
tales,  nec  anima  sola,  sed  homo  ipse,  carne  ad  spiritum 
reversa,  Deum  videbit.  —  Ceterum  quod  anima,  vel  ante 
resurrectioiem,  etsi  non  tam  plene  ob  corporis  absentiam, 
Dei  visione  gaudeat,  diserte  significat  Doctor  Hipponeusis  l: 
Si  quem  movet,  quid  opus  sit  spiritibus  defunctorum 
corpora  sua  in  resurrectione  recipere,  si  potest  eis 
etiam  sine  corporibus  summa  illa  beatitudo  praeberi, 
difficilior  quidem  quaestio  est,  quam  ut  perfecte  possit 
fioc  sermone  finiri:  sed  tamen  minime  dubitandum 
est,  et  raptam  hominis  (S.  Pauli)  a  carnis  sensibus 
mentem,  et  post  mortem  ipsa  carne  deposita,  tran- 
scensis  etiam  similitudinibus  corporalium,  non  sic  vi- 
dere  posse  incommutabilem  substantiam,  ut  sancti  An- 
geli  vident;  sioe  alia  latentiore  causa,  sive  ideo,  quia 
inest  ei  naturalis  quidam  appetitus  corpus  admini- 
strandi,  quo  appetitu  retardatur  quodammodo,  ne 
tota  intentione  pergat  in  illud  summum  caelum, 
quamdiu  non  subest  corpus,  cuius  administratione 
appetitus  ilte  conquiescat. 

13.  —  Solvuntur  difficultates  ex  liturgia.  —  In  liturgia 
S.  Ioannis  Chrysostomi  legitur:  Offerimus  tibi  rationa- 
lem  hunc  cultum  pro  iis  qui  in  fide  requiescunt;...  (pro) 
apostolis,  martyribus,...  praecipue  pro  sanctissima  im- 
maculata  Maria.  Pariter  in  liturgia  syriaca :  Deus, 
praesta  eis  requiem,  bonamque  memoriam,  et  poti*- 
simum  Sanctissimae  Deiparae  Mariae.  Denique  in  li- 
turgia  romana,  in  festo  S.  Leonis,  in  Secreta  precamur, 
ut  per  haec  placationis  officia,  et  illum  bedta  retri- 
butio  comitetur,  et  nobis  gratiae  tuae  dona  conciliet 
et  quotidie  in  Missa,  post  offertorium,    Deum    rogamus: 

1.  L.    XII  de   Gen.   ad    litt,,  c.  35,  t.  III.  p.    I,    eol.    322,   n.  68. 

■ut  iilis  proficiat  ad  honorem,  nobis  autem  ad  sa- 
lutem. 

Resp.  Verba  ista  non  optandi,  sed  gratulandi  sensum 
habent,  quibus  vis  quoque  gratiarum  actionis  subnectitur ; 
aut  etiam  postulationem  continent  pro  augmento  gloriae 
accidentalis.  Ubi  vero  oratio  legitur  cunctos  generaliter 
complectentem  qui  in  Christi  flde  obierunt,  utique  sup- 
plicatio  clauditur  pro  iis  quos  forsan  aeterna  beatitudo 
adhuc  manet.  Egregia  sunt  hac  in  re  S.  Augustini  verba  4: 
Habet  ecclesiastica  disciplina,  quod  fideles  noverunt, 
cum  martyres  eo  loco  recitantur  ad  altare  Dei,  ubi 
non  pro  ipsis  oretur ;  pro  caeteris  autem  commemo- 
ratis  defunctis  oratur.  Iniuria  est  enim  pro  martyre 
orare,  cuius  nos  debemus  orationibuz  commendari. 

Ad  rem  apposite  Card.  Bellarminus  ':  Cum  Ecclesia 
petit  gloriam  Sanctis  qui  regnum  caelorum  iam  pos- 
sident,  non  petere  ut  illi  in  gloria  crescant,  sed  ut 
apud  nos  gloria  eorum  crescat,  id  est,  ut  toti  mundo 
gloriam  eorum  innotescat,  et  illi  ubique  magis  etmagis 
glorificentur...  Non  (videtur)  absurdum,  si  petamus  illis 
augmentum  gloriae  accidentalis.  Qui  etiam  subiungit, 
fortasse  peti  gloriam  corporis,  quam  habebunt  in  die 
resurrectionis. 

14.  —  Solvuntur  difficultates  ex  ratione  theol.  — 
I.  Maior  est  gloria  animae  quam  corporis.  Atqui  simul 
omnibus  redditur  gloria  corporum,  ut  sit  maior  laetitia 
singulorum  ex  communi  gaudio.  Ergo  multo  fortius  gloria 
animarum  debet  difierri  usque  ad  finem,  ut  simul  omni. 
bus  reddatur. 

Resp.  Homines  secundum  corpora  habent  quamdam 
continuationem  ad  invicem,  secundum  quod  dicitur  3 : 
(Deus)  fecit  ex  uno  omne  genus  hominum;  sed  animas 

1.  Sermo  CLIX,  n.  1,  de  Verb.  Apost.,  t.  V,  ool.  765,  n.  1.  —  2.  L.  II 
<ie  Purgat.,  o.  XVIII.  t.  I,  ool.  1956.  —  3.  Aot.  XVII,  26. 

singillatim  finxit,  unde  non  est  tanta  congruentia,  ut 
omnes  homines  simul  glorificentur  in  anima,  quanta  ut 
simul  glorificeiitur  in  corpore.  Praeterea,  gloria  corporis 
non  est  ita  essentialis,  sicut  gloria  animae;  unde  maius 
detrimentum  esset  Sanctis,  si  gloria  animae  differretur, 
quam  si  gloria  corporis  differatur:  nec  posset  hoc  de- 
trimentum  gloriae  recompensari  propter  ampliationem 
gaudii  singulorum  de  gaudio  communi  L. 

II.  Poena  et  praemium  quae  per  sententiam  iudicis 
redduntur,  iudicium  praecedere  non  debent.  Atqui  ignis 
inferni  et  gaudium  paradisi  dabuntur  omuibus  per  sen- 
tentiam  iudicantis  Christi,  scilicet  in  ultimo  iudicio,  ut 
patet  ex  narratione  evangelica  2.  Ergo  ante  diem  iudicii 
nullus  ascendet  in  caelum,  vel  descendet  ad  inferos. 

Resp.  Hanc  eamdem  obiectionem  olim  sibi  proposue- 
rat  S.  Gregorius,  dicens3:  Si  igitur  nunc  in  caelo  sunt 
animae  iustorum,  quid  est  quod  in  die  iudicii  pro  iu- 
stitiae  suae  retributione  recipient  ?  et  respondet :  Hoc 
eis  nimirum  crescit  in  iudicio,  quod  nunc  animarum 
sola,  postmodum  vero  etiam  corporum  beatitudine 
perfruuntur,  ut  in  ipsa  quoque  carne  gaudeant,  in  qua 
dolores  pro  Domino,  cruciatusque  pertulerunt.  Et  eo- 
dem  modo  dicendum  est  de  damnatis  4.  —  Idipsum  S.  Au- 
gustinus  egregie  exponit,  dicens  5:  Veniet  retributionis 
dies,  ubi  corporibus  redditis,  totus  homo  recipiat  quod 
meretur.  TJbi  et  illius  divitis  membra,  quae  quondam 
temporali  purpura  decorabantur,  aeterno  igne  tor- 
reantur,  et  caro  pauperis  ulcerosi  mutata  inter  an- 
gelos  fulgeat;  quamvis  etiam  nunc  ille  guttam  eoc  di- 
gito  pauperis  apud  inferos  sitiat,  et  ille  in  sinu  iusti 
deliciose  requiescat.  Sicut  enim  plurimum  distat  inter 
luetitias   miseriasve  somniantium  et   vigilantium,  ita 


1.  Supplera.,  Qu»e3t.  LXIX,  art.  2,  ad  3™,  ad  litt.  —  2.  Mattb.,  XXVf 
31,  seq.  —  ?.  L.  IV  Dialog.,  oap.  25  in  niedio  —  4.  S.  Thora.,  1.  oit.. 
ad  4m.  _  5.  Serm.  CCLXXX,  de  divers.,  n.  5,  T.  V,  eol.  113<J. 

multum  interest  inter  tormenta  vel  gaudia  mortuo- 
ru7Yi  et  resurgentium :  non  quod  spiritus  defunctorum 
sicut  dormientium  necesse  sit  falli,  sed  quod  alia  est 
animarum  sine  ullis  corporibus  requies,  alia  cum  cor- 
poribus  caelestibus  claritas  et  felicitas  Angelorum,  qui 
bus  aequabitur  resurgentium  multitudo  fidelium:  in 
qua  gloriosissimi  martyres  praecipua  sui  honoris  luce 
fulgebunt,  ipsaque  corpora  in  quibus  indigna  tormenta 
perpessi  sunt,  eis  digna  in  ornamenta  vertentur. 

Aligherius  quoque  hanc  veritatem  elegantibus  versibus 
expressit :  nimirum,  quaerenti  sibi  * : 

Maestro,  esti  tormenti 

Cresceranno  ei  dopo  la  gran  sentenza 
0  fien  minoyn,  o  saran  si  cocenti? 

respondet  Virgilius  2 : 

Ritorna  a  tua  scienza, 

Che  vuol,  quanto  la  cosa  e  piu  perfetta, 
Piu  senta  'l  bene,  e  cosi  la  doglienza. 

Tuttoche  questa  gente  maledetta 
In  vera  perfezion  giammai  non  vada, 
Di  la  piu  che  di  qua,  essere  aspetta. 

Qui  etiam  de  Beatis  scribit     : 

Come  la  carne  gloriosa  e  santa 
Fia  rivestita,  la  nostra  persona 
Piu  grata  fia,  per  esser  tuttaquanta: 

Perche  s 'accrescerd  cio  che  ne  dona 
Di  gratuito  lume  il  sommo  Bene, 
Lume  ch'a  lui  veder  ne  condiziona; 

Onde  la  vision  crescer  conviene, 
Crescer  Vardor  che  di  quella  s'accende, 
Crescer  lo  raggio  che  da  esso  viene. 

1.  Infern.,  Cant.  VI,  103,  seq.  —  2.  Ibid.,  106,  seqq.    —    3.  Para<]., 
C»nt.  XIV,  43,  aeq. 

Ma  si  come  carbon  che  fiamma  rende 
E  per  vivo  candor  quella  soverchia 
Si,  che  la  sua  parvenza  si  difende; 

Cosi  questo  fulgor,  che  gia  ne  cerchia, 
Fia  vinto  in  apparenza  dalla  carne 
Che  tuttodi  la  terra  ricoperchia: 

Ne  potrd  tanta  luce  affaticarne, 

Che  gli  organi  del  corpo  saran  forti 
A  tutto  cio  che  potrd  dilettarne. 

III.  Christus  non  ascendit  in  caelum  statim  post  mor- 
tem.  Ergo  nec  animae  Sanctorum  illuc  ascendunt  statim 
ac  a  corpore  separantur. 

Resp.  Christus  etiam  extra  caelum  beatus  fuit,  imo 
animas  in  Limbo  beatifica  visione  donavit,  antequam  illas 
secum,  in  die  Ascensionis,  in  caelum  perduceret,  secundum 
illud  im.  Tu  quoque  in  sanguine  testamenti  tui  emisisti 
vinctos  tuos  de  lacu  in  quo  non  est  aqua.  Ideo  autem 
distulit  Christus  suam  in  caelum  ascensionem,  ut  iustorum 
animas  ex  limbo  educeret,  et  ut  pararet  nobis  viam  ad 
caelum  perveniendi. 


APPENDIX 

De  Ioanne  XXII    Rom.  Pont. 
(1316-1334). 

1.  —  Cum  saeculo  decimo  quarto  inchoato,  quaestio  acri- 
ter  agitaretur,  utrum  animae  iustorum  corporeis  vinculis 
solutae  et  ab  omni  labe  purgatae  visione  Dei  statim,  an 
nonuisi  post  corporum  resurrectionem  frui  deberent,  non- 
nulli  theologi  ex  ordine  S.  Francisei,  quibusdam  Patrum 
testimoniis  abusi,  contenderunt  visionem  illam  usque  ad 
mundi   finem  differendam  esse,  doctoribus  parisiensibus 

1.   Zaoh.,  IX,  11. 

una  cum  fratribus  Praedicatoribus  contradicentibus.  Quod 
cum  rescivisset  Ioannes  XXII,  qui  utpote  praestantioris 
ingenii  disquisitionibus  theologicis  delectabatur,  Scriptu- 
ras  Patrumque  hac  de  re  testimonia  perscrutatus,  utrius- 
que  sententiae  argumenta  coram  Patribus  Cardinalibus 
ac  praelatis  Avenione  adunatis  exposuit. 

2.  —  Accidit  autem  ut  quidam  Thomas  Valesius,  ex 
Praedicatorum  Ordine,  e  sacro  suggestu  in  eos  inveheret 
qui,  tenebant  Sanctis  beatificam  visionem  diiTerri,  illos  ana- 
themate  dignos  ac  haereticos  vocitans,  quem  propterea 
Ioannes  XXII  in  custodia  iussit  mancipari:  quod  causae  fuit 
cur  hic  Pontifex  a  pluribus  commemoratus  fuerit  inter 
fautores  sententiae  a  franciscanis  propugnatae.  Aucta 
vero  contentione,  Philippus  VI  Valesius,  convocatis  docto- 
ribus  parisiensibus,  eorum  sententiam  expostulavit,  qui 
unanimiter  declaraverunt  se  tenere  visionem  Dei  Beatis 
haudquaquam  differri;  unde  rex  ad  Pontificem  superbe 
rescripsit,  mandans  quatenus  sententiam  magistrorum 
Parisiis,  qui  melius  sciunt  quid  debet  teneri  et  credi 
in  fide  quam  iuristae  et  alii  clerici,  qui  parum  vel 
nihil  sciunt  de  theologia,  approbaret,  et  quod  susti- 
nentes  contrarium  corrigeret  l.  Quinimmo  eo  usque 
rex  pervenisse  fertur,  ut  haereticorum  poenas  Pontifici 
minitaretur,  nisi  errorem  revocaret. 

3.  —  Rescripsit  Pontifex  ad  regem 2,  se  de  illa  quae- 
stione  nihil  definisse  aut  asseruisse,  sed  tantum  Scripturam 
et  Patrum  dicta  retulisse,  quatenus  discussa  veritas  in  aper- 
tum  prodiret.  Qui  serius  3  in  Cardinalium  Consistorio,  pro- 
testationem  hanc  emisit:  Dicimus  et  protestamur  ex- 
presse  quod  in  quaestione  seu  materia  visionis  anima- 
rum,...  (intendimus)  illud  solum  tenere  et  credere,  quod 


1.  Nat.  ab  Alexandro,  in  saeo.  XIV,  Dissert.  XI,  a.  2.  post  initium 
—  2.  18  Nov.  1333.  —  3.  3  lan.  1334. 

et  Scripturae  Sacrae  potest  et  poterat  et  Catholicae 
fidei  convenire;  addens  se  revocare  quodcumque  dicere 
potuisset  quod  Scripturae  aut  fidei  orthodoxae  quovis  modo 
contrarium  esse  posset.  Demum,  morti  iam  proximus,  ad 
praecavendum  ne  quae  protulerat  erronee  intelligerentur, 
in  declaratione  facta  coram  Cardinalibus,  ait  *:  Fatemur 
et  credimus,  quod  animae  purgatae,  separatae  a  cor- 
poribus,  sunt  in  caelo  caelorum  regno  ac  paradiso, 
et  cum  Christo  in  consortio  angelorum  congregatae, 
et  vident  Deum  ac  divinam  essentiam  facie  ad  faciem 
clare. 

4.  —  Ex  his  patet,  Ioannem  XXII  sententiam  de  dif- 
ferenda,  usque  ad  ultimum  iudicii  diem,  visione  beatifica 
non  solum  ut  Pontificem,  sed  ne  ut  privatum  quidem  theo- 
logum,  tenuisse,  idque  nonnisi  per  calumniam  ipsi  attri- 
butum  fuisse  ab  eius  inimicis  schismaticis,  maxime  Gu 
lielmo  Occamo  (f  1347)  et  Michaele  Cesenate.  Quae  quidem 
calumnia,  ut  saepe  evenit,  a  pluribus  credita  est,  adeo  ut 
Gersonius  in  Sermone  in  die  Paschatis  habito  coram  vege 
Galliae,  dixerit:  Propter  quod  insuper  apparet  falsitas 
doctrinae  Papae  Ioannis  XXII,  quae  damnata  fuit 
cum  sono  buccinarum  coram  rege  Philippo  per  theo- 
logos  parisienses  de  visione  beata,  et  credidit  potius 
theologis  parisiensibus  quam  curiae.  Ansam  vero  ca- 
umniae  praebere  potuit  tum  quod  Pontifex,  ad  quaestio- 
nem  dilucidandam,  in  sermonibus  suis,  Patrum  eflfata 
ultro  adduxerit,  maxime  vero  S.  Bernardi,  cuius  verba  de- 
prompta  ex  sermone  in  festo  omnium  Sanctorum  recitat, 
quae  utique  prima  facie  sententiae  de  dilatione  visionis  bea- 
tificae  favere  videntur,  tum  quod  in  declaratione  prae 
dicta,  post  verba:  Vident  Deum  ac  divinam  Essentiam 
facie  ad  faciem,  addiderit :  In  quantum  status  et  con- 

ditio  patitur  animae  separatae;  quibus  tamen  verbis 

• 

1.  Dec.  eiusdeiu  auni. 

noii  obscure  significabat,  quod  aliunde  cum  doctrina 
S.  Thomae  cohaeret,  post  resurrectionem,  perfectiorem 
fieri  illam  visionem,  cum  scilicet  Beati  omnia  tunc  in  Deo 
visuri    sint,  quae  Deus  ipse  cognoscit  scientia  visionis  l. 

5.  —  Ioannis  XXII  successor,  qui  fuit  Benedictus  XII  2, 
rem  decreto  suo  infallibili  definivit,  constitutione  Benedi- 
ctus  Deus  3,  sequentibus  verbis :  De/inimus  quod  secun- 
dum  communem  Dei  ordinationem  animae  Sanctorum 
omnium,  qui  de  hoc  mundo  ante  Domini  nostri  Iesu 
Christi  passionem  decesserunt,  nec  non  sanctorum  Apo- 
stolorum,  martyrum,  confessorum,  virginum  et  alio- 
rum  fidelium  defunctorum  post  sacrum  ab  eis  Christi 
baptisma  susceptum,  in  quibus  nihil  purgabile  fuit, 
quando  decesserunt,  non  erit,  quando  decedent  etiam 
in  futurum,  vel  si  tunc  fuerit  aut  erit  aliquid  pur- 
gabile  in  eisdem,  cum  post  mortem  suam  fuerint  pur- 
gatae,  ac  quod  animae  puerorum  eodem  Christi  bapti- 
smate  renatorum  et  baptizandorum,  cum  fuerint 
baptizati,  ante  usum  liberi  arbitrii  decedentium,  mooo 
post  mortem  suam  et  purgationem  praefatam  in  illis, 
qui  purgatione  huiusmodi  indigebant,  etiam  ante  re- 
sumptionem  suorum  corporum  et  iudicium  generale 
post  ascensionem  Salvatoris  Domini  nostri  Iesu  Christi 
in  caelum,  fuerunt,  sunt  et  erunt  in  caelo,  caelorum 
regno  et  paradiso  caelesti  cum  Christo  sanctorum  An- 
gelorum  consortio  aggregatae,  ac  post  Domini  Iesu 
Christi  passionem  et  mortem  viderunt  et  vident  divi- 
nam  essentiam  visione  intuitiva  et  etiam  faciali, 
nulla  mediante  creatura  in  ratione  obiecti  visi  se  ha- 
bente,  sed  divina  essentia  immediate  se  nude,  clare  et 
aperte  eis  ostendente,  quodque  sic  videntes  eadem  di- 
vina  essentia  perfruuntur,  necnon  quod  ex  tali  visione 


1.  Cfr.  Tr.  nostr.  de  Deo  Uno,  Quaest.   XII,    art.  8,  n.  11,  p.  446 
—  2.  1334-1342.  —  3.  29  Ian.  1336. 

et  fruitione  eorum  animae,  qui  iam  decesserunt,  sunt 
vere  beatae  et  habent  vitam  et  requiem  aeternam,  et 
etiam  (animae)  illorum,  qui  postea  decedent,  eamdem 
divinam  videbunt  essentiam  ipsaque  perfruentur  ante 
iudicium  generale  l. 


Articulus  IV.  —    Utrum  animae 
in  suis  receptaculis  existentes  inde  valeant  egredi. 

1.  —  Quomodo  possit  intelligi  aliquam  animam 
exire  de  paradiso  vel  de  inferno.  —  Ad  praedicti  quae.- 
siti  intelligentiam,  primo  quidem  distiguendum  est  quid 
animae  separatae  conveniat  secundum  legem  naturae,  ab 
eo  quod  eidem  convenire  potest  secundum  ordiuem  di- 
viuae  providentiae;  nam,  ut  ait  S.  Augustinus  2,  alii  sunt 
humanarum  limites  rerum,  alia  sunt  divinarum  si- 
gna  virtutum;  alia  sunt  quae  naturaliter,  alia  quae 
mirabiliter  fiunt  3.  Rursus  dupliciter  potest  intelligi  ali- 
quam  animam  exire  de  paradiso  vel  de  inferno:  uno 
modo,  ita  quod  simpliciter  inde  exeat,  ut  iam  locus  eius 
non  sit  amplius  paradisus  vel  infernus ;  alio  modo,  ut 
exeat  ad  tempus,  illuc  postea  reversura. 

2.  —  PROP.  -  a)  Secundum  naturalem  cursum, 
animae  separatae  propriis  receptaculis  finaliter  depu- 
tatae,  a  conversatione  viventium  penitus  segregantur ; 
(3)  sed  secundum  dispositionem  divinae  providentiae, 
aliquando  a  suis  receptaculis  ad  tempus  egressae, 
conspectibus  hominum  praesentantur. 

3.  —  Prob.  ia  Pars  istis  verbis  S.  Augustini 4:  Sirebus 
viventium  interessent  animae  mortuorum,...  ut  de  aliis 

1.  Cf.  Denzinger-B.,  n.  530.  —  2,  Libro  de  Cura  pro  mortuis  agenda, 
c.  16,  t.  VI,  col.  528,  n.  19.  —  3.  Supplem.,  Quaest.  LXIX,  art.  3.  — 
4.  L.  cit.,  c.  13,  col.  526,  n.  16. 

taceam,  meipsum  pia  mater  nulla  nocte  desereret,  quae 
terra  marique  secuta  est,  ut  mecum  viveret.  At  certe 
pia  S.  Augustini  mater  non  erat  facta  vita  feliciore  cru- 
delior,  ut  quae  mortalem  vitam  degens,  filium  suum  vi- 
sitare  et  in  tristitiis  consolari  consueverat,  iam  vita  functa 
illum  desereret.  Ad  rem  quoque  facit  quod  legimus  in 
quarto  Regum  libro  4,  Dominum  scilicet  promisisse  Iosiae 
regi,  quod  prius  moreretur,  ne  mala  quae  populo  super- 
ventura  erant,  ipse  propriis  cerneret  oculis. 

Huius  autem  ratio  est  quia,  secundum  naturae  cursum, 
homines  in  mortali  carne  viventes  non  coniunguntur  im- 
mediate  substantiis  separatis,  cum  omnis  eorum  cognitio 
a  sensu  oriatur :  porro,  non  propter  aliud  a  suis  recepta- 
culis  animas  exire  conveniret,  nisi  ut  rebus  viventium 
interessent.  Quapropter  legimus  2:  Sicut  consumitur 
nubes  et  pertransit :  sic  qui  descenderit  ad  inferos, 
non  ascendet :  et  rursus  introducitur  Lazarus  dicens 
diviti  3 :  Inter  nos  et  vos,  chaos  magnum  firmatum  est, 
ut  hi  qui  volunt  hinc  transire  ad  vos,  non  possint, 
neque  inde  huc  transmeare. 

•4.  —  Prob,  2a  Pars,  ex  multis  apparitionibus  defun- 
ctorum  quae  etiam  in  canonica  Scriptura  narrantur,  ex 
quibus  citari  possunt  apparitio  Samuel,  illius  animam 
evocante  muliere  Pythonem  habente  4,  necnon  apparitio 
Moysi  cum  Domino  nostro  in  Monte  Thabor  5. 

Signanter  autem  pro  animabus  Sanctorum  faciunt 
verba  S.  Hieronymi,  sic  Vigilantium  alloquentis  6 :  Ais 
enim,  vel  in  sinu  Abrahae,  vel  in  loco  refrigerii,  vel 
subter  aram  Dei  animas  Apostolorum  et  martyy^um 
consedisse,  nec  posse  suis  tumulis,  et  ubi  voluerint, 
adesse  praesentes....  Tu  Beo  leges  pones  ?  Tu  Apostolis 


1.  C.   XXII,  20.  —  2.  Iob,  VII,  9.   -  3.  Luc,   XVI,   26. 4.  1 

Reg.,    XXVIII,    11.  —  5.  Matth.,  XVII,    3.  —  6.  L.  contra  Vigil.,  ante 
nied.,  t.  II,  col.  392. 

vincula  iniicies,  ut  usque  ad  diem  iudicii  teneanlur 
custodia,  nec  sint  cum  Domino  suo,  de  quibus  scriptum 
est  L :  Sequdntur  Agnum  quocumque  ierit  ?  Si  Agnus 
ubique,  ergo  et  hi  qui  cum  Agno  sunt,  ubique  esse 
credendi  sunt.  Quae  tamen  verba  intelligenda  sunt,  se- 
cundum  quod  Apostolis  et  martyribus  accrescit  ex  pote- 
state  gloriae,  non  autem  secundum  quod  eis  congruit  ex 
debito  naturae.  Quod  autem  dicit  eos  ubique  esse,  non  est 
intelligendum  quasi  simul  sint  in  pluribus  locis  aut  ubi- 
que,  sed  quia  esse  possunt  ubi  voluut  "2. 

5.  —  Confirmatur.  —  Potest  eadem  veritas  confirmari 
ex  comparatione  quam  idem  S.  Pater  statuit  inter  san- 
ctos  ac  daemones,  dum  ait3:  Cum  diabolus  et  daemo- 
nes  toto  vagentur  in  orbe,  et  celeritate  nimia  ubique 
praesentes  sint,  martyres  post  effusionem  sanguinis 
sui,  arca  operientur  inclusi,  et  inde  eooire  non  pote- 
runt  ?  Quod  quidem  intelligendum  iterum  est,  attenta 
potestate  gloriae  animarum  sanctarum:  ubi  ulterius  di- 
stinguendum  est  inter  daemones  aut  angelos,  et  animas 
sanctorum  vel  damnatorum:  angeli  enim  boni  vel  mali 
hoc  offlcium  sortiuntur,  ut  hominibus  praesint,  vel  ad 
custodiam  vel  ad  exercitium,  quod  tamen  de  animabus 
hominum  dici  non  potest  4. 

Idipsum  constat  ex  S.  Augustino  narrante  r>  de  Felice 
martyre,  qui  civibus  Nolanis  visibiliter  apparuit,  cum  a 
barbaris  oppugnarentur. 

Similiter  credi  potest,  damnatis  aliquando  contingere, 
quod  ad  eruditionem  hominibus  impertiendam,  aut  ter- 
rorem  eisdem  incutiendum,  divinitus  iubeantur  viventibus 
apparere,  quod  etiam  animabus  in  purgatorio  detentis 
evenire  potest,  ad  suflfragia  a  viventibus  expetenda,  ut 
patet  per  multa  quae  S.  Gregorius  narrat  B. 

1.  Apoo.,  XIV,  4.  —  2.  S.  Thora.,  1.  cit.,  sed  contra,  ad  1IU.  — 
3.  Ibid.  —  4.  Ad  2m.  —  5.  In  libro  de  cvtra  pro  mortuis,  c.  13.  —  6.  In  1. 
IV  Dialog.,  cc.  36,  40,  55. 

6.  —  Animae  a  suis  receptaculis  non  exeunt  sim- 
pliciter.  —  Advertendum  autem  est,  neque  animas  san- 
ctorum,  neque  animas  damnatorum,  neque  animas  in 
purgatorio,  cum  a  suis  receptaculis  sic  exeunt,  ut  appa- 
reaut,  a  suis  locis  exire  simpliciter,  cum  exeant,  iterum 
ad  illa  loca  reversurae;  sed  nec  diminutionem  praemii 
aut  poenae  inde  accipiunt,  cum  gaudium  vel  dolor  quem 
anima  percipit  ex  hoc  quod  tali  loco  deputatur,  in  ipsa 
maneat,  etiam  cum  extra  praedictum  locum  fuerit.  Re- 
vera,  determinatus  aliquis  locus  cedit  animae  in  praemium 
vel  poenam,  non  ex  hoc  quod  actu  talem  locum  occupat, 
sed  ex  hoc  quod  tali  loco  deputatur,  vel  gaudendo  vel 
dolendo:  sicut  pontifici,  cui  datur  pro  honore  ut  in  ca- 
thedra  sedeat  in  Ecclesia,  non  minuitur  gloria  eius  quando 
a  cathedra  recedit :  quia  etsi  actu  ibi  non  sedeat,  locus  ta- 
men  ille  sibi  deputatus  manet  l. 

*?.  —  Differentia  inter  animas  sanctorum  et  ani- 
mas  damnatorum.  —  Porro,  hoc  interest  inter  sanctos 
et  damnatos,  quod  sancti,  cum  voluerint,  apparere  pos- 
sunt  viventibus,  non  autem  damnati ;  sicut  enim  sancti, 
viventes  in  carne,  per  dona  gratiae  gratis  datae  virtutem 
accipiunt  sanitates  et  signa  perficiendi,  quae  nonnisi  di- 
vina  virtute  mirabiliter  fiunt,  quae  quidem  signa  ab  aliis 
hoc  dono  carentibus  perfici  non  possunt;  ita  etiam  non 
est  inconveniens  ut  ex  virtute  gloriae  aliqua  potentia 
animabus  sanctorum  detur,  per  quam  possint  mirabiliter 
apparere  viventibus  cum  voluerint,  quod  animae  damna- 
torum  non  possunt,  nisi  interdum  iussae  a  Deo.  Attamen 
hoc,  quod  mortui  viventibus  appareant  qualitercumque, 
est  inter  divina  miracula  computandum,  cum  anima  etiam 
glorificata,  potentiam  non  habeat  supra  materiam  corpo- 
ralem,  ut  inde  sibi  efformare  possit  corpus  visibile  2. 

1.  Ad  3m.  _  2.  Cf.  1,  Quaest.  LXXXIX,  art.  8,  ad  2™. 

8.  —  Apparitiones  mortuorum  aliquando  imagina- 
tioni,  aliquando  operationi  angelorum  attribuendae 
sunt.  —  Sciendum  autem,  quod  licet  aliquando  animae 
sanctorum  vel  damnatorum  praesentialiter  viventibus  ap- 
pareant,  non  tamen  credendum  est  hoc  semper  ita  acci- 
dere.  Interdum  enim  huiusmodi  apparitiones  fiunt,  vel  in 
dormiendo  vel  in  vigilando,  operatione  vel  bonorum  spiri- 
tuum  ad  instructionem  viventium,  vel  malorum  angelo- 
rum  ad  deceptionem  eorumdem,  quemadmodum  etiam 
vivi  homines  aliquando  aliis  apparent  et  multa  eis  di- 
cunt  in  somno,  cum  tamen  constet  eos  non  esse  praesen- 
tes,  sicut  S.  Augustinus  per  multa  exempla  ostendit l.  Ali- 
quando  vero  ministerio  angelorum  corpora  formari  pos- 
sunt  defunctos  homines  ad  amussim  repraesentantia. 

Quae  cum  ita  sint,  tripliciter  potest  fingi  defunctos 
apparere  viventibus :  primo,  per  meram  videntis  imagi- 
nationem;  secundo,  ministerio  angelorum  sive  bonorum 
sive  malorum ;  tertio,  per  hoc  quod  animae  defunctorum 
assumunt  corpora :  et  quidem,  in  primo  casu,  res  fit  na- 
turaliter  ;  in  secundo,  miraculum  semper  adest,  si  fiat  mi- 
nisterio  bonorum  angelorum,  non  autem  si  fiat  ministerio 
malorum  angelorum,  cum  assumere  corpora  de  se  non 
superet  potestatem  angelicam  et  multa  faciant  daemones 
a  Deo  simpliciter  permissi ;  in  tertio  vero  casu,  miracu- 
lum  semper  habetur.  —  Ex  quibus  omnibus  colligi  po- 
test,  nullam  inordinationem  in  hoc  haberi,  si  quis  requirat 
a  moriente  cognoscere  eius  statum  post  mortem,  submit- 
tendo  tamen  hoc  divino  iudicio,  ut  ait  S.  Thomas  l . 

9.  —  Quaestio  I.  —  TJtrum  contingat  adultum  in- 
ferno  ftnaliter  deputatum,  per  miraculum.  interdum 
inde  liberari  ? 

Resp.   Etsi   hoc   absolute   loquendo    fieri  posset,  cum 

1  L.  de  cura  pro  mortuis  agenda,  oo.  11,  12.  —  2.  Quodlib.  III. 
art.  22. 

Deus,  naturae  auctor,  possit  voluntatem  damnati,  quae  de 
se  obiecto  suae  electionis  malae  immutabiliter  adhaeret, 
ad  novam  electionem  perducere,  si  tamen  inspiciatur  po- 
tentia  Dei  ordinata,  dicendum  est  nullum  inferno  fina- 
liter  deputatum  unquam  inde  exire,  etiam  per  miracu- 
lum.  Tale  quippe  miraculum  oporteret  ut  visibile  nobis 
redderetur:  atqui  ex  huiusmodi  miraculo  magis  occasio- 
nem  negligentiae  sumere  possemus,  dum  putaremus,  etiam 
in  altera  vita  dari  nobis  posse  spem  salutis.  Quocirca  di- 
cendum,  illos  quod  Dominus  ad  vitam  denuo  excitasse 
legitur,  at  sunt  filia  Iairi,  filius  viduae  Naim  et  Lazarus, 
non  fuisse  finaliter  iudicatos,  sed  finale  iudicium  pro  eis 
fuisse  suspensum,  ad  hoc  ut  Dei  gloria  in  eorum  resur- 
rectione  posset  manifestari :  unde  de  ipsis  dici  potest 
quod,  secundum  superiores  causas,  quibus  praevidebantur 
ad  vitam  revocandi,  erat  aliter  de  eis  disponendum  *. 

Et  haec  quidem  videtur  esse  ratio  cur  adulti  illi,  de 
quorum  resurrectione  authentice  constat,  tales  in  illo 
temporis  intervallo  extitisse  perhibentur,  ut  nullius  po- 
stea  recordarentur,  quasi  videlicet  suspenso  manente  eo- 
rumdem  statu  :  cetera  autem  facta,  quibus  homo  finaliter 
damnatus  interdum  legitur  a  gehenna  eductus,  sive  ut  ad 
vitam  aeternam  statim  transferatur,  sive  ut  novum  poe- 
nitentiae  spatium  in  hac  vita  obtineat,  talia  sunt,  ut  vix 
ullam  sibi  fidem  mereantur. 

lO.  —  Quaestio  II.  —  Quid  tenendum  est  de  Tra- 
iano,  quem  nonnulli  censuerunt  ab  inferno  liberatum  t 

Resp.  Refert  S.  loannes  Damascenus  2,  animam  Tra- 
iani  Imperatoris  a  poenis  inferni  liberatam  fuisse  pre- 
cibus  quas  S.  Gregorius  Papa,  cum  per  forum  illi  impe- 
ratori  Romae  dicatum,  transiret,  pro  eadem  Deo  supplex 


1.  Supplein.,  Quaest.  LXXI,  art.  5,  ad  5m.    —    2.    In  Serm.  de  De 
functis,    seu    Orat.   De   iis  qui  in  fide  obdormierunt,  Migne,  P.  G.,  lat. 
tantum  ed.,  t.  XLVII,    n.  591. 

fundebat.  Porro,  licet  praedictus  S.  Damascenus  dicat 
Orientem  totum  atque  Occidentem  rem  istam  testari,  me- 
rito  tamen  ab  artis  criticae  peritis  factum  hoc  reiicitur  4, 
et  S.  Thomas,  qui  in  minoribus  operibus  illud  recenset  et 
hoc  pacto  explicat,  quod  Traianus  non  erat  simpliciter 
damnatus  2,  illudmet  in  praestantiori  suo  opere,  quod  est 
Summa  Theologica,  penitus  omittit  :!. 

Praeclara  sunt  quae  hac  super  re  scribit  P.  Michael 
Lequien  4 :  Allatius  5  insinuat  historiolas  de  Traiano  et 
Falconilla  theologicum  axioma  istud  illius  6  evertere, 
oti  ojteo  eoxi  toi^  dvBocoJtoK;  6  ftdvaxoq,  toijto  tou;  dyyekoig 
{)  exjtTCOGig'  \iexa  ydp  xr\v  exjrtcooiv  ovk  ecrav  avxolc, 
jxeTavoia,  coajtep  ovbe  \xexd  xbv  r>dvaTOv,  quoniam  quoci 
hominibus  mors,  hoc  angelis  est  lapsus ;  post  lapsum 

1.  Cf.  Melchior  Canus,  1.  II  De  loc.  theol.  c.  II ;  Card.  Bellarmiu., 
1.  II  De  Purg.  o.  8.  Dissert.  VI;  Bernard.  M.  de  Rubeis,  o.  IV,  etc. 
Soite  observat  Baronius,  ad  un.  604,  n.  4 :  In  his  quae  sunt  facti, 
uon  doymatis, pottiit  quisque  sanctissimus  atque  doctissimus  falli.  —  2.  De 
Ver.,  q.  VI  art.  6  ad  4>*.  Cf.  1,  Dist.  XLIII,  q.  2,  ad  5™;  4,  Dist.  XLV, 
Quaest.  2,  a.  2,  q.  1,  ad  5m.  —  3.  Rem  hano  elegantibus  versibus  desori- 
psit  poeta  Aligherius : 

De'  cinque  che  mi  fan  cerchio  per  ciglio, 

Oolui  che  piu  al  becco  mi  s'accosta, 

La  vedovella  consolb  del  figlio  ; 
Ora  conosce  quanto  caro  costa 

JVon  seguir  Cristo,  per  V esperienza 

Di  questa  dolce  vila  e  delVopposta. 

Parad.  Cant.  XX,  vers.  43,  seq.  Vide  etiam  vers.  100,  seq.  Alludit 
ibi  poeta  ei  quod  dixerat,  Purgat.  Cant.  X,  vers.  73,  seq.: 

Quivi  era  storiata  Valta  gloria 

Del  roman  prince,  lo  cui  gran  valore 

Mosse  Gregorio  alla  sua  gran  viltoria ; 
Io  dico  di  Traiano  Imperadore; 

Ed  una  vedovella  gli  er"1  al  freno 

Dl  lagrime  atteggiata  e  di  dolore. 

4.  Dissertationks  Damascenicae.  Diss.  V,  n.  LXIV.  Edit.  3.  — 
5.  In  Diatriba  de  scriptis  Ioannis  Damasoeni.  —  6.  L.  II  de  Fide  or- 
thod.,  c.  1. 

enim  non  est  illis  poenitentiae  locus,  uti  nequepost  mor- 
tem  hominibus.  Id  quod  quidem  olim  Noster  perinde  sta- 
tuerat  in  dialogo  contra  Manichaeos,  ex  quo  verba  haec 
aliis  libet  adiicere:  Merd  OdvaTov  ouxsti  toojtrj,  oiweu 
Lietdvoia,  post  mortem  nec  conversionis,  nec  poeni- 
tentiae  locus  est:  non  quod  Deus  poenitentiam  non 
recipiat  (neque  enim  negare  seipsum  potest,  neque  mi- 
serationem  suam  deponit),  d)X  f\  ^v^  oiweu  ToejteTai, 
sed  anima  non  mutatur  amplius.  Sicut  enim  dae- 
onones  post  lapsum  non  resipiscunt,  neque  etiam,  an- 
geli  nunc  peccant,  sed  utrique  hoc  habent,  ut  mutari 
non  possint,  oUtco  xal  ot  avdocoJtoi  \izxa  OdvaTov  to 
aToejcTov  exougi,  sic  homines  post  mortem  habent,  ut 
immutabiles  sint. 

11.  —  Quid  de  adultis  et  de  parvulis  ad  vitam  revo- 
catis.  —  Ex  his  concludi  debet,  aduitos  iam  iudicatos  atque 
inferno  finaliter  deputatos,  nunquam  ab  aeterna  damna- 
tione  eripi ;  licet  fieri  possit  ut  homo  in  peccato  moriens 
et  consequenter  aeterna  morte  dignus,  sed  nondum  iudi 
catus,  ad  vitam  revocetur,  ut  inde  salvetur  et  per  ipsum 
manifestetur  gloria  Dei :  quo  sensu  intelligendum  est  id 
quod  interdum  narratur,  de  hominibus  detunctis  in  pec- 
cato  mortali,  quos,  puta,  B.  Virgo  aut  aliquis  Sanctus  ad 
vitam  revocaverit,  ut  poenitentiam  possent  agere  l.  Sed  nec 
in  dubium  verti  potest,  interdum  parvulos,  ante  adeptum 
usum  rationis  sine  baptismatis  regeneratione  mortuos,  et 
consequenter  ad  limbum  puerorum  deputatos,  postea  ad 
vitam  revocatos  fuisse  ut  aquis  baptismi  ablui  possent, 
quemadmodum  precibus  piorum  parentum  aut  alicuius 
Sancti  operatione  miraculose  pluries  factum  legimus,  quod 

1.  Talia  narrantur  a  S.  Alphonso  de  Ligorio,  in  op.  Le  glorie  di 
Maria,  c.  III,  sect.  II,  c.  VIII,  sect.  II;  Part.  III,  esempi,  n.  13.  Caute 
tamen  esse  historice  accipienda  huiusmodi  exempla,  graves  monent  au- 
ctores.  De  S.  Francisco  Xaverio  etiam  narratur  aliquos  idololatras  ab  illo 
ad  vitam  fuisse  revocatos. 

sine  ullo  inconveniente  teneri  potest,  cum  hic  non  obstet 
periculum  pro  adultis  assignatum,  nempe  talibus  factis 
iugeri  posse  fidelibus  peccato  mortali  commaculatis,  fal- 
sam  fiduciam  conversionis  post  mortem,  sed  solum  extol- 
latur  divina  misericordia,  quae  naturae  cursum  quando- 
que  interrumpit,  ut  per  salutem  alicuius  infantuli,  qui  alias 
fuisset  in  aeternum  damnatus,  Dei  gloria  manifestetur  l. 

13.  —  Solvitur  difficultas.  —  Contra  hanc  veritatem, 
opponi  potest  supplex  illa  Ecclesiae  deprecatio  2:  Domine 
Iesu  Christe,  rex  gloriae,  libera  animas  omnium  fide- 
lium  defunctorum  de  poenis  inferni,  et  de  py^ofundo 
lacu:  libera  eas  de  ore  leonis,  ne  absorbeat  eas  tar- 
tarus,  ne  cadant  tn  obscurum.  Ergo  videtur  damnato- 
rum  animas  finaliter  exire  posse  a  suis  receptaculis. 

Resp.  Verba  illa,  ex  mente  Ecclesiae,  referenda  sunt 
ad  tempus  praecedens  iudicium  particulare,  ut  patet  ex 
eo  quod  dicitur,  omnium  fidelium  defunctorum :  cum 
enim  ex  fidelibus  defunctis  multi  sint  quos  certo  scimus 
salvos  esse,  verba  illa  sensum  non  haberent,  si  ad  de- 
functos  fideles  applicari  deberent.  Igitur  ly  defunctorum 
per  jtpo^ipiv,  quod  est  per  praeoccupationem,  positum 
est,  eo  modo  quo  apud  S.  Matthaeum  dicitur  :5 :  Et  multa 
corpora  sanctorum  qui  dormierant,  surrexerunt ;  ut 
sensus  sit:  Liberat  Domine  ab  inferno,liberatione  non 
solutiva,  sed  praeservativa,  animas  omnium  fidelium 
mortalium. 

13.  —  Refutatur  positio  Hermanni  Schell.  —  Ex  hac 
doctrina  apparet,  quam  longe  a  vero  aberret  Hermannus 
Schell,  cum  iudicium  particulare  et  consequentem   ani- 

1.  Cf.  S.  Thoin.,  3,  Quaest.  LII,  art.  6  et  7.  De  quibusdam  sauctua- 
riis,  ad  quae  deferebantur  infantes  sine  baptismo  vita  funoti,  ad  impe- 
trandam  pro  ipsis  gratiam  momentaneae  resurreotionis,  ut  baptismo 
possent  regenerari,  vide  Benbdict.  XIV,  De  Synodo  Dioecesana,  L.  VII, 
c.  VI,  nn.  10,  seq.  —  2.  Oftert.  in  missis  pro  Defunctis.  —  3.  C.  XXVII,  52. 

marum  destinationem  ad  propria  receptacula  ita  intelli- 
genda  proponit,  ut  conditionata,  non  absoluta  sint:  hoc 
scilicet  sensu,  quod  possibilis  sit  animae  in  inferno  con- 
stitutae,  attenta  libertate  arbitrii,  aliqua  mutatio  in  eius 
finali  statu :  unde  iudicium  quidem,  ex  parte  Dei,  qui 
omnem  voluntatis  humanae  determinationem  supercom- 
prehendit,  iam  certum  et  fixum  est:  non  ita  vero  ex 
parte  animae,  quae  post  diuturnam  purgationem  in  in- 
ferno,  poterit  finaliter  statum  suum  in  melius  permu- 
tare  *. 

Sane,  superius  dictum  est,  morte  reddi  voluntatem  im- 
mobilem  in  sua  electione;  unde  iudicium  particulare  et 
consequens  deputatio  ad  respectiva  receptacula  absoluta 
est,  non  conditionata,  et  ut  talis  ab  anima  cognoscitur. 
Ceterum,  si  iudicium  fieret  per  respectum  ad  futuram 
voluntatis  determinationem,  cum  non  esset  ratio  cur  haec 
quoque  mutari  non  posset  post  secundum  probationis 
tempus,  imo  post  tertium,  et  ita  usque  in  infinitum, 
hinc  tale  iudicium  revera  fieret  impossibile. 

1.  Sic  quippe  scribit  in  op.  Katholische  Dogmatik  in  sechs  Biioheru 
<in  Ind.  librorum  prohib.  relatum,  15  Dec,  1898) :  Gott  kennt  jede  Gesinnung 
in  ihrer  gansen  Tragweite  und  zukiinftigen  Ausreifung,  wenn  auch  der 
gerichteten  Seele  das  Endergebnis  ihrer  langen  Leidensbusse  nicht  gleich 
klar  vor  die  Seele  tritt.  Gott  kennt  die  Seele  und  ihre  Ausreifung  besser, 
als  die  Seele  sich  selber  kennt  (B.  III,  2,  748).  —  Mag  auch  eine  noch 
so  lange  Bestrafung  und  Lduterung  notwendig  seiu,  um  (die  Seele)  durch 
Leiden  fur  den  Eintritt  in  Gottes  Gemeinschaft  herzurichten,  mag  das 
Endergebnis  dieser  schmerzlichen  Lduterung  der  Seele  selbst  noch  unver- 
standlich  sein  in  der  inneren  Ausgestaltung  des  Willens  und  Ztistandes : 
Gott  kennt  ihren  Wert  und  ihre  Ausgestaltung  von  Ewigkeit  her  (Ibid., 
752). 


QUAESTIO  III. 
DE  CAELO. 

Prologus. 

1.  —  Ratio  huius  quaestionis.  —  Cum  ad  infinitam 
Dei  misericordiam  pertineat,  quod  hominem,  quem  ad 
sui  imaginem  et  similitudinem  formaverat,  ad  perfectam 
post  hanc  vitam  felicitatem,  omnibus  bonis,  sine  admix- 
tione  ullius  mali  cumulatam,  in  plena  sui  possessione  de- 
stinaverit,  hinc  post  considerationem  de  finali  sorte  ani- 
mae  humanae  separatae  a  corpore,  sequitur  ut  agatur  de 
ultima  illa  et  perfectissimabeatitudine,  quaeillam  manet  in 
patria,  dummodo  fidelis  Deo  fuerit  in  hac  vita.  Ubi  de 
beatitudine  solius  animae  hic  agitur,  cum  glorificatio  cor- 
porea  iustorum  nonnisi  in  fine  mundi  locum  sit  habitura, 
de  qua  proinde  agetur,  cum  de  resurrectione  bonorum 
tractabitur  4.  —  Quanti  sit  momenti  praesens  tractatio, 
exponit  Catechismus  Romanus,  dum  ait  2:  Parochi  in 
erudiendis  fidelibus  nunquam  intermittent,  praemiis 
aeternae  vitae  propositis,  eorum  animos  accendere: 
ut  quaecumque  vel  difficillima  christiani  nominis  causa 
subeunda  esse  docuerint,  facilia  atque  ideo  iucunda 
existiment,  promptioresque  ad  parendum  Deo,  et  ala- 
criores  reddantur. 

S.  —  Vita  aeterna,  ultimus  hominis  finis.  —  Porro, 
ultima  hominis  felicitas,  cum  pro  sua  excellentia  nequeat 
uno  nomine  adaequate  significari,  ideo  pluribus  nomini- 

1.  Iufra,  quaest.  VIII.  —  2.  Pars  I,  de  XII  art.,  n.  1. 

bus  in  Sacra  Scriptura  designatur;  unde  passim  dicitur 
regnum  Dei  !  aut  Christi 2  aut  caelorum  3,  paradisus  \ 
sancta  civitas  :\  nova  Hierusalem  6,  domus  Patris  7.  — 
At  praecipue  consuevit  ultima  haec  et  perfecta  beati- 
tudo  vita  aeterna  nominari:  quo  quidem  nomine,  ul- 
timo  Symboli  articulo,  expresse  nobis  credenda  proponi- 
tur,  ut  intelligamus  eam,  simul  in  vitali,  et  quidem  altis- 
sima,  hominis  operatione  consistere,  et  nullum  unquam 
finem  esse  habituram.  Nihil  ergo  commune  habet  per- 
fecta  illa  beatitudo  cum  felicitate  temporali,  quae  in 
rebus  caducis  consistit  et  cor  hominis  plene  beatum 
nequit  efficere ;  talisque  est,  ut  illius  recordatio  mentem 
sublevet  et  cor  magna  perfundat  iucunditate,  iuxta  illud 
S.  Pauli 8:  Eocspectantes  beatam  spem,  et  adventum  glo~ 
riae  magni  Dei  et  Salvatoris  nostri  lesu  Christi. 

3.  —  Quibus  verbis  in  Sacra  Scriptura  aeterna 
beatitudo  describitur.  —  Ut  autem  generalem  quis  de 
aeterna  beatitudine  notionem  accipiat,  iuvabit  illum  prae- 
cipua  Sacrae  Scripturae  loca  relegere,  ubi  de  eadem  sermo 
recurrit:  ex  quibus  sequentia  excerpsisse  sufficiet.  Primo, 
ultima  felicitas  tanquam  omnium  bonorum  fons  inexhau- 
stus  et  superabundans  exhibetur  9:  Inebriabuntur  ab 
ubertate  domus  tuae,  et  torrente  voluptatis  tuae  pota- 
bis  eos.  Quod  ita  cum  sit,  quid  mirum,  si  anima  fidelis, 
iu  huius  vitae  angustiis  constituta,  ineffabilia  illa  bona 
secum  recogitans,  exclamet  sitibunda  10 :  Quemadmodum 
desiderat  cervus  ad  fontes  aquarum,  ita  desiderat  ani- 
ma  mea  ad  te,  Deus  ?  At  in  novo  praesertim  Testamento, 
ostenditur  nobis  Paradisus  tanquam  ineffabilis  omnium 
voluptatum  cumulus :  sic  enim  exclamat  S.  Paulus  1A :  Ocu. 
lus  non  vidit,  nec  auris  audivit,  nec  in  cor  hominis 

1.  Matth.,  VI,  33;  Marc,  I,  14.  —  2.  Io.,  XVIII,  36;  Eph.,  V,  5; 
Co).,  I,  13.  —  3.  Matth.,  V,  3.  —  4.  Luc,  XXIII,  43.  —  5.  Apoc,  XXI,  2. 
—  6.  Ihid.,  III,  12.  —7.  Io.,  XIV,  2.  —  8.  Tit.,  II,  12,  13.  —  9.  Ps.  XXXV, 
S».  —  10.  Ps.  XLI,  2.  —  11.  1  Cor.,  II,  9. 

ascendit,  quae  praeparamt  Deus  iis  qui  diligunt  illum. 
Et  ne  quis  suspicetur  posse  ullam,  vel  tenuissimam 
miseriae  umbram  huic  felicitati  permisceri,  monet  S.  Ioan- 
nes  quod  beati  non  esurient,  neque  sitient  amplius, 
neque  cadet  super  illos  sol,  neque  ullus  aestus  l ;  et  ite- 
rum  2 :  Absterget  Deus  omnem  lacrimam  ab  oculis  eo- 
rum,  et  mors  ultra  nonerit;  neque  luctus,  nequecla- 
mor,  neque  dolor  erit  ultra,  quia  prima  abierunt. 

Praeclara  omnino  sunt,  hac  in  re,  verba  S.  Gregorii 
Magni 3 :  Si  consideremus,  fratres  carissimi,  quae  et 
quanta  sunt  quae  nobis  promittuntur  in  caelis,  vile- 
scunt  animo  omnia,  quae  habentur  in  terris.  lerrena 
namque  substantia,  supernae  felicitati  comparata, 
pondus  estf  non  subsidium.  Temporalis  vita,  aeternae 
vitae  comparata,  mors  est  potius  dicenda,  quam  vita. 
Ipse  enim  tquotidianus  defectus  corruptionis  quid  est 
aliud,  quam  quaedam  proliocitas  mortis  ?  Quae  autem 
lingua  dicere,  vel  quis  intellectus  capere  sufficit,  ilta 
supernae  civitatis  quanta  sint  gaudia:  Angelorum 
choins  interesse,  cum  beatissimis  spiritibus  gloriae  Con- 
ditoris  assistere,  praesentem  Dei  vultum  cernere,  in- 
circumscriptum  lumen  videre,  nullo  mortis  metu  af- 
fici,  incorruptionis  perpetuae  munere  laetari? 

4:.  —  Quaestionis  distributio.  —  Ut  autem  quaestio 
haec  de  caelo  plene  tractetur,  considerandum  est  gaudium 
tum  essentiale  (1-6),  tum  accidentale  (7-8)  quod  beati  ibi- 
dem  percipiunt.  Porro,  essentiale  caeli  gaudium  consistit 
in  faciali,  seu  immediata  visione  divinae  essentiae;  et 
haec  quidem  considerari  debet,  tum  in  actu  primo  (1-5), 
tum  in  actu  secundo,  scilicet  per  respectum  ad  illas  dis- 
positiones  quibus  videns  fit  immediate  aptus  ad  hanc 
visionem  eliciendam,  quae  dispositiones  recensentur :  visio, 

1.  Apoc,  VII,  16.  —  2.  Ibid.,  XXI,  2.  -  3.  Homil.  XXXVII,  in 
Evang. 

comprehensio  et  fruitio  (6).  Visio  autem  divinae  essen- 
tiae  in  actu  primo  consideranda  est  tum  in  ipsamet  vi- 
sione(l-3),  tum  relate  ad  obiecta  huius  visionis  (4-5).  Porro 
ipsa  visio  divinae  essentiae  consideranda  est,  primo,  in 
se  (1-2),  et  quidem,  tum  absolute  (1),  tum  relative  (2),  et 
secundo  in  mansionibus  quibus  huiusmodi  visio  dat  ori- 
ginem  (3);  obiectum  vero  visionis  beatificae  potest  con- 
siderari  tum  generaliter  (4),  tum  specialiter,  scilicet  re- 
late  ad  poenas  damnatorum  (5).  Et  haec  quidem  omnia 
respiciunt  gaudium  essentiale  beatorum:  praeter  quae. 
considerandum  veniet  gaudium  accidentale,  consistens  in 
aureolis  (7)  et  fructu  multiplici  (8). 

Quaerendum  est 

de  caelo, 

considerato 

quantum  ad  gaudium 

essentiale,  accidentale, 

consistens  in  eonsisteas  in 
visione  beatifica  ■  .-:*..-^**" 

consideranda  aureola     fructu 

- 0)  (8) 

in  actu  primo,      in  actu  secundo 
attenta  visionis  (6) 

ratione  obiecto 

in  se  io  mausionibus  genera-  specia- 

-    "■     -  ■■■■     -            quibus  liter  liter 

absolute    relative  dat  originem  (4)  (5) 

(1)  (%)  (3) 

Hinc  sex  in  hac  quaestione  investigantur. 

Primo.  Utrum  Sanctorum  beatitudo  consistat  in  vi- 
sione  divinae  essentiae. 

Secundo.  Utrum  videntium  divinam  essentiam  unus 
alio  perfectius  videat. 

8 

Tertio.  Utrum  diversae  mansiones  in  caelo  distin. 
guantur  penes  diversos  gradus  caritatis. 

Quarto.  Utrum  Sancti  videntes  Deum  omnia  videant 
quae  Deus  videt. 

Quinto.  Utrum  beati  poenas  damnatorum  videant. 

Sexto.  Utrum  animabus  beatorum  convenienter  assi- 
gnentur  tres  dotes:  scilicet  visio,  comprehensio  et  fruitio. 

Septimo.  Utmm  quibusdam  beatis   aureola  debeatur. 

Octavo.  Utrum  fructus  debeatur  in  caelo  virtuti  con- 
tinentiae. 


Articulus  I.  —  Utrum  Sanctorum  beatitudo  consistat 
in  visione  divinae  Essentiae. 

1.  —  Ultima  hominis  beatitudo  consistit  in  coniun- 
ctione  ad  Deum.  —  Cum  hominis  beatitudo  in  perfecta 
eius  operatione  consistat,  altissima  vero  hominis  operatio 
sit  operatio  intellectus,  cuius  perfectio  est  coniunctio  ad 
suum  principium  qui  Deus  est,  hinc  ultimam  hominis 
beatitudinem  necesse  est  consistere  in  coniunctione  illius 
intellectus  ad  Deum,  quod  est  per  divinae  Essentiae  co- 
gnitionem.  At  cum  magna  sit  inter  intellectum  nostrum 
et  divinam  Essentiam  distantia,  hinc  non  plane  apparet 
quousque  possit  ista  coniunctio  perduci,  utrum  nempe  sit 
coniunctio  per  aliquem  extrinsecum  effectum,  an  per 
ipsam  substantiam  animae,  an  potius  per  divinam  Essen- 
tiam,  quae  fiat  simul  terminus  et  medium  huiusmodi  al- 
tissimae  cognitionis. 

2.  —  Quadruplex  de  Deo  distinguenda  cognitio.  — 
Ad  huius  rei  intelligentiam,  sedulo  distinguenda  est  qua 
druplex  de  Deo  cognitio:  prima  est  quae  fit  per  similitu. 
dinem  Dei  in  creaturis  resultantem,  de  qua  ait  S.  Paulus  * . 

1.  Rom.,  I,  20. 

Invisibilia  Dei,  per  ea  quae  facta  sunt,  intellecta  conspi- 
ciuntur :  et  hanc  Dei  cognitionem  habemus  naturaliter 
in  hac  vita.  Altera  est,  qua  anima  separata,  per  suam 
essentiam,  in  qua  est  naturaliter  impressa  imago  Dei, 
Deum  ipsum  cognoscit:  quae  cognitio  est  similis  cogni- 
tioni  quam  angelus  naturaliter  habet  de  Deo.  Tertia  est 
per  fidem,  seu  per  infusionem  gratuiti  luminis,  ad  cogno- 
scendum  Deum,  non  prout  relucet  ex  effectibus  suis,  sed 
prout  est  in  seipso  unus  et  trinus,  sed  tamen  secundum 
proportionem  similitudinum  rerum  creatarum.  Quarta 
est  per  lumen  gloriae,  non  secundum  aliquam  creatae 
rei  similitudinem,  sed  secundum  ipsam  immediatam  prae- 
sentiam  divinae  essentiae  in  intellectu  cognoscentis  *. 

3.  —  Errorcs.  —  Circa  divinae  essentiae  visionem 
post  hanc  vitam  beatis  concedendam,  inveniuntur  haere- 
tici  in  oppositos  errores  abiisse.  Nimirum  Anomaei, 
saeculo  IV,  ducibus  Eunomio  et  Aetio,  impie  docuerunt 
hominem,  etiam  in  hac  mortali  vita,  solis  naturae  viri- 
bus,  pertingere  posse  ad  Dei  visionem  non  solum  intui- 
tivam,  sed  etiam  comprehensivam :  quem  errorem,  licet 
plures  ex  sanctis  Patribus,  quos  inter  eminent  S.  Ioannes 
Chrysostomus,  S.  Basilius  et  S.  Gregorius  Nazianzenus, 
fortiter  impugnaverint,  tamen  instaurare  conati  sunt, 
saeculo  XIV,  Beguardi  et  Beguinae,  a  concilio  Viennensi, 

1.  Cf.  1,  Quaest.  LVI,  art.  3.  Advertendum  hic  est,  primam  et  se- 
cundam  visionem  Dei  non  distingui  formaliter,  sed  tantum  secundum 
oouditionem  videntis,  nam,  ut  ex  doctrina  Angelici  infertur,  ipsa  natura 
animae  separatae  est  quoddam  speculum  divinam  similitudinem  reprae- 
sentans.  Ulterius  advertendum,  distinctionem  quae  circa  cognitionem  de 
Ded  solet  fieri,  scilicet  in  abstractivam,  intuitivam  et  oomprehensivam, 
ita  accipiendam  esse,  ut  prima,  seu  abstractiva,  propria  sit  homini  in 
hac  vita ;  per  intuitivam  autem  intelligatur  visio  immediata  divinae  es- 
sentiae  quae  beatorum  est  propria;  comprehensiva  tandem  solius  Dei 
sit,  qui  se  solus  comprehendere  potest.  In  hac  autem  divisione,  ut  pa- 
tet,  non  comprehenditur  cognitio  quam  anima  separata  habet  naturali- 
ter  de  Deo,  nec  cognitio  per  fidem;  unde  manca  dioenda  est. 

anno  Domini  1312,  sub  Clemente  V,  damnati l.  —  Ex 
adverso  autem  Graeci  Palamitae  contenderunt  Deum  a 
beatis  minime  videri  ut  in  se  est,  seu  in  sua  essentia, 
nec  supernaturaliter,  sed  tantummodo  abstractive.  Quem 
errorem  postea  susceperunt  Almarici  et  Arnaldistae,  di- 
centes  Deum  non  in  se,  sed  in  creaturis  videri,  sicut  lumen 
in  aere,  scilicet  per  quamdam  claritatem  ex  illius  essentia 
promanantem,  qualem  in  monte  Thabor  viderunt  Apo- 
stoli,  et  in  huius  adspectu  Sanctorum  in  caelo  beatitudi- 
nem  consistere.  Qui  error  damnatus  est  a  Concilio  Late- 
ranensi  IV  2.  —  Huic  errori  affinis  est,  etsi  subtiliorir 
bus  verbis  involuta,  positio  Rosminii,  dicentis  Deum  esse 
obiectum  visionis  beatificae,  in  quantum  est  auctor  ope- 
rum  ad  eoctra  3.  Contra  hos  omnes,  sit 

-4.  —  PROP.  —  Sanctorum  beatitudo  consistit  in 
visione  divinae  essentiae,  per  lumen  gloriae  com- 
plenda. 

£>.  —  Ecclesiae  definitiones.  —  Catholicam  hanc  do- 
ctrinam  definivit  Benedictus  XII 4,  cum  declaravit  quod 
animae  baptizatorum  omni  iam  labe  purgatae,  etiam 
ante  resumptionem  suorum  corporum  et  iudicium  ge~ 
nerale,  post  ascensionem  Salvatoris  nostri  Iesu  Christi 
in  caelum,  fuerunt,  sunt  et  erunt  in  caelo,  caelorum 
regno  et  paradiso  caelesti,  cum  Christo,  sanctorum  An- 
geiorum  consortio  aggregatae ;  ac  post  Domini  Nostri 
Iesu  Christi  passionem  et  mortem  viderunt  et  vident  di- 
vinam  essentiam  visione  intuitiva  et  etiam  faciali,  nulla 
mediante  creatura  in  ratione  obiecti  visi  se  habente, 
sed  divina  essentia  immediate  se  nude,  clare  et  aperte 
eis  ostendente;  quodque  sic  videntes  eadem  divina  es- 

1.  Cf.  Denzinger-Bannwart,  n.  475.  —  2.  Extrav.  de  Summa  Trin. 
et  fide  cath.,  eap.  Damnamus,  et  a  Conc.  Flor.,  cap.  de  Purgat.  — 
3.  Prop.  XXXVIII  inter  XL  condemn.  14  Deo.  1887.  Cf.  etiam  Prop. 
XXXIX  et  XL.    —    4.   Constitutio   Benedictus    Dens,  29  Ian.,   1336. 

sentia  perfruuntur,  necnon  quod  ex  tali  visione  et 
fruitione,  eorum  animae  qui  iam  decesserunt  sunt 
rere  beatae,  et  habent  vitam  et  requiem  aeternam,  et 
etiam  illorum  (animae)  qui  postea  decedent,  eamdem  di- 
vinam  videbunt  essentiam,  ipsaque  perfruentur  ante 
iudicium  generale;  ac  quod  visio  huiusmodi  divinae 
essentiae  eiusque  fruitio  actus  fidei  et  spei  in  eis  eva- 
cuant,  prout  fides  et  spes  propriae  theologicae  sunt 
cirtutes,  quodque  postquam  inchoata  fuerit  vel  erit 
talis  intuitiva  et  facialis  visio  et  fruitio  in  eisdem,  ea- 
dem  visio  et  fruitio  sine  aliqua  intercisione  seu  eva- 
cuatione  praedictae  visionis  et  fruitionis  continuata 
eorstitit,  et  continuabitur  usque  ad  finale  iudicium  et  ex 
tunc  usque  in  sempiternum  4.  —  Concilium  quoque  Flo- 
rentinum  2,  tanquam  dogma  fidei  deciarat :  Illorum  ani- 
mas  qui  post  baptisma  susceptum,  nullam  omnino 
peccati  maculam  incurrerunt ;  illas  etiam  quae  post 
contractam  peccati  maculam,  vel  in  suis  corporibus, 
vel  eisdem  exutae  corporibus...  sunt  purgatae,  in  cae- 
lum  mox  recipi,  et  intueri  clare  ipsum  Deum  trinum 
ct  unum,  sicuti  est,  pro  meritorum  tamen  diversitate 
alium  alio  perfectius. 

6.  —  Verba  Domini  Nostri.  —  Ut  rite  intelligatur 
quomodo  haec  veritas  in  Sacra  Scriptura  contineatur, 
primo  loco  attendendum  est  ad  haec  Domini  nostri  verba 3: 
Qui  autem  diligit  me,  diligetur  a  Patre  meo,  et  ego 
diligam  eum,  et  manifestabo  ei  meipsum.  En  praemium 
caritati  promissum :  at  duplex  est  in  Christo  natura,  hu- 
mana  scilicet  et  divina:  unde  plena  Christi  manifestatio 
esse  non  potest,  nisi  sub  utroque  respectu  se  Christus 
manifestet.  Ulterius,  observandus  est  sequens  locus 4 : 
Haec  est  vita  aeterna,  ut  cognoscant  te  solum  Deum 


I.  Denzinger-Ban.,  n.  530.  —  2.  In  Decreto  Unionis.  Denz.-B.,  n.  693. 
—  3.  Io.,  XIV,  21.  —  4.  Ibid.,  XVII,   3. 

verum,  et  quem  misisti  lesum  Christum:  ubi,  cum 
Salvator  testatus  esset,  se  venisse  ad  vitam  aeternam  ho- 
minibus  dandam,  simul  ostendit  viam  qua  ad  hanc  vitam 
perveniatur,  et  declarat  ipsam  huius  vitae  rationem  in  Dei 
cognitione  consistere. 

Huc  denique  facit  quod  de  electis  profert  Dominus, 
quod  scilicet  erunt  sicut  angeli  Dei  in  caelo  4,  aut  ae- 
quales  angelis  2:  atqui  angelos  visione  beatifica  frui,  idem 
Dominus  noster  expresse  affirmat3:  Angeli  eorum  in 
caelo  semper  vident  faciem  Patris  mei,  qui  in  caelis 
est.  —  At  videndum  modo,  in  quanam  Dei  cognitione, 
aeterna  vita  formaliter  consistat;  pro  quo  recurrendum 
primo  est  ad  auctoritatem  S.  Pauli  et  S.  Ioannis. 

*7.  —  Auctoritates  S.  Pauli  et  S.  Ioannis.  —   Dicit 

ergo  S.  Paulus4:  Videmus  nunc  per  speculum  in  ae- 
nigmate,  tunc  autem  facie  ad  faciem.  Nunc  cognosco 
ex  parte,  tunc  autem  cognoscam  sicut  et  cognitus  sum. 
Quibus  verbis  Apostolus  imperfectae  de  Deo  rebusque  di- 
vinis  cognitioni,  qualem  habemus  in  hac  vita,  opponit 
oerfectam  in  futura  vita.  Enimvero,  in  praesenti  vita 
tria  sunt  quibus  impedimur  ne  Deum  perfecte  videamus: 
primo,  obscuritas,  resultans  ex  creaturarum,  per  quas 
Deum  videmus,  materiali  natura,  unde  dicit  Apostolus 
nos  videre  per  speculum,  bCEaonxQov,  quasi  per  inspe- 
ctorium,  qualis  est,  puta,  perspicillus  coloratus;  secundo, 
difficultas,  significata  per  aenigma;  est  quippe  aenigma 
quaestio  vel  propositio  qua,  sub  verborum  involucris,  res 
inventu  difficilis  proponitur;  tertio,  limitatio,  cum  plura 
longe  sint  quae  de  Deo  ignoramus,  quam  quae  cognosci- 
mus.  Huic  ergo  imperfectae  cognitioni  succedet  in  patria 
cognitio,  primo,  clarissima,  facilis  et  iucunda,  quod  signi- 
ficatur  per  verba  facie  ad  faciem;  secundo  amplissima, 


1.  Matth.,    XXII,  30.  —  2.  Luc,  XX,  36.  —  3.  Matth.,   XVIII.  10. 
4.  1  Cor.,  XIII,  12. 

qua  beati  Deum  cognoscent  eo  proportionaliter  modo  quo 
ipsimet  ab  eo  cognoscuntur. 

Hanc  eamdem  veritatem  expresse  docet  S.  Ioannes, 
scribens  l:  Carissimi,  nunc  filii  Dei  sumus,  et  nondum 
apparuit  quid  erimus.  Scimus,  quoniam  cum  appa- 
ruerit,  similes  ei  erimus,  quoniam  videbimus  eum 
sicuti  est.  Ubi  antithesim  instituit  dilectus  Discipulus  in- 
ter  nostram  conditionem  in  praesenti  et  in  futuro  saeculo ; 
nimirum,  filii  Dei  nunc  sumus  per  gratiam,  etsi  inter 
angustias  mundi  versemur,  et  nondum  manifestatum  est, 
ecpaveocoftr],  quid  futuri  sumus  in  vita  beata,  in  qua  Deo 
in  hoc  similes  erimus,  quod  eum  sicuti  est,  eo  scilicet 
modo  quo  ille  seipsum  videt,  idest  intuitive,  et  nos  ipsi 
videbimus:  etenim  nunc  per  fidem  ambulamus,  et  non 
per  speciem  2. 

8.  —  Ecclesiae  traditio.  —  Porro,  hanc  eamdem  de 
Dei  visione  beatifica  doctrinam  sancti  Patres  uno  ore  pro- 
clamant,  quorum  testimonia,  velut  compendio  redacta,  in- 
veniuntur  in  praeclaro  hoc  loco  S.  Irenaei,  testis  certe  an- 
tiquissimi  et  inter  apostolicos  Patres  merito  recensiti :  Quae 
impossibilia  sunt  apud  homines,  ait  ille  3,  possibilia 
apud  Deum.  Homo  etenim  a  se  non  videt  Deum.  Ille 
autem  volens  videtur  kominibus,  quibus  vult,  et  quando 
vult,  et  quemadmodum  vult.  Potens  est  enim  in  omni- 
bus  Deus:  visus  quidem  tunc  (a  prophetis)  per  spiritum 
prophetiae,  visus  autem  et  per  Filium  adoptivetvidebitur 
autem  et  in  regno  caelo?*um  paterndliter,  Spiritu  qui- 
dem  praeparante  hominem  in  Filio  Dei,  Filio  autern  ad- 
ducente  ad  Patrem,  Patre  autem  incorruptelam  donante 
in  aeternam  vitam,  quae  unicuique  evenit  ex  eo  quod 
videat  Deum.  Quemadmodum  enim  videntes  lumen  intra 
lumen  sunt,   et   claritatem  eius  percipiunt,  sic  et  qui 


1.   1  Ep.,  HI,  2.  —  2.  2  Cor.,  V,  7.  —  3.  1.   L.     IV  Contra  Haeres., 
c.  20,  n.  5,  t.  II,  pag.  254. 

vident  Deum,  intra  Deum  sunt,  percipientes  eius  cla- 
ritatem.  Vivificat  autem  eos  claritas;  percipiunt  ergo 
vitam  qui  vident  Deum.  Et  propter  hoc  incapabilis  et 
incomprehensibilis  et  invisibilis,  visibilem  se  et  com- 
prehensibilem  et  capacem  hominibus  praestat,  ut  vivi- 
ficet  percipientes  et  videntes  se.  Quemadmodum  enim 
magnitudo  eius  investigabilis  est,  sic  et  benignitas  eius 
inenarrabilis,  per  quam  visus  vitam  praestat  iis,  qui 
vident  eum.  En  claris  verbis  sanctus  iste  Pater  asserit, 
beatos  Deum  visuros,  non  aenigmatice,  quemadmodum 
illum  videre  prophetae,  sed  intuitive;  addens  beatificam 
hanc  visionem  meritis  Filii  Dei  atque  gratiae  Spiritus 
Sancti  esse  adscribendam. 

Recitatae  veritati  ex  graecis  Patribus  omnino  suffra- 
gatur  S.  Ioannes  Chrysostomus,  cum  ait  *:  Hic  quidem 
nemo  (Deum)  vidit,  illic  autem  qui  adsunt  perpeiuo 
vident,  quatenus  illum  videre  licet,  non  solum  prae- 
sentem,  verum  etiam  suae  gloriae  splendore  condeco- 
rantem  universum  caelum. 

Denique  latinorum  simul  et  graecorum  Patrum  sen- 
tentiam  promit  S.  Augustinus,  aiens 2 :  Sicut  (angeli  faciem 
Patris  vident),  ita  et  nos  visuri  sumus...  Praemium  ita- 
que  fidei  nobis  visio  ista  servatur...  Facies  autem  Dei 
manifestatio  eius  intelligenda  est. 

9.  —  Ratio  theologica.  —  Ut  rite  intelligatur  quo- 
modo  intellectus  creatus  ipsam  Dei  essentiam  per  se  vi- 
deat,  considerandum  est  quod  sicut  ex  forma  naturali  et 
materia  efficitur  unum  ens  simpliciter,  ita  ex  forma  in- 
telligibili  et  ipso  intellectu  fit  unum  in  intelligendo :  intel- 
lectus  enim  in  potentia  est  quasi  materia  per  respectum 
ad  speciem  vel  formam  intelligibilem,  et  intellectus  in 
actu  est  intelligibile  in  actu. 

l.-Orat.  de  S.  Philogonio,  t.  XXIII,  p.  293.  -  2.  L.  XXII  de  Civ. 
Dei,  eap.  29,  n.  1,  t.  VII,  ool.  696. 

Non  debet  autem  hoc  intelligi l,  ait  S.  Thomas,  quasi 
divina  essentia  sit  vera  forma  intellectus  nostri,  vel  quod 
ex  ea  et  intellectu  nostro  efflciatur  unum  simpliciter, 
sicut  fit  ex  forma  et  materia;  sed  quia  proportio  essentiae 
divinae  ad  intellectum  nostrum  est  sicut  proportio  formae 
ad  materiam.  Quandocumque  enim  aliqua  duo  quorum 
unum  est  altero  perfectius,  recipiuntur  in  eodem  re- 
ceptibili,  proportio  unius  duorum  ad  alterum,  scilicet 
magis  perfecti  ad  minus  perfectum,  est  sicut  proportio 
formae  ad  materiam,  sicut  luoc  et  color  recipiuntur 
in  diaphano,  quorum  lux  se  habet  ad  colorem,  sicut 
forma  ad  materiam:  et  ita  cum  in  anima  recipiatur 
lucc  intellectiva  et  ipsa  divina  essentia  inhabitans, 
licet  non  per  eumdem  modum,  essentia  divina  se  ha- 
bebit  ad  intellectum  sicut  forma  ad  materiam. 

iO.  —  Deus  in  caelo  a  beatis  nulla  creata  similitu- 
dine  videtur.  —  Sciendum  autem  divinae  essentiae  visio- 
nem  nulla  creata  similitudine  mediante  compleri:  quae 
veritas  in  Catechismo  Romano  ita  eleganter  exprimitur 2 : 
Quoniam  vero  fieri  non  potest,  ut  alicuius  rei  creatae 
similitudo  aeque  pura  et  spiritualis  ac  Deus  ipse  est 
reperiatur,.  ita  fit  ut  ex  nulla  similitudine  divinam 
essentiam  perfecte  intelligere  possimus.  Accedit  etiam 
quod  omnes  creatae  res  certis  perfectionis  terminis 
circumscribuntur ;  at  Beus  infinitus  est,  neque  ullius 
rei  creatae  similitudo  eius  immensitatem  capere  potest. 
Quocirca  una  illa  ratio  divinae  substantiae  cognoscen- 
dae  relinquitur,  ut  ea  se  nobis  coniungat,  et  incredibili 
quodam.  modo  intelligentiam  nostram  altius  extollat, 
atque  ita  idonei  ad  eius  naturae  speciem  contemplan- 
dam  reddamur3. 


1.   Supplem.,  Quaest.  XCII,   art.  1.  —  2.  De  XII  Symb.  art.,  n.  i> 
—  3.  Cf.  tr.  de  Dbo  uno,  Quaest.  XII,  art.  2,  n.  5,  p.  391. 


1*22  TllACTATUS    DE    NOVISSIMIS.    Q.    III,    A.    1. 

11.  —  Necessitas  luminis  gloriae.  —  Sciendum  porro, 
animae  nostrae  vires,  utpote  naturaliter  impares  ad  rem 
tam  altam,  qualis  est  visio  beatifica,  eliciendam,  indigere 
auxilio  supernaturali,  tamquam  qualitate  permanenter 
intellectui  beatorum  superaddita,  qua  capax  reddatur  tam 
altae  coniunctionis  cum  divina  essentia.  Enimvero,  si  ad 
res  fidei  percipiendas  indigemus  speciali  Dei  auxilio,  quo 
mens  nostra  rebus  ad  credendum  propositis  assentiatur; 
pariter,  si  ad  Deum  amandum  super  omnia  in  hac  vita, 
supernaturalis  virtutis,  quae  caritas  est,  dono  indigemus, 
multo  magis  ad  tam  sublimem  operationem,  qualis  est  con- 
iunctio  intellectus  creati  cum  Deo  in  unoesse  intelligibili, 
speciali  animae  auxilio  opus  est,  quod  lumen  gloriae  vocatur. 

Enimvero,  nulla  res,  ut  argumentatur  S.  Thomas  \ 
potest  ad  altiorem  operationem  elevari,  nisi  roboretur  eius 
virtus.  Atqui  virtus  intellectus  creati  naturaliter  impar 
est  ad  videndam  divinam  essentiam.  Ergo  necesse  est 
virtutem  ei  superaddi,  ad  hoc  ut  ad  talem  visionem  per- 
veniat.  Non  satis  autem  esset,  si  naturalis  virtus  intensior 
fieret,  cum  visio  beata  non  sit  eiusdem  rationis  cum  vi- 
sione  naturali  intellectus.  Ergo  necesse  est  ut  fiat  aug- 
mentum  virtutis  intellectivae  per  infusionem  novae  dispo- 
sitionis,  quae  quidem  altioris  sit  ordinis,  et  per  quam 
anima  fiat  quodammodo  deiformis:  quae  dispositio  con- 
grue  lumen  gloriae  dicitur.  Qui  (Deo)  fruuntur,  ait  Ca- 
techismus  Romanus  2,  quamvis  propriam  substantiam 
retineant,  admirabilem  tamen  quamdam  et  prope  di- 
vinam  formam  induunt,  ut  dii  potius,  quam  homines 
videantur...  Id  vero  lumine  gloriae  assequemur,  cum 
eo  splendore  illustrati,  Deum  lumen  verum  in  eius 
lumine  videbimus :  nam  beati  Deum  praesentem  semper 
intuentur  3. 

Huius  autem  mirabilis  coniunctionis  essentiae  divinae 


1.  Contra  Gent.,    1.    III,  c.  53.    —    2.    P.   I,  art.    XII,  nn.  7,  9.    — 
3.  De  lnmine  gloriae,  vide  tr.  db  Deo  Uno,  Quaest.  XII,  art.  4,  p.  415. 

cum  intellectu  humano  exemplum  cernere  est  in  ferro 
quod,  admoto  igne,  ignem  ita  concipit,  ut  et  ipsum  ignis 
esse  videatur,  propriam  licet  naturam  non  amittat.  Si- 
mili  modo  beati,  Dei  amore  inflammati,  ita  in  illum  trans- 
formantur,  ut  deiformes  esse  videantur  *. 

12.  —  In  hac  Dei  visione  consistit  perfecta  Sancto- 
rum  beatitudo.  —  Porro,  cum  beatitudo  status  sit  omnium 
bonorum  aggregatione  perfectus,  ideoque  consistat  in  ap- 
prehensione  et  possessione  summi  boni,  hinc  Sancti,  ex  quo 
Deum,  qui  omnis  boni  fons  est  et  origo,  visione  imme- 
diata  et  faciali,  possident,  omni  fruuntur  dulcedine  et  per- 
fecta,  in  hoc  infinito  obiecto,  voluptate  sine  fine  gaudent. 
Quocirca,  in  Sacra  Scriptura  aeternae  vitae  felicitas  de- 
scribitur  consistens  in  liberatione  ab  omnibus  malis  etin 
adeptione  omnium  bonorum.  Sic  de  electis  legitur  2:  Non 
esurient,  neque  sitient  amplius,  neque  cadet  super  illos 
sol,  neque  ullus  aestus ,  pariter  3:  Absterget  Deus  omnem 
lacrimam  ab  oculis  eorum;  et  mors  ultra  non  erit,  ne- 
que  luctus,  neque  clamor,  neque  dolor  erit  ultra,  quia 
prima  abierunt.  Expressius  autem  adhuc  4 :  Satiabor, 
cum  apparuerit  gloria  tua.  Gloria  Dei  ipse  Deus  est, 
qui  est  sua  maiestas,  sua  pulcritudo,  suus  splendor:  et  in 
huius  gloriae  manifesta  visione  omne  nostrum  explebitur 
desiderium.  In  (Dei)  visione,  ait  S.  Augustinus  5,  merces 
tota  promittitur  dilectionis  et  desiderii  nostri...  Visio 
est  facie  ad  faciem,  quae  summum  praemium  promit- 
titur  iustis. 

Praeclari  sunt  hac  in  re  Aligherii  versus  6 : 

Cid  ch'io  vedeva,  mi  sembrava  un  riso 
DeWuniverso;  perche  mia  ebbrezza 
Entrava  per  Vudire  e  per  lo  viso. 

1.  Cf.  Cat.  Rom.,  P.  I,  art.  XII,  11.  10.  —  2.  Apoc,  VII,  16.  — 
3.  Ibid.,  17;  XXI,  4.  -  4.  Ps.  XVI,  15.  —  5.  L.  I  de  Trin.,  cc.  9,  13. 
—  6.  Parad.  XXVII,  4,  seq. 

0  gioia!  o  ineffabile  allegrezza! 
0  vita  intera  d'amore  e  di  pace  ! 
0  senza  brama  sicura  ricchezza  ! 

Ubi  notandum,  formalem  beatitudinem  consistere  in 
actu  intellectus  per  visionem  Deum  attingentis ;  ad  quem 
quidem  actum  sequitur  delectatio  voluntatis  ':  quod  dicitur 
tum  contra  Scotistas,  ponentes  beatitudinem  formalem 
in  solo  actu  voluntatis,  scilicet,  amore  amicitiae,  vel 
fruitione,  consistere,  tum  contra  alios,  illam  reponen- 
tes  in  quodam  habitu  essentiam  animae  deificante,  et 
potentiam  perficiente  ad  operationem. 

13.  —  Solvuntur  difficultates.  —  I.  Plus  distat  Deus 
ab  intellectu  nostro,  quam  intelligibile  creatum  a  sensu. 
Atqui  sensus  nullo  modo  potest  pertingere  ad  creaturam 
spiritualem  videndam.  Ergo  nec  intellectus  noster  poterit 
pertingere  ad  videndam  divinam  essentiam  2. 

Resp.  Dist.  mai.:  attenta  convenientia  in  natura* 
conc;  atteata  habitudine  proportionalitatis  inter  utrumque 
nego.  Conc.  min.  Nego  conseq.  et  conseq.  —  Duplex,  ait 
Angelicus  3,  est  similitudo  et  distantia:  una,  secundum 
convenientiam  in  natura,  alia  secundum  habitudinem  pro- 
portionalitatis.  Et  quidem,  attenta  priori  similitudine,  ma- 
gis  distat  Deus  ab  intellectu  creato,  quam  intelligibile 
creatum  a  sensu ;  attenta  vero  altera  similitudine,  magis 
distat  intelligibile  creatum  a  sensu,  quam  Deus  ab  intel- 
lectu  creato,  quia  sensus  non  est  proportionatus  ad  co- 
gnoscendum  aliquid  immateriale,  sicut  intellectus  est  pro- 
portionatus  ad  cognoscendum  quodcumque  immateriale; 
unde  Deus  non  est  extra  rationem  obiecti  intellectus 
creati.  Quocirca  divina  essentia  est  extra  facultatem  in- 
tellectus  creati,  sicut  excedens  virtutem  eius,  quemad- 


1.  1  2ae,  Quaest.   III,  art.  4.  —  2.  Suppleiu.,  Quaest.  XCII,  art.  1, 
ad  7™.  —  3.  Looo  oit. 

modum  visio  directa  solis  excedit  facultatem  seusus  no- 
stri  visus;  non  vero  quasi  aliquid  omnino  extraneum  ab 
intellectu  nostro,  sicut  sonus  est  extra  visum  *. 

II.  Inter  finitum  et  infinitum  non  potest  esse  propor- 
tio.  Atqui  intellectus  noster  se  habet  ad  Deum,  sicut  fini- 
tum  ad  infinitum.  Ergo  intellectus  noster  non  poterit 
pertingere  ad  videndam  divinam  essentiam. 

Resp.  DisL  mai.:  non  potest  esse  simplex  proportio, 
conc. ;  non  potest  esse  proportionalitas,  nego.  Conc.  min. 
Nego  conseq.  et  conseq.  —  Utique,  finiti  ad  infinitum  non 
potest  esse  simplex  proportio,  seu  proportio  cum  deter- 
minata  distantia,  quia  excessus  infiniti  supra  finitum  non 
est  determinatus :  potest  tamen  esse  inter  ea  proportio- 
nalitas,  quae  est  sine  determinata  distantia,  et  est  si- 
militudo  proportionum.  Quando  igitur  cognoscibilitas  rei 
excedit  virtutem  cognoscentis,  non  oportet  esse  propor- 
tionem  inter  cognoscens  et  cognitum,  sed  proportionali- 
tatem  tantum:  ut,  sicut  se  habet  cognoscens  ad  cogno- 
scendum,  ita  se  habeat  cognoscibile  ad  hoc  quod  cogno- 
scatur:  et  talis  proportionalitas,  ait  Angelicus  2,  sufficit 
ad  hoc  quod  infinitum  cognoscatur  a  finito  intellectu,  vel 
e  converso 3. 

14.  —  Scholion.  —  Cum  hoc  tamen  stat,  nullum  in- 
tellectum  creatum  posse  comprehendere  divinam  essen- 
tiam,  seu  illam  cognoscere  quantum  cognoscibilis  est.  Hoc 
quippe  proprium  Deo  est,  qui  pertingit  usque  ad  finem 
cognitionis  sui  ipsius,  cum  ipse  sit  ipsa  sua  cognitio :  di- 
vinam  autem  virtutem,  cum  sit  infinita,  nullus  intellectus 
creatus  potest  comprehendere,  et  sic  nullus  intellectus 
creatus  potest  cognoscere  omnia  in  quae  virtus  divina  pot- 
est 4.  —  Pariter  cavendum,  ne  dicatur  beatos,  post  resur- 

1.  Cf.  L.  III  C.  Gent.,  o.  54.  -  2.  Supplem.,  Quaest.  XCII,  art.  1, 
ad  6m.  —  3.  Alias  diffioultates  require  in  tr.  de  Dbo  uno,  Quaest.  XII, 
art.  1,  p.  387.  —  4.  L.  III  C.  Gent.  o.  56. 

rectionem,  visuros  esse  Deum  per  oculos  carnis  suae,  cum 
Deus  omnino  incorporeus  sit,  et  actio  oculi  nullimode  possit 
se  extendere  ultra  corporalia  l. 

15.  —  Reiicitur  sententia  dicentium  probabilem 
esse,  post  finale  iudicium,  unionem  hypostaticam  Verbi 
cum  creatura  rationali  glorificata.  —  Porro,  quidquid  de 
Sanctorum  gloria  in  caelo  recitetur,  cavendum  est  ab  illa 
aliquorum  recentiorum  sententia,  opinantium  non  impro- 
babile  dici,  creaturam  rationalem  glorificatam,  finali  trans- 
acto  iudicio,  unitum  iri  hypostatice  cum  Verbo:  talis 
quippe  sententia  non  tantum  gratuita  est,  nulla  scilicet 
Scripturae  aut  Patrum  auctoritate  fulcita,  sed  etiam  mul- 
tipliciter  inconvenit.  —  Primo  enim  oporteret,  in  ista 
hypothesi,  perimi  creaturae  rationalis  propriam  persona- 
litatem,  quod  quidem  divinae  bonitati  minime  convenit 2. 
Secundo,  Christo  Domino  suum  demeretur  privilegium, 
quo  praedestinatus  est  Filius  Dei  in  virtute  3,  id  est 
filiatione  naturali,  ad  cuius  praedestinationis  similitudi- 
nem,  nos  praedestinamur  fllii  Dei  analogice,  id  est  ado- 
ptiva  filiatione:  quod  si  omnes  creaturae  rationales  glo- 
rificatae,  post  finale  iudicium,  hypostatice  unirentur  Verbo, 
Christo  coaequarentur,  nec  amplius  esset  ille  centrum 
adorationum  totius  militiae  caelestis. 

Sed  maxime  advertendum  est,  Incarnationem  Verbi 
ordinatam  fuisse  primo  et  per  se  ad  redemptionem  ge- 
neris  humani,  non  autem  ad  perfectionem  universi  aut 
ad  ipsius  creaturae  glorificationem :  unde  formaliter  re- 
demptiva  dicitur,  ordinata  scilicet  ad  procurandam  re- 
staurationem  creaturae  lapsae  eiusque  unionem  cum 
Deo  per  gratiam  et  gloriam.  Quocirca,  nonnisi  hoc  se- 
posito  scripturistico  conceptu  et  admissa  Scoti  senten- 
tia,  de  Incarnatione  formaliter  mundi  ornativa,  confingi 


1.  1,  Quaeet.  XII,  art.  3.  —  2.    Cf.    Traot.    de    Incarnatione    Verbi, 
Quaest.  IV,  art.  1,  n.  6.  —  3.  Rom.,  I,  4. 

potest  praedicta  opinio  de  assumptione  finali  omnis  crea- 
turae  glorificatae  ad  unionem  hypostaticam  cum  Verbo: 
quae  quidem  opinio  non  solum,  ut  diximus,  omni  prorsus 
destituta  est  fundamento  in  Ecclesiae  magisterio,  sed 
multis  etiam  aperta  est  inconvenientibus:  unde  deserenda 
prorsus  est. 

16.  —  Solvitur  difficultas.  —  Obiicienti  orationem 
secretam,  quae  legitur  in  Missali  Romano  ad  primam 
missam  Nativitatis  Domini  nostri  Iesu  Christi :  Accepta 
tibi  sit  Domine,  quaesumus,  hodiernae  festivitatis  obla- 
tio,  ut  tua  gratia  largiente,  per  haec  sacrosancta 
commercia,  in  illius  inveniamur  forma,  in  quo  tecum 
est  nostra  substantia,  —  respondetur,  horum  verborum 
sensum  esse,  Deum  a  nobis  exorari  ut  per  gratiam  suam, 
per  gratiam,  inquam  sanctiflcantem  quae  est  habitus,  mi- 
nime  vero  per  gratiam  unionis  quae  est  ipsum  esse  Verbi, 
participes  simus  divinitatis,  cui  humanitas  Christi  hypo- 
statice  coniuncta  est:  at  eo  modo  quo  purae  creaturae 
id  convenit,  scilicet  participatione  gratiae  in  praesenti  et 
gloriae  in  futuro. 


Arttculus  II.  —  Utrum  videntium  divinam  essentiam 
unus  alio  perfectius  videat. 

1.  —  Ratio  articuli.  —  Cum  divina  essentia,  quae  est 
obiectum  visionis  beatorum  in  patria,  una  sit  et  simplicissi- 
ma,  ex  hoc  quod  omnes  beati  illam  facialiter  intuentur  in  cae- 
lis,  inferendum  videretur  eos  aequaliter  illius  visione  frui, 
et  sic  eodem  modo  et  gradu  in  felicitate  collocari.  His 
igitur  permotus  Iovinianus,  saeculo  IV,  Stoicorum  placi- 
tis  inhaerens,  statuit,  omnium  merita,  sicut  etiam  peccata, 
aequalia  esse,  itemque  merita  in  caelo,  et  poenas  in  in- 
ferno,  eadem  mensura  omnibus  decerni.  Hunc  haereticum 
impugnaverunt  sancti  Hieronymus  et  Augustinus,  eumque 

damnavit  Siricius  Papa  in  Concilio  Romano,  anno  390 *. 
Errorem  istum,  aliis  ex  principiis,  renovavit  Lutherus, 
qui  cum  contendisset  homines  iustificari,  non  per  pro- 
priam  iustitiam,  sed  per  imputationem  iustitiae  Christi, 
quae  quidem,  ut  censuit  ille,  aequaliter  fit  omnibus,  con- 
sequenter  posuit  omnes  homines  esse  aequaliter  beatos.  — 
Contra  quos  sit 

2.  —  PROP.  —  Quamvis  omnes  iusti  visionis  bea- 
tificae  atque  aeternae  felicitatis  futuri  sint  participes, 
perfectius  tamen  alii  aliis  hac  fruentur  visione,  ideo- 
que  diversus  erit  pro  diversis  beatitudinis  gradus. 

3.  —  Ecclesiae  definitiones.  —  Quod  diversus  sit 
pro  diversis  Sanctis  gradus  beatificae  visionis,  utique  re- 
spondens  meritorum  diversitati,  expresse  tradit  Concilium 
Florentinum,  dum  statuit  Sanctorum  animas  in  caelum 
mooc  recipi,  et  intueri  clare  ipsum  Deum  trinum  et 
unum,  pro  meritorum  tamen  diversitate,  alium  alio 
perfectius2.  —  Huc  redit  quod  Concilium  tridentinum 
damnat  eum,  qui  dixerit,  hominem  iustificatum,  per  bona 
opera,  non  mereri  augmentum  gloriae  3. 

«4.  —  Prob.  ex  Sacra  Scriptura.  —  Enunciata  veri- 
tas,  de  differentia  praemii  in  caelo,  ex  S.  Scriptura  aper- 
tissime  probatur.  Imprimis  Dominus  Noster  non  obscure 
insinuat  mercedem  bonis  operibus  respondere,  cum  ait4: 
Qui  recipit  prophetam  in  nomine  prophetae,  merce- 
dem  prophetae  accipiet;  et  qui  recipit  iustum  in  no- 
mine  iusti,  mercedem  iusti  accipiet;  et  quicumque  po- 
tum  dederit  uni  ex  minimis  istis,  calicem  aquae  fri- 
gidae  tantum  in  nomine  discipuli,  amen  dico  vobis, 
non  perdet  mercedem  suam.  Expressius  autem  5:  Filius 


1.  Mansi,  t.  III.,  col.  687,  688.  —  2.  Deoret.  pro  Graecis.  D.-B.  n.  693. 
3.  Sess.  VI,  can.  22.  —  4.  Matth.,  X,  41.  —  o.  Ibid.,  XVI,  27. 

hominis  venturus  est  in  gloria  Patris  sui,  et  tunc  red- 
det  unicuique,  secundum  opera  eius.  Profecto  iustus  iu- 
dex  non  esset,  nisi  mercedem  pensitaret  secundum  me- 
rita  operantis,  ita  quod  diversitas  gloriae  et  beatitudinis 
responderet  gradui  caritatis. 

Huc  quoque  pertinet  quod  ait  Apostolus  * :  Unusquis- 
que  autem  propriam  mercedem  accipiet,  secundum 
suum  lahorem;  et  rursus2:  Qui  parce  seminat,  parce 
et  metet;  et  qui  seminat  in  benedictionibus,  de  benedi- 
ctionibus  et  metet.  Quibus  verbis  indubitanter  significatur, 
praemium  in  ultima  retributione  decernendum  respon- 
dere  debere  diversitati  meritorum.  Idem  quoque  Aposto- 
lus,  loquens  de  difterentia  gloriae  in  die  resurrectionis, 
ait3:  Alia  claritas  soiis,  alia  claritas  lunae,  alia  cla- 
ritas  stellarum:  sic  et  resurrectio  mortuorum. 

Igitur,  sicut  una  stella  alteri  praefulget,  ita  unus  beatus 
alteri,  quemadmodum  gratia  et  meritis,  sic  etiam  praemio 
et  gloria,  praeeminet;  unde  canere  possumus: 

Micat  inter  omnes 
(Virginis)  sidus,  velut  inter  ignes 
Luna  minores  4. 

Apte  vero  Sancti  in  caelo  stellis  comparantur,  ob  clari- 
tatem  luminis  et  visionis  qua  in  caelis  refulgent.  Denique 
idem  Apostolus  ait 5 :  Reposita  est  mihi  corona  iustitiae, 
quam  reddet  mihi  Dominus  in  illa  die,  iustus  iudeoc: 
ubi  cum  vita  aeterna  nobis  proponatur  tanquam  merces 
et  corona,  consequens  est  illam,  pro  meritorum  varietate 
diversos  gradus  accipere. 

5.  —  Prob.  ex  traditione.  —  Eadem  veritas  de  di- 
versitate  praemii  consistentis  in  diverso  gradu  visionis 

1.  1  Cor.,  III,  8.  —  2.  2  Cor.,  IX,  6.  —  3.  1  Cor.,  XV,  41.  —  4.  Ho- 
ratius,  Od.  ad  August.  —  5.  2  Tim.,  IV,  8. 

beatificae  secundum  meritorum  diversitatem,  a  sanctis  Pa- 
tribus  saepius  recitatur,  qui  eam  fidelibus  ad  virtutis  exer- 
citium  propouere  solent.  Sic,  S.  Polycarpus,  coram  iudice 
constitutus,  fidem  suam  in  ipso  martyrio  ita  profitebatur: 
Merita  mea  doloris  aestimatione  pensabo.  Quanto  gra- 
viora  pertulero,  tanto  praemia  maiora  percipiam  ».  Pa- 
riter  Tertullianus  2:  Quomodo  multae  mansiones  apud 
Patrem,  si  non  pro  varietate  meritorum  ?  Quomodo  et 
stella  a  stella  distabit  ingloria,  nisipro  diversitate  radio- 
rum  ?  Similiter  S.  Augustinus  3 :  Etsi  alius  est  alio  fortior, 
alius  alio  sapientiorf  alius  alzo  iustior,  alius  alio  san- 
ctior,  in  domo  Patris  mansiones  multae  sunt;  nullus 
eorum  alienabitur  ab  illa  domo,  ubi  mansionem  pro 
suo  quisque  accepturus  est  merito...  Multae  mansiones, 
diversas  meritorum  in  una  vita  aeterna  significant 
dignitates. 

6.  —  Prob.  rat.  theol.  —  Intellectus  creatus  non  est 
aptus  natus  videre  divinam  essentiam  secundum  faculta- 
tem  suam  naturalem,  sed  secundum  lumen  gloriae,  quod 
illum  in  quadam  deiformitate  constituit  et  unicuique  a 
Deo  superadditur.  Atqui  omnis  forma  recipitur  in  subiecto 
secundum  dispositiouem  subiecti;  intellectus  vero  dispo- 
nitur  ad  lumen  gloriae  per  caritatem  viae,  cuius  augmen- 
tum  est  secundum  proportionem  meritorum.  Ergo,  con- 
cludit  Angelicus  4,  plus  participabit  de  lumine  gloriae 
qui  plus  habet  de  caritate:  quia  ubi  est  maior  caritas, 
ibi  est  maius  desiderium,  et  desiderium  quodammodo 
facit  desiderantem  aptum  et  paratum  ad  susceptionem 
desiderati.  Unde  qui  plus  habebit  de  caritate,  perfectius 
Beum  videbit,  et  beatior  erit 5. 

1.  Ep.  Eccles.  Smyrn.,  de  uiart.  S.  Polycarpi,  u.  11.  Ruiuart,  p.  30.  — 

2.  Scorpiace,  c.  6,  p.  412.  Colleot.  SS.  Eccles.  PP.,  t.  V.  Mediol.,  1831.  - 

3.  Tract.  LXVII,  iu  Io.,  n.  2.  t.  III,  col.  678.  —  4.  1,  Quaest.  XII,  art.  6. 
—  5.  Luminis  gloriae  offioium  uberius  explicat  Lbssius,  1.  II  de  Summo 
Bono,  c.  8,  n.  44.  Cf.  etiam  Cat.  Rom.,  P.  I,  art.  12,  nn.  8,  9. 

•7.  —  Solvuntur  difficultates.  —  I.  Contra  inaequa- 
litatem  visionis  beatificae  atque  proinde  contra  diversos 
beatitudinis  gradus,  obiiciunt  protestantes  parabolam  de 
operariis  qui,  postquam  diversis  horis  in  vinea  patrisfa- 
milias  laboraverant,  eamdem  tamen  singuli  receperunt 
mercedem,  scilicet  denarium. 

Resp.  At  imprimis  attendendum  est,  in  parabolis  non 
omnia  ad  rem,  pro  qua  parabola  inducitur,  extendi  de- 
bere,  quod  signanter  relate  ad  praesentem  parabolam 
animadvertit  S.  Ioannes  Chrysostomus.  Parabola  narra- 
tur,  ait 4 ;  nec  oportet  in  parabolis  omnia  ad  litteram 
eorplorare;  sed  cum  scopum  parabolae  didicimus,  hunc 
decerpere,  nec  cetera  curiosius  exa.minare.  Porro,  qua- 
lis  est  huius  parabolae  scopus,  nisi  ut  doceat  nos  Christus 
eos,  qui  vel  tarde  ad  divinum  servitium  accesserint,  si 
tainen  fideliter  ad  finem  usque  perseveraverint,  non  mi- 
nus  ex  Dei  bonitate  fruituros  praemio  essentiali,  quod 
consistit  in  visione  divinae  essentiae,  quam  eos  qui  inde 
a  prima  hora  Deo  servierint,  quidquid  tandem  de  gradu 
participationis  huius  praemii  decernatur.  Praecipue  autem 
illo  ordinabatur  parabola  ista,  ut  intelligerent  Iudaei  vane 
se,  ex  quo  lucem  revelationis  et  divinas  promissiones  prae 
gentilibus  accepissent,  in  seipsis  confisuros  primas  aut 
potiores  in  regno  caelesti  partes  se  accepturos,  cum  multi 
quidem  essent  vocati,  electi  vero  pauci,  et  possent  etiam 
novissimi  utique  fieriprimi,  primi  vero  novissimi,  si  hi  prae 
illis  gratiae  respondissent.  Satis  ergo  est  si,  per  denarium 
diurnum,  intelligatur  substantia  vitae  aeternae  in  Dei  vi- 
sione  consistentis,  quidquid  sit  de  gradu  quo  praemium 
illud  a  diversis  participatur.  Denarius  ille,'  ait  S.  Augu- 
stinus  2,  vita  aeterna  est,  et  in  vita  aeterna  omnes  ae- 
quales  erunt.  Quamvis  enim  meritorum  diversitate  ful- 
gebunt,  alius  magis,  alius  minus;  quod  tamen  ad  vitam 


1.  Honiil.   LXIV  in  S.  Matth.,  o.  XIX.  t.  VII.  p.    92.    —    2.    Serm. 
LXXXVII  de  Verbis  Ev.  S.  Matth.,  o.  IV,  n.  6.  t.  V.  ool.  464. 

aeternam  pertinet,  aequalis  erit  omnibus:  non  enim 
alteri  erit  longius,  alteri  brevius,  quod  pariter  aeter- 
num  est. 

II.  Ubi  est  idem  visionis  medium,  ibi  est  et  eadem 
visio.  Atqui  pro  omnibus  videntibus  divinam  essentiam, 
idem  est  visionis  medium,  scilicet  ipsa  divina  essentia. 
Ergo  omnes  videntes  divinam  essentiam,  aequaliter  illam 
vident. 

Resp.  Dist.  mai.:  ubiest  idem  medium  visionis  se  te- 
nens  tum  ex  parte  obiecti,  tum  ex  parte  subiecti,  ibi  est 
eadem  visio,  conc. ;  ubi  est  idem  medium  visionis  ex  parte 
obiecti,  at  non  ex  parte  subiecti,  nego.  Contrad.  min.: 
pro  omnibus  videntibus  divinam  essentiam,  idem  est  me- 
dium  visionis:  ex  parte  obiecti,  conc. ,  ex  parte  subiecti, 
nego.  Nego  conseq.  et  conseq.  —  Visio,  qua  videbimus 
Deum  per  essentiam,  erit  quidem  eadem  pro  omnibus 
illam  videntibus,  ex  parte  eius  quod  videtur,  necnon  ex 
parte  eius  quo  videtur:  imo  erit  eadem  cum  visione  qua 
Deus  videt  seipsum:  est  quippe  Deus  ipse  et  obiectum 
quod  videtur,  et  obiectum  quo  videtur.  At  efflcacia  visio- 
nis,  penes  quam  attenditur  diversitas  in  visione,  sequitur 
virtutem  cognoscentis :  sic  qui  habet  visum  fortiorem, 
acutius  videt.  Porro  lumen  gloriae  est  id  penes  quod 
mensuratur  virtus  cognoscentis :  quod  quidem  medium 
est,  se  tenens  non  ex  parte  obiecti  visi,  sed  ex  parte 
videntis:  est  enim  perfectio  quaedam  intellectus,  confor- 
tans  ipsum  ad  videndum  Deum :  quae  perfectio  in  diversis 
diversimode  participatur  *. 


1.  1,  Quaest.   XII,  art    6,    ad  3m;  Supplem.,   Quaest.    XCII,  art.  1, 
ad  2m. 

Articulus  III.  —  Utrum  diversae  mansiones 
in  caelo  distinguantur  penes  diversos  gradus  caritatis. 

1.  —  Quid  sint  mansiones  in  caelo.  —  Mansio,  ex 
verbo  manere,  primo  significat  quietem  vel  cessationem 
a  motu,  unde  aliquis  in  mansione  collocari  dicitur,  cum 
iam  ad  finem  motus  sui  pervenerit,  quietem  adeptus.  Quod 
quidem,  si  ad  res  spirituales  transferatur,  per  metapho- 
ram  mansio  dicetur  cum  appetitus  rationalis  iam  quie- 
verit  in  adepto  obiecto  sui  ultimi  finis;  ut  sic  diversi 
modi  consequendi  finem  ultimum  diversae  mansiones  di- 
cantur:  unde  unitas  domus  respondet  unitati  beatitudinis 
quae  est  ex  parte  obiecti ;  pluralitas  vero  mansionum  re- 
spondet  differentiae  quaein  beatitudine  invenitur  ex  parte 
beatorum.  Cum  autem  illi  qui  olim  erant  in  limbo  Pa- 
trum,  et  hi  qui  nunc  sunt  in  purgatorio,  nondum  perve- 
nerint  ad  suum  finem,  hinc  nec  in  limbo,  nec  in  purga- 
torio  distinguuntur  mansiones,  sed  solum  in  paradiso  et 
in  inferno,  ubi  est  finis  bonorum  et  malorum  *. 

2.  —  PROP.  —  In  regno  caelesti  diversae  mansio- 
nes  distinguuntur  secundum  diversos  gradus  caritatis. 

3.  —  Prob.  ex  Sacra  Scriptura.  —  Mansiones  diver- 
sas  esse  in  regno  caelorum,  expresse  tradit  Dominus  no- 
ster  2:  In  domo  Patris  mei  mansiones  multae  sunt.  Ad 
consolationem  discipulorum  suorum  protulit  Iesus  verba 
ista:  cum  enim  eos  videret  pavidos  et  anxios  ob  prae- 
nuntiatam  suam  passionem,  eorum  corda  erigit,  promis- 
sione  perfectae  quietis,  attamen  secundum  diversos  bea- 
titudinis  gradus :  non  enim  unam,  sed  multas  in  caelo  esse 
mansiones  declarat. 


1.  Supplem.,    Quaest.   XCIII,    art.    2,  corp.,    et    ad   3^.   —   2.    Io., 
XIV,  2. 

4.  —  Traditio.  —  Praeclara  sunt  quae  hac  de  re 
scribit  S.  Augustinus.  Nullus,  ait  4,  eorum  alienabitur 
ab  illa  domo,  ubi  mansionem  pro  suo  quisque  acceptu 
rus  est  merito.  Denarius  quidem  ille  aequalis  est  omni 
bus ;  sed  multae  mansiones  diversas  meritorum  in  una 
vita  aeterna  signifxcant  dignitates...  Ita  Deus  erit  omnia 
in  omnibus,  ut  quoniam  Deus  caritas  est,  per  carita- 
tem  fiat,  ut  quod  habent  singuli,  commune  sit  omnibus. 
Sic  enim  quisque  etiam  ipse  habet,  cum  amat  in  altero 
quod  ipse  non  habet...  Proinde  respuendi  sunt  a  corde 
christiano,  qui  putant  ideo  dictum  multas  esse  man- 
siones,  quia  extra  regnum  caelorum  erit  aliquid  ubi 
maneant  beati  innocentes,  qui  sine  baptismo  ex  hac 
vita  emigrarunt,  quia  sine  illo  in  regno  caelorum  in- 
trare  non  poterunt, 

Rursus  S.  Gregorius  Magnus  2:  In  eisdem  multis  man- 
sionibus,  ait,  erit  aliquo  modo  retributioviis  diversitas 
concors;  quia  tanta  vis  amoris  in  illa  pace  nos  sociat, 
ut  quod  in  se  quisque  non  acceperit,  hoc  se  accepisse  in 
alio  exultet.  TJnde  et  non  aeque  laborantes  in  vinea,  ae- 
que  cuncti  denarium  sortiuntur.  Et  quidem  apud  Pa- 
trem  mansiones  multae  sunt ;  et  tamen  eumdem  dena- 
rium  dispares  laboratores  accipiunt,  quia  una  cunctis 
erit  beatitudo  laetitiae,  quamvis  non  una  sit  omnibus 
sublimitas  vitae  3. 

£5.  —  Ratio  theol.  —  Diversitas  mansionum,  ut  di- 
ctum  est,  attenditur  secundum  diversitatem  graduum  bea- 
titudinis.  Atqui  duplex  est  huius  diversitatis  principium: 
aliud  proximum,  aliud  remotum.  Principium  proximum 
est  diversa    dispositio    quae   est  in   singulis    beatis   per 

1.  Traot.  LXVII  in  Io.,  C.  XIV.  n.  2,  3.  t.  III.  P.  2,  ool.  678.  — 
2.  Lib.  IV  Moral.  c.  XXXI.  t.  1.  p.  92.  —  3.  Cf.  S.  Irenaeus,  1.  III, 
o.  21;  Tertulhan.,  de  Resurrectione  carnis,  c.  41;  S.  Hieronym.,  ad- 
versus  Iovinian.,  1.  II,  c.  15;  S.  Basil.,  de  Spiritu  Sanoto,  o.  16:  S.  A.m- 
bros.,  1.  de  bouo  mortie.  o.  12. 

respectum  ad  opera  beatitudinis:  puta,  maior,  minorve 
promptitudo,  facilitas  et  delectatio  ad  opera  huiusmodi 
peragenda:  et  huiusmodi  principium  est  caritas  patriae, 
quae  quanto  erit  in  aliquo  perfectior,  tanto  illum  reddet 
capaciorem  ad  visionem  beatificam  eliciendam.  Princi- 
pium  autem  remotum  est  meritum,  quo  beati  talem  bea- 
titudinis  gradum  consequuntur;  atqui  meritum  procedit 
ex  habitu  caritatis  viae:  unde  operibus  nostris  reddetur 
gloria,  non  secundum  quod  sunt  opera  utcumque  facta, 
sed  secundum  quod  ex  caritate  viae  procedunt,  et  attento 
gradu  huiusmodi  caritatis  l. 

6.  —  Verba  Aligherii.  —  Veritatem  hanc  pulcher- 
rime,  modo  suo,  exponit  Aligherius  2 : 

E  dei  saver  che  tutti  hanno  ditetto, 
Quanto  la  sua  veduta  si  profonda 
Nel  Vero,  in  che  si  queta  ogn'intelletto. 

Quinci  si  pud  veder  come  si  fonda 
Uesser  beato  neWatto  che  vede, 
Non  in  quel  ch' ama,  che  poscia  seconda; 

E  del  veder  e  misura  mercede, 
Che  grazia  partorisce  e  buona  voglia : 
Cosi  di  grado  in  grado  si  procede. 

*?.  —  Scholion.  —  Quod  hic  dicitur,  respicit  gaudium 
essentiale  beatorum,  consistens  in  visione  divinae  essentiae, 
et  cuius  mensura  est  caritas,  quae  est  principium  et  tota 
ratio  merendi  in  actu  vitam  aeternam:  nam,  si  sermo 
sit  de  gaudio  accidentali,  quod  est  de  aliquo  bono  creato, 
potest  aliquis  gradus  in  merendo  considerari  ex  ipso  ge- 
nere  actus  3,  et  sic  beati  gaudebunt  etiam  de  illis  bonis 
quae   forsan  extra   gratiam    Dei  fecerint;    at  diversitas 


1.  Supplem.,  Qaaest.  XCIII,  art.  3.  —  2.  Parad.,  cant.  XXVIII,  104, 
«eq.  —  3.  Supplem.,  Quaest.  XCIII,  art.  3,  ad  3m. 

mansionum  minime  attenditur  secundum  huiusmodi  bona, 
sed  tantummodo  secundum  opera  quae  ex  caritate  pro- 
cesserint. 

8.  —  Nulla  invidia  est  Sanctis  in  caelo.  —  Porro, 
longe  a  vero  aberraret  qui  censeret,  huiusmodi  mansio- 
num  diversitatem  offlcere  perfectae  Sanctorum  felici- 
tati,  quasi  singulis  dolorem  afferre  debeat  quod  supe- 
riorem  non  occupent  locum,  aut  de  alterius  maiori  glo- 
ria  invidiae  sensu  teneantur.  Gum  enim  unusquisque  in 
sua  mansione  perfecte  gaudeat,  nequit  ipsi  desiderium 
succurrere  altioris  gloriae  gradus,  cum  huiusmodi  gradus 
capax  non  sit,  nec  possit  alicui  desiderium  subesse  rei  ad 
quam  proportionem  non  habet:  aliunde  perfecta  caritas, 
quae  unumquemque  informat,  facit  ut  singuli  de  aliorum 
bonis,  perinde  ac  sua  essent,  gaudeant,  nec  relinquit  in- 
vidiae  vel  minimum  locum. 

Egregie,  more  suo,  rem  hanc  commentatur  S.  A.u- 
gustinus.  Caeterum,  ait l,  qui  futuri  sint  pro  meritis 
praemiorum,  etiam  gradus  honorum  atque  gloria- 
rum,  quis  est  idoneus  cogitare,  quanto  magis  dicere? 
Quod  tamen  futuri  sint,  non  est  ambigendum.  Atque 
id  etiam  beata  civitas  illa  magnum  in  se  bonum  vide- 
bit,  quod  nulli  superiori  ullus  inferior  invidebit,  sicut 
nunc  non  invident  archangelis  angeli  caeteri:  tamque 
nolet  esse  unusquisque  quod  non  accepit,  quamvis  sit 
pacatissimo  concordiae  vinculo  ei  qui  accepit  obstrictus, 
quam  nec  in  corpore  vult  oculos  esse  qui  est  digitus, 
cum  membrum  utrumque  contineat  totius  carnis  pa- 
cata  compago.  Sic  itaque  habebit  donum  alius  alio 
minus,  ut  hoc  quoque  donum  habeat,  ne  velit  amplius. 

9.  —  Quaestio.  —  Utrum  gloria  corporis  coopera- 
bitur  ad  beatitudinem  animae  in  caelo  ? 

1.  L.  XXII  de  Civ.  Dei,  c.  XXX,  n.  2.  t.  7.  col.  700.  Cf.  supra,  n.  4. 

Resp.  Affirmative:  cum  enim  corpus  sit  pars  naturae 
humanae,  ordinatum  ad  bene  esse  animae,  ut  scilicet  ei 
serviat  in  suis  operationibus,  anima,  ex  coniunctione  cor- 
poris  gloriosi,  erit  in  sua  natura  perfectior  et  conse- 
quenter  in  operatione  efflcacior;  et  licet  corpus  in  prae- 
senti  vita,  ob  suam  materialitatem,  aggravet  animam, 
tamen  in  resurrectione  erit  gloriosum,  et  sic  fiet  illi  do- 
cile  instrumentum,  cooperans  animae  ad  gaudii  intensio- 
nem :  tanto  enim  aliqua  operatio  est  delectabilior,  quanto 
est  magis  consentanea  naturae  K  Pulcre  iterum  Alighe- 
rius  2 : 

Come  la  carne  gloriosa  e  santa 
Fia  rivestita,  la  nostra  persona 
Piu  grata  fia,  per  esser  tutta  quanta. 

Perche  s'accrescerd  cio  che  ne  dona 
Di  gratuito  lume  il  sommo  Bene, 
Lume  ch'a  lui  veder  ne  condiziona. 

Onde  la  vision  crescer  conviene, 
Crescer  Vardor,  che  di  quella  s'accende, 
Crescer  lo  raggio  che  da  esso  viene. 


Articulus  IV.  —  Utrum  Sancti  videntes  Deum 
omnia  videant  quae  Deus  videt. 

1.  —  Obiectum  primarium  et  obiectum  secunda- 
rium  visionis  beatificae.  —  Ad  rite  intelligendum  quae- 
nam  beati  in  Deo  videant,  primo  distinguendum  est  in 
beatifica  visione  obiectum  primarium  ab  obiecto  secun- 
dario.  Obiectum  primarium  et  principale  est  ipse  Deus 
per  se  et  immediate,  totus  quidem,  etsi  non  totaliter  vi- 
sus,  in  quo  quidem  essentialis  eorum  beatitudo  consistit 
Obiectum  vero  secundarium  sunt  creaturae,  quae  in  Deo 

1.  Supplem.,  Quaest.  XCIII,  art.  1.  —  2.  Parad.,  cant.  XIV,  43,  seq. 

a  beatis  videntur,  et  quorum  visio  ad  eorum  beatitudi- 
nem  accidentaliter  tantum  confert.  —  Rursus,  circa  obie- 
ctum  secundarium,  duplex  scientia  seu  notitia  distingui 
debet:  quarum  una  est  scientia  visionis,  quae  respicit  ea 
quae  aliquando  actu  fuerunt,  sunt,  aut  erunt;  altera  est 
scientia  vel  notitia  simplicis  intelligentiae,  quae  comple- 
ctitur  omnes  res  possibiles. 

3.  —  PROP.  —  Cum  beati  nequeant  comprehen- 
dere  divinam  essentiam,  non  omnia  in  Deo  vident 
quae  Deus  ipse  videt 

3.  —  Prob.  —  Quod  beati  comprehendere  non  possint 
divinam  essentiam,  comprehensione  formaliter  accepta, 
ex  eo  sequitur,  quod  non  vident  divinam  essentiam  se- 
cundum  modum  ipsius  essentiae,  sed  secundum  modum 
proprium  qui  finitus  est.  Porro,  Deus  ipse  se  comprehen- 
dit,  quia  tam  perfecte  se  cognoscit,  quam  cognoscibilis 
est.  Omnis  res  autem  in  tantum  est  aut  esse  potest,  in 
quantum  a  divina  potentia,  quae  omnia  potest,  dependet: 
potest  autem  Deus  infinita,  cum  eius  potentia,  sicut  eius 
natura,  infinita  sit.  Si  igitur  aliquis  intellectus  creatus 
videret  in  divina  essentia  omnia  quae  Deus  ipse  videt, 
necesse  esset  illum  comprehendere  divinam  essentiam, 
quod  impossibile  est l. 

«4.  —  Quaenam  beati  in  Verbo  videbunt.  —  Dicen- 
dum  ergo  singulos  beatos  tanto  plura  in  divina  essentia 
conspicere,  quanto  clarius  divinam  essentiam  intuentur. 
Divina  enim  essentia  est  veluti  speculum  voluntarium,  et 
sicut  ostendit  se  cui  vult,  ita  in  se  ostendit  quae  vult, 
scilicet,  secundum  gradum  luminis  gloriae  quam  unus- 
quisque  percipit.  Attamen,  qui  videt  Deum  per  essentiam, 

1.  Supplem,  Quaest.  XCII,  art  3;  Cf.  tr.  db  Dbo  uno.  Quaest.  XII, 
art.  7,  8. 

etiamsi  nihil  aliud  cognosceret,  perfectum  tamen  haberet 
intellectum;  nec  perfectior  est  aliquis  intellectus  ex  hoc 
quod  cum  Deo  aliquid  aliud  cognoscit,  nisi  quatenus  Deum 
ipsum  plenius  videt.  Quocirca  hic  applicari  potest  quod 
ait  S.  Augustinus  l:  Infelix  homo,  qui  scit  illa  omnia, 
scilicet  creata,  te  autem  nescit:  beatus  autem  qui  te 
scit,  etiamsi  illa  nesciat.  Qui  vero  te  et  illa  novit,  non 
propter  illa  beatior,  sed  propter  te  solum  beatus  est, 
si  cognoscens  te  sicut  Deum  glorificet,  et  gratias  agat, 
et  non  evanescat  in  cogitationibus  suis,  quod  certe  de 
Sanctis  in  caelo  dici  non  potest.  Desiderium  ergo  res  sciendi, 
quo  Sancti  tenentur,  perfecte  implebitur  ex  hoc  quod 
Deum  videbunt,  sicut  eorum  desiderium  habendi  bona 
complebitur  in  eo  quod  Deum  habebunt.  Sicut  enim  Deus, 
in  hoc  quod  perfectam  habet  bonitatem,  sufficit  affectui, 
et  eo  habito,  omnia  bona  habentur  quodammodo,  ita  eius 
visio  sufficit  intellectui,  iuxta  illud  *:  Domine,  ostende 
nobis  Patrem,  et  sufficit  nobis  3. 

5.  —  Augmentum  visionis  in  beatis.  —  Quae  cum 
ita  sint,  potest  scientia  beatorum,  sicut  etiam  angelorum, 
augeri  usque  ad  diem  iudicii,  sicut  alia  quae  ad  praemium 
accidentale  pertinent.  Post  diem  iudicii  vero,  consummata 
iam  gloria  hominum  et  angelorum,  ulterius  non  profi- 
cient,  cum  dici  possit  omnes  beatos  tunc  cognoscere  omnia 
quae  Deus  cognoscit  scientia  visionis,  id  est  omnia  quae 
fuerunt  aliquando  in  actu.  Porro,  plenitudinem  hanc 
scientiae  visionis  iam  possidet  anima  Christi :  unde,  cum 
superiores  intellectus  in  caelo  illuminent  inferiores,  di- 
cendum,  omnes  beatos  et  angelos  recipere  illuminationem 
ab  eo,  iuxta  illud4:  Claritas  Dei  illuminavit  (civitatem 
Hierusalem),  et  lucerna  eius  est  Agnus.  Perget  vero 
anima  Christi  illuminare  beatos  etiam  post  diem  iudicii, 

1.  L.  V  Confessionum,  o.  4,  n.  7.  t.  I,  col.  110.  —  2.  Io.,  XIV,  8. 
—  3.  Supplein.,  Quaest.  XCII,  art.  3,  ad  7™.  —  4.  Apoc,  XXI,  23. 

non  quidem  nova  illuminatione,  quasi  scientia  inferiorum 
esset  augenda,  sed  continuatione  illuminationis,  sicut,  ait 
S.  Thomas  l,  si  intelligatur  quod  sol  quiescens  illumi- 
nat  aerem. 

6.  —  Quaestio.  —  Quomodo  componi  possit  immu- 
tabilitas  visionis  beatificae  cum  novis  manifestationibus  ? 

Resp.  —  Ad  intelligendum  quomodo  istae  novae  acces- 
siones  cum  immobilitate  et  aeternitate  visionis  beatificae 
consistere  possint,  sciendum  est  hanc  visionem  non  esse 
habitum,  sed  actum,  qui  ab  obiecto  principali,  quod  est  Deus 
visus,  specificatur;  unde  in  huius  visione  impossibile  est 
esse  aliquam  novitatem,  et  videns  divinam  Essentiam 
eam  a  principio  tantum  videt,  quantum  unquam  visurus 
est.  At,  hac  visione  immota  manente,  non  repugnat,  ex 
parte  obiecti  secundarii,  novas  accessiones  fieri,  non  qui- 
dem  sic,  ut  obiectum  iam  visum  non  amplius  videatur  et 
postea  videatur,  quod  mutationem  in  ipso  visionis  actu 
induceret,  sed  hoc  sensu,  quod  novae  manifestationes,  et 
quidem  formaliter  per  divinam  essentiam,  fiant ;  quo  casu 
novitas  non  se  tenet  ex  parte  obiecti  principalis,  et  con- 
sequenter  non  ex  parte  ipsius  actus  qui  ab  illo  obiecto 
specificatur,  sed  se  tenet  tantummodo  ex  parte  obiecti 
secundarii. 

*7.  —  Solvitur  tacita  obiectio.  —  Urgenti  autem  quod 
aeternitas  continet  omne  tempus,  et  sic  non  admittit  prius 
et  postea,  visio  beatifica  vero  aeternitate  mensuratur,  — 
respondetur  quod  aeternitas  quidem  imparticipata,  qua- 
lis-  est  aeternitas  Dei,  continet  absolute  omne  tempus,  non 
autem  aeternitas  participata.  Unde  visio  beatifiGa,  ex  qua 
parte  respicit  obiectum  principale,  sic  continet  omne 
tempus  ex  momento  quo  incipit,  ut  additionem  non  pa- 
tiatur;  ex  qua  parte  vero  respicit  obiectum  secundarium, 

1.  Supplem.,  Quaest.  XCII,  art.  3,  ad   12*». 

etiam  ex  momento  quo  hoc  obiectum  menti  affulget,  con- 
tinet  omne  tempus,  ita  tamen  ut  postea,  accipiendo  sci- 
licet  xo  postea  ex  parte  temporis,  novum  obiectum  suc- 
cedat,  quo  habito,  pro  hoc  obiecto  aeternitas  incipiat  sine 
motu,  et  sic  de  aliis  l. 

8.  —  Beatitudinis  incrementum.  —  Quantum  vero 
ad  beatitudinis  incrementum  ex  horum  obiectorum  addi- 
tione,  dicendum  est  eam  non  formaliter,  sed  causaliter 
crescere,  id  est  non  crescere  in  ipso  obiecto  quod  consti- 
tuit  formam  visionis  beatificae,  sed  in  eo  quod  ex  ista 
forma  causatur,  scilicet  in  obiectis  secundariis,  seu  acci- 
dentaliter,  quod  ita  explicat  Caietanus2:  Cognoscere  ali- 
quid  in  Verbo  contingit  dupliciter :  uno  modo  forma- 
liter,  alio  modo  causaliter.  Et  dico,  quod  S.  Thomas 
non  intendit,  angelos  quoscumque  de  novo  videre  ali- 
quid  in  Verbo  formaliter,  sed  tantum  causaliter,  id 
est,  ex  divinis  illuminationibus,  quae  se  habent  ad  vi- 
sionem  Verbi,  sicut  accidentia  quaedam  concomitantia 
non  simuU  sed  successive,  iuxta  successivam  disposi- 
tionem  ipsorum  secundum  congruentiam  ad  officia 
sua  eocequenda.  Cum  hoc  tamen  stat,  quod  quaedam 
mysteria  gratiae  angeli  omnes  vel  aliqui  in  Verbo  for- 
maliter  videant  ab  initio  beatitudinis  suae.  Nec  tamen 
oportet  haec  pertinere  ad  obiectum  beatificum,  ut  sic. 
Iam  enim  in  quaestione  decima  secunda  declaratum 
est,  quod  videre  aliquid  in  Verbo  formaliter  contingit 
dupliciter,  scilicet,  per  se  primo,  et  secundario,  et  quod 
ipse  Deus  tantum  videtur  per  se  primo  creaturae  au- 
tem  secundario.  Et  propterea  ipse  solus  beatus,  iuxta 
illud  Augustini:  qui  autem  te,  et  illa  novit,  non  pro- 
pter  illa  beatior,  sed  propter  te  solum  beatus  3. 


1.  Vide  quae  hac  de  re  seripsimus  in  Traet.  db  Angelis,  Vol.  I, 
Quaest.  LVII,  art.  5,  n.  7,  p.  184;  et  rursus  Vol.  II,  Quaest.  CVI,  art.  I, 
n.  10,  p.  13.  —  2.  In  1.  Quaest.  LVII,  art.  5.  —  3.  Caiet.,  loco  eit. 

Articulus  V.  —  TJtrum  beati  poenas  damnatorum 

videant. 

1.  —  Ratio  articuli.  —  Cum  Sancti  ia  visione  divi- 
nae  essentiae  perfecte  sint  beati,  videretur  poenas  quas 
damnati  patiuntur  eis  abscondi  debere,  ne  qua  amaritudo 
eorum  gaudio  misceatur,  maxime  cum  inter  eos  qui  ae- 
ternis  suppliciis  deputantur,  aliqui  esse  possint  eisdem 
vel  carnis  cognatione  vel  amicitiae  consuetudine  devincti. 
Similiter,  cum  naturaliter  homini  contristabile  sit  quid- 
quid  contra  se  aut  sui  honorem  fieri  cognoscit,  aut  ma- 
lum  quod  diabolus  vel  perversi  homines  contra  personas 
sibi  caras  attentant,  videretur  Sanctos  in  caelo  regnantes 
latere  debere  iniurias  vel  maledicta,  quae  a  viventibus 
contra  eorum  memoriam  interdum  proferuntur,  aut 
insidias  quas  mali  in  personas  sibi  caras  moliuntur.  — 
At,  contra  sit 

2.  —  PROP.  —  a)  Beati  in  regno  caelesti  damna- 
torum  poenas  videbunt;  (3)  sed  videre  etiam  poterunt 
mala,  quae  vel  in  sui  memoriam,  vel  in  personas  aut 
instituta  sibi  cara,  a  diabolo  aut  perversis  hominibus 
attentantur. 

3.  —  Prob.  ia  Pars.  —  Nihil  a  beatis  subtrahi  debet, 
quod  ad  perfectionem  eorum  beatitudinis  pertineat.  Atqui 
unumquodque  magis  cognoscitur  ex  comparatione  con- 
trarii,  quia  contraria  iuxta  se  posita  magis  elucescunt. 
Quocirca,  ut  finalis  beatitudo  Sanctis  magis  complaceat, 
ac  uberiores  de  ea  gratias  ipsi  Deo  reddant,  datur  eis  ut 
poenas  impiorum  perfecte  videant l. 

4.  —  Solvitur  tacita  obiectio.  —  Obiicienti  turpitu- 
dinem  obiecti  visibilis   redundare  in  imperfectionem  vi- 

1.  Supplem.,  Quaest.  XCIV,  art.  1. 

sionis,  —  respondetur  quod  quamvis  pulcritudo  obiecti 
visibilis  ad  perfectionem  faciat  visionis,  visibilis  tamen 
turpitudo  sine  visionis  imperfectione  essepotest:  species 
enim  rerum  in  anima,  per  quas  contraria  cognoscuntur, 
non  sunt  contrariae.  Unde  etiam  Deus,  qui  perfectissi- 
mam  cognitionem  habet,  omnia  pulcra  et  turpia  videt * ; 
et  similiter  Sancti,  absque  ulla  sui  offensione,  damnato- 
rum  poenas  videre  poterunt. 

£>.  —  Prob.  2a  Pars.  —  Cum  Sancti  in  caelo  ea  quae 
ad  se,  ad  suas  familias  aut  ad  instituta  ad  quae  perti- 
nuerunt,  naturaliter  cognoscere  desiderent,  hinc  creden- 
dum  est,  haec  eisdem  manifestari,  et  non  bona  tantum, 
sed  etiam  mala.  Haec  autem  mala,  si  quidem  in  seipsis 
viderentur,  dolorem  eis  et  tristitiam  utique  possent  ad- 
ferre:  at  cum  Sancti  ea  intueantur  in  divina  essentia, 
hinc  nulla  eis  ex  hac  visione  molestia  potest  provenire, 
quia  iustissimam  et  altissimam  vident  rationem  cur  Deus 
ita  fieri  permittit;  et  cum  voluntatem  habeant  divinae 
voluntati  perfectissime  conformem,  hinc  eum  de  iis  quae 
circa  se  fieri  disposuerit,  tanquam  de  suavissima  et  ama- 
bilissima  ordinatione,  sine  fine  collaudant.  Oh!  utinam 
possemus  et  nos  in  hac  vita  divinis  circa  nos  dispositio- 
uibus  tam  humiliter  et  filialiter  acquiescere,  ut  bonum 
reputaremus  quidquid  vel  grave  ex  divina  ordinatione 
nobis  possit  accidere ! 

(3.  —  Beati  miseriis  damnatorum  minime  compa- 
tiuntur.  —  Sciendum  autem  ulterius,  quod  beati  in  caelo 
damnatorum  miseriis  minime  compatientur.  Ex  hoc  enim 
compassio,  ex  ratione  electionis,  in  nobis  enascitur,  quod 
malum  alterius  repelli  volumus:  unde  in  iis  quae  secun- 
dum  rationem  nolumus  repelli,  talem  non  habemus  com- 
passionem.  Porro  peccatores,  quamdiu  sunt  in  hoc  mundo, 

1.  Ibid.,  ad  2™. 

in  tali  statu  sunt,  quod  sine  praeiudicio  divinae  iustitiae, 
possunt  de  statu  miseriae  et  peccati  in  beatitudinem 
transferri.  Ideoque  Sancti  in  caelo,  sicut  Deus  ipse,  ob 
caritatem  qua  nos  prosequuntur,  miseriis  nostris  quo- 
dammodo  compatiuntur,  cum  possibile  sit  hominem  via- 
torem  transferri  de  statu  miseriae  ad  statum  felicita- 
tis:  sed  damnatorum  infelicitati  nullimode  compatiun- 
tur,  cum  isti  sint  omnino  extra  ordinem  caritatis, 
et  divinae  iustitiae  repugnet  eos  a  suis  miseriis  libe- 
rari  j.  Omnipoiens  Deus,  ait  S.  Gregorius  2,  quia  pius 
est,  miserorum  cruciatu  non  pascitur;  quia  vero 
iustus  est,  ab  iniquorum  ultione  in  perpetuum  non 
sedatur. 

T\  —  Scholion.  —  Quinimmo  dici  debet  Sanctos,  in 
regno  caelorum,  intuentes  damnatorum  poenas,  de  eis 
gaudere,  non  quidem  per  se,  sed  per  accidens,  contem- 
plantes  scilicet  in  eis  adimpletum  divinae  iustitiae  ordi- 
nem  et  suam  a  talibus  poenis  liberationem.  Enimvero, 
potest  aliquid  esse  materia  gaudii  vel  per  se,  vel  per 
accidens.  Per  se  quidem,  quando  de  ea  re  quis  gaudet  in 
quantum  huiusmodi;  per  acoidens  vero,  ratione  alicuius 
adiuncti.  Igitur,  Sancti  per  se  non  laetabuntur  de  poenis 
damnatorum,  sed  per  accidens,  considerando  scilicet  in 
eis  divinae  iustitiae  ordinem,  et  suam  liberationem,  de 
qua  gaudebunt;  et  sic  divina  iustitia  et  sua  liberatio 
erunt  per  se  causa  gaudii  beatorum,  poena  autem  dam- 
natorum,  per  accidens.  —  Huc  pertinet  quod  in  Psalmo 
legitur3:  Laetabitur  iustus,  cum  viderit  vindictam; 
necnon  illud  quo  Isaias  suam  prophetiam  claudit4:  Et 
egredientur,  et  videbunt  cadavera  virorumqui  prae- 
varicati  sunt  in  me:  vermis  eorum  non  morietur,  et 


1.  Supplem.,  Quaest.  XCIV,  art.  2.    —    2.  Dialog.,    I.  IV,    Cap.  44. 
t.  I,  p.  1057.  —  3.  Ps.  LVII,  11.   -  4.  C.  LXVI,  24. 

ignis  eorum  non  eocsting  uetur ,  el  erunt  usque  ad  sa- 
tietatem  visionis  omni  carni  *. 

8.  —  Solvitur  difficultas.  —  Laetari  de  malo  alte- 
rius  ad  odium  pertinet.  Atqui  in  beatis  nullum  erit  odium. 
Ergo  beati  non  laetabuntur  de  miseriis  damnatorum. 

Resp.  Dist.  mai.:  laetari  de  malo  alterius,  in  quan- 
tum  huiusmodi,  conc;  laetarr,  ratione  alicuius  adiuncti, 
nego.  Conc.  min.  Nego  conseq.  et  conseq.  —  Sicut  potest 
quis  de  malo  proprio  quandoque  laetari,  puta  in  quantum 
huiusmodi  malum  confert  ad  salutem  aeternam,  quo 
sensu  dicebat  S.  Paulus  2:  Placeo  mihi  in  infirmitatibus 
meiSy  ita  de  alterius  malo  aliquis  potest  delectari,  scilicet 
ob  bonum  huic  malo  adnexum.  —  Ubi  tamen  differentia 
est  inter  viatorem  et  comprehensorem :  quia  in  homine 
viatore  passiones  saepe  rationem  praeveniunt,  et  proinde 
ille  interdum  reficitur  aliorum  poenis  secundum  se;  in  pa- 
tria  autem  nullus  est  motus  iudicium  rationis  non  conse- 
quens,  et  ideo  beati,  cum  de  poenis  damnatorum  laetan- 
tur,  nullimode  possunt  peccare  3. 


1.  Supplem.,  Quaest.  XCIV,  art.  3.  —  Potest  ad  hanc  rem  referri 
illud  Aligherii,  quo  a  eonsideratione  tormentorum  damnatorum  exulare 
vult  compassionis  vel  misericoroiae  sensum  : 

Qui  vive  la  pieta  quando  e  ben  morta. 
Chi  e  piu  scellerato  di  colui 
Ch'al  giudicio  divin  passion  porta? 

Inf.,  Cant.  XX,  28,  seq. 

Nomen  pieta  hic  duplici  sensu  accipitur:  primo,  pro  religione,  et  secundo 
pro  commiseratione :  et  sensus  est,  veram  religionem  compassionem  de 
poenis  damnatorum  excludere.  Nomen  vero  giudicio  valet  pro  punitione ; 
passion  vero  pro  compassione:  et  sibivult,  ad  scelus  pertinere,  si  quis 
poenis  damnatorum  compatiatur.  —  2."  2  Cor.,  XII,  10.  —  3.  Supplem, 
Quaest.    XCIV,   art.  3,  ad  1™  et  3m. 

Articulus  VI.  —  Utrum  animabus  beatorum  conce- 
niente)'  assignentur  tres  dotes:  scilicet  visio,  com- 
prehensio  et  fruitio. 

i.  —  Quid  sit  dos.  —  Nomen  dos,  a  donaudo  deri- 
vatum,  secundum  rationem  nominis,  significat  cuiuscum- 
que  generis  perfectionem,  qua  homo  ornari  potest:  quo 
sensu  ait  Ovidius1:  Et  quacumque  potes  ciote  placere, 
place.  Igitur  hoc  sensu  beatorum  dotes  significant  dona 
spiritualia,  eisdem  ad  ornatum  data,  quae  cum  eis  in 
aeterna  beatitudine  iugiter  perseverant.  —  At  strictius 
acceptum,  nomen  hoc  ad  carnale  matrimonium  transla- 
tum  est,  ad  significandum  illud  quod  sponsae  pater  illi 
dat,  ad  convenienter  sustentanda  onera  matrimonii.  Porro, 
cum  Sanctorum  glorificatio  speciem  praeseferat  spiritua- 
lis  cuiusdam  connubii,  hinc  naturale  est  ut  ad  opera 
huiusmodi  vitae  beatae  aliqua  superaddantur  animae,  ad 
interiorem  illius  decorem  pertinentia:  nam  in  matrimonio 
quidem  corporali  requiritur  decor  exterior,  in  spirituali 
autem  decor  interior,  iuxta  illud  2:  Omnis  gloria  eius 
filiae  regis  ab  intus  3.  —  Quae  cum  ita  sint,  hic  quaeri- 
tur  proprie  de  dotibus  animarum  beatarum,  nam  de  do- 
tibus  corporum  glorificatorum  inferius  agetur  4. 

S.  —  Dos  differt  a  beatitudine.  —  Ne  autem  quis 
falso  existimet,  dotem  idem  esse  ac  beatitudinem,  scien- 
dum,  beatitudinem  dici  ipsam  operationem  perfectam, 
qua  anima  beata  Deo  coniungitur.  dotes  vero  sunt  dispo- 
sitiones  auimae  inhaerentes,  per  quas  anima  ordinatur 
ad  perfectam  beatitudinis  comprehensionem:  unde  beati- 
tudo  et  dos  realiter  differunt.  Enimvero,  beatitudo,  quae 
una  tantum  est,  non  ordinatur  ad  coniunctionem  animae 

1.  L.  I  de  arte  auiaudi,  vers.  598.  —  2.  Ps.  XLIV,  14.  —  3.  Suppleni.. 
Quaest.  XCV,  art.  1.  —  4.  Quaest.  VIII. 

cum  Christo,  sed  est  ipsa  huiusmodi  coniunctio,  quae  est 
per  operationem;  dotes  autem,  quae  plures  recensentur, 
sunt  dona  dispouentia  ad  huiusmodi  coniunctionem  K 

3.  —  PROP.  —  Convenienter  beatorum  animabus 
tres  assignantur  dotes:  scilicet  visio,  comprehensio 
et  fruitio. 

«4.  —  In  Sacra  Scriptura,  licet  expressa  mentio  de 
hisce  dotibus  non  fiat,  plura  tamen  sunt  loca,  ex  quibus 
eas  deducere  fas  est.  Et  primo  quidem,  apud  Isaiam  di- 
citur  in  persona  beati 2:  Induit  me  vestimentis  salutis,. . 
quasi  sponmm  ornatam  monilibus  suis :  porro  sponsa- 
rum  ornamenta  ad  dotem  pertinent.  Propius  autem,  ex 
S.  Paulo  accipimus,  per  corporale  matrimonium,  spiri- 
tualem  coniunctionem  animae  ad  Christum  significari  '•: 
Sacramentum  hoc  magnum  est:  ego  autem  dico  in 
Christo  et  in  Ecclesia.  Atqui,  in  matrimonio  corporali, 
sponsa  dotata  traducitur  in  domum  sponsi.  Ergo  cum 
Sancti,  in  sua  beatificatione,  in  domum  Christi  traducan- 
tur,  conveniens  est  quod  aliquibus  dotibus  exornentur. 

B.  —  Ratio  theologica.  —  Congrue  beatifica  visio  ma- 
trimonio  comparatur,  in  quo  anima  perpetuo  desponsatur 
Christu  Domino,  iuxta  illud4:  Et  sponsabo  te  mihi  in 
sempiternum :  et  sponsabo  te  mihi  in  iustitia,  et  iudi- 
cio,  et  in  misericordia  et  in  miserationibus.  Porro,  in 
matrimonio  terrestri  dotes  dantur,  tum  ad  sublevandum 
onera  matrimonii,  tum  in  solatium  matrimonii,  scilicet, 
ad  opera  matrimonii  convenienter  adimplenda.  Atqui  in 
caelesti  illo  matrimonio,  non  sunt  quidem  aliqua  onera; 
adest  tamen  ibi  summa  perfectio  et  iucunditas  operum. 
Ergo  convenienter  animabus  beatorum  dotes  assignantur, 


1.  Snppleiu..    Quaest.    XCV,    art.    2.    —    2.    LXI,    10.     -    3.  Eph., 
V,  32.  —  4.  Os.,  II,  1.   19. 

per  quas  videlicet   Sponso   Christo  delectabiliter  coniun- 
gantur. 

€>.  —  Scholion.  —  Etsi  spirituale  matrimonium  cum 
Christo  inchoative  contrahat  anima  in  hac  vita  per  fidem 
et  caritatem,  tamen  dotes  non  assignantur  Sanctis,  nisi 
quando  transferuntur  ad  gloriam,  in  qua  sponso  Christo 
praesentialiter  perfruuntur.  Nam  et  dotes  sponsae  non 
consueverunt  assignari  quando  desponsatur,  sed  quando 
in  domum  sponsi  traducitur,  ut  praesentialiter  sponsum 
habeat,  et  cum  eo  indivisa  et  perpetua  vitae  consuetu- 
dine  utatur  l. 

T.  —  Tres  animae  dotes,  visio,  comprehensio,  frui- 
tio.  —  Porro,  qudd  tres  animabus  Sanctorum  dotes  conve- 
nienter  assignentur,  scilicet  visio,  comprehensio  et  fruitio, 
ex  hoc  patet,  quod  cum  ultima  ncstra  beatitudo  in  visione 
beatifica  reponatur,  ipsa  debet  esse  perfectissima  et  ma- 
xime  delectabilis.  Hoc  autem  esse  non  potest,  nisi  et  ipsa- 
met  visio  prompte,  faciliter  et  delectabiliter  eliciatur,  et 
videns  coniungatur  obiecto  visibili  cum  summa  conve- 
nientia  et  delectatione.  Igitur,  ex  parte  visionis  dos  po- 
nitur,  quae  eodem  nomine  visio  appellatur,  et  respondet 
virtuti  fidei  in  hac  vita;  ex  parte  autem  obiecti  visibilis, 
primo  ponitur  comprehensio,  quae  respondet  spei,  et  si- 
gnificat  firmam  et  fixam  summi  Boni  apprehensionem ; 
secundo  ponitur  fruitio,  quae  correspondet  caritati  viae, 
et  siguificat  perfectam  quietem  in  possessione  obiecti  in- 
finite  amabilis  2.  —  Ubi  sedulo  notandum,  visionem,  de 
qua  hic  agimus,  minime  sumi  pro  ipso  visionis  actu:  sic 
enim  visio  non  est  dos,  sed  ipsamet  beatitudo  fprmalis; 
sed  sumitur  pro  habitu,  a  quo  talis  operatio  elicitur  3. 


1.  Suppleui.,    Quaest.   XCV,  art.    1,    ad    4m.  —  2.  Ibid.,  art.  5.    — 
3.  Ibid.,  art.  2,  ad  3™. 

8.  —  Christo  proprie  non  competit  habere  dotes.  — 
Sciendum  autem  quod,  licet  Christus  habeat  perfectissi- 
mam  visionem,  comprehensionem  seu  assecutionem,  nec- 
non  fruitionem  divinae  essentiae,  ista  tamen  proprie  in 
eo  non  dicuntur  dotes,  quia  inter  sponsum  et  sponsam 
exigitur  personarum  distinctio;  unde  dicitur  l:  Qui  habet 
sponsam,  sponsus  est;  in  Christo  autem  non  est  aliquid 
personaliter  distinctum  a  Filio  Dei  qui  est  sponsus.  Prae- 
terea,  Christus  ipse  est,  prout  una  essentia  est  cum  Patre 
et  Spiritu  Sancto,  qui  dat  animae  dotes:  non  autem  eius- 
dem  est  dare  dotes  et  accipere.  Anima  igitur  beata  recipit 
a  tota  Trinitate  praedictas  dotes  ut,  tanquam  sponsa,  di- 
lecto  sponso  Christo  fideliter  inhaerens,  cum  ipso,  et  per 
ipsum,  et  in  ipso,  altissimam  et  suavissimam  divinae  es- 
sentiae  contemplationem,  in  totam  aeternitatem,  perfi- 
ciat2:  in  Christo  autem  locum  horum  tenet  divina  essentia, 
cui  humanitas  hypostatice  est  coniuncta. 

9.  —  Angelis  non  proprie  convenit  habere  dotes, 
sicut  hominibus.  —  Denique  notandum,  quod  quia  inter 
sponsum  etsponsam  naturae  conformitas  exigitur,  Christus 
autem  non  est  angelis  conformis  secundum  naturam  hu- 
manam,  neque  secundum  naturam  divinam,  ideo  eis  non 
ita  proprie  convenit  ratio  dotis,  sicut  hominibus,  licet  et 
ipsi  promptitudinem  habeant  ad  videndum  divinam  essen- 
tiam,  illam  quoque  firmiter  teneant  nec  unquam  dimit- 
tant,  et  in  illa  plenissime  delectentur.  Praeterea,  dotes 
hominibus  dantur  intuitu  passionis  Christi,  qui  pretio  San- 
guinis  sui  gloriosam  sibi  sponsam  acquisivit  Ecclesiam 3. 
At  Christus  pro  angelis  non  est  passus.  Ergo  non  tam 
proprie  angelis  dotes  assignantur,  sicut  hominibus  4. 


1.  Io..  III,  29.    -  2.  Supplem.,  1.   cit.,  art.  3.  —  3.  Eph.,  V,  25,  seqq. 
—  4.  Ibid.,  art.  4. 

Akticulus  VII.  —  Utrum  quibusdam  bealis  aureola 

debeatur. 

1.  —  Aurea  et  aureola.  —  Essentiale  hominis  prae- 
mium,  quod  est  beatitudo  aeterna,  consistit  in  perfecta  co 
niunctione  animae  ad  Deum  per  visionem  beatificam  et 
consequentem  perfectam  eius  fruitionem.  Hoc  autem  prae- 
mium  merito  vocatur  corona  vel  aurea,  tum  quia  red- 
ditur  tanquam  merces  pro  praelio  quod  homo  viriliter 
in  hac  vita  sustinuit,  eumque  qoasi  regiae  dignitatis  par- 
ticipem  efflcit,  tum  quia  hominem  in  perfectissimo  statu 
constituit,  cum  circularis  figura,  coronae  propria,  perfe- 
ctionem  significet.  At  praeter  huiusmodi  praemium  es 
sentiale,  quod  dicitur  aurea,  distingui  solet  aliud  prae- 
mium  accidentale,  praemio  essentiali  superadditum,  ob 
specialia  quaedam  opera,  in  quibus  ratio  invenitur  excei- 
lentis  cuiusdam  victoriae;  at  quoniam  praemium  essen- 
tiale,  respondens  merito  ratione  caritatis,  quantumcumquo 
parvum  sit,  semper  maius  est  hoc  praemio  respondente 
actui  ratione  sui  generis,  propterea  praemium  huiusmodi 
accidentale  diminutive  dicitur  aureola,  quasi  minor  aurea. 
Est  igitur  aureola  praemium  quoddam  accidentale, 
praemio  essentiali  supe?\additumf  ob  eoccellentem  quam- 
dam  Hctoriam  ab  homine  reportatam  l. 

2.  —  PROP.  —  Aureola  in  beata  patria  debetur 
a)  virginibus,  b)  martyribus  atque  c)  doctoribus. 

3.  —  Prob.  —  Aureola  est  quoddam  privilegiatum 
praemium  privilegiatae  victoriae  respondens;  ideoque  tres 
aureolae  distinguuntur  secundum  privilegiatas  victorias  in 
tribus  pugnis,  quae  cuilibet  homini  immiuent:  quae  sunt 


1.  Supplem.,  tjuaest.  XCVI,  art.  1.  Cf.  tr.  dk  B.ma  Viroikm  Makta. 
Matrk    Dbi,  P.  II,  ('.  I,  art.  8,  n.  15,  p.  335. 

contra  carnem,  contra  mundum  et  contra  diabolum,  se- 
cuiidum  illud1:  Omne  quod  est  in  mundo,  concupi- 
scentia  carnis  est,  et  concupiscentia  oculorum,  et  su- 
perbia   citae. 

Primo  quidem,  in  pugna  quae  est  contra  carnem,  ille 
potissimam  obtinet  victoriam,  qui  a  voluptatibus  sensus, 
quae  sunt  praecipuae  in  hoc  genere,omninoabstinet:  huius 
modi  autem  est  virgo,  et  ideo  virginitati  aureola  debetur.  In 
pugua  vero  qua  contra  mundum  pugnatur,  illa  est  prae- 
cipua  victoria,  cum  a  mundo  persecutionem  usque  ad 
mortem  sustinemus;  unde  et  martyribus,  qui  in  ista  pugna 
victoriam  obtineut,  secunda  aureola  debetur.  Demum,  in 
pugna  qua  contra  diabolum  pugnatur,  illa  est  praecipua 
victoria,  cum  quis  hostem  non  solum  a  se,  sed  etiam  a 
cordibus  aliorum  removet,  quod  fit  per  doctrinam  et  prae- 
dicationem;  et  ideo  doctoribus  et  praedicatoribus  tertia 
aureola  debetur. 

Et  iu  hisce  tribus  homo  nobilissime  Ohristo  confor- 
matur  qui,  ut  excellentissimus  doctor,  veritatem  quam  a 
Patre  acceperat,  mundo  manifestavit;  ut  martyr,  acerbis- 
simam  a  mundo  persecutionem  sustinuit;  ut  virgo,  maxi- 
mam  in  seipso  iugiter  puritatem  servavit 2.  —  Nunc  de 
singulis  aureolis  pauca  dicenda  sunt. 

4.  —  Aureola  virginum.  —  Talis  est  hominis  in  hac  vita 
conditio,  ut  iugiter  caro  concupiscat  adversus  spiritum, 
spiritus  autem  adversus  carnem3;  unde  ad  specialem 
hominis  laudem  pertinet,  quod  perfectam  de  carne  victo- 
riam  obtineat,  quod  est  quando  quis  firmum  servat  pro- 
positum  virginitatem  perpetuo  conservandi.  —  Ubi  non 
de  actu  servata  carnis  integritate  agitur:  de  qua  quidem 
re  beati  specialiter  gaudebunt,  sicut  etiam  innocentes  de 
servata  sua  innocentia;  sed  de  proposito,  sive  voto  firmato, 


1.  1  Io.,  II,  16.    -   2.  Supplem.,  Quaest.    XCVl.  art.  11.  —   3.  Gal., 
V,    17. 

sive  non,  quod  pertinet  ad  integritatem  mentis,  et  ex  mu- 
nere  gratiae  provenit l.  Hoc  autem  dicitur,  attento  prae- 
senti  corruptionis  statu,  in  quo  continua  instat  homini 
pugna,  ut  se  incontaminatum  a  carnis  contagione  custo- 
diat:  in  statu  enim  innocentiae  virginitas  nullam  supra 
continentiam  coniugalem  perfectionem  addidisset,  quia 
tunc  honorabiles  fuissent  nuptiae,  et  torus  immaculatus  2. 

£>.  —  Scholion.  —  Cum  virgiaitatis  laus  et  meritum  for- 
maliter  consistat  in  firmo  proposito  illam  perpetuo  invio- 
labiliter  servandi,  aureolam  ex  hoc  aliqua  mulier  non 
amittet,  quod  per  violentiam  fuerit  oppressa,  dummodo 
illi  actui  nullo  modo  consentiat:  imo,  si  hoc  pro  fide  su- 
stineat,  violentia  huiusmodi  cedet  ei  ad  gloriam  martyrii, 
sicut  S.  Lucia  dixit:  Si  invitam  feceris  violari,  castitas 
mihi  duplicabitur  ad  coronam;  non  quod  duas  habeat 
virginitatis  aureolas,  ait  Angelicus 3,  sed  quia  duplex  prae- 
mium  reportabit:  unum  pro  virginitate  custodita,  aliud 
pro  iniuria  quam  passa  est. 

3.  —  Aureola  martyrum.  —  Quod  martyrio,  non  secus 
ac  virginitati,  aureola  debeatur,  ex  hoc  patet  quod  sicut 
in  passionibus  interioribus  appetitus  concupiscibilis,  opti- 
mum  victoriae  genus  obtinet  qui  peVfectae  virginitatis  pro- 
positum  cohceperit,  ita  tanquam  triumphator  habetur  in 
exterioribus  passionibus,  quae  a  mundo  infliguntur,  qui 
mortem  fortiter  sustinet  pro  Christo.  Huic  igitur  aureola 
debetur,  propter  difficultatem  quae  inest  ipsi  pugnae  mar- 
tyrii,  licet  possit  quis,  considerata  radice  merendi  quae 
est  ex  caritate,  praemium  essentiale  aequale  vel  maius 
mereri,  ex  prompta  quam  habeat  voluntate  martyrium, 
si  ita  Deo  placeret,  sustinendi  K 

1.  Supplera.,  loco  cit.,  art.  5.  —  2.  Ibid.,  ad  3m.  —  3.  Supplera., 
1.  oit.,  ad  4m.  —  4.  Supplem.,  1.  cit.,  art.  6,  corp.,  et  ad  3m. 

■7.  —  Aureolapro  martyrio  etiam  imperfecte  accepto. 
—  Sciendum  vero,  ad  martyrii  aureolam  habendam,  non 
absolute  necesse  esse  ut  quis  sub  persecutoris  ictu  statim 
decedat:  nam  potest  esse  ut  homo  mortale  vulnus  propter 
fidem  accipiat  et  supervivat,  quo  casu  dubium  non  est  quin 
aureolam  mereatur,  ut  patet  de  S.  Caecilia,  quae  triduo 
supervixit,  et  de  multis  martyribus  qui  in  carcere  sunt 
defuncti.  Sed  etiamsi  vulnera  non  mortalia  acceperit,  et 
tamen  mortem  exinde  incurrat,  creditur  aureolam  me- 
reri:  sicut  patet  de  S.  Marcello  papa.  Igitur,  concludit 
S.  Thomas  \  qualitercumque  afflictio  propter  Christurcr 
illata  usque  ad  mortem  continuetur,  sive  mors  inde  se- 
quatur,  sive  non,  aliquis  martyr  efflcitur,  et  aureolam 
meretur.  Si  vero  non  continuetur  usque  ad  mortem,  non 
propter  hoc  aliquis  dicetur  martyr;  sicut  patet  de  S.  Syl- 
vestro  papa,  de  quo  non  solemnizatEcclesia  sicut  de  mar- 
tyre,  quia  in  pace  vitam  finivit,  quamvis  prius  aliquas  pas- 
siones  sustinuerit. 

8.  —  Quo  pacto  innocentes  ab  Herode  occisi  aureo- 
lam  consecuti  sunt.  —  Porro  sciendum  est  parvulos  etiam 
qui,  licet  usum  liberi  arbitrii  nondum  sunt  adepti,  pro 
Christo  tamen  occubuerint,  martyrii  aureola,  licet  non 
secundum  perfectam  rationem,  gaudere :  non  solum  eo 
modo  quo  pueri  baptizati  habent  aliquod  gaudium  de  in- 
nocentia  et  carnis  integritate,  sed  quia  huiusmodi  trium- 
phum  virtute  sua  Christus  eisdem  comparavit 2. 

9.  —  Aureola  doctorum.  —  Denique,  praedicationi 
et  doctrinae  debetur  aureola,  non  secus  ac  virginitati  et 
martyrio :  quia  sicut  per  virginitatem  et  martyrium  homo 
perfectissimam  victoriam  obtinet  de  carne  et  mundo,  ita 
cum  diaboli  insidiis  resistit,  eum  non  solum  a  se,  sed 
etiam  ab  aliis,  per  sacrae  doctrinae  divulgationem  et  de-' 

1.  Ibid.,  ad  7m.  _  2.  Cf.  2  2ae,  Quaest.  CXXIV,  art.  1,  ad  1™. 

fensionem,  expellendo,  specialem  meretur  aureolam,  quae 
etiam  sacram  doctrinam  scribentibus  debetur,  cum  scri- 
pta  componere,  quidam  modus  docendi  sit  *. 

Nec  est  dicendum,  observat  S.  Thomas  2,  quod  aureola 
debeatur  tantum  praelatis,  quibus  competit  ex  officio 
praedicare  et  docere:  nam,  quicumque  licite  hunc  actum 
exercent  digni  sunt  qui  aureola  decorentur;  quae  praelatis 
non  debetur,  nisi  actu  praedicent,  quia  corona  non  debetur 
habitui,  sed  actuali  pugnae. 

iO.  —  Quaestio.  —  Utrum  Christo  et  angelts  au- 
reola  debeatur? 

Resp.  —  I.  Quamvis  Dominus  noster  Iesus  Christus 
fuerit  verissime  et  plenissime  virgo,  martyr  et  doctor, 
tamen,  proprie  loquendo,  ratio  aureolae  ei  non  competit, 
quia  aureola,  ex  ipsa  nominis  derivatione,  significat  par- 
ticipationem  victoriae  super  carnem,  mundum  et  diabo- 
lum,  ad  imitationem  eius,  in  quo  perfectae  victoriae  ra- 
tio  plena  consistit.  Igitur  cum  Christus  victoriam  huius- 
modi  plenissime  reportaverit,  hinc  eidem  non  convenit 
aureolam,  ut  sic,  habere,  sed  potius  ab  eo  omnes  aureolae 
derivantur  3;  et  idem  dicatur  de  Beatissima  Matre  Domini 
nostri,  gloriosa  Virgine  Maria  4. 

II.  Angelis  pariter  aureola  non  debetur,  quia  deest  eis 
conditio  ad  aureolae  praemium  necessaria:  nimirum, 
quae  in  hominibus  ad  perfectionem  meriti  pertinent  ut 
virginitatis  aureolam  accipiant,  angeli  per  naturam  ha- 
bent;  pariter,  contra  diabolum  pugnam  sustinere  debue- 
runt,  setl  hoc  fuit  communis  conditio  omnium,  ut  ad 
praemium  vitae  aeternae  pertingerent;  demum,  actus  se- 
cundum  quos  illi  nos  docent  pertinent  ad  eorunx.  gloriam 
et  ad  communem  statum  eorum  \ 


1.  Ibid.,  art.  7,  et  art.  11,  ad  5m.  — •  2.  L.  cit.,  art.  7.  —  3.  8up- 
plem.,  Quaest.  XCVI,  art.  8.  —  4.  Vide  tr.  dk  Beat.  Vikgin.  Maria, 
Matre  Dki,  4^  ed.  P.  II,  C.  I,  a.  8,  n.  15,   \>.  335.  —  5.  Ibid,,  ait.  9. 

akticulus  VIII.  —  Utrum  fructus  debeantur  in  caeio 
cirtuti  continentiae. 

1.  —  Ratio  articuli.  —  Cum  saepe,  in  sacris  Litteris, 
aaudium  regni  caelorum  fructui  comparetur.  iuvat  ul- 
tiino  loco,  in  speciali  quaestione,  inquirere  in  quonam 
formaliter  fructus  iste  cousistat.  At  non  est  una,  huius  no- 
minis  fructus,  prout  ad  vitam  spiritualem  trausfertur, 
acceptto:  nimirum,  potest  primo  considerari  modo  quo- 
'lam  geuerali;  et  secundo,  per  respectum  ad  specialem 
•juamdam  virtutem,  scilicet  castitatis  vel  continentiae; 
et  hoc  ob  auctoritatem  Domini  nostri,  huius  virtutis  cul- 
toribus  fructum  attribuentis  in  triplici  ditferentia,  scilicet 
trigesimum,  sexagesimum  et  centesimum,  prout  agitur 
tfe  castitate  coniugali,  viduali  aut  virginali. —  Ubi  recolen- 
rtum  venit,  quod  ad  castitatem,  quae  etiam  continentia 
dicitur,  pertinet  moderari  caruis  concupiscentiam,  quae  ad 
inodum  procacis  pueri  est  refraenanda,  ne  hominem  a  recto 
tramite  virtutis  abducat.  Coniugalis  autem  castitas  ex 
hoc  solo  laudem  habet,  quod  abstinet  ab  illicitis  volupta- 
tibus;  supra  quam  est  viduitas,  quae  soluto  iam  matri- 
monio,  licitis  voluptatibus  renuntiat  in  gratiam  maioris 
virtutis;  at  huic  supereminet  virginitas,  quae  proponit 
*e  ab  omni  carnali  voluptate  immunem  conservare  *.  — 
(,Miaestio  igitur  est,  qua  ratione  fructus  proponatur  vir- 
tuti  continentiae  vel  castitatis. 

2.  —  Tres  sensus  quibus  nomen  fructus  in  spiri- 
tualibus  generaliter  accipitur.  —  Ut  igitur  primo  intel- 
ligantur  diversi  sensus  quibus  nomen  fructus,  ad  vitam 
spiritualem  translatum,  generaliter  accipitur,  necesse  est 
considerare  diversas  conditiones  quae  in  fructibus  corpo- 
i  alibus  possunt  inveniri.  Porro,  fructus  corporalis,  primo 

1.  2  2ae.  Quaest.  CLII,  art.  3,  ad  5«». 

hominem  reficit  prout  est  ultimum  ad  quod  operatio  na- 
turae  pervenit:  et  hoc  modo  fructus  spiritualis  accipitur 
pro  eo  quod  reficit  quasi  ultimus  finis,  secundum  quam 
significationem  dicimur  Deo  frui,  imperfecte  quidem  in 
via,  perfecte  autem  in  patria;  et  secundum  hanc  signifi- 
cationem  accipitur  fruitio  quae  est  dos  animae.  Secundo, 
fructus  corporalis  dulcedinem  habet,  qua  reficit  secundum 
quod  in  usum  hominis  venit:  quo  sensu  virtutes  fructus 
dicuntur,  in  quantum  mentem  sincera  dulcedine  reficiunt. 
Tertio,  fructus  corporalis  est  id  quod  ex  agricultura  ex- 
spectatur  per  seminationem,  vel  quoscumque  alios  modos; 
et  hoc  modo  fructus  spiritualis  est  illud  praemium  quod 
homo  exspectat  se  in  futuro  consequi  ex  labore  prae- 
sentis  vitae,  quo  sensu  ait  S.  Paulus  l :  Habetis  fructum 
vestrum  in  sanctificationem,  finem  vero  vitam  ae- 
ternam. 

3.  —  Specialis  acceptio  fructus  relate  ad  semen 
unde  consurgit.  —  Porro,  praeter  huiusmodi  considera- 
tiones  de  fructu,  prout  generaliter  ad  vitam  spiritualem 
refertur,  alia  est  specialis,  secundum  quam  fructus  intel- 
ligitur  ut  consurgens  ex  semine:  quod  est  secundum 
quod  vis  sementina  est  efficax  ad  convertendum  humo- 
res  terrae  in  suam  naturam;  et  quanto  haec  virtus  fue- 
rit  efficacior  et  terra  ad  hoc  paratior,  tanto  sequetur 
fructus  uberior.  Atqui  spirituale  semen  quod  in  nobis 
seminatur,  est  verbum  Dei,  quod  fructificat  secundum 
gradum  spiritualitatis  cordis  in  quo  proiicitur,  unde 
quanto  quis  magis  in  spiritualitatem  convertitur,  a  carne 
recedens,  tanto  in  eoest  maior  fructus  verbi.  Cum  igi- 
tur  aurea,  vel  corona,  consistat  in  gaudio  quod  habetur 
de  Deo,  aureola  vero  in  gaudio  quod  habetur  de  operum 
perfectione,  fructus,  qualis  nunc  consideratur,  proprie 
consistit  in  gaudio  quod  habetur  de  ipsa  dispositione  ope- 

1.  Rora.,  VI,  22. 

rantis  secuudum  gradum  spiritualitatis,  in  quem  proficit 
ex  semine  verbi  Dei  *. 

'  4.  —  PROP.  —  Castitatis  vel  continentiae  virtuti 
debetur  in  caelo  fructus. 

Eruitur  haec  veritas  ex  ipsismet  verbis  Domini  no- 
stri 2,  ubi  fructum  dividit  in  trigesimum,  sexagesimum 
et  centesimum:  quam  quidem  assigDationem  a  traditione 
accipimus  respondere  tribus  continentiae  vel  castitatis 
gradibus,  scilicet  continentiae  coniugali,  continentiae  vi- 
duali  et  virginitati. 

5.  —  Prob.  —  Fructus,  ut  hic  accipitur,  est  prae- 
mium  quoddam  quod  homini  debetur,  ex  hoc  quod  a 
carnali  vita  transit  in  vitam  spiritualem.  Ergo  illi  virtuti 
praecipue  fructus  respondet,  quae  hominem  priucipaliter 
a  subiectione  carnis  liberat.  Atqui  hoc  facit  virtus  conti- 
neutiae  vel  castitatis,  qua  homo  delectationes  sensus  ra- 
tioni  ita  subdit,  ut  et  ab  earum  imperio  liber  evadat: 
taies  quippe  sunt  huiusmodi  delectationes,  utintellectum 
obnubilent  et  cor  indurent,  ne  fructus  vitae  aeternae  pro- 
ducat.  Ergo  virtuti  continentiae  debetur  praemium  lllud 
quod  fructus  nominatur. 

6.  —  Tres  fructus  tribus  continentiae  partibus 
assignati.  —  Demum  attendendum  est,  hac  in  re,  ad 
verba  Domini  nostri 3 :  Qui  audit  verbum,  et  intelligit, 
et  fructum  affert  et  facit,  aliud  quidem  centesimum, 
aliud  autem  sexagesimum,  aliud  verq  trigesimum :  qui 
distincti  fructus,  ex  communi  Patrum  sententia,  respe- 
ctive  assignantur  castitati  virginali,  viduali  et  coniugali. 

Enimvero,  per  continentiam,  cui  fructus  respondet, 
homo  in  quamdam  spiritualitatem  adducitur,  carnalitate 
abiecta:  ideoque  secundum  diversum  modum  spirituali- 

1.  Supplem.,  Quaest.  XCVI,  art.  1.  —  2.  Matth.,  XIII.  —  3.  Ibid.,  23. 

tatis,  quem  castitas  vel  continentia  facit,  diversi  fructu* 
distinguuntur.  Est  autem  unus  gradus  spiritualitatis,  in 
hoc  consistens,  quod  quis  ex  delectatione  carnis  minhne 
pervertatur,  quod  est  quando  quis  secundum  rectum  ov- 
dinem  rationis  utitnr  delectationibus  carnis:  et  haec  es 
spiritualitas  coniugatorum,  quibus  assignatur  fructus  ni- 
gesimus.  Est  autem  alius  gradus  spiritualitatis,  perqunin 
homo  ab  huiusmodi  delectationibus  carnis  spiritum  suf- 
focantibus  se  abstrahit  secundum  aliquod  tempus,  qu;<»j 
est  spiritualitas  viduarum,  quibus  assignatur  fructus  se- 
xagesimus.  Demum  est  supremus  gradus  spiritualitaris. 
per  quam  homo  omni  tempore  a  carnis  delectationibus 
penitus  se  abstrahit,  et  haec  est  spiritualitas  virginmn. 
quibus  centesimus  fructus  assignatur  l, 

*?.    —  Virginitatis  excellentia.  —  Ex  abundantia  fru- 
ctus  virginitati  super  continentiam  coniugalem  et  vidua 
lem  assignati,  patet  quam  praeclara  sit  conditio  virginum. 
de   quibus  dicitur   quod  sequuntur  Agnum  quocumq>" 
ierit2,   et   quod    cantant   canticum  novum,  quod  nern-' 
alius    potest    dicere  3:    virgines   scilicet   imitantur  Chri- 
stum,  non  solum  in  integritate  mentis,  sed  etiam  in  in- 
tegritate    carnis ;    canticum    novum    autem,    quod    solae 
virgines  cantant,  est  gaudium  quod  habent  de  integrit* 
carnis  servata  4. 

Iesu,  corona  mrginum, 

Quocumque  tendis,  mrgines 

1.  Suppleni.,  Quaest.  XCVI,  art.  4.  Silenduni  bic  non  est,  a  quibue- 
dam,  euin  S.  Augustino  ^de  Quaest.  evangel.,  1.  I,  c.  9,  in  princii»  I, 
frnctum  ceutesimuiu  martyribus  assignari:  at  hoc  est,  ut  explio;d 
S.  Tbomas  (Loco  cit.,  art.  3,  ad  2m),  secuuduni  quod  fructus  large  ■«•■• 
cipitur  pro  quabbet  remuneratione :  ut  sic  per  centesimum  fructum. 
remuneratio  desiguetur,  quae  quibuslibet  perfectionis  operibus  debelnr. 
—  2.  Apoc,  XIV,  4.  —  3.  Ibid.,  3.  —  4.  2  2*c,  Quaest.  CLIT,  art.  5,  ad  3'». 

Sequuntur,  atque  laudibus 
Post  te  canentes  cursitant, 
Hymnosque  dulces  personant. 

8.  —  Virginitas  praemiatur  simul  aurea,  aureola 
et  fructu.  —  Ex  dictis  hucusque  consequitur  quod  virgi- 
nitati  triplex  praemium  rite  assignatur:  unum  essentiale, 
scilicet  aurea,  et  duplex  accidentale,  nempe  aureola  et 
fructus:  aurea  quidem  praemiatur,  secundum  quod  prop- 
ter  Deum  servatur,  imperio  caritatis;  aureola,  secundum 
quod  est  quoddam  perfectionis  opus  habens  rationem  vi- 
ctoriae  cuiusdam  excellentis;  fructu,  secundum  quod  per 
virginitatem  homo  in  quamdam  spiritualitatem  transit,  a 
carnalitate  recedens  L. 


1.  Suppleiu.,  Quaest.  XCVI,  art.  2,  ad  lm.  De  Paradisi  fehoitate 
utiliter  legi  potest  aureum  opuse.  P.  P.  J.  Boudreaux,  S.  I.  The  Hap- 
(>iness  of  Heaven.  London,    Burns  and  Oates. 


QUAESTIO  IV. 
DE    INFERNO. 

Prologus. 

1.  —  Ratio  huius  quaestionis.  —  Post  consideratio- 
nem  ineffabilium  gaudiorum  quibus  dilectos  servos  suos 
Deus  in  praemium  eorum  laborum  cumulat,  sequitur  ut 
agamus  de  acerbis  poenis  quae  reservantur  in  inferno 
iis  qui  divinam  legem  fuerint  transgressi  et  in  suo  pec- 
cato  ultimum  obierint  diem.  Quae  quidem  tractatio,  etsi 
lectoris  animo  iucunditatem  non  afferat,  sed  potius  gra- 
vamen  et  tristitiam,  ob  contemplationem  irreparabilis 
miseriae  damnatorum,  utilis  tamen  imo  necessaria  est 
quae  a  theologo  serio  expendatur,  utpote  cuius  notitia 
efficacissimum  medium  existit  a  Deo  ordinatum  ad  ho- 
minem  a  peccato  retrahendum.  Est  enim  infernus,  de 
quo  hic  agitur,  teterrimus  et  obscurissimus  carcer,  ubi 
perpetuo  et  inextinguibili  igne,  damnatorum  animae 
simul  cum  immundis  spiritibus  torquentur :  qui  etiam 
gehenna,  abyssus,  et  propria  significatione,  infernus 
vocatur  lt  vel,  ut  illum  appellat  Aligherius2: 

II  mondo  senza  fine  amaro. 

2.  —  Quanti  sit  momenti  hodiedum  huius  rei  ac- 
curata  tractatio.  —  Porro,   cum  modernisticae  labi  de- 

1.  Cateoh.  Roro.,  de  V  Art.  Symb.,  n.    3.    —    2.  Parad.,  XVII,  112. 

beatur,  quod  ex  hodiernis  doctoribus  nonnulli,  ex  prae- 
dicatoribus  plures,  de  inferno  aut  silere  omnino  consue- 
verint,  aut  saltem  doctrinam  hac  super  re  traditione 
receptam  ultra  modum  temperare  sategerint,  sanctae 
esse  debent  theologi  partes,  eamdem  inadulteratam  con- 
servare,  ne  videatur  sacrum  veritatis  depositum,  ob  va- 
num  timorem  hominibus  displicendi,  prodidisse.  Nimirum, 
primo  ostendet,  haudquaquam  displicere  medicinam  de- 
bere,  qua  homo  a  vitio  potenter  sanatur  et  in  via  salutis 
aeternae  collocatur;  immo  tantum  abesse  ut  qui  infernum 
commemorat  crudelis  sit,  ut  potius  crudelis  ille  dici  debeat, 
qui  huius  tormenti  considerationem,  qua  peccatores  sal- 
vari  possent,  turpiter  negligit. 

Deinde  in  aperto  ponet  theologus  quam  amico  foedere 
societur  doctrina  catholica  de  atrocitate,  aeternitate  et 
immutabilitate  poenarum  inferni,  cum  ratione  divinorum 
attributorum,  scilicet  iustitiae,  sapientiae,  fortitudinis 
atque  bonitatis  vel  amoris:  quod  Aligherius  notissimis 
hisce  versiculis  eleganter  expressit: 

Per  me  si  va  nella  cittd  dolente, 
Per  me  si  va  nelV  eterno  dolore, 
Per  me  si  va  tra  la  perduta  gente. 

Giustizia  mosse  il  mio  alto  Fattore: 
Fecemi  la  divina  Potestate, 
La  somma  Sapienza,  e  il  primo  Amore. 

Dinanzi  a  me  non  fur  cose  create, 
Se  non  eterne,  ed  io  eterno  duro : 
Lasciate  ogni  speranza,  voi  che  entrate. 

Queste  parole  di  colore  oscuro 
Vid'  io  scritte  al  sommo  d'  una  porta : 
Perch'  io :  Maestro,  il  senso  lor  m'  e  duro  l, 

3.  —  Fundamentum  erroris  circa  dogma  poena- 
rum  inferni.  —  Si  quis  autem  rem  profunde  consideret, 

1.  Inferno,  Canto  III,  princ 

facile  deprehendet  fundamentum  erroris  negantium  poe- 
narum  aeternitatem  in  futura  vita,  in  eo  situm  esse,  quod 
existiment  omnes  poenas  purgatorias  esse,  et  sic  quan- 
doque  terminandas.  Ai  primo  quidem  advertitur,  aliud 
esse  iudicium  ferendum  de  poenis  ab  homine  et  a  Deo 
inflictis:  et  quidem,  legibus  humanis  poeuae  inferuntur 
ad  emendationem,  unde  medicinae  quaedam  sunt ;  poena 
autem  peccatori  post  mortem  infertur  a  Deo  ad  restitu- 
tionem  ordinis  iustitiae  ab  eo  laesi.  At  etiamsi  dicatur 
poenas  nonnisi  ad  emendationem  morum  adhiberi,  nihil 
prohibet,  ut  advertit  S.  Thomas  \  quin  secundum  divi- 
num  iudicium  aliqui  debeant  a  societate  bonorum  per- 
petuo  separari  et  in  aeternum  puniri,  ut  ex  perpetuae 
poenae  timore  homines  peccare  desistant  et  bonorum  so- 
cietas  purior  ex  eorum  separatione  reddatur. 

•4%  —  Ordo  quaestionis.  —  Ut  autem  hac  super  re 
plena  habeatur  tractatio,  primo  loco  quaerendum  erii 
de  inferno.  an  sit  (1),  et  secundo  qualis  sit  (2-9).  Haec 
autem  secunda  quaestio  bipartita  erit :  scilicet,  primo, 
inquirendum  erit  qualis  sit  infernus  in  sua  poena  (2-8), 
et  secundo,  relate  ad  peccatum  quo  inducitur  (9).  Poena 
autem  quam  damnati  in  inferno  luere  debent  erit  consi- 
deranda,  tum  in  se  (2-5),  tum  in  sua  quantitate  (6-8).  In 
se  autem  considerata,  poena  inferni  duplex  distinguitur, 
scilicet  alia  est  poena  sensus  (2-3)  et  alia  poena  damui  (4-5). 
Et  quidem  poenam  sensus  constituit  ignis  qui  est  divinae 
vindictae  instrumentum,  de  quo  proinde  quaerendum  erit 
qualis  sit  (2),  et  qualiter  animam,  quae  spiritualis  sub- 
stantia  est,  torquere  valeat  (3).  Poena  vero  damni,  con- 
sistens  in  irrevocabili  aversione  animae  damnati  a  Deo, 
fonte  totius  boni,  consideranda  erit  tum  in  seipsa  (4), 
tum  in  sua  radice,  id  est,  in  obstinatione  voluntatis  in 
malo  (5).  Quantitas  autem  poenae  inferni    erit  conside- 

1.  L.  III  c.  Gent.,  c.  145. 

randa  tum  absolute  (6-7),  tum  proportionaliter  (8):  abso- 
lute  quidem,  ut  determinetur  tum  eius  duratio  (6),  tum 
eius  immutabilitas  (7);  proportionaliter  vero,  ut  sciatur 
utrum  poenae  damnatorum  futurae  sint  aequales  (8):  post 
quod,  iuxta  dicta,  determinandum  remanebit,  utrum  vel 
pro  uno  peccato  mortali  aliquis  in  inferno  sit  aeternali- 
ter  damnandus  (9). 

De  inferDo 
quaerendum   est 


an  sit 

(1) 


qualis  sit 


in  sua  poena, 
considerata 


m  sc, 
relate  ad 


relate  ad 

peccatum 

quo   inducitur 

(9) 
relate  ad 
quantitatem 


absolutam, 
attenta  poenae 


proportionatam 

duratione 
(6) 


immutabilitate 

0) 


sensum, 

ut 
sciatur 


damnum, 
quae  poena 
inspici  debet 


qualis  sit 

(2) 


quomodo     in  seipsa 


affligit 

animam 

(3) 


(4) 


m  sua 

radice,  id  est 

in  obstinatione 

voluntatis 

Igitur,  novem  in  hac  quaestione  investiganda  propo- 
nuntur. 


1<)4  TRACTATUS    l)E    NOVISSIMIS.    Q.    IV,    A.    I. 

Primo.  Utrum  animae  damnatorum  in  inferno  pa- 
tiantur. 

Secundo.  Utrum  ignis  inferni  sit  corporeus. 

Tertio.  Utrum  anima  separata  pati  possit  ab  igne 
corporeo. 

Quarto.  Utrum  animae  in  inferno  patiantur  poenam 
damni. 

Quinto.  Utrum  voluntas  damnatorum  sit  obstinata  in 
malo. 

Sexto.  Utrum  poenae  damnatorum  sint  aeternae. 

Septimo.  Utrum  poenas  inferni  aliquando'  mitigari 
contingat. 

Octavo.  Utrum  poenae  damnatorum  futurae  sint  ae- 
quales. 

Nono.  Utrum  pro  quolibet  peccato  mortali  aliquis  in 
inferno  aeternaliter  sit  puniendus. 


Articulus  I.  —   Utrum  animae  damnatorum 
in  inferno  patiantur. 

1.  —  Errores.  —  Infernum  existere,  negaverunt  olim, 
ex  ethnicis  Epicurus  cum  suis  sequacibus,  ex  Iudaeis  Sad- 
ducaei,  ex  christianis  vero  Gnostici  necnon  Socinianorum 
plures.  Hodie  vero  communis  est  deistarum  necnon  atheo- 
rum  vox,  nulla  post  mortem  impiis  subeunda  esse  sup- 
plicia. 

2.  —  PROP.  —  Existit  infernus,  qui  est  locus  summe 
poenalis. 

De  fide  est  haec  propositio  quoad  utramque  partem ; 
quae  evincitur  his  Innocentii  III  verbis  l :  Poena  07Hgi- 
nalis  peccati  est  carentia  visionis  Dei,  actualis  vero 
poena  peccati  est  gehennae  perpetuae  cruciatus.  Pari- 

1.  Ep.  Maiores  Eccl.  causas,  a.  1201.  D.-B.,  n.  410. 

ter,  in  Concilio  Lugdunensi  II,  sub  Gregorio  X  *  decer- 
nitur,  illorum  animas,  quiin  mortali  peccato,  vel  cum 
solo  originali  decedunt,  mox  in  infernum  descendere, 
poenis  tamen  disparibus  puniendas.  Solemnis  quoque 
est  definitio  Benedicti  XII2:  Definimus...  quod  secundum 
Dei  ordinationem  communem,  animae  decedentium  in 
actuali  peccato  mortali,  mooc  post  mortem  suam  ad 
inferna  descendunt,  ubi  poenis  infernalibus  crucian- 
tur.  Denique,  in  Concilio  Florentino  3  idipsum  solemniter 
repetitur. 

3.  —  Prob.  ex  Sacra  Scriptura.  —  In  Veteri  Testa- 
mento,  de  impiis  expresse  legitur  4:  Vae  genti  insurgenti 
super  genus  meurn,  Dominus  enim  omnipotens  vindi- 
cabit  in  eis,  in  die  iudicii  visitabit  illos;  dabit  enim 
ignem  et  vermes  in  carnes  eorum,  ut  urantur  et  sen- 
tiant  usque  in  sempiternum:  quam  foedam  sensuum 
poenam,  ait  Tirinus 5,  promerita  fuit  foeda  carnis  concu- 
piscentia,  eo  modo  quo  carnis  maceratio  et  mortificatio 
promeretur  in  beatis  oblectationem  corporalem  sensuum 
externorum  in  caelo. 

■4.  —  Natura  inferni.  —  Qualis  autem  iste  sit  iuferni 
locus,  pictis  coloribus  describit  S.  Iob  6 :  Antequam  vadam 
et  non  revertar,  ad  terram  tenebrosam,  et  opertam 
mortis  caligine,  terram  miseriae  et  tenebrarum,  ubi 
umbra  mortis  et  nullus  ordo,  sed  sempiternus  horror 
inhabitat:  quae  verba,  etsi  intelligi  absolute  possint  de 
regione  mortis,  quae  vulgi  opinione  tenebris,  miseriis  et 
horrore  scatet,  et  in  qua  nulla  aetatis,  scientiae  aut  census 
ratio  habetur  7,  tamen,  iuxta  Patres,  maxime  S.  Augusti- 
num,  ad  infernum  proprie  dictum  referuntur;  ita  quod 

1.  A.  1274,  in  prof.  fidei  Michaelis  Palaeologi.  D.-B.,  n.  464  — 
2.  Const.  BenedicUis  Deus,  29  Ian.,  1336.  D.-B.,  n.  530.  —  3.  Deereto 
pro  Graecis,  6  Iul.,  1439.  D.-B.,  n.  694.  —  4.  Iudith,  XVI,  20,  21.  — 
5.  Coinment.  in  h.  loc.  —  6.  X,  21,  22.  —  7.  Tirin.,   in  h.  1. 

Iob  paululum  requiei  postularet,  antequam  illuc  perge- 
ret,  quasi  timeret  ne,  si  in  tanta  miseria  persisteret, 
damnaretur.  Certe  haec  verba  Iob. :  Antequam  vada?n, 
etc,  hoc  sensu  dicta  accipienda  sunt,  quatenus  optaret 
illuc  non  pergere;  quemadmodum,  ait  S.  Augustinus,  ai 
dicamus  alicui:  Corrige  te  antequam  damneris,  non 
enim  cum  se  correxerit  damnabitur  l. 

Notandum,  immutabilitatem  statusdamnatorumdemon- 
strari  his  verbis:  et  non  revertar  :  aeternitatem  vero 
poenarum  his  aliis:  sempiternus  horror.  Ulterius,  non 
deest  in  inferno  ordo  pertinens  ad  divinam  iustitiam, 
quae  impios  pro  peccatorum  gravitate  castigat;  unde 
verba  illa:  nullus  ordo  designant  carentiam  dispositionis 
in  illo  loco  secundum  dignitatem. 

Non  incongrue  Aligherius  ex  citato  textu  argumen- 
tum  sumpsit  poetice  describendi  inferni  locum2: 

Quivi  sospiri,  pianti  ed  alti  guai 
Risonavan  per  V  aer  senza  stelle, 
Perch'  io  al  cominciar  ne  lagrimai. 

Diverse  lingue,  orribili  favelle, 
Parole  di  dolore,  accenti  d'ira, 
Voci  alte  e  fioche,  e  suon  di  man  con  elle, 

Facevano  un  tumulto,  il  qual  s' aggira 
Sempre  in  quell'  aria  senza  tempo  tinta, 
Come  V  arena  quando  il  turbo  spira. 

5.  —  Testimonia  ex  Novo  Testamento  deprompta. 
—  Nec  minus  eloquentia  sunt  quae  in  Novo  Testamento 
prostant  testimonia;  quo  maxime  facit  sequens  locus 3:  Di- 
scedite  a  me,  maledicti,  in  ignem  aeternum,  ubi  distin- 
cte  duae  poenae  recensentur,  scilicet,  damni,  seu  priva- 
tionis  visionis  Dei  et  gloriae  caelestis,  in  eo  quod   dicit: 


1.  Anuotationes  in  lob,  C.  X,  t.  III,  ool.  63(>;  of.  S.  Gregor.    Magn., 
1.  IX  Moral.,  C  45.  —  2.  Inferno,  Cant.  III,  22,  seq.  —  3.  Matth.,  XXV,  41. 

Discedite  a  mef  maledicti;  et  sensus,  seu  supplicii  ignis 
aeterni,  in  eo  quod  additur :  in  ignem  aeternum.  Ad  hoc 
etiam  pertinet  parabola  de  epulone  divite,  qui  post  vitam 
in  luxuria  et  vitiis  absumptam,  in  inferno  sepultus,  in 
igne  poenas  luit  debitas  J.  Denique,  ad  idem  refertur  quod 
iD  Apocalypsi  S.  Ioannis  legitur2:  Timidis,  quod  est  ex 
timore  succumbentibus  hosti  et  consentientibus  peccato,  et 
incredulis,  et  execratis,  et  homicidis,  et  fornicatoribus, 
et  veneficis,  et  idololatris,  et  omnibus  mendacibus,  pars 
illorum  ent  in  stagno  ardenti  igne  et  sulphure,  quod 
est  mors  secunda.  Pensanda  sunt  haec  S.  Ioannis  verba, 
quibus  singulis  hisce  vitiis,  et  non  tantum  omnibus  simul, 
infernum  minitatur:  ex  quo  accipimus,  quod  uberius  infra 
demonstrabitur,  per  unum  solum  peccatum  mortale,  ho- 
minem  inferni  poenas  incurrere. 

6.  —  Quo  nomine  locus  ille  poenalis  in  Scriptura 
designetur.  —  Ex  citatis  textibus  colligi  potest,  pluribus 
nominibus  locum  hunc,  ad  quem  damnati  destinantur, 
designari:  sic  quippe,  ex  situ,  dicitur  infernus;  ex  ma- 
teria  unde  torquentur,  lacus  aut  stagnum  aut  torrens 
sulphuris  3,  aut  etiam  ignis  ardens  et  inextinguibilis  4; 
ex  horrore  loci,  gehenna5. 

Circa  quod  nomen  (Ge  Hinnon,  idest  vallis  Hinnon, 
sic  a  nomine  domini  illius  dicta),  sciendum  est  olim  sic 
nominatam  fuisse  vallem  angustam  ac  profundam  prope 
Hierusalem,  in  qua  Iudaei  idololatrae  locum  excelsum  ae- 
dificaverant,  cui  nomen  Topheth,  ubi  filios  et  filias  idolo 
Moloch  comburendo,  sacrificabant.  Quem  locum  pius  rex 
Iosias  polluit 6,  immunditiis  illuc  proiectis  hoc  fine,  ut 
ab  impiis  sacrificiis  ibi  offerendis  illi  desisterent:  incas- 
sum  tamen,  cum  illi  abominabilem  praxim  continuarent, 


1.  Luc,  XVI,  19,  seq.  —  2.  Apoc,  XXI,  8.  —  3.  Is.,  XXX,  33,  eto. 
—  4.  Ibitl..  XXXIII,  14;  Matth.,  III,  12  ;  Marc,  IX,  43,  etc.  —  5.  Mattb., 
X,  28  ;  Marc,  IX,  12.  —  6.  2  Reg.,  XXIII,  11. 

igne  ibidem  perpetuo  conservato,  ad  cadavera  sordesque 
comburendum.  Tradunt  Hebraei,  ait  S.  Hieronymus  4,  ex 
hoc  loco  appellatam  gehennam,  quia  scilicet  omnispo- 
pulus  Iudaeorum  ibi  perierit,  offendens  Beum.  In  quo 
loco  etiam  filios  suos  in  igne  idolis  consecrarint,  sive 
holocaustum  obtulerint,  quae  non  praeceperit  eis,  nec 
ulla  legis  tusserit  sanctione.  Igitur,  ab  horrore  loci  ac 
igne  perpetuo,  locus  impiorum  castigatioui  deputatus  di- 
ctus  est  gehenna,  quae  utique  appellatio  tempore  Domini 
Nostri  in  communi  usu  erat  penes  Iudaeos. 

*?.  —  Prob.  ex  traditione.  —  Quod  timor  inferni  inde 
a  priscis  temporibus  in  animis  fidelium  vigeret,  clare  evin- 
citur  ex  eo  quod  praevaricatoribus  poenam  hanc  haud 
dubitanter  Patres  minitantur.  Huius  rei  insignis  testis  est, 
ex  antiquioribus,  S.  Ignatius  qui  ita  ad  Ephesios  scribit 2 : 
Ne  erretis,  fratres  mei;  familiarum  perturbatores  re- 
gnum  Dei  non  haereditabunt.  Si  autem  ii  qui  secun- 
dum  carnem  haec  operati  sunt,  morte  sunt  affecti, 
quanto  magis,  si  quis  fldem  Dei  prava  doctrina  cor- 
rumpat,  pro  qua  Iesus  Christus  crucifixus  est?  Talis 
inquinatus  factus  in  ignem  inextinguibilem  ibit;  simi- 
liter  et  qui  audit  ipsum.  Pariter,  S.  lustinus  martyr  3 : 
Quem  (diabolum)  in  ignem  esse  mittendum  cum  eccer- 
citu  ipsius,  et  hominibus  qui  eum  sequuntur,  in  aeter- 
num  puniendos,  Christus  ante  significavit.  Sanctus  quo- 
que  Augustinus 4 :  Supplicia  terreant,  quem  praemia 
non  invitant.  Vile  tibi  est,  quod  Deus  pollicetur,  con- 
tremisce  quod  minatur.  Denique  solemnis  vox  est  Ec- 
clesiae  5:  Quibona  egerunt,  ibunt  in  vitam  aeternam  ; 
qui  vero  mala  in  ignem  aeternum. 

Interdum  quoque  leguntur  martyres  ex  poenarum  in- 


1.  L.  II  in  Ierem.,  ad  oap.  VII,  t.  IV,  col.  897.  -  2.  Epist.,  n.  16. 
Migne,  t.  V,  ool.  658.  —  3.  Apologia,  I,  c.  28.  Ven.,  1747,  p.  62.  —  4.  Enar- 
rat.  in  Ps.  XLIX,  n.  7,  t.   IV,  ool.  447.    —    5.    In    Symb.    Athanas. 

ferni  consideratione,  animum  sibi  addidisse  ad  toleranda 
passionum  tormenta,  aut  tentationum  impulsus  coercen- 
dos.  Sic  quippe,  in  Epistola  circulari  Ecclesiae  Smyrnen- 
sis  de  martyrio  S.  Policarpi,  generatim  de  martyribus 
Smyrnensibus  dicitur  *:  Ad  Christi  gratiam  attendentes, 
mundana  tormenta  spernebant ;  unius  horae  spatio  se 
ab  aeterna  poena  redimentes.  Frigidus  ipsis  videbatur 
immanium  carnificum  ignis.  Ob  oculos  quippe  habe- 
bant  illum  effugere,  qui  aeternus  est  nunquamque 
extinguetur.  Et  S.  ipse  Polycarpus,  proconsuli  ignem 
minitanti  respondebat:  Ignem  minaris,  qui  ad  horae 
spatium  ardet,  ac  paulo  post  extinguitur.  lgnoras 
enim  illum  futuri  iudicii  et  aeternae  poenae  ignem, 
qui  impiis  reservatur  2. 

8.  —  Prob.  rat.  theologica.  —  Porro  haec  veritas, 
quae  quidem  revelatione  certissime  constat,  ratione  quo- 
que  theologica  facile  demonstratur,  consideratis  scilicet 
divinis  attributis,  sapientia,  iustitia,  fortitudine  et  bo- 
nitate.  Nimirum,  in  hoc  manifestatur  Dei  sapientia, 
quod  sicut  iustis,  qui  videlicet  in  sui  dilectione  obierunt, 
praemium  quodammodo  inflnitum  in  sui  visione  Deus  de- 
cernit;  ita  reprobis,  ob  eorum  a  se  aversionem,  huius 
modi  bonum,  quod  peccando  contempserunt,  denegat.  Simi- 
liter  iustitia  divina  per  infernum  manifestatur,  quatenus 
ob  offensam  quodammodo  infinitam,  qualis  in  peccato 
continetur,  Deus  poenam,  non  quidem  intensitate,  sed  du- 
ratione,  pariter  infinitam  decernit.  Fortitudinem  quoque 
vel  omnipotentiam  Dei  demonstrat  infernus,  quem  solum 
agens  infinitae  virtutis  potuit  e  nihilo  educere  et  in  ae- 
ternum  conservare,  et  in  quo  poenarum  acerbitas  declarat 
celsitudinem   divinae   laesae   maiestatis.   Demum   amor 

1.  Epist.  de  Mart.  S.  Polycarpi,  n.  2.  Ruinart,  Acta  Martyruro,  p. 
33.  Veronae,  1731.  —  2.  Ibid.,  n.  11,  p.  35.  Siniilia  legere  est  in  aoti^ 
S.  Iulii,  S.  Felicitatis  et  filiorum  eius,  S.  Maximi,  etc.  Vide  Ruinart, 
Acta  Martyrum,  passim. 

vel  bonitas  Dei  manifestatur  in  inferno,  tum  quia  ipsa 
poena  procedit  ex  amore  boni  et  iustitiae,  tumquia  Deus 
citra  condignum  damnatos  punit  lt  tum  denique  quia  exhi- 
bitio  huiusmodi  poenarum  potentissimum  evadit  medium 
ad  homines  in  ordine  iustitiae  efflcaciter   continendos  -. 

G.  —  Confirmatur  ex  consensu  gentium.  —  Nimi- 
rum,  nullam  unquam  nationem  adeo  barbaram  ac  incul- 
tam,  sive  apud  Orientem,  sive  in  Septentrionali  Europae 
plaga,  sive  in  America  aut  Australia,  reperire  fuit,  apud 
quam  non  viguerit  fides  tum  in  animae  immortalitatem, 
tum  in  existentiam  alicuius  loci  ubi  impii  diras  poenas 
luant:  quae  quidem  fides,  etsi  pluribus  fuerit  erroribus 
permixta,  disertum  tamen  existit  vestigium  primaevae 
cuiusdam  revelationis,  cuius  reliquiae  apud  omnes  gentes 
permanserunt,  simulque  argumento  est  veritatem  hanc 
naturali  rationis  lumini  haudquaquam  contradicere  3. 

lO.  —  Quaestio.  —  Utrum  inferni  eocistentia  pro- 
bari  possit  ratione  naturali? 

Resp.  Negative.  Licet  enim  ratio  sat  evidenter  osten- 
dat,  consonum  esse  hominem  vita  functum  mercedem  vel 
poenam  aliquam  pro  meritis  accipere,  tamen  quod  poena 
huiusmodi  proprie  in  inferno  sit  luenda,  nonnisi  fide  di- 
vina  patescit.  Nonnisi  enim  ex  revelatione  accipimus,  tum 
esse  aliquem  specialem  locum  torquendis  iniquis  deputa- 
tum,  tum  horum  poenas  specifice  esse  ignem  et  privatio- 
nem  beatificae  visionis,  tum  denique  tormenta  huiusmodi 
in  aeternum  esse  duratura.  Hinc  est  quod  S.  Paulus 
ait 4 :  Credere  enim  oportet  accedentem  ad  Deum  quia 
est,  et  inquirentibus  se  remunerator  sit. 


1.  1,  Quaest.  XXI,  art  4,  ad  lm.  —  2.  Vide  versus  Aligherii  supe- 
rius  relatos,  prol.,  n.  2.  —  3.  Cf.  Bkrnard.  Jungmann,  Tr.  de  Novissi- 
mis,  ed.  2",  p.  28.  —  4.  Hebr.,  XI,  6. 

Articulus  II.  —   Utrum  ignis  inferni  sit  corporeus  K 

1.  —  Errores.  —  lgnem  inferni  non  esse  proprie,  sed 
inetaphorice  dictum,  aut  esse  ignem  imaginarium,  posue- 
runt  ex  veteribus  nonuulli,  ut  Origenes,  qui  more  suo  in 
interpretationem  spiritualem  Sacri  Textus  hac  etiam  in 
re  nimium  propensum  sese  exhibuit;  quem  secuti  sunt, 
media  aetate,  Ambrosius  Catharinus  2,  necnon  Novatores, 
Calvinus  et  Beza,  qui  aperte  inficiati  sunt  ignem  inferni 
esse  vere  corporeum.  Hisce  modernorum  plures,  in  ra- 
tionalismum  proclives,  assensi  fuisse  perhibentur  3. 

3.  —  PROP.  —  Oportet  admittere  ignem  inferni 
esse  verum  ignem  corporeum. 

Licet  deficiat  hac  super  re  expressum  Sciipturae  testi- 
monium  aut  Ecclesiae  definitio,  sententia  tamen  quae  te- 
net  ignem  inferni  esse  verum  ignem  corporeum,  tan- 
quam  certa  et  catholica  retinenda  est,  adeo  ut  ciariores 
theologi  doceant  temerarium  esse  aliter  sentire 4.  Huc 
facit  declaratio  S.  Poenitentiariae,  quae  quaerenti,  utrum 
poenitentes  qui  in  inferno  solum  ignem  metaphoricum, 
non  autem  realem  agnoscunt,  absolvendi  sint,  respon- 
dit 5,  huiusmodi  poenitentes  diligenter  instruendos  esse, 
et  pertinaces  non  esse  absolvendos. 

3.  —  Auctoritas  Sacrae  Scripturae.  —  Re  quidem 
vera,   tales  a  Sacra  Scriptura  proprietates  igni  infernali 


1.  S.,  Quaest.  XCVII,  art.  5.  —  2.  De  bonoruni  praemio  et  supplicio 
uialoruui  aeterno.  —  3.Ad  horum  placitura  prope  accedit  quod  scribit 
Ier.  Bonomklli,  dum  poenara  daranatorum  admittere  videtur  solum  ab 
intrinseco  profectam:  Come  il  peccato  nasce  nelV  anima  e  daWanima  si 
riflette  nel  corpo,  cosi  la  pena  delVinferno  nasce  nelVanima  e  dalV anima 
si  riverbera  nel  corpo.  II  giovane  studente  istruito  e  difeso  nella  Dottrina 
crist.,  p.  I,  p.  541,  vii  ed.  —  4.  Cf.  inter  alios  Suarez.  de  Angelis, 
1.  VIII,  cap.  12,  n.  9.  —  5.  30  April.,  1890. 

assignantur,  quae  nonnisi  igni  materiali  competunt:  sic 
quippe  legimus  x :  Pones  eos  ut  clibanum  ignis,...  et  de- 
vorabit  eos  ignis;  rursusque2:  Cadent  super  eos  carbo- 
nes,  in  ignem  deiicies  eos;  et  iterum3:  Ecce  Dominus 
in  igne  veniet,...  reddere...  increpationem  suam  in 
flamma  ignis;  praeterea4:  Ignis  succensus  est  in  fu- 
rore  meo,  super  vos  ardebit;  iterum  5:  Mittent  eos  (an- 
geii)  in  caminum  ignis;  denique6:  Vivi  missi  sunt  hi 
duo  in  stagnum  ignis  ardentis  sulphure. 

4.  —  Traditio.  —  Ignem  inferni  vere  corporeum  esse, 
disertis  plurium  Patrum  testimoniis  comprobatur.  Impri- 
mis  audiatur  Minucius  Felix,  qui,  in  suo  Octavio,  in 
quo  ea  quae  a  Christianis  communiter  tenebantur,  pro- 
ponit,  ait7:  Nec  tormentis  aut  modus  ullus,  aut  ter- 
minus.  Illic  sapiens  ignis  membra  urit  et  reficit,  carpit 
et  nutrit:  sicut  ignes  fulminum  corpora  tangunt  nec 
absumunt ;  sicut  ignes  Aetnaei  montis  et  Vesuvii  mon 
tis  et  ardentium  ubique  terrarum  flagrant,  nec  ero 
gantur;  ita  poenale  illud  incendium  non  damnis  ar- 
dentium  pascitur,  sed  inexesa  corporum  laceratione 
nutritur.  Citari  etiam  potest  Arnobius  (f  327),  sic  paganos 
redarguens,  et  ad  eorum  traditiones  provocans8:  Audetis 
ridere  nos,  cum  gehennas  dicimus,  et  inextinguibiles 
quosdam  ignes,  in  quos  animas  deiici...  cognovimus. 
Quid  ?  Plato  idem  vester,  in  eo  volumine,  quod  de  ani- 
mae  immortalitate  composuit,  non  Acherontem,  non 
Stygem...  nominat,  in  quibus  animas  asseverat  volvi? 

5.  —  Scholion.  —  Cum  hoc  tamen  stat,  negari  non 
posse,  a  nonnullis  Patribus,  in  incerto  relictum  fuisse, 
utrum  ignis  infernalis  dicendus  sit  proprie  materialis,  an 


1.  Ps.,  XX,  10.  —  2,  Ibid.,  CXXXIX,  11.  —  3.  Is.,  LXVI,  15.  — 
4.  lerem.,  XV,  14.  —  5.  Matth.,  XIII,  42.  —  6.  Apoc,  XIX,  20.  — 
7.  Oetav.,  c.  35.    —    8.  L.  II,  Adv.  Gent.,  e.  14. 

sufficiat  ut  ponatur  metaphoricus:  sive  quod  difficile  illi 
intellexerint  corpus  in  animam  intellectivam  agere  posse, 
sive  quod  in  uno  eodemque  loco  Scriptura  et  ignem  et 
vermem  commemoret;  et  cum  ab  omnibus  admittatur  ver- 
mem  spiritualiter  dici,  similiter  videretur  idipsum  de  igne 
concludendum. 

His  tamen  non  obstantibus,  nequit  absolute  dici,  a  prae- 
fatis  Patribus  aperte  negari  materialitatem  ignis  inferni, 
sed  potius  rem  ab  eis  academice  in  utramque  partem 
agitatam  fuisse,  et  nonnisi  serius  hanc  veritatem  expresse 
fuisse  expositam  atque  propugnatam:  in  quo  quidem  in- 
signe  exemplum  habemus  eius  quod  progressus  in  dog- 
mate  vocatur  *. 

6.  —  Prob.  rat.  theol.  —  Cum  ignis  corporeus  conve 
nientissimum  instrumentum  sit  corporibus  cruciandis,  hinc 
apte  intelligitur  assumptus  ad  torquenda  damnatorum  cor- 
pora;  unde  de  igne,  quo  cruciabuntur  corpora  damnatorum 
post  resurrectionem,  S.  Thomas  dicit  quod  oportet  asserere 
illum  esse  corporeum,  quia  corpori  non  potest  convenien- 
ter  adaptari  poena,  nisi  sit  corporea  2.  Similiter  S.  Gre- 
gorius3,  ex  hoc  ipso  probat  ignern  inferni  esse  corporeum, 
quod  reprobi,  post  resurrectionem,  in  eum  detrudentur; 
et  S.  Augustinus  4  confitetur  ignem  illum,  quo  cruciabun- 


1.  Patres,  qui  de  ruaterialitate  ignis  infernalis  dubitasse  videntur, 
sunt  potissiuie  sequentes:  S.  Gregorius  Nyssenus  (De  aniuia  et  resurr. 
col.  803) ;  S.  Ambrosius  (In  Luc.,  1.  VII,  nu.  204,  seqq.  ;  t.  III,  col.  247); 
S.  Ioannes  Damascenus  (Dial.  contra  Manicb.,  n.  36,  t.  I,  p.  446 ;  de  Fide 
ortli.,  1,  IV,  c.  27,  p.  304);  S.  Hieronynius  (Iu  Isa,  Cap.  66,  v.  24,  col.  829, 
t.  IV;  ib.  Cap.  30,  v.  30,  col.  421  ;  ib.  Cap.  14,  v.  7,  col.  250);  S.  Au- 
gustinus  (De  Civitate  Dei,  lib.  XXI,  cap.  9,  10,  cot.  629,  t.  VII) :  at  quod 
sanctus  hic  praesul  propenderit  in  eaui  seutentiam  quae  nunc  in  scholis 
obtinet,  sat  aperte  constat  ex  eo  quod  scribit  (Ibid.,  1.  XXII,  c.  10) ; 
Gur  enim  non  dicamus,  qxiamvis  miris,  tamen  veris  modis  etiam  spiritus 
incorporeos  posse  poena  corporalis  ignis  affligi?  —  2.  Suppl.,  Quaest. 
XCVII,  art.  5.  -  3.  L.  IV  Dialog.,  c.  29.  —  4.  L.  XXI  de  Civ.  Dei. 
«.  10.  Habetur  in  4,  Dist,  XLIV. 

tur  corpora,  esse  corporeum.  —  Atqui  ex  auctoritate  Sa 
crae  Scripturae  habemus  l,  ignem  illum  communem  esse 
daemonibus,  adeo  ut  eodem  igne  corporeo  et  homiues 
damnati  et  daemones  crucientur.  Idipsum  ergo  dicendum 
est  de  animabus  separatis  ante  diem  iudicii,  cum  istae, 
non  secus  ac  daemones,  sint  incorporeae  et  communis 
sit  utrisque  inferni  locus. 

T*.  —  Solvitur  tacita  difficultas.  —  Corporalia,  quae 
de  praemiis  beatorum  in  Scripturis  leguntur,  spiritualiter 
intelligi  debent,  ut  patet  de  promissione  ciborum  et  po- 
tuum.  Ergo  pariter  corporalia,  quae  circa  poenas  statuun- 
tur,  spiritualiter  intelligenda  sunt. 

Resp.  Nego  paritatem ;  quaedam  enim  corporalia,  quae 
Scriptura  peccantibus  comminatur  in  poenam,  corporaliter 
debent  intelligi  et  quasi  proprie  dicta.  Ratio  autem  dif- 
ferentiae  est,  quia  non  convenit  quod  natura  superior 
per  usum  inferioris  praemietur,  sed  magis  quod  praemie- 
tur  per  hoc  quod  superiori  coniungitur;  punitur  autem 
convenienter  natura  superior  per  hoc  quod  cum  inferio- 
ribus  deputatur2.  —  Cum  hoc  tamen  stat  quaedam  quae 
de  damnatorum  poenis  in  Scriptura  corporaliter  dicta 
leguntur,  spiritualiter  accipi  debere,  ac  veluti  per  similitu- 
dinem :  cuiusmodi  est  vermis,  de  quo  inferius  dicetur.  Ce- 
terum,  distinctio  institui  debet  inter  damnatos  ante  et  post 
resurrectionem,  quando  videlicet  corpora  resument. 

8.  —  Fletus,  stridor  dentium  ac  tenebrae  exterio- 
res.  —  Certe  si  sermo  sit  de  damnatis  post  resurrectio- 
nem,  corporaliter  intelligenda  sunt  fletus,  stridor  dentium 
ac  tenebrae  exteriores,  quae  expresse  in  Scriptura  com- 
memorantur. 

Et  primo  quidem,  quod  damnatis  in  inferno  futurus 
sit  fletus  ac  stridor  dentium,  apposite  ait  Dominus  No- 

1.  Matlh.,  XXV,  41.  —  2.  C.  Gent.,  1.  IV,  c.  90. 

ster1;  at  huiusmodi  in  substantiis  spiritualibus,  ait  An- 
gelicus  2,  nonnisi  metaphorice  intelligi  possunt;  quam- 
vis  in  corporibus  damnatorum,  post  resurrectionem, 
nihil  prohibeat  corporatittr  ea  intelligi;  ita  tamen  quod 
per  fletum  non  intelligatur  lacrymarum  deductio,  quia 
ab  illis  corporibus  nulla  resolutio  fieri  potest;  sed  so- 
lum  dolor  cordis,  conturbatio  oculorum  et  capitis,  prout 
in  fletibus  esse  solet. 

Pariter,  de  tenebris  exterioribus,  id  est,  extra  cae- 
naculum  existentibus,  in  qua  ex  Domini  sententia  con- 
viva  veste  nuptiali  carens  proiicitur  3,  tenendum  est  illas, 
ante  diem  resurrectionis,  spiritualiter  dici,  eo  modo  quo 
lux  dicitur,  quae  facit  manifestationem  secundum  quam- 
cumque  cognitionem  4:  ut  sensus  sit,  veritates  in  mente 
damnatorum  obfuscari,  eosque  illa  iucunditate  privari, 
quam  purae  et  serenae  lucis  possessio  in  anima  iusti  pro- 
ducit:  post  resurrectionem  vero,  tenebrae  etiam  corporales 
existent. 

9.  —  Solvitur  difficultas.  —  S.  Ioannes  Damascenus 
ait:>:  Tradetur  diabolus,  et  daemones,  et  homo  eius,  sci- 
licet  Antichristus,  cum  impiis,  et  peccatoribus  in  ignem 
aeternum,  non  materialem,  quatis  est  qui  apud  nos  est, 
sed  qualem  novit  Deus,  elg  t6  jtuq  alooviov,  ot>x  uXlxov 
olov  to  jtaQ3f|u.Lv,  aklC  olov  av  elSeLT)  6  0e6g. 

Resp.  S.  Damascenus  hic  non  negat  simpliciter  illum 
ignem  materialem  esse,  sed  vult  eum  non  sic  materialem 
esse  qualis  apud  nos  est,  eo  quod  quibusdam  proprietatibus 
ab  hoc  igne  distinguitur.  —  Vel  dicendum  quod,  quia  ignis 
ille  non  materialiter  alterat  corpora,  sed  quadam  spiri- 
tuali  actione  agit  in  ea  et  etiam  in  animam  separatam 
necnon  in  daemones  ad  punitionem,  ideo  dicitur  non  esse 
materialis,    non    quasi    materialis   non    sit   quantum    ad 


1.  Matth.,  XIII,  \%  50.  —  2.  C.  Gent.,  looo  cit.  —  3.  Matth.,  XXII, 
13.  —  4.  1,  Quaest.  LXVII,  art.  1.    —    5.  L.   IV  Orthod.,  c.  27,  p.  304- 

substantiam,  sed  quantum  ad  punitionis  effectum  in  cor- 
poribus,  et  multo  amplius  in  animabus  4. 

lO.  —  Quaestio  I.  —  TJtrum  ignis  inferni  sit  eius- 
dem  speciei  cum  igne  nostro? 

Resp.  Aftirmative:  quocumque  enim  modo  ignis  in- 
veniatur,  ait  S.  Thomas 2,  semper  est  idem  in  specie, 
quantum  ad  naturam  ignis  pertinet 3,  licet  sit  diversitas 
quantum  ad  modum  quo  explicatur:  quo  modo  flamma 
et  carbo  differunt,  et  similiter  lignum  igneum  et  ferrum 
ignitum,  et  praeterea  quaedam  habent  in  se  ignis  princi- 
pium,  ut  sulphur,  quaedam  vero  ab  extrinseco,  ut  in  ferro 
patet.  Quonam  autem  ex  his  modis  ignis  inferni  succen- 
datur  et  succensus  perduret,  definiri  non  potest.  —  Id 
unum  tamen  notari  oportet,  illum  ignem  pluribus  ab  igne 

1.  S.,  Quaest.  XCVII.  art.  5,  ad  lm(  fere  ad  litt.  —  2.  Ibid.,  art.  6. 
—  3.  Opportune  hio  notabitur,  perperam,  ex  boo  quod  ignis  iDfemi 
agit  in  aniraain,  oonoludi  illum  necessario  differre  ab  igne  nostro:  agit 
enim  per  modum  alligationis,  ut  dicetur,  quo  modo  etiam  ignis  noster 
agere  potest:  unde  non  ita  rectum  est  quod  legimus  in  Manuel  Biblique, 
t.  III,  p.  759,  Paris,  1910:  Un  feu  qui  agit  directement  sur  les  esprits,  dif- 
fere  necessairement  du  notre:  nisi  hic  solum  accidentalis  differentia  inteu- 
datur.  —  Nec  ex  hoc  quod  theoria  de  quatuor  elementis  inventa  est  falsa, 
rite  deducitur  inferni  ignem  nostro  dissimilem  existere,  oum  probe  stet 
id  quod  de  proprietatibus  is;nis  inferni  dicitur,  quaecumque  demum  sit 
eius  natura:  unde  non  est  probandum  quod  habet  Atzberger  in  Hand- 
buch  der  Kathol.  Dogmatik,  IV  B,  Freiburg  in  B.,  1903,  p.  336:  Wenn 
man  aber  auch  daranfestzuhalten  hat,  dass  das  Hollenfeuer  ein  eigent- 
liches  Fener  ist,  so  soll  damit  doch  keineswegs  gesagt  sein,  dass  es  ganz 
dieselbe  Natur  wie  unser  irdisches  Feuer  habe.  Vor  allem  ist  es  nieht  eines 
jener  vier  Fleinente,  woraus  nach  der  irrthiimlichen  Lehre  der  Alten  die 
kbrperlichen  Dinge  bestehen  sollen.  Man  kann  ferner  kaum  annehmen 
dass  es  durch  einen  Gegenstand-  erzeugt  werde,  welcher  verbrennt,  weil 
so?ist  Gott  fortwdhrend  auf  wtinderbare  Weise  ihm  neue  Nahrung  zu- 
fiihren  miisste.  Am  besten  nimmt  man  vielleicht  an,  irgend  eine  Materie, 
sei  es  eine  entsprechende  Masse  von  ponderablem  Stoffe,  oder  ein  bestimmter 
Theil  des  Aethermeeres,  befindt  sich  (durch  Gottes  Kraft)  dauernd  in 
einem  derartigen  Zustand  der  Bewegung  der  kleinsten  Theile,  dass  da- 
durch  eine  bestimmte  sehr  grosse  Zahl  von  Hitzegraden  bewirkt  wird. 

uostro  discriminari :  nam,  primoy  ignis  noster  est  a  Deo 
tanquam  naturae  auctore,  ignis  autem  inferni  a  Deo  est, 
tanquam  summo  peccatorum  iudice  ac  vindice;  secundo, 
prior  ignis  indiget  elementis  chimicis  ut  succendatur  at- 
que  nutriatur,  alter  vero  ignis  solo  Dei  flatu  fovetur; 
tertio,  ille  lucet.  hic  autem  tenebris  obvolvitur;  quarto, 
ille  inflammando  dissolvit  et  consumit,  hic  vero  urit  nec 
tamen  destruit;  quinto,  ille  minui  aut  extingui  potest, 
hic  autem  in  aeternum  perdurabit l. 

11.  —  Quaestio  II.  —  Utrum  ignis  inferni  sit  sub 
terraf 

Huic  quaestioni  responderat  olim  S.  Augustinus  2 :  In 
qua  mundi  vel  rerum  parte  (ignis)  futurus  sit,  homi- 
num  scire  arbitror  neminem,  nisi  forte  cui  Spiritus 
divinus  ostendit ;  et  S.  Gregorius  Magnus3:  Hac  de  re 
temere  definire  non  audeo;  nonnulli  namque  in  qua- 
dam  terrarum  parte  infernum  esse  putaverunt ;  alii 
x>ero  hunc  sub  terra  esse  existimant ;  addit  vero4:  Quid 
obstet,  non  video,  ut  infernus  esse  sub  terra  credatur, 
quod  est  intra  terrae  viscera. 

Hanc  vero  opinronem  S.  Gregorius  probabiliorem  esse 
ostendit,  primo,  ex  ipsa  nominis  ratione,  sic  dicens:  Si 
idcirco  infernum  dicimus,  quia  inferius  iacet,  quod 
terra  a  caelo  est,  hoc  esse  debet  infernus  a  terra;  — 
secundo,  ex  hoc  quod  dicitur  5 :  Nemo  poterat,  neque  in 
caelo,  neque  in  terra,  neque  subtus  terram,  aperire 
librum;  ut  hoc  quod  dicitur  in  caelo,  referatur  ad  an- 
gelos,  hoc  quod  dicitur  in  terra,  referatur  ad  homines 
viventes  in  corpore,  hoc  quod  dicitur  subtus  terram,  re- 
feratur  ad  animas  existentes  in  inferno.  —  S.  Augustinus 
etiam  6  duas  rationes  tangere,  videtur,  quare  congruum 

1.  S.  Thom.,  1.  cit.  —  'J.  L.  XX  de  Civ.  Dei,  e.  16,  t.  VII,  col.  593; 
habetur  4,  Dist.  XLIV.  -  3.  L.  IV  Dialog.,  c.  42,  t.  I,  pag.  1058.  — 
4.  Ibid.  —  5.  Apoc,  V,  3.  —  6.  Lib.  XII  super  Gen.  ad  literam, 
cap.  34,  circ.  med.,  t.  III,  col.  322. 

sit  infernum  esse  sub  terra:  una  est,  ut  quoniam  defun- 
ctorum  animae  carnis  amore  peccaverunt,  hoc  eis  exhi- 
beatur,  quod  ipsi  carni  mortuae  solet  exhiberi,  ut  scilicet 
sub  terra  recondantur:  alia  est,  quod  sicut  est  gravitas 
et  levitas  in  corporibus,  ita  est  tristitia  et  laetitia  in  spi- 
ritibus:  unde  sicut  secundum  corpus,  si  ponderis  sui 
ordinem  teneant,  inferiora  sunt  omnia  gramora,  ita 
secundum  spiriium  inferiora  sunt  omnia  tristiora :  et 
sic  sicut  conveniens  locus  gaudio  electorum  est  caelum 
empyreum,  ita  conveniens  locus  tristitiae  damnatorum 
est  infimum  terrae  l. 

His  igitur  omnibus  sedulo  perpensis,  concludit  Ange- 
licus  Doctor  2,  convenientius  his,  quae  in  Scriptura  di- 
cuntur,  esse,  ut  agnoscatur  infernus  esse  sub  terra,  cum 
id  innuere  videantur  innumera  Scripturae  loca3.  Ceterum, 
existimanti  ea  quae  de  inferni  loco  sunt  dicta  incerta 
manere,  probanda  certe  videbitur  illa  S.  Ch^sostomi  seu- 
tentia  4:  Ne  igitur  quaeramus  ubi  sit  (gehenna),  sed 
quomodo  eam  fugiamus. 

13.  —  Solvitur  difficultas.  —  Corpora  locum  replent. 
Atqui  in  igne  inferni,  omnia  corpora  damnatorum  post 
diem  iudicii  cruciabuntur.  Ergo  cum  futura  sit  maxima 
multitudo  damnatorum,  quia  stultorum  infinitus  est  nu- 
merus  5,  maximum  oportet  esse  spatium,  in  quo  ignis 
ille  continetur;  sed  inconveniens  videtur  dicere,  infra 
terram  esse  tantam  concavitatem. 

Respondet  Angelicus,  quod  infernus  nunquam  deficiet 
in  amplitudine,  quin  sufficiat  ad  damnatorum  corpora 
capienda;  infernus  enim,  inter  tria  insatiabilia  ponitur  6 : 

1.  S.  Thom.,  S.,  Quaest.  XCVII,  art.  7.  Cf.  S.  Augustiu.,  L.  II  Re- 
tract.,  e.  24.  —  2.  L.  cit.  —  3.  V.  gr..  Is.,  XIV.  9;  Luc,  XVI,  22;  Apoc, 
V,  3;  Cf.  Matth.,  XII,  40;  Iob.,  XXI,  13;  etc  —  4.  Homil.  XXXI, 
iti  Ep.  ad  Rom.  n.  5,  pag.  103.  —  5.  Eccl.,  I,  15.  —  6.  Proverb., 
XXX.  16- 

nec  est  inconveniens,  quod  intra  viscera  terrae  tanta 
concavitas  conservetur  divina  virtute,  quae  damnatorum 
omnium  corpora  possit  capere  *. 


Articulus  III.  —  Utru?n  anima  separata  pati  possit 
ab  igne  corporeo  2. 

1.  —  Sententiae  non  probandae.  —  Cum  ignem  in- 
ferni  corporeum  esse  dixerimus,  haud  levis  instat  diffi- 
cultas,  quo  pacto  animam  humanam,  quae  substantia  est 
spiritualis,  affligere  possit:  ad  quod  explicandum  alii  alias 
vias  ingressi  sunt.  —  Et  primo  quidem  aliqui  dixerunt 
animam  ab  igne  pati,  eo  ipso  quod  ignem  videt:  at  hoc 
non  videtur  sufficere:  quia  quodlibet  visum,  ex  hoc  quod 
videtur,  est  perfectio  videntis;  unde  non  potest  in  eius 
poenam  cedere  inquantum  estyisum;  sed  quandoque  est 
punitivum  vel  contristans  per  accidens,  inquantum  scili- 
cet  apprehenditur  ut  nocivum ;  unde  oportet  quod  prae- 
ter  hoc,  quod  anima  ignem  illum  videt,  sit  aliqua  compa- 
ratio  animae  ad  ignem,  secundum  quam  ignis  animae 
noceat. 

Alii  igitur  dixerunt  quod,  quamvis  ignis  corporeus  non 
possit  animam  exurere,  tamen  anima  apprehendit  ipsum 
ut  nocivum  sibi,  et  ad  talem  apprehensionem  afficitur  ti- 
more  et  dolore:  at  hoc  iterum  non  videtur  sufficere,  quia 
secundum  hoc  passio  animae  ab  igne  esset  solum  secun- 
dum  apprehensionem  et  non  secundum  rei  veritatem; 
nec  est  supponendum  quod  animae  separatae  vel  daemo- 
nes,  qui  subtilitate  ingenii  pollent,  putarent  ignem  cor- 
poreum  sibi  nocere  posse,  si  ab  eo  nullatenus  grava- 
rentur  3. 


1.  S.,  Quaest.  XCVII,  art.  7.    —    2.    S.,    Quaest.    LXX.    art.  3. 
Loco  cit. 

2.  —  Duplex  ignis  consideratio.  —  Quapropter  alii, 
admittentes  quod  revera  anima  separata  ab  igne  corpo- 
reo  gravatur,  edixerunt  illum  dupliciter  posse  conside- 
rari:  uno  modo,  secundum  quod  est  res  aliqua  corporea, 
alio  modo  secundum  quod  est  instrumentum  divinae  iu- 
stitiae  vindicantis.  Porro,  recolendum  est,  omne  instru- 
mentum  duplicem  habere  actionem  in  id  circa  quod  ope- 
ratur:  unam,  secundum  propriam  formam,  alteram,  se- 
cundum  quod  movetur  a  principali  agente;  immo,  exer- 
cendo  propriam  actionem,  efficit  secundam,  seu  commu 
nicat  in  operatione  principalis  agentis,  sicut  aqua  lavando 
corpus  in  baptismo,  sanctificat  animam,  et  serra  secando 
lignum,  producit  formam  domus.  —  Quae  cum  ita  sint, 
sponte  prodit 

3.  —  PROP.  —  Anima  separata  torquetur  ab  igne. 
in  quantum  ignis  illam  detinet,  tanquam  instrumen- 
tum  divinae  iustitiae  vindicantis. 

Prob.  —  Anima  separata,  prout  superius  dictum  est, 
est  in  loco  eo  modo  quo  hoc  spiritibus  competit:  scilicet. 
non  ut  forma  informans  materiam,  sed  in  quantum  in 
tali  loco  definitur,  ut  dum  ibi  existit,  in  alio  loco  esse 
non  possit.  Porro,  quamvis  res  corporea  ex  sua  natura 
habeat,  quod  spiritum  incorporeum  loco  definiat,  non  ta- 
men  ex  sua  natura  habet  quod  spiritum  incorporeum  loco 
definitum  detineat,  ut  ita  alligetur  iili  loco,  quod  ad  alia 
divertere  non  possit,  cum  spiritus  non  sit  ita  in  loco  na- 
turaliter,  ut  loco  subdatur;  sed  quod  sic  detineat  spiri- 
tum,  superadditur  igni  corporeo,  in  quantum  instrumen- 
tum  est  divinae  iustitiae  vindicantis,  ut  sic  locus  ille 
efficiatur  ei  poenalis,  retardans  spiritum  ab  executione 
propriae  voluntatis,  ne  scilicet  possit  operari  ubi  vult  et 
secundum  quod  vult.  Revera,  ea  quae  sunt  contraria 
voluntati  el  appetitui,  affligunt,  et  magis  interdum 
quam  ea  quae  sunt  dolorosa  secundum  sensum;  praee- 
ligeret  enim  aliquis  verberari  et  graviter  secundum 

sensum  afjiigi,  quam  vituperia  sustinere,  vel  aliqua 
huiusmodi,  quae  voluntati  repugnant l. 

Igitur,  ex  natura  quidem  sua  ignis  habet,  ut  spiritus 
incorporeus  ei  possit  coniungi  ut  loco  locatum ;  sed  quod 
ipsum  quodammodo  retineat  alligatum,  hoc  habet  in 
quantum  est  instrumentum  divinae  iustitiae  vindicantis, 
ut  quia  anima  per  culpam  se  corpori  subiecit  per  pra- 
vam  concupiscentiam,  in  poenam  subiiciatur  rei  corpo- 
reae  per  passionem,  a  quo  enim  quis  superatus  est, 
huius  et  servus  est 2.  Duplex  ergo  distingui  potest  causa 
afflictionis  animae  separatae  ex  igne  provenientis :  una 
remota,  scilicet  violenta  eius  alligatio  ad  hoc  elemen- 
tum;  altera  proxima,  apprehensio  huius  alligationis:  uude 
vere  spiritus  damnatorum  in  carcere  detrudi  dicuntur. 

Cum  hoc  etiam  sedulo  recolendum,  nil  animae  carius 
esse  libertate,  pro  qua  libenter  homo  caeteris  bonis  va- 
ledicit,  iuxta  iliud: 

Fortiter  et  ferrum,  saevos  patiemur  et  ignes, 
Sit  modo  libertas,  quae  velit  ira,  loqui 3. 

Quocirca  maximum  sacrificium  quod  homo  Deo  of- 
ferre  potest,  est  libertatis  abrenunciatio,  et  Dominus  No- 
ster  iustis  praemium  pollicitus  est,  una  cum  veritatis  as- 
secutione,  libertatem  4 :  Cognoscetis  veritatem,  et  veritas 
liberabit  vos.  Ex  hoc  deduci  debet,  quanta  sit  animae,  in 
libertatem  natae,  miseria,  ex  eo  quod  se  sentiat  tali  car- 
ceri  ac  tam  exosae  latumiae  5  perenniter  alligata. 

4.  —  Auctoritates.  —  Et  hoc  est  quod  apud  S.  Au- 
gustinum  legitur,  cum  ait 6  quod  sicut  anima,  in  hominis 

1.  Quaest.  Disput.  de  Aniuia,  art.  21.  —  2.  2  Pet.,  II,  19.  Oppor- 
tuue  etiam  Angelicus  (1.  Quaest.  LXIII,  art.  8):  Habet  enim  hoc  ordo 
divinae  iustitiae,  ut  cuius  suggestioni  aliqtds  consentit  in  culpa,  eius  po~ 
testali  subdatur  in  poena.  —  3.  Pro^ertius,  Eleg.  I  ad  Tull.,  v.  27,  28. 
—  4.  Io.,  VIII,  32.  —  5.  Hoc  est  lapieidinae,  seu  loco  caesis  lapidibus 
exsecto:  quo  noniine  primo  syracusanus  carcer,  tum  ipsi  romani  car- 
ceres  appellati  sunt.  —  6.  L.  XXI  de  Civ.  Dei,  c.  10. 

conditione  iungitur  corpori  ut  dans  ei  vitam,  quamvis 
illud  sit  spirituale  et  hoc  corporale,  et  ex  illa  coniun- 
ctione  vehementer  concipit  amorem  ad  corpus,  sic  ligatur 
igni,  ut  accipiens  ab  eo  poenam,  et  ex  illa  coniunctione 
concipit  horrorem.  Praeterea  S.  Gregorius  Magnus  *  ov- 
dinatim  exponit  ignem  veraciter  esse  spiritui  nocivum, 
in  quantum  illum  contra  voluntatem  alligat,  et  ex  hac 
apprehensione,  animam  ab  igne  veraciter  cruciari  2.  Si- 
militer  S.  Bonaventura  ait3:  Quod  ignis  animae  indis- 
solubiliter  alligetur,  et  anima  in  eo  recludatur  ut  in 
carcere,  divinae  iustitiae  est,  ad  quam  spectat  male- 
factorem  in  carcere  recludere. 

£>.  —    Solvitur   tacita   difficultas   ex   S.   Augustino. 

—  Quod  si  S.  Augustinus  ait4:  Non  sunt  corporalio. 
sed  coryporalibus  similia,  quibus  animae  corporibus 
exutae  afficiuntur,  seu  bene,  seu  male,  —  hoc,  ait  S.  Tho 
mas  5,  intelligendum  est,  vel  quod  S.  Augustinus  loquatur 
inquirendo,  cum  alium  modum  ponat  determinando,  ut 
supra  diximus,  vel  quod  ea  quibus  anima  proxime  afflci- 
tur  ad  dolorem  vel  tristitiam,  sunt  spiritualia:  non  enirn 
affligeretur,  nisi  ignem  ut  nocivum  sibi  apprehenderet : 
ignis  ergo  apprehensus  est  proximum  affligens,  sed 
ignis  corporeus  extra  animam  existens  est  affligens 
remotum,  ut  dictum  est  supra. 

6.  —  Quaestio.  —  Quaerenti  autem  quomodo  ani- 
ma  separata,  vel  etiam  angelicus  spiritus  igne  corporeo 
ita  poenaliter  retineatur,  ut  libertatem  alio  pergendi 
amittat,    responderi    potest,  hoc  fieri,  quatenus  in  igne, 

1.  L.  IV  Dialog.,  oap.  29.  —  2.  Exhiuc  falsum  est  quod  ait  Io*. 
Turmel  (Histoire  de  la  theol.  positive  depuis  1'origine,  jusqu'au  Concile 
de  Trente.  L'Esohatologie,  p.  190):  A  la  jin  dti  sixieme  siecle,  le  pape 
saint  Gregoire  donna  a  la  doctrine  du  feu  materiel  une  adhesion  ferme 
et  sans  restriction,  viais  il  negligea  de  la  motiver.  —  3.  4,  Dist.  XLIV, 
P.   II,  a.  3,  Quaest.  II.  —  4.  L.  XII  Sup.  Gen.  ad  litt.,  c.  32.  —  5.  Ad  l«n. 

tanquam  in  instrumento  divinae  \indictae,  qualitas  quae- 
dam  inducatur,  substantiam  spiritualem  ligans  ac  eam  im- 
pediens,  ut  ait  S.  Thomas,  a  quadam  naturali  libertate, 
qua  est  absoluta  ab  omni  obligatione  ad  locum  corpora- 
lem  l:  quae  quidem  qualitas  concipi  potest  ad  modum 
proportionis  cuiusdam,  qualis  est,  utique  in  alio  ordine, 
proportio  animae  humanae  ad  corpus  proprium.  Nec  hoc 
irrationabiliter  dicitur,  cum  ad  generalem  oeconomiam 
divinae  Providentiae  pertineat  effectus  permanentes,  sive 
in  ordine  naturae,  sive  in  ordine  gratiae,  non  producere, 
nisi  mediantibus  quibusdam  formis  seu  principiis  proxi- 
mis  rei  proportionatis. 

*?.  —  Scholion.  —  Cum  hoc  tamen  stat,  minime  de- 
bere  admitti,  quemadmodum  Suarez  2,  Jungmann  3,  aliis- 
que  visum  est,  igni  inferni  inditam  esse  ex  divina  vir- 
tute  vim  quamdam  supernaturalem  doloriferam,  qua 
spiritus  damnatorum  miro  modo  torqueantur.  Id  sane 
fieri  potest,  ait  Jungmann  4,  immissa  turpi  quadam  di- 
spositione  ipsi  naturae  valde  ingrata,  ex  qua  crucia- 
tus  spiritualis  provenit.  Quamvis  vero  Deus  hac  in  re 
nullo  agente  materiali  indigeat,  tamen  eodem  ut  in- 
strumento  utitur,  quo  magis  superbi  spiritus  depri- 
mantur  ac  torqueantur}  dum  ipsi  materiae  subiiciun- 
tur.  Potest  porro  concipi,  illum  dolorem  spiritualem 
ab  igne  ut  instrumento  supernaturali  productum,  ana- 
loga  ratione  respondere  illi  affectioni,  quam  ignis  in 
corpore  animato  producit,  adeoque  eoc  Uarmonia  qua- 
dam  rerum  rationem  aliquam  insinuari,  cur  Deus  ad 
cruciandos  spiritus  igne  potius  quam  alia  remateriali 
uti  voluerit. 

Hoc,  inquam,  nullatenus  admitti  potest.  Esto  enim  Deum 


1.  Quaest.^disp.  De  anitua,  art.  21,  ad  17m.  —  2.  De  Angelis,  1. 
VIII,  c.  14,  nn.  47,  48.  —  3.  De  Novissimis  hominis,  de  exist.  poe- 
nisque   inferni,  pp.  34,  35.  —  4.  Looo  cit. 

uti  posse  creaturis  etiam  materialibus  ad  effectus  spiri- 
tuales  producendos,  quemadmodum  videre  est  in  sacra- 
meutis,  quae  licet  res  materiales  sint,  operantur  tamen 
instrumentaliter  ad  gratiae  productionem,  tamen  hoc  sup- 
ponit  et  in  instrumento  Operationein  effectui  produceudo 
adaptatam,  et  in  suscipiente  capacitatem  efiectum  illum  re- 
cipiendi.  Atqui  anima  separata  vel  spiritus  angelicus  capax 
non  est  passionis  cuiuscumque  corporalis ;  sed  solum  potest, 
in  virtute  suae  ad  mundum  corporeum  relationis,  alligari 
materiae  corporali.  Ergo  nequit  Deus  uti  igne  corporeo 
ad  producendam  in  spiritu  passionem  dolorosam,  sicut 
etiam  nequit  Deus  facere  ut  oculus  corporeus  videat  spi- 
ritualia,  puta  divinam  essentiam  4. 

Quomodo  autem  ignis  inferni  acturus  sit  in  corpora 
damnatorum,  uberius  tradetur  infra  2,  nimirum  hoc  erit 


1.  Cf.  fcr.  de  Dbo,  P.  I,  Quaest.  XII,  art.  3,  n.  4,  p.  403.  Videri  de  hac 
re  potest  Lessius,  De  perfection.  divinis,  1.  XIII,  c.  30;  Vasquez,  iu  1 
Part.,  disput.  243,  c.  5.  Recentiori  teuipore  Dr.  Leonhard  Atzberger^ 
continuator  M.  Ios.  Scheeben,  sententias  Schmid  et  Gutberlet  resuinens, 
novam  viam  aperire  contendit,  qua  intelligi  valeat  animam  separatam  ab 
igne  infernali  torqueri.  Man  kann  noch  iveiter  gehen,  aitille  (Handbuch  der 
Kathol.  Dogniatik,  IV  B,  p.  839.  Freiburg  im  B.  1903),  ttnd  sagen.  dass 
der  durch  das  Hbllenftuer  in  den  Geistern  verursachte  Schmerz  dem  IVesen 
nach  wirklich  ein  physischer  Schmerz  ist.  Denn  auch  bei  jed.em  sonstigen 
physischen  (sinnlichen)  Schmerz  ivird  die  Seele  des  Menschen  (gan~  iihn- 
lich  wie  beim  Hbllenschmerz)  in  einen  bestimmten  Bewegungs-oder  Schwin- 
gungszustand  versetzt.  Regelmassig  ist  damit  allerdings  auch  eine  Rei  - 
zung  irgendwelcher  sensorischer  Nerven  verbunden.  Es  scheint  jedoch  ans 
der  neueren  Erkldrung  des  IVesens  der  Dissonans  und  Consonanz  zweier 
odcr  mehrerer  Tbne  hervorzugehen,  dass  es  ein  wahres  sinnliches  Gtfiihl 
uvd  einen  wahren  sinnlichen  Schmerz  geben  kbnne,  der  dnrch  blosse 
Bewegungszustdnde  der  Seele  erzeugt  wird.  —  Nimirum,  talis  sententia 
iucompatibilis  omnino  est  cum  natura  pure  spirituali  animae  separatae» 
Ceterum,  perioulosa  semper  res  est,  ex  iis  quae  in  physica  uoviter  de- 
ducuntur,  conari  probare  dogmata  fidei  nostrae,  quae  altius  longe  fun- 
damentum  habent,  quam  tota  natura  subministrare  possit :  experientia 
vero  docet,  huiusmodi  explicationibus  fidem  nostram  potius  incredulorum 
irrisioni  exponi,  qui  censent  nos  ob  tam  levia  momenta  revelatis  veri- 
tatibus  assentiri.  —  2.  Quaest.  IX,  art.  3,  n.  6. 

illa  torquendo  passione  intentionali,  non  autem  passione 
naturae,  cum  corpora  tunc  futura  sint  incorruptibilia. 

8.  —  Difficultates  solvuntur.  —  I.  Agens  semper  no- 
bilius  est  patiente.  Atqui  nullum  corpus  est  anima  separata 
nobilius.  Ergo  anima  separata  pati  nequit  ab  igne  corporeo. 

Resp.  Conc.  mai.  Dist.  min.  Simpliciter  et  secundum 
se,  conc;  secundum  quod  est  instrumentum  divinae  iu- 
stitiae,  nego.  Nego  conseq.  et  conseq.  —  Quamvis  anima 
humana  sit  simpliciter  igne  nobilior,  ignis  tamen,  in 
quantum  est  instrumentum  divinae  iustitiae,  est  secun- 
dum  quid  nobilior  anima  4. 

II.  Omne  agens  corporeum  agit  per  contactum.  Atqui 
nequit  esse  contactus  ignis  corporei  et  animae.  Ergo. 

Resp.  Dist.  mai.  Per  contactum  vel  quantitatis  vel 
virtutis,  conc;  semper  per  contactum  quantitatis  nego. 
Contradist.  min.  Nequit  dari  contactus  quantitatis,  inter 
animam  et  ignem,  conc,  contactus  virtutis,  nego.  Nego 
conseq.  et  conseq.  —  Quamvis  non  sit  contactus  corporalis 
inter  animam  et  corpus,  est  tamen  contactus  virtualis; 
quo  modo  etiam  motor  caeli,  cum  sit  spiritualis,  spirituali 
tactu  tangit  caelum,  ipsum  movens,  per  modum  quo  dicitur 
contristans  tangere,  et  hic  modus  sufficit  ad  actionem  ?. 

9.  —  Quaestio.  —  An  damnati  in  inferno  sola 
poena  ignis  affligantur? 

Resp.  Hoc  habet  ordo  divinae  iustitiae  ut  peccatores, 
qui  ab  uno  Summo  Bono  recesserunt  et  in  rebus  mate- 
rialibus,  quae  multae  sunt  ac  variae,  finem  suum  collo- 
caverunt,  ex  multis  et  multipliciter  affligantur.  Unde  non 
solum  poenam  ignis  patientur,  cui  coniuncta  erunt  fle- 
tus,  stridor  dentium  ac  tenebrae  exteriores,  de  quibus 
supra  diximus,  sed  quidquid  etia.m  ignobile  est  in  ele- 
mentis,  in   infernum  proiicietur  ad  eorum  poenam,  se- 

1.  Ad  2m.   —  2.  Ad  7m. 

cundum  S.  Basilium  ',  ut  sic  ex  omnibus  creaturis  tor- 
mentum  damnatis  accrescat,  secundum  illud  2:  Pugnabit 
cum  illo  orbis  terrarum  contra  insensatos,  et 3 :  Ignis 
et  sulphur,  et  spiritus  procellarum,  pars  calicis  eorum. 
Pariter  de  damnatis  dicitur  4 :  Ad  nimium  calorem 
transibunt  ab  aquis  nivium,  ad  significandum  quod  nul- 
lum  eis  refrigerium  praestabit  poenarum  vicissitudo  aut 
varietas,  quia  passio  ab  exterioribus  non  erit  per  trans- 
mutationem  corporis  a  sua  pristina  naturali  dispositione, 
sed  per  actionem  spiritualem,  secundum  quod  sensibilia 
agunt  in  sensum  prout  sentiuntur,  imprimendo  formas 
illas  secundum  esse  spirituale  vel  iutentionale  in  organum, 
et  non  secundum  esse  materiale  5. 

10.  —  Scholion.  — .  Quia  igitur  reprobi  corporis  sensi- 
bus  abusi  sunt,  merito  infertur  illos  varia  in  his  omnibus 
tormenta  passuros,  ita  ut  fame,  siti,  frigore,  tenebris,  foe. 
tore,  in  inferno  crucientur.  Quo  faciunt  illa  Imitationis 
Christi  c> :  In  quibus  homo  magis  peccavit,  in  illis  gra- 
vius  punietur.  Ibi  acediosi  ardentibus  stimulis  perur- 
gebuntur,  et  gulosi  ingenti  siti  ac  fame  cruciabuntur . 
lbi  luxuriosi  et  voluptatum  amatores  ardenti  pice  et 
foetido  sulphure  perfundentur ,  et  sicut  furiosi  canes 
prae  dolore  invidiosi  ululabunt.  Nullum  vitium  erit 
quod  suum  proprium  cruciatum  non  habebit.  Ibi  su- 
perbi  omni  confusione  replebuntur,  et  avari  miserrima 
egestate  arctabuntur.  Ibi  erit  una  hora  gravior  in  poena, 
quam  hic  centum  anni  in  gravissima  poenitentia. 

11.  —  Gravitas  tormentorum  inferni.  —  Porro,  quid- 
quid  de  igne  inferni   eiusque  proprietatibus  proferatur, 

1.  Serm.  XIV  de  futuro  iudioio,  et  Homil.  I  iu  Ps.  XXVIII.  -- 
2.  Sap.,  V,  21.  —  3.  Ps.  X,  7.  —  4.  Iob,  XXIV,  19.  —  5.  S.,  Quaest. 
XCVII,  art.  1.  Ad  huius  dootrinae  iutelligentiaui,  prae  ooulis  habenduni 
est  id  quod  docet  S.  Thomas  de  iniumtatioDe  naturali  et  spirituali  in 
sensibus.  1,  Quaest.  LXXVIII,  art.  3.   —  6.  L.  I,  C.  24,  nn.  3,  4. 

certum  est  tormenta  animabus  corporibusque  damnato- 
rum,  a  divina  iustitia  inflicta,  gravissima  esse;  cuius 
rei*  testis  continenter  est  traditio.  Sic  quippe  P.  Ioannes 
Ghrysostomus  acerbitatem  illarum  poenarum  describit  *•: 
Etenim  cum  ignem  audis,  cave  putes  esse  huic  igni  si- 
milem:  hic  enim  quidquid  corripit,  devorat  et  absumit; 
iUe  vero  quos  semel  apprehendit,  perpetuo  comburit, 
nec  unquam  desistit;  ideoque  inextinguibilis  dicitur. 
Siquidem  etiam  peccatores  oportet  Induere  immorta- 
litatem,  non  ad  honorem;  sed  ut  perpetuum  sit  illius 
xupplicii  viaticum:  id  vero  quam  sit  horrendum,  nullo 
unquam  potest  sermone  declarari...  Quis  enarraverit 
terrores  a  tenebris  illis  iniectos  animis  nostris?  Quem- 
admodum  ignis  ille  non  consumit,  ita  neque  lucet: 
alioquin  non  essent  lenebrae.  Perturbationem  itaque 
nobis  immissam,  tremorem,  resolutionem,  stuporem, 
illud  solum  tempus  declarare  potest.  Multa  quippe  il- 
lic  variaque  tormenta,  cruciatuumque  ingens  procella 
undique  immittitur  in  animam. 

Pariter  S.  Cyrillus  Alexandrinus  2  loquens  de  statu  da- 
mnatorum,  ait :  Non  est  illam  commemorare  necessitatem; 
linguae  non  datur  assequi  cruciatus  illic  detentarum 
animarum.  Ingemiscunt  assidue,  nec  ullus  miseretur ; 
clamant  e  profundis,  at  nemo  flectitur ;  lamentantur, 
et  nullus  eripit.  Denique,  S.  Augustinus  ostendit  quantae 
sint  damnatorum  poenae,  his  verbis  3 :  Sicut  nullum  gau- 
dium  rerum  temporalium  ex  aliqua  parte  simile  pot- 
est  inveniri  gaudio  vitae  aeternae,  ita  nullus  crucia- 
tus  poenarum  temporalium  potest  sempiternis  iniquo- 
7*um  cruciatibus  comparari. 

1l2.  —  Utilitas  considerandi  et  praedicandi  poenas 
inferni.  —  Ultimo  loco  advertimus,  perutile  esse  hanc  de  in- 


1.  Ad  Theodoruni  lapsum,  1.  II,  u.  IX,  t.  XXI,  pp.  469,  470.  —  2.  Ora- 
tioue  de  exitu  animae.  —  3.  L.   de  Catechiz.  rudibus,    C.  24. 

ferni  poenis  sensibilibus  doctrinam  fideli  populo  praedicare, 
ut  confirmatur  ex  praxi  insigniorum  Sanctorum  qui  munus 
annuntiandi  Dei  verbum  executi  sunt,  quique  hoc  poten- 
tissimo  medio  innumerabiles  animas  e  barathro  perditio- 
nis  eruerunt. 

Idipsum  erui  potest  ex  Catechismo  Romano  qui,  de 
septimo  articulo  Symboli  agens,  cum  de  novissimis,  et 
signanter  de  igne  inferni  verba  fecisset,  addit  * :  Haec  sunt 
quae  pastores  fidelis  populi  auribus  saepissime  incul- 
care  debent:  nam  huius  articuli  veritas,  fide  concepta, 
maximam  vim  habet  ad  fraenandas  pravas  animi  cu- 
piditates,  atque  a  peccatis  homines  abstrahendos.  Qua- 
propter,  inter  perniciosissima  aevi  nostri  mala,  quae  mo- 
dernismi  labes  peperit,  connumeranda  venit  illa  multo- 
rum  concionatorum  agendi  ratio,  qui  a  poenis  inferni  e 
suggestu  recensendis  sese  abstinent,  sub  vano  praetextu 
dubium  aut  de  ipsius  inferni  existentia  aut  de  Dei  mise 
ricordia  in  auditorum  animis  ingerendi. 

Certe,  vitandae  semper  et  ubique  sunt  exaggeratae 
ac  omni  theologico  fundamento  carentes  de  inferno  seu- 
de  alio  quocumque  dogmate  descriptiones :  stat  tamen 
valde  terribilia  esse  damnatorum  tormenta,  et  magno 
caritatis  argumento  deberi,  si  quis  amicum,  a  poenarum 
in  quas,  ni  caveat,  lapsurus  foret,  opportuna  monitione 
terreat,  ut  illas  evitare  possit.  Aliunde  dubitatio  de  in- 
ferni  existentia  non  descriptionibus  quas  de  illo  fecerint 
concionatores,  sed  alii  valde  diversae  causae  debetur, 
scilicet  invadeuti  sensualitatis  ac  infidelitatis  spiritui.  Ce- 
terum  ob  oculos  habere  debent  sacri  concionatores  grave 
illud  prophetae  monitum  3:  Quid  paleis  ad  triticum,  di- 
cit  Dominus  ?  Numquid  non  verba  mea  sunt  quasi  ignis, 
dicit  Dominus,  et  quasi  malleus  conterens  petram  ?  :\ 


1.  P.  I,  de  VII  Sym.  art.,  n.  11.  —  2.  lerem.,  XXIII,  28,  29.  - 
3.  Lugendum  valde,  in  aliquo  theologiae  dogniatieae  manuali,  sacris 
conoionatoribus  cousiliuui  dari,  ut  a  desoribendis  poenis  inferni  se  ab- 

Articulus  IV.  —  Utrum  animae  in  inferno 
patiantur  poenam  damni. 

1.  —  In  quonam  consistat  poena  damni.  —  Poena 
damni  intelligitur  privatio  visionis  beatificae,  ac  per  an- 
tonomasiam  ita  vocatur,  quum  nequeat  immanior  iactura 
fingi.  De  hac  loquitur  Catechismus  Romanus  cum,  com- 
mentans  verba  Evangelii * :  Discedite  a  me,  maledicti,  in 
ignem  aeternum,  ait2:  Prioribus  illis  verbis,  discedite 
a  me,  maocima  poena  significatur,  qua  impii  plectendi 
erunt,  quum  a  Dei  aspectu  quam  longissime  eiicieniur ; 
neque  ulla  spes  eos  consolarH  poterit,  fore  aliquando, 
ut  tanto  bono  perfruantur ;  atque  haec  quidem  a  theo- 
logis  poena  damni  appellata  est,  quod  scilicet  impii 
apud  inferos  divinae  visionis  luce  perpetuo  carituri 
sint.  Quod  vero  addilur :  maledicti,  mirum  in  modum 
auget  illorum  miseriam  et  calamitates :  si  enim>  quum 
a  divina  praesentia  expellendi  essent,  aliqua  saltem 
benedictione  digni  haberentur,  hoc  profecto  magno  eis 
solatio  esse  potuisset;  at  quoniam  niJiil  huiusmodi 
ipsis  eorpectandum  esty  quod  calamitatem  leviorem  fa- 
ciat,  iure  optimo,  quum  eocpellentur,  divina  iustitia 
eos  omni  maledictione  persequetur. 

2.  —  PROP.  —  Praeter  poenam  sensus,  agnoscenda 
in  inferno  est  poena  damni,  qua  reprobi  maximo  do- 
lore  afficientur. 


stineant,  ob  timorein,  ut  dicitur,  de  illius  existentia  dubium  in  animis 
fidelium  suscitandi,  aut  Deum  tanquam  crudelem  tyrannum  traducendi : 
quam  revera  vanus,  imo  perniciosus  sit  huiusmodi  timor,  demonstrat 
invadens  infidelitas,  praecise  ex  praetermissa  de  inferno  consideratione 
et  praedicatione  orta. 

1.  Matth.,    XXV,    41.    —    2.  Pars  I,  de  VII  Symboli  Art.,   n.  9. 

3.  —  Prob.  ex  S.  Scriptura.  —  Hanc  poenamevidenter 
significatam  legimus  non  modo  verbis  Scripturae  supe- 
rius  relatis,  sed  etiam  pluribus  aliis  locis,  ut  in  hoc  !:  Et 
ciicet  vobis:  Nescio,  vos  unde  sitis:  discedite  a  me, 
omnes  operarii  iniquitatis;  quibus  verbis  aperte  Domi- 
nus  docet  professionem  nominis  christiani  haud  prodesse, 
ad  perennem  cum  Christo  societatem  ineundam,  iis  qui 
iniquitatem  hic  fuerint  operati 2.  Cuiusmodi  autem  sint 
delicta  hominem  excludentia  a  consortio  Christi,  recen- 
set  S.  Paulus3:  Neque  fornicarii,  neque  idolis  servien- 
tes,  neque  adulteri,  neque  molles,  neque  mascutorum 
concubitores,  neque  fures,  neque  avari,  neque  ebriosi, 
neque  maledici,  neque  rapaces  regnum  Dei  posside- 
bunt. 

<4t.  —  Traditio.  —  Idipsum  traditionis  voce  constan- 
ter  resonatur,  cuius  testis  est,  imprimis,  S.  Ioannes  Chry 
sostomus,  cum  ait 4 :  A  tantis  excidisse  bonis,  tantum 
inferet  doloris,  afflictionis,  angustiae,  ut  etiamsi  nul- 
lum  aliud  esset  supplicium  peccatoribus  destinatum, 
illud  solum  posset  graviorem  aliis  gehennae  cruciati- 
bus  inferre  poenam  animaeque  perturbationem...  Multi 
sane  sunt,  qui  absurdo  iudicio  usi,  a  gehenna  sotum 
liberari  peroptant;  ego  vero  gehenna  mulio  graviorem 
esse  poenam  puto,  non  assecutum  esse  gloriam  illam, 
indeque  excidisse;  nec  opinor,  adeo  lugendum  esse  de 
gehennae  malis,  ut  de  amisso  caelorum  regno:  hic 
enim  est  cruciatus  omnium  acerbissimus.  S.  quoque 
Augustinus  scribit5:  Perire  a  regno  Dei,  exulare  a 
civitate  Dei,  alienari  a  vita  Dei,  carere  tam  magna 
multitudine  dulcedinis  Dei,  quam  abscondit  timentibus 
se,  perfecit  autem  sperantibus  in  se,  tam  grandis  est 


1.  Luc,  XIII,  27.  -  2.  Cf.  Ps.  VI,  8  ;  Mattb.,  VII.  23.  —  3.  1  Cor., 
VI,  9,  10.  —  4.  Ad  Theodoruui  lapsum,  L.  II,  nu.  9,  11,  t.  XXI,  pp. 
171,  474.   -   5.   Enchir.,  c.  CXII.  t.  VI,  col.  239. 

poena,  ut  nulla  ei  possint  tormenta,  quae  novimus, 
comparari,  si  illa  sit  aeterna,  ista  autem  si>U  quam- 
libet  multis  saeculis  longa. 

5.  —  Ratio  theol.  —  Quando  iu  aliqua  re  salvatur 
operationis  principium,  etsi  forsan  defectus  res  ista  ha- 
beat,  isti  reparabiles  sunt;  at  si  ipsum  operationis  prin- 
cipium  subtrahatur,  tunc  talis  defectus  reparari  nequit. 
Sic  si,  salvo  principio  visivo  in  homine,  aliqua  impedi- 
menta  adveniant  visioni,  reparari  possunt  per  naturam 
vel  per  artem;  sed  si  corrumpatur  principium  visivum, 
reparatio  visionis  fieri  non  potest,  nisi  sola  virtute  divina. 
Atqui  principium  visionis  divinae  essentiae  est  intellectus, 
non  simpliciter,  sed  lumine  gloriae  adiutus,  elevatus  ac 
transformatus,  quod  lumen  gloriae  sequitur,  post  mortem, 
ex  divina  ordinatione,  gratiam  sanctificantem  in  via.  Ergo 
qui  in  gratia  decedit,  etsi  aliqua  forsan  impedimenta  ha- 
beat  ne  statim  ad  Dei  visionem  admittatur,  ista  tamen 
reparabilia  sunt;  at  si  decedat  sine  gratia,  quae  est  nu- 
ptialis  stola,  seu  si  decedat  onustus  peccatis  caritatem 
auferentibus,  non  potest  ad  divinae  essentiae  visionem 
admitti  4. 

Porro,  in  visione  beatifica  consistit  ultima  hominis  fe- 
licitas,  tum  quantum  ad  intellectum,  qui  in  ista  visioue 
perfecte  satiatur,  tum  quantum  ad  affectum,  qui  immo- 
biliter  in  hoc  bono  quietatur,  secundum  illud2:  Satiabor 
cum  apparuerit  gloria  tua.  —  Consistifc  igitur  extrema 
hominis  miseria  in  hoc  quod  intellectus  totaliter  divino 
lumine  privatur,  et  aflfectus  a  Dei  bonitate  obstinate  aver- 
titur  3:  et  haec  est  poena  damni,  quae  quidem  essentialis 
est,  et  consistit  in  separatione  a  Deo  et  dolore  eocinde 
proveniente  4. 


1.  Cf.  1  2ae,  Quaest.  LXXXVII,  art.  3.  —  2.  Ps.  XVI,  15.  —  3.  S. 
Thona.,    Opusc.  II,  c.  174.  —  4.   De    Malo,  Quaest.  II,  art.  2,  ad  8™. 

6.  —  Qua  ratione  damnati  de  Deo  cogitabunt.  — 
Cum  hoc  tamen  stat  quod  damnati  de  Deo  cogitabunt, 
non  tamen  ita  quod  ista  cogitatio  eis  cedat  in  gaudium. 
Nimirum,  non  de  eo  cogitabunt  secundum  quod  est  ei 
proprium,  scilicet  esse  totius  bonitatis  principium,  quae 
quidem  cogitatio  voluptate  non  vacat,  sed  solum  in  quan- 
tum  ab  eo  puniuntur  vel  prohibentur  sua  libertate  uti: 
quae  quidem  cogitatio  eis  in  tristitiam  cedet  *.  —  Ubi 
notandum,  perperam  Mivart,  ex  eo  quod  damnati  ne- 
queunt  cogitare  de  Deo  ut  auctore  boni,  deduci  illos  la- 
tere  quid  amiserint 2. 

*7.  —  Quaestio.  —  Quomodo  damnati  poenam  damni 
sentire  possint,  cum  Deum  per  essentiam  nusquam 
viderint  ? 

Resp.  Licet  damnati  Deum  per  essentiam  videre  nus- 
quam  potuerint,  nam  digni  non  sunt  tanto  beneficio,  et 
aliunde  videns  habitualiter  beum  per  essentiam  amplius 
peccare  nequit,  tamen  quanta  sit  huius  visionis  amissio, 
multipliciter,  etsi  non  adaequate,  cognoscere  valent.  Primo 
enim  videre  possunt,  et  in  resurrectione  propriis  cer- 
nent  oculis,  ineffabile  gaudium  beatorum,  illud  cum  ex- 
trema  sua  miseria  sponte  comparantes;  in  quo  gaudio, 
quasi  reflexe  deducere  possunt  quanta  sit  in  Dei  visione 
voluptas  percipienda. 

Ulterius  animadvertendum  est,  animam  a  corpore  sepa- 
ratam,  perfectius  videre  Deum  naturali  modo,  quam  illum 
nos  in  hac  vita  videamus:  scilicet,  Deum  nunc  videmus 
ex  effectibus  visibilibus,  anima  vero  post  mortem  Deum 
videt  in  seipsa,  in  quantum  est  quodammodo  speculum  il- 
lum  repraesentans,  sicut  etiam  angeli  Deum  in  sua  essentia 

1.  S.,  Quaest.  XCVIII,  art.  8.  —  2.  According  to  St  Thomas  the  da- 
mned  cannot  tkink  of  Goci  as  Atictor  boni.  If  so,  they  must  at  least  be 
unconscious  of  what  their  loss  really  is.  XIX,h  Ceiit.,  n.  194.  April,  1S93, 
p.  643,  n.  9.  Cf.  opusc.  Dell'an[ma  umana  separata  dal  corpo.  2> 
«d.,  p.  105. 

naturaliter  vident.  At  visio  ista  naturalis  non  est  nisi 
visio  Dei  indirecta,  ex  qua  tamen  quodammodo  ascendere 
potest  anima  ad  cognoscendum  quauta  sit  visio  Dei  fa- 
cialis;  insuper  visio  haec  naturalis,  pro  anima  damnati, 
non  est  fons  beatitudinis,  eo  quod  intime  connectitur  cum 
attributo  inexorabilis  iustitiae:  videlicet  Deus  ille,  quem 
anima  in  seipsa  cernit,  semper  ulciscetur  in  ea  iniurias 
ab  ea  sibi  in  vita  praesenti  illatas:  unde  haec  visio,  quae 
de  se  esse  deberet  causa  gaudii,  potius  est  perennis  fons 
maioris  miseriae. 

8.  —  Solvitur  obiectio.  —  Obiicienti  damnatos  fidem 
non  habere,  ideoque  non  posse  cognoscere  possibilitatem 
visionis  beatificae,  respondetur  eos  utique  fide  proprie  di- 
cta  carere,  habere  tamen  quamdam  cognitionem  coactam 
de  mysteriis  fidei,  eo  modo  quo  de  daemonibus  dicitur  L 
quod  credunt  et  contremiscunt ;  unde  et  damnati  se  sciunt 
a  Deo  creatos  fuisse  ut  eius  visione  fruerentur,  et  qui- 
dem  quamdam  in  se  irresistibilem  attractionem  ad  hunc 
suum  ultimum  finem  persentiunt,  cuius  proinde  frustra- 
tio  eos  in  maximam  miseriam  perducit. 

9.  —  Damnatorum  miseria  augebitur  ex  notitia 
quam  in  hoc  mundo  habuerunt,  necnon  ex  considera- 
tione  gloriae  beatorum.  —  Ulterius  considerandum  est, 
in  damuatis  futuram  esse  cognitionem  eorum  quae  prius 
fecerunt,  quod  cedet  ipsis  in  augmentum  tristitiae,  ut  sit 
eorum  consummata  miseria.  Revera,  cognitio  rerum  in 
praesenti  vita  gestarum  potest  esse,  post  mortem,  mate- 
ria  gaudii  aut  tristitiae:  et  quidem  beatis  laetitiam  affe- 
ret  illa  notitia,  ne  videlicet  quid  desit  perfectioni  beati- 
tudinis  eorumdem;  damnatis  vero  erit  ratio  tristitiae: 
primo  quidem,  ex  parte  rerum  cognoscibilium,  in  quan- 
tum  considerabunt  et  mala  quae  gesserunt,  ex  quibus 

1.  Iac,  II,  19.  Cf.  2  2ae,  Quaest.  V,  art.  2. 

damnati  sunt,  et  bona  delectabilia  quae  amiserunt,  iuxta 
illud  quod  diviti  damnato  dicitur1:  Recordare,  quiare- 
cepisti  bona;  secundo  autem,  ex  parte  ipsius  cognitionis, 
in  quantum  damnati  considerabunt  notiftam  quam  de  re- 
bus  speculabilibus  habuerunt,  imperfectam  esse,  seque 
summam  illius  notitiae  perfectionem,  quam  adipisci  pote- 
rant,  amisisse  2. 

Praeterea,  ad  augmentum  miseriae  damnatorum  spe- 
ctabit,  ut  non  solum  ipsi  poenas  suas  experiantur,  sed  ut 
etiam  beatorum  gloriam,  ante  diem  iudicii,  videant,  quod 
est,  ut  cognoscant  sanctos  collocari  in  gloria  inaestima- 
bili:  ex  quo  turbabuntur  et  affligentur,  tum  propter  invi- 
diam,  dolentes  de  eorum  felicitate,  tum  propter  suam 
ipsorum  miseriam.  Attamen,  hac  visione  post  diem  iudi- 
cii  privabuntur,  ut  etiam  cognoscant  se  indignos  repu- 
tari,  qui  cernant  gloriam  quam  Sancti  merentur  habere3. 

lO.  —  Miseria  damnatorum  in  Scriptura  descripta. 

—  Praetermittere  hic  non  debemus  vividam  descriptio- 
nem  quam  tradit  Scriptura  de  damnatorum  miseria,  qualis 
ex  eorum  cognitione  resultat4:  Videntes  (ivapii  gloriam  iu- 
storum)  turbabuntur  timore  horribili,  et  mirabuntur  in  % 
subitatione insperatae  salutis,  dicentes  intrase, poeniten- 
tiam  agentes,  et  prae  angustia  spiritus  gementes:  Hi 
sunt  quos  habuimus  aliquando  in  derisum,  et  in  simi- 
litudinem  improperii.  Nos  insensati  vitam  illorum 
aestimabamus  insaniam,  et  finem  illorum  sine  honore : 
ecce  quomodo  computati  sunt  inter  fllios  Dei,  et  inter 
Sanctos  sors  illorum  est.  Ergo  erravimus  a  via  veri- 
tatis,  et  iustitiae  lumen  non  luxit  nobis,  et  sol  intel- 
ligentiae  non  est  ortus  nobis.  Lassati  sumus  in  via  ini- 
quitatis  et  perditionis,  et  ambulavimus  vias  difficiles, 
viam  autem  Domini  ignoravirnus.  Quid  nobis  profuit 

1.  Luc,  XVI,    25.    —    2.  S.,  Quaest.    XCVIII,    art.  7.    —  3.  Art.  8. 

—  4.  Sap.,  V,  2,  seq. 

superbia?  aut  divitiarum  iactantia  quid  contulit  no- 
bis  ?  Transierunt  omnia  illa  tamquam  umbra,  et  tam~ 
quam  nuntius  praecurrens,  et  tamquam  navis,  quae 
pertransit  fluctuantem  aquam:  cuius,  cum  praeterie- 
rity  non  est  vestigium  invenire,  neque  semitam  cari- 
nae  illius  in  fluctibus:  aut  tamquam  avis  quae  trans- 
volat  in  aere,  cuius  nullum  invenitur  argumentum 
itineyns,  sed  tantum  sonitus  alarum  verberans  levem 
ventum,  et  scindens  per  vim  itineris  aerem :  commotis 
alis  transvolavit,  et  post  hoc  nullum  signum  invenitur 
itineris  iliius:  aut  tamquam  sagitta  emissa  in  locum 
destinatum,  divisus  aer  continuo  in  se  reclusus  est,  ut 
ignoretur  transitus  illius:  sic  et  nos  nati  continuo  de- 
sivimus  esse :  et  virtutis  quidem  nullum  signum  valui- 
mus  ostendere:  in  malignitate  autem  nostra  consumpti 
sumus.  Talia  dixerunt  in  inferno  hi,  qui  peccaverunt. 

Articdlus  V.  —  Utrum  voluntas  damnatorum 
sit  obstinata  in  malo. 

1.  —  Ratio  articuli.  —  Acto  de  poena  damnatorum 
quantum  ad  intellectum,  sequitur  ut  de  conditione  eorum 
voluntatis  agatur.  Ubi  primo  advertendum  est,  non  tam 
hic  dubitari  utrum  damnatorum  voluntas  sit  in  malo  ob- 
stinata,  cum  id,  ut  iam  diximus,  ex  eo  sequatur,  quod 
eorum  liberum  arbitrium,  sicut  liberum  arbitrium  dae- 
monum,  non  est  amplius  flexibile  ad  utrumque  opposito- 
rum  * :  sed  propria  huius  articuli  intentio  est  determinare 
qua  ratione  ista  obstinatio  voluntatis  damnatorum  in  malo 
explicari  debeat. 

2.  —  PROP.  —  a)  Licet  voluntas  naturalis  damna- 
torum  bona  esse  possit,  (3)  tamen  voluntas  eorum 
deliberativa  est  in  eis  solum  mala. 

1.  1,  Quaest    LXIV,  art.  2 

3.  —  Prob.  ia  Pars.  —  Voluntas  naturalis,  seu  ut 
natura,  quae  graece  ft&rjaig  vocatur,  non  est  in  damnatis 
ex  seipsis,  sed  ex  auctore  naturae,  qui  hanc  eis  incli- 
nationem  posuit;  quia  autem  in  eis  natura  bona  ac  in- 
tegra  remansit,  ideo  voluDtas  sic  considerata  poterit  in 
damnatis  esse  bona.  —  Poterit,  dicimus:  etenim,  vel  ista 
bona  inclinatio  naturalis  per  eorum  malitiam  corrumpetur, 
in  quantum  hoc  bonum,  quod  naturaliter  ipsi  desiderant, 
sub  malis  circumstantiis  desiderant;  ideoque  etsi  velint 
vivere,  intelligere  et  huiusmodi,  tamen  quia  hoc  bonum 
non  bene  volunt,  ideo  voluntas  eorum  non  potest  censeri 
vel  dici  bona  simpliciter. 

•4.  —  Prob.  2a  Pars.  —  At  voluntas  deliberativa 
damnatorum,  id  est  quae  est  in  eis  ex  seipsis,  secundum 
quod  est  in  potestate  eorum  inclinari  in  hoc  vel  in  illud 
per  affectum,  quae  vocatur  voluntas  ut  ratio  seu  fiovXr\oi<;, 
est  in  damnatis  solum  mala,  quia  nulla  voluntas  potest 
esse  bona,  nisi  per  ordinem  ad  finem  ultimum,  damnati 
vero  sunt  ab  hoc  fine  penitus  aversi l. 

5.  —  Scholion.  —  Potest  haec  propositio  sequenti  S. 
Thomae  argumentatione claudi :.Non  esset perpetua poena 
anirnarum  quae  damnantur,  si  possent  voluntatem  mu- 
tare  in  me/ius :  quia  iniquum  esset,  quod  ex  quo  bonam 
voluntatem  haberent,  perpetuo  punirentur.  Voluntas  igi- 
tur  animae  damnatae  non  potest  mutari  in  bonum  2. 

6.  —  Damnati  Deum  odio  habent.  —  Ex  hoc  sequitur, 
damnatos  vero  amore  carere,  et  odium  spirare  contra 
Deum,  licet  sit  ipse  obiectum  summe  amabile.  —  Revera, 
quod  Deum  odio  habeant  damnati,  ex  hoc  resultat,  quod 
illum  non  vident  nisi  per  effectus  iustitiae,  ut  dictum  est: 
qui  effectus  poenales  sunt,  et  ob  hoc  voluntati  eorum  re- 

1.  S„  Quaest.  XCVIII,  art.  1.  —  2.  C.  Geut.,  1.  IV,  o.  93.  Ex  quo 
deduoitur,  aeternitatem  iuferni  sola  naturali  ratione  posse  demonstrari. 

pugnant;  unde  dicitur  L:  Superbia  eorum  qui  te  ode- 
runty  ascendit  semper.  —  En,  quanta  differentia  est,.  ex 
hac  parte,  inter  damnatos  et  beatos:  isti,  cum  Deum 
per  essentiam  videant,  ad  illum  necessario  affectu  tra- 
huntur:  est  enim  Deus  per  essentiam  bonitas,  et  non  pot 
est  per  se  voluntati  displicere  2;  illi  vero,  cum  Deum 
apprehendant  ut  peccatorum  suorum  ultorem,  ideo  ab  eo 
radicaliter  avertuntur. 

*?.  —  Damnatorum  odium  in  proximos.  —  Est  pa- 
riter  in  damnatis  intensum  odium  relate  ad  proximos, 
per  quod  de  omnibus  eorum  bonis  dolebunt,  maxime  vero 
de  Sanctorum  felicitate;  dum  e  contra  in  beatis  erit  per- 
fectissima  caritas,  propter  quam  illi  de  omnibus  bonis  gau- 
debunt.  Unde  damnati  cupient  omnes  pariter  fore  damnan- 
dos,  non  quod  expectaturi  sint  solatium  ex  multiplicatione 
sociorum,  nam  potius  ex  multitudine  damnatorum,  poena 
singulorum  augebitur;  sed  tantum  supercrescent  in  eis 
odium  et  invidia,  quod  potius  eligent  torqueri  magis  cum 
multis  quam  minus  soli  3.  —  Quinimmo,  tanta  erit  in 
eis  invidia,  quod  etiam  propinquorum  gloriae  invidebunt, 
cum  ipsi  sint  in  summa  miseria;  cum  etiam  in  hac  vita 
hoc  accidat,  crescente  invidia;  sed  tamen  minus  invide- 
bunt  propinquis,  quam  aliis,  et  maior  esset  eorum  poena 
si  omnes  propinqui  damnarentur,  et  alii  salvarentur,  quam 
si  aliqui  de  suis  propinquis  salvarentur:  et  exinde  fuit, 
quod  dives  petiit  fratres  suos  a  damnatione  eripi  4,  scie- 
bat  enim  quod  aliqui  eriperentur;  maluisset  tamen  fra- 
tres  suos  cum  omnibus  aliis  damnari 5.  Potest  etiam  dici 
quod  dives  timebat  ne  fratres  sui  in  infernum  venirent, 
ne  eorum  praesentia  maior  ipsi  esset  causa  tormenti, 
in  quantum  ipsemet,  tanquam  propter  sua  scandala  causa 
eorum  damnationis,  gravius  foret  puniendus. 

1.  Ps.    LXXIII,   23.  —  2.  S.,    Quaest.  XCVIII,  art.  5.    —    3.  Ibid., 
art   4.  —  4.  Luo„  XVI,  28.  —    5.  L.  prox.  oit.,  ad  1»,  ad  litt. 

8.  —  Solvitur  difficultas.  —  Affectiones  inordinatae 
a  damnatis  non  auferuntur.  Atqui  nonnulli  damnati  ali- 
quos  non  damnatos  inordinate  dilexerunt.  Ergo  illos  adhuc 
diligent,  et  consequenter  nollent  illos  esse  damnatos. 

Resp.  Dist.  mai.:  quantum  ad  causam  huiusmodi  af- 
fectionum,  conc;  quantum  ad  obiectum,  nego.  Conc.  min. 
Nego  conseq.  et  conseq.  —  Dilectio  quae  non  fundatur 
super  honestum,  facile  rescinditur,  et  praecipue  in  malis 
hominibus,  ut  Aristoteles  dicit  l :  unde  damnati  non  ser- 
vabunt  amicitiam  ad  eos,  quos  inordinate  dilexerunt:  sed 
in  hoc  voluntas  eorum  remanebit  perversa,  quod  causam 
inordinatae  dilectionis  adhuc  diligent  2. 

9.  —  Damnati  seipsos  odio  prosequuntur.  —  De- 
nique  et  erga  seipsos  damnati  vera  dilectione  destituun- 
tur,  cum  longa  miseria  pertaesi,  exoptent,  incassum  ta- 
men,  annihilari,  iuxta  illud  3:  Dicent  montibus:  Operite 
nos;  et  collibus:  Cadite  super  nos  4;  et  rursus  5:  In  die 
illa,  desiderabunt  homines  mori,  et  fugiet  mors  ab  eis. 
Appetent  autem  damnati  non  esse,  non  quidem  secun- 
dum  se,  cum  sic  non  esse  non  sit  appetibile,  est  enim  pura 
boni  privatio,  sed  per  accidens,  quatenus  est  ablativum 
miseriae,  quo  modo  accipit  rationem  boni:  carere  enim 
malo  est  aliquod  bonum:  unde  appetent  non  esse,  tan- 
quam  viam  qua  a  tanta  miseria  eripiantur  6.  —  Adver- 
tit  autem  opportune  Sylvius  7,  quod  damnati  possent  uti- 
que  sic  velle  non  esse,  quia  non  esse  ex  parte  obiecti 
consideratum  secundum  rectam  rationem,  melius  est 
quam  in  extremis  gehennae  poenis  vivere,  iuxta  illud  8: 
Bonum  erat  ei,  si  natus  non  fuisset  homo  ille;  attamen 

1.  L.  IX  Ethic,  oap.  4,  a  med.  Aristotelis  verba  suut:  'ercei  T(ov 
ye  xouiofj  cpav^cov  xai  dvoaicuQYCov  otj§evi  TaurFvJtdQXEi,  aXk"  ouSe 
(paiveTai.  —  2.  L.  c,  ad  2m,  ad  litt.  —  3.  Os.  IX,  8.  —  4.  Cf.  Luo., 
XXIII,  30  ;  Apoc,  VI,  16.  —  5.  Apoc,  IX,  6.  —  6.  L.  o ,  art.  3.  — 
7.  In  h.  loe.  S.  Thom.  —  8.  Matth.,  XXVI,  24. 

illa  damnatorum  volitio  mala  est,  propter  eorum  obstina- 
tam  adhaesionem  ad  malum  finem. 

10.  —  Solvitur  difficultas.  —  S.  Augustinus  dicit1: 
Considera  quantum  bonum  est  esse,  quod  et  beati  et 
miseri  volunt;  maius  enim  est  esse  et  esse  miserum, 
quam  omnino  non  esse.  ^ 

Resp.  Hoc  verbum  S.  Augustini  est  intelligendum,  quod 
non  esse  non  est  per  se  eligibile,  sed  per  accidens,  in 
quantum  scilicet  est  miseriae  terminativum :  quod  enim 
dicitur,  quod  esse  et  vivere  ab  omnibus  appetitur  natu- 
raliter,  non  oportet  hoc  accipere  quantum  ad  malam  vi- 
tam  et  corruptam,  et  eam  quae  est  in  tristitiis,  ut  dicit 
Philosophus  2,  sed  absolute  3. 

11.  —  Scholion.  —  Ex  hisce  facile  apparet  quam  pro- 
funde  damnati  in  malum  devenerint,  et  quanta  sit  spiri- 
tualis  eorum  miseria,  quam  vivide  describit  Aligherius, 
dicens  de  eis  4: 

Bestemmiavano  Iddio,  e  i  lor  parenti, 
L'umana  specie,  il  luogo,  il  tempo  e  il  seme 
Di  lor  semenza  e  di  lor  nascimenti. 

Ubi  cavere  quammaxime  theologum  oportet  ab  illa 
hodiedum  fere  uuiversaliter  vigente  opinione,  illam  de  in- 
ferni  poenis  sententiam,  quae  communiter  in  media  ae- 
tate  obtinebat,  ethico  sensui  hominum  hodierni  temporis, 
iam  plurimum  evoluto,  repugnare:  immutata  enim  manet 
Ecclesiae  fides  5. 

1.  Lib.  III  de  Lib.  Arb.,  oap.  7,  a  priuc.  t.  I,  ool.  618  ad  sensum. 
—  2.  L.  IX  Ethic,  oap.  4.  —  3.  S.,  Quaest.  XCVIII,  art.  3,  ad 
lm,  ad  litt.  —  4.  Inferno,  Cauto  III,  vv.  103,  seqq.  —  5,  En  quo- 
zuodo  non  ita  pridem  hano  sensus  ethioi  mutationem  exprimebat 
Prof.  St.  George  Mivart  (Happiness  in  Hblt,  The  XlXth  Century 
n.  190,  December,  1892,  p.  899):   The    mental    agony  of  despair,  in    ad- 

13.  —  Vermis  conscientiae.  —  Ad  poenam  damni, 
ex  qua  parte  voluntatem  afficit,  referendus  est  vermis 
ille  conscientiam  rodens,  de  quo  Dominus  Noster  ait  * : 
Vermis  eorum  non  moritur;  qui  aliud  non  est,  nisi 
conscientiae  remorsus,  quo  impii  crudeliter  torquebun- 
tur.  Hic  certe  spiritualiter  intelligitur:  non  enim  est 
possibile,  quod  corporeus  vermis  spiritualem  corrodat 
substantiam,  neque  etiam  corpora  damnatorum,  quae 
incorruptibilia  erunt.  Unde  remorsus  ille  dicitur  vermis, 
in  quantum  oritur  ex  putredine  peccati,  et  animam  af- 
fligit,  sicut  corporalis  vermis,  ex  putredine  ortus,  cor- 
pus  affligit  pungendo  2.  In  poenis  malorum,  ait  S.  Au- 
gustinus  3,  inextinguibilis  ignis  et  vivacissimus  vermis, 
ab  aliis  atque  aliis  aliter  atque  aliter  exponitur:  alii 
utrumque  ad  corpus,  alii  utrumque  ad  animam  retu- 
lerunt;  alii  proprie  ad  corpus  ignem,  tropice  ad  ani- 
mam  vermem:  quod  esse  credibilius  videtur.  —  Poena 
haec,  ait  Al.  Ad.  Paquet 4,  dolori  ex  poena  damni  pro- 
venienti  superaddere  videtur  recordationem  caelestium 
munerum ;  quibus  nisi  abusus  esset,  facile  homo  po- 
tuisset  aeterna  consequi  bona,  aeternaque  evadere  sup- 
plicia.  Ista  recordatio   tum  divinae  caritatis,  tum  hu- 


dition  to  the  extreme  physical  torture,  was  recognised  as  the  inevitable  lot 
of  the  mnltitude  of  lost  souls...  But  the  modem  mind  has  cometofeelan 
abhorrence  for  beliefs  which  were  viewed  with  complacency  or  accepted  with- 
out  difficulty  for  so  many  ages.  And  not  only  the  sentiment  of  our  day 
but  what  we  take  to  be  its  more  highly  evolved  moral  perceptions,  are 
shocked  beyond  expression  at  the  doctrine  that  countless  multitudes  of 
mankind  will  burn  for  ever  in  hell  fire,  out  of  tohich  there  is  no  possible 
redemption.  Sane  liuius  auotoris  soriptura,  ex  quo  praediota  verba  ex- 
cerpuntur,  licetin  indicem  librorum  probibitorum  fuerit  relatum  (Decret. 
S.  Off.  19  Iul.  1893),  haud  parum  contulit  erroneis  opinionibus  de  poe- 
nis  inferni  in  vulgus  disseminandis. 

1.  Marc,  IX,  43.  Is.,  LXVI,  24.  -  2.  S.,  Quaest.  XCVII,  art.  2. 
Cf.  supra,  Quaest.  IV,  art.  2,  n.  7,  p.  174.  —  3.  L.  XXI  de  Civ.  Dei. 
c.  IX,  n.  2,  t.  VII,  col.  630,  ad  sensum.  —  4.  De  Novissimis,  Disput. 
X,   Quaest.  IV,  art.  2,    p.  477. 

manae  ingratitudinis,  utpote  cor  pungens  et  veluti 
arrodens,  maocimam  analogiam  praebet  cum  poena 
sensus  proprie  dicti.  —  Hae  cogitationes  et  hi  dolores, 
ait  Lessius  *,  sunt  vermes  acerbissimi,  quorum  morsus, 
id  est,  tristitia  inde  nascens,  est  praecipuum  damna- 
torum  tormentum.  Exacuit  et  animat  hos  vermes  iu- 
stitia  divina,  faciendo  ut  mens  eorum  haec  omnia  as- 
sidue  et  acriter  apprehendat  et  cogitet;  ac  imprimis 
horum  omnium  aeternitatem,  nempe  haec  damna  et 
haec  supplicia  fore  aeterna,  et  nullis  unquam  saeculis 
finienda. 

13.  —  Nunquam  damnatos  vere  poenitebit  malo- 
rum  quae  fecerunt.  —  Attamen,  ex  hoc  quod  damnati 
conscientiae  remorsu  iugiter  torquebuntur,  perperam  in- 
ferretur  eos  aliquando  malorum  quae  fecerunt  vere  poe- 
nitere,  cum  malitia  voluntatis  in  eis  sit  perpetuo  perse- 
veratura,  ideoque  peccatum,  in  eo  quod  peccatum  est 
nunquam  sint  odio  habituri ;  licet  peccatum  ratione 
adnexae  poenae  odio  habeant;  propter  quod  de  ipsis  di- 
citur2:  Intra  se  poenitentiam  agentes;  quo  sensu  Ari- 
stoteles  dicit 3  quod  poenitudine  replentur  mali;  mox 
enim  tristantur  de  hoc  quod  male  laetati  sunt 4. 


1.  De  perfect.  div.,  1.  XIII,  c.  29.  —  2.  Sap.,  V,  3.  —  3.  T,.  I  Ethic,  c.  4. 
MeTa^etaiac;  yao  ol  qpav^oi  Y£|ioioiv.  —  4.  S.,  Quaest.  XCVIII.  art.  2. 
—  Perperam  P.  Io.  Stufler,  S.  I.,  in  iara  citato  op.  Die  Heiligkeit 
Gottes  und  der  ewige  Tod  (p.  108),  in  hac  S.  Thomae  doctrina,  quam  in 
nostro  opere  DelV  anima  umana  separata  dal  corpo  (2a  edit.,  pag.  221), 
commentati  sumus,  contradictionem  reperit.  TJnbegreiflich  ist  es  daher, 
ait,  wie  Lepicier,  der  durchwegs  die  thomistische  Ansicht  verteidigt,  sagen 
kann,  die  Verdammten  empfdnden  Gewissensbisse  %md  verabscheuten  ihrc 
Siinden  als  die  Ursache  ihres  TJnglucks.  Diese  Regungen  des  Gewissens 
seien  aber  ganz  naturlich  und  unfrei,  weil  sic  hervorgingen  aus  dem 
natiirlichen  Verlangen  der  Verdammten  nach  der  Glilckseligkeit.  Durch 
diese  Worte  gerdt  er  mit  sich  selbst  in  Widerspruch.  Denn  wcnn  die 
Verdammten  ihre  Siinden  verabscheuen,  tveil  und,  insoferne  sie  TJrsache 
ihrer    Verdammnis  sind,  und  wenn   sie   ein    natiirliches    Vcrlangen  nach 

Huc  faciunt  verba  S.  Thomae1:  In  damnatis  manet 
naturalis  inclinatio  ad  virtutem,  alioquin  non  esset 
in  eis  remorsus  conscientiae :  sed  quod  nonreducalur 
in  actum,  contingit,  quia  deest  gratia  secundum.  divi- 
nam,  iustitiam :  sicut  etiam  in  caeco  remanet  aptitudo 
ad  videndum  in  ipsa  radice  naturae,  inquantum  est 
animal  naturaliter  habens  visum;  sed  non  reducitur 
in  actum,  quia  deest  causa,  quae  reducere  possit,  for- 
mando  organum,  quod  requiritur  ad  videndum. 

14.  —  Suarezii  sententia.  —  Cum  haec  proprie  sit 
causa  obstinationis  et  indurationis  damnatorum  in  malo, 
patet  retineri  haudquaquam  posse  rationem  quam  de 
eadem  obstinatione  reddit  Suarez  2,  qui  ex  causa  potius 
morali  eam  repetendam  esse  ducit.  Nimirum,  ait  ille,  in 
tantum  miseriae  abyssum  ipsi  deveniunt,  ut  Deum  amplius 
non  considerent  tanquam  summum  bonum  in  se,  sed 
tantummodo  ut  inflictorem  poenarum;  hinc,  cum  sciant 
eius  voluntatem  esse  ut  illos  perpetuo  puniat,  ideonullum 
ab  eo  beneficium  sperant  se  obtenturos  fore,  nullam  a 
suis  cruciatibus  liberationem  aut  mitigationem:  unde  ab 
illo  exorando,  desperatione  moti,  se  abstinent,  et  nonnisi 
in  actus  odii  vel  aversionis  contra  Deum  prorumpunt. 


der  ewigen  Glilckseligkeit  des  Himmels  haben,  dann  kbnnen  sie  unmbg' 
lich  die  Siinden  lieben  und  sich  dariiber  freuen,  dass  sie  gesiindigl  haben, 
und  so  gesinnt  sein,  dass  sie  auch  jetzt  wieder  dieselben  Siinden  begehen 
wiirden,  wenn  sie  dazu  Gelegenheit  hdtten.  —  Vane,  inquam,  fingitur  a 
R.  P.  Stufler  in  allata  a  nobis  S.  Thomae  dootrina  contradictio,  ouius 
apparentia,  si  quae  sit,  faoile  evanescit,  si  obieotum  seu  motivum  for- 
male,  ex  quo,  ut  pbilosophi  diount,  aotus  speoifioantur,  ut  deoet,  di- 
stinguatur:  nimirum,  damnati  diligunt  peocata  a  se  commissa  qua  for- 
maliter  sunt  offensa  Dei,  odio  autem  ea  habent  qua  formaliter  oausa 
sunt  suae  miseriae.  Ceterum,  neo  S.  Thomas,  nec  nosipsi  unquam  di- 
ximus  damnatos  desiderare  aeternam  felioitatem  caeli,  sed  simplioiter 
felioitatem :  quae  duo  toto  oaelo  differunt. 

1.  1  2"e  Quaest.  LXXXV,  art,  J,  ;id  3^.  —   2.  L.  VIII  de  Angelis. 
c.  11. 

Hanc,  inquam,  sententiam,  uti  iacet,  sustineri  non 
posse  ex  eo  evincitur,  quod  sic  prima  causa  obstinationis 
malorum  refundenda  foret  in  Deum,  dum  e  contra  re- 
fundi  debet  in  ipsosmet  damnatos:  nimirum,  propositis 
duabus  sequentibus  propositionibus,  videlicet:  ideo  da- 
mnati  nolunt  ad  Deum  converti,  quia  sciunt  illum  se  non 
esse  exauditurum,  et:  ideo  Deus  non  vult  exaudire  da- 
mnatos,  quia  ipsi  ad  illum  sese  convertere  nolunt,  prior 
est  simpliciter  falsa,  altera  simpliciter  vera. 


Articulus  VI.  —  Utrum  poenae  damnatorum 
sint  aeternae. 

1.  —  Ratio  articuli.  —  Expedita  quaestione  de  inten- 
sitate  poenarum  inferni,  sequitur  ut  de  earumdem  dura- 
tione  sermo  instituatur,  et  quidem  tum  secundum  quod 
respiciunt  dolorem  de  amissione  boni  infiniti,  in  quo 
poena  damni  consistit,  tum  secundum  quod  important 
cruciatum,  sive  animae  sive  corporis,  qui  cruciatus  poe- 
nam  sensus  constituit.  Et  quaestio  est  de  aeternitate,  non 
quatenus  nomen  istud  metaphorice  accipitur  pro  longis- 
sima  duratione,  sed  proprio  sensu,  quatenus  signiflcat  du- 
rationem  omni  fine  carentem. 

3.  —  Errores.  —  Ubi  multiplex  invenitur,  tum  in 
antiquitate,  tum  recentiori  tempore,  falsitas  irrepsisse.  Et 
quidem,  viguit  olim  plurium  error,  ex  Origenis  doctrina 
profectus  l,  reprobos  omnes,  sive  angelos,  sive  homines, 
iterum  probationi  subiiciendos,  usquedum  tempus  adve- 
niat,  quo  certa  poenarum  mensura  expleta,  ad  societatem 
cum  beatis  restaurentur:  quem  errorem  aliqui  attem- 
perare  conati  sunt,  aeternae  damnationi  angelos  quidem, 

1.  L.  I  nEQi  'Aqx&v,  o.  6. 

sed  exclusis  hominibus,  adiudicantes  *.  —  Medio  aevo,  ex 
protestantibus,  anabaptistae  atque  unitarii  Origenis  sen- 
tentiam  renovarunt;  sociniani  autem  maluerunt  hominis 
destructionem,  quam  aeternam  eius  ac  irreparabilem  da- 
mnationem  confiteri;  quam  sententiam  amplexi  sunt  re- 
centiores  fautores  systematis,  cui  nomen  conditionalismus, 
immortalitatem  solis  iustis  concedentes.  —  Hodierno  de- 
mum  tempore,  ut  nihil  dicamus  de  pseudophilosophis,  qui 
cum  Voltaire  revelationi  valedicentes,  dogma  de  poena- 
rum  inferni  aeternitate  tanquam  rationi  contradicens 
traducunt,  viget  ac  in  dies  latius  disseminatur  doctrina 
universalistarum  qui,  ut  catholicum  dogma  de  inferno, 
rationalistis,  ut  opinantur,  acceptius  reddant,  traditionis 
vim  enervare  non  dubitant,  docentes  aut  inferni  tormenta 
finem  aliquando  habitura  esse,  aut  saltem  paucissimis  in 
aeternum  reservanda2:  idem  quoque  placitum  spiritistis 
hodiernis  arridet. 

3.  —  Quantitas  poenae  comparata  quantitati  culpae. 
—  Porro,  ad  intelligendum  quomodo  poena  duratione  in- 
finita  componi  valeat  cum  transeunte  culpa,  sciendum  est, 
quod  in  poena  duo  sunt  distinguenda :  scilicet  intensio 
acerbitatis  et  duratio  temporis.  Et  quidem,  quod  ad  in- 
tensionem  acerbitatis  pertinet,  poena  culpae  respondere 
debet  quantum  fieri  possit,  ut  secundum  quod  gravius  quis 
peccaverit,  secundum  hoc  gravior  ei  poena  infligatur  3.  At 
duratio  poenae  non  respondet  durationi  culpae:  videmus 
enim  quod,  etiam  secundum  leges  humanas,  adulterium 
quod  in  momento  temporis  perpetratur,  momentanea 
poena  non  punitur.  Igitur  duratio  poenae  mensuratur  se- 
cundum  dispositionem  peccantis :  sic  peccans  quandoque 
a  civili  consortio  totaliter  excluditur,  vel  per  mortem,  vel 

1.  Cf.  S.  Augustin.,  1.  XXI  de  Civ.  Dei.  oc.  17,  seqq.  —  2.  Ita  po- 
suit  supra  citatus  St.  George  Mivart,  op.  cit.  De  hoc  argumento,  vide 
Hettingbr,  Apologia  del  Cristianesirao,  Vol.  III,  pp.  30,  seq.  Firenze, 
Maroheselli.  —  3.  Cf.  Apoc,  XVIII,  7. 

per  exilium  aut  perpetuum  carcerem;  quandoque  vero 
eiicitur  ad  tempus  longius  vel  brevius  secundum  quod 
expedit  eius  curationi,  ut  postea  in  civitate  pacifice  possit 
vivere.  Quod  autem  poena,  inflicta  a  civitate  mundana, 
perpetua  non  reputatur,  hoc  est  per  accidens,  vel  quia 
homo  perpetuo  nou  manet,  vel  quia  ipsa  civitas  deficit : 
unde  si  homo  in  perpetuum  viveret,  poena  exilii  in  eo 
perpetuo  maneret. 

Similiter  habetur  in  foro  divinae  iustitiae :  nam  qui 
ita  peccaverunt,  ut  non  reddantur  digni  totaliter  separari 
a  consortio  sanctae  civitatis,  ut  sunt  venialiter  peccantes, 
ad  tempus  ab  illa  civitate  excludentur;  sed  qui  in  morte 
peccato  lethali  invenientur  maculati,  a  sanctorum  socie- 
tate  in  perpetuum  abiicientur :  nam,  ut  ait  S.  Augustinus  l, 
quod  est,  de  civitate  ista  mortali,  homines  supplicio 
primae  mortis,  hoc  est  de  civitate  illa  immortali,  ho- 
mines  supplicio  secundae  mortis,  auferre. 

Egregie  Aligherius2: 

Ben  e  che  senza  termine  si  doglia, 
Chi,  per  amor  di  cosa  che  non  duri, 
Eternalmente  quelVamor  si  spoglia. 

4.  —  PROP.  —  Poenae  damnatorum  in  inferno  in 
aeternum  durabunt. 

Haec  propositio  omnino  de  fide  est,  sic  in  Symbolo 
Athanasiano  expressa :  Qui  bona  egerunt,  ibunt  in  vitam 
aeternam;  qui  vero  mala,  in  ignem  aeternum.  Similia 
leguutur  in  diversis  conciliis,  verbi  gratia,  Constantino- 
politano  II,  Nicaeno  II,  Lateranensi  IV,  cuius  haec  sunt 
verba  3 :  Firmiter  credimus  et  simpliciter  confitemur 
quod...  omnes  (tam  reprobi  quam  electi)  cum  suis  pro- 
priis  resurgent  corporibus  quae  nunc  gestant,  ut  re- 

1.  L.  XXI  de  Civ.  Dei,  c.  11,  t.  VII,  ool.  632.  —  2,  Parad.  oant. 
XV,  10,  seq.  —  3.  Cap.  Firmiter.  D.-B.,  n.  429. 


206  TRACTATUS    DE    NOVISSIMIS.    Q.    IV,    A.    6. 

cipiant  secundum  opera  sua,  sive  bona  fuerint,  sive 
mala :  illi  cum  diabolo  poenam  perpetuam,  et  isti  cum 
Christo  gloriam  sempiternam. 

£>.  —  Auctoritas  Sacrae  Scripturae.  —  Haec  autem 
veritas  tam  expresse  in  Sacra  Scriptura  ponitur,  ut  vi- 
deatur  Deus  voluisse  omnem  de  hac  re  dubietatem  dis- 
sipari.  Equidem,  in  veteri  Testamento  legitur  * :  Vermis 
eorum  non  morietur,  et  ignis  eorum  non  eocstinguetur, 
et  erunt  usque  ad  satietatem  visionis  omni  carni;  et 
rursus  2:  Quis  poterit  habitare  de  vobis  cum  igne  de- 
vorante  ?  Quis  habitabit  ex  vobis  cum  ardoribus  sem- 
piternis  ?  Pariter  apud  Danielem  3 :  Et  multi  de  his  qui 
dormiunt  in  terrae  pulvere,  evigilabunt :  alii  in  vitam 
aeternam,  et  alii  in  opprobrium  ut  videant  semper. 
Ubi  ly  multi  ponitur  pro  omnibus,  eo  modo  quo  dici- 
tur  4 :  Per  unum  hominem...  peccatores  constituti  sunt 
multi,  id  est  omnes,  ut  ibidem  exprimitur 5 :  In  quo 
omnes  peccaverunt.  Denique,  quod  dicitur :  Ut  videant 
semper,  hebraice  habetur :  in  contempium  sempiternum. 

3.  —  Auctoritas  ex  S.  Matthaeo.  —  At  classicus  locus 
ad  rem  hanc  conficiendam,  est  sequens  6:  Discedite  a 
me,  maledicti,  in  ignem  aeternum,  qui  paratus  est 
diabolo  et  angelis  eius.  Ne  autem  verba  haec  quis  de 
igne  tantum,  non  vero  de  supplicio  accipiat,  subiungit 
Dominus  7 :  Ibunt  hi  in  supplicium  aeternum,  iusti  au- 
tem  in  vitam  aeternam,  amXevoovxai  outol  elg  xoXaaiv 
alcoviov,  o!   §8  8ixaiot  etg  £oor|v  atooviov. 

Circa  quem  locum,  quem  moderni  nonnulli  intelligi 
volunt  de  diuturna,  non  vero  perpetua  duratione,  atten- 
dendum  est,  vocem  hanc,  aeternum,  atooviov,  ex  unanimi 
Patrum  et  Doctorum  consensu  revera  in  hoc  loco,  pro 


1.  Ie.  LXVI,  24.  —  2.  Ibid.,  XXXIII,  14.  —  3.  C.  XII,  2.  —  4.  Rom.„ 
V,  12,  19.  —  5.  Vers.  12.  -  6.  Matth  ,  XXV,  41.  —  7.    Ibid.,  vers.  46. 

interminabili  durationc  usurpari.  Imprimis  enim  ipsa  so- 
lemnitas  iudicialis  sententiae  a  Domino  nostro  tunc  pro- 
latae  exigere  videtur  ut  eidem  proprius  verborum  sensus 
attribuatur.  Deinde  ipsa  vox,  6  alcov,  et  derivatum  alco- 
viog,  constanter  in  novo  Testamento  durationem  signifi 
cat  fine  sive  termino  carentem :  sic,  verbi  gratia,  le- 
gimus  * :  Qui  biberit  ex  aqua  quam  ego  dabo  ei,  non 
sitiet  in  aeternum,  elg  t6v  alcova;  pariter  2:  Si  quis 
manducaverit  eoc  hoc  pane,  vivet  in  aeternum ;  simi- 
liter  3 :  Ego  vitam  aeternam  do  eis,  et  non  peribunt  in 
aeternum,  et  non  rapiet  eas  quisquam  de  manu  mea ; 
rursus  4 :  Non  contemplantibus  nobis  quae  videntur,  sed 
quae  non  videntur;  quae  enim  videntur,  temporalia 
sunt ;  quae  autem  non  videntur,  aeterna:  xa  ydp 
(3Xejr6u.eva  jtpoaxaiod  eativ,  Ta  8e  \ir\   |3Xejt6u.eva   atcovia. 

Idipsum  clare  suadetur  ex  parallelismo  contextus ; 
nimirum  eodem  censu  damnatorum  poena,  aeterna,  xo- 
Xaoic,  atcovioi;,  declaratur,  quo  iustis  tanquam  praemium, 
vita  aeterna,  ^cot]  alcoviog,  repromittitur,  quae  quidem 
antithesis  expresse  continetur  in  textu  citato :  atqui  vita 
aeterna  omni  fine  carebit.  Ad  rem  S.  Augustinus  5:  Si 
utrumque  aeternum,  profecto  aut  utrumque  cum  flne 
diuturnum,  aut  utrumque  sine  fine  perpetuum  debet 
intelligi.  Par  pari  enim  relata  sunt,  hinc  supplicium 
aeternum,  inde  vita  aeterna.  Dicere  autem  in  hoc  uno 
eodemque  sensu,  Vita  aeterna  sine  fine  erit,  Supplicium 
aeternum  finem  habebit,  multum  absurdum  est.  Unde, 
quia  vita  aeterna  Sanctorum  sine  fine  erit,  supplicium 
quoque  aeternum  quibus  erit,  finem  procul  dubio  non 
habebit. 

At  vero,  clarior  adhuc  praedicta  antithesis  patescit 
ex  sequenti  loco   S.  Marci  6 :   Et  si  scandalizaverit   te 


1.  Io.,  IV,  13.  —  2.  Ibid.,  VI,  52.  —  3.  Ibid.,  X,  28.  —  4.  2  Cor., 
IV,  18.  —  5.  De  Civit.  Dei,  1.  XXI,  e.  23,  t.  VII,  ool.  641.  —  6.  C.  IX, 
42,  43. 

manus  tua,  abscide  illam :  bonum  est  tibi  debilem  in- 
troire  in  vitam,  quam  duas  manus  habentem  ire  in 
gehennam,  in  ignem  inexstinguibilem,  ubi  vermis  eo 
rum  non  moritur,  et  ignis  non  exstinguitur :  quae  ul- 
tima  comminatio  ter  repetitur1.  —  Non  eum  (Marcum) 
piguit,  ait  S.  Augustinus  2,  uno  loco  eadem  verba  ter 
dicere:  quem  non  terreat  ista  repetitio  et  illius  poenae 
comminatio  tam  vehemens  ore  divino  ?  3. 

*?.  —  Vox  traditionis.  —  Porro,  tanta  est  in  hac  re 
graecorum  Patrum  cum  latinis,  contra  unum  Origenem, 
consensio,  ut  nequeat  traditionalis  fides  iu  perpetuitatem 
poenarum  infernalium  tanquam  ab  ipsismet  sanctis  Apo- 
stolis  praedicata  non  agnosci.  Illorum  testimoniis  viam 
sternat  S.  Irenaeus,  qui  utriusque  Ecclesiae  fidem  reprae- 
sentaus,  indubitanter  provocat  ad  Christi  doctrinam  orete- 
nus  traditam,  necnon  ad  auctoritatem  Scripturarum  4:  Quo- 
niam  quidem  transgressoribus  ignis  aeternus  praepa 
ratus  est,  et  Dominus  manifeste  dixit,  et  reliquae  de- 
monstrant  Scripturae  5. 

I.  Ex  graecis  Patribus,  audiatur  S.  Cyrillus  Hieroso- 
lymitanus  6:  Si  quis  peccator  est,  (in  resurrectione)  cor- 
pus  accipiet  aeternum,  perpetiendae  peccatorum  poe- 
nae  capax,  ut  in  igne  aeterno  combustus  nunquam 
absumatur1.  Similiter  S.  Basilius8:  Si  aeterni  supplicii 
futurus  est  aliquando  finis,  finem  utique  habitura  est 
etiam  vita  aeterna.  Quod  si  non  possumus  illud  de  vita 
aeterna  intelligere,  qua  ratione  supplicio  aeterno  adscri- 
bitur  finis?  S.  pariter  Gregorius  Nazianzenus,  duplici  igne 
distincto,  altero  ad  quem  in  terram  mittendum  venit  Chri- 
stus,  altero  scelerum  vindice,  sive  in  hac  vita,  ut  iuit  ignis 

1.  Sc.  vers.  43,  45,  47.  —  2.  L.  XXI  de  Civ.  Dei,  o.  9,  n.  1,  ool.  630. 

—  3.  Cf.  Matth.,  III,  12 ;  2  Thess.,  I,  8;  Apoo.,  XIV,  11  ;  ibid.,  XX,  9  ;  eto. 

—  4.  L.  II  Haeres.,  o.  28,  n.  7,  t.  I,  p.  158.    -  5.  Cf.  I.  III,   o.   13,  v.  3. 

—  6.  Cateoh.  XVIII,  n.  19,  p.  294.  —  7.  Cf.  Cateoh.  XIII,  n.  38,  p.  718; 
Cateoh.  XV,  n.  26,   p.  239.    —  8.    Regul.    breviov.,  c.  267,  p.  201. 

Sodomiticus,  sive  in  futura  vita,  qui  cum  verme  conscien- 
tiae  coniunctus  est,  de  hoc  posteriori  dicit J  quod  nunquam 
eortinguitur,  verum  in  sceleratorum  hominum  poenam 
perennis  e*t  et  sempiternus.  S.  Chrysostomus  quoque 2,  re- 
ceiisifo  l«)co  S.  Marci 3:  Vermis  eorum  non  moritur,  etc, 
condudif.:  Si  ergo  vita  aeterna  est,  supplicium  est  ae- 
tern.um.  Et  alibi4:  Sicut  enim  huius  vitae  poenae  si- 
mul  cum  vila  solvuntur,  sic  illic  poenae  aeternae 
erunt. 

II.  Non  minus  diserte  et  explicite  loquuntur  Patres 
Occidentis,  ex  quibus  primus  audiatur  S.  Iustinus  Martyr 5 : 
Nos  immortalitatem  eos  consequi solos dicimus,  qui  Deum 
vitae  sanctitate  et  virtute  propius  contingunt ;  qui  au- 
tem  improbe  vivunt  nec  immutantur,  eos  igne  aeterno 
credimus  puniri.  Similiter  S.  Cyprianus6:  Cremabit 
addictos  ardens  semper  gehenna,  et  vivacibus  flammis 
vorax  poena,  nec  erit  unde  habere  tormenta  vel  re- 
quiem  possint  aliquando  vet  finem...  In  aeternam  poe- 
nam  sero  credent,  qui  in  vitam  aeternam  credere  no- 
luerunt 7.  S.  quoque  Hilarius,  expresse  testatur 8  ignem 
aeternum  in  gentibus,  id  est  in  hominibus  pagano  more 
vita  functis,  ignis  aeterni  futuram  esse  aeternam  mate- 
riam,  in  eisque  sempiterne  victuris  exercendam  ultio- 
nem  sempiternam. 

Continuitatis  huius  traditionis  testis  est  S.  Ambrosius, 
cuius  notissima  sunt  verba9:  Pone  ergo  martyrem 
inter  pericula  constitutum...  Pone,  inquam,  circum- 
spectantem  omnia  plena  supplicii,  deinde  cogitan- 
tem  mandata  divina,  illum  ignem  perpetuum,  illud 
sine  fine  incendium  perfidorum,  illam  poenae  recru- 

1.  Orat.  XL,  n.  36.  t.  I,  p.  720.  —  2.  Homil.  XXV  in  Ep.  ad  Rom.,  n.  5, 
t.  XIV,  p.  37.  -  3.  IX,  43.  —  4.  Homil.  XXIII  in  1  Cor.,  n.  4,  t.  XIV, 
p.  421.  —  5.  Apol.  I,  n.  21,  p.  57.  —  6.  L.  ad  Demetrianum,  e.  24, 
p.  135.  —  7.  Cf.  1.  de  Mortalitate,  c.  14,  p.  113  ;  L.  de  laude  martyrii, 
e.  5,  p.  121.  —  8.  In  Mattb  ,  o.  V,  n.  12.  —  9.  In  Ps.  CXVIII,  Sermo 
21,  n.  8,  t.  2,  eol.  762, 

descentis  aerumnam:  trepidare  corde,  ne  dum  prae- 
sentibus  cedit,  perpetuis  se  dedat  exitiis.  Pariter  S.  Hie- 
ronymus  *,  expendens  verba2:  Dilatavit  infernus  ani- 
mam  suam,  haec  inter  alia  scribit:  Qui  saeculi  deliciis 
occupati,  nec  respicientes  opera  Dei,  captivi  ducuntur 
in  peccatum...,  detrahentur  in  gehennam,  ibique  ae- 
ternis  cruciatibus  deputati,  potentiam  et  superbiam 
miseria  cernent  et  humilitate  mutari.  Rite  ergo  S.  Au- 
gustinus,  traditionem  quatuor  priorum  saeculorum  resu- 
mens,  concludit 3 :  Sunt  huius  Origenis  alia  dogmata, 
quae  catholica  Ecclesia  omnino  non  recipit...,  maxime 
de  purgatione  et  liberatione...  Quis  enim  catholicus 
christianus,  vel  doctus  vel  indoctus,  non  vehementer 
exhorreat  eam  quam  dicit  purgationem  malorum,  id 
est  etiam  eos  qui  hanc  vitam  in  flagitiis...  finierunt..., 
purgatos  atque  liberatos  regno  Dei  lucique  restitui  ? 

8.  —  Patrum  dubiae  voces.  —  Porro  nonnulli,  Pe- 
tavium  secuti 4,  citatorum  Patrum  auctoritatem,  ex  qui- 
busdam  eorum  dictis,  infirmare  contendunt,  at  frustra. 
Primo  quidem  occurrit  S.  Ambrosius,  qui  loquitur  de  divite 
evangelico  qui,  licet  peccator,  poenalibus  urgetur  ae- 
rumnis,  ut  citius  possit  evadere'0:  ex  quibus  verbis  san- 
ctumhunc  Patrem  traducit  ille  tanquam  in  Origenis  dogma 
proclivem.  —  At  immerito  prorsus,  cum  haec  verba  intel- 
ligi  debeant  non  de  divite  epulone  qui  in  inferno  sepultus 
est 6,  sed  de  illo  divite  adhuc  vivente,  de  quo  sequentia 
narrantur  7 :  Hominis  cuiusdam  divitis  uberes  fructus 
ager  attulit;  et  cogitabat  intra  se,  dicens:  Quid  faciam, 
quia  non  haoeo  quo  congregem  fructus  meost...  Dixit 
autem  illi  Deus :  Stulte,  hac  nocte  animam  tuam  re- 


1.  In  Cap.  V  Is.  t.  IV,  ed.  Vall.,  col.  79.  —  2.  Vers.  14.  —  3.  L.  de 
Haeres.,  o.  43,  t.  VIII,  ool.  13.  —  4.  L.  III,  de  Angelis,  oo.  7,  8.  Opp. 
Venet.,  1757,  t.  III,  p.  92.  —  5.  In  Ps.  CXVIII,  Serm.  20,  n.  23.  — 
6.  Luo.,  XVI,  22,  seq.  —  7.  Ibid.,  XII,  16,  seq. 

petent  a  te:  nimirum,  amara  haec  cogitatio  iuxta  S.  Am- 
brosium,  est  poenalis  illa  aerumna,  qua  urgetur  ut  possit 
aeternas  poenas  evadere  l. 

Nec  potiori  iure  conatur  idem  Petavius  demonstrare, 
S.  Gregorium  Nazianzenum  de  poenarum  aeternitate  du- 
bitasse,  ex  eo  quod  scripserit*:  Hi  omnes  (ignes)  eam 
vim  habent,  ut  perdant  ac  deleant,  nisi  tamen  hoc 
quoque  loco  quispiam  ignem  mitiorem  et,  ut  puniente 
dfignum  est,  malit  intelligere:  non  enim  mitior  iste  ignis, 
tovto  opdavdpcojtoTeoov,  idem  est,  in  mente  S.  Doctoris, 
cum  igne  sodomitico  aut  cum  igne  qui  daemonem  aut 
reprobos  cruciat,  sed  est  ignis  tribulationis,  qui  malos  in 
tempore  purgat  et  a  peccatis  emundat,  de  quo  illud  quod 
S.  Augustino  solet  tribui:  Hic  ure,  hic  seca,  modo  in 
aeternum  parcas. 

Denique,  ex  S.  Hieronymo  solet  aliquis  in  contrarium 
adduci  locus3:  qui  tamen  ad  aliam  spectat  quaestionem, 
utrum  videlicet  omnibus  omnino  qui  in  quocumque  pec- 
cato  mortali  decesserint,  poenae  reservandae  sint  ae- 
ternae  4. 

Caeterum,  canon  solemnis  est,  in  hermeneutica  pa- 
tristica,  si  quae  unquam  dubiae  exurgant  de  aliquo  ca- 
tholico  dogmate  voces,  eas  intelligendas  esse  sub  luce 
eorum  quae,  generalem  secuti  traditionem,  clarius  atque 
apertius  ipsimet  auctores  conscripserint. 

De  uno  S.  Gregorio  Nysseno  seria  dubitatio  movetur, 
in  cuius  scriptis,  scilicet  Oratione  catechetica,  necnon 
Dialogo  ad  Macrinam,  naevi  origeniani  erroris  repe- 
riuntur.  At  graves  sentiunt  auctores,  scripta  illa  ab  ori- 
genistis  fuisse  ex  professo  corrupta  5 ;  quod  si  nec  hac 
via  sanctus  ille  Pater  valeat  defendi,  dicendum  erit,  sin- 

1.  Cf.  Card.  Billot,  Quaestiones  de  Novissimis,  Quaest.  III  de  in- 
lerno,  p.  69,  n.  1.  —  2.  Orat.  XL,  n.  36,  post  oitata  superius  verba.  — 
3.  Vid.  1  Dialog.  oontra  Pelascianos,  n.  28,  t.  II,  ool.  711,  712,  ed.  Val- 
larsi,  Veronae,  1735.  —  4.  Vide  infra,  art.  9,  n.  9.  —  5.  Vide  Card. 
Billot,  looo  oit.,  p.  72. 

gularem  eius  vocem  nequidquam  rumpere  harmoDiam 
traditionis  catholicae  de  aeternitate  tiim  poeuarum  in  in- 
feruo,  tum  praemii  in  caelo. 

9.  —  Confirmatur.  —  Quod  aiiteni  persuasio  haec, 
de  aeterna  punitione  peccatores  maneute,  vulgata  fuerit 
vel  penes  ipsos  gentiles,  apparet  ex  iis  quae  canit  Vir- 
giiius: 

...  Stat  ferrea  turris  ad  auras: 
Tisiphoneque  sedens,  palla  succincta  cruenta, 
Vestibulum  insomnis  servat  noctesque  diesque  l. 

...  Rostroque  immanis  vultur  obunco 
Immortale  iecur  tundens... 
...  Nec  fibris  requies  datur  ulla  renatis  2. 

...  Sedet,  aeternumque  sedebit 
Infelix  Theseus;  Phlegyasque  miserrimus  omnes 
Admonet,  et  magna  testatur  voce  per  umbras: 
Discite  iustitiam  moniti,  et  non  temnere  Divos  3/ 

Huc  quoque  faciunt  verba  Aristotelis  4:  Inconveniens 
est  mutari  mortuum,  et  fieri  aliquando  felicem,  rur- 
sus  autem  miserum,  atojtov  br\  yivoiT3av,  el  ov[i\i£xa- 
pct^oi  xai  6  Tefrvecog*  xai  ytvoiTO  oxk  uiv  £i>oaiu.cov,  jtdXiv 
8e  ao^iog. 

Ex  quibus  merito  deduci  potest,  doctrinam  hanc ,  ex 
primaevo  revelationis  fonte,  ad  infideles  quoque  populos, 
utpote  rationi  couformem,  pluribus  licet  errot  ibus  forsan 
implexam,  dimauasse  5. 

10.  —  Rationes  theol.  —  I.  Eor  natura  peccati  mor- 
talis.  —  Homo,  quaudo  propria  voluutate  labitur  in  pecca- 
tum  mortale,  etsi  forsan  oretenus  iu  actu  peccandi  pro- 
ponat   vitam    suam    in    melius    quandoque    commutare, 

1.  Aeneid.,  1.  VI,  vers.  554,  seq.  —  2.  Vers.  597,  598.  —  3.  Vers. 
617,  seq.  —  4.  L.  1  Ethic,  o.  10.  —  5.  De  variorum  populorum  dootri- 
nis  de  inferno,  of.  Patdzzt,   de  futuro  impiorurn  statu,  l.  III,  o.  18. 

realiter  tamen  ponit  se  in  statu  a  quo  erui  nequit,  nisi 
divinitus  adiutus:  unde  ex  hoc  ipso  quod  vult  peccare 
mortaliter,  consequenter  vult  in  peccato  perpetuo  manere, 
sicut  si  quis  se  in  foveam  praecipitet,  unde  exire  non 
posset  nisi  adiutus,  posset  dici  quod  in  aeternum  ibi  ma- 
neie  voluerit,  quantumcumque  aliud  cogitaret 4.  —  Eo  vel 
magis  hoc  verum  est,  quod  talis,  ex  hoc  ipso  quod  mor- 
taliter  peccat,  fiuem  suum  in  creatura  constituit;  et  quia 
ad  finem  vitae  tota  vita  ordinatur,  ideo  ex  hoc  ipso  to- 
tam  vitam  suam  ordinat  ad  illud  peccatum,  et  vellet  per- 
petuo  in  peccato  manere,  si  hoc  sibi  esset  impune.  Igitur, 
talis  est  conditio  peccantis  mortaliter,  ut  in  suo  aeterno 
peccare  censendus  sit. 

II.  Ex  conditione  morientis  in  mortali  peccato.  —  Ea 
est  relatio  poenae  ad  culpam,  ut  hac  manente,  illa  tolli 
nequeat.  Porro,  culpa  auferri  non  potest  sine  gratiae  in- 
fusione;  gratiae  autem  infusio  in  anima  peccatoris  sup- 
ponit  illum  iam  a  sua  malitia  recedere.  Atqui  post  prae 
sentem  vitam,  non  potest  voluntas,  quae  peccato  mortali 
inhaeserit,  mutari  de  malo  in  bonum,  ut  supra  dictum  est. 
Ergo  nec  potest  eius  poena  in  aeternum  tolli.  Quocirca, 
sicut  daemones  sunt  in  malitia  obstinati  et  sic  perpetuo 
puniendi,  ita  et  illorum  hominum  animae,  qui  sine  cari- 
tate  decesserint,  cum  hoc  hominibus  sit  mors,  quod  an- 
gelis  est  casus,  ut  ait  S.  Ioannes  Damascenus,  oti  orcep 
eati  toic;  dvftpooJtoic;  6  tMvcxtoc;,  touto  toic;  dyyEkoic,  r\ 
exjrccoaic;  2. 

III.  Ex  ratione  divinae  iustitiae.  —  Per  culpam  mor- 
talem  homo  graviter  offendit  Deum  qui  est  infinitus, 
unde  poena  infinita,  quantum  possibile  est,  dignus  red- 
ditur.  Atqui  non  potest  esse  poena  infinita  per  intensio- 
nem,  quia  creatura  capax  non  est  alicuius  qualitatis  in- 
finitae.  Ergo  requiritur  quod  poena  huiusmodi  sit  saltem 
duratione  infinita  3. 

1.  S.,  Quaest.  XCIX,    art.  1.  —  2.  L.  II  Oith.  fid.,  o.  4.  -  3.  Ibid. 

IV.  Ex  restitutione  ordinis  laesi.  —  Nimirum,  cum  bo- 
num  et  malum  morale  in  hac  vita  dividant  genus  hu- 
manum,  necesse  est,  ad  ordiuis  laesi  restitutionem,  ut 
etiam  malum  et  bonum  in  finali  retributione  idem  genus 
dividant,  ut  diversitas  utriusque  permanenter  appareat. 
Si  longo  post  circuitu,  ait  S.  Hieronymus  l,  atque  in- 
flnitis  saeculis  omnium  rerum  restitutio  fiet,  et  una 
dignitas  militantium,  quae  distantia  erit  inter  virgi- 
nem  et  prostibulum  ?  Quae  difterentia  erit  inter  Ma- 
trem  Domini  et,  quod  dictu  quoque  scelus  est,  victimas 
libidinum  publicarum?  Idemne  erit  Gabriel  et  dia- 
bolus  ?  Idem  Apostoli  et  daemones  ?  Idem  prophetae  et 
pseudo-prophetae  ?  Idem  martyres  et  persecutores  ? 
Finge  quotlibet  annos,  et  tempora  duplica,  et  infinitas 
aetates  congere  cruciatibus,  si  finis  omnium  similis 
est,  praeteritum  omne  pro  nihilo  est,  quia  non  quae- 
rimus  quid  aliquando  fuerimus,  sed  quid  semper  fu- 
turi  simus.  Et  hoc  quidem  ab  eis  notetur,  qui  quodam 
falsae  pietatis  sensu  abducti,  totum  vellent  infernum  ul- 
timo  vacuari. 

V.  Ex  efficdcia  sanctionis  divinae.  —  Si  legis  diviuae 
violatio  poenis  tantum  temporalibus,  etsi  forsan  diutur- 
nissimis,  vindicaretur,  talis  sanctio  non  certe  satis  efflcax 
foret,  ut  hominem  semper,  maxime  in  gravissimis  ten 
tationibus  positum,  in  officio  contineret.  Experientia  enim 
docet  homines  flagitiosos,  quo  liberius  passionibus  ac  vo- 
luptatibus  indulgeant,  primo  conari  ut  sibi  persuadeant 
inferni  poenas  aut  non  esse,  aut  certo  non  esse  aeternas  ~. 


1.  In  Ionam,  III.  6,  t.  VI,  ool.  419.  --  2.  Quod  nonnisi  poenarum 
aeternarum  sanctione  homines  plerunique  effioaciter  a  peooando  arcean- 
tur,  ipse  Lucretius  Carus,  poeta  lioet  epicureus,  agnoscit  (De  natura 
deorum,  I,  108)  : 

...  JYam  si  certum  finem  esse  viderent 
Aerumnarum  homines,  aliqua  ratione  valerent 
Meligionibus  atque  minis  obsistere  vatum  : 


POENA.    IGNIS    IN    1NFERNO    AETERNA    EST  215 

Ex  quo  patet  quanti  sit  momenti  dogma  hoc  in  populi 
christiani  auribus  saepius  inculcare,  si  velit  efficaciter  a 
vitiis  retrahi;  et  hoc  ad  modernisticam  labem,  qua  no- 
stra  affligitur  aetas,  pertinere,  ut  a  mentione  poenarum 
aeternarum  inferni  concionatores  in  sacris  praedicatio- 
nibus  sese  abstineant  l. 

11.  —  Excluditur  sententia  dicentium  ignem  qui- 
dem  futurum  aeternum,  non  vero  poenam  eius.  — 
Pretium  operae  hic  erit  eorum  recensere  sententiam,  qui 
distinguentes  inter  ignem  et  poenam  eius,  illum  quidem 
aeternum  fore  admittebant,  hanc  vero  temporalem:  quos 
ita  memorat  et  confutat  S.  Augustinus  2 :  Neque  illud 
dici  hic  poterit,  in  quo  nonnulli  seipsos  seducunt,  dicentes 
ignem  aeternum  dictum,  non  ipsam  poenam  aeternam. 
Per  ignem  quippe,  qui  aeternus  erit,  transituros  ar- 
bitrantur  eos,  quibus  propter  fidem  mortuam  per 
ignem  promittunt  salutem:  ut  videlicet  ipse  ignis  ae- 
ternus  sit,  Combustio  vero  eorum,  hoc  est,  operatio 
ignis,  non  sit  in  eos  aeterna;  cum  et  hoc  praevidens 
Dominus,  sententiam  suam  ita  concluserit,  dicens :  Sic 

IBUNT    ILLI  IN   COMBUSTIONEM  AETERNAM,   IUSTI  AUTEM  IN 

vitam  aeternam.  Erit  ergo  aeterna  combustio,  sicut 
ignis :  et  eos  in  illam  ituros  Veritas  dixit,  quorum  non 
fldem,  sed  bona  opera  defuisse  declaravit. 


Nunc  ratio  nulla  est  restandi,  nulla  facultas, 
Aeternas  quoniam  poenas  in  morte  timendum. 

Et  metus  ille  foras  praeceps  Acherontis  agendus 
Funditus,  humanam  qui  vitam  turbat  ab  imo, 
Omnia  soffundens  mortis  nigrore,  neque  ullam 
Esse  voluptatem  liquidam  puramque  relinquit. 

1.  Ex  harum  rationum  expositione  patet  ab  aliquo  auotore  imme- 
rito  dioi,  aeternitatem  poenarum  non  posse  ratione  apodictice  demonstrari, 
sed  solum  prohabilihus  argumentis  suaderi.  —  2.  L.  de  flde  et  operibus, 
o.  XV,  n.  26,  t.  VI,  ool.  179. 

13.  —  Solvuntur  difficultates.  —  I.  Divina  bonitas 
vel  misericordia  est  infinita,  iuxta  illud  l:  Miserationes 
eius  super  omnia  opera  eius;  et  rursus  2:  Misereris 
omnium,  Domine,  quoniam  omnia  potes.  Atqui  mise- 
ricordiae  infinitae  repugnat  damnatos  in  aeternum  tor- 
quere.  Ergo  poenae  inferni  finem  habebunt. 

Resp.  Dist.  mai.:  et  diviua  bonitas  sapientiae  ordine 
regulatur,  conc. ;  aliquid  decernit  praecisive  a  ceteris  Dei 
attributis,  nego.  Dist.  min.  in  eodem  sensu.  Nego  conseq. 
et  conseq.  —  Utique  Deus,  quantum  in  ipso  est,  misere- 
tur  omnibus;  sed  quia  eius  misericordia  sapientiae  or- 
dine  regulatur,  inde  est  quod  ad  quosdam  non  se  ex- 
tendit  qui  se  misericordiae  fecerunt  indignos,  sicut  dae- 
mones  et  damnati  qui  sunt  in  malitia  obstinati  •.  potest 
tamen  dici  quod  in  eis  quoque  misericordia  locum  habet, 
in  quantum  citra  condignum  puniuutur,  non  quod  a  poena 
totaliter  absolvantur  3.  Immo  ex  Dei  bonitate  provenit 
quod  tantas  poenas,  scilicet  aeternas,  homini  comminatur, 
ut  videlicet  illum  a  peccato  et  consequenter  ab  irreparabili 
morte  deterreat. 

II.  Sapientis  est  nil  frustra  moliri.  Atqui  poenae  ae- 
ternae  pro  peccatis  mortalibus  decretae  non  prosunt  nec 
a)  damnatis,  quorum  sors  irreparabilis  dicitur ;  nec  P)  aliis 
hominibus,  cum  tunc  non  sint  aliqui  futuri  qui  per  hoc 
corrigi  possint;  nec  y)  ipsi  Deo  qui  in  poenis  minime 
delectatur.  Ergo. 

Respondet  S.  Thomas  4,  primo,  quantum  ad  ipsos 
damnatos,  idem  contingit  ac  illis  qui  in  societale  humana 
puniuntur:  qui  quidem  si  non  sint  a  societate  penitus  ab- 
iiciendi,  emolumentum  correctionis  ex  poenis  percipiunt; 
si  autem  a  societate  totaliter  exterminantur,  tunc  poenae 
non  medicinales,  sed  solum  vindicativae  fiunt.    Secundo 


1.  Ps.  CXLIV,  9.  —  2.  Sap.,  XI,  24.  —  3.  S.,  Qua»  st,  XCIX,  art.  2. 
ad  1«.  Cf.  tr.  Db  Pertinkntibqs  ad  div.  operationrm,  Quaest.  XXI, 
art.  4,  n.  5,  p.  306.  —  4.  Ibid.,  art.  1,  ad  3%  et  4«>. 

tamen,  sic  possunt  esse  ad  correctionem  et  tranquillita- 
tem  aliorum  qui  in  civitate  manent,  et  ita  aeterna  im- 
piorum  damnatio  est  ad  correctionem  eorum  qui  nunc 
sunt  in  Ecclesia :  non  enim  poenae  sunt  ad  correctionem 
solum  quando  infliguntur,  sed  etiam  quando  determinan- 
tur.  Tertio,  relate  ad  Deum,  dicendum  estquod  per  huius- 
modi  poenas  divina  iustitia  conservatur,  quae  est  Deo 
accepta  propter  seipsam  ;  sed  et  electi  quoque  de  his 
gaudent,  dum  in  eis  divinam  iustitiam  contemplantur,  et 
se  eas  evasisse  cognoscunt,  iuxta  illud  * :  Laetabitur 
iustus,  cum  viderit  vindictam.  —  Iniqui  omnes,  ait 
S.  Gregorius  Magnus  2,  aeterno  supplicio  deputati  sua 
quidem  iniquitate  puniuntur,  et  tamen  ad  aliquid  ar- 
debunt,  scilicet  ut  iusti  omnes  et  in  Deo  videant  gau- 
dia  quae  percipiunt,  et  in  illis  perspiciant  supplicia 
quae  evaserunt:  quatenus  tanto  magis  in  aeternum 
dimnae  gratiae  debitores  se  esse  cognoscant,  quanto  in 
aeternum  mala  puniri  conspiciunt,  quae  eius  adiu- 
torio  vicerunt. 

III.  lustitia  Dei  exigit  ut  illis  bonis  homo  privetur,  qui- 
bus  per  ingratitudinem  indignum  se  reddidit.  Atqui  pec- 
cator  se  indignum  reddidit  ipso  esse  suo,  quo  abusus  est. 
Ergo  potius  divina  iustitia  exigit  ut  peccatores  ad  nihi- 
lum  redigantur. 

Resp.  Quamvis  ex  hoc  quod  quis  peccat  contra  Deum 
qui  est  auctor  essendi,  mereatur  ipsum  esse  amittere, 
considerata  tamen  ipsius  actus  inordinatione,  non  debe- 
tur  ei  amissio  esse,  quia  esse  praesupponitur  ad  meritum 
et  demeritum,  nec  ner  inordinationem  peccati  esse  tolli- 
tur  vel  corrumpitur;  et  ideo  non  potest  esse  debita  poena 
alicuius  culpae  privatio  ipsius  esse  3* 

IV.  Domini  nostri  redemptio  ad  omnes  se  extendit, 
iuxta  illud  4:  Conclusit  Deus  omnia  in  incredulitate,  ut 


1.  Pe.  LVII,  11.    —    2.  L.  IV  Dialog.,  c.  44,  t.  I,  p.  1057.  —  3.  S. 
Qnaest.  XCIX,  art.  1,  ad  6^.  _  4.  Rora.,  XI,  32. 

omnium  misereatur ;  et  rursus  * :  Sicut  in  Adam  omnes 
moriuntur,  ita  et  in  Christo  omnes  pivificabuntur. 
Ergo  uecesse  est  omnes  aliquando  salvos  fieri. 

Resp.  Domini  nostri  redemptio,  utique  sufficiens  pro 
omnibus,  efficaciam  tamen  non  habet  nisi  eis  qui  Christo 
per  fidem  et  caritatem  coniunguntur;  in  verbis  autem 
illis  S.  Pauli  iutelligenda  est  distributio  pro  generibus 
singulorum,  et  non  pr)  singulis  generum:  scilicet,  pro 
hominibus  tum  ex  iudaeis,  tum  ex  gentilibus,  et  quidem 
secundum  statum  viae,  non  autem  pro  omnibus  gentilibus 
vel  pro  omnibus  iudaeis2.  Equidem  non  decet  divinam 
bonitatem  ut  totum  unum  genus  creaturae  deficiat  a  fine 
propter  quem  est  factum :  unde  nec  omnes  homines,  nec 
omnes  angelos  damnari  convenit;  sed  nihil  prohibet  quin 
aliqui  vel  ex  hominibus  vel  ex  angelis  in  aeternum  pe- 
reant,  quia  divinae  voluntatis  intentio  impletur  in  aliis 
qui  salvantur  3.  —  Ceterum,  quod  Apostolus  dicit,  omnes 
in  Christo  vivificatum  iri,  potest  intelligi  de  resuscita- 
tione  a  morte  ad  vitam,  quam  omnes,  sive  boni,  sive 
mali,  per  Christum  consequentur. 

V.  S.  Petrus  repromittit  tempora  refrigerii,  necnon 
tempora  restitutionis  omnium 4.  Ergo  damnati  aliquando 
salutem  consequentur. 

Resp.  Tempora  refrigerii  solis  illis  quos  peccatorum 
suorum  poenituerit,  qui  conversi  fuerint  et  quorum  pec- 
cata  fuerint  deleta  repromittuntur,  ut  patet  ex  conte- 
xtu  5 ;  per  restitutionem  omnium  vero,  intelligenda  est 
nova  mundi  ordinatio  sub  iudice  Christo,  iustis  in  caelum, 
reprobis  in  infernum  aeternaliter  receptis. 

13.  —  SchQlion.  —  Non  abs  re  erit  hic  recoluisse, 
eorum  conatus,  qui  nova  in  Ecclesia  dogmata  introducere 

1.  1  Cor.,  XV,  22.  —  2.  Ibid.,  Art.  2,  ad  2™.  —  3.  Ibid.,  ad  3™. 
—  4.  Aot.,  III,  20,  21,  &xqi  XQOVcov  drcoxaxaaTdoecog  JtdvTtov.  — 
5.  Vers.  19  :  Poenitemini  igitur  et  convertimini,  eto. 

unquam  moliti  sunt,  ab  impetenda  aeternitate  poenarum 
inferni  consuevisse  inchoari:  quod  signanter  hodie  facti- 
tum  videmus,  opera  praesertim  theosophiae  atque  spiri- 
tismi:  quorum  systematum  placita  de  universali  anima- 
rum  restitutione,  constanti  traditione  refutantur.  Sed  nec 
felicius  procedunt  qui  praedicto  dogmati  quidquam  vel- 
lent,  ex  quibusdam  Servorum  Dei  revelationibus,  detra- 
hendum:  quo  modo  praestitit  G.  Tyrrell,  arguens  contra 
aeternitatem  poenarum  inferni  ex  sequentibus  verbis 
Ven.  Iulianae  Norwicensis  4:  One  time  our  good  Lord 
said:  All  manner  of  things  shall  be  well...  He  shall 
mahe  all  things  well  for  right,  as  the  Blessed  Trinity 
made  all  things  of  nought,  right  so  the  same  Blessed 
Trinity  shall  mahe  all  weil  that  is  not  well. 

Sane,  quod  attinet  ad  praedicta  verba,  primo  quidem 
,  adverti  potest,  privatas  revelatiOnes,  qualis  est  haec  re- 
velatio,  semper  intelligendas  esse  sub  luce  dogmatum 
fidei  nostrae,  ideoque  nihil  unquam  per  eas  contra  re- 
ceptam  fldem  posse  adstrui;  deinde,  quicumque  sensus 
verbis  praedictis  velit  attribui,  in  eadem  revelatione  ex- 
presse  continetur  daemonium  ita  reprobari  a  Deo,  ut 
sine  fine  damnatus  maneat 2:  I  saw  the  devil  is  reproved 
of  God  and  endlessly  damned.  Idem  profecto  de  ani- 
mabus  impiorum  dicendum  est,  quae  sicut  statum  dae- 
moniorum  post  mortem  induunt,  ita  simili  culpae,  simi- 
lique  poenae  subiacent  3. 

1-  Revelations  of  diviue  Love  shewed  to  a  devout  Anohoress,  by 
name  Mother  Juliau  of  Norwioh.  London,  1877,  e.  XXXII,  p.  101,  seq. 
—  2.  Ibid.,  o.  XXXIII,  p.  106.  —  3.  Noti  sunt  hae  in  re  versus  anglioi 
poetae  Ioannis  Miltou  (Paradise  lost,  I,  60): 

Regions  of  sorrow,  doleful  shades,  where  peace 
And  rest  can  never  dzvell,  hope  never  comes 
That  comes  to  all,  but  torture  without  end. 
Such  place  eternal  justice  hath  prepared 
For  those  rebellious... 

Non  restat  ergo  nisi  ut  cum  Ecclesia  humiliter  depre- 
cemur  4 : 

Ut  cum  tribunal  Iudicis 

Damnabit  igni  noxios, 

Et  vox  amica  debitum 

Vocabit  ad  coelum  pios, 
Non  esca  flammarum  nigy^os 

Volvamur  inter  turbines, 

Vultu  Dei  sed  compotes 

Caeli  fruamur  gaudiis. 

Ut  autem  tam  acerbum  tormentorum  locum  efficaciter 
evitemus,  saepe  in  illum  cogitatione  descendere  debemus; 
nam,  ut  advertit  S.  Ioannes  Chrysostomus  2,  nullus  ex  eis 
qui  infernum  ob  oculos  habent,  in  illum  incidet:  e  con- 
tra,  qui  eum  despicit,  poenas  eiusdem  non  effugiet. 

14.  —  Quaestio.  —  Quomodo  dicitur  Christus  sol- 
visse  dolores  inferni? 

Respondet  Felicianus  Capitonus  3,  ex  S.  Augustino  4, 
Christum  dici  solvisse  dolores  inferni,  quatenus,  cum 
esset  immunis  a  peccato  et  divinitati  unitus,  ibi  teneri 
non  potuit,  quo  modo  laquei  venantium  rumpi  dicun- 
tur,  non  quia  tenuerunt,  sed  quia  tenere  debebant;  vel 
quatenus  Patrum  in  limbo  degentium  dolores  solverit, 
eos  secum  ad  caelos  adducendo;  denique,  dicitur  Christus 
inferni  morsus,  quia  generis  humani  partem,  id  est,  ele- 
ctos,  assumpsit,  partem  vero,  id  est  damnatos,  sempiter- 
nis  ignibus  reliquit  cruciandos. 

I.  Hyinn.  ad  Matut.,  tempore  Adventus.  —  2.  Hoiuil.  in  1  Ep.  ad 
Thessal.  —  3.  Insiguis  theologus  ex  Ord.  Serv.  B.  M.  V..  Arehiep.  Avi- 
nion.,  in  op.  Uxplicatioues  catholicae  locorum  fere  omnium  Vet.  ac  JVovi 
Test.,  Ven.,  1579,  p.  103.  -  4.  Ep.  ad  Evod.,  quae  est  CLXIV,  al.  XCIX, 
n.  3.  t.   II,  col.  574. 

Articdlus  VII.  —  Utrum  poenas  inferni 
aliquando  mitigari  contingat. 

1.  —  Divinae  misericordiae  partes  in  impiorum 
damnatione.  —  Cum  ex  anteactis  appareat  damuatorum 
poenas  tam  graves  esse  tum  iutensitate,  tum  extensione 
seu  duratione,  non  tamen  propterea  deducendum  est 
omuem  in  eis  decernendis  abesse  divinae  misericordiae 
respectum,  cum  noverimus  in  omnibus  operibus  Dei  mi- 
sericordiam  simul  et  iustitiam  inveniri  *,  iuxta  illud  2 . 
Unwersae  viae  Domini  misericordia  et  veritas;  et 
rursus  3 :  Misereris  omnium,  Domine,  quoniam  omnia 
potes.  Quocirca,  et  in  damnatione  reproborum  apparet 
misericordia,  ait  Angelicus  4,  non  quidem  totaliter  re- 
laxans,  sed  aliqualiter  allevians,  dum  punit  citra  condi- 
gnum.  Quod  si  plenam  misericordiam,  quantum  ad  poe- 
nae  expiationem,  non  assequuntur,  hoc  ideo  est,  quia  se 
misericordia  fecerunt  indignos  5.  —  Quae  cum  ita  sint, 
quaeritur  modo  utrum  hoc  saltem  ex  divina  misericordia 
damnati  assequentur,  quod  temporis  tractu  eorum  pu- 
nitio  aut  interdum  suspendatur,  aut  saltem  tolerabilior 
reddatur :  quae  res  diu  fuit  quovis  tempore  agitata. 

2.  —  Poena  essentialis  et  poena  accidentalis.  — 
Ad  quod  solvendum,  primo  loco  opportune  distinguetur 
poena  essentialis,  qualis  scilicet  luenda  in  inferno  est  pro 
peccatis  mortalibus  nequaquam  ante  mortem  condonatis, 
a  poeha  accidentali,  quae  debetur  aut  peccatis  venialibus 
non  remissis,  aut  peccatis,  sive  veuialibus,  sive  mortali- 
bus,  remissis  quidem  quoad  culpam,  sed  pro  quibus  pec- 
cator   poenam   debitam   adhuc   minime    persolverit.    Et 


1.    Cf.    Tl\     DE     PERTINBNTIBUS     AD     DIVINAM     OPERATIONEM,     Quaest. 

XXI,  art.  4.  —  2.  Ps.  XXIV.   10.  —  3.  Sap.,  XI,  24. 4.  Loco  oit., 

ad  lm.  —  5.  S.,  Quaest.  XCIX,  art.  2,  ad  lm. 

quidem,  quaestio  nunc  de  utriusque  generis  poenis  pro- 
ponitur,  ut  sciatur  utrum  ex  divina  misericordia  miti- 
gatio  aliqua  locum  obtineat. 

3.  —  Sententia  de  mitigatione  poenarum  inferna- 
lium.  —  Imprimis,  sciendum  est,  nonnullis  ex  veteribus 
scriptoribus  visum  esse,  ex  divina  misericordia,  momen- 
taneam  intermissionem  aut  suspensionem  vel  saltem  ali- 
qualem  mitigationem  poenarum  inferni  haberi,  qua  sors 
damnatorum,  utique  semper  lugenda  eo  quod  a  Deo  in 
aeternum  separati  manent,  tolerabilior  reddatur.  In  hac 
sententia  videtur  olim  fuisse  Prudentius,  qui  in  hymno 
Cathemerinon,  qui  in  quibusdam  ecclesiis  tempore  pa- 
schali  cani  solebat,  utique  magis  fictione  poetica,  quam 
ex  regula  orthodoxae  veritatis,  haec  habet  l : 

Sunt  et  spiritibus  saepe  nocentibus 
Poenarum  celebres  sub  styge  feriae, 
Illa  nocte,  sacer  qua  rediit  Deus 
Stagnis  ad  superos  ex  acheronticis... 
Marcent  suppliciis  tartara  mitibus, 
Eccsultatque  sui  carceris  otio 
Umbrarum  populus  liber  ab  ignibus 
Nec  fervent  solito  flumina  sulphure  2. 

Citatur  etiam  in  hanc  sententiam  S.  Augustinus  qui, 
agens  de  suffragiis  pro  mortuis,  ait  3 :  Quibus  prosunt, 
aut  ad  hoc  prosunt  ut  sit  plena  remissio,  aut  certe  ut 
tolerabilior  fiat  ipsa  damnatio.  At,  ut  rite  advertit  An- 
gelicus  Doctor  4,  in  verbis  illis,  nomen  damnatio  large 
accipitur  pro  quacumque  punitione :  ut  sic  includat  etiam 
poenam  purgatorii,  quae  per  suffragia  quandoque  totaliter 

1.  Hymu.  V,  125.  —  2.  Hanoviae,  1613,  pp.  21,  22.  Pariter,  illud 
certe  deprehenditur  haud  satis  caute  scriptum,  quod  in  peroratione 
Hamartigeniae  legitur,  esse  videlicet  in  inferno  teporem  et  clementiam 
(v.  973),  nisi  forte  de  poenis  ignis  purgatorii  sit  ibi  sermo.  —  3.  Enohir., 
c.  110,  t.  VI,  col.  238.    —    4.    S.,  Quaest.  LXXI,   art.   5;  ad  2°*. 

expiatur,  quandoque  vero  solummodo  diminuitur.  Cete- 
rum  haec  interpretatio  apprime  consonat  menti  S.  Do- 
ctoris,  qui  paulo  ante  expresse  dixerat,  ex  suffragiis  vi- 
vorum  pro  defunctis  valde  malis  nulla  adiumenta  de- 
rivari. 

In  idem  adferunt  quod  habet  S.  Ioannes  Chrysostomus, 
qui  scribit,  vivos  posse  precibus  vel  eleemosynis  quid- 
piam  solatii  decedentibus  in  peccato  afferre  K  At  hic  san- 
ctus  Pater  alibi 2,  de  damnatis  loquens,  expresse  ait  quod 
nec  extremo  quidem  digito  quispiam  eis  aliquid  refri- 
gerii  distillabit  3. 

Ex  recentioribus  citantur  in  hanc  sententiam  Emery *, 
necnon  St.  George  Mivart,  qui  ad  illam  mitigationem  ex- 
plicandam,  recurrit  ad  systema  evolutionis  moralis  in 
anima  damnatorum,  per  quam  longo  tandem  poenitentiae 
circuitu,  ad  beatitudinem  illi  sint  perventuri 5.  —  Contra 
quos  sit 

Al.  —  PROP.  I.  —  Damnatorum  poenae  nunquam 
in  inferno  mitigabuntur. 

Haec  propositio,  licet  non  sit  proprie  de  flde,  est  ta- 
men  theologice  certa,  et  primo  quidem  pluribus  apertis 
Scripturae  testimoniis  fulcitur.  Sic  quippe  legimus  6  di- 
vitem  frustra  petiisse  ut  Lazarus  intingeret  extremum 
digiti  sui  in  aquam,  ut  refrigeraret  linguam  eius :  quod 
ideo  negatum  dicitur,  quia  inter  damnatos  et  sanctos  chaos 
magnum  firmatum  est,  non  tam  distantia  locali,  quam  pro- 
pter  hoc  quod  damnati  a  Sanctorum  communione  irrevo- 
cabiliter  exclusi  manent.  Similiter  7 :  Fumus  tormento- 


1.  In  Ep.  ad  Phil.  o.  1,  Hom.,  III,  n.  4,  t.  XVI,  p.  441.  —  2.  Pa- 
raen.  2  ad  Theod.  lapsum,  n.  9,  t.  XXI,  p.  466.  —  3.  Videri  potest 
art.  in  Etudes  religieuses,  juillet,  1894.  —  4.  Dissertation  sur  la  mi- 
tigation  de  la  peine  des  damn^s,  Migne,  1857,  pp.  1358,  seqq.  —  5.  Hap- 
piness  iu  Hell,  XlXth  Cent.,  n.  190,  Dee.  1892,  p.  899  ;  n.  192,  Febr., 
1893,  p.  320  ;  n.  194,  April,  1893,  p.  637.  —  6.  Luc.,  XVI,  24.  —  7.  Apoo. 
XIV,  11- 

rum  eo?*um  ascendet  in  saecula  saeculorum,  nec  ha- 
bent  requiem  die  ac  nocte  qui  adoraverunt  bestiam  et 
imaginem  eius:  ubi  nomen  fumus  pro  igne  positum  est. 

5.  —  Patrum  traditio.  —  In  idem  incidit  Patrum 
fere  unanimis  traditio,  quam  ita  exhibet  S.  Cyprianus  l: 
Nec  erit  unde  habere  tormenta  vel  requiem  possint 
aliquando  vel  finem.  Pariter  S.  Gregorius  Nyssenus  2 
animam  damnati  exhibet  tanquam  poenas  luentem  luctum 
eoctendentes  in  aeternum. 

Nec  tacendus  pius  quidam  auctor  qui,  sub  nomine 
S.  Bernardi,  de  damuatis  scribit  3 :  Nunquam  refrige- 
rium  adeptwn  (sunt) ;  sed  per  millia  millium  annorum, 
in  inferno  cruciandi,  nec  inde  unquam  liberandi,  ubi 
neque  qui  torquet  aliquando  fatigatur,  nec  qui  tor- 
quetur  aliquando  moritur. 

G.  —  Ecclesia  pro  damnatis  non  orat.  —  At  potis- 
simum  argumentum  desumitur  ex  hoc  quod,  ut  iam  olim 
testabatur  S.  Augustinus,  Ecclesia  nuuquam  orat  pro  da- 
mnatis  4 ;  unde  merito  contrariam  praxim  a  communi 
sensu  catholicorum  alienam  pronunciat  Petavius  5. 

Revera,  declaratur  in  libro  Ecclesiasticae  Hierar- 
chiae  6,  quod  summus  sacerdos  pro  immundis  non  orat, 
quia  in  hoc  acerteretur  a  divino  ordine;  et  consequenter 
ibidem  dicitur,  quod  pro  peccatoribus  non  orat  remissio 
nem,  quia  non  audiretur  pro  illis.  Similiter,  S.  Grego- 
rius  dicit  7:  Eadem  causa  est,  cur  non  oretur  tunc 
(scilicet  post  diem  iudicii)  pro  hominibus  aeterno  igne 
damnatis,  quae  nunc  etiam  ea  est,  ut  non  oretur 
pro  diabolo,  angelisque  eius  aeterno  supplicio  deputa- 

1.  L.  ad  Demetrianum,  p.  135.  —  2.  Lib.  adversus  eos  qui  oasti- 
gationes  aegre  ferunt,  ool.  609.  —  3.  Inter  opp.  S.  Bernardi  Medit.  piis- 
simae  de  eognitione  humauae  oonditionis,  o.  3,  t.  V,  pag.  141.  —  4.  L.  XXI 
de  Civ.  Dei,  o.  24,  n.  1,  t.  VII,  col.  641.  —  5.  L.  III  de  Angelis,  c.  8, 
n.  18.  —  6.  C.  7.  —  7.  L.  XXXIV  Moral.,  oap.  16,  vers.  fin.,  t.  I,  p.  862. 

tis ;  quae  nunc  etiam  causa  est,  cur  non  orent  sancti 
homines  pro  hominibus  infidelibus,  impiisque  defunctis, 
qui  de  eis  utique,  quos  aeterno  deputatos  supplicio  iam 
noverunt,  ante  iltum  iudicis  iusti  conspectum  orationis 
suae  meritum  cassari  refugiunt.  Denique  a  Magistro 
Sententiarum  *  reeiiantur  verba  S.  Augustini  2:  Qui  sine 
flde  quae  per  dilectionem  operatur  eiusque  sacramen- 
tis,  de  corpore  eveunt,  frustra  iltis  a  suis  huiusmodi 
pietatis  offxcia  impenduntur.  Porro,  omnes  damnati  sunt 
huiusmodi:  ergo  eis  suffragia  minime  prosunt. 

Quae  cum  ita  sint,  rite  advertit  Angelicus3  opinionem 
dicentium  pro  damnatis  orationes  fundi  posse,  esse  prae- 
sumptuosam,  utpote  sanctorum  dictis  contrariam  et  va- 
nam,  nulla  auctoritate  fultam.  Quinimmo,  addit,  est  et  ir- 
rationabilis,  tum  quia  damnati  in  inferno  sunt  extra  vin- 
culum  caritatis,  secundum  quam  opera  virorum  conti- 
nuantur  defunctis;  tum  quia  totaliter  ad  vitae  terminum 
pervenerunt,  recipientes  ultimam  pro  meritis  retributio- 
nem,  sicut  et  sancti  qui  sunt  in  patria;  quod  enim  adhuc 
restat  de  poena,  vel  gloria  corporis,  hoc  eis  rationem  via- 
toris  non  praebet,  cum  gloria  essentialiter,  et  radicaliter 
consistat  in  anima,  et  similiter  miseria  damnatorum;  et 
ideo  non  potest  eorum  poena  diminui,  sicut  nec  gloria 
sanctorum  augeri,  quantum  ad  praemium  essentiale. 

Quocirca,  concludit  S.  Thomas  4,  tutius  est  simpliciter 
dicere  quod  suffragia  non  prosunt  damnatis,  nec  pro  eis 
Ecclesia  orare  intendit  5. 

*7.  —  Solvuntur  difficultates.  —  I.  In  secundo  Ma- 
chabaeorum  libro  legimus  6  quod,  perfecto   praelio,  in- 

1.  4  Dist.  45.  —  2.  Serm.  172,  de  Vei-b.  Apost.  n.  2,  t.  V.  col.  827, 
—  3.  S.,  Quaest.  LXXI,  ai't.  5.  —  4.  Looo  oit.  —  5.  Hino  Aligherius 
de  damnatis  loquens,  ait  (Infern.,  Cant.  V,  vers.  44,  45)  : 

JVulla  sperama  li  conforta  mai, 
JYon  che  di  posa,  ma  di  minor  pena. 

6.  2  Mac,  XII,  40. 

15 

venerunt  sub  tunicis  interfectorum  de  donariis  idolo- 
rum,...  a  quibus  lex  prohibet  ludaeos:  et  tamen  mox 
subditur  \  quod  Iudas  duodecim  millia  drachmas  ar- 
genti  misit  Hierosolymam  offerri  pro  peccatis  mortuo- 
rum  sacrificium.  Atqui  constat  illos  peccasse  mortaliter, 
contra  legem  agentes,  et  ita  in  peccato  mortali  decessisse, 
et  sic  ad  inferos  esse  translatos.  Ergo  existentibus  in  in- 
ferno  suffragia  prosunt. 

Huic  difflcultati,  quam  sibi  proponit,  respondet  Ange- 
licus  2,  quod  donaria  idolorum  non  fuerunt  inventa  apud 
illos  mortuos,  ita  quod  ex  eis  deduci  posset  milites  illa  in 
reverentiam  idolorum  detulisse;  sed  intelligi  posse  quod 
ea  acceperant  tanquam  victores,  quia  eis  iure  belli  debe- 
bantur,  in  quo  tamen  per  avaritiam  venialiter  peccave 
rant:  unde  non  erant  in  inferno  damnati,  et  sic  suffragia 
eis  prodesse  potuerunt.  —  Potest  etiam  dici  quod  in  ipsa 
pugna  vtdentes  periculum  sibi  imminere,  de  peccato  poe- 
nituerunt,  secundum  illud  3 :  Cum  occideret  eos,  quae- 
rebant  eum;  et  propterea  pro  eis  potuit  oblatio  fieri. 

II.  S.  Ioannes  Damascenus  refert  4,  quod  Macarius, 
cum  in  via  invenisset  calvariam  cuiusdam  defuncti,  ora- 
tione  praemissa,  quaesivit  cuius  caput  fuisset;  et  caput 
respondit,  quod  fuerat  sacerdotis  gentilis,  qui  in  inferno 
erat  damnatus;  et  tamen  confessus  est,  oratione  Macarii 
se  et  alios  iuvari. 

Respondet  S.  Doctor  5,  adiutorium  illud  non  fuisse 
in  hoc,  quod  poena  illorum  diminueretur,  sed  in  hoc  so- 
lum,  ut  ibidem  dicitur,  quod  eo  orante,  concedebatur  eis 
ut  mutuo  se  viderent:  in  quo  gaudium  aliquod,  non  ve- 
rum,  sed  phantasticum,  percipiebant,  dumimplebatur  hoc 
quod  desiderabant;  sicut  et  daemones  gaudere  dicuntur, 
dum  homines  ad  peccatum  pertrahunt,  quamvis  per  hoc 


1.  Vers.  43.  —  2.  S.,  Quaest.  LXXI,  art.  5,  ad  1™  _  3.  Ps.  LXXVII, 
34.  —  4.  De  iis  qui  in  fide  dormierunt,  n.  10.  Opp.,  t.  I,  p.  587.  — 
5.  S.  Quaeet.  LXXI,  art.  5,  ad  4m. 


DAMNATl    ORATIONIBUS    NOSTRIS    NON    1UVANTUR  227 

eorum  poena  nullatenus  minuatur,  sicut  nec  minuitur 
angelorum  gaudium  per  hoc,  quod  malis  nostris  compati 
dicuntur. 

Ceterum,  expresse  legitur  in  citato  opere,  quod  post 
finalem  sententiam,  non  suppetet  auxilii  tempus,  sed 
omnis  deprecatio  frustranea  evadet,  tote  ydo  okog 
(3or|Y}eia<;  ov%  eatai  naigoq,  aXXu  Jtdaa  JtaQaxArjaig  djt- 
paxtog *.  Denique  non  inopportune  advertetur,  orationem 
hanc  a  doctis  viris  tanquam  genuinum  Damasceni  par- 
tum  merito  reiici. 

8.  —  Prob.  rat.  theol.  —  Cum  Dei  misericordia  sit 
idipsum  ac  eius  iustitia,  vanum  esset  exspectare  Deum 
alicui  poenam  relaxare,  nisi  secundum  ordinem  eius  iusti- 
tiae.  Atqui  hoc  habet  ordo  iustitiae  divinae,  ut  quia  poena 
ordinatur  ad  culpam  reparandam,  ideo  illa  minime  re- 
laxetur,  nisi  quatenus  voluntas  culpam  abhorreat:  unde 
detestatio  culpae  est  conditio  sine  qua  nulla  poenae  re- 
laxatio  exspectari  potest.  Porro  reproborum  voluntas  adeo 
in  malo  flxa  est  immobiliter,  ut  quaecumque  illi  volunt, 
etsi  forsan  de  se  bonum  existat,  non  tamen  bene  velint; 
unde  et  de  suis  peccatis,  formaliter  ut  sunt  offensa  Dei, 
nullatenus  veram  contritionem  habent.  Quocirca,  cum 
culpa  continuo  maneat  in  damnatis,  nullatenus  potest  quid- 
quam  de  eorum  poena  essentiali  relaxari,  aut  poena  ipsa 
interrumpi  2. 

9.  —  Solvitur  tacita  difficultas.  —  Obiicienti  damna- 
tis,  ob  dolorem  quem  iam  passi  sunt,  eiusdem  diminu- 
tionem  deberi,  —  respondetur  dolorem  huiusmodi  non 
esse  verae  poenitentiae  dolorem,  qui  poenae  remissionem 
operatur,  sed  purum  dolorem  qui  refugit  a  poena,  non 

1.  Ibid.,  n.  8.  —  2.  Ex  huousque  dissertis  apparet  nimis  absolute 
a  quodam  reoenti  auotore  asseri  opinionem  hanc  (nempe  de  mitigatione 
poenarum  inferni)...  permitli  a  S.  Augustino,  insinuari  a  S.  Ctirysostomo, 
expresse  doceri  a  S.  Ioanne  Damasceno. 

ob  iniuriam  Deo  illatam,  sed  ob  proprium  incommodum; 
ita  ut  patiens,  malum,  ob  quod  punitur,  amare  non  de- 
sistat,  ideoque  nullam  sibi  meretur  mitigationem  l. 

10.  —  Scholia.  —  I.  Ex  hisce  apparet,  non  bene  lo- 
cutos  fuisse  qui,  distinguentes  inter  tempus  praesentis 
mundi  et  tempus  sequens  finale  iudicium,  et  rursus  inter 
homines  qui  fidem  habuerunt  et  sacramentis  fuerunt  im- 
buti  atque  aliquod  bonum  opus  perfecerunt,  et  homiues 
valde  malos,  edixerunt  primos  quidem,  non  autem  se- 
cundos  usque  in  diem  iudicii  aliquod  solamen  per  suf- 
fragia  pro  eis  facta  percipere  posse :  deest  quippe  omnis 
auctoritas  vel  ratio  pro  tali  distinctione  introducenda. 

11.  Sed  nec  admitti  potest  subtilis  ille  modus  diminu- 
tionis  a  Porretanis  excogitatus  2.  Dicebant  nempe  quod 
hoc  modo  proceditur  in  diminutione  poenarum  per  suf- 
fragia,  sicut  proceditur  in  divisione  linearum;  quae  cum 
sint  finitae,  in  infinitum  tamen  dividi  possunt,  et  nun- 
quam  per  divisionem  consumuntur,  dum  fit  subtractio 
non  secundum  eamdem  quantitatem,  sed  secundum  eam- 
dem  proportionem ;  velut  si  primo  auferatur  pars  quarta 
totius  et  secundo  pars  quarta  illius  quartae,  et  iterum 
quarta  illius  quartae,  et  sic  deinceps  in  infinitum:  et  si- 
militer  dicunt,  quod  per  primum  suffragium  diminuitur 
aliquota  pars  poenae,  et  per  secundum  pars    aliqua  re- 

1.  Conoeptum  huno  pulcre  evolvitTMoNSABRE  (La  vita  futura,  Con- 
fer.  98) :  Non  confondete  queste  due  cose,  il  dolore  e  il  pentimento.  II  dO' 
lore  e  egoista;  esso  non  detesta  il  male,  ma  il  castigo  del  male.  II  penti' 
mento  si  effonde  e  piange  dinanzi  alla  maesta  e  alVamore  che  ha  offtso. 
11  peceatore  pentito  non  uscirebbe  dalla  pena  che  per  gettarsi  a  corpo  pe.r- 
duto  sulla  via  dimenticata  della  virtu:  il  peccatore  che  si  addolora,  se 
potesse,  ritornerebbe  sulla  via  colpevole.  Gaduto  tra  le  mani  punitrici  di 
Dio,  non  cessa  di  amare  il  male,  tuttoche  si  lagni  del  castigo  che  lo 
strazia,  e  non  ha  per  Colui  che  glielo  infligge  se  non  utVeterna  avversione. 
Che  cosa  volete  ehe  Dio  faccia  per  lui?  —  2.  Sio  dicti  suut  sequaoes  Gil- 
berti  Porretani  (de  la  Porree),  qui  etiam  realistae  vocati  sunt,  oum  nomi* 
nalistas,  quibus  dux  erat  Abaelardus,  oppugnarent. 

manentis  diminuitur  secundum  eamdem  proportionem '.  — 
Sed  modus  iste  multipliciter  defectivus  est :  primo,  quia 
infinita  divisio,  quae  congruit  continuae  quantitati,  non 
videtur  posse  ad  quantitatem  spiritualem  transferri :  se- 
cundo,  quia  non  est  aliqua  ratio,  quare  secundum  suffra 
gium  minus  de  poena  diminuat,  quam  primum,  si  sit  ae 
qualis  valoris  :  tertio,  quia  poena  diminui  non  potest,  nisi 
diminuatur  et  culpa,  sicut  nec  auferri,  nisi  ea  ablata 
quarto,  quia  in  divisione  lineae  tandem  pervenitur  ad 
hoc  quod  non  est  sensibile,  corpus  enim  sensibile  non 
est  in  infinitum  divisibile ;  et  sic  sequeretur  quod  post 
multa  suffragia  poena  remanens,  propter  sui  parvitatem, 
non  sentiretur,  et  ita  non  esset  amplius  poena. 

III.  Nec  magis  plausibilis  videtur  modus  ab  aliis  ex- 
cogitatus.  Nimirum,  posuit  Altissiodorensis  2,  quod  suf- 
fragia  prosunt  damnatis,  non  quidem  per  diminutionem 
poenae,  vel  per  interruptionem,  sed  per  confortationem 
patientis ;  sicut  si  homo  portaret  grave  onus,  et  faciem 
suam  perfunderet  aqua :  sic  enim  confortaretur  ad  me- 
lius  portandum,  cum  tamen  onus  suum  in  nullo  levius 
fieret.  —  Sed  hoc  iterum  esse  non  potest,  quia  aliquis  plus 
vel  minus  aeterno  igne  gravatur,  ut  S.  Gregorius  dicit 3, 
secundum  meritum  culpae ;  et  inde  est  quod  eodem  igne 
quidam  plus,  quidam  minus  cruciantur  :  unde  cum  culpa 
damnati  immutata  remaneat,  non  potest  esse  quod  levius 
poenam  ferat. 

IV.  Denique  nec  admitti  potest  explicatio  a  quibusdam 
excogitata,  qui  censuerunt  damnatos  inde  solamen  per- 
cipere,  quod  sciunt  aliquos  pro  se  orare,  unde  seipsos 
non  tam  abiectos  esse  percipiunt:  enimvero  spiritus  de- 
functorum  non  vident  naturaliter   ea  quae   hic  aguntur 

1.  Cf.  oum  hao  explicatione  matheraatioam  de  asyraptotis  theoriam. 
—  2.  Hio  est  Gulielraus,  celebris  Dootor  Parisiensis,  diotus  Altissiodo- 
rensis,  ab  Auxerre,  in  Gallia,  qui  theologioam  Sumuiaru  conscripsit.  Mor- 
tuus  est  oirca  annum  1209.  Quae  hic  recitatur  sententia,  invenitur  in 
1.  4   Sent.,    tract.   14,  q.  1.  —    3.   Lib.  IX  Moral.,  oap.  39,  a  prino. 

aut  quae  eveniunt  in  ista  vita  inter  homines,  ut  expresse 
declarat  S.  Augustinus  l. 

11.  —  Quaestio.  —  Utrum  damnatorum  poenas  ac- 
cidentales  aliquando  contingat  mitigari  vel  suspendi? 

Resp.  Negative,  nec  enim  ulla  de  hoc  prostat  aucto- 
ritas,  sive  in  Sacra  Scriptura,  sive  in  traditionis  deposito,  et 
vanum  est  ad  divinam  misericordiam  appellare,  cum  haec 
nonnisi  ordinate  procedat,  id  est  secundum  iustitiam,  qua 
aut  ipse  reus,  aut  alius  pro  ipso  poenas  solvat.  Atqui  nec 
damnati  capaces  sunt  solutionis  per  se,  nec  eis  possunt 
aliorum  satisfactiones  aut  suffragia  applicari,  cum  sint 
omnino  extra  caritatis  ordinem.  Nec  contrarium  docet 
S.  Thomas,  cum  dicit  2 :  Ipsa  poena  durante,  miseri- 
cordia  operabitur  eam  diminuendo :  per  hoc  enim  aliud 
non  intendit,  nisi  quod  damnati  citra  condignum  puniun- 
tur,  ut  etiam  dicit  Magister  Sententiarum  3.  Huius  autem 
verba  sunt  sequentia :  Non  incongrue  dici  potest,  Deum, 
etsi  iuste  id  possit,  non  omnino  tantum  punire  malos 
in  futuro,  quantum  meruerunt,  sed  eis  aliquid,  quan- 
tumcumque  mali  sint,  de  poena  relaxare;  quod  com- 
mentans  S.  Thomas  ait4:  Potest  dici  quod  etiam  in  eis 
(damnatis)  misericordia...  locum  habet,  in  quantum 
citra  condignum  puniuntur,  non  quod  a  poena  tota- 
liter  absolvantur. 

Quae  cum  ita  sint,  concludendum  est  cum  S.  Gregorio 
Magno 5:  Hoc  sciendum,  quia  illic  (id  est  in  futuro  saeculo) 
de  minimis  nihil  quisque  purgationis  obtinebit,  nisi  bo- 
nis  actibus,  in  hac  adhuc  vita  positus,  ut  itlic  obtineat, 
promereatur. 

1.  L.  de  Cura  pro  mortuis  agenda,  o.  13.  Quae  in  hoc  numero  re- 
oitantur  sumpta  snnt  fere  ad  litt.  ex  S.,  Quaest.  LXXI,  art.  5  —  2.  S., 
Quaest.  XCIX,  art.  3,  ad  4m.  —  3.  4,  Dist.  XLVI.  —  4.  In  h.  dist., 
Quaest.  II,  art.  3,  q.  IV,  ad  1™,  seu  S.,  Quaest.  XCIX,  art.  2,  ad  1™. 
-    5.   L.   IV  Dialog.,  o.  39. 

13.  —  PROP.  II.  —  Poenae  damnatorum  acciden- 
tales,  non  autem  essentiales,  usque  ad  diem  iudicii 
augeri  poterunt. 

13.  —  Exponitur.  —  Equidem,  damnatorum  poenae 
essentiales  augendae  quidem  viderentur  ex  eorum  in  in- 
ferno  odio  et  continuis  blasphemiis  in  Deum.  At,  sicut  re- 
spectu  retributionis  essentialis,  nullum  erit  novum  meritum 
in  beatis,  ita  nec  in  damnatis  novum  aliquod  demeritum, 
sive  ante  diem  iudicii,  sive  postea.  Nam  meritum  vel  de- 
meritum  ordinantur  ad  aliquod  bonum  vel  malum  ulte- 
rius  consequendum :  sed  quantum  ad  retributionem  es- 
sentialem,  tum  ante  diem  iudicii,  tum  postea,  est  ultima 
consecutio  et  bonorum  et  malorum.  —  At  quia  usque  ad 
diem  iudicii,  aliqui  trahuntur  ad  bonum  offlcio  angelo- 
rum  bonorum  aut  exemplo  bonorum  hominum,  et  aliqui 
incitantur  ad  malum,  instigatione  malorum  angelorum 
aut  exemplo  malorum  hominum,  ideo  respectu  praemii 
accidentalis  ac  poenae  secundariae,  possunt  augeri  meri- 
tum  et  demeritum  usque  ad  diem  iudicii,  tum  in  angelis, 
tum  in  hominibus  bonis  vel  malis.  Ex  hoc  enim  super- 
crescit  gaudium  bonorum  angelorum  aut  hominum,  quod 
plures  salvari  vident,  et  pariter  supercrescit  poena  ma- 
lorum  ex  eo  quod  suis  malis  desideriis  se  frustrari  cer- 
nunt  et  novos  sibi  damnatos  sociatos  habent:  quod  tamen 
non  erit  ultra  diem  iudicii  £. 

14.  —  Quaestio.  —  Quisnam  sit  sensus  verborum 
S.  Thomae2:  Nec  est  inconveniens  quod,  quantum  ad 

ALIQUID    ACCIDENTALE,    POENA     INFERNI    MINUATUR    USQUE 
AD   DIEM   IUDICII,   SICUT   ETIAM   AUGETUR  ? 

Resp.  Quia  praedicta  verba  a  nonnullis  adduci  solent 
in    favorem    sententiae   mitigationis    poenarum    inferni, 


1.  S.,   Quaest.  XCVIII,  art.  6.    —    2.  4,  Dist.  XXII,  Quaest.  I,  art. 

,  ad  5m. 

ideo  pretium  operae  est  illa  accuratius  perpendere.  — 
Imprimis,  advertendum  est,  hic  agi  a  S.  Thoma  formali- 
ter  de  poena  solvenda  in  inferno  pro  peccatis  sive  mor- 
talibus,  sive  venialibus,  iam  quoad  culpam  remissis ; 
et  quaestio  est:  eritne  poena  illa  aeterna  ? 

Respondet  autem  Angelicus  Doctor,  academice  reci" 
tans,  ex  aliorum  sententia,  duas  opiniones :  quarum  al- 
tera,  quae  nostra  refert,  vult  quod  huiusmodi  punientur 
tantummodo  temporaliter ;  et  ratio  redditur:  Nec  est 
inconveniens  quod,  quantum  ad  aliquid  accidentale, 
poena  inferni  minuatur  usque  ad  diem  iudicii,  sicut 
etiam  augetur.  Igitur  in  hac  responsione,  si  quidem,  uti 
decet,  ex  contextu  perpendatur,  duo  continentur :  pri- 
mum,  admitti  posse  poenam  praedictam  minutum,  imo 
totaliter  sublatum  iri ;  secundum,  admitti  etiam  posse 
poenam  augeri.  At  primum  certe  S.  Thomas  ipsemet  aut 
non  admittit,  aut  si  unquam  admiserit,  retractavit,  cum 
expresse  doceat  sine  gratia  non  fieri  remissionem  poe- 
nae  * ;  alterum  vero,  scilicet  de  augmento  poenarum, 
intelligi  potest  hoc  sensu  quod  sicut  sancti,  ex  perspectis 
effectibus  virtutum  suarum,  accipiunt  auyrmentum  acci- 
dentale  gloriae  et  beatitudinis,  ita  damnati,  ex  perspectis 
consequentiis  peccatorum  suorum,  augmentum  acciden- 
tale  poenae  consecuturi  sint,  ut  supra  dictum  est 2.  Igitur 
nullimode  ex  citatis  S.  Thomae  verbis,  licet  deducere 
illum  tenuisse  poenas  inferni,  etiam  accidentales,  minu- 
tum  aut  suspensum  iri  3. 

1.  1  2aef  Quaest.  LXXXVJI,  art.  5,  ad  2m.  —  2.  N.  11.  —  3.  Quo- 
circa  perperam  a  notato  superius  (p.  227,  n.  2)  auctore  inducitur  oita- 
tus  S.  Thomae  locus,  cuius  tatnen  ultima  verba :  sicul  etiam  augetnr, 
ab  eo  praetermittuntur,  ad  evincendum  quod  probabilius  admittitur 
quaedam  miligatio  poenae  accidentalis  in  inferno.  —  Demum  vix  opus 
est  ut  dicatur  futile  nimium  esse,  ut  oonaiderationem  mereatur,  id 
quod  in  apocripho  libro  :  Apocalypsis  B.  M.  V.  legitur,  de  mitiga- 
tione  poenarnm  damnatis  a  Doraino  Nostro  conoessa  die  Penteoostes.  per 
interoessionem  B.  V.,  S.  Miohaelis  et  omniuin  sanotorum.  Cf.  Robinson, 
Texts  and  Studies,  t.  II,  Apocrypha  anecdota,  p.  126.  —  Qui  cupit  mo. 

Articulus  VNI.  —  Utrum  poenae  damnatorum 
futurae  sint  aequales. 

1.  —  Ratio  articuli.  —  Acto  iam  de  natura  et  dura- 
tione  poenarum  iuferni,  sequitur  ut  de  .  earum  diversi- 
tate,  pro  demeritorum  varietate,  peragatur.  —  Ubi  certe 
quaestio  non  est  de  substantia  poenarum,  cum  satis  constet 
damnatos  omnes  poena  tum  sensus  seu  ignis,  tum  damni 
seu  privatiouis  visionis  beatificae,  torqueri:  at  dubitatur 
de  respectiva  quantitate  huius  duplicis  poenae,  quatenus 
ad  singulorum  demerita  referatur.  Ubi  supponimus,  ut 
patet,  diversorum  damnatorum  demerita  esse  inaequalia, 
quod  olim  negavit  Iovinianus,  asserens  omnium  hominum 
tum  merita,  tum  demerita,  paria  esse:  ex  quo  profecto 
sequeretur,  parem  omnium  tum  mercedem  tum  poenam 
esse  debere;  a  qua  conclusioue  et  ipse  Lutherus  non  ab- 
horruit. 

2.  —  PROP.  —  Poenae  inferni  diversae  sunt  pro 
peccatorum  diversitate. 

Haec  veritas  de  fide  tenenda  est,  ita  in  Concilio  Flo- 
rentino  definita  *:  Illorum,  animas,  qui  in  actuali  mor~ 
tali  peccato,  vel  solo  originali  decedunt,  mox  in  infer- 
num  descendere,  poenis  tamen  disparibus  puniendas. 

3.  —  Sacra  Scriptura.  —  Qua  de  reprostant  manifesta 
Sacrarum  Scripturarum  testimonia.  Sic,  verbi  gratia,  legi- 
mus 2:  Iudicium  durissimum  his  qui  praesunt  fiet.  Exiguo 
enim  conceditur  misericordia ;  potentes  autem  poten- 


dernorum  protestantium  doetrinam  eirea  poenas  inferni  cognoscere,  uti- 
liter  adibit  opus  Ios.  C.  Sasia,  S.  L,  The  fulure  Life  according  to  the 
authority  of  divine  Revelation,  the  dictates  of  sound  reason,  the  general 
consent  of  Mankind.  P.  X.th.  New  York,  1918. 

1.  Decreio  pro  Graecis,  Bulla  Laetentur  caeli,  6  Iul.,  1439.  —  2.  Sap.. 
VI,  6,    7. 


1234  TRACTATUS    DE    NOVISSIMIS.    Q.    IV,    A.    8. 

ter  tormenta  patientur...  Fortioribus  autem  fortior 
instat  cruciatio,  quod  est,  secundum  meritum  ac  men- 
suram  patratorum  criminum,  severior  sequetur  sententia 
et  amplior  cruciatio.  In  graeco,  loco  tov  tormenta  pa- 
tientur,  habetur  examinabuntur,  eTafrr^aovTai,  et  loco 
toxj  cruciatio,  adest  scrutatio  vel  inquisitio,  epeuva :  at 
latinus  interpres  poenam  expressit,  quae  examen  conse- 
quitur  l.  Solemnis  quoque  est  Domini  Nostri  sententia2: 
Amen  dico  vobis,  tolerabilius  erit  terrae  Sodomorum 
et  Gomorrhaeorum  in  die  iudicii,  quam  illi  civitati, 
quae  videlicet  Evangelii  gratiam  abiecit.  Denique,  Aposto- 
lus  monet  quod  in  ultima  die  Deus  reddet  unicuique  se- 
cundum  opera  eius  3. 

4.  —  Patrum  traditio.  —  Nulla  quoque  est,  hac  su- 
per  re,  de  Patrum  mente  dubitatio.  Sic  S.  Hieronymus, 
commentans  superiorem  locum  S.  Matthaei,  ait4:  Si  to- 
lerabilius  erit  tey^rae  Sodomorum  et  Gomorrhaeorum, 
quam  illi  civitati  quae  non  receperit  Eoangelium,  et 
idcirco  tolerabilius  quia  Sodomis  et  Gomorrhis  non 
fuit  praedicatum,  huic  autem  praedicatum  sit,  et  ta- 
men  non  receperit  Evangelium,  ergo  inter  peccatores 
diversa  supplicia  sunt.  Nec  dissimiliter  S.  Augustinus5: 
Dubitandum  non  est,  ipsas  poenas,  quibus  cruciabuntur 
qui  regnum  Dei  non  possidebunt,  pro  diversitate  cri- 
minum  esse  diversas,  et  alias  aliis  acriores,  ut  in  ipso 
igne  aeterno,  pro  disparibus  ponderibus  peccatorum 
sint  disparia  tormenta  poenarum.  Neque  enim  frustra 
ipse  Dominus  dicit:  Tolerabilius  erit  Sodomis,  quam 
vobis  in  die  iudicii.  Denique  S.  Gregorius  Magnus 6 : 
TJnus  quidem  est  gehennae  ignis,  sed  non  uno  modo 
omnes  cruciat  peccatores :  uniuscuiusque  enim  quan- 
tum  exigit  culpa,  tanta  illic  sentiet  poena. 

1.  Tinnus,  in  h.  1.  —  2.  Matth.,  X,  15.  —  3.  Rom.,  II,  6.  -  4.  T.  VII, 
P.  I,  col.  60.  -  5.  L.  IV,  contra  Donatist.,  c.  19,  t.  IX,  col.  137.  — 
6.  L.   IV,  Dialog.,  c.  43,  vol.  I,  p.  1058. 

5.  —  Prob.  rat.  theol.  —  I.  Ex  parte  poenae 
damni.  —  Ad  intelligendum  quomodo  poena  damni,  con- 
sistens  in  privatione  visionis  beatificae,  possit  esse  maior 
in  uno  damnato  quam  in  alio,  licet  dici  solet  quod  pri- 
vationes  non  suscipiunt  magis  et  minus,  iuvabit  adver- 
tere  duplex  esse  privationum  genus.  —  Est  enim  quaedam 
simplex  et  pura  privatio,  quae  consistit  quasi  in  corru- 
ptum  esse,  sicut  mors  est  privatio  vitae,  et  tenebrae  pri- 
vatio  luminis:  et  tales  privationes  non  recipiunt  magis 
et  minus,  quia  nihil  residuum  est  de  habitu  opposito ; 
unde  non  minus  est  mortuus  aliquis  primo  die  mortis, 
quam  post  annum,  quando  iam  cadaver  fuerit  resolutum, 
et  similiter  non  est  magis  tenebrosa  domus,  si  lucerna 
sit  operta  pluribus  velaminibus,  quam  si  sit  operta  uno 
solo  velamine  totum  lumen  intercludente.  —  Est  autem  alia 
privatio,  non  simplex,  sed  aliquid  retinens  de  habitu  op- 
posito;  quae  quidem  privatio  magis  consistit  in  corrumpi, 
quam  in  corruptum  esse;  sicut  aegritudo,  quae  privat 
debitam  commensurationem  humorum,  ita  tamen  quod 
aliquid  eius  remaneat,  alioquin  non  remaneret  animal 
vivum:  et  similiter  est  de  turpitudine,  et  aliis  huius- 
modi.  Huiusmodi  autem  privationes  recipiunt  magis  et 
minus  ex  parte  eius  quod  remanet  de  habitu  contrario : 
multum  enim  refert  ad  aegritudinem  vel  turpitudinem, 
utrum  pius  vel  minus  a  debita  commensuratione  humo- 
rum  vel  membrorum  recedatur 4.  Igitur,  simile  dicen- 
dum  est  de  poena  damni,  qua  quis  visione  beatifica  pri- 
vatur:  per  hoc  enim  non  totaliter  tollitur  ordo  intel- 
lectus  ad  Deum,  ut  ad  obiectum  beatitudinis  finalis  in  ordine 
supernaturali :  quocirca  multum  interest,  ad  gravitatem 
poenae  damni,  utrum  plus  vel  minus  aliquis  per  pecca- 
tum  mortale  recesserit  a  Deo,  tanquam  a  fonte  gratiae 
et  totius  beatitudinis. 

1.  1  2ae,  Quaest.  LXXHl,  art.   2,  ad  litt. 

6.  —  II.  Ex  parte  poenae  sensus.  —  Ignis  infernalis, 
in  quo  consistit  potissime  poena  sensus,  erit  instrumen- 
tum  divinae  iustitiae  punientis:  instrumentum  autem 
non  solum  agit  in  virtute  propria  et  per  proprium  mo- 
dum,  sed  etiam  in  virtute  principalis  agentis  et  secun- 
dum  quod  est  regulatum  ab  eo:  unde,  quamvis  ignis  se- 
cundum  propriam  virtutem  non  habeat  quod  aliquos 
cruciet  secundum  magis  vel  minus  secuudum  modum 
peccati,  habet  tamen  hoc  secundum  quod  eius  actio  mo- 
dificatur  ex  ordine  divinae  iustitiae ;  sicut  etiam  ignis 
fornacis  modificatur  ex  industria  fabri  in  sua  actione, 
secundum  quod  competit  ad  effectum  artis  *. 

Articulus  IX.  —   Utrum  pro  quolibet 

peccato  mortali  aliquis  in  inferno  aeternaliter 

sit  puniendus. 

1.  —  Ratio  articuli.  —  Ponitur  articulus  praesens 
contra  illos  qui,  Origenis  sententiae  adhaerentes,  excludere 
conati  sunt  ab  aeterna  damnatione  eos  qui  baptismatis 
charactere  fuerint  insigniti,  vel  saltem  eos  qui  cum  fide, 
etsi  caritate  destituta,  decesserint,  vel  ad  miuus  eos  qui 
aliquando  operibus  misericordiae  in  hac  vita  institerint, 
de  quibus  omnibus  fuse  edisserit  S.  Augustinus  2.  His  vero, 
qui  semiuniversalistae  dicti  sunt,  accensentur  et  moderni 
illi  auctores,  qui  contendunt  inferno  aeternaliter  esse 
addicendos  illos  solum  qui  magnis  criminibus  fuerint  in- 
quinati3:  scilicet,  qui  id  contendunt,  eo  moti  videntur, 
quod  intelligere  non  valent  quomodo  Deus,  cuius  bonitatis 

1.  S.,  Quaest.  XCVII,  art.  5,  ad  3™,  ad  litt.  —  2.  1.  L.  XXI  de 
Ciy.  Dei,  eo.  18,  seq.  —  3.  Sio  quippe  legitur  in  Dictionnairk  de  th£o- 
looib  catholique,  Vaoant-Maugenot  (t.  V,  ool.  116):  II  est  souvei-ainement 
probable,  comme  le  pensent  plusieurs  theologiens,  que  Dieu  ne  precipite 
pas  le  pecheur  en  enfer  pour  un  peche  morlel  isole,  surtont  pour  un  peche 
de  fragilite ;  rnais  quHl  n'y  envoie  que  des  pecheurs  inveteres.  Cf.  L'Ami  du 
olerg6,  n.  33,  10  Avril,  1919,  p.  766.  Verba  haeo,  etsi  beuignae  forsan 
interpretationi  obvia,  tamen,  ut  sonant,  vera  non  sunt. 

infinitus  est  thesaurus,  vel  pro  uno  mortali  peccato,  possit 
hominem  tanto  et  tam  gravi  supplicio  adiudicare. 

2.  —  PROP.  —  Poena  aeterna  eos  omnes  sine  ex- 
ceptione  manet,  qui  ex  hac  vita  vel  cum  unius  mor- 
talis  peccati  reatu  decesserint. 

3.  —  Suadetur.  —  Primo  quidem  suadetur  propositio 
haec  verbis  Domini  nostri  \  quibus  distincta  enumera- 
tione  iubet  amputari  manum,  pedem  aut  oculum,  si  quando 
haec  membra  peccati  et  ruinae  causa  extiterint:  significans 
tollendam  esse  nobis  peccati  occasionem,  etsi  hoc  nobis 
gravem  dolorem  causare  deberet,  perinde  ac  si  nobis  erue- 
retur  oculus,  vel  abscinderetur  manus  vel  pes.  Hac  au- 
tem  enumeratione  sat  aperte  innuitur,  ob  quodcumque 
peccatum  grave  imminere  homini  gehennam  ignis,  ubi 
vermis  eorum  non  moritur,  et  ignis  non  extinguitur. 

■4.  —  Prob.  ex  Sacra  Scriptura.  —  I.  Apud  S.  Mat- 
thaeum  legimus  2  :  Audistis  quia  dictum  est  antiquis : 
Non  moechaberis.  Ego  auiem  dico  vobis:  quia  omnis  qui 
viderit  mulierem  ad  concupiscendum  eam,  iam  moe- 
chatus  est  eam  in  corde  suo:  quibus  verbis  Dominus 
noster  docet,  non  solum  externum  adulterii  vel  fornica- 
tionis  actum  vetari,  sed  etiam  internum  eiusdem  affectum 
vel  desiderium.  Mox  autem  subiungit  verba  quibus  modo 
alludebamus  :  quod  si  oculus  tuus-  dexter  scandalizat 
te,  etc,  plane  significans  eamdem  imminere  mortis  ae- 
ternae  damnationem,  sive  quis  adulterium  vel  fornica- 
tionem  actu,  sive  solum  desiderio  commiserit. 

II.  Clarius  adhuc  res  ista  elucescit  ex  S.  Paulo,  di- 
cente  3 :  Nolite  errare :  neque  fornicarii,  neque  idolis 
servientes,  neque  adulteri,  neque  molles,  neque  mascu- 
lorum  concubitores,  neque  fures,  neque  avari,  ne- 
que  ebriosi,  neque  maledici,  neque  rapaces  regnum  Dei 

1.  Marc,  IX,  42,  seq.  —  2.   V,  27,  28.  —  3.  1  Cor.,  VI,  9. 

possidebunt.  Porro,  idem  est  excludi  a  regno  Dei,  et 
poenis  aeternis  addici,  ut  testatur  S.  Augustinus  * :  Si  in 
regni  Dei  possessione  nunquam  erunt,  aeterno  sup- 
plicio  tenebuntur,  quoniam  non  est  locus  medius  ubi 
non  sit  in  supplicio,  qui  illo  non  fuerit  constitutus 
in  regno.  Ergo  reus  cuiuscumque  ex  supradictis  delictis 
aeternas  patietur  poenas  in  inferno. 

III.  S.  Iacobus  ait  l:  Quicumque  totam  legem  serva- 
verit,  offendat  autem  in  uno,  factus  est  omnium  reus: 
qui  enim  diocit:  non  moechaberis,  dixit  et:  non  occi- 
des.  Quod  si  non  moechaberis,  occides  autem,  factus 
es  transgressor  legis.  Haec  verba  Apostolus  adducit  contra 
nonnullos  iudaeos,  quos  et  quidam  christiani  postea  se- 
cuti  sunt,  quos  S.  Augustinus  confutavit  2,  docentes  ae- 
ternaliter  damnandos  non  fore  qui  observata  aliqua  parte 
legis,  aliam  partem  fuissent  transgressi.  Vult  igitur  S.  Ia- 
cobus  violatorem  legis,  etiam  in  uno  puncto,  in  eadem 
conditione  esse,  quantum  ad  substantiam  poenae  aeter- 
nae,  etsi  non  quantum  ad  qualitatem  aut  quantitatem,  ac 
violatorem   eiusdem  in  toto  aut  in  maiori  parte. 

5.  —  Prob.  rat.  theol.  —  I.  Homo,  committendo  vel 
unum  peccatum  mortale,  deordinat  se  deordinatione  ra- 
dicali  per  respectum  ad  finem  ultimum :  quae  quidem 
deordinatio,  quamdiu  perdurat  vita  praesens,  reparari 
potest  per  gratiam  Dei;  fit  autem  irreparabilis  adveniente 
termino  vitae,  cum  tunc  voluntas  immobilis  perseveret  in 
obiecto  suae  ultimae  electionis.  Ergo  decedens  vel  cum 
uno  solo  mortali  peccato  exclusionem  a  vita  aeterna  et 
addictionem  ad  aeternas  poenas  meretur  3. 

1.  L.  XXI  de   Civ.  Dei,  c.  25,  n.  1,   t.  7,    col.  645.  —  2.  II,  10,  11. 
—  3.  Enohirid.,  c.  17,  t.  VI,  col.  201.  —   4.  Kite  de  singulis  auiinabus, 
mortali  pecoato   inquinatis,   canit  Poeta  (Inf.,  cauto  III,    v.  106,    seq.): 
Poi  si  rilrasser  tutte  quante  insieme, 
Forte  piangendo  alla  riva  malvagia 
CK attende  ciascun  uom  che  Dio  non  teme. 

0.  —  Explicatur  —  Iuvat  autem  auream  regulam  a 
S.  Thoma  traditam  heic  recitare,  qua  simul  proposito 
dubio  respondetur,  et  tuta  traditur  norma  qua  sedari 
possunt  conscientiarum  anxietates.  Peccatum,  ait  ille  *, 
causat  reatum  poenae  aeternae,  inquantum  irrepa- 
rabiliter  repugnat  ordini  divinae  iustitiae,  per  hoc  sci- 
licet  quod  contrariatur  ipsi  principio  ordinis,  quod 
est  ultimus  finis :  manifestum  est  autem,  quod  in  qui- 
busdam  peccatis  est  quidem  aliqua  inordinatio,  non 
tamen  per  contrarietatem  ad  ultimum  finem,  sed  so- 
lum  circa  ea  quae  sunt  ad  finem,  inquantum  plus  vel 
minus  debite  eis  intendltur,  salvato  tamen  ordine  ad 
ultimum  finem:  puta,  cum  homo,  etsi  nimis  ad  ali- 
quam  rem  temporalem  afficiatur,  non  tamen  pro  ea 
vellet  Deum  offendere,  aliquid  contra  praeceptum  eius 
faciendo,  unde  huiusmodi  peccato  non  debetur  aeterna 
poena,  sed  temporalis  2. 

*7.  —  Confirmatur.  —  Signanter  autem  eadem  ve- 
ritas  patescit  singillatim  percurrendo  varias  opiniones 
dicentium,  hominem  non  pro  quolibet  mortali  peccato 
aeternaliter  puniendum. 

a)  Si  quidem  dicatur  quod  illi  solum  ab  aeterna  poena 
erunt  immunes,  qui  sacramenta  fidei  sunt  consecuti  et 
fidem  catholicam  tenuerunt :  contra  hoc  esse  videtur,  quod 
aliquando  aliqui  catholicam  fidem  tenent,  et  postea  ab  ea 
recedunt;  qui  non  minori  poena  sunt  digni,  quam  ii  qui 
nunquam  fidem  habuerunt,  sed  potius  maiori,  quia  melius 
erat  illis  non  cognoscere  viam  iustitiae,  quam  post  agni- 
tionem  retrorsum  converti 3.  Planum  est  etiam  pec- 
care  plus  haeresiarchas,  qui  a  fide  catholica  recedentes 
novas  haereses  confingunt,  quam  illos,  qui  a  principio 
vitae  suae  aliquam  haeresim  sunt  secuti. 

1.  1  2aet  Quaest.  LXXXVII,  art.  5.  —  2.  Ad  uormam  hanc  debuis- 
set  attendere  auctor  ille  qui  verba  superius  recitata  (n.  1,  nota  2)  protulit. 
—  3.  2  Petr.,  II,  21. 

P)  Si  vero  dicatur  quod  illi  soli  erunt  ab  aeterna 
poena  immunes,  qui  in  fide  catholica  finaliter  perseve- 
raverint,  quantumcumque  aliis  criminibus  fuerint  invo- 
luti,  contra  hoc  manifeste  pugnat  Scriptura,  quae  dicit1: 
Fides  sine  operibus  mortua  est,  et  -:  Non  omnis  qui 
dicit  mihi:  Domine,  Domine,  intrabit  in  regnum  cae- 
lorum,  sed  qui  facit  voluntatem  Patris  mei,  qui  in 
caelis  est;  et  in  multis  aliis  locis  Scriptura  peccantibus 
aeternas  poenas  comminatur  3. 

y)  Denique  si  dicatur  illos  solos  non  fore  aeternali- 
ter  damnandos,  qui  operibus  misericordiae  insistunt, 
quamvis  etiam  aliis  criminibus  sint  subiecti :  contra  est 
quod  sine  caritate  non  potest  aliquid  Deo  esse  acceptum, 
nec  sine  ea  prodest  quidquam  ad  vitam  aeternam.  Con- 
tingit  autem  aliquos  operibus  misericordiae  insistere,  qui 
caritatem  non  habent:  unde  his  nihil  prodest  ad  vitam 
aeternam  promerendam,  vel  ad  immunitatem  ab  aeterna 
poena,  ut  ait  S.  Paulus  4:  et  praecipue  hoc  apparet  ab- 
surdum  in  raptoribus,  qui  multa  rapiunt,  et  tamen  aliqua 
misericorditer  largiuntur. 

Quocirca  concludendum  quod  quicumque  cum  peccato 
mortali  decedunt,  nec  fide  quam  habuerunt,  nec  operibus 
misericordiae  quae  fecerunt,  liberabuntur  a  poena  aeterna, 
etiam  post  quantumcumque  spatium  temporis5. 

8.  —  Solvuntur  difficultates.  —  I.  Apud  S.  Matthaeum 
legitur  6 :  Beati  misericordes,  quoniam  ipsi  misericor- 
diam  consequentur ;  et  rursus  7:  Dimitte  nobis  debita 
nostra,  sicut  et  nos  dimittimus  debitoribus  nostris...  Si 
enim  dimiseritis  hominibus  peccata  eorum,  dimittet  et 
vobis  Pater  vester  caelestis  delicta  vestra.  Ergo  videtur 
quod  misericordes,  et  ii  qui  aliis  debita  dimittunt,  licet 
peccatis  gravati,  ipsi  veniam  peccatorum  consequentur, 
et  sic  non  aeternaliter  punientur. 

1.  Iac,  II,  26.  —  2.  Matth.  VII,  21.  —  3.  S.  Quaest.  XCIX,  Art.  4. 
—    4.   1  Cor.  XIII,  1-3.  —  5.  Ibid.,  Art.  5.  —  6.  V,  7.  —  7.  VI,  12,  14. 

Respondet  S.  Thomas  4,  quod  illi  misericordiam  con- 
sequentur,  qui  misericordiam  ordinate  impendunt :  Don 
autem  ordinate  misericordiam  impendunt,  qui  seipsos 
in  miserendo  negligunt,  sed  magis  se  impugnant  male 
agendo :  et  ideo  tales  misericordiam  penitus  absolventem 
non  consequentur,  etsi  consequentur  .misericordiam  de 
poenis  debitis  aliquid  relaxantem.  —  Quod  autem  promisit 
Dominus,  scilicet  dimittenda  nobis  delicta  nostra,  utique 
promisit  nobis  petentibus  debita  nostra  relaxari,  non  au- 
tem  persistentibus  in  peccato;  et  ideo  soli  poenitentes 
per  opera  misericordiae  consequentur  veniam  penitus  li- 
berantem. 

II.  Apud  eumdem  S.  Matthaeum  ponitur  disceptatio 
Domini  cum  reprobis  et  electis  2 :  Biscedite  a  me,  ma- 
ledicti,  in  ignem  aeternum:...  esurivi  enim  et  non 
dedistis  mihi  manducare,  etc,  quasi  pro  solis  omis- 
sis  misericordiae  operibus  aliqui  puniendi  sint  aeterna- 
liter. 

Resp.  Christus  unum  genus  operum  pro  omnibus  po- 
suit,  ut  videlicet,  adducto  exemplo,  nos  probe  doceret  se 
neminem,  nisi  ex  iustissima  causa,  aut  salvaturum  fore, 
aut  condemnaturum.  Ideo  autem  ad  opera  misericordiae, 
magis  quam  ad  alia  quaecumque  opera  appellat,  quia  haec 
magis  idonea  videntur,  communi  hominum  iudicio,  ad 
demonstrandam  iudicii  et  sententiae  aequitatem :  sicut 
enim  in  omnium  existimatione  patet,  iustum  esse  ut  qui 
Christum  pauperem  et  nudum  susceperit,  ab  eo  iam  glo- 
rificato  vicissim  suscipiatur,  ita  aequitati  conforme  vide- 
tur  ut  qui  illum  in  egestate  positum  superbe  despexerit, 
ab  eius  consortio  in  beatitudine  excludatur  3.  Dici  etiam 
potest,  cum  S.  Thoma  4,  quod  non  propter  hoc  ponitur 
disceptatio  de  operibus  misericordiae  solum,  quia  pro 
eorum    negligentia   tantummodo    aliqui    aeternaliter  pu- 

1.  Ibid.,  art.  5,  ad  1™  el  3™.  —  2.  XXV,  41,  seq.  —  3.  Cf,  Maldo- 
natus,   in   h.    1.   S.   Matthaei.  —  4.  lbid.,  art.  5,  ad  2m. 

16 

nientur,  sed  quia  illi,  post  peccata  patrata,  per  opera  mi- 
sericordiae  sibi  veniam  impetrarunt  l. 

III.  Dixit  Dominus  noster  2 :  Qui  crediderit  et  bapti- 
zatus  fuerit,  salvus  erit.  Atqui  credere  omnium  christia- 
norum  est.  Ergo  omnes  christiani  finaliter  salvabuntur. 

Respondet  S.  Thomas  3  quod  Dominus  ibi  loquitur 
de  fide  formata  quae  per  dilectionem  operatur,  in  qua 
quicumque  decesserit,  salvus  erit:  porro  huic  non  solum  op- 
ponitur  infidelitatis  error,  sed  quodlibet  peccatum  mortale. 

IV.  Dixit  iterum  Christus  4 :  Qui  manducat  meam 
carnem,  et  bibit  meum  sanguinem,  habet  vitam  aeter- 
nam.  Sed  hic  est  communis  cibus  et  potus  christianorum. 
Ergo  idem  quod  prius. 

Respondet  idem  Angelicus  5  quod  verbum  Domini  in- 
telligitur  non  de  illis  qui  tantum  sacramentaliter  edunt, 
qui  indigne  quandoque  sumentes,  iudicium  sibi  mandu- 
cant  et  bibunt  6,  sed  loquitur  de  manducantibus  spiritua- 
liter,  qui  per  caritatem  ei  incorporantur :  quam  incor- 
porationem  facit  sacramentalis  comestio,  si  quis  digne  ac- 
cedat;  unde,  quantum  estexvirtute  sacramenti,  ad  vitam 
aeternam  perducit,  quamvis  aliquis  possit  tali  fructu  pri- 
vari  per  peccatum,  etiam  postquam  digne  sumpserit. 

9.  —  Sententia  S.  Hieronymi.  —  S.  Hieronj^mus, 
distinctione  inducta,  ex  quibusdam  locis  S.  Scripturae  7, 
inter  impios  et  peccatores,  inter  primos  recenseri  voluit 
infideles  et  haereticos  nolentes  ad  Deum  converti,  quos 
dixit  perpetuo  perire;  inter  secundos  vero  christianos  in 
statu  peccati  morientes,  qui  post  purgatorias  poenas  sal- 
vabuntur.  Sine  lege  impius  est,  ait  8,  qui  in  aeternum 

1.  Cf.  S.  August.,  1.  XXT  de  Civ.  Dei,  e.  27,  n.  3.  -  2.  Marc., 
XVI,  16.  —  3.  Ibid.,  art.  4,  ad  lm.  —  4.  Io.,  VI,  55.  -  5.  Ibid.,  ad  2m. 
—  6.  1  Cor.,  XI,  29.  —  7.  Vid.  Ps.  I,  5:  Non  resurgenl  impii  in  iudicio 
et  Ps.  XXXI,  10:  Multa  flagella  peccaloris;  et  maxime,  Rom.,  II.  12: 
Quicumque  enim  sine,  lege  peccaverunt,  sine  lege  peribunt.  Et  quicumqxie 
in  lege  peccaverunt,  per  legem  iudicabuntur.  —  8.  Dialogo  oontra  Pela- 
gi;ui.,  u.  28.  t.  II,  col.  711,  ed.  Vallarsii,  Veronae  1753. 

peribit.  In  lege  peccator  credens  in  Deum,  qui  per  le- 
gem  iudicabitur  et  non  peribit ;  unde  concludit  * :  Dia- 
bolum  et  satellites  eius  omnesque  impios  et  praevari- 
catores  dicimus  perire  perpetuo,  et  christianos,  si  in 
peccato  praeventi  fuerint,  salvandos  esse  post  poenas  2. 

At,  imprimis,  advertendum  est,  sententiam  quae  discer- 
nit  inter  infideles  et  malos  christianos,  quasi  isti  salventur, 
illi  vero  sint  damnandi,  communiter  apud  Patres  inau- 
ditam  esse;  eamdem  aperte  contradicere  Evangelio,  unam 
solam  distinctionem  admittenti,  ovium  et  haedorum,  eo- 
rum  scilicet  qui  bona  egerint,  et  eorum  qui  mala;  pugnare 
etiam  contra  doctrinam  Apostoli  sine  distinctione  a  regno 
Dei  fornicarios,  idolis  servientes,  adulteros,  molles,  etc, 
excludentis  3;  unde  mirandum  non  est,  si  aperte  a  S.  Au- 
gustino  reiiciatur,  cum  dicat  4:  Nec  mitior  ulla  conditio 
promittenda  est,  sic  in  Deum  credere  volentibus,  ut 
permaneant  in  perditis   moribus. 

Quod  autem  ad  S.  Hieronymum  attinet,  primo  adver- 
timus,  innumera  prostare  apud  eumdem  testimonia,  qui- 
bus  constat  eum  docuisse  aeternas  imminere  poenas  ma- 
lis  christianis,  qui  sine  poenitentia  decesserint.  Porro, 
recolendum,  S.  Doctorem,  in  citato  loco,  contra  Pelagia- 
nos  agere,  quorum  erat  sententia,  e  Stoicorum  fontibus 
hausta,  inter  levia  et  gravia  peccata  minime  esse  distin- 
guendum:  sic  quippe  severiores  iustitiae  asseclae  ipsimet 
videri  volebant.  Hos  igitur  ut  confutaret  S.  Hieronymus, 
ostendit  neminem,  ex  eorum  sententia,  salutem  aeternam 
consequi  posse:  unde  quod  ait  de  peccatore  in  lege  cre- 
dente  in  Deum,  qui  per  legem  iudicabitur  et  non  peribit ; 
de  homine  christiano,  levioribus  dumtaxat  culpis  macu- 
lato,  profecto  inteliigendum  est. 

Nec  meliori  consilio  contra  veritatem  catholicam  ur- 


1.  L.  oit.  —  2.  Similia  habet  1.  II  Apologiae  contra  Rufinum,  n.  7 : 
Comment.  super  Ezech.,  c,  26.  —  3.  1  Cor.,  VI,  9.  —  4.  L.  de  fide  et 
operibus,  c.  23,  necnon  Enchiridion  de  fide,  spe  et  oaritate,  passim 

gebitur  hic  alter  S.  Doctoris  locus  * :  Sicut  diaboli  et 
omnium  negatorum  atque  impiorum,  qui  dixeruntin 
corde  suo:  Non  est  Deds,  credimus  aeterna  tormenta; 
sicpeccatorum  atque  impiorum,et  tamen  christianorumt 
quorum  opera  igne  probanda  atque  purganda  sunt,  mo- 
aeratam  arbitramur  et  micctam  clementiae  sententiam 
iudicis.  —  His  quippe  verbis  nihil  aliud  intendit  Stridonensis 
Doctor,nisi  idipsum  quod  docet  S.  Paulus  2,  scilicet,  christia- 
norum  imperfecta  opera,seu  leviora  crimina,  igne  purgato- 
rio  probanda  atque  purganda,  gravioribus  videlicet  peccatis 
per  poenitentiam  iam  dimissis.  Non  est  ergo  cur  asseratur 
S.  Hieronymus  a  communi  Patrum  doctrina  discessisse,  te- 
nentium  singulis  peccatis  mortalibus  inferni  poenas  deberi 3. 

iO.  —  Quaestio.  —  Utrum  poena  debita  peccatis 
mortalibus  quoad  culpam  remissis,  aut  peccatis  ve- 
nialibus,  sive  remissis  quoad  culpam,  sive  non,  aeterna 
futura  sit  in  inferno  ? 

Resp.  Afflrmative.  Licet  enim  in  hisce  casibus  solum 
poena  temporalis  per  se  debeatur,  ista  tamen  poena  per 
accidens  fit  aeterna,  quod  ita  ostenditur.  Et  primo  qui- 
dem,  si  agatur  de  peccato  veniali  nondum  remisso,  quia 
poena,  manente  culpa,  nunquam  remittitur,  hinc  cum  da- 
mnati  in  malo  obstinati  maneant,  frustra  expectatur  ut 
eis  poena  illa  cOndonetur 4.  Si  autem  agatur  sive  de  pec- 
cato  mortali  sive  de  peccato  veniali  quoad  culpam  remisso, 
quia  praesens  damnati  conditio  illum  totaliter  extra  ca- 
ritatem  ponit,  remissio  autem  poenae,  ex  parte  Dei,  est 
actus  caritatis,  ideo  poena  illa  damnato  non  remittitur  r>. 

1.  Comment.  in  Isaiam,  cap.  ult.  —  2.  1  Cor.,  III,  13,  14.  —  3.  Cf.  no- 
tam  Soip.  Maffeii  in  praeoitatam  sententiam  S.  Hieronymi,  in  Dial.  oon- 
tra  Pelag.,  1.  c.  —  4.  Vide  supra,  art.  6,  n.  3.  —  5.  Cf.  Quaest.  VII 
de  Malo,  art.  10;  1  2ae,  Quaest.  LXXXVII,  art.  5,  ad  2m  et  3m.  Quo- 
ciroa  expresse  oontra  S.  Thomae  mentem  est  dicere  quod  poena  peccatis 
venialibus  debita  finem  accipiel  post  aliquod  tempus ;...  poena  temporalis, 
peccatis  mortalibus  iam  remissis  debita,  pariter  cessabit. 


QUAESTIO  V. 
DE    PURGATORIO. 

Prologus. 

1.  —  (Jtilitas  huius  tractationis.  —  Vix  dici  potest 
quanta,  ex  purgatorii  consideratione,  utilitas  capi  valet 
pro  vita  christiane  traducenda.  Enimvero,  ex  perpensis 
gravissimis  poenis  quae  iustum  nondum  plene  expiatum 
manent  in  altera  vita,  non  solum  alta  existimatio  con- 
cipitur  de  Dei  sanctitate  atque  de  illius  iudiciis  saluber- 
rimus  timor,  unde  et  animus  a  peccando  etiam  venialiter 
potentissime  retrahitur ;  verum  etiam  christiana  mens 
valide  excitatur  ad  animarum  in  illo  loco  patientium  do- 
lores  sublevandos:  quod  quidem  opus  inter  potissima  ca- 
ritatis  officia  iure  meritoque  computatur. 

Quocirca  Ecclesiae  semper  cordi  fuit  ut  haec  doctrina 
fideli  populo  traderetur,  ut  erui  potest  ex  sequentibus 
Concilii  tridentini  verbis1:  Praecipit  sancta  Synodus 
episcopis,  ut  sanam  de  purgatorio  doctrinam  a  sanctis 
Patribus  et  sacris  Conciliis  traditam  a  Christi  fideli- 
bus  credi,  teneri,  doceri  et  ubique  praedicari  diligen- 
ter  studeant.  Apud  rudem  vero  plebem  difficiliores  ac 
subtiliores  quaestiones,  quaeque  ad  aedificationem  non 
faciunt,  et  ex  quibus  plerumque  nulla  fit  pietatis  ac- 
cessio  a  popularibus  concionibus  secludantur.  Incerta 
item,  vel  quae  specie  falsi  laborant,  evulgari  ac  tractari 

1.  Sessio  XXV,  Decretum  de  Purgatorio. 

non  permittant.  Ea  vero  quae  ad  curiositatem  quam- 
dam  aut  superstitionem  spectant  vel  turpe  lucrum  sa- 
piunt,  tamquam  scandala  et  fidelium  offendicula  pro- 
hibeant. 

2.  —  Quaenam  sit  purgatorii  natura.  —  Est  autem 
purgatorium,  ut  vox  ipsa,  indicat,  locus  seu  status,  in 
quo  auimae  iustorum,  peccatorum  quorumdam  pondere 
adhuc  gravatae,  a  Deo  iuste  puniuntur,  quatenus  ad 
beatorum  societatem  transire  tandem  possint.  Ad  quod 
intelligendum,  sciendum  est,  gratiam  quidem  transfor- 
mare  poenitentis  animam,  et  ex  Dei  inimica  facere  illius 
amicam,  atque  certam  eam  reddere  de  salute  aeterna : 
at  non  omnes  eius  facultates  ita  statim  perficit,  nec  illius 
umbras  ita  penitus  tollit,  quod  protinus  ad  Dei  conspe- 
ctum  illa  valeat  admitti:  unde  plura  saepe  ipsi  expianda 
manent  in  purgatorio  ex  mala  peccatorum  progenie  orta. 
Quocirca,  ut  verbis  utar  poetae  christiani, 

E  cantero  di  quel  secondo  regno 
Ove  Vumano  spirito  si  purga, 
E  di  salire  al  ciel  diventa  degno  *. 

Ex  hac  autem  doctrina  clare  apparebit  quomodo  trium- 
phans  illa  et  caelestis  Ecclesia,  quae  sanctis  hinc  dece- 
dentibus  coalescit,  immaculata  et  rugam  non  habens, 

1.  Dante,  Purg.,  oant.  I,  vers.  3.  Poetice  Rmus  Dfius  I.  C.  Hedley, 
episcopus  Neoportensis,  illustrat  modum  quo  huiusmodi  peooatorum  re- 
liquiae  purgandae  sunt,  antequam  anima  ad  caelum  admittatur:  IVhen 
the  delicate  shrubs  of  the  French  Biviera  are  weighed  down  by  the  cruel  snoiv 
which  sometimes  visits  those  fair  coasts,  they  revive  as  the  snoiv  meits,  bu( 
they  do  not  revive  all  at  once.  The  bent  fibre,  the  crushed  leaf,  the  disco- 
loured  bloom,  regain  their  shape,  tlieir  soundness  and  their  beauty  only 
after  the  long  effort  that  nalure  makes  through  days  of  painful  struggle- 
So  it  may  be  that  in  Purgatory  the  soul  that  God  loves  is  painfully  pre- 
pared  to  look  upon  His  Face.  XlXth  Cent.  and  After,  n.  287.  Iau., 
1901,  p.  164. 

non  potest   aliquid   coinquinatum   admittere,   et  ideo 
purgari  minimas  etiam  maculas  oportet 4. 

3.  —  Quaestionis  divisio.  —  Ordo  autem  huius 
quaestionis  talis  erit,  ut  primo  quidem  de  purgatorio  iu- 
quiratur  an  sit  (1),  et  secundo,  qualiter  auimae  iu  hoc 
poenali  loco  se  habeant  (2-11).  Ad  quod  alterum  obti- 
nendum,  consideranda  seorsim  erunt,  primo,  poeua  quam 
animae  inibi  patiuntur  (2-3),  secundo,  status  in  quo  inve- 
niuntur  (4-11).  Porro,  de  poena  ab  anima  in  purgatorio 
luenda  quaerendum  erit,  primo,  an  et  qualiter  illam  anima 
revera  sustineat  (2),  secundo  ad  quidnam  poena  haec  ordi- 
netur,  an  scilicet  etiam  ad  reatum  culpae  delendum  (3). 
De  statu  autem  in  quo  animae  in  purgatorio  inveniun- 
tur,  inquirendum  erit  tum  in  ordine  ontologico  (4-9),  tum 
in  ordine  logico  (10-11).  In  ordine  ontologico  determi- 
nari  debebit  tum  de  auxilio  quod  ab  aliis  animae  in 
purgatorio  percipere  possunt  (4-8),  tum  de  auxilio  quod 
nobis  ipsis  earum  opera  potest  obvenire  (9).  Quaestio  au- 
tem  de  auxilio  quod  animae  in  purgatorio  ab  aliis  pos- 
sunt  percipere,  duplex  est:  prima,  generalis  (4),  altera 
vero  particularis,  secundum  quod  adiutores  huiusmodi 
considerantur,  vel  Sancti  et  Angeli  (5),  vel  homines  vi- 
ventes,  determinando,  utrum  revera  animas  in  purgatorio 
detentas  nosipsi  iuvare  possimus  (6),  necnon  utrum  id 
fleri  possit  per  respectum  ad  determinatam  personam  (7) 
et  utrum  modo  infallibili  (8).  Demum,  soluta  altera  pro- 
posita  quaestione,  utrum  iuvari  possimus  precibus  ani- 
marum  in  purgatorio  (9),  inspiciendus  erit  status  huius- 
modi  animarum  secundum  ordinem  logicum,  seu  cogni- 
tionis  (10-11),  inquirendo,  primo,  utrum  animae  in  pur- 
gatorio  certo  sciant  se  salvas  esse  (10),  et  vicissim  utrum 
nos  certiores  esse  possimus  de  liberatione  alicuius  ani- 
mae  (11). 

1.  Felicianus  Capitonus,  O.  S.  M.,  in  oitato  aureo   opere  Explica- 
iiones  catholicae,  p.  382. 

Igitur,  in  hac  quaestione  undecim  investiganda  sunt. 

Primo.  Utrum  purgatorium  sit  post  hanc  vitam. 

Secundo.  Utrum  animae  in  purgatorio  poenas  patiantur. 

Tertio.  Utrum  per  poenam  purgatorii  expietur  pecca- 
tum  veniale  quoad  culpam. 

Quarto.  Utrum  animae  in  purgatorio  detentae  iuvari 
possint  ex  operibus  vivorum. 

Quinto.  Utrum  Sancti  et  Angeli  defunctis  in  purga- 
torio  existentibus  subveniant. 

Sexto.  Utrum  orationes  Ecclesiae,  sacrificium  altaris 
et  eleemosynae  prosint  defunctis. 

Septimo.  Utrum  suffragia  pro  speciali  aliquo  defuncto 
facta,  illi  magis  quam  ceteris  prosint. 

Octavo.  Utrum  suflragia  uni  animae  specialiter  appli- 
cata  infallibiliter  ipsi  prosint. 

Nono.  Utrum  animae  in  purgatorio  detentae  nos  suis 
precibus  possint  iuvare. 

Decimo.  Utrum  animae  in  purgatorio  detentae  certae 
sint  de  sua  salute. 

Undecimo.  Utrum  de  alicuius  animae  liberatione  cer- 
tiores  esse  valeamus. 


Articulus  I.  —  Utrum  purgatorium 
sit  post  hanc  vitam. 

i.  —  Errores.  —  Purgatorii  existentiam  infitiatus  olim 
videtur  fuisse  Aerius,  saeculo  quarto,  qui  orationes  et  obla- 
tiones  pro  defunctis  ausus  est  condemnare,  quem  errorem 
S.  Augustinus  expresse  damnat l.  —  Apertius  vero,  me- 
dia  aetate,  purgatorium  impetivere  Waldenses  2,  quibus 
Albigenses  et  orientalium  plures  consenserunt 3. 

I.  L.  de  Haeres.,  haeres.  LIII.  t.  VIII,  eol.  18.  S.  Augustino  praei- 
verant  SS.  Ephrem  Syrus  et  Epiphanius.  —  2.  Cf.  quae  de  his  scribit 
S.  Bernardos,  Serm.  LXVI  in  Cant.,  n.  11.  —  3.  Cf.  Pitzjpios.  L'Eglige 
orientale,  t.  I,  e.  11,  n.  3. 

At  audacius  progressi  sunt  Novatores  saeculi  decimi 
sexti,  ex  quibus  Calvinus  non  erubuit  purgatorium  de- 
scribere  tanquam  exitiale  Satanae  commentum,  quod 
Christi  crucem  evacuat {.  Nec  hoc  sine  ratione :  cum 
enim  Novatorum  principium  fuerit,  peccata  nostra,  etsi 
reapse  non  remittantur,  ob  Christi  tamen  sufflcientissima 
merita  non  imputari  ad  poenam,  logice  deducere  debue- 
runt,  hinc  quidem  frustra  assignari  locum  ad  animas  a 
peccatis  purgandas;  illinc  vero,  cum  inania  reputarent 
bona  iustorum  opera,  suffragia  inutiliter  pro  eisdem  con- 
fingi,  ideo  una  cum  purgatorio,  reiicere  coacti  sunt 
etiam  indulgentiarum  existentiam2.  —  Recentiori  tempore 
homines  ad  rationalismum  proclives,  duce  praecipue  Vol- 
taire,  purgatorium  irridere  non  erubuerunt,  tanquam 
inane  sacerdotum  commentum  simplicium  credulitate 
abutentium;  ex  adverso  autem  plures,  ad  protestantium 
castra  pertinentes,  ad  catholicum  dogma  propius  regredi 
conati  sunt,  statum  quemdam  intermedium  admittentes 
in  quo,  secundum  aliquos,  animae  quibusdam  poenis  addi- 
cuntur,  secundum  alios  autem,  quiete  quadam  ac  feli- 
citate  imperfecta,  perfectae  caelestis  felicitatis  nuntia, 
perfruuntur. 

2.  —  PROP.  —  Existit  purgatorium,  in  quo  illorum 
animae,  qui  in  Dei  caritate  decesserint,  antequam  di- 
gnis  poenitentiae  fructibus  de  commissis  et  omissis 
satisfecerint,  poenis  condignis  post  mortem  purgantur. 

Haec  propositio  fere  ad  litteram  desumitur  ex  Concilio 
Florentino  3,  ubi  purgatorii  existentia  vindicatur,  cohae- 
renter  iis  quae  iamdiu  Concilium  Lugdunense   II  decla- 

1.  L  III  Iiistitut.,  c.  V,  §  6.  Cf.  Bellarmin.,  de  Purgat.,  1.  J,  c.  2. 
—  2.  Sic  legitur  art.  XXII  Eeelesiae  Anglioanae  :  Doclrina  romanenshcm, 
de  purgatorio,  de  indulgentiis,...  res  est  fuiilis,  inaniter  conficta,  et  nullis 
JScriplurarum  testimoniis  innititur :  imo  verbo  Dei  contradicit.  Praesentem 
Ecclesiae  anglicanae  mentem  de  hac  re  exhibet  Edgar  C.  S.  Gibson, 
D.  D.,  The  XXXIXth  art.  of  the  Churoh  of  England.  London,  1902, 
pag.  542.  —  3.  Deoreto  pro  Graeois,    Bulla  Laelentur  caeli,  D.-B.,  693. 

raverat1;  quam  itidem  doctrinam  Concilium  Tridentinum 
solemniter  sancivit,  his  verbis  2 :  Catholica  Ecclesia,  Spi- 
ritu  Sancto  edocta,  ex  sacris  Litteris  et  antiqua  Pa- 
trum  traditione,  in  sacris  Concifiis,  et  novissime  in  hac 
oecumenica  Synodo,  (docuit)  purgatorium  esse,  animas- 
que  ibi  detentas,  fidelium  suffragiis,  potissimum  vero 
acceptabili  altaris  sacrificio,  iuvari.  Quae  quidem  verba 
respectum  habent  ad  hanc  Lutheri  propositionem  3 :  Pur- 
gatorium  non  potest  probari  ex  Sacra  Scriptura  quae 
sit  in  Canone. 

3.  —  Prob.  ex  Sacra  Scriptura.  —  I.  Imprimis  ce- 
lebre  est  id  quod  in  Veteri  Testamento  de  Iuda  Machabaeo 
legitur,  quij  pro  quibusdam  occisis  iudaeis,  qui  de  donariis 
idolorum  sustulerant,  sacrificium  offerri  curavit4:  Atque 
ita  ad  preces  conversi,  rogaverunt  ut  id  quod  factum 
erat  delictum  oblivioni  traderetur.  At  vero  fortissimus 
Iudas  hortabatur  populum  conservare  se  sine  peccato, 
sub  oculis  videntes  quae  facta  sunt  pro  peccatis  eorum 
qui  prostrati  sunt.  Et  facta  collatione,  duodecim  millia 
drachmas  argenti  misit  Hierosolymam  offerri  pro  pec- 
catis  mortuorum  sacrificium,  bene  et  religiose  de  re- 
surrectione  cogitans  (nisi  enim  eos  qui  ceciderant  re- 
surrecturos  speraret,  superfluum  videretur  et  vanum 
orare  pro  mortuis) :  et  quia  considerabat  quod  hi  qui 
cum  pietate  dormitionem  acceperant,  optimam  haberent 
repositam  gratiam.  Sancta  ergo  et  salubris  est  cogitatio 
pro  defunctis  exorare,  ut  a  peccatis  solvantur  5. 

Ex  quibus  constat,  hanc  Iudaeorum  fuisse   persuasio- 

1.  In  professione  fidei  Miohaelis  Palaeologi,  D.-B.,  n.  464.  Notat 
Leqdien  (Dissert.  V  in  Op.  S.  Io.  Dain.),  nullam  de  hoc  do<>inate,  inter 
utranique  Ecolesiam,  ante  Conc.  Flor.,  extitisse.  —  2.  Sess.  XXV,  Deore- 
tum  de  Purgatorio.  —  3.  37a  inter  41  a  Leone*X,  Bulla  Exurge  Domine, 
15  Iun.,  1520,  condemnatas.  D.-B  ,  n.  777.  —  4.  2  Mach.,  XII,  42-46.  —  5.  Ex- 
pliouimus  supra  (Quaest.  praec,  art.  7,  n.  7  p.  225),  ex  S.  Thoma  (Supplem., 
LXX,  art.  5,  ad  lm),  quo  paoto  teneri  possit  milites  illos  salvos  fuisse. 

nem,  primo,  mortuos  resurrecturos  esse;  secundo,  posse 
aliquem  decedere  cum  peccatis  a  vita  non  excludentibus; 
tertio,  huiusmodi  poss^e  viventium  suffragiis  iuvari.  —  Si- 
gnanter  vero,  ex  recitatis  ultimo  loco  verbis  ita  egregie 
argumentatur  Angelicus  Doctor  » :  Pro  defunctis  qui  sunt 
in  paradiso  non  est  orandum,  quia  illi  nullo  indigent: 
nec  iterum  pro  illis,  qui  sunt  in  inferno,  quia  a  peccatis 
solvi  non  possunt.  Ergo  post  hanc  vitam  sunt  aliqui  a 
peccatis  nondum  absoluti,  qui  solvi  possunt,  et  tales  qui- 
dem  caritatem  habent,  sine  qua  non  fit  peccatorum  re- 
missio,  quia  universa  delicta  operit  caritas  2 :  unde 
ad  mortem  aeternam  non  devenieut,  quia  qui  vivit,  et 
credit  in  mef  non  morietur  in  aeternum,  ait  Chrisius 3 : 
nec  tamen  ad  gloriam  inducentur  nisi  purgati,  quia  nihil 
immundum  ad  illam  perveniet  4. 

Restat  ergo  ut  animae,  quae  non  plene  debitum  cul- 
parum  solverint,  poenis  purgatoriis,  seu,  ut  aiunt,  cathar- 
teriis  5,  purgentur. 

II.  Non  minus  eloquentia  sunt  quae  in  Novo  Testa- 
mento  prostant.  Sic  quippe  legimus  6 :  Quicumque  dixerit 
verbum  contra  Filium  hominis,  remittetur  ei;  qui  au- 
tem  dixerit  contra  Splritum  Sanctum,  non  remittetur 
ei,  neque  in  hoc  saeculo,  neque  in  futuro.  Ex  his  ver- 
bis,  evidehter  constat,  ex  mente  Domini  Nostri,  dari 
quaedam  peccata  in  altera  vita  remissibilia,  ut  inferunt 
S.  Augustinus,  S.  Gregorius  Magnus,  S.  Beda  et  S.  Ber- 
nardus  7. 

Ad  idem  refertur  quod  apud  S.  Paulum  legitur  8:  Si 
quis  autem  superaedificat  super  fundamentum  hoc, 
aurum,  argentum,  lapides  pretiosos,  ligna,  foenum, 
stipulam,  uniuscuiusque  opus  manifestum  erit;   dies 

1.  4,  Dist.  XXI,  Quaest.  I,  art.  1,  q.  1,  Sed  oontra.  —  2.  Prov.,  X, 
12.  —3.  loan.,  XI,  26.  —  4.  Apoc,  XXI,  27.  —  5.  Cono.  Lugd.  II,  Prof. 
Mioh.  Pal.  D.-B.,  464.  —  6.  Matth.,  XII.  32.  —  7.  Circa  sensum 
huiu8  looi,  vide  quae  dixitnus  in  tr.  de  Poenitentia,  Quaest.  LXXXVI , 
art.  1.  —  8.  1  Cor.,  III,  12-15. 

enim  Bomini  declarabit,  quia  in  igne  revelabitur,  et 
uniuscuiusque  opus  quale  sit,  ignis  probabit.  Si  cuius 
opus  manserit  quod  superaedificavit,  mercedem  acci- 
piet.  Si  cuius  opus  arserit,  detrimentum  patietur; 
ipse  autem  salvus  erit:  sic  tamen  quasi  per  ignem  £. 
El  8s  tig  sJtOLuo&OLtel  sjtl  t6v  ^sllsXlov  /Quaov,  aoyuoov, 
Xidouc;  tlluou^,  |uXa,  ypQXOV,  xaAaLir|v,  exdaTou  t6  sqvov 
cpavsQOV  ysvi]asTai'  rj  ya.Q  fjfxsQa  8rjXcoasi,  otl  sv  kvqi 
djtoxaMjrrsTaL'  %a\  sxdatou  xb  EQyov  ojtoTov  sotlv  to  jtuq 
avTo  SoxiLidasi.  EY  Tivog  to  eqyov  llsvsl  o  sJtojxo^OLLT]- 
asv,  llloOov  \x\tyzxai '  el  tlvo<;  to  eQvov  xaTaxaf]asTai,  ^rj- 
LiLOjO^asTai*  avxb(;  Se  ao){h]asTai,  ovxwc,  8s  0)5  8id  jtuQog. 
Igitur  S.  Paulus,  instituta  similitudine  aedificatoris 
domus,  qui  illam  ex  diversi  generis  materialibus  con- 
struere  potest,  testatur  in  ultimo  die,  ex  ignis  probatione 
manifestandum  fore,  quale  opus  revera  fuerit:  nimirum, 
relicto  casu  quo  domus  super  erroris  fundamentum  su- 
perextructa  fuerit,  totaliter  postea  destruenda,  considerat 
Apostolus  casum  quo  domus  super  solidum  et  pretiosum 
veritatis  fundamentum  inveniatur  extructa;  et  quidem, 
aut  non  erit  admixtio  corruptibilis  materiae,  et  tunc 
opus  intactum  et  inconsumptum  ab  igne  perseverabit 
tanquam  non  habens  culpam  admixtam,  et  tali  operi  sta- 
tim  plena  reddetur  merces ;  quod  si  operi  scoriae  ve- 
nialium  peccatorum  inveniantur  permixtae,  tunc  quidem 
aedificator  detrimentum  patietur,  id  est,  ut  explicat  Dio- 
nysius  Cartusianus  2,  minus  de  gloria  obtinebit,  quanto 
scilicet  opus  eius  imperfectius  et  cremabilius  fuerit ; 
ipse  autem  salvus  erit,  sic  tamen  quasi  per  ignem,  sci- 
licet  purgatorii,  per  quem  transibit  ad  gloriam,  quoniam 
non  discessit  a  fundamento,  nec  aliquid  praetulit  Deo, 
sed  ultimo  fxni  magis  inhaesit,  quam  alicui  bono  creato, 


l.  Huno  textum,  quod  attinet  ad  distinctionem  peooati  venialis  a 
mortali,  expendimus  in  citato  tr.  de  Poenitentia.  Quaest.  LXXXVII,art.  1. 
—  2.  Comment.  in  h.  1. 

quamvis  a  terrenis  affectibus  non  fuerit  satis  mun- 
datus  L. 

4.  —  Solvitur  tacita  difficultas.  —  Nec  obstat,  quod 
hic  de  die  Domini,  seu  de  extremo  iudicio  agitur :  nam, 
sicut  Sacra  Scriptura,  ex  generali  iudicio,  saepe  dat  in- 
telligi  iudicium  particulare,  et  ex  novissimo  die  quo  omnes 
iudicabuntur,  diem  mortis  quo  quisque  iudicatur,  ita  ex 
igne  ultimae  conflagrationis,  qui  ad  Christi  adventum 
universa  purgabit,  intelligendus  relinquitur  ignis,  quo 
statim  post  hanc  vitam  animae  non  penitus  illimes  pur- 
gabuntur  2.  Accedit  quod  in  graeco  non  habetur  dies  Do- 
mini,  sed  simpliciter  dies,  f\  f|u.eoa. 

5.  —  Confirmatur.  —  I.  Christus  ad  inferos  descen- 
dens,  quosdam  ex  iis  qui  erant  in  tormentis  liberavit, 
eos  scilicet  qui  in  virtute  passionis  suae  congruentem 
iam  purgationem  subierant,  iuxta  illud  3 :  Tu  quoque  in 
sanguine  testamenti  tui  emisisti  vinctos  tuos  de  lacu, 
in  quo  non  est  aqua  4.  Qua  super  re  notanda  sunt  egregia 
verba  Doctoris  Hipponensis  5 :  Quia  evidentia  testimonia 
et  infemum  commemorant,  et  dolores,  nulla  causa 
occurrit,  cur  illo  credatur  venisse  Salvator,  nisi  ut  ab 
eius  doloribus  salvos  faceret:  sed  utrum  omnes, 
quos  in  eis  invenit,  an  quosdam,  quos  illo  beneficio  di- 
gnos  iudicavit,  adhuc  requiro:  fuisse  tamen  eum  apud 
inferos,  et  in  eorum  doloribus  constitutis  hoc  benefi- 
cium  praestitisse,  non  dubito.  Quod  quidem  sibivult, 
ut  explicat  S.  Thomas  6,  non  quod  omnes  illi  qui  in  pur- 
gatorio  erant,  fuerint  a  purgatorio  liberati,  sed  quod  ali- 
quibus  eorum  fuerit  hoc  beneficium  collatum,  illis  scilicet 

1.  Dion.  Cart.,  ibid.  —  2.  Cf.  Estius,  in  4,  Dist.  XXI,  et  in  oap.  3, 
epist.  lae,  ad  Corinth.  —  3.  Zaoh.,  IX,  11.  —  4.  Cf.  S.  Hieronym.  in 
h.  1.  Zaoh. ;  S.  Ambros.,  1.  de  mysterio  Paschae,  o.  4  ;  S.  Augustin..  1.  XII 
de  Genesi  ad  litt..  c.  33.  —  5.  Epist.  ad  Evodium  quae  est  CLXIV,  alias 
XCIX,  t.  II.,  col.  756,  n.  8.  —  6.  3.  Quaest.  LII,  art.  8,  ad  1™. 

qui  iam  sufficienter  purgati  erant,  vel  etiam  qui  dum 
adhuc  viverent,  meruerunt  per  fidem,  et  devotionem  ad 
mortem  Christi,  ut  eo  descendente  liberarentur  a  tem- 
porali  purgatorii  poena. 

II.  Non  incongrue  a  quibusdam,  ad  purgatorii  ignem 
probandum,  inducitur  locus  ille  S.  Matthaei  * :  Ipse  vos 
baptizabit  in  Spiritu  Sancto  et  igne:  quocum  satis 
cohaeret  ut  per  ignem  intelligatur  caritas  Dei,  aut  pres- 
sura  et  persecutiones  huius  vitae,  aut  signum  sensibile  in 
quo  Spiritus  Sanctus  frequenter  in  primitiva  Ecclesia  da- 
batur  baptizatis  :  non  incongruit  enim  ut  dicatur  multi- 
plicem  esse  sensum  Scripturae  litteralem  2. 

€>  —  Argumentum  ex  traditione.  —  Ad  vim  tradi- 
tionis,  circa  Purgatorii  existentiam  rite  perpendendam, 
primo  adverti  debet,  veritatem  hanc,  tribus  prioribus  Ec- 
clesiae  saeculis,  vix  et  nonnisi  obiter  fuisse  pertractatam, 
cum  nondum  in  dubium  aut  disceptationem  fuisset  vocata, 
plena  scilicet  de  hac  re  latinorum  et  graecorum  Patrum 
consensione  obtinente.  Quo  autem  clarior  consensio  haec 
appareat,  opportunum  ducimus  testimonia  insigniorum 
ecclesiarum  ordinatim  exponere;  ex  quo  apparebit  eam- 
dem  prorsus  fidem  initio  in  variis  plagis  simul  viguisse, 
quin  ab  ecclesia  romana  aliis  orbis  ecclesiis,  ut  quis  for- 
san  suspicabitur,  imposita  fuerit:  huius  enim  testimonia 
tempore  posteriora  sunt  testimoniis  aliarum  ecclesiarum. 
a)  Et  primo  quidem,  ad  Africam  possumus  oculos 
convertere,  ubi  Tertullianus,  initio  saeculi  tertii,  haec  de 
purgatorio  diserte  proferebat  3:  In  summa,  cum  carce- 
rem  illum,  quem  Evangelium  demonstrat,  inferos  in- 
telligamus,  et  novissimum  quadrantem  modicum  quod- 
que  delictum  mora  resurrectionis  illic  luendum  inter- 

1.  1.  III,  11.  —  2.  Cf.  Dion.  Cart.,  in  h.  1.  Cf.  tr.  De  Dbo  uno, 
Quaest.  I,  art.  10.  —  Adduoi  etiam  possunt  Tob.,  IV,  18;  Eecli.,  VII, 
37.  Hino  merito  reprobatus  est  Lutherus,  negans  Purgatorium  probari 
posse  ex   Soriptura  (Prop.  37).  —    3.  L.    de    Anima,  e.  58. 

pretemur,  nemo  dubitabit  animam  aliquid  pensare 
penes  inferos  salva  resurrectionis  plenitudine  per  car- 
nem  quoque.  —  Nec  obstat  Tertullianum  montanistam 
fuisse,  cum  haec  scriberet:  nou  enim  hoc  tradebat  quasi 
propriae  sectae  opinamentum,  sed  potius  tanquam  fidem 
tunc  temporis  communiter  vigentem  4. 

Ad  idem  circiter  tempus  pertinet  passio  sanctarum 
martyrum  Perpetuae  et  Felicitatis  2  in  qua  Perpetua, 
iam  ob  Christi  fldem  carceri  tradita,  narrat  se  fratrem 
Dinocratem,  qui  iuvenis  ex  cancro  in  facie  obierat,  vi- 
disse,  de  obscuro  loco  exeuntem,  aestuantem  ac  sitien- 
tem  valde,  sordido  vultu  atque  colore.  Frustra  conante 
puero  aquam  attingere  in  piscina,  cum  nimis  altus  esset 
illius  margo,  dolore  afflicta  Perpetua  oravit  pro  fratre, 
et  ecce,  mox  Dinocratem  vidit  mundo  corpore  et  refri- 
geratum.  Margo  quoque  piscinae  submissus  fuerat,  et 
aquam  puer  de  ea  trahebat;  et  satiatus  abscessit  ut  lu- 
deret  more  puerorum  gaudens.  Tunc,  addit  Perpetua, 
intellexi  translatum  eum  esse  de  poena  3.  —  Insigne  est 
hac  super  re  S.  Augustini  4  commentum,  Dinocratem, 
propter  peccata  quaedam  post  baptismum  commissa,  ta- 
les  poenas  sustinuisse ;  unde  nulla  ratione  sustinetur  id 
quod  habet  Robinson  r-,  puerum  sine  baptismo  obiisse, 
eiusque  ardente  siti  significari  desiderium  quo  tenebatur 
recipiendi  hoc  sacramentum :  talis  quippe  positioaperte  pu- 
gnat  contra  receptum  principium,  sacramenta  esse  propter 
homines  viatores  6.  Magni  igitur  ponderis  est  testimonium 
istud,  utpote  expressio  fidei  communiter  tunc  vigentis, 
mortuos  videlicet  nostris  posse  sufTragiis  adiuvari. 

1.  Cf.  1.  de  Resurrect.,  e.  42.  Cf.  etiam  1.  de  Corona  militis, 
o.  3;  de  Monosaniia,  c.  10.  —  2.  Acta  sino.  Ruinart,  p.  77,  seqq. ;  Acta 
SS.  Bollaud.,  Mart.,  III,  (>33,  etc.  —  3.  The  Passion  of  St  Perpetua, 
n.  VII,  edited  by  J.  Armitage  Robinsou.  Cambridge.  —  Histoire  de 
Ste  Perpetue  et  de  ses  compagnons,  par  A.  Pillet,  co.  12-13.  —  4.  De 
Anima  ad  Renatum,  1.  I,  c.  10.  —  5.  P.  29.  —  6.  Vide  quod  de  hac 
re  scripsimus    in  op.  Les  Indulgences,  P.  II,  c.  II. 


TE5TIM0NIA    ECCLESlARUM  257 

Ad  eamdem  Africanam  Ecclesiam  pertinet  auctoritas 
S.  Augustini,  qui  circa  alicuius  loci  existentiam,  in  quo 
animae  corporibus  exutae  purgantur,  non  haesitat  ad 
Ecclesiae  universae  auctoritatem  lectorem  provocare.  In 
Machabaeorum  libris,  ait  S  legimus  oblatum  pro  mor- 
tuis  sacrificium.  Sed  et  si  nusquam  in  Scripturis  ve- 
teribus  omnino  legeretur,  non  parva  est  unwersae 
Ecclesiae,  quae  in  hac  consuetudine  claret,  auctoritas. 
Qui  etiam  haec  habet  ~ :  Sed  temporarias  poenas  alii 
in  hac  vita  tantum,  alii  post  mortem,  aiii  et  nunc  et 
tunc,  verumtamen  ante  iudicium  illud  severissimum 
novissimumque  patiuntur.  Non  autem  omnes  veniunt 
in  sempiternas  poenas,  quae  post  illud  iudicium  sunt 
futurae,  qui  post  mortem  sustinent  temporales.  Nam 
quibusdam,  quod  in  isto  non  remittitur,  remitti  in 
futuro  saecuiOj  id  est,  ne  futuri  saeculi  aeterno  sup- 
piicio  puniantur,  iam  supra  diximus  3. 

p)  Ab  Ecclesia  sic  dicta  africana,  ad  celeberriinam 
ecclesiam  Alexandrinam  oculos  convertentes,  invenimus 
fidei  huius  ecclesiae  fidem  facientem,  sub  fine  saeculi  se- 
cundi,  Clementem  Alexandrinum,  qui,  loquens  de  Hades, 
seu  de  inferno,  dicit  ibi  Dei  castigationes  salvificas  esse 
atque  emendatorias,  et  animam  ad  mutationem  perdu- 
cere :  ejtsi  acDm,Qioi  xai  jcaiSeuTixai  al  KoXdosic,  xov  Oeov 
elg  ejUTCQoqpT|v  dyovoai  4> 

Origenes  quoque  diserte  ait  5:  Ittuc  cum  venitur,  si 
quis  multa  opera  bona,  et  parum  atiquid  iniquitatis 
attulerit,  ittud  parum  tanquam  ptumbum  igni  resol- 
vitur  ac  purgatur,  et  totum  remanet  aurum  purum. 
Et  si  quis  ptus  itiud  plumbi  detuterit,  ptus  exuritur, 
ut  ampiius  decoquatur,  ut  etsi  parum  aliquid  sit  auri, 
purgatum  tamen  resideat. 

1.  L.  de  Cura  pro  mort.,  n.  3,  t.  VI.  col.  516.   —  2.  L.  XXI  de  Civ 
Dei,  c.  13,  t.  VII,  col.  634.   —  3.  Cf.  L.  de  cura  pro  uiortuis,  c.  I,  II,   IV 
Serui.  XVII,  et  XXII  de  verbis   Apost.  —  4.  L.  VI  Sfcromat.,  c.  6,  $  46; 
—  5.  Iu  Exod.,  Homii.  VI,  u.  4,    Migue,  t.  II.  col.  265. 

17 

y)  Ut  ad  Orientem  nunc  oculos  convertamus,  inve- 
nimus  S.  Cyrillum  Hierosolymitanum  fidem  in  purgatorii 
existentiam  disertissime  testantem.  Ait  enim:  Christum 
mactatum  pro  peccatis  nostris  offerimus:  clementem 
Deum  cum  pro  illis  (defunctis),  tum  pro  nobis  deme- 
reri  et  propitiare  satagentes,  Xqigtov  zo(payiao\ievov, 
6jc8Q  tcov    f||i8T6Qcov    du,cxxTT]u.dTcov    jtQoacpeQOLiev,  tj^deou- 

JX8V01  V71EQ   CCUTCOV    T8  XCtl    f|U,COV  TOV    CplAdvTJQCOJCOV  6eOV    l. 

6)  Ad  Cappadociam  modo  procedentibus  tres  nobis 
occurrunt  insignes  Doctores,  quorum  prior,  S.  Basilius, 
peccatum  quod  in  confessione  detectum  est,  foeno  com- 
parat  arefacto,  et  tale  ait  esse,  quod  facile  devoret  pur- 
gatorius  ignis  2.  Similiter,  S.  Gregorius  Nyssenus,  illius 
frater,  ait 3 :  (Spiritus)  cum  e  corpore  egressus  (fuerit) 
particeps  divinitatis  fieri  non  poterit,  nisi  maculas  a- 
nimo  immixtaSj  purgatorius  ignis  abstulerit.  Pariter, 
S.  Gregorius  Nazianzenus  4,  dicit  quod  inter  plura  quae 
animam  purgare  possunt  baptismata,  baptismus  ignis  est 
postremus,  acerbior  ac  diuturnior,  per  quem  animae 
recedentes  a  corporibus  in  alio  saeculo  purgabuntur. 

e)  Nec  minus  eioquens  est  testimonium  quod,  pro 
Ecclesia  Constantinopolitana,  suppeditat  illius  episcopus, 
S.  Ioannes  Chrysostomus  5:  luvetur  mortuus,  non  la- 
crymis,  sed  precibus,  supplicationibus,  eleemosynis  et 
oblationibus :  non  sunt  enim  haec  temere  ecccogitata, 
neque  frustra,  eorum  qui  excesserunt,  in  divinis  my- 
steriis  meminimus,  et  pro  ipsis  accedimus  rogantes 
Agnum  propositum,  qui  mundi  peccatum  tulit,  sed  ut 
inde  eis  aliqua  sit  consolatio  6. 

y  Quod  si  nunc  ab  Oriente  in  Occidentem  reverta- 

1.  Catech.  XXIII,  Mystag.  V,  de  Saora  Liturgia.  Venet.  1763,  p.  328. 
—  2.  In  Is.,  o.  9.  t.  LI,  p.  216.  —  3.  In  orat.  de  Mortuis,  t.  I,  ool.  587.  — 
4.  Orat.  XXXIX,  n.  XIX,  de  Baptismo,  seu  in  Sancta  Luinina,  t.  I. 
p.  690.  —  5.  Homil.  XLI  in  1  Cor.,  n.  4,  al.  LXIX  ad  pop.  antiooh., 
t.  XV.  p.  145.  —  6.  Cf.  Leo  Allatius,  in  Disp.  De  utriusque  Eoolesiae, 
ocoid.  et  orient.,  in  dogm.  de  Purg.  perpetua  coiisensione. 

mur,  inveniemus  Ecclesiae  Mediolanensis  fidem  expresse 
definitam  ab  illius  Praesule,  S.  Ambrosio,  qui  ait  l :  His 
(scilicet  poenis  praesentis  vitae)  purgatus,  necesse  habet 
illic  puynficari  (scilicet  post  hanc  vitam),  ut  unus- 
quisque  nostrum  ustus  romphaea  illa  fiammea,  non 
exustus,  introgressus  in  illam  paradisi  amoenitatem 
gratias  agat  Domino  suo.  Nec  refert,  ait  Nicolai 2,  quod 
hoc  post  consummationem  saeculi  futurum  indicat;  nimi- 
rum,  ita  possumus  argumentari :  si  qui  reperiantur  in 
fine  indigentes  mundi  purgatione,  purgabuntur  perignem, 
qui  symbolice  per  flammeam  romphaeam,  seu  flam- 
meum  gladium  in  vestibulo  paradisi  terrestris  collocatum 
designatur :  quadam  igitur  proportione  subinteiligi  eos 
pariter  debere  per  eumdem  gladium  purgari,  qui  post 
consummationem  vitae  purgatione  opus  habent,  ut  ad 
aeternam  vitam  et  gloriam  subinde  admittantur,  quam 
certe  ante  iudicium  universale  percipere  possunt,  ut  ex 
Ambrosii  mente  patet,  qui  de  Acholio  loquens  3,  ait  quod 
est  iam  superiorum  incola,  possessor  civitatis  aeternae 
illius  Hierusalem,  quae  in  caelo  est:  videt  illic  urbis 
eius  mensuram,  etc. :  unde  purgantem  ignem  statim 
post  consummationem  vitae  in  purgandis  agnoscit. 

Idem  quoque  Pater  in  oratione  de  obitu  Theodosii  4, 
loquens  de  suflfragiis  pro  defunctis  celebratis,  testatur 
alios  tertium  diem  et  trigesimum,  alios  septimum  et 
quadragesimum  observare,  qui  etiam  excessum  fratris 
sui  Satyri  commemorans,  in  has  voces  supplex  prorum- 
pit 5 :  Tibi  nunCy  omnipotens  Deus,  innoxiam  commendo 
animam,  tibi  hostiam  meam  offero :  cape  propitius  ac 
serenus  fraternum  munus,  sacriflcium  sacerdotis. 

r|)  Denique  Ecclesiae  romanae  fidei  fidem  facit  S.  Hie- 
ronymus,  qui  ait  6:  Sicut  diaboli,  et  omnium  negatorum 

1.  Psal.  118,  sermo  III,  t.  II,  ool  467.  —  2,  Ed.  S.  Thom.,  in  Sup- 
plem.,  Quaest.  LXXI,  post  art.  6.  —  3.  Ep.  XV,  n.  4,  t.  V,  ool.  360.  — 
4.  N.  3,  t.  V,  ool.  122.  —  5.  L.  I,  n.  80,  t.  V,  ool.  46.  —  6.  Comment. 
in  Is.,  oap.  LXVI,  in  fine,  t.  IV,  P.  I,  col.  832. 


260  TKACTATUS     l)E    NOVISSIMIS.    Q.    V,    A      1. 

atque  impiorum,  qui  dixerunt  in  corde  suo :  Non  est 
Deus,  credimus  aeterna  tormenta,  sic  peccatorum  at- 
que  impiorum,  et  tamen  christianorum,  quorum  opera 
in  igne  probanda  sunt  atque  purganda,  moderatam 
arbitramur  et  mtoctam  clementiae  sententiamiudicis 4. 

Sed  potissima  hac  in  re  est  auctoritas  S.  Gregorii  Magni, 
cuius  totus  liber  quartus  dialogorum  evincit  antiquam  Ec- 
clesiae  consuetudinem  pro  defunctis  orandi,  et  qui  signan- 
ter  sequentia  profert  2:  Sed  tamen  de  quibusdam  levi- 
bus  culpis  esse  ante  iudicium  purgatorius  ignis  cre- 
dendus  est.  Sed  tamen  hoc  de  parvis  minimisque  pec- 
catis  fieri  posse  credendum  est;  sicut  est  assiduus 
otiosus  sermo,  immoderatus  risus,  etc.  3. 

Nec  praetereunda  est  vigens  a  priscis  temporibus 
Romae  consuetudo  mortuos,  in  die  illorum  exequiarum, 
per  opera  caritatis  ac  misericordiae  adiuvandi,  quaiia 
erant  convivia  aut  eleemosynae  pauperibus  erogata,  col- 
latio  libertatis  per  manumissionem,  etc.  4. 

*7.  —  Suffragia  quae  pro  defunctis  fiunt,  argumento 
sunt  existentiae  Purgatorii.  —  Huc  quoque  accedit  suf- 
fragium  omnium,  vel  antiquissimarum  liturgiarum,  sive 
orientalium,  sive  occidentalium,  in  quibus,  maxime  sacri- 
ficii  tempore,  preces  fundi  pro  mortuis  iubentur;in  quo 
et  plurium  sectarum,  iamdudum  ab  Ecclesia  separatarum, 
liturgiae  apprime  conveniunt 5.  Maxima  autem  in  hac  re 
est  auctoritas  liturgiae  romanae  in  qua,  facta  defunctorum 
commemoratione,  sacerdos  addit:  Ipsis  Domine,  et  om- 


1.  Quod  ex  hoe  imponi  non  debeat  Hieronymo  sententia  inferui 
tormenta  finem  aliquando  esse  habitura,  demonstrat  eius  annotator, 
1.  c,  ool.  829.  Cf.  supra,  Quaest.  IV,  art.  IX,  n.  9.  —  2.  L.  IV 
Dial.,  o.  39.  —  3.  Rite  advertit  P.  Gul.  Faber,  C.  O.,  huio  praeoipue 
Sancto  deberi  propagationeni  sollioitsie  caritatis  erga  animas  sanctas 
in  purgatorio  detentas  (All  for  Jesus,  o.  9).  —  4.  Vide  Mariano  Ar- 
mkllini,  Gli  antichi  Cimiteri  cristiani  di  Roma  e  d'ltalia,  Rouui.  1893, 
pag.  24.  —  5.  Vide  iuferius    diceuda,    sc.  art.  6. 

nibus  in  Christo  quiescentibus,  locum  refrigerii,  lucis 
et  pacis,  ut  indulgeas,  deprecamurK 

Denique  insigne  omnino  testimonium  fidei  in  christia- 
norum  cordibus  vigentis  de  purgatorii  existentia,  prae- 
bent  eloquentissimae  illae  Coemeteriorum  inscriptiones, 
in  quibus  pro  carorum  defunctorum  requie  ac  refrigerio 
exhibentur  superstites  enixas  Deo  preces  supplicationes- 
que  fundentes  his  vel  similibus  verbis  conceptas :  Spiri- 
tus  tuus  bene  requiescat  in  Deo2. 

Quae  cum  ita  sint,  mirandum  non  est  si  haereticus  vir 
Calvinus  fateri  fuerit  coactus 3 :  Ante  mille  tercentum  an- 
nos,  usu  receptum  fuit,  ut  precationes  fierent  p>  o  de- 
functis ;  unde  seipsum  aperte  non  superbiae  solum,  sed 
et  inconsultae  proterviae  convincit,  cum,  paucis  interie- 
ctis,  addit :  Sed  omnes,  fateor,  in  errorem  abrepti  fae- 
runt :  nimirum  melius  ipsi  fuisset  cum  tota  Ecclesiae  tra- 
ditione,  si  fieri  potuisset,  errare,  quam  contra  ipsam 
praesumere  verum   proferre. 

8.  —  Prob.  rat.  theol.  —  I.  Ex  ordine  iustitiae  di- 
vinae.  —  Cum  quis  ex  hac  vita  decedit,  potest  esse  quod  uti- 
que  per  contritionem  deleta  culpa,  non  tamen  ex  toto 
expiatus  maneat  reatus  poenae  temporalis,  sive  mortalibus, 

1.  C.  Saoram.  Grelas.  apud  Muratori,  Lit.  Rom.  Vet.,  t.  I.  col. 
749-790  etiam  Knoll,  P.  V,  Sect.  II,  o.  2,  art.  2.  Eleganter  poeta  Ali- 
gherius  vim  orationis  pro  defunctis  sequentibus  versibus  describit  (Pur- 
gat.,  cant.  XI,  vers.  31,  seqq.) : 

Se  di  la  sempre  ben  per  noi  si  dice, 
Di  qua,  che  dire  e  far  per  lor  si  puote 
Da  que'  c'hanno  al  voler  buona  radice, 

Ben  si  dee  loro  aitar  lavar  le  note, 
Che  portar  quinci,  s\  che  mondi  e  lievi 
Possano  uscire  alle  stellate  ruote. 

2.  C.  Xystus  Scaglia,  O.  C.  R.  Notiones  archaeologiae  christ.,  Vol.  II, 
P.  I,  art.  VIII;  P.  II,  cap.  VI;  Marccchi,  Elements  d'Arche"ol.  ohr^t. 
t.  I,  p.  188,  seq.  ;  Martigny,  Dictionnaire  des  Antiquite"s  ohre"t .,  art. 
Purgatoire.   —  3.  L.  III  Institut.,  c.  5. 

sive  etiam  venialibus  peccatis  debitus.  Quia  igitur  iu- 
stitia  hoc  exigit,  ut  peccatum  per  poeaam  debitam  or- 
dinetur,  oportet  quod  ilie  qui  post  contritionem  de  pec- 
cato  et  absolutionem,  decedit  ante  satisfactionem  debitam, 
post  hanc  vitam  congruas  poenas  exsolvat,  iuxta  illud  *: 
Amen  dico  tibi,  non  exies  inde  donec  reddas  novissimum 
quadrantem.  Quocirca,  illi  qui  purgatorium  negant,  con- 
tra  divinam  iustitiam  loquuntur,  et  propter  hoc  erroneum 
est  et  a  fide  alienum.  Unde  S.  Gregorius  Nyssenus  ait 2 : 
Nec  odio  ac  vindicandae  pravae  vitae  causa,...  Deus 
iis  qui  peccaverint,  dolorem  facientes  adhibet  affectio- 
nes ;...  sed  ille  quidem  meliore  animo  atque  consilio  ad 
sese,  qui  omnis  beatitudinis  fons  estf  animam  attrahit  •' 
ex  necessitate  autem  ei  quod  attrahitur  accidit  illa  af- 
fectio  acerba. 

Huc  autem  pertinet  praxis  universalis  Ecclesiae  quae 
pro  defunctis  exorat  ut  a  peccatis  solvantur ;  Ecclesiae 
autem  auctoritati  quicumque  resistit,  haeresim  incurrit 3. 

II.  —  Ex  ratione  divinae  sanctitatis.  —  Ad  visionem 
divinae  essentiae,  nulla  creatura  rationalis  elevari  potest, 
quae  non  fuerit  ab  omni  peccati  impedimento  totaliter 
depurata,  cum  illa  visio,  ait  S.  Thomas  4,  totam  faculta- 
tem  naturalem  creaturae  superexcedat :  unde  dicitur  de 
Sapientia,  quod  nihil  inquinatum  in  eam  incurrit 5;  et 6 : 
Non  pertransibit  per  eam  pollutus.  Atqui  anima  poilui- 
tur  per  peccatum,  in  quantum  rebus  inferioribus  inordi- 
nate  coniungitur  :  a  qua  quidem  pollutione  purificatur  in 
hac  vita  per  poenitentiam  et  alia  sacramenta.  Quandoque 
vero  contingit  quod  purificatio  talis  non  totaliter  perfici- 
tur  in  hac  vita,  sed  homo  remanet  adhuc  debitor  poe- 
nae,  vel  propter  negligentiam  aliquam,  vel  quia  morte 
praevenitur;   nec  tamen  propter  hoc  meretur  totaliter 


1.  Matth.,  V,  26.  —  2.  L.  de  Aninia  et  resurrectione,  t.  I.  col.  803 
—  3.  S.  Thoni.,  4,  Dist.  XXI,  Quaest.  I,  art.  1,  quaest.  1.  —  4.  L.  IV 
Contra  Gent.,  o.  91.   -  5.  Sap.,  VII,  25.  —  6.  Is.,  XXXV.   8. 

excludi  a  praemio,  quia  haec  absque  peccato  mortali  con- 
tingere  possunt,  per  quod  solum  tollitur  caritas.  Oportet 
igitur  quod  post  hanc  vitam  anima  purgetur,  antequam 
finale  praemium  consequatur,  quae  purgatio  fit  per  poe- 
nas :  alioquin,  ait  idem  Angelicus,  melioris  conditionis 
essent  negligentes  quam  solliciti,  si  poenam  quam  hic  pro 
peccatis  non  implent,  non  sustineant  in  futuro.  Igitur 
iustorum  animae  aliquid  purgabile  habentium,  retardan- 
tur  a  praemii  finalis  consecutione,  quousque  poenas  pur- 
gatorias  sustinuerint. 

9.  —  Confirmatur  ex  consensu  populorum.  —  Quan- 
tum  praedicta  veritas  naturali  rationi  conveniat,  ex  eo 
patet  quod,  etsi  ad  fidem  nostram  formaliter  pertineat, 
existentia  enim  purgatorii,  ut  sic,  sola  revelatione  inno- 
tescit,  mirabilis  tamen  invenitur  penes  omnes  populos 
consensio  de  aliquo  expiationis  loco  post  hanc  vitam ;  in 
cuius  rei  testimonium  citari  solent  sequentes  Virgilii  ver- 
sus,  quibus  inducitur  Anchises  filium  Aeneam  ita  de  ani- 
marum  sorte  edocentem  l: 

Ergo  exercentur  poenis,  veterumque  malorum 
Supplicia  eocpendunt:  aliae  panduntur  inanes 
Suspensae  ad  ventos,  aliis  sub  gurgite  vasto 
Infectum  eluitur  scelus,  aut  exuritur  igni. 
Quisque  suos  patimur  Manes.  Exinde  per  amplum 
Mittimur  Elisium,  et  pauci  laeta  arva  tenemus. 

10.  —  Solvuntur  diflicultates.  —  I.  Ex  Sacra  Scri- 
ptura.  —  a)  In  Psalmo  legitur  2 :  Cum  dede^it  dilectis 
suis  somnum,  ecce  hereditas  Domini,  filii :  merces  fru- 
c  tus  ventris.  —  At  sensus  litteralis  horum  verborum  est, 
quod  cum  Dominus,  his  quos  diligit,  quietem  dederit,  ipsis 
erit  hereditas  a  Deo  concessa,  scilicet  filii  multi,  et  pro- 

1.  Aeneid.,  1.  VI,  vers.   739,  seqq.  —  2.  Ps.  CXXVI,  2,  3. 

les  atque  fructus  ventris,  idest  fecunditas  pecorum,  erit 
eorum  merces  l.  Sensu  autem  morali,  sibi  vult  quod  gra- 
tia,  quae  est  pax  et  tranquillitas  animae,  multa  bona 
opera  parturit :  denique  anagogico  sensu  significatur  quod 
cum  omnes  homines  mortui  fuerint,  tunc  apparebit  quod 
fructus  ventris,  id  est,  filii  adoptivi,  sint  Christi  here- 
ditas  ac  merces,  iuxta  illud  2:  Postula  a  me,  etdabo  tibi 
gentes  hereditatem  tuam  3. 

P)  In  Apocalypsi  legitur  4:  Beati  mortui  qui  in  Domino 
moriuntur.  Arnodo  iam  dicit  Spiritus  ut  requiescant 
a  iaboiHbus  suis.  —  At  sermo  hic  est,  teste  S.  Augustiuo  5, 
de  martyribus,  qui  circa  finem  mundi  propter  Christum 
morientur,  ut  patet  ex  praecedentibus  verbis  * :  Hic  pa- 
tientia  sanctorum  est ;  id  est,  probabuutur  sancti,  utrum 
cruciatibus  induci  valeaiit  ad  adorandam  bestiam  aut  ima- 
ginem  eius,  an  potius  perseverantes  in  mandatis  Dei,  sta- 
tim  accepturi  sint  praemium.  —  Licet  intelligi  etiam  verba 
illa  possint  de  omnibus  iustis  qui  statim  post  mortem  re- 
quiem  accipiunt  vel  in  re,  si  amplius  purgandi  non  sint, 
vel  in  certitudine  ac  securitate  beatitudinis  adipiscendae, 
si  nonnisi  post  aliquod  tempus  beatificandi  sint:  qui 
propterea  requiescere  dicuntur,  non  quidem  a  poenis, 
cuiusmodi  requiem  precatur  illis  Ecclesia,  sed  a  labori- 
bus,  seu  a  pugna  quam  contra  diabolum,  mundum  et 
carnem  hic  sustinere  debuerunt.  Et  hoc  sensu  intelli- 
genda  etiam  sunt  haec  alia  verba7:  Iustus,  si  morte praeoc- 
cupatus  fuerit,  in  refrigerio  erit;  non  amplius  enim 
patiuntur  aestum  huius  saeculi. 

y)  In  libro  Ecciesiastae  habetur  8:  Si  ceciderit  lignum 
ad  Awtlrum  aut  ad  Aquilonem,  in  quocumque  loco  ceci- 
derit,  ibi  erit :  ergo  non  sunt  nisi  duo  loca  post  mortem, 

1.  C.  Deut.,  XXVIII,  -  2.  Ps  II,  8.  —  3.  Cf.  Franc.  Sti.v.  in  h.  1. 
S.  Thomae  ;  Tirinus,  io  h.  1.  Psalrai,  Cf.  etiara  P.  Giovac.  Ventura,  II 
tesoro  nascosto,  Oinil.  33,  t.  II,  p.  497.  Roma,  1847.  —  4.  C.  XIV,  13. 
—  5.  L.  XX  de  Civ.  Dei,  c  9.  t.  VII,  col.  587.  -  6.  Vere.  12.  — 
7.  Sap.,  IV,  7.  -  8.  C.  XI,  3. 

scilicet  regnum  et  gehenna.  —  At  dicendum  est,  sensum 
horum  verborum  esse,  transacta  praesenti  vita,  locum 
poenitentiae  ac  mutationi  praecludi ;  sub  Austro  autem 
comprehenditur  et  purgatorium,  quemadmodum  olim 
comprehendebatur  limbus  sanctorum  Patrum,  quia  ani- 
mae  ibi  sunt   in   statu  salutis  non  amittendae. 

8)  Dominus  dicit l :  Amen,  amen  dico  vobis,  quia  qui 
verbum  meum  audit,...  habet  vitam  aeternam  et  in 
iudicium  non  venit,  sed  transiit  a  morte  in  vitam.  Ergo 
non  ad  purgatorium.  —  Significat  hic  locus,  eum  qui  ver- 
bum  Dei  audierit,  non  venturum  esse  in  iudicium  aeter- 
nae  danmationis  aut  in  resurrectionem  iudicii,  quod  in- 
current  ii  qui  mala  egerint,  ut  ibidem  subiungitur  2 ;  sed 
talem  transire  iam  a  morte  peccati  in  vitam  gratiae,. 
mox  transiturum  in  vitam  gloriae. 

13.  —  II.  Ex  Fatribus.  —  a)  S.  Cyprianus  ait 3:  Quando 
istinc  excessum  fuerit,  nullus  iam  poenitentiae  locus  est} 
nullus  satisfactionis  effectus.  —  Resp.  Sanctus  hic  Pater 
non  negat  poenas  solvi  posse  post  mortem  pro  peccatorum 
reliquiis,  sed  solum  excludit  post  hanc  vitam  locum  esse 
vel  poenitentiae,  qua  quis  a  peccato  ad  gratiam  resurgat, 
vel  satisfactioni,  qua  poenam  aeternam  exsolvere  valeat. 

p)  S.  Hieronymus  ait 4 :  Quando  anima,  vinculis  la- 
xata  corporeis,  votandi  quo  velit,  sive  quo  ire  compel- 
litur,  propter  tenuitatem  substantiae,  habuerit  liberta- 
tem,  aut  ad  inferna  ducetur,...  aut  certe  ad  caelestia 
sublevabitur.  —  Resp.  S.  Doctor  non  loquitur  de  solu- 
tione  animae  a  corpore  per  mortem,  sed  per  speculatio- 
nem  ;  et  quidem  de  anima  impia  loquitur,  quae  quocum- 
que  per  cogitationem  se  vertat,  Deum  invenit  ultorem; 
unde  immediate  post  citata  verba,  addit :  Ubi  sunt  spiri- 
tualia  nequitiae  in  caelestibus. 


1.  Io..   V,  24.    —   2.  Vers.  29.    —    8.    Traot.    ad    Demr-trian.,  in  fine. 
Oxonii  1700.  t.  I.  p.   136.  —  4.  In  Cap.  IX  Amos,  V.  5.  t.  VI.  eol.  348. 

y)  S.  Ioannes  Chysostomus  ait { :  Si  nostra  tantum 
voluerimus  peccata  cognoscere,  si  condemnare  nosipsos} 
liberi  erimus  ab  huius  et  futuri  saeculi  suppliciis.  — 
Resp.  His  verbis  supponit  S.  Ioannes  Chrysostomus  plenam 
heic  ac  perfectam  adimpletam  de  peccatis  satisfactionem, 
ut  colligi  potest  ex  verbis :  Si  condemnare  nosipsos. 

8)  S.  Augustinus,  exponens  illud  Apostoli 2 :  lpse  sal- 
vus  erit,  sic  tamen  quasi  per  ignem,  ait3:  Tale  aliquid 
etiampost  hanc  vitam  fieri,  incredibile  non  est,  et  utrum 
ita  sit,  quaeri  potest.  —  Resp.  S.  Augustinus  hic  dubium 
se  prodit,  non  de  ipsa  purgatorii  existentia,  ut  videre  est 
^x  pluribus  eius  locis,  sed  de  modo  seu  qualitate  poena- 
rum,  quas  animae  ibidem  sustinent.  Nimirum,  dubitat 
S.  Pater,  an  post  mortem  animae  afflciantur  dolore  amis- 
sionis  rerum  temporalium,  quas  hic  dilexerunt,  ut  pro 
pterea  vitiosus  iste  affectus  debeat  ignis  ustione  repur- 
gari.  Quo  pariter  sensu  intelligenda  sunt  haec  alia  eius 
verba  4 :  Post  istius  sane  corporis  mortem,...  si...  spiri- 
tus  defunctorum  eiusmodi  ignem  dicuntur  perpeti,... 
ut  eorum  ligna,  foenum,  stipula  consumatur,...  non 
redarguo,  quia  forsitan  verum  est. 

13.  —  III.  Ex  ratione  theol.  —  a)  Sicut  caritas  se  habet 
ad  praemium  aeternum,  ita  peccatum  mortale  ad  suppli- 
cium  aeternum.  Atqui  decedentes  in  peccato  mortali  sta- 
tim  ad  supplicium  aeternum  deportantur;  ergodeceden- 
tes  in  caritate  statim  ad  praemium  vadunt,  et  ita  non 
manet  eis  aliquod  purgatorium  post  hanc  vitam  5.  —  Re- 
spondet  S.  Thomas 6,  quod  malum  non  habet  causam  perfe- 
ctam,  sed  ex  singularibus  defectibus  contingit;  bonum  vero 
ex  una  causa  perfecta  consurgit  et  ideo  quilibet  defectus 
impedit  a  perfectione  boni :  sed  non  quodlibet  bonum  im- 

1.  Homil.  XX VIII  in  Ep.  lam  ad  Cor.  .  —  2.  1  Cor.,  III,  15.  — 
3.  Ia  Euchirid.,  n.  18,  C.  LXIX.  t.  VI,  col.  222.  —  4.  De  Civ.  Dei,  1. 
XXI,  c.  26,  t.  VII,  ool.  649.  —  5.  S.  Append.,  Quaest.  I.  art.  1,  ad  2. 
—  6.  Looo  cit. 

pedit  consummationem  aliquam  mali,  quia  nunquam  est 
malum  sine  aliquo  bono.  Et  ideo  peccatum  quidem  mor- 
tale  non  potest  impediri  per  aliquod  bonum  adiunctum, 
quominus  statim  hominem  ad  ultimum  malorum  perducat, 
peccatum  vero  veniale  impedit  habentem  caritatem,  ne 
ad  perfectum  bonum  deveniat,  scilicet  vitam  aeternam, 
quamdiu  purgatur. 

p)  Deus,  qui  est  summe  misericors,  pronior  est  ad 
praemiandum  bona,  quam  ad  puniendum  mala :  sed  sicut 
illi,  qui  sunt  in  statu  caritatis,  faciunt  aliqua  mala,  quae 
non  sunt  digna  supplicio  aeterno,  ita  illi  qui  sunt  in  pec- 
cato  mortali,  interdum  faciunt  aliqua  bona  ex  genere, 
quae  non  sunt  digna  praemio  aeterno  ;  ergo  cum  illa  bona 
non  praemientur  in  damnandis  post  hanc  vitam,  nec 
illa  mala  debent  post  hanc  vitam  puniri  K  —  Respondet 
idem  Angelicus  2,  quod  ille,  qui  in  peccatum  mortale 
incidit,  omnia  bona  ante  acta  mortiflcat,  et  quae  in 
peccato  mortali  existens  facit,  mortua  sunt,  quia  ipse 
Deum  offendens  omnia  bona  meretur  amittere,  quae  a 
Deo  habet :  unde  ei,  qui  in  peccato  mortali  decedit,  non 
manet  aliquod  praemium  post  hanc  vitam,  sicut  manet 
aliquando  poena  ei  qui  in  caritate  decedit,  quae  non 
semper  delet  omne  malum  quod  invenit,  sed  solum  hoc 
quod  est  sibi  contrarium- 

14  —  Quaestio.  —  TJtrum  animae  in  purgatorio 
eocistentes  vivis  possint  apparere? 

Resp.  Negative,  citra  miraculum,  cum,  ut  supra  dixi- 
mus,  animae  a  corpore  separatae  nulla  competat  potentia 
ad  movendam  materiam  corporalem,  ex  qua  corpus  ali- 
quod  visibile  sibi  efformare  posset;  praeterea,  finita  prae- 
senti  vita,  desinit  etiam  pro  superstite  anima  naturale 
cum  viventibus  commercium.  Quocirca,  si  quando  legitur 
anima  alicuius  defuncti  vivis  apparuisse,  sive  ad  patefa- 

1.   S.  Thom.,  looo  oit.,  ad  3^.  —  2.   L.  e. 

ciendam  atrocitatem  poenarum  purgatorii,  sive  ad  suf- 
fragia  exposcenda,  tale  factum  ad  miraculum  debet  ad- 
scribi:  ita  ut  vel  ipsa  anima  in  corpore  sibi  divinitus 
efformato  appareat,  vel  angelus  pro  ea  l. 


Art.  II.  —  Utrum  animae  in  purgatorio 
poenas  patiantur. 

i.  —  Ratio  articuli.  —  Acto  de  purgatorii  existentia, 
sequitur  ut  de  conditione  animarum  inibi  existentium 
quaestio  instituatur,  et  primo  quidem,  quod  potissimum 
est,  de  natura  poenarum  quas  ibidem  illae  sustinent.  Est 
autem,  ut  iam  diximus,  duplex  poenarum  genus :  sci- 
licet,  poena  damni  et  poena  sensus,  a  quarum  poenarum 
reatu  quis  absolvitur,  poenas  illas  solvendo:  quicumque 
enim  est  debitor  alicuius,  per  hoc  a  debito  absolvitur, 
quod  debitum  solvit 2. 

2.  —  PROP.  —  In  purgatorio,  duplex  est  poena : 
a)  una  damni,  in  quantum  animae  retardantur  a  di- 
vina  visione;    (3)  altera    sensus,    secundum    quod    ab 

1.  Vide  supra,  Quaest.  I,  art.  5,  p.  48.  -  Notandum,  falso  omnino 
a  quibusdani  introduei  S.  Thomam,  in  quaestione  XXVI  de  Veritate, 
art.  1,  tanquam  implioite  attribuentem  auimae  separatae  potestatem 
inovendi  materiam.  Nimirum,  verba  ex  quibus  posset  forsan  talis  sen- 
sus  erui,  sunt  (ad  10m):  Dicendum,  quod  ignis  ille  nocet  animae,  non  ita 
quod  adimat  ei  aliquam  formam  absolute  inhaerenlem,  sed  in  quantum 
eius  substantiae  actionem  impedit,  ut  dictum  est,  in  solutione  ad  om  et 
6m  argumentum,  ipsam  detinendo.  At  verba  ista  non  sunt  intelligenda 
de  negata  animabus  separatis  in  inferno  positis  potestate  movendi  oor- 
pora,  quam  potestatem  nuspiam  S.  Thomas  recenset  aut  suppouit-;  sed 
sunt  intelligenda  de  ligatione  vel  detentione  animae  oontra  eius  volun- 
tatem,  ut  evidenter  apparet  ex  loois  ad  quae  Angelious  alludit.  Quo- 
oirca  sustineri  nequeunt  quae  in  Tablet  leguutur,  18  April.  1914,  ubi 
S.  Thomae  attribuuntur  verba  quae  iuibi  minime  leguntur,  nec  ulli- 
mode  sibi  ipse  S.  Thomas  hac  in  re  contradixisse  dicendus  est.  — 
Supplem.,  App.  Quaest.  II,  art.  5. 

igne  corporali  puniuntur;  quae  quidem  poenae  inten- 
sissimae  sunt. 

3.  —  Theologorum  et  Conciliorum  auctoritates.  — 
Haec  ipsa  sunt  verba  quae  habet  S.  Thoma  S  quae  qui- 
dem  Conciliorum  definitionibus  cohaerent 2,  ac  unanimi 
theologorum  sufTragio  suscipiuntur.  Conveniunt  autem 
hac  in  re  Graeci  cum  Latinis,  ut  videre  estin  actis  Concilii 
Florentini;  nisi  quod  illi  contendere  noluerint  utrum  verus 
ignis  in  purgatorio  habeatur,  an  potius  hoc  sit  locus  qui- 
dam  obscurus  ac  laborum  plenus,  al  §e  u.eaai  vKdgxovoi 

U-SV    8V      (3uaaVlGTT|QLCp     xal      8LT8    71VQ    EOXIV,    8LT8    £6q)0<;    Xal 

■frve)S/M,  85LT8  n  8Teoov,  ov  8iaqp£o6u.eda  3;  qui  etiam  Apo- 
stoli  locum,  qui  de  purgatorio  solet  intelligi 4,  aliter  ac 
Latini  interpretantur  5.  Quocirca,  in  deflnitione  Concilii 
Florentini 6,  de  igne  purgatorii  mentio  expressa  non  fit, 
ideoque  exorbitaret  qui  existentiam  ignis  purgatorii  ad 
fidem  pertinere  sustineret. 

•4.  —  Cardinalis  Bessarionis  de  poena  purgatorii 
declaratio.  —  In  quonam  vero  formaliter  consistat  diffe- 
rentia  Graecorum  a  Latinis  circa  poenam  purgatorii,  au- 
thentice  declaravit  in  Concilio  Florentino  celeber  Cardi- 
nalis  Bessario,  tertii  Ordinis  Servorum  B.  M.  V.,  Metro- 
polita   Nicaenus.  At   vero    Graeci,  ait  ille  7,  in   futuro 

1.  Ibid.,  art.  1.  —  2.  Lugd.  II,  prof.  fid. ;  Flor.,  deoret.  pro  Graecis; 
Trid.  Sess.  VI,  can.  30.  —  3.  Conc.  Flor.  Sess.  XXV.  Mansi,  t.  XXXI, 
col.  1003.  —  4.  1  Cor.,  III,  12,  seq.  Vide  Estius,  in  h.  1.,  eto.  -  5.  Conc. 
Flor.,  1.  cit.  Notat  opportune  Sylvius  (in  h.  1.),  quod  nonnulli  existima- 
verint  Graecos  Purgatorium,  quod  xadxxQTriQiov  vocant,  denegasse,  id 
ortum  habuisse  ex  supposititia  quadam  epistola  S.  Cyrilli  Hierosolymi- 
tani  ad  S.  Augustinum,  ubi  hic  error  Graecis  tribuitur.  —  6.  Verba  re- 
tulimus  supra,  in  propositione  art.  praeced.,  p.  250.  —  7.  Cono.  Flor., 
Ibid.  col.,  488.  01  8s  TQaixoi  ev  xcp  LieAAovTi  liovov  voouai  to  jtuq, 
xai  xo/iaaiv  LteQixr)V  tcov  ap-u/cov,  xai  oti  at  i|»uyai  tcov  aLiaQTcoA,cov 
TtOQevovTai  slg  totiov  oxoTeivov,  eiq  tojiov  X\mr]c,,  xai  A.\moi3vTai 
LieQixcog,  xai  xotax^ovTai  ■uoTeQoiJLtevoi  to\)  fteiov  ajJcoTog,  8id  8e 
8si|oscov  xai  ^siTOir^tcVv  JiaQa  tcov  isQecov,  xai  81'  sA,st| ^ioovvcov  djto 

tantum  opinantur  ignem,  poenamque  animay^um  tem- 
poraneam,  quod  scilicet  peccatis  obnoxiorum  animae 
in  locum  abeant  tenebricosum,  in  locum  moeroris,  in 
quo  ad  tempus  versentur  in  moerore  et  poenis  divino 
lumine  privatae :  purgentur  vero,  hoc  est  a  loco  illo 
obscuro  et  afflictione  liberentur  et  absolvantur,  preci- 
bus  et  sacrificiis  sacerdotum,  ac  eleemosynis,  non  au- 
tem  igne,  neque  enim  Graeci  fatentur  actionem  ignis, 
ut  Itali;  sed  operatur  tantum  oratio,  deprecatio,  et 
eleemosyna.  —  Sciendum  vero,  post  Concilium  Floren- 
tinum,  nullum  unquam  fidei  decretum  hac  super  re  la- 
tum  fuisse. 


£5.  —  Prima  pars  ex  hoc  sequitur  quod  sicut  in  pec- 
cato  mortali  est  recessus  a  summo.  bono,  ita  in  peccato 
veniali  est  quaedam  ab  ipso  retardatio.  Hoc  posito,  S.  Tho- 
mas  demonstrat  S  animam  in  purgatorio  poenam  damni,  et 
quidem  valde  acerbam,  subire.  Nimirum,  quanto  aliquid 
magis  desideratur,  tanto  eius  absentia  est  molestior.  Atqui 
affectus  quo  desideratur  summum  bonum  post  hanc  vitam, 
in  animabus  sanctis  est  intensissimus,  quia  non  retarda- 
tur  affectus  mole  corporis,  et  etiam  quia  terminus  fruendi 
summo  bono  iam  advenisset,  nisi  aliquid  impediret.  Ergo 
animae  in  purgatorio  de  retardatione  visionis  beatificae 
maxime  dolent.  —  Quelquefois  Vobjet  bienaime  est  ab- 
sent,  ait  S.  Franciscus  Salesius  2,  et  alors,  mon  cher  7heo- 
time,  Vamour  blesse  le  cceur  par  le  desir  quHl  excite 
lequel  ne  pouvant  etre  assouvi,  tourmente  grandement 
Vesprit 8. 


xaOmQOUvTcu,  %ovv  A/uTQoi3vTai  toxj  xonov  exeivou  xov  axoTeivou, 
xai  ttj<;.  ftAiipeocx;,  xai  cbioKiovTai,  ou  \ir\v  8e  xafraioovTai  8id  xuqo<; 
ovbe  EveQYEiav  nvgoq  ofio^oyoijaiv  oi  TQaixoi  xaTa  toin;  'iTa^oug, 
dXX'  evEQyel  (xovov  f|  TZQOoevyi^,  f|  bir]Oig,  xai  f|  e^er] n,oai>vr| . 

1.  Loco  cit.  2.  Traite"  de  l'Amour  de  Dieu,  1.  VI,  c.  13.  —  3.  Id- 
ip8um  egregie  describit  S.  Catharina  Genuen.,  Vita,  Padova,  1743.  Trat- 
tato    del  Purgatorio,  pp.  261,  262. 

Porro  gravissimam  hanc  esse  poenam,  non  est  ambi- 
gendum,  cum  sit  formaliter  supplicium  eocilii,  eo  atro- 
cius,  quo  patria  proximior,  certior,  delectabilior  no- 
scitur  * ;  imo,  S.  Thoma  iudice,  poena  haec  excedit  omnem 
poenam  huius  vitae  2. 

©.  —  Prob.  2a  Pars.  —  Quod  in  secunda  parte  subau 
ditur,  scilicet  esse  in  purgatorio  poenam  ignis  ex  eo  se- 
quitur,  quod  in  omni  peccato  est  conversio  inordinata  ad 
creaturam,  unde  conveniens  est  ut  peccatum  puniatur  affe- 
ctione  a  creatura  proveniente,  quae  creatura,  ex  ele- 
ctione  divina,  est   ignis   materialis. 

Porro,  existentia  huiusmodi  ignis  corporalis  in  pur- 
gatorio,  licet  ad  fidem,  ut  diximus,  proprie  non  perti- 
neat,  est  tamen  res  fidei  proxima,  ob  explicitas  hac  de 
re  sanctorum  Patrum  sententias,  necnon  communem  Do- 
ctorum  et  fidelium  sensum,  Ecclesia  non  reclamante. 
Nimirum,  huc  faciunt  quos  supra  ex  traditione  retulimus 
expliciti  textus  3 :  imo  dici  cum  Nicolai  potest 4,  Patres 
fere  omnes  5  modo  locum  hunc  6:  Ipse  vos  baptizabit  in 
Spiritu  Sancto  et  igni,  modo  illum  7:  Salvus  erit  quasi 
per  ignem,  sic  explicuisse,  ut  praeter  quasdam,  quas  adii- 
ciunt,  morales  interpretationes,  hanc  de  igne  purgatorii 
utrobique  introduci  velint. 

'T.  —  Auctoritas  sanctorum  Augustini  et  Gregorii. 

—  Quia  autem  de  S.  Augustini  mente  a  quibusdam  du- 
bitatum  est,  eo  quod  iuterdum  rem  academice  discussam, 
non  didactice  definitam  reliquerit,  ideo  opportune  pos- 
sunt  sequentia  ex  ipso  excerpta   citari.  In  Psalmum  tri- 


1.  Al.  Ad.  Paquet,  De  Novissiniis,  disp.  VIII,  p.  392.  —  2.  S.,  App., 
quaest.  II.  art.  1.  —  3.  Art.  praec.,  n.  6.  —  4.  In  Supplem.,  ad  calcem, 
quaest.  LXXI.  —  5.  Cf.  SS.  August.  in  Ps.  37  ;  Hier.  in  Amos  4,  et 
Matth.  3;  Basil.,  lib.  de  Spirit.  Sanct.  cap.  15,  et  Gregor.,  Dialog.  4,  cap. 
39.  —  6.  Luc,  III,  16.  —  7.   1  Corinth.,  III,  15. 

gesimum  septimum,  ait  h  In  hac  vita  purges  me,  et  ta- 
lem  me  reddas,  cui  iam  emendatorio  igne  non  opus  sit; 
et:  Quamvis  salvi  per  ignem,  gravior  tamen  erit  ille 
ignis,  quam  quidquid  potest  homo  pati  in  hac  vita. 
Qui  ibidem  ait2:  Qui  agy^um  non  coluerit.  et  spinis 
eum  opprimi  permiserit..,  post  hanc  vitam  habebit,  vel 
ignem  purgationis,  vel  poenam  aeternam.  Huc  quoque 
facit  illud  cuiusdam  auctoris,  sub  nomine  Doctoris  Hip- 
ponensis3:  Qui  temporalibus  poenis  digna  gehserunt... 
per  ftuvium  igneum...  transibunt. 

Idipsum  disertissime  testatur  S.  Gregorius  4:  Illum 
transitorium  ignem  omni  tribulatione  aestimo  prae- 
senti  intolerabiliorem.  Quocirca  S.  Bernardus  inter  hae- 
reticorum  sui  temporis,  qui  se  apostolicos  iactitabant 
(quamvis  apostatici  dici  verius  potuissent),  sacrilegos  er- 
rores,  pOnit 5,  quod  non  credunt  ignem  purgatorium 
restare  post  mortem. 

S.  —  Duplex  purgatorii  locus.  —  Scieudum  autem 
est  quod,  ut  ait  Angelicus  6,  licet  non  inveniatur  aliquid 
-expresse  determinatum  in  Scri|>tura,  nec  rationes  possint 
ad  hoc  efficaces  induci,  probabiliter  tamen,  et  secundum 
quod  magis  consonat  Sanctorum  dictis,  ac  revelationi  mul- 
tis  factae,  purgatorii  locus  duplex  potest  distingui.  Unus 
locus  est  secundum  legem  communem,  et  hic  est  inferno 
coniunctus,  ita  quod  sit  idem  ignis  qui  damnatos  in  in- 
ferno  cruciat,  et  qui  iustos  in  purgatorio  purgat,  quam- 
vis  damnati,  quia  inferiores  merito,  loco  etiam  interiores 
existant;  et  secundum  hoc  habetur,  ut  ait  S.  Augustinus7, 
quod  sicut  sub  uno  igne  aurum  rutilat,  palea  fumat, 


].  In  psal.  XXXVII,  n.  3,  t.  IV,  ool.  295.  —  2.  De  Genes.  oontr. 
Manioh.  lib.  II,  oap.  20,  t.  I,  ool.  677.  —  3.  Lib.  50  Homiliaruin,  hom. 
XVI,  n.  3,  int.  Op.  S.  Aug.,  t.  V,  App.  col.  414.  —  4.  In  Ps.  XXXVII,  1. 
t.  II,  p.  389.  —  5.  Serm.  66,  in  Cant.,  t.  III,  p.  106.  —  6.  S.,  App  , 
quaest.  I,  art.  2.   —  7.  L.  I,  de  Civ.  Dei,  o.  8,   t.  VII,  col.  8. 

una  eademque  vis  irruens  bonos  probat,  purificat, 
eliquat;  malos  damnat,  vastat,  exterminat. 

Nec  obstat  quod  inferni  poena  pluribus  nominibus  de- 
signatur,  ut,  ignis,  sulphur  et  spiritus  procellarum  *, 
poena  vero  purgatorii  nonnisi  uno  ignis  nomine  significa- 
tur;  hoc  enim  est  quia  poena  inferni  est  ad  affligendum, 
poena  vero  purgatorii  principaliter  ad  purgandum  reli- 
quias  peccati;  et  ideo  illa  quidem  designatur  ab  illis  om- 
nibus  quae  hic  nos  affligere  consueverunt,  haec  autem 
ab  igne,  qui  vim  habet  purgandi  et  consumandi,  specia- 
iiter  denominatur  2. 

Quod  autem  attinet  ad  modum  quo  purgatorius  ignis 
animas  torquet,  dicendum  est  hoc  esse  per  rationem  al- 
ligationis  cuiusdam,  quemadmodum  de  igne  inferni  di- 
ctum  est 3. 

Alter  locus  purgatorii  est  secundum  dispensationem 
divinam;,et  sic  quandoque  in  diversis  locis  aliqui  puniti 
leguntur,  vel  ad  vivorum  instructionem,  vel  ad  mortuo- 
rum  subventionem,  ut  eorum  poena  viventibus  innote- 
scens,  per  Ecclesiae  suffragia  mitigetur;  quo  sensu  dicit 
Hugo  de  S.  Victore4:  Probabile  est  quod  in  his  locis 
puniuntur,  in  quibus  commiserunt  culpam;  S.  Gregorius 
etiam  in  Dialogis  narrat 5,  quod  Germanus,  episcopus  Ca- 
puanus,  Paschasium,  qui  in    balneis  purgabatur,  invenit. 

9.  —  Intensitas  poenae  sensus  in  purgatorio.  —  Quod 
-autem  poena  sensus  in  purgatorio  valde  intensa  censeri 
debeat,  nequit  ullimode  ambigi:  cum  enim  dolor  non  sit 
laesio,  sed  laesionis  sensus,  ideo  tanto  quis  magis  do- 
let  de  aliquo  laesivo,  quanto  est  magis  sensitivus,  unde 
laesiones  quae  fiunt  in  partibus  maxime  sensibilibus  sunt 
maximum  dolorem  causantes.  Atqui  totus  sensus  corporis 


1.  Ps.  X,  7.  —  2.  Ibid.,  ad  2™.  —  3.  Supra,  Quaest.  IV,  art.  3,  n.  6, 
p.  182.  —  4.  Lib.  2,  de  Sacrara.,  part.  16,  c.  4,  in  med.  —  5.  Lib.  4, 
cap.  40. 

18 

est  ab  anima:  ergo  si  in  ipsam  animam  aliquid  laesivum 
agat,  de  necessitate  oportet  quod  haec  maxime  affligatur» 
Ex  quo  concludit  S.  Thomas  quod  poena  purgatoriii  ex- 
cedit  maocimam  poenam  huius  vitae  *.  —  Nec  obstat  quod 
anima  de  se  minus  passiva  est  quam  corpus:  est  enim 
anima  magis  cognoscitiva  passionis ;  ubi  autem  est  maior 
passionis  sensus,  ibi  est  maior  dolor,  etsi  minor  sit  passio 2; 
ex  quo  sequitur  quod  licet  possit  eadem  quantitate  poena 
infligi  homini  hic  et  post  mortem,  acerbitas  tamen  illius 
poenae  maior  est  in  altera  vita,  cum  ibi  maior  sit  ani- 
mae  apprehensio;  et  simile  est  ei  quod  etiam  penes  nos 
evenit,  cutn  eadem  afflictio,  sive  moralis,  sive  corporalis, 
magis  sentiatur  ab  eo  qui  perfectioris  est  intellectus  aut 
melioris  complexionis. 

10.  —  Poena  purgatorii  comparata  cum  poenis  huius 
vitae.  —  Quidquid  autem  de  poena  purgatorii,  compa- 
rata  cum  poenis  praesentis  vitae  dicatur,  id  urium  extra 
omnem  dubietatis  aleam  positum  manet,  illam  videlicet 
esse  admodum  acerbam,  et  in  suo  genere  id  omne  superare 
quod  in  hac  vita  patimur;  ut  patet  ex  Ecclesiae  sollici- 
tudine  in  sublevandis  per  suffragia  animabus  defuncto- 
rum;  unde  et  Ven.  Beda  ait,  correptionem,  quae  fit  in 
purgatorio,  esse  graviorem  quam  quidquid  unquam 
passi  sunt  latrones  vel  sancti  martyres,  vel  quidquid 
gravius  possit  homo  eoccogitare3.  —  Diximus  poenam 
purgatorii  in  suo  genere  omne  id  superare  quod  in  hoc 
mundo  patimur,  quia  cum  altera  sit  couditio  animae  se- 
paratae  ab  eius  conditione  in  praesenti  vita,  oportet  ut 
etiam  alterius  rationis  sit  poena:  unde  comparatio  non 
est  univoca,  sed  secundum  proportionem. 

11.  —  Sententia  S.  Bonaventurae  quoad  poenain  sen- 
sus.  —  Quantum  vero  ad  poenam  sensus,  concedit  Seraphi- 

1.  4,  Dist.  XXI,    Quaest.  V,  art.  1.  sol.  III.  -    2.  Ad  1™.  _  3.  Su- 
per  illa  verba  Ps    XXXVII.  1.:  Neque  in  ira  tua  corripias  me. 

cus  Doctor  illam  in  purgatorio  maiorem  esse  poenis  huius 
vitae:  non  tamen  quod  ea  quae  ibi  est  minima  sit  maior 
quam  maxima  poena  praesentis  vitae,  sed  quia  poena  quae 
ibi  est  maxima  maior  est  quam  maxima  poena  huius  vitae; 
unde  decedens  cum  uno  solum  vel  altero  levi  peccato 
non  videtur  pati  debere  supplicia  graviora  omnibus  huius 
vitae  suppliciis  l,  —  Notanda  quoque  sunt  sequentia  verba 
eiusdem  S.  Doctoris2:  Quoniam  poena  poenitentium  in 
praesenti  plus  est  assumpta,  poena  (autem)  morientium 
est  inflicta  in  purgatorio,  ideo  modica  poena  tn  prae- 
senti  plus  satisfacit,  et  magis  est  de  ea  contenta  divina 
iustitia,  quam  de  magna  in  futuro ;  et  ideo  quasi  im- 
proportionaliter  maiorem  eocigit  ut  ei  satisfaciat.  At, 
si  quis  rem  profundius  consideret,  videbit  propriam  ra- 
tionem  cur  poenae  praesentis  vitae  magis  satisfactoriae 
sunt,  esse  quia  vita  praesens  tempus  merendi  est. 

13.  —  Acerbitas  poenae  damni  in  Purgatorio.  — 
At,  quantumlibet  gravis  ponatur  poena  sensus  in  purga- 
torio,  longe  acerbior  evadit  poena  damni,  quam  sic  de- 
scribit  Lessius  3 :  Quantus  ille  sit  dolory  ex  eo  coniici 
potest,  quod  eoc  quadruplici  consideratione  nascatur. 
Primo,  quod  videant  se  tanto  privari  bono,  idque  eo 
tempore  quo  illo  fruendum  erat:  apprehendunt  acer- 
rime  illius  boni  immensitatem,  et  simul  illud  arden- 
tissime  desiderant.  Secundo,  quod  videant  id  fieri  ob 
suam  culpam.  Tertio  quod  neglexerint  pro  illa  culpa 
suo  tempore  satisfacere  cum  facillimo  negotio  redimi 
poterat,  et  tantas  nunc  cogantur  sustinere  calamita- 
tes;  id  enim  non  parum  incendit  doloris  acerbitatem. 


1.  4,  Dist.  XX,  art.  unic,  quaest.  II,  concl.,  t.  IV,  p.  520.  Hanc  Se- 
raphici  Dootoris  sententiam  sibi  placere  testatur  Card.  Bellarminus,  L.  II 
de  Purgat.,  c.  XIV,  p.  1947.  —  2.  Looo  cit.  —  3.  De  Perfeot.  div.,  L. 
XIII,  c.  17.  Ed.  P.  Roh,  S.  I.  Friburgi  Brisg. 

Quarto,  quod  ingentes  aeternorum  bonorum  thesauros 
et  caelestis  gloriae  gradus,  quos  facile  consequi  potuis- 
sent,  sua  culpa  et  tepore  neglexerint.  —  Haec  omnia 
vivacissimo  modo  apprehensa  ingentem  dolorem  eocci- 
tant,  ut  etiam  in  damnis  humanis  experimur,  cum 
ista  quatuor  concurrunt.  Itaque  credibile  est,  illum 
animi  dolorem  longe  esse  maiorem,  quam  homines  in 
hac  vita  ex  damnis  temporalibus  concipere  possint: 
quia  bonum  illud  longe  estexcelientius,etapprehensio 
acrior,  et  desiderium  ardentius;  et  haec  omnia  assi- 
dua,  nunquam  interpolata,  noctes  diesque  urgentia.  In 
doloribus  huius  vitae  crebra  interruptio,per  somnum, 
per  colloquia  amicorum,  per  varias  mentis  distractio- 
nes  Accedit  quod  divina  iustitia  de  industria  faciat  ut 
damna  sua  etiam  acrius  apprehendant,  quam  per  se 
facerent,  ut  maiori  dolore  urantur.  Ideo  enim  fit  haec 
dilatw,  et  hoc  tempore  exilium,  ut  eius  dolore  pur- 
gentur,  et  poenas  pristinarum  culparum  luant.  Secus 
erat  in  patribus  antiquis  limbo  detentis:  non  enim  ob 
culpam  aliquam  personalem  ibi  detinebantur  gloriae 
exsortes,  sed  ob  conditionem  naturae,  pro  cuius  debito 
pretium  nondum  ernit  exhibitum,  unde  nondum  vene- 
rat  tempus  quo  gloria  illis  esset  debita. 

Digna  etiam  sunt  quae  hic  reciteutur  verba  S.  Catha- 
rinae  Genuensis  A:  DaWaltra  parte  poi  hannounapena 
tanto  estrema,  che  non  si  trova  lingua  che  lo  possa 
narrare,  ne  intelletto  capirne  una  minima  scintilla, 
se  Dio  non  gliela  mostrasse  per  grazia  speciale:  la 
qual  scintilla  Dio  per  grazia  la  mostrb  a  quesV  anima, 
ma  con  la  lingua  non  la  posso  esprimere.  E  questa 
vista  che  mi  mostro  il  Signore,  mai  piu  s'e  partita 
dalla  mia  mente.  Et  iterum  2:  Ben  veggio,  quella  divina 
essenza  essere  di  tanta  puritd  (e  molto  piu  che  immagi- 
nar  si  possa),  che  Vanima  la  quale  in  se  abbia  tanta  im- 

1.  Tract.  oitato,  o.  II.  —  2.  C.   VIII. 

perfezione  quanta  sarebbe  un  minimo  buscolo,  si  gette- 
rebbe  piu  presto  in  mille  inferni,  che  trovarsi  in  pre- 
senza  della  divina  maesta,  con  quella  macchia.  E  per- 
cio  veggendo  essa  il  Purgatorio  ordinato  per  levar  via 
esse  macchie,  vi  si  getta  dentro  (e  le  par  trovare  una 
gran  misericordia),  per  potersi  levar  quelV impedi- 
mento.  Rursusque  l :  Questo  amore,  con  quelV  unitivo 
sguardo,  tira  si  forte  di  continuo,  come  se  altro  che 
questo  non  avesse  a  fare.  Percio  V  anima,  questo  veg- 
gendo,  se  trovasse  un  altro  purgatorio  sopra  quetlo, 
per  potersi  levar  piu  presto  tanto  impedimento,  pre- 
sto  vi  si  getterebbe  dentro,  per  V  impeto  di  quelV amore 
confo)'me  fra  Dio  e  Vanima  2. 

13.  —  Quaestio  I.  —  TJtrum  animae  in  purgatorio 
per  daemones  puniantur? 

Ftesp.  Negative;  non  euim  decet  eas  vexari  ab  hosti- 
bus  devictis.  Sed  nec  a  sanctis  angelis  puniuntur,  quos 
non  decet  amicos  et  coucives  tam  vehementer  affligere ; 
in  quo  differentia  habetur  ab  eo  quod  in  hac  vita  evenit, 
quando  homines  et  ab  augelis  malis  puuiuntur  sicut  ab 
hostibus,  ut  patet  de  Iob,  et  interdum  a  bonis,  Deo  sic 
iubente,  ut  patet  de  Iacob,  cuius  nervus  femoris,  angelo 
percutiente,  emarcuit 3.  Hoc  tamen  non  obstat  quin  an- 
geli  et  boni  et  mali  anima^  ad  purgatorium  comitentur 
eisque  adsteut  purgandis:  illi  ut  solentur,  isti  ut  eorum 
poenis  satientur,  in  quibus  a  corpore  exeuntibus  aliquid 
de  suo  repererunt 4. 

1.  C.  IX.  —  2.  Ex  hoo  intelligitur  ardens  servormn  Dei  deside- 
rium  harum  animarum  tormenta  sublevandi.  Inter  illos  meretur  ut  re- 
oenseatur  primus  episcopus  Southwareensis,  Thomas  Grant,  ut  legere 
est  in  eius  vita  in  germanicam  linguam  versa.  Thomas  Grast,  erster 
Bisohof  von  Southwark,  von  Katheleen  O'  Meara.  Wien,  1885,  p.  129. 
—  3.  Gen..  XXXII,  25.  —  4.  Ibid.,  art.  3.  E'eganter,  licet  non  pleue 
ad    theologicum    rigorem,    Card.    Newman    angeluni  custodem  describit 

14.  —  Quaestio  II.  —  Utrum  poenae  purgatorii  eae- 
dem  sint  pro  omnibus  ? 

Resp.  Negative;  scriptum  est  enim1:  Reddet  unicui- 
que  secundum  opera  eius;  et  S.  Paulus  differentias  ve- 
nialium  per  lignum,  foenum  et  stipulam  significavit,  cum 
constet  aliquam  ex  hisce  materiis  diutius  manere  in  igne 
quam  aliam.  Revera,  debita  spectari  possunt,  tum  secun- 
dum  speciem  culpae  poenam  merentis,  tum  secundum 
rationem  affectus  culpae  adhaerentis.  Et  quidem,  quoad 
utrumque  poenae  diversae  sunt  in  diversis:  acerbitate 
vel  iiitensitate  respondente  speciei  culpae,  diuturnitate 
vero  respondente  adhaerentiae  voluntatis  ad  culpam,  seu 
culpae  radicationi  in  subiecto;  quocirca,  contingere  potest 
ut  aliqua  anima  minus  in  purgatorio  affligatur,  et  tamen 
diutius  ibi  commoretur  2. 


committenteiu  animam  purgatorii  undis,  ibi  curae  augelorum  specialiter 
deputatorum  refovendara  : 

Softly  and  genlly,  dearly-ransomed  soul, 

In  my  most  loving  arms  I  now  enfold  thee, 
Under  the  penal  waters,  as  they  roll, 

I  poise  thee,  and  I  lorver  thee,  and  hold  thee. 
And  carefully  I  dip  thee  in  the  lake, 

And  thou  without  a  sob  or  a  resislance 
Dost  through  the  flood  thy  rapid  passage  take 

Sinking  deep,  deeper,  into  the  dim  distance. 
Angels,  to  hom  the  willing  talk  is  given 

Shall  tend,  and  nurse,  and  lull  thee,  as  thou  liest 
And  Masses  on  the  earth,  and  prayers  in   Heaven, 

Shall  aid  thee  at  the  Throne  of  the  Most  Highest, 
Farewell,  but  not  for  ever!  brother  dear, 

Be  brave  and  patient  on  thy  bed  of  sorrow ; 
Swiftly  shall  pass  thy  night  of  trial  here 

And  I  will  come  and  wake  thee  on  the  morrow. 

(The  Dream  of  Gerontius,  in  fine). 

Similiter,  magis  ad  poesim  quam  ad  theologiam  pertinet  Aligherii 
descriptio  de  angelo  multitudinem  animarum  in.  navi  ad  purgatoriutn 
traiioientis.  Purg.,  Cant.  II. 

1.  Rom.,  II,  6.  —  2.  ibid..  art.  6. 

15.  —  Tempus  commorationis  animarum  in  pur- 
gatorio.  —  Quod  autem  attinet  ad  tempus  quo  auimae 
in  purgatorio  commorari  debeant,  impossibile  est  quid- 
quam  certi  a  nobis  statui;  at  sedulo  cavendum  est,  ne 
dicatur  poenam  hauc  non  protrahi  ultra  determinatum 
numerum  annorum,  puta  decem  aut  ad  summum  vi- 
ginti,  ut  visum  est  Dominico  Soto  l;  quo  pertinet  haec 
propositio  ab  Alexandro  VII  damnata2:  Annuum  lega- 
tum  pro  anima  relictum  non  durat  plus  quam  per  de- 
cem  annos ;  S.  quoque  Augustinus  3  non  solum  orabat  pro 
matre  sua  ante  circiter  triginta  annos  mortua,  sed  etiam 
rogabat  ut  quotquot  illa  legissent,  illius  meminissent; 
aliunde  quidam  moriuntur  a  multis  et  gravibus  peccatis  re- 
cens  absoluti,  quibus  certe  multorum  annorum  poenae  re- 
manent  luendae.  Nil  mirum  ergo  si,  ut  refert  Henriquez  4, 
sententiam  Dominici  Soti  iusignis  quidam  Minorita  a 
Sanctae  Inquisitionis  seuatu  compulsus  est  retractare,  eo 
quod  retrahat  fideles  ab  operibus  satisfactoriis  et  mis- 
sis  offerendis  pro  suis  defunctis.  Quocirca  cum  Suarez 
concludi  potest5:  In  hac  re-~aliqua  in  generali  possu- 
mus  statuere  quae  revelata  sunt,  vel  ex  revetatis  aperte 
•coltiguntur;  proprium  tamen  praecisum  tempus  illa- 
rum  poenarum  praefigere,  impossibile  est  in  particu- 
lari,  quia  non  est  revelatum.  Norma  igitur  non  alia 
statui  debet  nisi  quod,  ut  idem  advertit  Suarez6,  quanto 
magis  minusve  transeuntia  (animae)  dilexerunt,  tanto 
brevius  tardiusve  salvabuntur. 

1.  4,  Dist.  XIX,  quaest.  III,  art.  2.  Crediderim,  ita  ille,  numquam 
aliquem  in  purgatorio  viginti  annis  extitisse,  imo,  ut  mea  fert  opinio,  nec 
decem.  Nam  cum  nemo  illic  sit,  nisi  Dei  amicus,  contritio  eius,  et  post  Chri- 
stum  passum  sacramenta  et  suffragia  et  bona  quae  egit  opera  ad  cumulum 
ei  satisfactioni  accedunt.  At  obliviscitur  olar.mus  theologus  tempus  merendi 
oum  hac  vita  cessare.  Sententiam  Soti  amplexi  sunt  nonnulli  tbeologi, 
quos  inter  Maldonatus.  Cf.  Diana,  Res.  Mor.  P.  IV,  tr.  VIII,  res.  101. 
—  2.  Prop.  43%  die  18  Mart.  1666.  D.  —  B.,  n,  1143.  —  3.  L.  IX  Con- 
ess.,  c.  13,  n.  37,  t.  I,  col.  170.  —  4.  L.  VII,  c.  16,  n.  4.  —  5.  De  poe- 
oitentia,  Disput.  XLVI,  soct.  IV.  —  6.  Looo  cit. 

Alterum  quod  hic  praecaveri  debet  est,  ne  putetur 
purgatorii  tempus  ultra  diem  ultimi  iudicii  protendi,  cum 
Dominus  Noster  tunc  nonnisi  duos  hominum  ordines  sit 
inventurus,  unum  beatorum,  alium  damnatorum;  unde 
ait  S.  Augustinus1:  Purgatorias  poenas  nullas  futuras 
opinetur,  nisi  ante  illud  ultimum  tremendumque  iu- 
dicium  ~.  —  Quantum  vero  ad  eos  qui  immediate  ante 
ultimum  iudicium  morituri  sunt,  dici  potest  eos  poenae 
acerbitate  soluturos  quod  alias  diuturnitate  persolvissent. 

16.  —  Scholion.  —  Denique,  utiliter  advertetur,  san- 
cte  illos  agere  concionatores,  qui  fideles  a  peccatis  ve- 
nialibus  arcere  cupientes,  ob  eorum  oculos  reducunt  tor- 
menta  animabus  purgatorii  igne  poenali  inflicta:  qua 
in  re  haud  raro  deprehenduntur  nonnulli  hodiedum 
per  defectum  peccare,  quod  certe  fidei  diminutioni  at- 
tribuendum  est:  aliunde,  poena  sensus  in  purgatorio  eius- 
dem  rationis  est  ac  poena  sensus  in  inferno,  pertinens 
scflicet  ad  carceralem  alligationem  voluntati  repugnan- 
tem:  imo  non  implicat  dicere  eam  maiorem  esse  posse, 
nisi  quod  illa  temporalis  est,  haec  autem  aeterna  3. 

1.  L.  XXI  de  Civ.  Dei,  o.  16,  t.  VII,  col.  636.  -  2.  Seutentiae  quae 
tenet  purgatorium  ultra  iudioii  diem  extendi  fautorem  faoit  B^llarminu& 
(de  Purgat.,  1.  II,  c.  19)  dootorem  Alexandrinum,  Origenem,  cui  h&ec  at- 
tribuuntur  (Homil.  XVI  in  Lucam) :  Ego  puto,  quod  et  post  resurrectionem 
ex  moftuis  indigeamus  sacramento  eluente  nos  atque  purgante:  nemo  enim 
absque  sordibus  resurgere  potest.  At  locus  hic,  praeterquamquod  obscuru& 
est,  ab  interpretibus  tanquam  spurius  habetur.  Cf.  Sdakez,  de  Poenit.,  looo 
cit.  —  3.  Ideo  vix  probandum  dixerimus  quod  in  iam  commemorato  opere 
legimus,  scilicet,  praedicatoribus  cavendum  ab  exaggeratis  descriptionibus 
flammarum  purgatorii,  ne  videantur  illud  in  infernum  commuiare,  Uti- 
que  ab  omni  exaggeratione  semper  oavendum  est:  at,  ad  praesentis  aevi 
labem  potius  pertinet  multorum  conatus  ad  poenas  purgatorii,  iu  mor- 
tuorum  atque  viventium  detrimentum,  diminueudas.  Simul  etiam  incul- 
candum,  per  poenam  sensus,  minime  intelligi  auiinam  dolore  seusibili 
anMigi,  sed  per  modum  alligationis,  ut  saepius  dictum  est. 

Art.  III.  —  Utrum  per  poenam  purgatorii  expietur 
peccatum  veniale  quoad  culpam. 

1.  —  Ratio  articuli.  —  Superius  diximus,  peccata 
venialia  ab  Apostolo  l  significari  per  lignum,  foenum  et 
stipulam :  sicut  enim  huiusmodi  congregantur  in  domo, 
et  non  pertinent  ad  substantiam  aedificii,  et  possunt 
comburi  aedificio  remanente,  ita  etiam  peccata  venia- 
lia  multiplicantur  in  homine,  manente  spirituali  ae- 
dificio;  et  pro  istis  patitur  ignem  vel  temporalis  tri- 
bulationis  in  hac  vita,  vel  purgatorii  post  hanc  vitam, 
et  tamen  salutem  consequitur  aeternam  2.  —  Hoc  po- 
sito,  modo  quaeritur  quanam  ratione  peccatum  veniale 
quoad  culpae  reatum  remittatur  in  purgatorio. 

2.  —  Sententia  S.  Thomae.  —  In  quo  quidem  sol- 
vendo,  non  una  semper  fuit  S.  Thomae  doctrina.  Nimi- 
rum,  in  Commentario  in  Magistrum  Sententiarum3,  Ange- 
licus  responderat  quod  culpa  venialis,  in  eo  qui  cum 
gratia  decedit,  post  hanc  vitam  dimittitur  per  ignem  pur- 
gatorium,  quatenus  poena  illa  aliqualiter  voluntaria,  vir- 
tute  gratiae,  vim  habet  expiandi  omnem  culpam,  quae 
simul  cum  gratia  stare  potest.  Et  obiicienti  quod  post 
praesentem  vitam,  non  erit  contritio  quae  sit  actus  me- 
ritorius,  quia  tunc  non  erit  amplius  meritum  vel  deme- 
ritum,  responderat  quod  utique  respectu  praemii  essen- 
tialis,  meritum  non  habebitur  post  hanc  vitam,  habebitur 
tamen  respectu  praemii  accidentalis,  scilicet  quoad  re- 
missionem  culpae  venialis,  cum  anima  sit  adhuc  quodam- 
modo  in  via  4.  At,  in  Quaestione  septima  de  malo  5,  retra- 
ctans  id  quod  antea  scripserat,  dicit  peccatum  veniale  in 


1.  1  Cor.,  III,  12.  —  12.  1  2ae,  Quaest.  LXXXIX,  art.  2.  —  3.  4, 
Dist.  XXI,  Quaest.  I,  art.  3,  quaest.  I,  quae  est  in  App.  Supplem.,. 
Quaest.  II,  art.  4.  —  4.  Ad  4™.  —  5.  Art.  11,  ad  9™  et  17m. 

altero  saeculo  non  remitti  per  poenam,  sed  virtute  gra- 
tiaq,  prout  exit  in  actum  caritatis  detestantis  veniale 
peccatum. 

3.  —  Omne  meritum  cessat  post  hanc  vitam.  — 
Ad  rectam  huius  quaesiti  solutionem,  praemittendum  est 
omne  tempus  merendi  aut  demerendi  omnino  finiri  per 
mortem,  iuxta  illud1:  Venit  nox,  quando  nemo  potest 
operari,  scilicet  meritorie;  unde  et  Sapiens  monet 2:  Ne 
verearis  usque  ad  mortem  iustificari,  tempus  enim  iu- 
stitiae  acquirendae  est  ante  mortem;  et  rursus3:  Quod- 
cumque  facere  potest  manus  tua,  instanter  operare; 
quia  nec  opus,  nec  ratio,  nec  sapientia,  nec  scientia  erunt 
apud  inferos,  quo  tu  properas.  Huc  etiam  perlinet 
illud4:  Facile  est  coram  Deo,  in  die  obitus,  retribuere 
unicuique  secundum  vias  suas;  ex  quo  apparet,  post 
mortem  non  esse  tempus  amplius  merendi,  sed  redden- 
dae  rationis.  Hinc  S.  Ioannes  Chrysostomus  ait5:  Prae- 
sens  haec  vita  recte  vivendi  occasionem  et  opportuni- 
tatem  habet;  postquam  vero  diem  tuum  obieris,  iudi- 
cium  et  poena  consequetur;  et  S.  Augustinus6:  Hic 
omne  meritum  comparatur,  quo  possit  post  hanc  vi- 
tam  relevari  quispiam  vel  gravari:  nemo  se  autem 
speret,  quod  hic  negtexerit,  cum  obierit,  apud  Deum 
promereri.  Denique,  huc  pertinet  sequens  condemnata 
Lutheri  propositio  7:  Animae  in  purgatorio  peccant  sine 
intermissione,  quamdiu  quaerunt  requiem  et  horrent 
poenas. 

4.  —  PROP.  —  Peccatum  veniale  remittitur  quoad 
culpam    in    purgatorio,  per   hoc    quod    anima,  statim 


1.  Io.,  IX,  4.  —  2.  Eooli.,  XVIII,  10,  22.  —  3.  Eecl.,  IX,  10.  —4.  Eooli. 
X(,  28.  —  5.  Homil.  XXVII  in  Matth.  —  6.  Enchir ,  oap.  CX,  t.  VI,  ool. 
238.  —  7.  Est  39*  condemnata  a  Leone  X,  Bulla  Exurge  Domine,  15 
Iun.,  1520.  D.-B.  n.  779. 

post    mortem,   prorumpit    in    ferventem    caritatis    af- 
fectum. 

5.  —  Prob.  —  Huius  veritatis  probatio  pendet  tum  ab 
ipsa  natura  peccati  venialis,  tum  a  conditione  animae  post 
mortem.  —  Nimirum,  sciendum  est  quod  in  peccato  ve- 
niali  patitur  homo  minorationem  ac  impedimentum  per 
quamdam  indecentiam  actus,  quasi  impedimento  existente 
in  ipso  actu  quo  pergendum  erat  in  finem,  salvo  tamen 
principio  inclinante.  Ergo,  generaliter  loquendo,  ad  re- 
missionem  peccati  venialis  non  requiritur  nova  gratiae 
infusio,  sed  sufficit  motus  ferventior  voluntatis  in  Deum; 
qui  quidem  modus  remissionis  peccati  venialis  idem  est 
post  hanc  vitam  ac  in  praesenti  vita.  Atqui  anima,  sta- 
tim  ac  iudicata  manet  et  videt  se,  ob  venialia  peccata, 
ad  purgatorium  condemnatam,  et  proinde  separatam  a  ma- 
ximo  bono  seu  a  vita  aeterna,  statim  prorumpit  in  fer- 
vens  illius  boni  desiderium,  quod  quidem  est  efFectus  ca- 
ritatis,  et  secum  non  fert  peccatum  veniale;  et  ideo  re- 
missio  culpae  post  hanc  vitam  non  fit  per  poenam,  sed 
per  usum  gratiae,  quae  est  effectus  divinae  miseri- 
cordiae  l. 

S.  —  Scholion.  —  Igitur  dicendum  est,  cum  Doctore 
Angelico  2,  quod  remissio  venialis  peccati  inpurgatorxo, 
quantum  ad  poenam,  est  ex  parte  purgatorii,  quia 
homo  et  patiendo  eocsolvit  quod  debet,  et  ita  cessat 
reatus;  sed  quantum  ad  culpam  non  remittitur  per 
poenam,  neque  secundum  quod  actu  sustinetur,  quia 
non  est  meritoria ;  neque  secundum  quod  recogitatur, 
non  enim  esset  motus  caritatis  quod  aliquis  detesta- 

1.  Cf.  Qttaest.  VII  de  Malo,  art.  11,  ad  16m  et  17m.  Notandum  vero 
hic  est,  partieulam  non,  in  responsione  ad  16m,  falso  in  textum  S.  Tho- 
mae  irrepsisse,  ut  patet  ex  indole  responsionis  eiusdem,  et  ex  hoc 
quod  deest  in  pluribus  codicibus  mss.  saeouli  XIV,  ut  puta,  Vatican., 
786.  f.  390,  recto,  et  787,  p.  II;  f.  404,  verso.  —  2.  Loco  cit.,  ad  9m. 

retur  peccatum  veniale  propter  poenam,  sed  magis 
esset  motus  timoris  servilis  vel  naturalis.  Remittitur 
ergo  in  purgatorio  veniale  quantum  ad  culpam  vir- 
lute  gratiae,  non  solum  secundum  quod  est  in  habitu, 
quia  sic  compatitur  veniale  peccatum,  sed  py^out  exit 
in  actum  caritatis  detestantis  veniale  peccatum.  Igi- 
tur,  hoc  sensu  intelligendum  est  quod  passim  aiunt  Sancti, 
leves  quasdam  culpas  post  hanc  vitam  remitti  l. 

•7.  —  Corollarium.  —  Ex  hoc  deducitur  animas  in 
purgatorio  vere  dici  Dei  amicas,  quia  licet  earum  ca- 
ritas  consummata  non  sit,  cum  per  fidem  adhuc  ambu- 
lent,  perfecta  tamen  existit,  nullo  prorsus  vel  levissimi 
peccati  naevo  obfuscata  aut  impedimento  retardata;  in- 
super  dicendae  sunt  animae  illae  attigisse  gradum  per- 
fectae  intensionis,  ex  divina  praedestinatione  sibi  adsigna- 
tum,  ultra  quem  non  sunt  perventurae.  Praeterea  per 
praedictum  actum,  statim  tolluntur  in  anima  omnes  dis- 
positiones  malae,  eo  quod  actus  ille,  ait  Bellarminus  2, 
multo  vehementior  erit  (quacumque  dispositione  con- 
traria),  cum  anima  tunc  sit  potentior  quantum  ad 
actus  spirituales,  nec  habeat  fomitem  contrarium  et 
resistentem,  ut  hic  habet. 

8.  —  Solvitur  tacita  difficultas.  —  Nec  obstat  quod 
animae  in  purgatorio  cupiunt  liberari  a  poenis:  hoc  enim 
non  provenit  ex  amore  concupiscentiae,  sed  ex  hoc  quod 
ardenter  desiderant  Deum  magis  ac  melius  laudare,  omne 


1.  Meist  wird  nun  angenommen,  dass  mit  lasslichen  Siinden  behaftete 
Seelen  alsbald  nach  dem  Tode  einen  Act  formeller  Keue  oder  innigsler 
Gottesliebe  setzen  und  dadurch  JSachlass  ihrer  Siindenschuld  erlangen. 
Durch  diesen  Act  werden  die  Seelen  zugleich  bcfreit  von  den  unordentli- 
chen  Neigungen  (habitus  pravi),  die  ihnen  in  diesem  Leben  infolgt  der 
Concupiscens  oder  siindhaften  Gewohnheiien  anhaften.  Schekbkn-Atzbkr- 
gek,  Haiiclbuch  der  kath.  Dogmatik.  Achtes  Buch.  §  413,  p.  855.  Her 
der  1903.  —  2.  L.  II    de  Purgat.,  c.  9. 

bonum  suum   in   eum  referentes:  unde  Deum  perfecto 
amore  amicitiae  diligunt. 

Quae  etiam  perfecte  conformes  sunt  divinae  voluntati 
quantum  ad  istas  poenas  subeundas,  quas  sciunt  esse 
conditionem  sine  qua  ad  beatitudinem  pervenire  non 
possunt;  licet  poenae  huismodi  voluntati,  ut  natura  est, 
contrarientur  *.  Sed  nec  huiusmodi  animae  timore  ser- 
vili  afflciuntur,  qualis  est  timor  gehennae  et  poenarum  : 
sed  solum  timent  poenarum,  in  quibus  sunt,  diuturnitatem, 
cum  nesciant  quandonam  sint  liberandae.  Qui  quidem 
timor  non  repugnat  perfectae  caritati,  sicut  nec  timor 
Domini  Nostri  ante  suam  passionem. 

9.  —  Scholion.  —  Demum,  opportune  advertetur, 
non  posse  sustineri  id  quod  a  quibusdam  autumatur,  vi- 
delicet  maximam  animarum  in  purgatorio  poenam  in 
hoc  consistere,  quod  nesciunt  utrum  salvae  sint,  an  dam- 
natae:  quomodo  enim  concipi  potest  animas  Deo  dilectas 
quae,  licet  adhuc  ab  eius  visione  arceantur,  illum  tamen 
toto  corde  diligunt  atque  eius  voluntati  perfectissime 
subditae  sunt,  in  suspicionem  incidere  se  illarum  sorti  ad- 
dici,  quae  a  Deo  radicaliter  sunt  aversae,  eumque  odio 
et  blasphemiis  iugiter  prosequuntur  2? 

Ex  quibus  omnibus  ultimo  deducitur  animas  in  pur- 
gatorio  detentas  magna  pace  et  quiete,  quae  est  caritatis 
fructus,  in  mediis  tormentis,  gaudere,  quae  etiam  a  Deo 
specialissime  diliguntur;  unde  et  nihil  divinae  Maiestati 
gratius  existit,  quam  ut  nos  pro  earum  liberatione  pre- 
ces  fundamus. 

10.  —  Excluditur  falsus  modus  quo  animae  in  pur- 
gatorio  purgari  dicuntur.  —  Hisce  cohaerenter,  facile 
apparet  quam  sedulo  vitandus  sit  falsus  ille  purgatorii 
conceptus,  quo  quis  illius  operationem  ad  hoc  ordinatam 

1.  S.,  App.,  Quaest.    II,   art.  2.  —  2.  De  hoc  agetur  infra.  art.  10. 

concipiat,  ut  voluntatem,  per  spontaneam  poenarum  su- 
sceptionem,  ab  affectu  peccati,  ad  Dei  amorem  paulatim 
protrahat,  ut  ita  huius  vitae  scoriae  purgentur:  quasi  vi- 
delicet  anima  ibi  detenta  non  solum  poenae  reatum 
expiet,  sed  etiam  a  culparum  maculis  gradatim  abluatur. 
Si  enim  ita  foret,  non  esset  ratio  cur  similis  quoque 
purgationis  conceptus  in  inferno  non  obtineret,  cuius 
proinde  poenae,  sicut  poenae  purgatorii,  non  mere  vin- 
dicativae,  sed  medicinales  essent.  Et  hoc  quidem  putamus 
generale  fundameutum  fuisse  illius  positionis,  quae  nunc 
magis  magisque  extenditur,  qua  admittitur  post  mortem 
poeuitudini  locum  adhuc  haberi l.  Denique,  si  poenae  pur- 
gatorii  hunc  effectum  haberent,  scilicet  animas  purgandi, 
vix  esset  unde  poenarum  indulgentiis  aut  aliis  caritatis 
operibus  aliquod  eisdem  beneficium  aut  solamen  adfer- 
rentur. 

11.  —  Modernistarum  figmentum  de  mutabilitate 
voluntatis  post  mortem.  —  Pro  dictorum  coronide,  op 
portune  notabitur,  modernistas,  qui  tantam  ultimis  annis 
confusionem  in  Ecclesia  suscitarunt,  initium  suae  ab  Ec- 
clesia  defectionis,  ut  plurimum,  ex  origeniano  conceptu 
de  universali  quadam  finali  restitutione  sumpsisse :  quod 
signanter  in  casu  Georgii  Tyrrell,  inter  modernistas  acer- 
rimi,  ex  eiusdem  biographia  clare  patescit,  ubi  ille  refer- 
tur,  ex  quadam  sententia  piae  mulieris  Iulianae  North- 
wicensis, 2  occasionem  arripuisse  sententiam  propugnandi 

1.  Quooiroa,  tanquani  falsa  respuenda  sunt  sequentia  verba  Herroanni 
Sohell  (Kathol.  Dogmatik,  B.  III,  2,  p.  787):  Wdre  es  zulassig  mit  deni  Tode 
den  ganz  fremden  Gedanken  zu  verbinden,  an  dem  Abgeschiedenen  gehe 
dabei  sofort  eine  wesentliche  Verdnderung  vor  sich,  tind  zwar  ohne  seine 
freie  Mitbeteiligung,  und  zwar  zu  keinen  anderen  Zweek,  als  uin  die 
Eschatologie  in  Theorie  und  Praxis  mbglichst  einfach  zu  gestalten,  dann 
ist  auch  kein  Grund  mehr  da  um  der  zeitlichen  Siindenstrafen  willen,  um 
der  aussern  Genugtuung  willen  ein  Fegfeuer  anzunehmen.  Der  ration- 
nelle  Grund  des  Fegfeuers  ist  das  Ausgliihen  des  Willens  von  den  Schla- 
cken  des  Diesseit.  —  2.   Revelations  of  divine  Love,  c.  XXXII. 

de  possibili  salute  flnali  omnium  *:  in  qua  etiam  sententia 
hodierni  spiritistae  conveniunt 2.  Quocirca,  quantumvis  do- 
ctrina  de  immutabilitate  sortis  animae  post  mortem  hu 
mano  sensui  videatur  adversa,  sedulo  tamen  retinenda 
est,  cum  fide  simul  et  ratione  demonstretur,  in  volun- 
tate  humana,  post  mortem,  de  lege  Dei  ordinaria,  locum 
amplius  non  esse  mutationi  de  malo  in  bonum,  aut  vice- 
versa  3. 


Articulus  IV.  —  Utrum  animae 

in  purgatorio  detentae  iuvari  possint 

ex  operibus  vivorum. 

i.  —  Sanctorum  communio.  —  Fidei  catholicae  dog- 
ma  est,  Symbolo  Apostolorum  contentum,  sanctos  Ec- 
clesiae  militantis  in  terris  participare  de  eisdem  sacra- 
mentis,  et  signanter  de  eodem  eucharistico  pane ;  eosdem 
vero  ulterius  communicare  cum  sanctis  in  caelo  trium- 
phantibus,  necnon  cum  sanctis  patientibus  in  purgatorio, 
quae  quidem  communicatio  in  bonorum  consortio  con- 
sistit.  Huius  autem  communicationis  ratio  in  caritatis 
vinculo  formaliter  sita  est,  quae  facit  proximum  esse 
quodammodo  unum  nobiscum:  ita  quod  omnes  qui  sibi  in- 
vicem  caritate  connectuntur,  aliquod  emolumentum  ex 
mutuis  operibus,  secundum  mensuram  status  uniuscuius- 
que,  reportant,  quia  etiam  in  patria  unusquisque  gaudebit 
de  bonis  alterius.  Eflicienter  vero,  communio  sanctorum 
pendet  ex  intentione  facientis,  qui  aliqua  opera  ad  hoc 
specialiter  perficit,  ut  talibus  prosint;   unde,  ait  Angeli- 

1.  Autobiography  and  Life  of  George  Tyrrell,  by  M.  D.  Petre, 
Vol.  II,  pp.  112,  seq.  Cf.  supra,  p.  219.  —  2.  Vix  dioi  potest  quanto 
eonatu  eontendant  spiritistae  novam,  ut  aiunt,  revelationem  de  gra- 
duali  post  mortem  purgatione  UDiversaliter  instaurare.  Cf.  The  Unseen 
World,  p.  278.  —  3.  Cf.  delFAnima  umana  separata  dal  oorpo,  o.  IV> 
2   V. 

cus l,  ista  opera  quodammodo  efficiuntur  eorum  pro  quibus 
fiunt,  quasi  eis  a  faciente  collata,  ideoque  eis  valere  pos- 
sunt  ad  impletionem  satisfactionis,  vel  ad  aliquid  huius- 
modi  quod  statum  non  mutat 2. 

2.  —  Solvitur  tacita  difficultas.  —  Obiicienti  quod 
nullus  punitur  pro  malis  alterius,  ergo  nec  unus  iuvatur 
per  bona  alterius,  —  respondetur,  cum  S.  Thoma,  quod 
auferre  alicui  id  quod  ei  debetur,  hoc  directe  iustitiae 
repugnat:  sed  dare  aliquid  alicui,  quod  ei  non  debetur, 
hoc  non  est  iustitiae  contrarium,  sed  metas  iustitiae  ex- 
cedit;  est  enim  liberalitas:  non  autem  posset  aliquis  laedi 
ex  malis  alterius,  nisi  aliquid  ei  de  suo  subtraheretur : 
et  ita  non  convenit,  quod  aliquis  puniatur  pro  peccatis 
alterius,  sicut  quod  emolumentum  percipiat  ex  bonis  al- 
terius  3. 

3.  —  Quaerenti  vero  in  quonam  ista  sanctorum  com- 
municatio  fundetur,  —  respondetur,  primo,  illam  radicari 
in  capite  Christo  4,  ex  quo  omnis  gratia  ad  homines,  im© 
quodammodo  ad  angelos,  derivatur  5;  unde  Christus  nobis 
meruit,  merito  excellentissimo,  primam  gratiam,  resur- 
rectionen  post  lapsum,  perseverantiam  necnon  finalem 
gloriam;  qui  etiam  satisfecit  abundanter  pro  nobis.  Deinde 
praedicta  sanctorum  communio  fundatur  in  hoc  quod,  sub 
capite  Christo,  homines  membra  sunt  unius  corporis  my- 
stici,  secundum  illud  6 :  Multi  unum  co?^pus  sumus  in 
Christo,  singuli  autem  alter  alterius  membra :  unde 
unus  pro  alio  potest  satisfacere,  intercedere,  sacrificium 
offerre  ac  mereri,  merito  non  quidem  de  condigno,  sed 
de  congruo  7. 


1.  Supplem.,  Quaest.  LXXI,  art.  1.  —  2.  Cf.  Cat.  Kom.,  de  IX  Syin. 
art.,  nn.  23  seqq.  —  3.  L.  c,  ad  4™.  —  4.  Eph.,  I,  22,  23.  —  5.  Tr.  de 
Incamat.,  Quaest.,  VIII,  art.  1  et  4.  —  6.  Rora.,  XII,  5.  —  7.  Cf.  tr. 
de  Gratia,  Quaest.    CXIV,  art.  6. 

-4.  —  PROP.  —  Animae  in  purgatorio  detentae, 
fidelium  suffragiis,  potissimum  vero  acceptabili  altaris 
sacrificio,  iuvantur. 

£>.  —  Auctoritas    sacri   Concilii    Tridentini    —    De 

fide  est  haec  propositio,  ipsismet  Concilii  Tridentini  ver- 
bis  concepta  S  ubi  etiam  sequentia  leguntur2:  Si  quis 
diocerit,  Mtssae  sacriflcium  tantum  esse  laudis  et  gra- 
tiarum  actionis,  aut  nudam  commemorationem  sacri- 
ficii  in  cruce  peracti,  non  autem  propitiatorium,  vel 
soli  prodesse  sumenti,  neque  pro  vivis  et  defunctis  pro 
peccatis,  poenis,  satisfactionibus  et  aliis  necessitatibus  of- 
ferri  debere :  A.  S.  —  Ad  hanc  vero  fldem  pertinent  plura, 
sive  ex  Scriptura,  sive  ex  Patribus,  quae  superius  ad  com- 
probandam  purgatorii  existentiam  adduximus  3,  quibus 
tamen  sequentia  adiecisse  non  pigebit,  ad  demonstrandam 
Ecclesiae  hac  in  re  ininterruptam  traditionem. 

6.  —  Sacra  Scriptura.  —  Revera,  huius  consuetu- 
dinis  argumento  est  praxis  olim  vigens,  ab  Apostolo  his 
verbis  recensita  4 :  Quid  faciunt  qui  baptizantur  pro 
mortuis,  si  omnino  mortui  non  resurgunt  ?  ut  quid 
et  baptizantur  pro  illis  ?  Nimirum,  S.  Paulus,  ad  evin- 
cendam  resurrectionem  mortuorum,  de  qua  re  inibi  sol- 
licitus  est,  provocat  ad  consuetudinem  tunc  plurimum 
vigentem,  aut  lustralem  aquam  pro  iis  qui  sine  baptismate 
decesserant,  denuo  percipiendi  5,  aut  opera  poenalia  pro 
eisdem  suscipiendi :  quae  quidem  agendi  ratio,  quidquid 
de  ea  dicatur,  in  utroque  casu,  hac  persuasione  inspira- 
batur,  mortuos   posse  vivorum  bonis  operibus  iuvari  6. 

1.  Sess.  XXV  Deoret.  de  Purgat.  D.-B.,  n.  983.  —  2.  Can.  3  Sess. 
XXII,  Denz.,  950.  —  3.  Vide  supra,  art.  1.  -  4.  1  Cor.,  XV,  29.  — 
5.  Vide  tr.  de  Baptismo,  Quaest..  LXVIII,  art.  2.  —  6.  Dem  Sprachgebrauch 
und  Zusammenhange  am  angemessensten  ist  es,  diese  Worte  sich  taufen 
lassbx  bildlich  fiir  lbiden  zu  fassen,  wie  sie  auch  Christus  (Luo.  XII,  50) 
gefasst  hat ;  denn  darauf  fiihrt  ganz  klar  der  folgende    Vers,  wo  Paulus 

19 

*¥.  —  Ecclesiae  traditio.  —  Ad  perantiquam  Ecclesiae 
praxim  de  precibus  pro  mortuis  fundendis  non  timet  S.  Au- 
gustinus  provocare,  dum  ait  *,  non  parvam  esse  universae 
Ecclesiae,  quae  in  hac  consuetudine  claret,  auctorita- 
tem,  ubi  in  precibus  sacerdotis}  quae  Domino  Deo  ad  eius 
altare  funduntur,  locum  suum  habeat  etiam  commen- 
datio  mortuorum  -.  Haec  autem  consuetudo  ab  ipsis  apo- 
stolis  instituta  est,  ut  testatur  S.  Damascenus,  sic  inquiens 3: 
Discipuli  Satvatoris  et  sacri  Apostoli  in  tremendis 
purisque  et  vivificis  mysteriis,  memoriam  fieri  eorum 
qui  fideliter  dormierunt,  sanorerunt,  01...  Liafrnrai  xov 
ScotfJQO^  xai  fteio».  djiOGTo^oi,  §Jti  tcov  cpQixtcov  xai  dxQav- 

TCOV  Xai  ^COOJtOlCOg    L11JGTT]QLC0V  Llvf|LLT)V  JlOL8ial}ai  TCOV  JtlOTCOV 

xolllt]t}8vtcov  eaeajuaav.  Quod  etiam  patet  per  auctorem 
libri  de  Ecclesiastica  Hierarchia  4,  ubi  ritum  commemo- 
rat  quo  in  primitiva  Ecclesia  pro  mortuis  orabatur ;  qui 
etiam  asserit,  suffragia  vivorum  mortuis  prodesse.  Ergo 
indubitanter  credendum  est  hanc  semper  fuisse  Ecclesiae 
mentem,  vivorum  suffragia   mortuis  revera  prodesse. 

Huius  etiam  traditionis  pignus  habemus  in  Constitu- 
tionibus  Apostolicis,  in  quibus  haec  leguntur5:  Oremus 
pro  fratribus  nostris  qui  in  Christo  requieverunt,  ut 
Deus  summae  erga  homines  caritatis,  qui  animam 
defuncti  suscepit,  remittat  ei  omne  peccatum  volunta- 
rium  et  non  voluntarium,  et  propitius  ac  benevolus  ei 
factus,  collocet  eam  in  regione  piorum  qui  laxati  sunt 
in  sinu  Abrahae,  Isaac  et  Iacob,  cum    omnibus  qui  a 


in  seinem,  Namenfragt:  warum  auch  er  beiden  vollte  zum  eigenen  und 
fremden  Heile,  wenn  keine  Auferstehung  der  Toten,  iiberhaitpt  weine  Fort- 
dauer  des  Leibes  und  der  Secle  wdre  (Cartus.,  Justin.,  Tirin.,  Bellarmin). 
Nach  dieser  Auffassung  spricht  die  Stelle  den  Glauben  der  ersten  Christen 
aus,  dass  man  den  Verstorbenen  durch  Werwe  der  Busse  zu  Hilfe  wom- 
men  wbnne.  los.  Fr.  Allioli,  in  h.  1.  S.  Pauli. 

1.  L.  de  Cura  pro  mortuis  agenda,  c.  I,  n.  3,  t.  VI,  ool.  516,  517.  — 
2.  Cf.  Ibid.,  c.  IV.  iu  fin.  —  3.  In  sermone  de  iis  qui  in  fide  dormierunt,  n.3, 
t.  I,  p.  585.  -   4.  Cap.  ult.  —  5.  L.  VIII,  c.  41.  Apud  Mansi,  t.  I.  col.  587. 

saeculo   condito  placuey^unt   Deo,  ac  eius    voluntatem 
fecerunt,  unde  aufugit  dolor,  tristitia  et  gemitus. 

Quid  plura?  Nonne  in  perantiquis  coemeteriis  chri- 
stianis,  signanter  Romae,  in  coemeteriis  Callisti  et  Do- 
mitillae,  pias  invenire  est  sculptas  vel  pictas  deprecatio- 
nes :  Spiritus  tuus  in  refrigerio ;  Spiritum  tuum  Deus 
refrigeret ;  Vivas  in  Spiritu,  etc. l  ? 

8.  —  Explicita  quorumdam  Patrum  testimonia.  — 
Sed  nec  supervacaneum  erit  quorumdam  Patrum  expli- 
citiora  referre  testimonia,  ut  appareat  quanta  hac  in  re 
sit  conseusio  inter  antiquam  fidem  et  praesentem  Eccle- 
siae  doctrinam.  —  Praeter  Tertullianum,  qui  oblationes 
pro  defunctis  recenset 2,  dignus  est  qui  recitetur  S.  Cy- 
prianus,  qui  in  epistola  ad  clerum  et  plebem  Furnis 
consistentes,  prohibet  quominus  pro  defuncti  Victoris 
anima  suffragia  fiant,  eo  quod  contra  formam  sacrorum 
canonum,  Geminianum  presbyterum  bonorum  suorum 
tutorem  ausus  esset  constituere.  Non  est,  ait 3,  quodpro 
dormitione  eius  apud  vos  fiat  oblatio,  aut  deprecatio  ali- 
qua  nomine  eius  in  ecclesia  frequentetur.  Eiusdem  fidei 
testis  quoque  est  S.  Cyrillus  Hierosolymitanus,  qui  ait  4: 
Deinde  pro  omnibus  generatim  oramus,  qui  inter  nos 
vita  functi  sunt :  maximum  hoc  credentes  adiumentum 
illis  animabus  fore,  pro  quibus  oratio  defertur,  dum 
sancta  et  perquam  tremenda  coram  iacet  victima, 
u.eyicrrn.v  ovr|Giv  JtiatsiJOVTe?  eaecr&ai  tcuc;  ipvxcug,  vtisq  cov 
f\  Mr\oiq  dvacpepeTai,  xf\q  dyiaq  xai  cpoixco8eGT(rrr]c;  Jtpoxei- 
uivr|c;  dvoiaq  5.  Denique  eamdem  Ecclesiae  fidem  resonat 
S.  Isidorus  Hispalensis,  dicens  6 :  Sacrificium  pro  fide- 

I.  Vide  aureum  opusc.  P.  Sixti  Soaglia,  /  Novissimi  nei  Monxt- 
menii  primilivi  della  Chiesa,  Roma,  1910,  pp.  10,  seq.  —  2.  L.  de  Corona 
militis,  3.  8-10.  —  3.  Epist.  I,  al.  LXVL  p.  170.  4.  Catech.  mystag., 
V,  n.  9,  p.  328.  —  5.  Cf.  S.  Epiphan,  Haeresi  LXXV,  quae  est  Aeria- 
norum,  dogmatizantium  non  oportere  orare  pro  mortuis.  —  6.  L.  I  de 
Ecclesiae  Offioiis,  c.  18. 

lium  defunctorum  requie  ofterre,  vel  pro  eis  orare, 
quia  per  totum  orbem  hoc  custoditur,  credimus  quod 
ab  ipsis  Apostolis  institutum  est. 

Quae  cum  ita  sint,  iudicat  cui  lubet,  quanto  ausu  Cal- 
vinus,  ultro  agnoscens  Patres,  per  annos  mille  tercentos, 
suffragia  pro  defunctis  admisisse,  concluserit,  in  hoc  eos 
aliquid  humani  passos  esse,  ideoque  ad  imitationem  non 
trahendum  quod  fecerint  *! 

9.  —  Prob.  rat.  theol.  —  Hanc  autem  veritatem  se- 
quenti  argumento  probat  Angelicus  2:  Caritas,  quae  est 
vita  animae,  quemadmodum  anima  est  vita  corporis,  est 
vinculum  uniens  Ecclesiae  uuiversae  membra,  idest,  non 
solum  homines  qui  adhuc  in  terra  vivunt,  sed  etiam  qui 
iam  decesserunt  3 :  Caritas  enim  nunquam  eorcidit. 
Similiter  mortui  ita  in  memoriis  hominum  viventium 
vivunt,  ut  horum  intentio  ad  eos  dirigi  possit.  Quapropter 
suffragia  vivorum  dupliciter  prosunt  mortuis  sicut  et 
vivis :  scilicet,  propter  caritatis  unionem,  et  propter  in. 
tentionem  in  eos  directam.  —  Non  tamen  sic  eis  valere 
credenda  sunt  vivorum  suffragia,  addit  idem  Angelicus,  ut 
mutari  possint  de  miseria  ad  felicitatem;  sed  valent  ad 
diminutionem  poenae,  vel  aliquid  huiusmodi,  quod  sta- 
tnm  mortui  non  transmutat. 

10.  —  Solvuntur  difficultates.  —  a)  Ex  Sacra  Scri- 
ptura.  —  S.  Paulus  expresse  testatur  4 :  Omnes  nos  mani- 
festari  oportet  ante  tribunal  Christi,  ut  referat  unus- 
quisque  propria  corporis,  prout  gessit;  rursusque  5: 
Opera  enim  illorum  (mortuorum)  sequuntur  illos.  Ergo 
ex  his  quae  post  mortem  hominis  geruntur,  quando  extra 
corpus  erit,  nihil  ei  accrescere  poterit  ex  alicuius  ope- 
ribus. 


1.  Institut.,  1.  III,  o.  10.  —  2.  S.,  Quaest.  LXXl,  art.  2.  —  3.  1  Cor., 
XIII,  8.  —  4.  2Cor.,  V,  10.  —  5.  Apoc,  XIV,  13. 

Respondet  S.  Thomas  S  quod  mortui,  in  hoc  quod  iu- 
vantur  suffragiis  viveutium,  revera  recipiunt  ea  quae 
gesserunt  dum  in  corpore  essent,  quia  ut  sic  iuvari  pos- 
sent,  meruerunt,  hoc  ipso  quod  in  caritate  decesserunt. 
Ceterum,  ambo  isti  textus  sunt  accipiendi  de  finali  retri- 
butione  quae  fiet  in  ultimo  iudicio,  nempe  aeternae  glo- 
riae  pro  bonis,  vel  aeternae  miseriae  pro  malis,  secundum 
merita  vel  demerita  praesentis  vitae  ;  quo  sensu  ait  S.  Au- 
gustinus  2 :  Nihil  te  adiuvabit,  quod  hic  non  feceris. 
Hoc  etiam  sensu  S.  Hieronymus  ait 3 :  Docemur,...  dum 
in  praesenti  saeculo  sumus,  sive  orationibus,  sive  con- 
siliis  invicem  posse  nos  coadiuvari;  cum  autem  ante 
tribunal  Christi  venerimus,  non  Iob,  non  Daniel,  nec 
Noe  rogare  posse  pro  quoquam,  sed  unumquemque 
portare  onus  suum.  Nimirum,  nullius  sancti  precibus 
poterit,  in  ultima  die,  damnationis  sententia  excludi  ab 
eo  qui  in  vita  omiserit  bona  opera  complere. 

11.  p)  Ex  Patribus.  —  S.  Ambrosius  ait4:  Docemur 
ut  non  diutius  inhaereamus  mortuis,  sed  quantum  satis 
est  officii  deferamus. 

Resp.  S.  Ambrosius,  ut  ex  contextu  patet,  agit  tantum 
de  luctu  et  pompa  funebri,  quam  vult  esse  moderatam, 
nec  diutius  protendendam;  unde  nil  habet  contra  mor- 
tuorum  suffragia,  sed  potius  contra  morem  illum  quo- 
rumdam  qui,  luctum  in  dies  ac  menses  protrahunt,  cum 
damno  ceterorum  religionis  ac  pietatis  offlciorum. 

13.  y)  Ex  ratione  theologica.  —  I.  Proficere  ex  opere 
aliquo,  est  eius  qui  in  via  existit.  Atqui  homines  post  mor- 
tem  amplius  viatores  non  sunt.  Ergo  mortui  de  suffragiis 
alicuius  iuvari  non  possunt. 

1.  S.  Quaest.  LXXI,  art.  2,  ad  l^.  __  2.  Seruio  XCVII,  al.  XXI 
de  Verbis  Djmini,  C.  I.  t.  V,  ool.  515.  —  3.  In  Cap.  VI.  ad  Gral.,  v. 
5.  t.  III,  P.  I,  col.  523.  —  4.  L.  I  de  Abrahara,  c.  9,  ad  haec  verba 
Gen.,  XXIII,   3:   Outn  surrexisset  ab  officlo  faneris  t.   I,  col.  398. 


294  TUACTATUS    DE    NOVISSIMIS.    Q.    V,    A.    4. 

Resp.  Trans.  mai.  Dist.  min. :  simpliciter  et  quoad 
omnia,  conc;  secundum  quid,  nego.  Nego  conseq.  et  con- 
seq.  —  Licet  animae  corporibus  exutae  non  sint  simpli- 
citer  in  statu  viae,  tamen  quantum  ad  aliquid  adhuc  sunt 
in  via,  inquantum  earum  progressus  adhuc  retardatur  ab 
ultima  retributione ;  ideoque  non  possunt  ulterius  per 
aliqua  opera  transmutari  secundum  statum  felicitatis  et 
miseriae,  quamvis  quantum  ad  hoc  quod  detinentur  ab 
ultima  retributione,  possint  ab  aliis  iuvari,  quia  secun- 
dum  hoc  adhuc  sunt  in  via  l. 

II.  Nullus  iuvatur  ex  opere  alterius,  nisi  sit  aliqua 
vitae  communicatio  inter  eos.  Atqui  nulla  communicatio 
est  mortuorum  ad  vivos.  Ergo  suffragia  vivorum  non  pro- 
sunt  mortuis. 

Resp.  Conc.  mai.  Dist.  min:  nulla  communicatio  ope- 
rum  civilium;  conc. ;  operum  spiritualium,  nego.  Nego 
conseq.  et  conseq.  — Quamvis  communicatio  civilium  ope- 
rum  nequeat  esse  mortuorum  ad  vivos,  quia  mortui  extra 
vitam  civilem  sunt,  potest  tamen  communicatio  inter  eos 
esse  quantum  ad  opera  vitae  spiritualis,  quae  est  per  ca- 
ritatem  ad    Deum,  cui  mortuorum  spiritus  vivunt  2. 

III.  Incertum  nobis  est,  an  mortui  pro  quibus  oramus 
sint  in  purgatorio.  Ergo  frustra  pro  eis  oramus. 

Resp.  Nulla  nostra  oratio  remanet  frustranea;  primo 
enim  semper  nobis  prodest  ad  cumulum  pietatis;  deinde,  si 
non  prodest  ei  pro  quo  illam  fundimus,  prodest  alteri,  secun- 
dum  Dei  applicationem;  ceterum,  monet  opportune  S.  Au- 
gustinus,  melius  supererunt  ista  quibus  nec  obsunt  nec 
prosunt,  quam  eis  deerunt  quibus  prosunt  3. 

IV.  Si  quis  decedens  disponat  tot  suffragia  pro  se  fieri, 
quibus  absolutis  tota  eius  poena  aboleri  deberet,  posito 
quod  huiusmodi  suffragia  differantur  quousque  ille  poe- 
nam  evaserit,  nihil  ei  proderunt :   non  enim  potest  dici 

1.  Ad  3m.  —  2.  Ad  4m.  —  3.  L.  de  cura  pro  mortuis  agenda,  oap. 
XVIII,  n.  22,  t.  VI,  ool.  530. 

quod  prosunt  antequam  fiant ;  postquam  autem  sunt 
facta,  eis  amplius  non  indiget,  quia  iam  poenas  evasit. 
Ergo  suffragia  existentibus  in  purgatorio  non  prosunt. 

Resp.  Qui  disponit  suffragia  pro  se  fieri,  eorum  fru- 
ctum  quantum  ad  efficaciam  quae  est  ex  opere  operantis 
principaliter  agentis,  percipit,  etiamsi  non  statim  fiant, 
id  est  statim  meritum  obtinet  bonae  suae  dispositionis; 
differtur  autem  fructus,  tam  qui  esset  ex  opere  operato 
suffragiorum,  quam  qui  esset  ex  opere  exequentis  4.  Si- 
militer,  ait  Sylvius  2,  quando  per  amicos  vel  executores 
differtur  elar^itio  eleemosynae  quam  quis  ante  mortem 
ordinavit  fieri,  is  qui  ordinavit  eam  fieri,  non  obstante 
executorum  mora,  meritum  suae  bonae  voluntatis  ac  dis- 
positionis  percipiet,  eo  quod  illud  principaliter  dependet 
ex  bona  voluntate  et  intentione  iubentis;  sed  quantum  ad 
effectum  eleemosynae,  ex  ista  dilatione  patietur  detri- 
mentum.  Nec  hoc  inconvenit ;  quia  licet,  quantum  ad  aeter 
nam  retributionem,  nullus  defraudetur  nisi  per  propriam 
«ulpam,  in  temporalibus  tamen  aliquis  defraudari  potest  per 
culpam  alterius,  poena  autem  purgatorii  temporalis  est. 
Ex  quo  patet,  concludit  idem  Sylvius,  executoribus  non 
licere  differre  distributiones  eleemosynarum,  nisi  forte 
ad  modicum  tempus, ad  hoc  ut,  puta,  res  defuncti  vendantur 
pluris,  et  ita  plures  sint  eleemosynae  distribuendae  3. 

13.  —  Corollarium.  —  Ex  hoc  sequitur  perperam 
illos  ratiocinari,  qui  censent  nihil  de  se  referre,  utrum 
suffragia  pro  defunctis  differantur,  eo  quod,  aiunt,  Deus 
statim  praemiari  potest  orationes  quas  praevidet  pro  illis 
in  futurum  fundendas :  nam,  ut  advertit  S.  Thomas  4, 
quantum  ad  eflicaciam  suffragiorum  quae  est  eoo.  opere 


1.  Art.  6.  —  2.  Ia  h.  1.  —  3.  Cf.  S.  Thom.,  Quodl.  VI,  art.  13 
«t  14.  —  4.  Art.  6,  ad  4m.  Huio  animadversioni  sedulo  atteudant. 
quibus  munus  inoumbit  missas  vel  alia  suffragia  pro  defunotis,  ex  fun- 
datione,  vel  ex  alia  ohligatioue,  persolvendi. 


296  TKACTATUS    DE    NOVISSIMIS.    Q.    V,    A.    4. 

operato,  vel  ex  opere  operante  exequentis,  (defunctus) 
non  consequitur  fructum,  antequam  suffragia  fiant. 

14.  —  Quaestio  I.  —  Utrum  suffragia  per  pecca- 
tores  facta  mortuis  prosint  ? 

Resp.  Licet  suffragia  per  peccatores  facta  non  tantum 
prosint  mortuis,  quantum  prodessent  si  per  iustos  fierent, 
nihilominus  prodesse  credenda  sunt,  primo,  quantum  ad 
opus  operatum,  ut  est  sacrificium  altaris,  quod  sicut  sa. 
cramenta  Ecclesiae,  ex  seipso  efficaciam  habet ;  secundo, 
quantum  ad  opus  operantis  ipsius  Ecclesiae,  cuius  per- 
sonam  gerit  sacerdos  iniquus  suffragia  faciens ;  tertio, 
propter  caritatem  principalis  agentis,  scilicet  Dei,  qui 
suffragia  fieri  disposuit l.  Quocirca  et  peccatores  possunt 
indulgentias  pro  mortuis  lucrari 2. 

15.  —  Quaestio  II.  —  Utrum  suffragia  quae  a  vivis 
pro  ^mortuis  fiunt,  facientibus  prosint  ? 

Resp.  Afflrmative,  attento  scilicet  merito  vitae  aeter- 
nae,  si  nempe  opus  illud  procedat  ex  radice  caritatis ; 
attento  vero  debito  satisfactionis,  ita  suffragium  prodest 
ei  pro  quo  fit,  ut  non  absolvat  facientem  a  debito  poenae 
propriae.  Huius  ratio  est,  quia  oportet  opus  satisfactorium 
adaequari  reatui :  sed  reatus  duorum  peccatorum  maio- 
rem  requirit  satisfactionem,  quam  reatus  unius  3. 

1€».  —  Quaestio  III.  —  An  melius  sit  ut  quis  satis- 
faciat  per  se  quam  per  alios  ? 

Resp.  In  hac  vita,  utique,  melius  est  ut  quis  satisfa- 
ciat  per  se  quam  per  alium,  quia  qui  satisfacit  simul  me- 
retur,  sibique  maiorem  gloriam  comparat ;  in  purgatorio 
autem,  ubi  cessat  meritum,  melius  est  cito  liberari,  quam 
diutius  poenas  sustinere  4.  Huc  pertinet  sequens  damnata 
propositio  Lutheri5:  Animae  ex  purgatorio  liberatae 
minus  beantur,  quam  si  per  se  satisfecissent. 

1.  Art.  3.  —  2.  Cf.  tr.  de  Pobnit.,  P.  II,  Q.  V,  art.  9,  n.  8.  —  3.  Art.  4. 
—  4.  Fr.  Sylv.,  in  h.  1.    -  5.  Est  40*  inter  condemn.  a  Leone  X,  D.-B.,  n.  780. 

Articdlus  V.  —  Utrum  Sancti  et  Angeli 
defunctis  in  purgatorio  existentibus  subveniant. 

1.  —  Ratio  articuli.  —  Acto  de  suffragiis  a  viventi- 
bus  pro  mortuis  oblatis,  sequitur  ut  investigetur  utrum 
beati  quoque  et  angeli  in  caelo  regnantes  eisdem  opitu- 
)ari  valeant :  cuius  dubitationis  ratio  in  hoc  reposita  est,. 
quod  cum  sint  comprehensores,  pati  amplius  non  possunt, 
ideoque  incapaces  sunt  pro  aliis  satisfaciendi.  —  Cui 
tamen  respondendum  est 

2.  —  PROP.  —  Sancti  et  Angeli  suis  orationibus 
animabus  in  purgatorio  detentis  subvenire  possunt. 

3.  —  Prob.  —  Veritas  haec  resultat  ex  nexu  caritatis 
iuter  Ecclesiam  triumphantem  et  patientem:  unde  etiam  in 
Missa,  sanctorum  suffragium  imploratur,  his  verbis  :  Deusy 
veniae  largitor,  et  humanae  salutis  amator,  quaesu- 
mus  clementiam  tuam,  ut...  BeataMaria  semper  Vir- 
gine  inte?*cedente,  cum  omnibus  sanctis  tuis,  ad  per- 
petuae  beatitudinis  consortium  (animas  defunctorum) 
pervenire   concedas  l. 

•4.  —  Intercessio  Beatae  Virginis  pro  defunctis.  — 
Rite  autem  primo  loco  recensetur  gloriosissima  Virgo, 
quae  eos  post  mortem  non  derelinquit ,  quos  in  vita  ma- 
terno  fovit  affectu :  quo  pertinet  id  quod  apud  plures  pios 
auctores  legitur,  nempe  quibusdam  solemnioribus  anni 
temporibus,  Mariam  animas  in  purgatorio  detentas  aut 
totaliter  liberare,  aut  saltem  in  poenis  misericorditer 
sublevare  ~.  Denique,   ad   hoc  referri  potest  celebre  pri- 


1.  Orat.  in  Missis  quotidianis  Def.  —  2.  Cf.  Gerson.,  tract.  IV" 
super  Magnificat,  Opp.,  t.  IV,  p.  287 ;  Revelat.  S.  Birgittae,  1.  VI, 
c.   10  ;  t.  II,  p.    16 ;  Dionys.  Cartus.,  Sermo  I  in   solemnitate  AssumpU 

vilegium  sabbatinum,  quod  fertur  a  Ioanne  XXII,  per 
Bullam  sic  dictam  sabbatinam,  3  Martii  1322,  promulga- 
tum,  quo  confratribus  societatis  de  Monte  Carmelo,  qui 
Mariam  in  vita  devote  coluerint,  liberatio  a  poenis  pur- 
gatorii  sabbato  eorum  obitum  consequente  promittitur  *. 

5.  —  Qua  ratione  Sancti  animabus  in  purgatorio 
opitulantur.  —  Dupiici  autem  modo  dicendi  sunt  Sancti 
animas  in  purgatorio  detentas  adiuvare:  primo,  offerendo 
pro  ipsis  satisfactiones,  non  quidem  actuales,  cum  eorum 
status  cum  expiatione  aut  merito  sit  iucompossibilis,  sed 
superabundantes  huius  vitae  satisfactiones,  quae  licet  the- 
sauro  Ecclesiae  iam  sint  incorporatae,  adhuc  tamen  suae 
ita  manent,  ut  de  eis  ad  libitum  disponere  valeant.  — 
Secundo,  per  hoc  quod  a  Deo  impetrant  ut  quosdam  fi- 
deles  viventes  moveat  ad  satisfaciendum  pro  defunctis ; 
quod  quidem  incongrue  non  dicitur:  cum  enim  misericors 
Deus,  utique  posset,  ex  infinito  Christi  satisfactionum  the- 
sauro,  tantum  haurire,  quantum  ad  cuncta  animarum  in 
purgatorio  patientium  debita  persolvenda  sufficeret,  hoc 
tamen  non  facit,  quo  clarius  reluceat  et  sua  iustitia,  et 
sanctorum  charitas,  tum  eorum  qui  in  caelo  Deum  exo- 
rant  ut  nos  ad  benefaciendum  animabus  excitet,  tum  eo- 
rum  qui  in  terra  divino  instinctui  respondentes,  pro  illis 
animabus  poenalia  opera  suscipiunt  2. 

6.  —  Quaestio  I.  —  Utrum  Sancti  solis  suis  oratio- 
nibus  obtinere  possint  liberationem  animarum  in  pur- 
gatorio  existentium  ? 


B.  M.  V.  ;  t.  XXXII,  p<  320  ;  S.  Alphons.  Ligor.,  Gloires  <\e  Marie, 
P.  I,  c.  8,  §  2.  Vide  etiam  tr.  de  B  ma  Virgine  Makia,  P.  IIIr  e.  I, 
a.  4,  n.  20.  p.  579. 

1.  Cf.  Decretutu  Pauli  V,  15  Febr.,  1615,  quod  a  S.  Cougr.  Indulg. 
recognitum  est  1  Dec,  1886.  Cf.  de  hao  re  J.  B.  Terrien,  La  Mere  dh 
Dieu,    Mere    des    Hommes,  t.  IV,  p.  332.      —    2.  Cf.  Al.  Ad.    Paquot, 
Disp.  VIII,  Quaest.    IV,    art.    3,    p.    403.    Cf.  etiam  J.  B.  Terrien,  Op 
cit.,  1.  c,  p.  320. 

Huic  quaestioni  diversi  diversam  dant  responsionem. 
Imprimis  Bellarmino  visum  est  nos  posse  solis  orationi- 
bus,  exclusa  omni  satisfactione,  animabus  in  purgatorio 
opitulari  *.  Ad  eamdem  sententiam  inclinasse  videtur 
Suarez  2,  dum  illam  vocat  piam,  probabilem  et  for- 
san  veram  sententiam,  licet  addat  eam  valde  incer- 
tam  et  in  ratione  parum  fundatam :  et  revera,  quod 
parum  haec  sententia  sit  fundata,  apparet:  nam,  si  nequi- 
mus  solis  nostris  orationibus  obtinere  pro  nobis  ipsis  li- 
berationem  a  poeuis  peccatis  debitis,  multo  minus  id  pro 
defunctis  consequi  valemus,  cum,  ceteris  paribus,  eo  ef- 
ficacior  sit  oratio,  quo  quis  pro  seipso  orat.  Alii,  denique, 
cum  Theophilo  Raynaudo 3  distinguentes  inter  orationes  via- 
torum  et  orationes  comprehensorum,  praedictam  potesta- 
tem  primis  concedunt,  secundis  denegant. 

"?.  —  Responsio.  —  At  verior  responsio  est,  ut  dica- 
tur  non  posse  sive  viatores,  sive  comprehensores,  animabus 
illis  liberationem  aut  sublevamen  solis  orationibus  im- 
pertiri :  quia,  cum  divina  misericordia  nunquam  operetur 
praetermissis  iuribus  iustitiae,  ad  iustitiam  vero  pertineat 
ut  debita  persolvantur,  sive  propria,  sive  vicaria  eorum- 
dem  expiatione,  ideo  vane  quis  expectaret  ut  sola  impe- 
tratoria  virtute  orationem  ut  sic  consequente,  sibi  aut 
aliis  debita  relaxarentur. 

Dicendum  est  ergo  Sanctos  liberationem  aut  subleva- 
men  suis  orationibus  animabus  in  purgatorio  impetrare, 
in  quantum  illae  cum  satisfactionibus  intime  connectun- 
tur.  Possunt  autem  connecti  multipliciter :  primo,  viven- 
tium  orationes  semper  de  se  comitatur  aliqua  corporis 
afflictio  aut  poenalitas,  quae  profecto  animabus  potest 
applicari ;    secundo,  homines  viatores  et   beati   in  caelo 


1.  De  Purgat.,  1.  II,  c.  15.  —  2.  De  Sacramento  Poenitentiae, 
I).  XLVIII,  8.  5,  p.  504,  Ven.,  1748.  —  3.  Scapulare  Marianum,  Quaest. 
V,  Opp.,  t.   VII,  p.  289. 

possunt  orare  Deum  ut  animabus  applicet  suas  aut  aliorum 
Sanctorum,  et  maxime  Christi  ac  Beatae  Virginis,  satis- 
factiones,  vel  ut  aliquem  interne  excitet  ad  eis  per  su- 
scepta  opera  poenalia  subveniendum. 

8.  —  Quaestio  II.  —  Utrum  angeli  animas  in  pur- 
gatorio  sublevent,  eas  visitando  ? 

Resp.  Afflrmative;  et  quidem  illuc  mitti  possunt  sive 
a  Deo,  sive  a  Beatissima  Virgine,  sive  ab  aliquo  superiori 
sancto,  ita  tamen  ut,  quia  in  divinis  ministeriis  est  mul- 
tiplex  gradus  l,  hinc  superiores  angeli  mittantur  ad  su- 
periores  animas,  inferiores  ad  inferiores.  Cum  autem 
omnis  favor,  etiam  qui  animabus  in  purgatorio  provenit, 
intercessioni  Deiparae,  quae  est  omnipotens  in  suppli- 
cando  2,  tandem  adscribi  debeat,  hinc  dici  potest  angelos 
qui  patientibus  animabus  succurrunt,  ab  eadem  gloriosa 
Deipara  mitti. 

Ulterius  vero  quaerenti  quomodo  angeli  animabus  illis 
subveniunt,  respondetur  id  eos  praestare  vel  illis  annun- 
tiando  proximam  liberationem,  vel  illas  utcumque  illu- 
minando  circa  Christi  et  Mariae  erga  eas  amorem, 
necnon  circa  gaudia  infinita  paradisi. 

9.  —  Quaestio  III.  —  Utrum  Sancti  praesentialiter 
ad  purgatorium  accedant  ad  animas  confortandas  f 

Resp.  Negative ;  non  euim  ad  Sanctos,  sed  ad  Angelos 
proprie  pertinet  mitti  ad  officia  complenda  solandi  ac 
illuminandi,  iuxta  illud  S.  Pauli  3:  Nonne  omnes  (angeli) 
sunt  administratorii  spiritus,  in  ministerium  missi,  etc. 
Signanter  vero  advertitur  quod,  si  quidem  concedendum 
videretur  sanctos  interdum,  ex  divina  dispensatione,  ad 
purgatorium  praesentialiter  accedere,  nullo  tamen  pacto 


1.  1,  Quaest.  CXII,  art,  2,  ad  4™.  -  2.  Cf.  tr.  de  B.  M.  V.,  P.  III, 
o.  I  art.  4,  n,  11,  p.  567.  —  3.  Hebr.,  I,  14.  Vide  tr.  de  Angklis  P.  II, 
Quaest.  CXII,  Prol.,  n.  2,  et  art.  2,  n.  1. 

admittendum  foret,  eos  qui  iam  cum  corporibus  suis 
surrexerunt,  posse  ab  animabus  videri  visione  corporali, 
cum  hae  sensibus  careant. 

lO.  —  Solvitur  tacita  difficultas.  —  Obiicienti  verba 
Ioannis  XXII  *,  quibus  inducitur  Beata  Virgo  Maria  ita 
confratres  carmelitas  allocuta :  Ego,  Mater  gloriosa, 
descendam  sabbato  post  eorum  mortem,  et  quos  in- 
venero  in  purgatorio,  liberabo,  et  eos  in  montem  san- 
ctum  vitae  aeternae  reducam,  —  respondetur,  imprimis 
de  huius  Bullae  authenticitate  non  sine  ratione  dubitari 2; 
deinde  certe  verba  illa  intelligenda  esse  sub  luce  decreti 
Pauli  V  3,  quod  illa  verba  interpretatur  de  prompta  libe- 
ratione  illarum  animarum  ab  igne  purgatorii,  praeter- 
missis  descensu  Beatae  Virginis  ad  illum  locum,  necnon 
taxatione  temporis,  scilicet  quod  haec  liberatio  sabbato 
mortem  sequente  obtinere  debeat :  quo  quidem  sensu  so- 
lum  permittitur  concionatoribus  privilegium  illud  evul- 
gare  4. 

Nec  siue  ratione  negatur  Beatam  Virginem  ad  purga- 
torium  personaliter  accedere:  nam,  ut  advertit  Theophilus 
Raynaudus  5,  non  videtur  conveniens  glorioso  Deiparae 
statui,  ut  tam  facile  et  saepe  caelum  relinquat,  ut  ad  te- 
nebrosum  purgatorii  carcerem  sese  conferat.  Quae  etiam 
ratio  est,  cur  communiter  docetur  sanctorum  apparitiones 

1.  In  Bulla  sic  diota  Sabbatiua,  3  Mart.,  1322.  —  2.  Vide  Bene- 
diot.  XIV,  De  Festis  B.  M.  V.,  1.  II,  o.  VI,  de  festo  B.  V.  de 
Moute  Carruelo,  n.  5.  —  3.  15  Febr.,  1615.  —  4.  Deoreti  verba  sunt: 
Patribns  Carmelitanis  permittatur  praedicare,  qttod  popxdus  Christianus 
possit  pie  credere  de  adiutorio  animarum  Fratrum  et  Confratrum  in 
eharitate  decedentium,  qui  in  vita  habitum  gestaverint,  et  castitatem  pro 
suo  statu  coluerint,  officiumque  parvum  recitaverint,...  suis  intercessioni- 
bus  coniinuis,  suisque  suffragiis  et  merifis,  et  speciali  protectione  posl  eo- 
rum  transitum,  praecipue  in  die  Sabbati  (qui  dies  ab  Ecclesia  eidem  Bea- 
tae  Virgini  dicattis  est)  adiutxiram.  Congruunt  cum  hoo  deoreto  leotiones 
officii  B.  M.  V.  de  Monte  Cai-melo  in  Breviario  Romano.  —  5.  Soapu- 
lare  Marianum,  p.  289,  1.  supra  cit.,  sc.  n.  4,  nota  4. 

impersonales    esse,    scilicet   compleri,  assumptis   ad  eos 
repraesentandos  imagine  aut  symbolo. 

11.  —  Quaestio  IV.  —  Utrum  animae  defunctorum 
suis  a  Deo  orationibus  obtinere  possint  propriam  a 
poenis  purgatorii  liberationem? 

Non  facilis  est  huius  dubii  solutio,  rationibus  pro  utra- 
que  parte  militantibus  :  nirnirum,  hinc  quidem  afflrman- 
dum  videretur;  quia  si  nos  animas  in  purgatorio  oratio- 
nibus  nostris  iuvamus,  quidni  illaemet  seipsas  hoc  modo 
iuvare  possunt  ?  Illinc  vero,  si  orando  animae  illae  li- 
berationem  a  Deo  valent  consequi,  tunc  concludendum 
est  cito  vacuari  debere  purgatorium,  cum  nulla  profecto 
sit  anima  quae  sui  liberationem  vehementer  non  exoptet, 
ac  proinde  Deum  pro  se  fervide  non  exoret. 

13.  —  Responsio.  —  Porro,  omnibus  mature  per- 
pensis,  contra  Sylvium  et  nonnullos  theologos l,  responden- 
dum  censemus  negative.  Revera,  imprimis,  oratio  illarum 
animarum  pro  ipsis  satisfactoria  esse  non  potest,  cum  sint 
in  termino ;  atqui  diximus  remissionem  poenae  non  fieri 
solius  orationis  virtute,  seclusa  satisfactione.  Sed  nec  con- 
gruit  ut  dicatur  praefatas  animas  Deum  orare  posse  ut 
sive  ille,  per  se,  Christi  et  Sanctorum  superabundantes 
satisfactiones  eis  applicet,  sive  pios  fideles  excitet  ad  sa- 
tisfactionem  pro  eis  Deo  exhibendam  :  —  nam,  cum  earum 
voluntas  sit  perfecte  conformis  divinae  voluntati,  ipsaemet 
vero  probe  sciant  se  esse  a  Deo  poenis  purgatorii  iuste 
condemnatas,  hinc  primus  voluntatis  earuni  motus  debet 
esse  ut  poenas  illas  per  sese  subeant ;  secus  enim  non 
plene  divinae  voluntaticonformesevaderent.  Quocircaaliud 
est  quod  nos  vel  Sancti  in  caelo  regnantes,  pro  miseri- 
cordiae  affectu,  pro  illis  animabus  solvimus,  aliud  quod 
illae  iustitiae  normam  secutae  praestare  debent :   nimi- 

1.  In  S.,  Quaest.  LXXI,  art.  2,  Ceterum,  eto. 

rum,  cum  ex  fide  sciamus  Deum  nostras  supplicationes 
ac  satisfactiones  libenter  pro  illis  animabus  acceptare, 
eius  voluntati  conformiter  agimus,  pro  eisdem  satisfa- 
ciendo  vel  orando,  ut  eis  aliquid  de  thesauro  Ecclesiae 
applicetur ;  quia  vero  animae  illae,  regulariter  loquendo, 
per  se  deberent  poenam  sibi  impositam  solvere,  hinc  in- 
convenit  ut  orent  Deum  quatenus  ille  sibi  tempus  purga- 
tionis  abbreviet  l. 


Articulus  VI.  —  TJtrum  orationes  Ecclesiae, 
sacrificium  altaris  et  eleemosynae  prosint  defunctis. 

1.  —  Ratio  articuli.  —  Nostra  hic  intentio  est,  com- 
mentari  sequentia  verba  S.  Augustini,  quibus  ille  suf- 
fragia  pro  defunctis  ad  tria  praedicta  capita  reducit.  Non 
existimemuSy  ait  ille  2,  ad  mortuos  pro  quibus  curam 
gerimus,  pervenire,  nisi  quod  pro  eis,  sive  altaris,  sive 
orationum,  sive  eleemosynarum  sacrificiis  solemniter 
supplicamus :  quamvis  non  pro  quibus  fiunt  omnibus 
prosint,  sed  iis  tantum  quibus,  dum  vivunt,  compara- 
tur  ut  prosint. 

2.  —  PROP.  —  a)  Sacrificium  altaris,  eleemosynae 
et  orationes  operantur  quasi  praecipua  mortuorum 
subsidia ;  p)  quamvis  quaecumque  alia  bona  opera,  quae 
ex  charitate  fiunt  pro  defunctis,  eis  valere  credenda  sint. 

3.  —  Prob.  ia  Pars.  —  Vivorum  suffragia  defunctis 
prosunt,  secundum  quod  uniuntur  invicem   charitate,  et 

1.  Hio  reoen8eri  potest  pulcra  paraphr«sis  orationis  doininioae, 
quam  Aligherius  in  ore  animarum  in  purgatorio  detentarum  ponit :  O 
Padre  nostro,  che  ne'  cieli  stai,  etc.  (Purg.,  cant.  XI,  vers.  1,  seqq.)  :  ex 
qua  utique  non  necessario  deducitur,  animas  illas  liberationem  a  poenis 
purgatorii  pro  sese  petere.  —  2.  L.  de  Cura  gerenda  pro  mortuis, 
c.  XVIII,  n.  22,  t.  VI,  col.  530. 

secundum  quod  intentio  viventis  fertur  in  mortuos.  Atqui 
ad  charitatem  praecipue  pertinet  sacramentum  Euchari- 
stiae,  quod  est  sacramentum  ecclesiasticae  unionis,  Chri- 
stum  continens,  in  quo  tota  Ecclesia  unitur  et  consolidatur ; 
inter  eflfectus  charitatis  autem  eminet  eleemosyna.  —  Ex 
parte  vero  intentionis  in  mortuos  directae,  praecipuum 
opus  est  oratio,  quae  secundum  suam  rationem  directius 
respicit  ad  id  pro  quo  oratur.  Ergo  sacrificium  altaris, 
eleemosynae  et  orationes  sunt  praecipua  mortuorum 
subsidia  l. 

4.  —  Solvitur  tacita  difficultas.  —  In  diversis  missis, 
est  idem  sacriflcium  altaris ;  si  ergo  sacrificium  compu- 
tatur  inter  suffragia,  et  non  missa,  videtur  quod  tantun- 
dem  valeat  quaecumque  missa  pro  defuncto  dicatur,  sive 
de  Beata  Virgine,  sive  de  Spiritu  Sancto,  vel  quaecumque 
alia;  quod  videtur  esse  contra  Ecclesiae  ordinationem, 
quae  specialem  missam  pro  defunctis  instituit. 

Respondet  S.  Thomas  2,  quod  in  officio  missae,  non 
solum  est  sacrificium,  sed  etiam  sunt  ibi  orationes :  et 
ideo  missae  suffragium  continet  ista  duo,  scilicet  oratio- 
nem  et  sacrificium.  Ex  parte  ergo  sacrificii  oblati,  missa 
aequaliter  prodest  defuncto,  de  quocumque  dicatur,  et 
hoc  est  praecipuum  quod  fit  in  missa ;  sed  ex  parte  ora- 
tionum  magis  prodest  illa,  in  qua  sunt  orationes  ad  hoc 
determinatae.  Attamen  defectus  iste  recompensari  potest 
per  maiorem  devotionem,  vel  eius  qui  dicit  missam,  vel 
eius  qui  iubet  dici,  vel  iterum  per  intercessionem  sancti, 
cuius  suffragium  in  missa  imploratur.  —  Ceterum,  atten- 
dendum  est,  ait  Sylvius 3,  ad  rubricas  generales  Missalis 4, 
ubi  cum  habetur  quod  missae  votivae  dici  possunt  ad  li- 
bitum  sacerdotis  privatim  celebrantis,  quando  non  est 
duplex,  additur  tamen  id  non  esse  passim  faciendum,  sed 

1.  S.,  Quaest.  LXXI,  art.  9.  —  2.  Ad  55»,  litt.  ad  —  3.  H.  1.  — 
4.  §  IV. 

•quoad  fieri  potest,  missam  debere  convenire  cum  offlcio 
diei,  quando  duplex  est  aut  dominica. 

£>.  —  Secunda  pars  evincitur  auctoritate  S.  Gregorii 
Magni  et  S.  Ioannis  Damasceni,  quorum  prior,  inter  de- 
functorum  subsidia,  connumerat  etiam  ieiunium  a  co- 
gnatis  susceptum  4 ;  alter  vero  docet  ceras  et  oleum  et 
cetera  huiusmodi  pro  defunctis  offerri 2.  —  Sed  recolen- 
dum  est  quod,  in  eo  qui  satisfacit  pro  altero,  id  quod  for- 
maliter  requiritur,  non  tam  est  poena  ipsa,  quam  ut  ef- 
fectus  satisfactionis  ad  hunc  perveniat ;  unde,  etsi  ieiu- 
nium  magis  poenale  sit  quam  eleemosyna  et  oratio,  et 
sic  magis  de  se  expiet  reatum  satisfactionis  in  quantum 
est  medicina,  defunctis  tamen  non  prodest,  nisi  indirecte, 
ratione  scilicet  charitatis  et  intentionis  quae  in  defunctos 
dirigitur.  Similiter  nec  candelae  nec  oleum  defunctis 
prosunt,  nisi  in  quantum  sunt  eleemosynae  datae  in  cul- 
tum  Dei  vel  in  usum  Ecclesiae,  oleum  enim  et  cera  in 
holocaustum  adhibentur  3. 

6.  —  Quaestio  I.  —  Utrum  cultus  exequiarum  pro- 
sit  defunctis  ? 

Resp.  Prodest  et  vivis  et  defunctis.  Et  quidem,  vivis 
prodest,  dum  per  ,humani  corporis  sepulturam,  nec  ca- 
daverum  putrediue  viventium  oculi  offenduntur,  nec  foe- 
toribus  eorum  sensus  inficiuntur;  confirmantur  quoque 
in  fide  resurrectionis,  videntes  defunctorum  corpora  non 
viliter  abiici,  sed  pie  ac  religiose  humari.  Defunctis  quo- 
que  prodest,  non  quasi  mortuis  corporibus  aliquis  sensus 
insit,  aut  anima  quietem  percipere  non  possit  si  corpus 
insepultum  maneat,  ut  tenebant  pagani;  sed  quia  inspi- 
cientes  monumenta,  memoriam  retinent  defunctorum,  et 
pro  ipsis  orant.  Quod  si  exequiae  fiant  in  loco  sacro,  magis 

1.  Legitur  in  Decret.,  13,  Quaest.  II,  o.  22.  —  2.  Sermo  de  Dor- 
«uientibus,  a  med.  —  3.  Ad  lm,  2m  et  6m. 

•       20 

prosunt  propter  preces  quas  Ecclesia  in  solemni  dedica- 
tione  coemeterii  fundit,  necnon  propter  suffragia  Sancti 
qui  est  patronus  illius  loci,  aut  eorum  qui  loco  illi  sacro 
deserviunt. 

Ad  rem  hanc  pertinet  praxis  antiquitus  vigens,  qua 
fideles  curabant  ut  sua  corpora,  post  mortem,  prope  mar- 
tyrum  tumulos,  seu,  ut  aiebant,  ad  martyres,  ad  sanctos, 
ante,  retro  martyres  collocarentur ;  de  qua  re  exempla 
habemus  in  S.  Paulino  Nolano,  qui  reliquias  filioli  Celsi 
prope  martyres  transferri  curavit  l,  necnon  in  Constan- 
tino  magno,  qui  inter  monumenta  in  Basilica  Apostolis 
Constantinopoli  erecta  sepeliri  voluit,  confidens  eorum 
memoriam  sibi  esse  profuturam  2.  Non  video,  ait  S.  Augu- 
stinus  3,  quae  sunt  adiumenta  mortuorum,  nisi  ad 
hoc  ut  dum  recolunt  ubi  sint  posita  eorum  quos  dili- 
gunt  corpora,  eisdem  Sanctis  illos  tanquam  patronis 
susceptos  apud  Dominum  adiuvandos  orando  com 
mendent. 

■7.  —  Utilitas  alicuius  cultus  pro  mortuis.  —  Igitur, 
utilis  res  est,  cultum  aliquem,  moderatum  tamen,  in 
ipsis  exequiis  adhibere,  tum  propter  vivorum  solatia,  tum 
ut  adspicientes  ad  compassionem  et  consequenter  ad  oran- 
dum  pro  defuncto  excitentur,  unde  nvonumentum  a  mo- 
nendo  dicitur.  Curatio  funeris,  ait  S.  Augustinus  4,  con- 
ditio  sepulturae,  pompa  exequiarum,  magis  vivorum 
solatia  sunt,  quam  subsidia  mortuorum.  Maxime  vero 
curandum  est  ut,  ex  sumptibus  funeris,  vel  pauperes 
fructum  percipiant,  vel  ecclesiae  ornatus  promoveatur  :  sic 
enim  sepultura  inter  ceteras  eleemosynas  computabitur  5* 

1.  Poem.  XXXIV,  vers.  605,  seqq.  Migne.  LXI,  689.  —  2.  Euseb.,  in 
Vita  Constant.,  1.  IV,  0.  60.  Migne,  XX,  1 1 10,  seqq.  —  3.  L.  de  Oura  gerenda 
pro  mortuis,  e.  IV,  n.  6,  t.  VI,  eol.  519.  —  4.  L.  de  Cura,  etc.,  0.  II. 
—  5.  S.,  1.  e.,  ar$.  11.  Hue  pertinet  usus  antiquus,  in  quibusdHm  regioni- 
bus  existens,  aoervum  lapidum  in  oonicam  formam  illis  locis  oollooandi, 
ubi  mortem  aliquis  incurrerit :  qui  aoervus  celtice  cairn  appellatur. 

8.  —  Scholion.  —  Ceterum,  quod  sepultura  corporis 
humani  res  sit  bona,  constat  ex  hoc  quod  tanquam  opus 
misericordiae  in  Scriptura  commendatur  * ;  unde  et  lau- 
datur  Tobias  mortuos  sepeliens  *,  et  similiter  illi  qui  Do- 
minum  Nostrum  3  ac  Stephanum  4  sepelierunt.  Idipsum 
evincitur  exemplis  patriarcharum  aliorumque  iustorum, 
qui  de  sua  suorumque  sepultura  solliciti  extiterunt  5. 
Quinimmo  Dominus  factum  mulieris  ipsum  ungentis 
commendavit,  dicens  6 :  Opus  bonum  operata  est  in 
me ....  mittens  enim  haec  unguentum  hoc  in  corpus 
meum,  ad  sepeliendum  me  fecit. 

9.  —  Quaestio  II.  —  Utrum  solutio  debiti  quod  de- 
functus  adhuc  vivens  contraxerit  ipsi  in  purgatorio 
prosit  ? 

Resp.  Proponitur  hoc  dubium,  ob  nonnullas  revela- 
tiones,  in  quibus  exhibentur  defunctorum  animae  tamdiu 
torqueri,  donec  earum  debitum  plene  solvatur.  —  Cui  ta- 
men  respondendum  est,  huiusmodi  solutionem,  secundum 
se,  nec  prodesse  nec  obesse  defunctis,  quia  Deus  neminem 
in  purgatorio  detinet,  nisi  ob  culpam  ab  eo  commissam. 
Si  ergo  moriens,  concludit  Sylvius  7,  quantum  in  se  erat, 
curaverat  fieri  restitutionem,  ita  ut  non  peccaverit  in 
non  restituendo  per  se,  non  punietur  ibi  hac  de  causa, 
etiamsi  heredes  non  restituant;  si  autem  negligens  fuerat, 
pro  quantitate  suae  negligentiae  punietur,  sive  heredes  cito 
restituant,  sive  tarde.  Ceterum,  quae  citari  solent  in  con- 
trarium  revelationes  non  tales  sunt  ut  fidem  mereantur  8. 

iO.  —  Quaestio  III. —  Utrum  perceptio  sanctissimae 
Eucharistiae  defunctis  prosit  ? 

Resp.  Non  prodest  ex  opere  operato,  seu  in  quantum 


1.  2  Reg.,  II,  5.  -  2.  Tob.,  XII,  12.  —  3.  Io  ,  XIX.  39,  seq.  — 
4.  Aet.,  VIII,  2.  —  5.  Gen.,  XXIII,  XLIX,  L,  ete.  —  6.  Matth.  XXVI, 
10,  12.  —  7.  H.  1.  —  8.  Cf.  Bellarmin.,  1.  II  de  Purgat.,  c.  16. 

est  sacramentum :  sic  enim  non  potest  unus  sacramen- 
tum  pro  alio  accipere,  quia  in  sacramento  gratia  susci- 
pienti  datur,  non  alii,  ait  Angelicus  *.  Prodest  tamen 
ex  opere  operantis,  id  est  tum  ratione  operum  poenalium 
quas  secumferre  potest,  ut  est  confessio,  ieiunium,  etc. ; 
tum  ratione  fervoris  charitatis  quae  proprius  effectus  est 
huius  sacramenti,  et  ex  qua  prodeunt  ardentiores  ora- 
tiones  et  fervidiora  desideria,  ob  quae  Deus  facile  move- 
tur  ad  liberandas  animas  in  purgatorio  detentas.  Quo- 
circa  reprobanda  non  est  praxis  apud  fideles  vigens  sa 
cram  Synaxim  pro  defunctis  suscipiendi,  quippe  quae 
praxis  dum  vivos  aedificat,  defunctis  solamen  adfert,  ut 
etiam  deduci  potest  ex  condemnato  libro  Theophili  Ray- 
naudi  -.  Error  popularis  de  communione  pro  mortuis  2, 
in  quo  praxis  ista  universaliter  et  indiscriminatim  im- 
pugnabatur  3. 

Articolus  VII.  —  Utrum  suffragia  pro  speciali  ali- 
quo  defuncto  facta,   illi  magis  quam  ceteris  prosint. 

1.  —  Sententia  non  probanda.  —  Fuerunt  nonnulli, 
ex  veteribus  theologis,  quos  inter,  ut  refert  Angelicus  4, 
adnumeratur  Praepositivus,  Ecclesiae  Parisiensis  Cancel- 
larius  5,  qui  posuerunt  suffragia  pro  uno  defuncto  specia- 
liter  facta,  illi  non  plus  prodesse  quam  aliis,  sed  magis 
illi  qui  dignior  existit:  quod  quidem  illustrabant  exem- 
plo  tum  candelae,  divitem  pro  quo  forsan  accenditur, 
non  magis  quam  alium  quemcumque  collustrantis,  imo 
potius   efficacius    illuminantis   illum  qui  ocuios  saniores 

1.  S.,  Quaest.  XIII,  art.  2,  ad  2™.  _  2.  18  Dec,  1646.  —  3.  -Cf.  tr. 
de  SS.ma  Eucharistia,  Quaest,   LXXIX,  art.  7,  prop.  II,  p.  217,  218.  — 

4.  S.,  Quaest.  LXXI,  art.  12.  —  5.  Ab  Alberioo  dioDus  vir  admirabilis; 
mortnus  est  oirca  a.  1209.    Ex    eius  Summa  theologica,  oui    bic  alludit 

5.  Thomas,  pauca  tantuiu  folia,  poeniteutiam  respicientia,  impressa  sunt, 
quae  inveniuntur  in  caloe  ad  Poenitentiale  Theodori.  Migne,  Diot.  de 
Patrol.,  t.  V. 

habeat,  tum  lectionis,  quae  non  magis  ei  prodest  pro  quo 
fit,  quam  aliis  una  cum  ipso  audientibus,  immo  forsan 
iis  utilior  evadit,  si  nempe  sint  intellectu  fortiores:  ex- 
hinc  igitur  inferebant,  suffragia  pro  uno  defuncto  spe- 
cialiter  persoluta  non  illi,  sed  dignioribus  prodesse.  — 
Obiicienti  vero,  ex  hoc  sequi  vanam  esse  Ecclesiae  ordi- 
nationem,  dum  suffragia  pro  aliquibus  specialiter  insti- 
tuit,  respondebant  Ecclesiae  finem  in  his  suffragiis  insti- 
tuendis  esse  ut  fidelium  devotionem  promoveat,  cum  hi 
pro  suis  propinquis  ferventius  quam  pro  extraneis  orare 
consueverint. 

2.  —  Refellitur.  —  Sed  isti  theologi  non  considerabant, 
in  suffragiis,  nisi  valorem  aut  fructum  qui  eisdem  accre- 
scit  ex  virtute  charitatis,  praetermisso  illo  valore  qui 
suffragiis  adnectitur  ex  eo  quod  per  intentionem  unius 
alteri  applicantur:  quod  quidem  perperam  omnino  fit. 

Revera  charitas,  cuius  proprium  est  facere  omnia 
communia,  animum  fidelem  impellit  ut  non  modo  de 
propriis,  sed  etiam  de  alienis  bonis  gaudeat.  In  quo  qui- 
dem  gaudio  consistit,  in  hac  vita,  augmentum  charitatis 
ipsiusmet;  in  altera  vero  vita,  in  qua  non  est  amplius 
locus  acquirendae  gratiae,  fundatur  diminutio  poenae: 
quo  enim  magis  gaudet  quis  de  bono,  eo  minus  mala 
ingruentia  persentiscit.  Ex  hac  igitur  parte  verum  est 
dicere  quod  qui  plus  habet  de  charitate,  valorem  suffra- 
giorum  magis  percipit,  non  quidem  directe,  quasi  ipsa 
illum  suffragia  afficiant,  sed  indirecte,  quia  sua  eum  con- 
ditio  movet,  ut  viso  alieno  bono  magis  gaudeat.  —  Sed 
alius  suffragiis  valor  seu  fructus  adnectitur,  et  quidem 
directus,  ex  eo  scilicet  proveniens,  quod  per  intentionem 
unius,  alteri  specialiter  applicatur.  Et  quidem,  attento 
hoc  valore,  dicimus 

3.  —  PROP.  —  Suffragia  specialiter  pro  uno  de- 
functo  facta,  illi  magis  quam  ceteris  prosunt. 

«4.  —  Prob.  —  Quando  per  intentionem  facientis,  suf- 
fragium  aliquod  speciali  defuncto  applicatur,  transfertur 
ineum  satisfactio  suffragio  adnexa.  Porro,  cum  de  ratione 
satisfactionis  sit  ut  ad  poenae  remissionem  ordinetur, 
hinc  suffragiorum  in  alios  translatio  hunc  proprium  ha- 
bet  effectum,  ut  istis  et  istis  solis  valeant  directe  huius- 
modi  suffragia  ad  poenae  remissionem :  sic  quippe  debiti 
solutio,  ex  qua  parte  est  formaliter  solutio,  debitori  soli, 
non  autem  ceteris  valet.  —  Cuius  quidem  rei  et  in  iu- 
stitia  humana,  quae  aliunde  iustitiae  divinae  vestigium 
quoddam  existit,  exemplum  eloquens  praebetur:  siqui- 
dem  debitum  pro  aliquo  solvens  eum  tantum,  non  autem 
ceteros,  a  debitis  absolvit. 

£>.  —  Proponitur  difficultas.  —  Equidem  non  me 
latet  aliquos,  non  minoris  subsellii  theologos,  quos  inter 
Caietanum  l,  Navarrum  2,  aliosque,  existimare  defunctum, 
qui  in  hac  vita  neglexerit  tum  pro  suis  peccatis  satisfa- 
cere,  tum  pro  mortuis  orare  indulgentiasque  lucrari,  in- 
dignum  existere  cui  suffragia  applicentur.  —  Quam  qui- 
dem  sententiam  fulciri  autumant  auctoritatibus  tum 
S.  Augustini,  tum  S.  Gregorii  Magni.  Ille  siquidem  ait3: 
Quamvis  non  pro  quibus  fiunt  omnibus  prosint,  sed 
his  tantum  quibus  dum  vivunt,  comparatur  ut  pro- 
sint;  —  hic  vero  inquit 4 :  Hoc  tamen  sciendum  est,  quia 
illic  saltem  de  minimis  nihil  quisque  purgationis  obtine- 
bit,  nisi  bonis  hoc  actibus  in  hac  adhuc  vita  positus,  ut 
illic  obtineat,  promereatur.  Porro,  qui  negligit  pro  pro- 
priis  reatibus  satisfacere  et  pro  mortuis  charitativa  sub- 
sidia  fundere,  nec  sibi  comparat,  nec  bonis  actibus  pro- 
meretur,  ut  aliorum  sibi  suffragia  applicentur. 


1.  Traot    XVI  de  Iadulg.,  qaaest.  5  vers.  quoad  tertium.   —  2.  De 
Indulg.  notab.  22,  n.  42.   —  3.  Lib.   de  oura  gereuda  pro  uiortuis,  oap. 
ult.,  relatus  in  Cap.    Non  aestimemus,  13,  quaest.  2.  —  4.  Lib.  IV  Dia- 
log.,  C.  39. 

S.  —  Resolvitur.  —  At  Angelicus  Doctor  huiusmodi 
ratiocinii  vim  iam  praeoccupaverat  et  facile  exploserat. 
Obiiciens  sibi  *  litteram  Magistri  Sententiarum,  ubi  ille 
dicit,  secundum  hoc  suffragia  mortuis  prodesse,  quia 
dum  viverent  hic,  sibi  ut  postea  possent  prodesse  me- 
ruerunt,  unde  concludendum  videbatur,  suffragia  defun- 
ctis  prodesse  iuxta  quantitatem  eorum  praecedentis 
meriti,  —  istud  meritum,  explicat  Angelicus,  est  con- 
ditionale;  hoc  enim  modo  sibi  meruerunt  quod  sibi 
prodessent,  sipro  eis  fierent ,  quod  nihil  aliud  fuit  quam 
facere  se  habiies  ad  recipiendum:  unde  patet  quod 
non  directe  meruerunt  illud  iuvamen  suffragiorum, 
sed  per  merita  praecedentia  se  habilitaverunt  ut  fru- 
ctum  suffragiorum  susciperent:  quod  sibivult  mortuos, 
dum  adhuc  vita  fungerentur,  per  sua  merita  gratiam 
comparasse,  qua  idonei  redderentur  aliorum  suffragia 
percipere,  si  quando  illa  in  se  transferrentur. 

*¥.  —  Sensus  verborum  SS.  Augustini  et  Grego- 
rii.  —  S.  Augustinus  igitur  et  S.  Gregorius  nihil  aliud 
requirunt,  ad  hoc  ut  defunctus  particeps  fiat  suffragio- 
rum  quae  pro  illo  specialiter  fiunt,  nisi  ut  ille  christiane 
vixerit  et  in  catholica  societate  formaliter  decesserit. 
Qua  in  re  haec  habet  Marcus  M.  Struggl  O.  S.  M.  2:  Nec 
obstat  quod  S.  Augustinus...  dicat  de  suflragiis  pro 
mortuis:  Non  pro  quibus  fiunt...  etc. ;  nam  S.  Augu- 
stinus  loquilur  de  damnatis,  qui  sunt  incapaces  suf- 
fragiorum.  Item  S.  Augusfinus  potest  intelligi  de  suf- 
fragiis  aut  Indulgentiis  pro  defunctis  generaliter  oblatis, 
quae  a  Deo  eoc  iusto  iudicio  potius  acceptantur  pro  una 
anima  in  purgatorio,  quam  pro  alia,  seu  non  aequa- 
liter  pro  omnibus  3. 

Quod  si  specialia  ac  certi   generis    merita  ex  parte 


1.  Loo.  oit.,  ad  2^.  —  2.  Theol.  Mor.,  traot.  XIII,    Quaest.    I,   art. 
3,  n.  33.  —    3.     Cf.    S.  Thom.  Supplem.,  q.  LXXI,  a.  14,  ad  lm 

defunctorum  requirerentur  ut  ipsis  vivorum  specialia 
suffragia  prosint,  profecto  requirerentur  etiam  ut  ipsis 
aliquid  de  generalibus  suffragiis  applicari  valeat;  quibus 
meritis  deficientibus,  nulla  ratione  animae  praefatae  iu« 
vari  poterunt,  quod  aperte  contra  Ecclesiae  sensum  sta- 
tuitur. 

8.  —  Solvitur  tacita  difficultas.  —  Obiicienti  demum, 
ex  hac  doctrina  sequi,  divites  melioris  esse  conditionis 
quam  pauperes,  contra  Domini  Nostri  sententiam,  pau- 
peres  magis  beatificantis  l,  respondet  idem  Angelicus  Do- 
ctor,  quod  nihil  prohibet  divites  quantum  ad  aliquid 
esse  melioris  conditwnis  quam  pauperes,  sicut  quan- 
tum  ad  expiationem  poenae;  sed  iioc  quasi  nihil  est, 
comparatum  possessioni  regni  caelorum,  in  qua  pau- 
peres  melioris  conditionis  (existunt) 2. 

9.  —  Conclusio.  —  Ergo  retinendum  est  suffragia 
pro  aliquo  defuncto  particulariter  oblata,  illi  speciali 
modo  proficere,  pro.quo  offeruntur.  Quod  quidem  et  Ec- 
clesiae  praxi  consonum  est,  et  communi  fidelium  sensui 
congruit:  istis  nimirum,  preces  oblationesque  pro  suis 
propinquis  specialiter  offerentibus,  illa  vero  oblationes 
speciales  accipiente  et  devotionis  sensum  ex  quo  pro- 
deunt  confovente.  Nec  parvi  facienda  est  haec  de  suffra- 
giorum  fructu  determinatis  defunctis  applicando  persua- 
sio:  non  enim  cuivis  exiguo  solamini  vertitur,  scire  se 
defuntis  amicis  et  propinquis,  orationum  et  indulgentiarum 
suffragiis,  aliqua  ratione  opitulari  posse. 

10.  —  Communia  suffragia.  —  Et  haec  quidem  de 
specialibus  suffragiis  dicta  esse  volo:  quod  enim  ad  com- 
mnnium  suffragiorum  applicationem  attinet,  illa  alii  legi 
subesse  non  improbabile  est:  non  enim  reputandum  est 

1.  Luc,  VI,  20.  —  2.  Ibid.,  art.  12,  ad  3m. 

quodcumque  suffragium  generaliter  persolutum  pro  ani- 
mabus  in  purgatorio  detentis,  singulis  aequaliter  pro- 
desse;  sed  una  altera  plus  minusve  de  illo  accipere  re- 
putanda  est,  secundum  aequam  Dei  dispensationem.  Ex 
quo  enim  talia  suffragia  generaliter  fiunt,  iam  determi- 
nata  intentione  carent,  et  soli  Deo  relinquuntur  deter- 
minanda,  cuius  quidem  determinationis  motivum  nihil 
prohibet  esse  illudmet  quod  pro  specialium  suffragiorum 
applicatione  requiri  modo  negabatur,  nempe  certi  gene- 
ris  in  hac  vita  merita:  cuiusmodi  esset  si  quis,  in  vita, 
charitativa  pro  defunctis  suffragia  fundere  sategerit,  si 
diligens  fuerit  in  indulgentiis  pro  semetipso  vel  pro  aliis 
lucrandis,  et  maxime  si  devotum  se  Beatae  Virgini  exhi- 
buerit:  effatum  est  enim  universaliter  adprobatum,  Ma- 
riae  clientes  citius  e  purgatorii  igne  liberari. 

Nec  inconvenit  ut  hoc  adseratur,  quia  si,  ex  una  qui- 
dem  parte,  specialibus  suffragiis  aliquis  defraudari  non 
potest  quin  iniuria  quodammodo  ipsi  irrogetur,  ius  enim 
quoddam  ad  ipsa  iam  possidere  videtur ;  ex  altera  tamen 
parte,  dum  suffragia  manent  generalia,  nullius  ius  lae- 
ditur,  si  speciali  defuncto  non  applicentur,  quandoquidem 
nullus  speciatim  ,4us  aliquod  habet  ad  suffragia,  quoadus- 
que  haec  generalia  maneant;  denique,  tales,  omnium 
consensu,  esse  videntur  assignatae  normae,  quibus  pru- 
denter  credi  possit  Deum  duci  in  generalium  suffragio- 
rum  distributione. 

11.  —  Scholion.  —  Et  hoc  quidem  sensu  intelligi 
possunt  verba  S.  Ioannis  Damasceni  ! :  Deus  pro  sua  iu- 
stitia  largiter  remetietur  inopi ;  sua  sapientia  ea 
quae  deerant  supplebit;  potentia  sua  robustum  fran- 
get  et  infirmum  roborabit ;  pro  sua  tandem  bonitate, 
opus  manuum  suarum  servabit,  d>s  ovv  8ixcxiog,  dvn- 

Ll£TQf]oOt    TCp     drtOQCp    TOC     EVJCOQOL  '    0)<;     bk     GOCpOC;,     TT]V     TCOV 
1.  De  iis  qui  in   fide  dormierunt,  n.  25,  t.  I,  p.  594. 

VGX£QT[\idxov  xaxaXkayv\v  7CQay\iaxEvo^xai '  cog  ouvaTos 
Se,  tov  XoxvQov  xat8ct|ei,  xai  to  dadevec;  evio%voei  '  <bc,  oe 
dyadog,  to  tcov  olxeicov  yeiQtiv  8iaac5aei  TcXaoxovQyr\\ia. 
In  huiusmodi  negotiatione,  observat  Angelicus  £,  hoc  at- 
tenditur,  ut  quod  deest  uni,  Deus  alteri  suppleat. 

Attamen  falso  existimaret  quis,  cum  thesaurus  Eccle- 
siae,  ex  Christi  et  Sanctorum  meritis  coalescens,  sit  infi- 
nitus,  Deum  inde  pro  lubitu  suo,  nemine  orante,  inter- 
dum  haurire  quantum  necesse  sit  pro  alicuius  animae 
liberatione;  esto  enim  hoc,  absolute  loquendo,  possit  fa- 
cere,  tamen  cum  stabilierit  ut  in  operationibus  suis  effi- 
cientia  causarum  secundarum  locum  habeat,  hinc  dicen- 
dus  est  Deus  bona  ex  illo  thesauro  animabus  non  applicare, 
nisi  specialibus  aut  saltem  generalibus  suffragiis  pro  illis 
actu  persolutis. 


Articulus  VIII.  —  Utrum  suftragia  uni  animae 
specialiter  applicata  infallibiliter  ipsi  prosint. 

1.  —  Ratio  articuli.  —  Ostenso  iam  quod  suffragia 
uni  animae  specialiter  applicata  ipsi  de  se  magis  quam 
ceteris  prosint,  sequitur  ut  inquiratur  de  modo  quo  hu- 
iuscemodi  suffragia  defunctis  prosunt,  in  quo  quidem  non 
una  semper  fuit  theologorum  mens,  aliis  cum  Durando, 
Caietano,  Petro  Soto,  Melchiore  Cano,  etc,  negantibus 
talibus  suffragiis  infallibilem  effectum;  aliis,  quos  inter 
Suarez,  Dom.  Sotus,  etc,  ultro  fatentibus  applicationem  suf- 
fragiorum  relate  ad  specialem  defunctum  esse  infallibilem, 
licet  forsan  mensura  huius  applicationis  nos  lateat,  de 
qua  re  in  subsequenti  articulo  agetur. 

2.  —  PROP.  —   Applicatio  suffragiorum  defunctis 
facta,  quantum  est  de  se,  id  est  attenta  virtute  chari- 

1.  S.,  Quaest.  LXXI,  art.  14.  ad  2™. 

tatis  et    clavium   potestate,   infallibilem  sortitur  efFe- 
ctum. 

3.  —  Prob.  —  Revera,  sanctorum  communio  non  solos 
fideles  viventes  complectitur,  sed  extenditur  etiam,  quod 
attinet  ad  vinculum  charitatis,  ad  animas  in  purgatorio. 
Ergo  quemadmodum  nostris  satisfactionibus  fideles  viven- 
tes,  ex  hac  parte,  adiuvare  possumus,  ita  etiam  defun- 
ctorum  animabus  suffragari  valemus,  quantum,  inquam, 
pertinet  ad  charitatis  vinculum,  quidquid  sit  de  inten- 
tione,  de   qua  re  in  subsecuturo  articulo  agetur. 

Idipsum  evincunt  verba  Christi  ad  Petrum,  quibus  illi 
regni  caelorum  claves  confert,  simulque  promittit  ut  quod- 
cumque  soluturus  esset  super  terram,  solutum  foret  et 
in  caelis  * :  ubi  non  de  absolutione,  sed  de  solutione,  Chri- 
stus  signanter  lpquitur,  quae  vox,  utpote  magis  generica, 
sfcare  potest  tum  pro  absolutione  iuridica  auctoritate  fa- 
cta,  tum  pro  solutione  auxiliativa,  de  qua  modo  agimus. 
Hisce  igitur  verbis  spondet  Christus  rati  habendum  esse 
in  divinae  iustitiae  foro,  quidquid  ipse  Petrus  et  cum  eo 
Pontifices  Romani,  sive  de  culpis,  sive  de  poenis  culpis 
debitis,  in  terra  solverint. 

•4.  —  Solvitur  tacita  difficultas.  —  Nec  obstat  quod 
adversarii  obtrudunt,  Christi  nempe  verba  valere  tan- 
tummodo  pro  vivis,  cum  dixerit:  Quodcumque  solveris 
super  terram,  defuncti  autem  non  super  terram  aut  in 
terra,  sed  sub  terra  sint,  ideoque  indulgentiae  pro  istis 
acquisitae  et  generaliter  omnia  suffragia  in  eorum  gra- 
tiam  persoluta,  tantummodo  valere  per  modum  cuiusdam 
impetrationis,  ex  libera  Dei  acceptatione ;  —  non  obstat, 
inquam,  haec  ratio :  quia,  ut  optime  notant  plures  Docto- 
res,  ly  super  terram  referri  debet  ad  solutionis  actum, 
non  autem  ad  personas  solvendas;  ita  ut  sensus  sit,   in 

1.  Matth.,   XVI,  19. 

caelo  illudmet  rati  haberi,  quod  Petrus,  in  terra  consti- 
tutus,  solverit  aut  ligaverit;  sicut  etiam  \y  in  caelis  solvi 
aut  ligari  refertur,  non  iam  ad  caelites  ligandos  aut  ut- 
cumque  solvendos,  sed  proprie  ad  solvendi  aut  ligandi 
actum,  in  caelo  utique  rati  habendum. 

5.  —  Confirmatur.  —  Idipsum  confirmatur  verbis 
Leoais  X  lt  qui  testatur  indulgentias  omnibus  prodesse, 
scilicet  vivis  per  modum  absolutionis,  defunctis  vero  per 
modum  suffragii.  Atqui  effatum  est  catholice  certum,  in- 
dulgentias  vivis  concessas  ipsis  infallibiliter  prodesse,  dum- 
modo  omnes  debitae  conditiones  impleantur:  quidni  de- 
functis  proderunt? 

Equidem  vix  possunt  explicitiora  verba  desiderari. 
Nimirum  declarat  Pontifex  se,  in  virtute  clavium,  posse 
non  modo  culpam  in  poenitentiae  sacramento,  sed  etiam 
poenam  remittere,  apostolica  auctoritate  thesaurum 
Iesu  Christi  et  sanctorum  dispensando,  et  per  modum 
absolutionis  indulgentiam  ipsam  concedendo  vel  per 
modum  suffragii  illam  transferendo.  Comparari  ergo 
valent  suffragia  vel  indulgentiae  quae  auctoritate  clavium 
defunctis  applicantur  indulgentiis  vivis  concessis,  scilicet 
quantum  ad  applicationis  efficaciam,  etsi  modus  applica- 
tionis  diversus  sit:  his  quippe  per  modum  absolutionis 
concedendo,  illis  vero  per  modum  suffragii  transferendo, 
Pontifex  indulgentiam  impertitur. 

6.  —  Verborum  Leonis  X  fusior  explicatio.  —  Quae 
sequuntur  Leonis  X  verba  expressius  adhuc  rem  decla- 
rant.  Revera,  dicitur  omnes,  tam  vivos  quam  defunctos, 
qui  veraciter  omnes  indulgentias  huiusmodi  consecuti 
fuerint,  a  tanta  temporali  poena  secundum  divinam 
iustitiam  pro  peccatis  suis  actualibus  debita  liberari, 
quanta  concessae  et  acquisitae  Indulgentiae  aequivalet; 

1.  In  Decretali  ad  Caiet.  contra  Luthernm.  Inveaitur  in  Coninient. 
Card.   Caiet.,  iu  3,  Quaest.  XLVIII,  art.  5. 

ubi  profecto  defuncti  vivis  aequiparantur,  quantum  ad 
infallibilem  indulgentiarum  effectu  n,  utique  attento  Ec- 
clesiae  foro.  —  Quod  autem  hic  de  indulgentiis  auctori- 
tate  Ecclesiae  concessis  dicitur,  hoc  et  de  suffragiis  qui- 
buscumque,  etiam  privata  auctoritate  factis,  pari  ratione 
valet:  non  enim  ad  hoc  clavium  potestas  requiritur,  ut 
indulgentia  translata  efficaciam  sortiatur,  sed  ut  thesau- 
rus  ipse,  cuius  dispensatio  ad  Ecclesiam  pertinet,  actu 
dispensetur,  et  quidem,  m  casu,  dispensetur  translative; 
nam  indulgentia  sic  translata,  non  ex  vi  clavium,  sed  ex 
naturae  suae  indole,  efficaciam  sortitur,  seu  ex  vi  meri- 
torum  Christi  et  Sanctorum  quae  applicantur:  unde,  si- 
cut  clavium  potestas  non  requiritur  nisi  ad  translationem 
valide  faciendam,  non  autem  ut  vim  intrinsecam  indul- 
gentiae  translatae  adiiciat,  ita  suffragia,  privata  aucto- 
ritate  facta  et  in  defunctos  translata,  nativam  suam  effi- 
caciam  infallibiliter  sortiuntur. 

•7.  —  Summorum  Pontificum  agendi  ratio.  —  Cae- 
terum  non  in  levi  habenda  sunt  verba  quibus  Summi 
Pontifices  translationem  huiusmodi  suffragiorum  in  de- 
functos  declarare  consueverunt.  Loquentes  enim  de  altari 
privilegiato,  in  suis  Brevibus  concedere  solent,  ut  quan- 
documque  sacerdos  in  tali  altari  celebraverit,  anima 
ipsa  de  thesauro  Ecclesiae  per  modum  suffragii  indul- 
gentiam  consequatur;  et  Domini  Nostri,  etc,  suftra- 
gantibus  meritis,  a  purgatorii  poenis  liberentur :  qui- 
bus  profecto  verbis  determinatae  animae  liberatio  repro- 
mittitur.  Sic  Innocentius  XI  omnibus  sacerdotibus,  tam 
saecularibus  quam  regularibus  cuiuscumque  Ordinis,  in 
die  Commemorationis  omnium  fidelium  defunctorum,  in 
quocumque  altari  celebrantibus,  concedit  liberationem 
animae  pro  qua  sacrificium  ofter^unt L. 

Item  Benedictus  XIII  concedens,  per  suum  Breve,  20 

1.  Ferraris,  Bibli<'th.  Missae  Sacrif. ,  art.  XIV,  n.  21. 

Aug.  1724,  altare  privilegiatum  quotidianum  ac  perpetuum 
Ecclesiis  patriarchalibus,  metropolitanis  et  cathedralibus 
totius  orbis  catholici,  concedit  ac  indulget,  ut  quando- 
cumque  sacerdos  aliquis,..  ad  praedictum  altare  cele- 
brabit,  anima  ipsa  de  thesauro  Ecclesiae  per  modum 
suflragii  indulgentiam  consequatur;  ita  ut  eiusdem 
Domini  Nost?H  lesu  Christi  ac  Beatissimae  Virginis 
Mariae  Sanctorumque  omnium  meritis  sibi  suffragan- 
tibus,apurgatoriipoenis  liberetur1.  Eadem  habet  Pius  VI 
in  suo  Brevi,  3  Aug.  1779. 

Ex  quibus  perspicue  eruitur  id  pro  quo  contendimus, 
videlicet  suffragia  illis  infallibiliter  prodesse,  pro  quibus 
determinata  intentione  fiunt,  illumque  minime  deludi,  qui 
sentit  eos,  pro  quibus  ista  suffragia  offeruntur,  indubitan- 
ter  iuvari:  quaecumque  demum  sit  huius  iuvaminis  men- 
sura,  de  quo  mox  ex  professo  tractabimus. 

8.  —  Corollaria.  —  Ex  hucusque  deductis,  sequentia 
notatu  dignissima  circa  suffragiorum  valorem  in  defun- 
ctos  translatorum  consequuntur. 

I.  Utique  verum  est  quod  superius  dictum  est,  scilicet 
attento  valore  suffragiorum  secundum  virtutem  charita- 
tis  unientis  membra  Ecclesiae,  suffragia  ipsa  pro  multis 
facta,  singulis  tantum  prodesse  ac  si  pro  uno  solummodo 
fierent,  quia  charitas  non  minuitur,  immo  augetur  ex  eo 
quod  eius  effectus  in  multos  dividitur,  sicut  gaudium 
quanto  pluribus  est  commune,  tanto  maius  fit,  unde  de 
uno  bono  facto  non  minus  laetantur  multi  simul  in  pur- 
gatorio  quam  unus.  Hoc  tamen  non  obstante,  si  suffra. 
giorum  valor  consideretur  in  quantum  sunt  satisfactiones 
quaedam  per  facientis  intentionem  in  defunctos  transla- 
tae,  quo  quidem  adspectu  illa  nos  in  praesentiarum  con- 
siderare  decet,  pluris  valet  ad  aliquem  liberaudum  suf- 
fragium  pro  ipso  specialiter  factum,  quam  si   pro  eo  et 

1.  Ferraris,  ibid.  alt.  priv.  11. 


EFFICACIA    SUFFRAGIORUM    PKO    MORTUIS  319 

simul  pro  multis  aliis  communiter  fiat:  effectus  enim  ta- 
lium  suffragiorum,  ex  iustitia  divina,  inter  eos  pro  qui 
bus  fiunt,  dividitur;  et  cum  ista  suffragia  finitam  habesmt 
efflcaciam,  in  multos  distributa,  minus  singulis   prosunt, 
quam  prodessent  si  pro  uuo  tantum  fierent L. 

II.  Quantumvis  in  suffragiorum  amplexu  quampluri- 
mos  operosa  charitas  complecti  studeat,  hoc  tamen  sine 
uniuscuiusque  detrimento  fieri  nequit,  secus  ac  in  lectione 
accidere  comperimus,  quae  ex  eo  quod  fit  pro  pluribus, 
nihil  singulis  deperit:  lectio  enim,  sive  doctrina,  sicut  et 
omnis  alia  actio,  effectum  habet  secundum  recipientium 
dispositionem,  unde  ex  eorum  maiori  numero  nihil  sin- 
gulis  subtrahitur;  suffragia  vero  valent  per  modum  solu- 
tionis  debiti,  quae  solutio  particularibus  personis  deter- 
minata  manet. 

III.  Ecclesia  sapientissime  instituit  ut  Missa  et  aliae 
orationes  pro  quibusdam  singulariter  fiant,  eo  scilicet  fine, 
ut  ipsis  particulariter  prosint.  Quod  si  in  missa  quae  pro 
uno  defuncto  specialiter  offertur,  aliae  quoque  oratioues 
pro  defunctis  communiter  adiunguntur,  hoc  ideo  est,  ut 
suffragia  pro  illo  uno  particulariter  oblata,  aliis  quoque 
ex  virtute  charitatis  ad  consolationem  prosint,  non  autem 
ut  satisfactio  illius  particularis  suffragii  determinetur  ad 
alios  principaliter 2. 

IV.  Demum  ex  praefata  doctrina  consequitur,  animam 
pro  qua,  praeter  communia  suffragia,  alia  quoque  specia- 
lia  fiunt,  velociorem  consequi  absolutionem,  quam  illam 
pro  qua  communia  tantummodo  suffragia  persolvuntur : 
quae  tamen  absolutio  nequit  dici  plenior  aut  perfectior, 
quia  in  fine,  utraque  ab  omni  poena  penitus  liberabitur  3. 


1.  S.  Thom.  Suppl.,  Quaest.  LXXI,  art.  13.    —    2.    S.  Thom.,  ibid. 
ad  2m.  —  3.  Ibid.,  art.  14. 

Articulus  IX.  —    JJtrum  animae  in  pwgatorio 
detentae  a  nobis  debeant  invocari. 

1.  —  Sensus  quaestionis.  —  Ante  responsionem,  se 
dulo  distinguenda  est  oratio  quam  animae  in  purgatorio 
pro  nobis  fuudere  possunt,  ab  earundem  invocatione:  ni- 
mirum,  hic  non  vertitur  in  dubium  utrum  animae  inibi 
existentes  pro  nobis  possint  orare  aut  revera  interdum 
orent,  sed  utrum  a  nobis  invocari  debeant. 

2.  —  Animae  in  purgatorio  orant  pro  nobis.  —  Re 
quidem  vera,  quod  animae  in  purgatorio  pro  nobis  orent, 
modo  saltem  generali,  ambigendum  non  est :  quamvis 
enim  in  particulari  nesciant  quae  apud  nos  agantur,  in 
generali  tamen  probe  cognoscunt  multas  esse  nostras  ne- 
cessitates,  de  quibus,  ob  suam  erga  nos  charitatem,  solli- 
citas  sese  exhibent,  maxime  cum  affectum,  quem  ante 
mortem  habebant,  quo  ad  orandum  pro  suis  amicis  per- 
movebantur,  non  deposuerint. 

3.  —  Ratio  non  probanda.  —  Notandum  tamen  hic 
est,  non  ita  recte,  ad  hoc  conficiendum,  a  quibusdam  in- 
duci  exemplum  divitis  epulonis  qui,  cum  in  maximis  da- 
mnatorum  tormentis  existeret,  sollicitum  se  exhibuit  pro 
fratrum  salute,  licet  vera  charitate  destitueretur  l:  quasi 
inde  liceat  concludi,  multo  magis  animas  sanctas  in  pur- 
gatoris  existentes,  cum  summa  charitate  flagreut,  pro 
nobis  esse  sollicitas:  non  enim  damnatus  ille  haec  petivit 
ex  dilectione  etiam  naturali  erga  fratres  suos,  sed  ex  servili 
timore,  ne  videlicet  sua  ipsius  damnatio  ex  fratrum  da- 
mnatione  augeretur,  quibuscum  concors  fuerat  in  vitiis  2. 
Igitur  propria  ratio  cur  animae  in  purgatorio  pro  nobis 


1.  Luo.,  XVI,  27,  28.  —    2.  Cf.  Dion.  Cart.  in  h.    S.  Luoae    looura 
Cf.  etiam  quae  diximus  supra,  Quaest.  IV,  art.  5. 

orant  est,  quia  nobiscum  charitate  coniunguntur  et  aliquo 
modo,  saltem  communi,  nostras  necessitates  agnoscunt. 
—  At  si  de  invocatione  agatur,  aliter  decernendum  est, 
videlicet 

_.  —  PROP.  —  Regulariter    loquendo,    animae    in 
purgatorio  detentae  a  nobis  non  sunt  invocandae. 

£5.  —  Prob.  —  Huius  rei  ratio  est,  primo,  quia  illae 
generaliter  nostras  orationes  non  cognoscunt:  nam  etsi 
dicatur,  cum  S.  Thoma  \  eas  facta  viventium  cognoscere 
absolute  posse  vel  per  animas  eorum  qui  hinc  ad  eas  ac- 
cedunt,  vel  per  angelos,  vel  etiam  Spiritu  Dei  revelante, 
tamen  duplex  iste  ultimus  modus  est  extraordinarius,  ut 
patet,  et  prior  non  sufficit  ut  animae  plenam  habeant  co- 
gnitionem  de  omnibus  orationibus  ad  se  fusis.  Superfluum 
videtur,  ait  Card.  Bellarminus  2,  ab  eis  (animabus  in  pur- 
gatorio)  ordinarie  petere  ut  pro  nobis  orent;  quia  non 
possunt  ordinarie  cognoscere  quid  agamus  in  particu- 
lari,  sed  solum  in  genere  sciunt  nos  in  multis  periculis 
versari,  sicut  nos  de  illis  solum  in  genere  scimus  eas 
valde  torqueri:  nam  nec  rebus  nostris  intersunt... ; 
nec  in  Deo  orationes  nostras  vident,  cum  non  sint 
beatae;  nec  est  verisimile  eis  revelari  ordinarie  quid 
agamus  vel  petamus  3.  —  Sed  maxime  attendendum  est 
quod,  etsi  huiusmodi  animae  sint  impeccabiles,  tamen 
cum  adhuc  poenalitatibus  subiaceant  et  nondum  fruan- 
tur  visione  beatifica,  hinc  non  sunt  in  statu  superiori 
simpliciter,  seu  non  sunt  in  statu  orandi,  ait  Angeli- 
cus  4,  sed  magis  ut  oretur  pro  eis. 

1.  1,  Quaest.  LXXXIX,    art.  8,  ad    lm.    _    2.    L.    II,    de    Purgat. 
o.  15,   col.  1951.  —  3.  Perperam  ergo  a  Noldin  (De  primo  Dec.  praec. 
n.  141,  p.  152)  inducitur  Bellarminus  tanquam  fautor  sententiae  tenentis 
animas   in    purgatorio    detentas    a    nobis    posse    invocari.    —    4.    2  2»ef 
Quaest.  LXXXIII,  art.  11,  ad  3™. 

6.  —  Comparatio  inter  animas  in  purgatorio  et 
animas  in  Limbo  Patrum.  —  Ad  hoc  plenius  intelligen- 
dum,  sciendum  est  animas  in  purgatorio  secundum  quid  in 
eadem  conditione  esse  ac  erant  animae  Patrum  in  Limbo^ 
secundum  quid  vero  in  diversa.  Primo  illae,  sicut  istae, 
charitate  flagrant  erga  homines :  at  differentia  est  quod 
in  purgatorio  animae  adhuc  poenalitatibus  subiacent, 
quibus  vacabant  animae  in  Limbo ;  ideoque  hae  quidem, 
utpote  nobis  simpliciter  superiores,  erant  in  statu  orandi, 
unde  de  earum  oratione  fit  expressa  mentio  iuxta  illud  { : 
Hic  est  fratrum  amator  et  populi  Israel;  hic  est  qui 
multum  orat  pro  populo  et  universa  sancta  civitate, 
Ieremias  propheta  Dei  2;  illae  vero,  licet  pro  nobis  re- 
vera  actu  orent  communiter,  non  tamen  sunt  formaliter 
in  statu  orandi. 

Sed  quia  animae  in  purgatorio,  sicut  olim  animae  in 
Limbo,  visione  divinae  Essentiae  carent,  qua  regulariter 
nostras  preces  cognoscere  possint,  ideo  nec  istae  fuerunt 
nec  illae  sunt  in  statu  exaudiendi  preces  nostras,  seu  non 
sunt  a  nobis  invocandae ;  sed  regulariter  invocandi  sunt 
tantummodo  sancti  cum  Deo  in  paradiso  regnantes:  unde 
nec  Ieremias  dicitur  preces  audisse,  sed  tantum  fudisse. 

*7.  —  Solvitur  difficultas.  —  In  dialogis  S.  Gregorii  3, 
legitur  de  Paschasio  quod  post  mortem  miraculum  fecit, 
daemoniacum  sanans,  qui  eius  dalmaticam  feretro  super- 
positam  tetigerat;  et  tamen  revelatum  est  beato  Germano 
Capuano  episcopo  illum  in  purgatorio  esse.  Ergo  potest 
oratio  dirigi  ad  animas  in  purgatorio  existentes. 

Resp.  Quidquid  sit  de  huius  facti  autheuticitate,  di- 
cendum  est  cum  S.  Thoma,  quod  in  miraculis  praecipue 
attenditur  fides  et  devotio  orantis;  unde  etiam  Dominus 
mulieri,  quam  sanavit,  dixit  4 :  Fides  tua  te  salvam  fecit. 

1.  2  Mach.,  XV,  14.  —  2.  Cf.  Ier.,  XV,  1.  -  3.  Lib.  IV,  oap  40 
et  41.  —  4.  Matth.,  IX,  22. 

Porro  ideo  Paschasius  ille  orabatur,  quia  propter  excel- 
lentiam  meritorum,  credebatur  iu  patria  esse ;  talis  vero 
oratio  tunc  exaudita  est  propter  fidem  orantium,  ut  vita 
illius  approbaretur,  non  quod  ille  pro  aliis  in  purga- 
torio  existens  oraret 4. 

8.  —  Scholion.  —  Diximus  animas  in  purgatorio  regu- 
lariter  invocaricnon  debere :  cum  enim  animae  illae 
possint,  ut  diximus,  vel  ab  amicis,  vel  ab  angelis,  vel  a 
Deo  res  nostras  cognoscere,  ideo,  quemadmodum  etiam 
absentes  sancti  a  nobis  interdum  cum  fructu  invocantur, 
ideo  et  huiusmodi  animae  interdum  possunt  sic  invocari : 
sed  hoc  est  quasi  extra  regulam,  nam  videmus  quod  Ec- 
clesia  orationes  quidem  pro  animabus  in  purgatorio  valde 
confovet,  non  autem  ad  eas.  Unde  expresse  dicit  Ange- 
licus 2 :  Illi  qui  sunt  in  hoc  mundo  aut  in  purgatorio, 
nondum  fruuntur  visione  Verbi,  ut  possint  cognoscere 
ea  quae  nos  cogitamus  vel  dicimus;  et  ideo  eorum  suf- 
fragia  non  imploramus  orando. 

9.  —  Conclusio.  —  Quae  cum  ita  sint,  possunt  se- 
quentia  ordiuatim  definiri:  a)  animae  damnatorum  nec 
orant,  nec  preces  exaudiunt;  |3)  animae  in  purgatorio 
orant,  sed  non  exaudiunt,  saltem  regulariter  loquendo ; 
7)  animae  in  Limbo  erant  in  statu  orandi,  non  exau- 
diendi ;  §)  animae  in  caelo  sunt  in  statu  orandi  et  exau- 
diendi. 

His  positis,  quaerenti  utrum  sit  reprobanda  vel  con- 
fovenda  praxis  aliquorum  fidelium  qui  preces  ad  animas 
in  purgatorio  dirigunt,  —  respondelur  illos  potius  esse  in- 
ducendos  ut  generalem  Ecclesiae  praxim  sequentes,  ora- 
tiones  fundaut  ad  sanctos  in  caelo  regnantes,  quorum 
multitudo  et  varietas  sufficere  debet  pro  explenda  unius- 


1    4,  Dist.  XV,  Quaest.  IV,    art.    5.    sol.    II,    ad    3m     —   2.    2    2ae, 
Quaest.  LXXXIII,  art.  4,  ad  3m. 

cuiusque  devotione;  quantum  vero  ad  animas  in   purga- 
torio,  pro  ipsis,  non  ad  ipsas  exorent. 

lO.  —  Scholion.  —  Fatendum  tamen  communiorem 
fidelium  praxim  non  in  eo  consistere  ut  directe  animas 
in  purgatorio  orent,  sed  potius  ut  pro  illis  specialia  Deo 
offerant  suffragia,  ad  aliquem  favorem  obtinendum,  cum 
promissione  ampliorum  suffragiorum,  si  gratia  exoptata 
revera  concessa  fuerit.  Dicenda  autem  est  huiusmodi  pra- 
xis,  sic  intellecta,  omnino  legitima  et  etiam  commendanda, 
utpote  quae  charitatis  simul  et  devotionis  exercitium  ma- 
gnopere  confovet. 


Articulus  X.  —  Utrum  animae 
in  purgatorio  detentae  ceiHae  sint  de  sua  salute. 

1.  —  Ratio  articuli.  —  Quod  animae  in  purgatorio,  a 
parte  rei,  securitatem  de  sua  salute  habeant,  ita  ut  a  pe- 
riculo  peccandi  eximantur  et  ad  gloriam  sint  infallibiliter 
perventurae,  dubitari  non  potest,  dicente  Domino  ' :  Qui 
perseveraverit  usque  in  finem,  hic  salvus  erit;  et 
rursus  2:  Esto  fidelis  usque  ad  mortem,  et  dabo  tibi 
coronam  vitae:  porro  huiusmodi  animae  utique  ad  fi- 
nem  usque  perseveraverunt.  —  At  in  dubium  hic  verti- 
tur,  utrum  huiusmodi  animae  certo  sciant  se  salvas  esse: 
quod  dubium  ex  hoc  oritur,  quod  homo  adhuc  in  prae- 
senti  vita  constitutus  nequit  per  certitudinem  diiudicare 
utrum  gratiam  habeat,  necne,  iuxta  illud  3 :  Nemo  scit 
utrum  amore  an  odio  dignus  sit:  atqui  in  purgatorio  ani- 
ma,  quantum  ad  hoc,  non  videtur  esse  melioris  conditionis. 

3.  Errores.  —  Circa  rem  hanc  errasse  perhibetur 
Lutherus,  qui  in  propositione  trigesima  octava,  ait 4 :  Ani- 

1.  Matth.,  X,  22.  —  2.  Apoc,  II,  10.  —  3.  Eocle.,  IX,  1.  —  4.  Leo  X, 
Bulla  Exsurge,  Domine,  15  Iun.,  1520.  D.-B.,  n.  778. 

mae  in  purgatorio  non  sunt  securae  de  earum  salute, 
saltem  omnes,  nec  prohatum  est  ullis  aut  rationibus 
aut  Scripturis,  ipsas  esse  extra  statum  merendi  vel 
augendae  charitatis.  Eumdem  vero  errorem  conatus 
est  instaurare  Michael  du  Bay  (Baius)  qui,  cum  posuisset 
nullum  peccatum  ex  natura  sua  veniale  esse,  sed  omne 
peccatum  mereri  poenam  aeternam  * ,  ulterius  intulit 
quod,  licet  poenam  hanc  Deus  interdum  remittat,  tamen, 
quod  semper  id  faciat,  certo  principio  non  constat:  ideo- 
que  possunt  animae  in  purgatorio  dubitare,  an  Deus 
rigore  iustitiae  cum  eis  sit  processurus  2. 

3  —  PROP,  —  Animae  in  purgatorio  certo  sciunt 
se  salvas  esse. 

4.  —  Prob.  —  Ratio  autem  est,  quia  de  fide  est  impio- 
rum  animas  statim  post  mortem  descendere  ad  infernum 
damnatorum.  Atquianimae  in  purgatorio  sciunt  se  illuc  non 
descendisse,  cum  nec  blasphement  Deum,  necillum  odio 
habeant,  nec  de  sua  salute  desperent,  quod  faciunt  da< 
mnati.  Aliunde  sciunt  huiusmodi  animae  se  iam  esse  iu- 
dicatas.  Ergo  probe  experiuntur  se'  nunquam  fore  da- 
mnandas  3. 

£>.  —  Quaerenti  quomodo  sanctae  illae  animae  hanc 
securitatem  accipiant,  —  responderi  potest  hoc  esse,  non 
solum  per  experientiam  proprii  status,  qua  se  vident  patien- 
ter  tolerare  poenas  purgatorii,  spem  regni  caelestis  habere, 
et  in  Christo  quiescere,  sed  maxime  ex  Dei  iudicis  re- 
velatione:  cum  enim  omne  iudicium  eo  fine  instituatur, 
ut  sententia  reo  innotescat,  hinc  animae  quas   Christus 

1.  Prop.  20  inter  79.  a  S.  Pio  V,  1  Oct,  1567,  damnatas.  —  2.  L.  de 
Meritis  operuni.  —  3.  Perperam  igitur  in  dubium  revooat  Hermanuus 
Schell,  utrum  anima  in  purgatorio  olare  deprehendat  exitum  finalem 
suae  in  illo  loco  commorationis.  Vide  eius  verba  supra,  Quaest.  II,  art. 
4,  n.  13,  p.  109,  n.  1. 

iudicat   purgatorio   dignas,  ab  eius  ore   notitiam    huius 
sententiae  accipere  dicendae  sunt. 

6.  —  Differentia  inter  cognitionem  animae  de  suo 
statu  in  praesenti  vita  et  post  mcrtem.  —  Ex  hoc  patet 
differentia,  ex  hoc  capite,  inter  statum  animae  in  prae- 
senti  vita  et  post  mortem :  nimirum,  cum  tres  sint  modi 
cognoscendi  aliquid,  scilicet  per  revelationem,  per  eius 
rei  praesentiam  in  anima,  et  per  illius  effectus,  possumus 
quidem  in  praesenti  vita  coniecturaliter  inferre,  per  ali- 
qua  signa,  utrum  in  Dei  gratia  simus,  verbi  gratia,  cum 
percipimus  nos  delectari  in  Deo  et  contemnere  res  mun- 
danas,  et  cum  aliunde  non  sumus  nobis  conscii  alicuius 
pec  cati  mortalis.  At  huiusmodi  cognitio,  ait  Angelicus  *,  est 
imperfecta ;  unde  citra  divinam  revelationem,  certitudi- 
naliter  scire  non  possumus  nos  esse  in  gratia  Dei,  eo 
quod  certitudo  non  potest  haberi  de  aliquo,  nisi  possit 
diudicari  per  proprium  principium;...  principium  au- 
tem  gratiae  et  obiectum  eius  est  ipse  Deus,  qui  propter 
sui  excellentiam  est  nobis  ignotus ;...  et  ideo  eius  prae- 
sentia  in  nobis  et  absentia  per  certitudinem  cognosci 
non  potest.  —  At  anima  post  mortem  in  alia  conditione 
est :  nimirum,  si  sit  omnino  sancta,  intuitive  cognoscit 
se  esse  salvam,  scilicet  per  Dei  praesentiam  in  seipsa; 
si  autem  reproba  sit  aut  ad  purgatorium  condemnata, 
idipsum  cognoscit  tum  per  iudicis  sententiam,  tum  per 
effectus,  ut  diximus;  unde  in  libro  Ecclesiastae,  post  ci- 
tata  verba,  legitur  2 :  Omnia  in  futurum  servantur 
incerta. 

*?.  —  Scholia.  —  I.  Haec  autem  certitudo  summum 
bonum  adipiscendi,  etsi  poenam  ignis  in  animabus  san- 
ctis  non  minuat,  quae  poena  proinde  maxima  esse  potest, 
mitigat  tamen  earum  dolorem  ex  negata  visione  beatifica 

1.  1  2ae,  Quaest.  CXII,  art.  5.  —  2.  Vers.  2. 

provenientem,  in  quo  quidem  formaliter  distinguitur  ea- 
rum  poeoa  a  poena  damnatorum ;  illam  vero  non  tota- 
liter  tollit ;  quinimmo  dici  potest  quod  tanto  maior  est 
ista  poena,  quanto  ad  terminum  suae  captivitatis  acce- 
dunt;  quandoquidem,  ut  ait  S.  Gregorius  \  desideria 
dilata  crescunt:  de  ratione  autem  desiderii  est,  ut  tor- 
queat  desiderantem. 

II.  Ulterius  notandum  est,  certitudinem  hanc  non  tol- 
lere,  in  animabus  sanctis,  spem  theologicam  de  Deo  ali- 
quando  possidendo,  cum  in  illum  tendant  tanquam  in 
obiectum  suae  beatitudinis  futurum  et  arduum,  seu  diffi- 
cile  adeptu :  spes  enim  addit  supra  desiderium  quemdam 
conatum  animi  ad  consequendum  bonum  arduum  2.  Quin- 
immo  dici  potest  animas  illas  tanto  fortius  sperare,  quanto 
«ecurius,  cum  certitudo  consequendi  bonum  speratum  non 
sit  contra  rationem  spei,  sicut  patet  de  sanctis  patribus 
in  limbo,  licet  pro  ipsis  quidquam  spei  deesset,  scilicet 
arduitas  rei  obtinendae  3. 

8.  —  Solvuntur  difficultates.  —  I.  Qui  certus  est  de 
salute  aeterna  non  perturbatur :  dicitur  enim  4 :  Non  con- 
tristabit  iustum  quidquid  ei  acciderit.  Atqui  de  anima- 
bus  in  purgatorio  Ecclesia  recitat  sequentia  verba  5 :  Anima 
mea  turbata  est  valde.  Ergo  animae  in  purgatorio  certae 
non  sunt  de  sua  aeterna  salute. 

Respondet  Sylvius  6,  ex  eo  quod  Ecclesia,  in  officio 
defunctorum  aliquo  psalmo  utitur,  non  sequi  quod  omnia 
et  singula  illius  psalmi  verba  intelligi  debeant  de  defunctis, 
sed  hoc  fit  propter  unum  alterumve  versiculum  eis  con- 
venientem,  quemadmodum  propter  haec  verba  7 :  Hodie 
■salus  domui  huic  facta  est,  in  dedicatione  Ecclesiae  legi- 


1.  Homil.  XXV  in  Evangel.    —    2.  1  2ae,  Quaest.   XXV,  art.  1.    — 

3.  Cf.   tr.   de    Incarnatione,    Vol.    I,    Quaest.    VII,    art.   4,    p.  317.    — 

4.  Prov.,  XII,  21.  —  5.   Ps.  VI  4.  —  6.  Supplem.,  Quaest.  C,  art.  6,  q. 
-  7.  XIX,  9. 

tur  evangelium  de  Zachaeo.  —  Quod  autem  ex  Proverbiis 
adducitur,  significat  iustum,  quidquid  ei  acciderit,  aequo 
animo  laturum,  quo  modo  etiam  animae  in  purgatorio  de- 
gentes  patienter  et  cum  pace  poenas  sibi  illatas  sufferunt, 

II.  In  officio  pro  defunctis,  Ecclesia,  ex  defuncti  persona, 
ita  Deum  orat:  Dum  veneris  iudicare,  noli  me  conde- 
mnare ;  miserere  mei  dum  veneris  in  novissimo  die  ; 
lioera  me  de  morte  aetey^na,  in  die  illa  tremenda,  etc. 

Respondet  idem  Sylvius  *,  Ecclesiam,  in  officio  defun- 
ctorum,  simul  nobis  viventibus  ob  oculos  ultimum  diem 
ponere,  ob  nostram  aedificationem ;  nam,  ut  ait  S.  Augu- 
stinus  2,  unicuique  veniet  dies  ille,  cum  venerit  ei  dies,  ut 
talis  hinc  eoceat,  qualis  iudicandus  est  illo  die.  —  Prae- 
terea,  defunctis  Ecclesia  non  petit  praeservationem  ab 
aliquo  periculo  salutis  aeternae :  sed  aut  remissionem 
poenarum  purgatorii,  aut  hoc  beneficium,  ut  in  iudicio 
extremo  a  tartaro  non  absorbeantur.  Nec  obstat  illas  de 
hoc  beneficio  certas  existere  :  certitudo  enim  effectus  non 
obstat  eius  petitioni ;  cum  potius  petitio  sit  unum  ex 
mediis  a  Deo  ordinatis  ad  talem  effectum  obtinendum, 
quemadmodum  novimus  Christum,  quaecumque  petiit, 
certo  scivisse  esse  futura. 

Denique,  Ecclesia,  dum  sic  orat,  diem  obitus  comme- 
morat,  quo  e  corpore  anima  migravit,  ac  ante  tribunal 
iudicis  est  constituta,  sicut  etiam  in  festo  Nativitatis 
Domini,  perinde  orat,  ac  si  Verbum  tunc  foret  incarnan- 
dum,  vel  nasciturum :  Rorate  caeli  desuper,  et  nubes 
pluant  iustum;  Spiritus  Sanctus  in  te  descendet,  Maria, 
etc. ;  quo  loquendi  modo  petit  Ecclesia  ut  nobis  fructus 
illius  mysterii  applicetur  3. 

9.  —  Sententia  Dionysii  Cartusiani  de  cognitione 
quam  in  purgatorio  animae  habent  de  propria  salute.  — 

1.  L.  c.  —  2.  Epist.  CXCIX,  al.  80  ad  Hesyoh.,  n.  3.  t.  II,  ool.  743. 
—  3.  Cf.  quae  soripsiinus  supra,  Quaest.  II,  art.  4,  n.  12,  p.  108. 

Quoniam  a  nonnullis,  theologus  insignis,  Dionysius  Cartu- 
sianus,  inducitur  quasi  reputaverit  animas  in  purgatorio 
existentes  incertas  esse  de  sua  sorte,  hinc  iuvat  pauca  ex 
eodem  testimonia  excerpere,  quibus  ostenditur  ille  contra- 
riam  revera  tenuisse  sententiam.  Imprimis,  loquens  de  gra- 
vitate  poenarum,  ait f :  Quanto  aliquid  magis  desideratur , 
tanto  eius  absentia  exstat  molestior.  Quumque  affectus 
animarum  iustarum   in   purgatorio,    quo   summum 
bonum  et   beatificam  fruitionem  desiderant,  sit   vehe- 
menter  ac  nimis  intensus...,  et  quoniam  terminus  per~ 
fruendi  illo  advenit,  nisi  quod  suo  retardantur  reatu ; 
idcirco  de  retardatione  atque  carentia  tam  incompara- 
bilis  boni  dolent.  —  Ulterius,  disserens  de  animarum  con- 
sensu  in  poenas  quas  patiuntur2,  inter  alias  sententias, 
sequentem  affert,  quam    damnat:  Quidam   dicunt   quod 
nullo   modo   sit   voluntaria,    quoniam  ita  sunt  poenis 
absorpti  quod  nesciunt  se  per  eas  purgari,  quod  falsum 
est,  cum  frequenter  petant  suffragia.  —  Denique,  quae- 
rens  utrum  locus  cui  animae  assignantur,  earum  poenas  au- 
geat,  suam  facit  sententiam  Richardi,  dicentis  3 :  Non  quod 
odiant   locum  illum  voluntate  deliberativa,  cum  cari- 
tate   consistant  et  sciant  locum  illum   eis   deputatum 
ad  tempus  a  iustitia  divina  quam  diligunt. 

Quae  cum  ita  sint,  contraria  sententia,  quae  praedicto 
scriptori,  ex  quibusdam  revelationibus,  ab  eo  in  Opusculo 
de  Quatuor  hominis  Novissimis,  relatis,  adscribitur,  eius 
propria  non  est,  sed  auctoris,  ex  quo  illam  hauserat,  cui 
eamdem  sententiam,  tanquam  illius  propriam,  relinquit 

1.  4,  Dist.  XX.  Q.  II.  p.  544,  t.  XXIV  —  2.  Ibid.,  pag.  545.  — 
8.  4,  Dist.  XLV.  Q.  I.  pag.  327,  t.  XXV.  —  4.  Cf.  cit.  Opusc,  art.  47. 
Opp.  Tornaci,  vol.  XLI.  Opp.  Min.  vol.  IX.  p.  560.  De  siraili  sententia 
in  revelationihus  S.  Mariae  Margaretae  Alaeoque,  vide  Analecta  Iuris- 
Pontifioii,  Ser.  IX,  pp.  157,  seq. 

Articulus  XI.  —  Utrum  de  alicuius  animae 
liberatione  certiores  reddi  valeamus. 

1.  —  Ratio  articuli.  —  Statuto  quod  suffragia  pro 
defunctis  facta  ipsis  specialiter  ac  determinate  prosint, 
imo  infallibilem  obiective  cousequantur  effectum,  ad  prae- 
cavendam  modo  aequivocationem,  qua  ex  anteactis  posset 
quis  deducere  certo  nos  scire  de  aliqua  anima,  pro  qua  spe- 
cialia  suffragia  facta  sunt,  illam  iam  salvam  esse,  prae- 
sens  subiungitur  articulus,  de  mensura  applicationis  suf- 
fragiorum  quae  pro  defunctis  persolvimus,  ut  scilicet  de- 
termiDetur  utrum  illorum  suffragiorum  applicatio  ita 
nobis  innotescat,  ut  de  alicuius  animae  liberatione  cer- 
tiores  reddi  possimus,  an  potius  huiusmodi  applicacio  ita 
iusta  Dei  lege  regatur,  ut  nobis  ignota  maneat. 

3.  —  PROP.  —  De  nullius  animae  liberatione  certi 
esse  possumus  absque  speciali  revelatione. 

3.  —  Ecclesiae  circa  hanc  rem  determinatio.  —  Haec 
veritas  imprimis  ex  responsione  Sacrae  Congregatio- 
nis  Indulgentiis  Sacrisque  Reliquiis  praepositae  clare 
resultat.  Gum  enim  episcopus  S.  Flori  in  Gallia  quaesi- 
visset,  utrum  per  indulgentiam  altari  privilegiato  ad- 
nexam,  intelligenda  sit  indulgentia  plenaria  animam 
statim  liberans  ab  omnibus  purgatorii  poenis,  an  vero 
tantum  indulgentia  quaedam  secundum  dioinae  rnise- 
ricordiae  beneplacitum  applicanda,  —  eadem  Sacra  Con- 
gregatio  respondit :  Per  indulgentiam  altari  privilegiato 
adneocam,  si  spectetur  mens  concedentis  et  usus  cla- 
vium  potestatis,  intelligendam  esse  indulgentiam  ple- 
nariam  quae  animam  statim  liberet  ab  omnibus  pur- 
gatorii  poenis;  si  vero  spectetur  applicationis  effectus, 
intelligendam  esse  indulgentiam,  cuius  mensura  divi- 
nae  misericordiae  beneplacito  et  acceptationi  respon- 

det  l.  Quod  Benedictus  XIV  hisce  verbis  iampridem  de- 
«laraverat :  Hbc  fundamento  innititur  Summus  Ponti- 
fecc,  cum  privilegiatas  aras  declarat,  ac  pro  Missae 
celebratione  quae  in  illis  indicitur  ad  expiandam  de- 
functi  alicuius  animam,  thesauri  ecclesiastici  eam 
partem  attribuit  per  modum  suffragii,  quae  satis  est 
ut  eadem  anima,  si  Deo  sic  placitum  fuerit,  e  purga- 
torii  cruciatibus  eripiatur  2. 

4.  —  Prob.  rat.  theol.  —  Propria  huius  rei  ratio 
repeti  debet  ex  speciali  statu  in  quo  animae  post  mortem 
inveniuntur.  Nimirum,  cum  iam  extra  viam  sint  positae, 
hinc  sunt  in  statu  mere  poenali,  id  est  non  proprie 
satisfactionis,  sed  satispassionis :  unde  per  se  deberent 
pati  omnes  poenas  sibi  a  divina  iustitia  impositas,  et 
nonnisi  ex  divina  bonitate  evenit,  quod  eis  aliquid  per 
sanctorum  suffragia  de  poena  debita  relaxetur,  scilicet  in 
virtute  charitatis.  Quapropter,  cum  in  communione  San- 
ctorum  duo,  ut  diximus,  attendantur,  scilicet  charitas  et 
intentio  facientis  suffragia;  quantum  quidem  ad  priinum 
attinet,  certiores  esse  possumus,  nostra  pro  defunctis 
suffragia  eisdem  prodesse;  quantum  ad  alterum  vero,  ne 
quimus  certo  determinare  mensuram  divinae  acceptationis. 

Quod  quidem  idem  est  ac  si  dicatur,  nos  de  specialis 
cuiusdam  animae  in  purgatorio  detentae  liberatione, 
quantumcumque  pro  ea  suffragia  persolvantur,  certitudi- 
nem  nunquam  habere  posse.  Et  haec  praecise  est  ratio, 
cur  pro  eadem  anima  plures  indulgentiae,  etiam  plena- 
riae,  rationabiliter  applicari  possint,  plures  etiam  Missae, 
ex  praescripto  Ecclesiae,  etiam  in  altari  privilegiato  ce- 
brari,  plura  denique  suffragia  utcumque  persolvi. 

5.  —  Confirmatur.  —  I.  Ea  quae  ad  alteram  vitam 
pertinent  cognosci  anobis  certitudinaliter  nequeunt  absque 

1.  Decret.  28  IuL,  1840.  —  2.   Inst.  LVI,  n.  15. 

speciali  Dei  revelatione :  sic  absque  revelatione  scire  ne- 
quimus  utrum  aliqua  anima  sit  in  caelo,  in  purgatorio 
aut  in  inferno.  Ergo  et  de  animabus  in  purgatorio  exi- 
stentibus,  sine  speciali  revelatione,  scire  nequimus,  tum 
quamdiu  ibi  manere  debeant,  tum  quandonam  actu  libe- 
rentur. 

II.  Multum  de  exercitio  charitatis  diminueretur,  si  certo 
sciremus  aliquas  animas  iam  e  poenis  purgatorii  evo- 
lasse :  sic  quippe  cessaremus  a  persolvendis  pro  eisdem 
suffragiis,  quae  e  contra  charitas  nos  urget  ut  ingemi- 
nemus,  cum  adhuc  dubitare  possimus  utrum  animae  nobis 
carae  in  tenebricoso  illo  carcere  adhuc  detrusae  maneant 

6.  —  Solvitur  tacita  difficultas.  —  Nec  obstat  quod, 
in  quibusdam  altaribus,  haec  inscriptio  interdum  lega- 
tur:  Altare  privilegiatum  f:  hoc  enim  aliud  non  sibi 
vult,  nisi  Ecclesiam,  pro  sua  potestate,  sacrum  ad  praa- 
dicta  altaria  celebrantibus,  thesaurum  Iesu  Christi  et 
Sanctorum  specialiter  dispeosare,  quin  tamen  effectum 
ipsum  talis  dispensationis  determinare  praesumat :  unde, 
dum  Congregatio  S.  Offlcii  reprobavit  tabulas  quae  ali- 
quando  ianuis  vel  altaribus  quarumdam  ecclesiarum  ap- 
poni  consueverunt,  cum  hac  inscriptione :  Bodie  libera- 
tur  anima  a  purgatorio  2,  simul  tamen  inscriptionem, 
altare  prwilegiatum,  retineri  posse  declaravit;  cuius 
quidem  rei  ratio  patet;  nam  praefixio  temporis  certitu- 
dinem  absolutam  de  animae  liberatione  importat,  quae 
citra  divinam  revelationem  haberi  nunquam  potest. 

T*.  —  Quid  sibi  velit  concessio  de  liberatione  alicuius 
animae.  —  Ex  eo  autem  quod  Summus  Pontifex,  in  suis 
Brevibus,  concedere  solet  ut  anima  a  purgatorii  poenis  li- 
beretur,  inferri  fas  non  est,  animam  ipsam,  persoluto  desi- 

1.  Videsis  Beringbr,  Les  lndulgences,  etc.  T.  I,  p.  449.  —  2.  Die 
9  Septeiubris  1603.  Vide  Analecta  Eccl.,  vol.  III,  fasc.  11,  p.  460,  n.  773. 

gnato  suffragio,  actu  a  praedictis  poenis  liberari.  Nam  Pon- 
tifex  quidem  tantum  concedit,  quantum  de  se  sufflciens 
esset  ad  praefatam  animam  liberandam ;  at,  cum  men- 
sura  acceptationis  suffragii  pendeat  a  beneplacito  divinae 
misericordiae,  ideo  nequit  concludi  liberationem  actu 
perfici. 

Quod  ex  decreto  S.  Congregationis  Indulgentiarum  diei 
13  Februarii  1745  abunde  evincitur.  Nimirum,  in  Ecclesia 
S.  Luciae  Archiconfraternitatis  Confalonis  de  Urbe,  iam- 
pridem  distribuebantur  schedulae  italico  idiomate  se- 
quentis  tenoris:  Indulgentia  plenaria  concessa  alta?H 
SSmi  Crucifixi  sito  in  ecclesia  S.  Luciae  Archiconfra- 
ternitatis  Confalonis.  Si  quis  Missam  celebrari  fecerit  in 
altari  privilegiato  SSmi  Grucifixi  in  ecclesia  S.  Luciae 
Confalonis,  eam  applicando  pro  anima  cui  ille  suf- 
fragari  cupit,  ipsa  liberatur  a  purgatorio,  non  secus 
ac  si  dicta  Missa  celebrata  fuisset  in  altari  S.  Gregorii 
Romae,  ut  apparet  ex  lapide  dicti  altarls  per  Bullas 
concessas  a  Paulo  V  et  Gregorio  XIII  Summis  Ponti- 
ficibus.  Porro,  cum  Bullae  concessionum  ad  trutinam  re- 
vocatae  fuissent,  S.  Congregatio  reformandam  decrevit 
schedularum  formulam,  habito  respectu  non  modo  ad  al- 
taris  designationem,  sed,  quod  nostra  interest,  ad  ipsum 
formulae  tenorem,  qui  sic  immutatus  fuit :  Indulgentia 
plenaria  ah  suffragandum  animabus  purgatorii  ad 
altare  Dei  omnipotentis  et  SSmae  Crucis  in  ecclesia 
S.  Luciae  venerabilis  Archiconfraternitatis  Confalonis 
Romae.  Qui  Missas  celebrari  faciet  in  altari  dicato 
Deo  Omnipotenti  et  SSmae  Cruci  in  Ecclesia  venera- 
bilis  Archiconfraternitatis  Confalonis  Romae,  pro  qua- 
libet  Missa  animae  suffragabitur,  ac  si  eadem  celebrata 
fuisset  in  altari  privilegiato  monasterii  S.  Gregorii 
pariter  Romae,  ut  apparet  ex  Brevibus  Gregorii  XIII 
et  Pauli  V,  Summorum  Pontificum  *. 

1.  Decret.  authent.  u.  154. 

8.  —  Ecclesia  nos  non  decipit.  —  Porro,  ex  eo  quod 
missae  sacrificium,  quantum  ad  applicationis  mensuram,. 
certum  ac  nobis  determinate  compertum  effectum  non 
sortitur,  non  debet  quis  praecipiti  ausu  concludere,  Ec- 
clesiam  nos  decipere,  dum  proclamat,  facto  determinato 
suffragio,  puta  oblato  in  altari  privilegiato  incruento  sa- 
crificio,  animam  a  purgatorii  poenis  liberari.  Non  modo 
enim  Ecclesia,  pro  sua  in  thesaurum  potestate,  tantum 
de  isto  thesauro  suppeditare  intendit,  quautum  de  se  .et 
quoad  sufficientiam  requiritur  ad  auimam  perfecte  libe- 
randam,  sed  etiam  tali  animae,  dummodo  capax  sit,  et 
capax  fit  eo  ipso  quod  in  gratia  Dei  existit,  tale  suffra- 
giuin  applicat,  unde  ipsa  liberari  debeat,  nisi  quod  talis 
suffragii  mensura  non  indigentiis  animae  patientis,  sed 
divinae  misericordiae  beneplacito  respondet.  Et  recte  di- 
citur  sacerdos,  vel  quilibet  alius  conditiones  exequens 
animam  liberare,  licet  effectus  aliquando  non  sequatur : 
actiones  enim  ex  obiecto  speciem  sortiuntur,  unde  etiam 
ex  obiecto  denominantur,  quamquam  istud  perfecte  non 
obtineatur,  sicut  medicus  infirmum  sanare  dicitur,  licet 
effectus  non  statim,  immo  quandoque  nunquam,  se- 
quatur. 

Huius  rei  ratio  ita  ab  Angelico  exponitur  * :  Sacra- 
mentum  (Eucharistiae)  simul  est  sacrificium  et  sacra- 
mentum;  sed  rationem  sacrificii  habet  in  quantum 
offertur,  rationem  autem  sacramenti  in  quantum  su- 
mitur;  et  ideo  effectum  sacramenti  habet  in  eo  qui 
sumit,  effectum  sacrificii  in  eo  qui  offert  vel  in  his 
pro  quibus  offertur...  In  quantum  est  sacrificium,  ha- 
bet  vim  satisfactivam ;  sed  in  satisfactione  magis  at- 
tenditur  affectus  offerentis,  quam  quantitas  oblationis  ; 
unde  et  Dominus  dicit  2  de  vidua  quae  obtulit  duo 
aera,  quod  plus  omnibus  misit.  Quamvis  igitur  haec 
oblatio  ex  sui  quantitate  sufficiat  ad  satisfaciendum 

1.  3,  Quaest.  LXXIX,  art.  5.  —  2.  Luc,  XXI,  3. 

pro  omni  poena,  tamen  fit  satisfactoria  illis  pro  qui- 
bus  offertur,  vel  etiam  offerentibus,  secundum  quan- 
titatem  suae  devotionis,  et  non  pro  tota  poena. 

9.  —  Scholion.  —  Quod  de  excellentissimo  inter 
omnia  Ecclesiae  suffragia  dictum  est,  valet  etiam  pro  aliis 
suffragiis,  immo  a  fortiori, :  ita  ut,  quamvis  infallibilem 
efflcaciam  sortiantur  relate  ad  illum  cui  applicantur,. 
si  videlicet  virtus  charitatis  necnon  potestas  clavium  re- 
spiciatur,  tamen  nonnisi  Deo  revelante  cognoscere  pos- 
simus  qualis  sit  huius  applicationis  mensura :  pendet 
enim  imprimis  ab  affectu  eorum  qui  huiusmodi  suffragia 
persolvunt,  quo  videlicet  affectu  divina  bonitas  ad  solven- 
dum  movetur:  licet  ultima  ratio  desumi  debeat  ab  ipsa 
dispositione  divinae  misericordiae,  quae  ideo  ordinat  ut 
pro  specialibus  animabus  plura,  eaque  ferventiora  suf- 
fragia  persolvantur,  quatenus  illarum  liberationem  citius 
fieri  decreverit l. 

1.  De  tribus  animarum  post  mortem  receptaoulis,  purgatorio,  in- 
ferno  et  oaelo,  egregie,  oratorem  agens,  disserit  P.  G.  M.  L.  YIonsabke, 
in  Expos.  du  Dogme  cath.,  conf.  XCVII,  XCVIII,  XCIX.  Opportune,  dum 
traotat  de  suffragiis  quibus  animas  in  purgatorio  iuvare  possumus,  com- 
mentans  illud  S  Pauli  (Hebr.,  XIII,  3):  Mementote  vinctorum,  tanquam 
simul  vincti,  exciamat :  Plus  heureux  gtie  les  anciens,  nous  avons  a  no- 
tre  service  le  sang  d'un  Dieu  chague  jour  immole  sur  nos  autels,  et  nous,. 
vivants,  nous  pouvons  le  faire  descendre  au  dela  des  tombeaux,  jusgu'aux 
rivages  de  ce  monde  desole  ou  souffrent  nos  bien-aimes.  Venez,  amis,  ve- 
nez,  voici  le  sang  de  la  croix  et  de  la  messe  gue  nous  vous  envoyons. 
Plonges-vous  dans  ce  fleuve  sacre,  penetrez-vous  de  ses  merites  infinis ; 
tout  a  Vheure  il  va  jaillir  jasgu^au  ciel  et  emporter  avec  lui  dans  le  sein 
de  Dieu  vos  dmes  purifiees.  Consolation  supreme!  Apres  vous  avoir  sau- 
ves,  nous  pourrons  esperer  gue  vous  nous  rendrez,  en  assistance  et  en  pro~ 
tection,  le  grand  bienfait  de  votre  delivrance. 


QUAESTIO   VI 

DE  SIGNIS  EXTREMUM  IUDICIUM 
PRAECEDENTIBUS 


Prologds. 

1.  —  Duplex  Christi  adventus.  —  Duos  Christi  ad- 
ventus  debere  distingui,  fides  catholica  haud  ambigue 
tradit:  quorum  prior  humilis  et  occultus  iam  locum  ha- 
buit,  alter  vero  solemnis  atque  gloriosus  adhuc  expectatur. 
Et  illum  quidem,  cum  esset  a  prophetis  determinate  prae- 
nuntiatus,  nulla  signa  praecedere  debuerunt;  hic  autem 
omnino  indeterminatus  manet,  dicente  Domino  Nostro  * : 
De  die  autem  illa  et  hora  nemo  scit,  neque  angeli  cae- 
lorum,  nisi  solus  Pater.  Sicut  autem  in  diebus  Noe, 
ita  erit  et  adventus  Filii  hominis:  sicut  enim  erant 
in  diebus  ante  diluvium  comedentes  et  bibentes,  nu- 
bentes  et  nuptui  tradentes,  usque  ad  eum  diem  quo 
intravit  Noe  in  arcam;  et  non  cognoverunt  donec 
venit  diluvium,  et  tulit  omnes:  ita  erit  et  adventus  Filii 
hominis. 

Porro,  per  diem  illam  potest  intelligi  vel  ipsamet  ul- 
tima  dies,  vel  totum  illud  temporis  spatium,  quo  huius- 
modi  signa  complebtintur.  Et  quidem,  si  primo  sensu 
accipiatur,  dies  ultima  non  omnino  ignota  manebit,  cum 
signis  praecedentibus  manifestanda  sit,  ut  hic  dicetur;  si 
autem  accipiatur  altero  sensu,  dies  illa  a  nemine  cognosci 
potest,  cum  sciri  perfecte  non  valeat  quandonam  cuncta 

1.  Matth.,  XXIV,  36,  eeq. 

illa  signa  verificanda  sint:    unde  ait  S.  Paulus  *:    Scitis 
quia  dies  Domini,  sicut  fur  in  nocte,  ita  veniet. 

2.  —  Cur  extremum  iudicium  signa  aliqua  praece- 
dere  debeant.  —  Sciendum  autem  est,  absolute  loquendo, 
necessarium  non  esse  ut  signa  aliqua  ultimum  iudicium 
praecedant,  id  tamen  convenienter  fieri,  tum  ad  iudicia- 
riam  Christi  potestatem  extollendam,  tum  ut  hominum 
corda  in  subiectionem  venturi  iudicis  inducantur  et  ad 
iudicium  debite  praeparentur.  Pertinet  enim  ad  dignita- 
tem  iudiciariae  potestatis  habere  aliqua  indicia,  quae  de- 
bitam  reverentiam  erga  iudicem  concilient,  necnon  iudi- 
candos  ad  subiectionem  erga  illum  inducant 2.  Porro  huius- 
modi  signa  de  se  sufficientia  erunt,  tum  ad  bonos,  tum  ad 
malos  praemonendos,  licet  isti  ea  despecturi  sint:  unde 
dum  boni,  cernentes  illa  signa,  arescent  prae  timore  3, 
de  malis  e  contra,  ea  parvipendentibus,  legitur  4 :  Cum 
dixerint :  Paor  et  securitas,  tunc  repentinus  eis  super- 
veniet  interitus. 

3.  —  Quaenam  sint  ista  signa.  —  Quaenam  autem 
futura  sint  ista  signa,  de  facili  sciri  non  potest,  ait  An- 
gelicus  5;  cum  signa,  quae  in  Evangeliis  leguntur,  non 
solum  pertineant  ad  adventum  Christi  ad  iudicium,  ut 
ait  S.  Augustinus  6,  sed  etiam  ad  tempus  destructionis 
Hierusalem  sub  Tito,  necnon  ad  adventum  quo  Christus 
continuo  Ecclesiam  suam  visitat;  ita  quod  forte  si  dili- 
genter  advertatur,  nullum  eorum  inveniatur  ad  futurum 
adventum  pertinere,  ut  ipse  Augustinus  dicit7.  Nimirum, 
sigua  illa  quae  in  Evangeliis  tanguntur,  sicut  pugnae  et 
terrores,  et  cetera  huiusmodi,  a  principio  humani  generis 
tuerunt;  licet  dici  possit  quod,  sub  fine  mundi,  illa  signa 


1.  1  Thess.,  V,  J.  —  2.  8.,  Quaest.  LXXIII,  art.  1.  —  3.  Luc,  XXI, 
26.  —  4.  1  Thess.,  V,  3.  -  5.  Loco  eit.  —  6.  Epist.  CXCIX,  al.  LXXX 
ad  Hesych.,  de  fiue  luundi,  n.  25,  26,  t.  II,  col.  750,  751.  —  7.  Loco  cit. 

magis  invalescent:  sed  secundum  quam  mensuram  cre- 
scentia  vicinum  adventum  denuntient,  incertum  est. 

Porro,  de  hisce  signis  agitur  ex  professo  tum  in  Ve- 
teri  Testamento,  maxime  apud  Danielem  *,  tum  in  Novo, 
scilicet  apud  S.  Matthaeum  2,  S.  Lucam  3,  S.  Paulum  \ 
necnon  in  Apocalypsi  5:  ad  quae  quidem  loca  recurrere 
debet  qui  hac  de  re  aliquid  certi  cognoscere  cupit,  re- 
lictis  illis  fabulosis  narrationibus  quae  in  libris  apocryphis 
aut  utcumque  humanae  iuventionis  passim  circumferun- 
tur  6. 

4.  —  Monitum.  —  Sedulo  igitur  advertere  oportet. 
eorum  quibus  futura  praesagiuntur  in  Scriptura,  aliqua 
referri  ad  eversionem  Hierosolymae,  aliqua  ad  Ecclesiaer 
quae  est  Christi  corpus,  formationem,  nonnulla  demum  ad 
Christi  adventum:  quae  omnia  sacer  interpres  diligenter 
distinguere  debet.  Cum  itaque,  ait  S.  Augustinus  7,  signa 
dicat  quae  ad  ista  tria  (tempora)  pertinent,  id  est,  ad 
eoxidium  illius  civitatis,  ad  adventum  eius  in  corpore 
suo  quod  est  Ecclesia,  ad  adventum  eius  in  capite  Eccle- 
siae,  quod  est  ipse:  quod  eorum  signorum  ad  quod 
horum  trium  referendum  sit,  diligenti  consideratione 
cernendum  est...  In  quibus  omnibus  sunt  quaedam  mani- 
festa,  quaedam  vero  sic  obscura,  ut  vel  laboriosum 
sit  ea  diiudicare,  vel  temerarium,  quamdiu  non  intelli- 
guntur,  de  his  aliquid  definire. 

5.  —  Ordo  quaestionis.  —  Si  quis  autem  rem  dili- 
genter  perpendat,  haud  difficili  negotio  deprehendet,  signa 

1.  CC.  VII,  XI.  —  2.  C.  XXIV,  29,  seqq.  —  3.  C.  XXI,  25,  seqq. 
—  4.  1  Thess.,  C.  V;  2  Ep.,  C.  II.  —  5.  Passim.  -  6.  Huius  ge- 
neri8  sunt  quae  in  Glossa  Lirani,  sup.  Luo.,  XXI,  ex  S.  Hieronymo> 
leguntur:  quae  quidem  Dootor  Dalmata  non  asserendo,  sed  prout  ea 
se  in  Hebraeorum  Annalibus  soripta  reperisse  dioit,  refert,  quibus,. 
sicut  oeteris  dubiae  originis  doeumentis,  parum  verisiinilitudinis  attri- 
buit  S.  Thomas.  —    7.  Ep.  CXCIX  de  fine  mundi  ad  Hesychium,  n.  26. 

extremum  iudicium  praecedentia  dupliciter  considerari 
posse:  uno  modo,  in  seipsis  (1-7),  altero  modo,  secundum 
vim  probandi  ipsis  adnexam  (8).  Signa  autem  in  seipsis 
considerata  alia  respiciunt  homines  (1-5),  alia  vera  mun- 
dum  physicum  (6-7).  Prioris  generis  signa,  vel  atten- 
duntur  secundum  homines  generatim  sumptos  (1-3),  vel 
secundum  aliquos  homines  particulares  (4-5).  Nimirum, 
ante  Christi  adventum,  hinc  quidem  homines  erunt 
omnes  ad  fidem  adducendi,  per  praedicationem  Evan- 
gelii(l),  specialiter  Iudaeis  ad  fidem  conyersis  (2);  illinc 
vero  erunt  homines  universaliter  a  fide  defecturi  (3). 
Speciali  autem  modo,  ante  Christi  adventum,  prodibunt 
homines  mali,  quorum  antesignanus  futurus  est  Anti- 
christus,  seu  homo  peccati  (4),  contra  quem  acriter 
pugnabunt,  usque  ad  vitae  profusionem,  Henoch  et  Elias  (5). 
Quantum  vero  ad  mundum  physicum,  primo  quidem 
erit  multiplex  perturbatio  ordinis  illius  partium  (6);  dein 
succedet  ignis  ultimae  conflagrationis,  quo  purgabitur 
ac  renovabitur  tota  natura  (7).  —  Circa  quae,  prae  oculis 
semper  teneri  debet  S.  Augustini  monitio  l :  Quae  omnia 
quidem  ventura  esse  credendum  est ;  sed  quibus  modis 
et  quo  ordine  veniant,  magis  tunc  docebit  rerurn  expe- 
rientia,  quam  nunc  valet  consequi  ad  perfectum  ho- 
minum  intelligentia  2. 


1.  S.  Augustinus  tamen,  iu  illo  loco,  parum  diversum  ordineni,  ab 
eo  quem  hio  sequimur,  statuit :  sed  illum  non  determinando,  verum  solum- 
modo  opinando,  ponit,  ut  explicat  S.  Thomas,  Supplem.,  Quaest.  LXXIV, 
art.  7,  ad  1™.  -  '2.  L.  XX  de  Civ.  Dei,  c.  30    t.  VII,  col.  617-618. 

Signa 
extremum  iudicium  anuuntiantia 
considerari  possunt 


m  se  lpsis, 
circa 


homiDes 


secundum  vim 
probandi 

(8) 

mundum 
physicum 


generatim 


ad  fidem 
adducendos 


specialiter 
fidem 
a  fide 
defecturos 
(3) 


in  suis 
partibus 
conturbandum 

(6) 


igne 
renovandum 

(7) 


generaliter    specialiter    aversan-  defenden- 

per               ex              tes,  tes, 

praedica-      iudaismo      quorum  sub 

tiooem         conver-        antesi-  vexillo 

Evangelii        tendos        goanus  Henoch 

(1)                (*2)         futurus  est  et  Eliae 

Antichristus  (5) 
(4) 


Hinc  octo  in  hac  quaestioue  investiganda  propo- 
nuntur. 

Primo.  Utrum  fidei  praedictio  per  universum  orbem 
praecedere  debeat  extremum  iudicium. 

Secundo.  Utrum  conversio  Iudaeorum  ad  fidem  assi- 
gnanda  sit  tanquam  signum  extremi  iudicii. 

Tertio.  Utrum  latissima  a  fide  defectio  futnra  sit 
signum  extremi  iudicii. 

Quarto.  Utrum  in  fine  mundi  venturus  sit  Antichri- 
stus,  homo  peccati. 

Quinto.  Utrum  adventus  Henoch  et  Eliae  finem  mundi 
praecedere  et  praenuntiare  debeat. 

Sexto.  Utrum  universalis  naturae  perturbatio  annun- 
tiare  debeat  proximum  mundi  finem. 

Septimo.  Utrum  ignis  ultimae  conflagrationis  iudicium 
praecedere  debeat. 

Octavo.  Utrum  certo  sciri  possit  tempus  ultimi  ad- 
ventus  Christi. 


Articulus  I.  —  Utrum  fidei  praedicatio 

per   universum   orbem   praecedere  debeat 

extremum  iudicium. 

i.  —  Ratio  articuli.  —  Revelationis  evangelicae  do- 
ctrinam  paulatiin  disseminatum  iri  aperte  praedixit  Do- 
minus  noster,  cum  ait  * :  Simile  est  regnum  caelorum 
grano  sinapis,  quod  accipiens  homo  semfnavit  in  agro 
suo,  quod  minimum  quidem  est  omnibus  seminibus ; 
cum  autem  crevemt,  maius  est  omnibus  oleribus :  unde 
videmus,  tempons  progressu,  lucem  fidei  novis  semper 
populis  affulsisse.  Cum  autem  multae  adhuc  gentes  in 
tenebris  infidelitatis  sedeant,  opportune  quaeritur  utrum 
ad  omnes  populos  lux  illa  ita  afferri  debeat,  ut  praedi- 
catio  fidei  per  totum  orbem  tanquam  signum  habenda 
sit  proximi  finalis  iudicii. 

2.  —  PROP.  —  Praedicatio  fidei  per  universum 
orbem  merito  assignatur  tanquam  signum  novissima 
mundi  praenuntians. 

3.  —  Auctoritas.  —  Revera,  hoc  ipsum  a  Domino 
Nostro  expresse  prolatum  in  Evangelio  refertur  2 :  Prae- 
dicabitur  hoc  Evangelium  regni  in  universo  orbe,  in 
testimonium  omnibus  gentibus ;  et  tunc  veniet  consum- 
matio,     xai  tote  f||ei    t6    teXoi;.    Quo    quidem    loco,    ui 

1.  Matth.,  XIII,  31.  —  2.  Ibid.,  XXIV,  14. 

scite  observant  S.  Hieronymus  et  Ven.  Beda,  non  agitur 
de  templi  et  urbis  vastatione,  sed  proprie  de  fine  mundi : 
cum  dicatur  Evangelium  prius  in  universo  orbe  praedi- 
candum,  quod  ante  hierosolymitanum  excidium  constat 
factum  non  fuisse.  Quinimmo,  testatur  S.  Augustinus  ■ 
multas  suo  tempore  in  Africa  gentes  fuisse,  quae  Evan- 
gelium   neque   acceperant,  neque  audiverant. 

•4.  —  Solvitur  tacita  obiectio.  —  Nec  obstat  quod 
aiebat  S.  Paulus  ? :  Fides  vestra  annuntiatur  in  uni- 
verso  mundo;  et  3:  Nunquid  non  audierunt?  Et  qui- 
dem  in  omnen  terram  exivit  sonus  eorum,  et  in  fines 
orbis  terrae  verba  eorum ;  —  dici  enim  potest  hyper- 
bolicam  esse  S.  Pauli  locutionem,  ideo  fidem  in  toto  orbe 
praedicatam  asserentis,  quia  in  plerisque  iam  locis  fuerat 
divulgata,  adeo  ut  vix  ulla  esset  regio  ubi  Evangelium 
non  insonuisset  4. 

5.  —  Ratio  theol.  —  Praemium  vel  poenam  homines 
sunt  in  fine  accepturi,  secundum  quod  dictis  evangelicis 
fide  crediderint  et  opere  adhaeserint,  iuxta  illud  5:  Qui 
crediderit,  et  baptizatus  fuerit,  salvus  erit;  qui  vero 
non  credideritt  condemnabitur.  Ad  quod  quidem  necesse 
est  ut  evangelica  praedicatio  ad  aures  hominis  perveniat, 
dicente  S.  Paulo  6 :  Quomodo  credent  ei  quem  non  au 
dierunt  ?  Atqui  duplici  modo  possunt  aures  hominis  de 
evangelica  veritate  instrui :  scilicet,  vel  interiori  inspira- 
tione,  vel  exteriori  praedicatione.  Et  quidem,  si  interior 
instructio  sufflcit  ut  quis  rite  privatim  iudicetur,  ad  ge- 
nerale  iudicium  de  nationibus  faciendum,  necesse  est  ut 
lex  evangelica  exteriori  praedicatione  ad  omnium  aures 
pervenerit :  hic  enim  modus  instructionis  naturaliter  con- 


1.  Epist.  CXCIX,  al,  LXXX,  n.  46  t.  II,  ool.  758.  -  2.  Rom.,  I,  8. 
—  3.  Ibid..  X,  18.  —  4.  Cf.  Cateoh.  Rom.,  P.  I,  art.  7,  n.  8.  —  5.  Maro., 
XVI.  16.  —  6.  Rom.,  X,  14. 

venit  humanae  naturae  perflciendae.  Ergo  ante  muudi  fi- 
nem  necesse  est  ut  evangelica  praedicatio  per  universum 
orbem  iam  dilatata  fuerit. 

6.  Confirmatur  ex  Domini  Nostri  verbis  ad  Apostolos 
directis  4:  Praedicate  Evangelium  omni  creaturae;  qui- 
bus  tacite  innuitur  mundi  finem  non  adventurum,  nisi  post- 
quam  praeceptum  istud  fuerit  adimpletum.  Quae  quidem 
verba  sensu  universali  accipienda  sunt:  ita  quod,  ex  mente 
Domini,  inferendum  maneat,  Evangelium  annuntiandum 
fore  ubicumque  demum  homines  degere  contingat  2. 

■7.  —  Scholion.  —  Notandum  tamen  est,  ex  hoc  certo 
concludi  non  posse,  statim  post  completam  illam  praedi- 
cationem,  instare  mundi  finem:  sibivult  quippe  praedicta 
propositio  extremum  iudicium  non  perficiendum  antequam 
fides  universaliter  praedicata  sit :  unde  huiusmodi  praedi 
catio  accipi  nequit  tanquam  signum  imminentis  mundi 
finis.  Tunc  veniet  (Dominus):  quid  est,  quaerit  S.  Augu- 
stinus  3,  nisi  ante  non  veniet  ?  Quanto  post  ergo  veniat 
incertum  nobisest;  ante  tamen  non  esse  venturum,  du- 
bitare  utique  non  debemus....  Si  iam  nobis  certissime 
nuntiatum  fuisset,  in  omnibus  gentibus  Evangelium 
praedicari,  nec  sic  possemus  dicere,  quantum  temporis 
remaneret  usque  ad  finem,  sed  magis  magisque  iam 
propinquare  merito  diceremus. 

8.  -  Fidei  praedicatio  cum  plena  gentium  ad  fi- 
dem  conversione  minime  confundenda.  —  Ulterius  vero 
advertatur,  ex  verbis  Domini  Nostri  colligi  non  posse,  fore 
ut  omnes  gentes  ad  religionem  christianam  plene  con- 
vertantur,  cum  Christus  nonnisi  de  praedicatione  Evan- 
gelii  loquatur,  et  unicuique  integrum  sit  asseutire  verbo 


1.  Marc,  XVI,  15.    —    2.  Cf.   Knabenbaur,  Cornment.  in  S.  Matth., 
e.  XXIV.  —  3.  Epist.  CXCVII,  n.  4.  t.  II,  ool.  738. 

fidei;  unde  potest  esse  ut  multi  perceptae  praedicationi 
increduli  permaneant:  de  qua  re  iterum  egregie  disserit 
S.  Augustinus  l:  In  quibus  gentibus  nondum  est  Ecclesia, 
oportet  ut  sit;  non  ut  omnes  qui  ibi  fuerint  credant; 
omnes  enim  gentes  promissae  sunt,  non  omnes  homines 
omnium  gentium.  Non  enim  omnium  est  fides.  Credit 
itaque  omnis  gens  in  omnibus,  qui  electi  sunt  ante 
constitutionem  mundi,  in  ceteris  non  credit,  et  cre- 
dentes  odit. 

9.  —  Solvitur  dubitatio.  —  Obiicienti  verba  Domini 
Nostri  2:  Et  alias  oves  habeo,  quae  non  sunt  ecc  hoc 
ovili,  et  illas  oportet  me  adducere,  et  vocem  meam  au- 
dient,  et  fiet  unum  ovile  et  unus  pastor,  —  responderi 
cum  Maldonato  potest  3,  non  esse  sensum,  omnes  in 
Christum  credituros  atque  ad  Ecclesiam  venturos,  sed 
discrimen  tollendum  fore  inter  eos  qui  ex  Iudaeis,  et  eos 
qui  ex  gentilibus  credituri  sunt,  quod  non  ante  finem 
mundi  faciendum  expectatur,  sed  iam  factum  cernitur. 
Licet  dici  etiam  possit,  significatam  omnium  gentium,  quae 
christianam  religionem  profitentur,  adunationem  sub  ca- 
pite  Romano  Pontifice,  sublato  scilicet  omni  schismate. 


Articulus  II.  —  Utrum  conversio  Iudaeorum  ad  fidem 
assignanda  sit  tanquam  signum  extremi  iudicii. 

1.  —  Ratio  articuli.  —  Licet,  teste  S.  Paulo,  Dei.haec 
sit  voluntas,  ut  omnes  homines  per  Iesum  Christum  iusti- 
ficentur,  iuxta  illud  4:  Iustitia  autem  Dei  per  fidem  Iesu 
Christi,  in  omnes  et  super  omnes  qui  credunt  in  eum, 
non  enim  est  distinctio,  tamen  dubitari  nequit  quin 
divitias  misericordiae  suae  in  gentes  speciali  liberalitate 

1.  Ep.  CXCIX,  d.  48.  Ibid.,  ool.  758.  —  2.  Io.,  X,  16.  —  3.  Commeut. 
in  h.  1.  S.  loauuis.  —  4.  Rom.,  III,  22. 

profuderit;  unde  dicit  idem  Apostolus  l:  An  Iudaeorum 
Beus  tantum?  Nonne  et  gentium?  Imo  et  gentium. 
Quapropter,  dum  videmus  gentiles  ad  fidem  catervatim 
convolasse,  Iudaei,  e  contra,  impia  veluti  caecitate  detenti, 
illam  superbe  respuerunt,  in  sua  duritia  per  tot  iam  retro 
saecula  persistentes.  —  At  num  ipsis  ianua  amplioris  mise- 
ricordiae  in  aeternum  clausa  manebit?  Nequaquam;  imo 
dicimus 

2.  —  PROP.  —  Ante  mundi  finem,  Iudaeorum  gens 
ad  fidem  convertenda  est. 

3.  —  Osee.  —  Id  expresse  significatum  ponitur  in 
propheta  Osee2:  Dies  multos  sedebunt  filii  Israel  sine 
rege,  et  sine  principe,  et  sine  sacrificio  et  sine  altari, 
et  sine  ephod  et  sine  theraphim;  et  post  haec  reverten- 
tur...,  et  quaerent  Dominum  Deum  suum  et  David  re- 
gem  suum,  et  pavebunt  ad  Dominum  et  ad  bonum 
eius,  in  novissimo  dierum.  Quibus  verbis,  primo  quidem 
gentis  hebraicae  reditus  a  captivitate,  duce  Zorobabele, 
nobilissimae  stirpis  surculo,  significatur :  qui  tamen  \re 
ditus  imago  est  alterius  e  diuturniori  captivitate  redi- 
tus,  ait  Calmet  3,  tunc  futuri,  cum  ad  lesum  Christum, 
verum  Davidis  heredem,  accesserint. 

•4.  —  S.  Pauli  testimonium.  —  At  splendidissi- 
mum  ac  disertissimum  prostat  hac  de  re  testimonium 
S.  Pauli  ad  Romanos  4:  Nolo  enim  vos  ignorare,  fratres, 
mysterium  hoc,  ut  non  sitis  vobis  ipsis  sapientes,  quia 
caecitas  ex  parte  contigit  in  Israel,  donec  plenitudo 
gentium  intraret;  et  sic  omnis  Israel  salvus  fieret  ~\ 
sicut  scriptum  est 6 :  Veniet  ex  Sion  qui  eripiat  et  avertat 
impietatem  a  Iacob.  Et  hoc  illis  a  me  testamentum, 


1.  Rom.,  III,  29.  —  2.  III,  4,  5.  —  3.  Hoo   loco.  —   4.  XI,  25,  seq. 
5.  2oydr|G£Tai,  id  est,  salvabitur.  —  6.  Is.,  LIX,  20. 

cum  abstulero  peccata  eorum.  Secundum  Eoangelium 
quidem,  inimici  propter  vos,  secundum  electionem  au- 
tem,  charissimi  propter  Patres :  sine  poenitentia  enim 
sunt  dona  et  vocatio  Dei.  Sicut  enim  aliquando  et  vos 
non  credidistis  Deo,  nunc  autem  misericordiam  conse- 
cuti  estis  propter  incredulitatem  illorum;  ita  et  isti 
nunc  non  crediderunt  in  vestram  misericordiam,  ut  et 
ipsi  misericordiam  constquantur.  ConcLusit  enim  Deus 
omnia  in  incredulitate,  ut  omnium  misereatur. 

5.  —  Explicatur.  —  Porro,  hisce  verbis,  S.  Paulus  Ro- 
mauos  admonere  volens  ne  insolescerent,  sibi  ipsi  pla- 
centes,  eis  tnysterium,  id  est  arcanam  et  mirabilem  Dei 
providentiam  atque  ordinationem  aperit,  qua  factum  est 
ut  misso  Christo  ad  Iudaeos,  hi  prius,  non  quidem  omnes, 
sed  ex  parte  haud  exigua,  excaecarentur,  ut  gentiles  ad 
fidem  aroessereutur  et  salvarentur,  ac  demum  omnis 
Israel  illuminaretur.  Omnis,  ait,  quod  est  maior  Iudaeo- 
rum  pars,  cum  tribus  Dan  excipienda  videatur,  ex  qua 
nulli  referuntur  signati,  inter  centum  quadraginta  qua- 
tuor  millia  signatorum,  ex  omni  tribu  filiorum  Israel  l. 

In  cuius  rei  probationem,  testimonium  adducitur  ex 
Isaia  2,  ubi  exhibetur  ex  ipsa  stirpe  David  (Sion  euim  erat 
civitas  David  ac  regni  sedes)  nasciturus  Salvator,  scilicet 
Christus,  qui  peccata  populi  ex  Iacob  progeniti  aboleat: 
quod  cum  in  primo  Ohristi  adventu  non  obtinuerit,  re- 
linquitur  complendum,  post  introductam  gentium  pleni- 
tudinem,  per  praedicationem  Eliae  et  Henoch  3. 

Pergit  Apostolus  gentiles  excitans  ad  agnitionem  be- 
neficii  fidei  sibi  divinitus  praestiti,  ex  consideratione  infide- 
litatis  Iudaeorum :  propter  vos,  id  est  ut  vos,  o  gentes,  hac 

1.  Apoo. ,  VII,  4,  seq.  Quod  tribus  Dan  oniissa  fuerit,  interpretuni 
plures  rationem  reddunt,  quia  ex  ea  naseiturus  foret  Antiehristus  :  in 
cuius  rei  argumentuui  verba  referunt  oelebris  prophetiae  Iaoob  (Gen., 
XLIX,  19):  Fiat  Dan  coluber  in  via,  cerastes  in  semita.  —  2.  LIX,  20.  — 
3    Malacb..   IV,  5,  (> ;   Apoc.,  XI,  3, 

occasione,  donum  vobis  factum  magni  faciatis,  simul  quo- 
que  recolit  promissiones  a  Deo  sanctis  Patriarchis  factas  * ; 
quae  quidem  cassae  esse  nequeunt,  cum  impoenitibilia, 
seu  immutabilia  sint  munera  divina.  Quocirca,  pertinaci 
Iudaeorum  infidelitate  minima  obstante,  illi  certissime  ad 
resipiscentiam  revertentur;  quemadmodum  nec  ipsa  gen- 
tilium  pervicacia  illos  a  divina  misericordia  exchisit,  in 
quam  nunc  Iudaei  credere  nolunt,  cum  agnoscere  de- 
trectent  beneficium  fidei  per  Ghristum  ad  gentiles  col- 
latum.  t 

G.  —  Divina  misericordia  in  Iudaeos  et  in  gentiles. 
—  Concludit  Apostolus  totam  hanc  suam  disputationem 
advertendo,  Deum  permisisse  ut  tam  Iudaei  quam  gentes 
infidelitatis  tenebris  diu  concluderentur,  quatenus  in  eis 
gloriosam  suam  misericordiam  ostenderet,  eos  ad  fidem 
et  gratiam  suam  tempore  accepto  advocando  et  a  pec- 
catis  purificando.  Quapropter  merito,  ex  citatis  verbis, 
argumentum  eruitur,  non  prius  desiturum  esse  mundi 
cursum,  quam  Iudaeorum  gens  universaliter  fidem  chri- 
stianam  amplectatur  ~.  Attamen  quanta,  iuxta  propor- 
tionem,  futura  sit  credentium  multitudo,  aeque  difficile 
de  Iudaeis  ac  de  gentilibus  statuetur. 


Articulus  III.  —  TJtrum  ultimum  iudicium  praecedere 
debeat  latissima  defectio  a  fide. 

1.  —  Ratio  articuli.  —  Ex  eo  quod  diximus,  instante 
mundi  fine,  Evangelium  praedicandum  fore  in  universo 
muudo  ac  Iudaeorum  gentem  ad  veram  fidem  conver- 
tendam,  concludendum  prima  facie  videretur,  catholicam 
religiouem   ab  omnibus,  tum  nationibus,  tum   individuis 


1.   Gen.,    XVII,    16;    Deut.,  IV,   37.    —    2.    Cf.  de  hac  re  egregium 
Comment.  S.  Thomae,  in  h.  S.  Pauli  locum. 

fore  excolendam.  Quod  autem  id  reapse  uon  sit  eventu 
comprobandum,  clare  testantur  Scripturarum  effata,  quibus 
tum  magna  a  fide  discessio,  tum  infidelitatis  antesignani, 
videlicet  Antichristi,  adventus  haud  obscure  significantur: 
de  quibus  impraesentiarum  singillatim  agendum  erit.  Ei 
quidem,  in  hoc  articulo,  de  defectione  infidelitatis;  in  pro- 
ximo  autem,  de  adventu  Antichristi  tractabimus. 

2.  —  PROP.  —  Ante  extremum  iudicium  latissima 
habebitur  in  mundo  a  fide  defectio. 

3.  —  Prob.  propositio  hisce  S.  Lucae  verbis  * :  Fi- 
Lius  hominis  veniens,  putas  inoeniet  fidem  in  terra? 
Qua  interrogationis  figura,  utique  futuram  ultimis  diebus  fi- 
dei  raritatem  Dominus  Noster  significat,  non  tamen  omni- 
modum  interitum,  quasi  tunc  Ecclesia  fidelium  sit  peri- 
tura:  quem  sensum  esse  perversissimum  docet  S.  Augu- 
stinus3,  contra  Donatistas,  qui  ex  hoc  loco  probare  cona- 
bantur  factam  esse  apostasiam  totius  orbis.  Igitur  duplici 
sensu  textus  ille  exponi  potest:  vel  de  fide  catholica 
generaliter,  ut  sensus  sit  multos  tunc  fore  a  vera  fide 
defecturos,  quemadmodum  tempore  protestanticae  refor- 
mationis  evenisse  novimus;  vel  de  fide  perfecta,  seu  per 
charitatem  formata,  quia  videlicet,  adventante  mundi  fine, 
erit  iniquorum  abundantia  et  bonorum  paucitas,  iuxta 
illud  3 :  Quoniam  abundabit  iniquitas,  refrigescet  cha- 
ritas  multorum. 

4z.  —  Verba  S.  Pauli.  —  Idipsum  clare  significat  S.  Pau 
lus  4 :  Spiritus  autem  manifeste  dicit  quia  in  novissimis 
temporibus  discedent  quidam  a  fide,  attendentes  spiriti- 
bus  erroris,  et  doctrinis  daemoniorum.  Ubi  id  quod  habei 
Apostolus,  in  nooissimis,  ev  votzqoh;,  significare   potest, 

1.  XVIII,  8.  —  2.  L.  11,  contra  Gaudentium,  c.  6.  —  3.  Bfttfctii., 
XXIV,  12.  —  4.  1  Tiin..  IV,  1. 

vel  posteriora,  vel  ultima  tempora,  aut  etiam  utraque; 
ut  scilicet  sensus  sit,  progressu  temporis,  quidam  deficient, 
seu  desciscent  a  fide,  aut  deserent  fidem  christianam 
semel  susceptam,  et  quidem  eo  frequentius  et  numerosius, 
quo  propius  instabit  ultima  dies:  quod  quidem,  historia 
duce,  evenisse  comperimus.  Huc  referri  possunt  haec  alia 
verba  eiusdem  Apostoli  l:  Nequis  vos  seducat  ullo  modo, 
quoniam  nisi  venerit  discessio  (f|  obtocrcctGia)  primum,  et 
revelatus  fuerit  homo  peccati,  etc. 

£>.  —  Scholion.  —  Porro,  huiusmodi  defectio  a  fide 
catholica  non  in  singulis  individuis  tantum,  sed  etiam  in 
integris  nationibus  complebitur:  quam  quidem  socialem 
apostasiam,  pluribus  iam  retro  saeculis  inceptam,  longe 
lateque,  in  regionibus  christianismo  informatis,  sensim 
protendi  comperimus.  Nec  mirum:  cum  enim  fidei  chri- 
stianae  non  privatum  tantum,  sed  publicum  debeatur 
obsequium,  necesse  est  ut,  sublata,  iussu  reipublicae  ma- 
gistratus,  publica  Deum  adorandi  ac  colendi  forma,  na- 
tionis  ipsius  apostasia  inducatur,  cui,  sicut  individuis, 
congrua  poena  debetur.  Ad  rem  Lessius  2:  Regna,  pro- 
vinciae,  urbes,  el  magni  hominum  conventus,  {ob  assi- 
duam  eorum  qui  gignuntur  et  morientibus  substituun- 
tur,  accessionem),  non  intercidunt,  sed  plurimis  saeculis 
perseverant.  Itaque  consentaneum  est  divinae  iustitiae, 
ut  subinde  peccatis  eorum  valde  eorcrescentibus,  in  hac 
vita  communi  aliquo  calamitatum  flagello  castigentur... 
Quae  autem  cuique  regno  vel  provinciae  mensura 
constituta  sit,  latet  in  inscrutabili  divinorum  iudiciorum 
abysso,  neque  alicui  creaturae,  nisi  per  revelationem 
innotescere  potest.  —  Attamen,  ex  plurium  nationum  apo- 
stasia,  perperam  argueretur  finem  mundi  iamiam  immi- 
nere,  cum  quibusdam  nationibus  ab  Ecclesia  recedentibus, 


1.    2  Thess..    II,   3.     —    2.    De  iustitia  et  ira  Dei,  o.  XI.    u.   58-60, 
Edit,  Kbh,  S.  J.  Friburg.  Biis.  1861. 

aliae  substitui  possint,  sicut  inde  a  protestantica  reforma- 
tione  factum  fuisse  novimus. 

6.  —  Quaestio.  —  Quaenam  futura  sit  generalis  il- 
lius  apostasiae  causa? 

Resp.  Duplex:  scilicet,  superbia  et  morum  corruptio; 
et  quidem,  priori  debetur  quod  veritas  supernaturalis  re- 
velata,  utpote  quae  humanae  mentis  captum  superat,  sub- 
tiliter  respuatur,  hoc  pacto  quod  fidei  nostrae  dogmatibus 
naturalis  appingatur  explicatio,  quod  affatim  fieri  vide- 
mus  a  modernistis  atque  theosophis:  unde  sicut  superbia 
fuit  causa  primi  lapsus  hominis,  ita  etiam  per  eam  eius 
totalis  ruina  complebitur.  Alteri  vero  causae  debebitur 
eftrenata  illa  voluptatum  concupiscentia,  qua  iam  ebullire 
et  quasi  marcescere  mundum  videmus. 

Utramque  hanc  causam  recenset  Dominus  Noster  * :  Si- 
cut  factum  est  in  diebus  Nbe,  ita  erit  in  diebus  Filii  homi- 
nis :  edebant  et  bibebant,  uxores  ducebant  et  dabantur  ad 
nuptias,  usque  in  diem  qua  intramt  Nbe  in  arcam;  et 
venit  diluvium  et  perdidit  omnes.  Similiter  sicut  fa- 
ctum  est  in  diebus  Lot:  edebant  et  bibebant,  emebant  et 
vendebant,  plantabant  et  aedificabant ;  qua  die  autem 
eociit  Lot  a  Sodomis,  pluit  ignem  et  sulphur  de  caelo,  et 
omnes  perdidit.  Secundum  haec  erit,  qua  die  Filius 
hominis  revelabitur.  Quibus  verbis  ostendit  Dominus 
Noster  extremum  diem  homines,  neglectis  caelestibus, 
intentos  solum  terrenis  curis,  inexpectato  suscepturum 
esse,  quemadmodum  diluvii  dies  Nbe  suppares  inopinato 
suscepit. 

T.  —  Solvitur  tacita  difficultas.  —  Nec  obstat,  inter 
signa  consummationis  saeculi,  futura  esse  bella,  pestilen- 
tias,  fames  atque  terraemotus,  unde  non  videtur  homines 
tunc  tam  pacifice  posse  conversari,  ut  voluptatibus  cor- 

1.   Luc,  XVII,  26-30. 

poralibus  totos  se  dedant:  nam  id  quod  ibi  Christus  dicit^ 
intelligendum  est  ad  illa  usque  extrema  signa,  quae  ini- 
tium  futura  sunt  ac  pars  consummationis  mundi:  qua& 
quidem  signa,  tanquam  satellitia  quaedam  Filii  hominis  ad- 
ventantis,  cum  ipso  Filii  hominis  adventu  computantur  *- 


Articulus  IV.  —    Utrum  in  fine   mundi  venturus 
sit  Antichristus,  homo  peccati. 

1.  —  Realis  Antichristi  persona.  —  Nonnullorum  fuit 
sententia,  per  Antichristum,  non  singularem  personam,  in 
in  fine  mundi  adventuram,  designari,  sed  quemcumque 
hominem  Christo  contrarium,  ut  Iulianum  Apostatam, 
Arium,  Mahumetum,  vel  etiam  generalius  crescentem  in 
fine  saeculorum  infidelitatem.  —  Contra  quos  sedulo  reti- 
neudum  est,  ex  mente  Scripturae,  per  Antichristum  desi- 
gnari  determinatam  personam,  in  fine  mundi  prodituramr 
ad  Christum  eiusque  salvificam  operam  acriter  debellan- 
dam.  Sic  quippe  de  eo  expresse  legimus  2:  Homo  peccati, 
filius  perditionis,  qui  adversatur  et  extollitur  supra 
omne  quod  dicitur  Deus  aut  colitur,  ita  ut  templo  Dei 
sedeat,  ostendens  se  tanquam  sit  Deus  3. 

2.  —  Notandum.  —  Opportune  autem  hic  mone- 
bitur,  interdum,  Scripturae  more,  nomen  hoc,  Antichri- 
stus,  communiter  stare  pro  designando  quocumque  Incar- 
nationis  dominicae  adversario,  iuxtaillud  4:  Quis  est  men- 
daoc,  nisi  is  qui  negat  quoniam  lesus  est  Christus  ?  Hic 
est  Antichristus,  qui  negat  Patrem  et  Filium;  quocirca 

1.  Cf.  Luo.  Brug..  Miscne,  Soripturae  S.  Cursus,  t.  XXII,  col.  1180.  — 
'i.  2  Thessal.,  II,  3,  4.  —  3.  OnjittinQus  pluriurn  protestauticorum  liomi- 
num  deliramenta  qui,  duce  Lutbero,  eousque  iusaniam  produxerunt,  ut 
nomine  Anticbristi,  antonomastice  in  Scriptura  si^nificari  censueriut  Ro- 
manum  Pontificem,  cui  pvoinde  eos  attribuunt  charaeteree,  quibus  homo 
il'e  peocati  ah  iuspiratis  auotoribus  dotatus  exhib->tur.  —  4.  1  Io.,  II.  22.. 

nomen  Antichristus  intelligi  potest  dictum  per  antono- 
masiam,  quatenus  ille  unus  in  se  adunabit  omnem  malitiam 
quae  in  ceteris  hominibus  sparsa  invenitur.  —  Quae  cum 
ita  sint,  praesentis  articuli  finis  est  ostendere  tum  quanta 
convenientiae  ratione  Deus  decreverit  ut  Antichristi  ad- 
ventus  mundi  extrema  praenuntiet,  tum  quibusnam  cha- 
racteribus  praeditus  ille  apparere  debeat. 

3.  —  PROP.  —  Inter  signa,  mundi  extrema  prae- 
nuntiantia,  opportune  recensetur  Antichristi,  hominis 
peccati,  adventus. 

■4.  —  Prob.  —  Huiusmodi  signum,  quod  expresse  recen- 
set  S.  Paulus,  cum  ait  * :  Ne  quis  vos  seducat  ullo  modo : 
quoniam  nisi  venerit  discessio  primum,  et  revelatus 
fuerit  homo  peccati,  etc,  praecipue  ponitur  propter  Iu- 
daeorum  incredulitatem,  eorumque  qui  cum  illis  conve- 
niunt  in  reiicienda  Domini  Nostri  Iesu  Christi  vivifica  mis- 
sione.  Cum  enim  ad  Dei  generalem  providentiam  pertineat 
ut  sinat  suis  operibus,  quae  bona  sunt,  opera  mala,  boni  spe- 
ciem  praeseferentia,  opponi,  sicut  universaliter  fieri  vi- 
demus  in  omnibus  quae  ad  vitam  supernaturalem  perti- 
nent 2,  propterea  mirandum  non  est,  si  adventui  Christi 
Domini,  qui  caput  est  omnium  bonorum,  opponendus  sit 
adventus  hominis  nequam,  qui  caput  erit  omnium  ma- 
lorum  3. 

Ponitur  autem  Antichristus  ad  venturus  sub  finem  mundi, 
quo  videlicet  tempore  inter  civitatem  boni  et  civitatem 
mali  bellum  ultimo  gerendum   est  ceteris  acrius,  a  quo 

1.  '2  Thess.,  1.  oit.  3.  —  2.  Sie  Apostolorum  praedioationBin  olim 
Simon  Magus  imitari  oonabatur;  sic  Eoolesiae  ritus  hodiednm  a  Mas- 
sonum  secta  impudenter  referri  videmus;  pariter  oernere  est  in  spiritismi 
exercitationibus  quamdam  obristianae  doctrinae  deturpatam  imaginem. 
—  3.  Quo  sensu  Antiohristus  possit  dici  caput  omuium  malorum,  ex- 
posuimus,  duoe  S.  Thoma,  iu  tr.  dk  Incarnatione  Vkrki,  Quaest.  VIII, 
art.  8.  Vol.  I,  p.  392. 

finalis  victoria  pendebit:  quo  quidem  casu  solent  pugnan- 
tes  ultimas  exerere  vires:  nihil  autem  fortius  fingi  potest 
pro  diabolico  exercitu,  quam  ut  ducem  constituat  qui  ne- 
dum  Christi  adventum  imitari,  verum  etiam  illius  virtutes 
atque  operationes  superare  videatur. 

E>.  —  Antichristi  origo.  —  Porro,  cum  ad  hoc  Anti- 
christus  adventurus  ponatur,  ut  Messiae  a  Iudaeis  re- 
probati,  locum  assumat,  mirandum  non  est  si  passim  a 
Patribus  et  ecclesiasticis  scriptoribus  exhibeatur  tanquam 
ex  Iudaeorum  gente  oriturus  et  quidem  ex  tribu  Dan  at- 
que  humillimo  loco1;  qui  etiam  praedicitur  in  sua  nati- 
vitate,  infantia  atque  conversatione  ea  relaturus,  quae  de 
Ohristo  in  Scripturis  Sanctis  referuntur,  quo  facilius  a 
Iudaeis  tanquam  verus  Messias  recipiatur  2. 

6.  —  Antichristi  superbia.  —  At  licet  plura  quae  ad 
Ghristum  referuntur,  in  Antichristo  sint  verificanda,  tamen 
simul  ille  inde  a  teneris  annis  nequissimum  sese  exhi- 
bebit  ac  moribus  perditum;  at  praecipue  maxima  tume- 
scet  superbia,  unde  gloria  atque  dominandi  cupiditate 
abreptus,  necnon  divitiis  potentissimus,  ducem  sese  sta- 
tuet  novae  cuiusdam  religionis,  cuius  tessera  erit  adeptio 
bonorum  huius  mundi  ac  fruitio  terrenarum  voluptatum, 
sublata  crucis  humilitate  et  abnegatione  propriae  volunta- 
tis.  Hinc,  quemadmodum  ex  Scripturis  colligi  datur  3,  pri- 
mum  per  fraudes  dolosque  ducem  se  ac  principem  Iu 
daeorum  genti  constituet;  tum  plura  regna  vel  armis  vel 
pecunia  devincet,  donec,  subactis  eorum  regibus,  monar. 
cha  totius  orbis  quodammodo  sit  evasurus. 


1.  Cf.  Bellarmin.,  de  Roman.  Poniif.,  1.  III.  Cf.  supra,  art.  praec 
n.  5.  -  2.  Videsis,  lector,  eonspectnru  prophetiarum  Christum  respicien. 
tium  in  cit.  tr.  dk  Incarnatione.  Vol.  I,  pp.  56,  seq.  —  3  Cf.  Dan., 
VII,  24;  XI,  21,  42,  43;    Apoc,   XVII,  12,  33;    Ibid.,  XX,  71,  eto. 

*7.  —  Qualis  futura  sit  Antichristi  opera.  —  Quid 
autem  praestiturus  sit  Antichristus,  clare  describitur  in 
Daniele  *  ubi  de  eo,  sub  nomine  bestiae,  dicitur  quod  ser- 
mones  contra  Excelsum  loquetur  et  sanctos  Altissimi 
conteret,  et  putabit  quod  possit  mutare  tempora  et  le- 
ges,  et  tradentur  in  manu  eius  usque  ad  tempus,  et 
tempora,  et  dimidium  temporis.  Cui  simile  exhibetur  in 
Apocalypsi  2:  Et  datum  est  ei  os  loquens  magna  et  bla- 
sphemias,  et  data  est  ei  potestas  facere  menses  quadru- 
ginta  duos. 

Vires  autem  suas  Antichristus  in  hunc  flnem  exeret, 
ut  loco  doctrinae  Christi  suam  substituat  sententiam,  de 
perfecta  felicitate  in  ordine  naturali,  contempta  vel  ne- 
glecta  felicitate  supernaturali,  assequenda :  pro  quo  secu- 
rius  inculcando,  primum  se  finget  tanquam  a  Deo  mis- 
sum,  tum  abiecta  larva,  Dei  personalis  existentiam  cul- 
tumque  abiicet,  agnita  ac  praedicata  quadam  forma 
cuiusdam  subtilioris  pantheismi,  naturae  scilicet  cuius- 
dam  indefinite  sese  evolventis. 

Ad  hanc  autem  pestilentem  sententiam  tutius  disse- 
minandam,  tum  diris  persecutionibus  saeviet  in  christianos, 
tum  mira  plura,  magica  arte  vel  daemonis  adiutorio,  ad 
populos  seducendos,  patrabit,  iuxta  illud  3:  Cuius  (Anti- 
christi)  est  adventus  secundum  operationem  Satanaet 
in  omni  virtute  et  signis,  et  prodigiis  mendacibus,  el 
in  omni  seductione  iniquitatis  iis  qui  pereunt 4.  Et  qui- 
dem  tantum  erit  tunc  perversionis  periculum,  ut,  teste 
Domino  Nostro  5,  nisi  breviasset  Dominus  dies,  non  fuis- 
set  salva  omnis  caro;  sed  propter  electos  quos  elegit, 
breviavit  dies  6. 

Perversam  vero  hanc  operam  Antichristus  in  tantum 
exercere  poterit,  in  quantum   influxum  diaboli  recipiet; 


1.  VII,  25,  seq.  —  2.  XIII,  5.  —  3.  2  Thess...  II,  9,  10.  -  4.  Cf. 
Mare.  XIII,  22.  -  5.  Maro.,  XIII,  20.  —  6.  Cf.  Matth.,  XXIV,  24  ; 
2    Thess.,  II,  9  ;  Apoo.,  XIII,  13-15. 

unde  a  S.  Hieronymo  appellatur  unus  de  hominibus,  in 
quo  totus  Satanas  habitaturus  sit  corporaliter  l;  non 
quasi  physica  obsessione  ab  eo  habitualiter  occupetur,  secus 
enim  perversae  illae  actiones  non  eius,  sed  possidentis  dia- 
boli  essent,  nec  quasi  in  eo  diabolus  incarnetur,  cum  im- 
possibile  sit  alium  praeter  Deum  incarnari,  sed  quia  ple- 
nius  omnibus  in  eum  diabolus  malitiam  influet. 

8.  —  Character  Antichristi.  —  Sed  nec  silendum 
communem  esse  sacrorum  scriptorum  se^ntentiam,  Anti- 
christo  proprium  futurum  esse  characterem,  quem  ille 
eiusque  sequaces  in  manu  aut  fronte  circumferet,  quo 
facilius  agnosci  possit :  quo  quidem  faciunt  sequentia 
verba  2 :  Et  faciet  omnes  pusillos,  et  magnos,  et  divi- 
tes,  et  pauperes,  et  liberos,  et  servos  habere-characte 
rem  in  deortera  manu  sua,  aut  in  frontibus  suis,  et 
ne  quis  possit  emere  aut  vendere,  nisi  qui  habet  cha- 
racterem,  aut  nomen  bestiae,  aut  numerum  nominis 
eius. 

Re  quidem  vera,  quemadmodum  consueverunt  ethnici 
gestare  manu  vel  fronte  impressum  nomen  aut  symbo- 
lum  illius  idoli  cui  sese  devoverant3;  ita  Antichristi  se- 
quacibus  commune,  erit  signum  quo  se  invicem  agnoscant, 
ac  a  suis  benefactis,  imo  a  communione  necessariorum 
vitae  illos  arceant,  qui  secum  sentire  renuerint:  quod  qui- 
dem  olim  sub  Diocletiano  factitum  legimus,  cum  crudelis- 
simo  edicto  prohibuit  ne  quidpiam  christianis  aut  vende- 
retur  aut  ullirnode  subministraretur,  nisi  prius  illi  incen- 
sum  idolis  obtulissent. 

Feralem  igitur  hanc  legem  laturus  est  novissimus  ty- 
rannus  Antichristus :  qua  quidem  in  re  praecursores  et  pro- 
testantes  et  liberos  muratores  habet,  quos  quotidie  videmus 
officiorum  ac  munerum  civilium  subtractione  christifide- 


1.  In   Danielem,  o.  VII,  8.   t.  V.  col.  667.   -  2.  Apoc,  XIII,  16,  17- 
3.  Cf.  2  Mach.,   II,  21 ;   S.  Gregor.  Magn.,  Ep.  100.   103. 


356  TKACTATLS    DE    NOVISSIMIS.    Q.    VI,    A.    4. 

les  ad  apostasiam  adigere.  Quocirca  huiusmodi  character 
non  solum  spiritualiter  seu  tanquam  interior  forma  in- 
telligendus  est,  scilicet  pro  obstinata  malitia ;  sed  etiam 
materialiter,  seu  pro  exteriori  aliquo  signo,  ut  est  pro- 
fessio  illiciti  cultus,  adhibitis  quibusdam  specialibus  notis, 
quibus  illi  internosci  valeant l, 

9.  —  Nomen  Antichristi.  —  Quod  attinet  ad  proprium 
uomen  Antichristi,  explicita  sunt  verba  Apocalypsis2:  Qui 
habet  intellectum,  computet  numerum  bestiae.  Numerus 
enim  hominis  est ;  et  numerus  eius  seoccenti  sexaginta 
sex.  Scilicet,  proprium  Antichristi  nomen,  utPatres  et  sacri 
interpretes  docent,  litteris  constabit  quae,  tanquam  signa 
numerica  acceptae,  praedictum  numerum  constituent: 
qua  autem  lingua  hoc  erit,  incertum  est,  licet  probabili 
ter  dici  possit  hoc  esse  lingua  graeca,  qua  S.  Ioannes 
Apocalypsim  conscripsit.  Quia  vero  multis  modis  litterae, 
ex  quibus  numerus  ille  constat,  ad  invicem  componi  pos- 
sunt,  hinc  vane  nomen  hoc  quis  deprehendere  conare- 
tur,  nisi  accedentibus  iam  aliis  signis,  ex  huius  nominis 
adinventione,  argumentum  desumat  ad  sedulius  vitan- 
das  malas  illius  nequissimi  hominis  artes  3. 

10.  —  Scholion.  —  Da  hoc  nomine  placet  sequentia, 
a  Menochio  dicta,  referre 4 :  Multi  multa  nomina  excogita- 
runt,  quae  illum  numerum  adaequate  continerent.  Ve- 
rum  quia  incertum  est  an  Antichristus  graeca  lingua, 
litteris  et  numeris  usurus  sit,  an  hebraicis;  rursus, 
quia  incertum  est  an  tres  tantum  futurae  sint  litterae 
et  notae  hoc  nomen  conficientes,  quarum  prima  signi- 
fxcet  sexcenta,  secunda  sexaginta,  tertia  vero  sex,  an 


1.  Cf.  3,  Quuest.  LXIII,  art.  3,  ad  3^.  —  2.  XIII,  18.  3.  Id  graeco, 
tres  litterae  ^,  |,  ox,  huno  numerum  efformant,  qui  latine  redditur 
DCLXVI:  at  quo  ordine  sunt  hae  litterae  oollocandae?  Cf.  Vigquroux,  Le 
Manuel  Biblique.  Nouveau  Test.,  Vol.  IV,  n.  926.  —  4.  Comment.  in  h   1. 

vero  plures,  quae  tamen  simul  iunctae  faciant  eamdem 
summam,  tota  res  est  semper  incerta.  Ceterum,  prae 
mente  retinenda  sunt  verba  S.  Irenaei,  ubi  de  prophetiis 
agens,  ait l :  Omnis prophetia,  priusquam  habeat  effectum 
aenigmata  et  ambiguitates  sunt  hominibus.  Cum  autem 
venerit  tempus,  et  evenerit  quod  prophetatum  est,  tunc 
prophetxae  habent  liquidam  et  certam   expositionem  2. 

11.  —  Ingens  bellum  contra  Christum  et  Ecclesiam. 
—  Denique  hic  opportune  advertetur,  ingens  illud  bellum, 
ab  Antichristo  contra  Ecclesiam  eiusque  caelestem  fun- 
datorem  excitatum,  ab  innumerabili  hominum  multitu- 
dine,  qui  ab  illo  seducentur,  gestum  iri,  diabolo  id  acrius 
suadente:  de  qua  re  explicita  manent  Scripturae  testi- 
monia;  sic  quippe  legimus  3:  Et  cum  consummati  fue- 
rint  mille  anni,  solvetur  Satanas  de  carcere  suo ;  et 
exibit  et  seducet  gentes,  quae  sunt  super  quatuor  an- 
gulos  terrae,  Gog  et  Magog,  et  congregabit  eos  in  prae- 
lium,  quorum  numerus  est  sicut  arena  maris ;  et 
ascenderunt  super  latitudinem  terrae,  et  circuierunt 
castra  sanctorum  et  civitatem  dilectam,  id  est  Eccle- 
siam.  Ubi  secundum  probabiliorem  interpretationem,  per 
Gog  ipsemet  Antichristus,  per  Magog  vero  illius  exercitus 
designantur  4.  —  At  in  hoc,  sicut  in  multis  quae  ad  Anti- 
christi  personain  attinent,  recolendum  est  plura  prorsus 
incerta  manere:  unde  huc  facit  sapiens  monitum  S.  Au- 
gustini5:  Alius  sic,  alius  sic,  Apostoli  obscura  verba 
coniectant,  quod  tamen  eum  diorisse  non  dubium  est, 
non  veniet  ad  vivos  et  mortuos  iudicandos  Christus, 
nisi  prius  venerit  ad  seducendos  in  anima  mortuos  ad- 

1.  Contra  Haeres.,  1.  IV,  o.  26.  ool.  262.  —  2.  De  uoiuine  666  vi- 
deri  potest  Martinus  Wouters,  O.  S.  A ,  Diluoidation.  seleotarum  S. 
Soript.  Quaest.,  t.  II,  p.  609,  Patavii,  1778:  qui  tainen  negat  hoc  esse 
Antiotiristi  nonien  proprium.  —  3.  Apoc,  XX,  7,  8.  —  4.  Cf.  Ezech.. 
XXVIII,  2.  seqq.;  XIX,  1,  seqq.  —  5.  L.  XX  De  Civ.  Dei,  c.  19  t.  VII. 
col.  589. 

versarius  eius  Antichristus,  quamvis  ad  occultum  iam 
iudicium  Dei  pertineat,  quot  ab  illo  seducentur. 

12.  —  Antichristi  praecursores.  —  Quomodo  autem 
iam  Antichristi  praecursores  illius  adventum  praeparent, 
non  obscure  declarabat  non  ita  pridem  Pius  X,  scribens  l: 
Haec  profecto  qui  reputet,  is  plane  metuat  necesse 
est  ne  malorum,  quae  supremo  tempore  sunt  expe- 
ctanda*  sit  perversitas  haec  animorum  libamentum 
quoddam  ac  veluti  exordium ;  neve  filius  perditionis, 
de  quo  Apostolus  loquitur,  iam  in  hisce  terris  oersetur. 
Tanta  scilicet  audacia,  eo  furore  religionis,  pietas  ubi- 
que  impetitur,  revelatae  fldei  documenta  oppugnantur, 
quaeque  homini  cum  Deo  officia  intercedunt  tollere, 
delere  prorsus  praefracte  contenditur.  E  contra,  quae 
secundum  Apostolum  eumdem  propyna  est  Antichristi 
nota,  homo  ipse  temeritate  summa  in  Dei  locum  invasit, 
eoctollens  se  sdpra  omne  quod  dicitur  Deus,  usque  adeo 
ut,  quamvis  Dei  notitiam  extinguere  penitus  in  se 
nequeat,  eius  tamen  maiestate  reiecta,  adspectabilem 
hunc  mundum  sibi  ipse  veluti  templum  dedicaverit,  a 
ceteris  adorandus:  in  templo  Dei  sedeat,  ostendens 
se  tanquam  sit  Deus. 


Articulus  V.  —  TJtrum  adventus  Henoch  et  Eliae 
flnem  mundi  praecedere  et  praenuntiare  debeat. 

1.  —  Sanctorum  bella  adversus  Antichristum.  — 
Quam  acre  futurum  sit  Antichristi  bellum  adversus  Do- 
minum  Nostrum  eiusque  Ecclesiam,  diximus  articulo 
praecedenti;  at  silendum  non  est  plures  sanctos  viros, 
inspirante    Deo,  tunc   surrectu^os,  sicut   olim    Elias,  qui 

1.  Enoycl.  E  Supremi,  i  Oot..  1903. 

zelo  zelaturi  sint  pro  Domino  Deo  exercituum  l.  Qui  qui- 
dem  suo  valore  insignem  obtinebunt  de  hostibus  victo- 
riam,  quemadmodum   praedictum  legimus  in  Daniele  2: 

Et  iudicium  sedebit,  ut  auferatur  potentia,  et  conte- 
ratur,  et  dispereat  usque  in  finem.  Regnum  autem,  el 
potestas,  et  magnitudo  regni  quae  est  subter  omne 
caelum,  detur  populo  sanctorum  Altissimi,  cuius  re- 
gnum  sempiternum  est,  et  omnes  reges  servient  ei  et 
obedient.  Hanc  autem  victoriam  sancti  obtinebunt  per 
gratiam  Domini  Nostri,  iuxta  illud 3 :  Quem  (Antichri- 
stum)  Dominus  Iesus  interficiet  spiritus  oris  sui,  et 
destruet  illustratione  adventus  sui. 

2.  —  Ratio  articuli.  —  Porro,  ex  traditione  accipi- 
mus,  duos  potissimos  duces  Sanctorum  in  illo  bello  fu- 
turos  esse,  Henoch  et  Eliam,  a  Deo  vivos  mirabiliter  ser- 
vatos4:  quocirca  pronum  est  ut  hic  de  eorum  adventu 
iu  fine  mundi  atque  operatione  in  gratiam  fidei,  sermo, 
auro  veritatis  ab  incertae  fabulae  scoria  sedulo  purgato, 
instituatur.  —  Ubi  prius  reiiciendam  monemus,  quam 
refert  Lactantius  5  quorumdam  opinionem,  scilicet  reser- 
vatum  ad  ultima  tempora  fuisse  Neronem,  tanquam  tunc 
pro  eversione  Ecclesiae,  contra  Henoch  et  Eliam  debel- 
laturum. 

3.  —  PROP.  —  Ante  finem  mundi  Henoch  et  Elias 
venturi  sunt,  contra  Antichristum  fortiter   pugnaturi. 

-4.  —  Auctoritas.  —  Veritas  haec,  unanimi  Patrum  con- 

sensu  suscepta,  legitur  his  verbis 6 :  Dabo  duobus  testibus 

meis,  et  prophetabunt  diebus  mille  ducentis  seocaginta 

quo  scilicet  tempore  Antichristus  nefastam  suam  operam 

exercebit),  amicti  saccis...  Et  cum  finierint  testimonium 

1.  3  Reg.,  XIX,  10,  14. —  2.  C.  VII,  26,  27.-3.  2  Tbess.,  II,  8.  — 
4.  Cf.  supra,  Quaest.  I,  art.  1,  n.  8,  p.  16.  —  5.  L.  De  mortibus  perse- 
«utorum,   II.  —  6.  Apoe.,  XI,  3,   seq. 

suum,  bestia  quae  ascendit  de  abysso,  faciet  adversus 
eos  bellum,  et  vincet  illos,  et  occidet  eos...  Et  post  dies 
tres  et  dimidium,  spiritus  vitae  a  Deo  intravit  in  eos, 
et  steterunt  super  pedes  suos. 

5.  —  Ratio  theol.  —  Huius  autem  rei  ratio  haec 
potest  assignari,  videlicet,  congruum  esse  ut  Christi  divi- 
nitati  testimonium  a  cuiusvis  conditionis  hominibus  feratur. 
Igitur  in  Nova  quidem  Lege  splendidum  ei  testimonium 
fert  candidatus  martyrum  exercitus;  in  Veteri  autem 
Lege  testimonium  ei  tulerunt  patriarchae  et  prophetae^ 
sed  tamquam  venturo  Messiae:  unde  aliud  non  restat,  nisi 
ut  eidem  iam  incarnato  aliquis  ex  insignioribus  patriar- 
chis,  scilicet  Henoch,  necnon  aliquis  ex  maioribus  pro- 
phetis,  nempe  Elias,  uterque  a  morte  miraculose  exem- 
ptus,  praeclarum  testimonium  perhibeat  de  eius  divinitate 
atque  opere  redemptivo.  Et  ille  quidem  potissime  ethnicis, 
hic  vero  Iudaeis  poenitentiam  praedicaturus  est. 

6.  —  Quaestio  I.  —  Utrum  de  fide  sit  Henoch  et 
Eliam  sub  finem  mundi  venturos  esse  ? 

Responderi  potest  cum  Suarezio  S  assertionem  hanc 
aut  de  fide  esse,  aut  certe  fidei  valde  proximam;  quia 
etsi  Sacrae  Scripturae  verba  parum  subobscura  sint,  nec 
horum  duorum  virorum  nomina  in  citato  textu  expressa 
inveniantur,  tamen  cum  omnes  sive  Patres,  sive  Docto- 
res,  qui  hunc  locum  commentati  sunt,  illum  de  reditu 
Henoch  et  Eliae  sint  interpretati,  hinc  stante  huiusmodi 
traditionis  concordia,  non  est  unde  huic  veritati  fidei 
dogmatis  valor  denegetur.  —  Ceterum,  ait  Tertullianus, 
loquens  de  duobus  istis  viris  2,  morituri  reservantur,  ut 
Antichristum  sanguine  suo  eorstinguant.  Similia  habent 
S.  Irenaeus  3,  S.  Hilarius  4,  S.  Ephrem  Syrus,  S.  Ambro- 


1.  In  3m  P  ,  t.  II,  Disp.  LV,  Seot.  3.  —  2.  L.    de  Anima,  o.  50.  — 
3.   L.  IV  Adv.   Haeres.  —  4.  In  S.  Matth.,  c.  20. 

sius1,  S.  Augustinus  2,  S.  Gregorius  Magnus  »,  necnon  S. 
Ioannes  Damascenus  4.  Prae  ceteris  digna  sunt  quae  ci- 
tentur  verba  doctoris  Hipponensis  5 :  Vivunt,  ait,  Henoch 
et  Elias;  translati  sunt,  ubicumque  sint,  vivunt.  Et  si 
non  fallitur  quaedam  ex  Scriptura  Dei  coniectura 
fidei,  morituri  sunt.  Commemorat  enim  Apocalypsis 
quosdam  duos  mirabiles  prophetas,  eosdemque  mori- 
turos,  et  in  conspectu  hominum  resurrecturos,  et  ascen- 
suros  ad  Dominum,  et  intelliguntur  ipsi  Henoch  et 
Elias,  quamvis  itlic  nomina  eorum  taceantur. 

*?.  —  Quae  de  Henoch  et  Elia  in   S.  Scriptura  le 
guntur.  —  Ceterum  nonnulla  sunt  quae  de  Henoch  et  Elia 
expresse  leguntur.    Scilicet  de  illo  dicitur6:  Am.bulavil 
cum  Deo    (Henoch),  eirnpeorn,Gev  tco  @eco,  et   non   appa 
ruit,  quia  tulit  eum  Deus.  Ubi,  contra  Iudaeos,  conten 
dentes  hic  agi  de  morte  Henoch  a  Deo  illata,  advertimus 
quod  etsi  hebraica  vox  KTSfa  hunc  sensum  aliquando  habeat, 
apud   Septuaginta   tamen    ponitur  LieTaTei>eixev,  quod  est 
transtulit,  qua  voce  utuntur  auctor  Ecclesiastici  necnon 
S.  Paulus,  ut   infra  patebit.  Ceterum,  hoc   idem  verbum 
NtSfa  ponitur  in  narratione  raptus  Eliae.  Igitur  de  eodem 
Henoch  rursus  dicitur:  7:  Henoch  placuit  Deo,  et  trans- 
latus  est  in  paradisum,  ut  det  gentibus  poenitentiam; 
et  iterum8:  Nemo  nalus  est  in    terra   qualis  Henoch, 
nam  et  ipse  receptus  est  a  terra;  denique  9:  Fide  He 
noch  translatus  est,  ne  videret  mortem,  et   non   inve- 
niebatur,  quia  transtulit  illum  Deus, 

De  Elia  vero  haec  habentur10:  Ascendit  Elias  pe?- 
turbinem    in   caelum;  et   rursus11:  Et   surrexit  Elias 

1.  L.  I  de  Poenit.,  C.  VIII,  n.  34.  t.  IV,  col.  521.—  2.  L.  1  de  Pecc. 
lueritis ;  1.  VI  contra  lulian.  —  3.  Homil.  XXIX.  —  4.  De  fide  orthod.,. 
1.  IV,  c.  26.  —  5.  Seruio  CCXCIX,  n.  11  t.  V,  col.  1217.  Cf.  etiam  de  Civ. 
Dei,  1.  XX,  c.  19,  ubi  ad  populi  christiani  fidem  S.  Doctor  patenter  appellai,. 
t.  VII,  col.  613.  -  6.  Gen.,  V,  24.  —  7.  Ecoli.,  XLIV,  16.  —  8.  Ibid.,  XLIX, 
16.  —  9.  Hebr.,  XI,  5.   —  10.  4  Reg.,  II,  11.  -    11.  Eccli.,  XLVIIl.   1,  13. 

propheta  quasi  ignis,  et  verbum  ipsius  quasi  facula 
ardebat...  Elias  quidem  in  turbine  tectus  est;  et  ite- 
rum  L :  Elias,  dum  zelat  zelum  legis,  receptus  est  in 
caelum.  Denique,  de  eius  assumptione  aut  futuro  adventu 
sermo  pluries  recurrit  in  Evangelio2;  unde  et  rite  con- 
cluditur  persuasionem  hanc,  tempore  Domini  Nostri,  penes 
Iudaeos  communem  extitisse. 

8.  —  Quaestio  II.  —  Utrum  Henoch  et  Elias  nunc 
in  paradiso  terrestri  commorentur  ? 

Resp.  Negative,  cum  paradisus  terrestris,  in  quo  positus 
fuit  Adam,  subversus  manserit  iri  universali  diluvio.  —  Nec 
obstat  superius  citatus  locus  3;  nam  verba  in  paradisum 
in  textu  graeco  desiderantur,  et  aliunde  paradisus  hic  dici 
potest  positus  pro  caelo.  Sed  nec  valet  in  contrarium 
auctoritas  S.  Thomae,  cum  ille  rem  non  definiat,  sed 
potius  tanquam  probabilem  sententiam  ex  aliorum  mente 
exhibeat;  ait  enim4:  Elias  sublevatus  est  in  caelum 
aereum,  non  autem  in  caelum  empyreum,  qui  est 
locus  Sanctorum;  et  similiter  etiam  Henoch  raptus  est 
ad  paradisum  terrestrem,  ubi  cum  Elia  simul  creditur 
vivere  usque  ad  adventum  Antichristi 5.  Ceterum,  cum 
Scriptura  locum  siluerit  ubi  duo  isti  viri  nunc  asser- 
vantur,  tutius  est  de  hoc  nihil  decernere,  ut  monent 
S.  Augustinus  6,  S.  Ioannes  Chrysostomus  7,  necnon  Theo- 
doretus  8.  —  Igitur  dicendi  sunt  duo  hi  fidei  praecones  in 
aliquem  superiorem  locum  assumptos  a  Deo,  ibi  miracu- 
lose  conservari,  ut  sub  fine  mundi  veritati  Incarnationis 
Christi,  sanguinis  eius  virtute,  testimonium  perhibeant. 
Sunt  autem,  etsi  adhuc  in  carne  viventes,  in  gratia  con- 


1.  1  Mac,  II,  58.  -  2.  Cfr.  Matth.,  XI,  14;  XVII,  11;  XXVII, 
49,  etc.  —  3.  Eccli.,  XLIV,  16,  n.  praeo.  —  4.  1  2aef  Quaest.  XLIX.  art.  5, 
ad  2m,  _  5.  Cf.  1,  Quaest.  CII.  art.  2.  ad  3^.  _  6.  L.  II  de  Peoo.  orig. 
—  7.  Homil.  XXI  in  Gen.  —  8.  Homil.  XLV  iu  Gen. 

firmati;  unde   in    Ecclesia    tanquam   sancti   honorantur, 
licet  nondum  sint  visione  beatihca  glorificati 4'. 

9.  —  Prophetia  Henoch.  —  Hic  autem  recensuisse 
iuvabit  celebrem  prophetiam  Henoch,  ab  Apostolo  Iuda, 
in  sua  epistola  canonica,  relatam  his  verbis  2 :  Prophe- 
tavit  autem  et  de  his  septimus  ab  Adam  Henoch,  di- 
cens:  Ecce  venit  Dominus  in  sanctibus  millibus  suis, 
facere  iudicium  contra  omnes,  et  arguere  omnes  impios 
de  omnibus  operibus  impietatis  eorum,  quibus  impie 
egerunt,  et  de  omnibus  duris  quae  locuti  sunt  contra 
Deum  peccatores  impii. 

Quae  quidem  verba,  ob  Apostoli  Iudae,  ea  referentis, 
infallibilem  auctoritatem,  tanquam  sub  inspiratione  olim 
prolata,  ultro  suscipimus;  quin  tamen  propterea  librum 
ipsum  ab  illo  patriarcha  inscriptum,  scilicet  librum  He- 
noch,  in  quo  etiam  illa  prophetia  refertur,  tanquam 
authenticum  suscipiamus.  Licet  enim  hic  liber  in  apo- 
crypho  testamento  duodecim  prophetarum,  necnon  a  plu- 
ribus  inter  Patres,  ut  Iustino,  Irenaeo,  Clemente  Alexan- 
drino,  Tertulliano,  Athenagora,  Cypriano,  Lactanctio,  Mi- 
nutio  Felice,  Ambrosio,  aliisque  citetur  vel  laudetur,  ta- 
men  inepta  plura  continet,  quae  libro  inspirato  prorsus 
indigna  inveniuntur;  aliunde  Patres  illi,  uno  excepto  Ter- 
tulliano,  de  illius  genuinitate  dubium  movent.  Sed  nec 
illis  subscribendum  est,  qui  epistolam  Iudae  propterea 
reiiciunt,  quia,  ut  testatur  S.  Hiemnymus 3,  de  libro  He~ 
noch,  qui  apocryphus  est,  assumit    testimonium:    non 


1.  Iu  Martyrologio  RomaDO  fit  comuiemoratio  «le  S.  Elia  propheta 
die  30  Iulii.  In  Caruielitarum  ordiue,  ex  indultis  Gregorii  XIII  aliorum 
que  Pontifioum,  reoitatur  offieium  S.  Eliae.  Cf.  Bened.  XIV,  De  bea- 
titie.  et  Canon.  SS.,  1.  IV,  o.  29.  Censent  nonnulli,  Salvatorem  nostrum 
redivivum,  antequam  oaelum  conscenderet,  partim  cum  Henoch  et  Elia, 
in  illo  looo  ubi  isti  oonservantur,  commoratum  fuisse,  ut  illos  edoceret 
qualiter  in  fine  raundi  contra  diabolum  sint  pugnaturi.  —  2.  Iud.,  14, 
15.  —  3.  Catalog.  Script..  o.  IV.  t.  II,  col.  833. 

enim  Apostolus  ille  ex  huius  patriarchae  scriptis,  sed  ex 
eius  dictis,  fideliter  in  traditione  conservatis,  praedictum 
testimonium  profert. 

iO.  —  Missio  Eliae.  —  Quod  autem  ad  Eliam  perti- 
net,  eius  missio  atque  missionis  scopus  apertissime  de- 
clarantur  apud  Malachiam  his  verbis  £ :  Ecce  ego  mittam 
vobis  Elias  prophetam,  antequam  veniat  dies  Domini 
magnus  et  hon-ibilis;  et  convertet  cor  paty^um  ad  fi- 
lios,  et  cor  fitiorum  ad  patres  eorum :  ne  forte  veniam, 
et  percutiam  terram  anathemate;  ex  quo  habemus, 
cohaerenter  iis  quae  scribit  S.  Paulus  2,  et  quae  superius 
posuimus  3,  Eliam  zelo  suo  non  solum  miseros  Iudaeos 
ad  fidem  Christi  reducturum,  verum  etiam  mores  ac 
disciplinam  populi  christiani  instauraturum,  iuxta  illud 
Domini  Nostri 4:  Elias  venturus  est,  et  restituet  omnia: 
unde  in  fine  temporum  iterum  florebit  in  Ecclesia  Christi 
antiquus  pietatis  splendor. 

11.  —  Christi  insignis  victoria.  —  Qualis  autem  fu- 
turus  sit  finalis  huius  acris  belli  exitus,  non  obscure  si- 
gnificat  S.  Ioannes  5:  Et  descendit  ignis  a  Deo  de  caelo, 
et  devoravit  eos;  et  diabolus  qui  seducebat  eos,  missus 
est  in  stagnum  ignis  et  sulphuris,  ubi  et  bestia  et 
pseudopropheta  cruciabuntur  die  ac  nocte  in  saecula 
saeculorum:  id  est,  ignis  divinus,  tanquam  caeleste  ful- 
meu,  divinae  vindictae  instrumentum,  omnes  Christi  ini- 
micos  devoraturus  est;  et  Lucifer,  qui  eos  evocarat  atque 
seduxerat,  remittendus  est  in  locum  suum,  id  est,  in  sta- 
gnum  igneum  et  sulphureum,  Antichristo  paucis  ante 
diebus  e  vivis  sublato  6;  unde  una  tandem  erit  militantis 
Ecclesiae  vox:  Christus  vincit,  Christus  regnat,  Chri- 
stus  imperat! 


1.  C.  IV,  5,  6.   —  2.  Rom.,  XI,  25,  seq.  —  3.  Art.  2,  n.  4.  —    1.  Matth., 
XVII,  11.  -  5.  Apoc,  XX,  9,  10.  —  6.  Tirin.,  in  h.  1. 

Articulus  VI.  —  Utrum  universalis  naturae  pertur- 
batio  annuntiare  debeat  proocimum  mundi  finem. 

1.  —  Ratio  articuli.  —  Ex  Sacra  Scriptura  perspicue 
colligitur,  adventante  mundi  fine,  extraordinarios  quosdam 
eventus,  tum  in  civili  societate,  tum  in  physica  natura, 
accidere  debere,  quibus  proxima  saeculi  consummatio  et 
supremi  iudicis  adventus  indicentur.  Qui  quidem  eventus 
ad  quatuor  capita  facile  reduci  possunt:  nempe,  primo, 
erunt  bella  inter  populos;  secundo,  fames,  pestilentiae  et 
terremotus;  tertio,  solis,  lunae  ac  stellarum  obscuratio; 
quarto  demum,  commotio  virtutum  caelorum.  Quae  omnia 
sequentibus  locis  comprehenduntur  l:  Audituri  estis  prae- 
lia  et  opiniones  praeliorum.  Videte  neturbemini:  opor. 
tet  enim  haec  fieri,  sed  nondum  est  finis.  Consurget 
enim  gens  in  gentem,  et  regnum  in  regnum,  et  erunt 
pestilentia,  et  fames,  et  terremotus  per  loca:  haec  autem 
initiasunt  dolorum.  Rursus  2:  Sol  obscurabitur,  et  luna 
non  dabit  Lumen  suum,  et  stellae  cadent  de  caelo,  et  vir- 
tutes  caelorum  commovebuntur,  et  tunc  parebit  signum 
Filii  hominis  in  caelo,  et  tunc  plangent  omnes  tribus 
terrtte.  Denique : 3  Erunt  signa  in  sole,  luna  et  stellis, 
et  in  terris  pressura  gentium,  prae  confusione  sonitus 
maris  et  fluctuum,  arescentibus  hominibus  prae  timore 
et  eocpectatione,  quae  supervenient  universo  orbi;  nam 
virtutes  caelorum  commovebuntur. 

2.  —  PROP.  —  Congrue  assignatur,  tanquam  in- 
dicium  novissimi  adventus  Christi,  multiplex  societatis 
ac  naturae  perturbatio. 

3.  —  Prob.  —  Per  insolitas  atque  terribiles  commo 
tiones  in  civili  societate,  et  per  phaenomena  omnino  ex- 

1.  Matth.,  XXIV,  6,  seq.  —  2.  Ibid.,  29,  30.  -  3.  Luc,  XXI,  25,  26. 


36H  TKACTATUS    l)E    NOVISSIMIS.    Q.    VI,    A.    6. 

traordinaria  atque  terrifica  in  mundo  visibili,  solent  ho- 
mines  ex  torpore  ad  maiorem  de  Deo  rebusque  divinis 
sensum  excitari.  Atqui  consonum  est  ut,  Christo  iamiam 
adventuro  ad  homines  finaliter  iudicandos,  hi  ex  torpore 
excitentur,  ac  vivum  de  Deo  divinisque  iudiciis  sensum 
percipere  incipiant.  Ergo  convenienter  assignatur,  tanquam 
uovissimi  adventus  Christi  indicium,  multiplex  societatis 
atque  naturae  physicae  perturbatio. 

Porro,  cum  nou  eodem  modo  omnes  isti  eventus  mundi 
finem  designaturi  sint,  hinc  pauca  de  singulis,  praeclaros 
commentatores  secuti,  opportune  subnectemus. 

•4.  —  Bellorum  incursus.  —  Quod  attinet  ad  primum 
signum,  scilicet  bella  inter  gentes  et  regna,  dicendum  est 
huiusmodi  non  exclusive  pertinere  ad  mundi  consumma- 
tionem,  cum  referri  utique  hoc  signum  possit  ad  ipsum 
populum  iudaicum,  in  quo,  sub  Caio  imperatore,  sedi- 
tiones,  civilia  bella  atque  strages  multae  locum  habue- 
runt,  de  quibus  disserunt  Iosephus  et  Philo.  At,  instante 
iam  mundi  fine,  refrigescente  hominum  charitate,  acrius 
bella  gerentur,  eaque  intestina;  unde  ex  frequentibus 
ac  acerbis  hominum  litibus  deduci  poterit  instare  proxi- 
mam  elementorum  mundi  dissolutionem. 

5.  —  Fames,  pestilentiae  et  terremotus.  —  Hi  quo 
que   eventus    non    proprie   ponuntur  ad  praesignandum 
proximum  mundi  finem,  cum  legantur   quovis    tempore 
advenisse,  et  praecipue    temporibus   Claudii  ac  Neronis; 
at  ad  secundum  Christi  adventum   propius    pertinebunt. 
quando  in  poenam  peccatorum  mundi,  famem  Deus  im 
mittet  in  terram,  cui  naturaliter  succedet  pestis,  ^tc  ma- 
gnis  terraemotibus  homines  anligentur.  Qui  quidem  even 
tus,  etsi  utique  secundum  leges  physicas  naturaliter  pro- 
ducantur,  a  Deo  tamen  aeternaliter  ordinati  sunt  ad  spe 
cialem  finem  obtinendum,  qui   est   hominum   conversio, 
sicut  videmus  in  magnis   calamitatibus   homines  ad  poe 

nitentiam  atque  ad  divinum  auxilium  postulandum  prom- 
ptius  confugere  £. 

6.  —  Obscuratio  solis  et  lunae.  —  Circa  hoc  phae- 
nomenon,  opportune  monet  S.  Thomas  2,  quod  si  sermo 
sit  de  ipso  momeuto  adventus  Christi,  sic  non  est  credi- 
bile  quod  huiusmodi  astra  obscurabuntur  sui  luminis  pri- 
vatioue,  quia  totus  mundus  innovabitur,  Christo  veniente 
et  sanctis  resurgentibus.  Si  autem  de  eisdem  sermo  sic 
secundum  tempus  propinquum  ante  iudicium,  sic  esse 
poterit  quod  s)l  et  luna  et  alia  caeli  luminaria  sui  luminis 
privatione  obscurabuntur,  vel  diversis  temporibus,  vel  si- 
mul,  hoc  divina  virtute  faciente  ad  terrorem  hominibus 
incutiendum,  quemadmodum  de  sole  constat  factum  esse 
tempore  dominicae  passionis. 

Nec  obstat  quod  lux  corporum  caelestium  ordinatur 
ad  generationem  inferiorum  corporum  per  influxum 
quem  in  haec  corpora  exercet:  circa  iudicium  vero  ces- 
sabit  generatio,  unde  videretur  concludendum  solem  et 
et  lunam,  adveniente  Domino,  secundum  veritatem  obscu- 
rari  debere.  Hoc,  inquam,  non  obstat:  quandoquidem  lux 
est  in  corporibus  caelestibus  non  solum  ad  causandam 
generationem  in  istis  inferioribus,  sed  etiam  ad  eorum 
perfectionem  atque  decorem;  unde,  concludit  S.  Thomas3, 
non  oportere  quod,  cessante  generatione,  lux  corporum 
caelestium  cesset,  sed  magis  augeatur. 

T.  —  Commotio  virtutum  caelorum.  —  Denique,  circa 
id  quod  in  Evangelio  ponitur:  Virtutes  caelorum  commo- 
vebuntur,  sciendum  est  duplicem  poni  explicationem :  ni- 
mirum,  recentiores  interpretes  cum  Knabenbauer4,  volunt 
illis  verbis  significari  mutationem  orbium  viriumque  caele- 

l.  Haeo  dum  typis  mandamus,  aures  nostrae  adhuc  tiuniunt  horrendo 
strepitu  uuiversalis  belli,  cui  simile  mundus  antea  non  viderat,  quodque 
infinitorum  malorum  caterva  comitata  est.  -  2.  Supplem.,  LXXIII^ 
art.  2.  —  3.  Loco  cit.,  ad  2m.  —  4.  Comment.  in  h.  1.  S.   Lucae. 

stium  a  pristina  sua  conditione,  concussa  et  permutata 
tota  machina  caelesti;  antiquiores  vero,  cum  S.  Thoma, 
per  virtutes  caelorum  intelligi  volunt  angelos,  sive  omnes, 
sive  specialem  eorum  ordinem  qui  praecise  virtutes  vo- 
cantur. 

Igitur,  priori  sensu,  dicuntur  moveri  omnes  angeli 
propter  admirationem  novitatis  quae  in  mundo  erit:  quan- 
doquidem  admiratio  solet  esse  de  his  quae  nostram  co- 
gnitionem  vel  facultatem  excedunt;  et  secundum  hoc  vir- 
tutes  caelorum,  seu  angeli  omnes,  admirabuntur  divinam 
virtutem  talia  facientem,  in  quantum  ab  eius  imitatione 
et  comprehensioue  deficiunt;  per  quem  modum  dixit 
beata  Agnes  quod  eius  pulchritudinem  sol  et  luna  mi- 
rantur  L. 

Si  autem  nomen  virtus  sumatur  prouti  uni  ordini  ap- 
propriatur,  tunc  dupliciter  potest  exponi,  secundum  quod 
diversimode  hoc  nomen  accipitur  a  S.  Gregorio  et  a  S. 
Dionysio.  Nam,  secundum  S.  Gregorium,  virtutes  sunt  su. 
premus  ordo  infimae  hierarchiae,  eisque  attribuitur  mi- 
racula  facere;  unde  moveri  dicuntur,  in  quantum  maxime 
circa  illud  tempus  miracula  patrabunt.  Secundum  S.  Dio. 
nysium  vero.  virtutes  sunt  medius  ordo  in  secunda  hie- 
rarchia,  qui  cum  potentia  illimitata  gaudeat,  ministe. 
rium  habet  circa  causas  universales.  Unde,  secundum  hanc 
considerationem,  proprium  oflicium  virtutum ,  ait  S. 
Thomas  2,  esse  videtur  corpora  caelestia  movere,  quae 
^sunt  causa  eorum  quaeinnatura  inferiori  aguntur; 
et  hoc  etiam  ipsum  nomen  sonat,  quia  virtdtes  cae- 
lorum  dicuntur :  tunc  ergo  movebuntur,  quia  ab  effectu 
suo  cessabunt,  ulterius  corpora  caelestia  non  moventes ; 
sicut  nec  angeli,  qui  sunt  ad  custodiam  hominum  de- 
putati,  ulterius  custodiae  oflicio  vacabunt. 

1.  Supplenj.,  Quaest.  cit.,  art.  3,  'ad  2Cm.  —  2.  Looo  cit.,  corp.  art. 

Articulus  VII.  —  Utrum  ignis  ultimae  conftagrationis 
iudicium  praecedere  debeat. 

1.  —  Mundi  finalis  purgatio.  —  Cum  mundus  sit 
propter  hominem  factus,  necesse  est  ut,  quando  homo 
secundum  corpus  glorificabitur,  aliae  quoque  mundi  partes 
ad  meliorem  statum  immutentur,  ut  sit  et  locas  conve- 
nientior,  et  adspectus  delectabilior:  unde  necesse  est 
omnem  immunditiam  a  mundo  materiali  removeri.  Duplex 
autem  immunditia  in  rebus  corporalibus  potest  distingui : 
una  quae  est  corruptio  proveniens  a  contrariis  dispositio- 
nibus,  et  hanc  oportet  tolli  ab  elementis,  antequam  in 
novitatem  gloriae  adducantur,  sicut  etiam  ab  ipso  hominis 
corpore  in  resurrectione  removebitur.  Altera  est  infectio 
culpae;  non  quasi  res  corporalis  subiectum  culpae  esse 
valeat,  sed  quia  ex  culpa  incongruitas  quaedam  in  rebus 
corporalibus  relinquitur  ad  hoc  quod  spiritualibus  dedi- 
centur,  unde  etiam  videmus  quod  loca,  in  quibus  aliqua 
crimina  sunt  commissa,  non  reputantur  idonea  ad  aliqua 
sacra  in  eis  exercenda,  nisi  purgatione  praemissa.  Igitur, 
ex  hoc  capite,  illa  mundi  pars,  quae  in  usum  nostrum 
cedit,  recipit  ex  peccatis  hominum  aliquam  inidoneitatem 
ad  gloriae  susceptionem:  unde  quantum  ad  hoc  munda- 
tione  indiget.  Quocirca  oportet  elementa  mundi  in  fine 
purgari,  ad  hoc  quod  decenter  suscipiant  novitatem  glo- 
riae  £ ;  unde  S.  Ioannes  in  Apocalypsi  ait  ~ :  Vidi  caelum 
novum  et  terram  novam:  primum  enim  caelum  et 
prima  terra  abiit,  et  mare  iam  non  est.  —  Non  dixit 
mare  novum  futurum,  commentatur  Estius  3,  quia 
mare  non  nude  signifxcat  aquae  elementum,  sed  simul 
importare  videtur  quod  sit  crassum,  salsum,  turbidum, 
inquietum:    quae  qualitates  post   hoc  saeculum  non 


1.  S.  Thom.,    Suppiem.,    Quaest.    LXXIV,    art.  1.  —  2.    XXI,  1.  — 
3.  In  h.  1. 

•24 

erunt l.  —  Erit  eorinceps  (mare)  plane  quietum,  ait  Ti- 
rinus  2,  tranquillum,  serenum,  purum,  subtile,  pellu- 
cidum,  et  instar  crystalli  resplendens. 

S.  —  Mundus  purgabitur  per  ignem.  —  At  ulterius 
notandum,  illam  mundi  purgationem,  qua  removebitur  a 
mundo  impuritas  commixtionis  necnon  infectio  ex  culpa 
relicta,  et  quae  erit  dispositio  ad  gloriae  perfectionem,  per 
ignem,  qui  maximam  habet  efflcaciam  ad  purgandum  et 
ad  dividendum  subtilizando,  complendam  fore,  iuxta  illud 
S.  Petri  3:  Caeli  ardentes  solventur,  et  elementa  ignis 
ardore  tabescent  4.  Complebitur  autem  fere  in  instanti 
huiusmodi  conflagratio ;  et  praecipue  ad  hoc  ordinabitur, 
ut  a  sanctorum  habitatione  removeatur  quidquid  imper- 
fectionis  est,  unde  manebunt  elementa  quantum  ad  sub- 
stantiam  et  qualitates  eorum  proprias,  sed  purgabuntur 
tum  ab  impuritate  quae  per  actionem  et  passionem  mu- 
tuam  in  eis  accidit,  tum  ab  infectione  quam  ex  peccatis 
hominum  contraxerunt :  aliunde,  cessante  iam  motu  caeli* 
mutua  actio  et  passio  in  elementis  inferioribus  amplius 
non  erit:  seu  cessabunt  innaturales  dispositiones  elemen- 
torum,  secundum  quas  corruptioni  appropinquant  5.  Sic 
enim  scriptum  est  6:  Adveniet  autem  dies  Domini  ut 
fur;  in  quo  caeli  magno  impetu  transient,  elementa 
vero  calore  solventur,  terra  autem  et  quae  in  ipsa  sunt 
opera  exurentur. 

3.  —  PROP.  —  a)  Ignis  ultimae  conflagrationis, 
quoad  purgationem  mundi,  iudicium  praecedet;  p)  sed 
quoad  aliquem  actum,qui  est  involvere  malos,iudicium 
subsequetur. 


1.  Cf.  Suppleni.,  loo.  oit.,  art.  5,  ad  2™.  —  2.  In  h.  1.  Apoo.  — 
3.  2  Ep.,  III,  12.  —  4.  Supp.  Quaest.  LXXIV,  art.  2.  —  5.  Ibid.,  art.  5. 
—  6,  2  Pet.,   III,    10. 

4.  —  Exponitur  ia  Pars.  —  Quod  praedicta  conflagratio, 
quantum  ad  sui  initium,  iudicium  praecedere  debeat,  ex 
hoc  manifeste  colligi  potest,  quod  resurrectio  mortuorum 
iudicium  praecedet,  ut  patet  ex  S.  Paulo  ',  ubi  dicit  quod 
illi  qui  dormierunt  rapientur  in  nubibus  in  aera  obviam 
Christo  ad  iudicium  venienti.  Atqui  simul  erit  resurrectio 
communis  et  corporum  sanctorum  glorificatio :  sancti  enim 
resurgentes  corpora  gloriosa  resument,  ut  patet  per  illud  2: 
Seminatur  in  ignobilitate,  surget  in  gloria.  Porro,  simul 
ac  corpora  sanctorum  glorificabuntur,  ttfta  etiam  crea- 
tura  suo  modo  renovabitur,  ut  patet  per  illud  quod  di- 
citur  3,  quod  ipsa  creatura  liberabitur  a  servitute  cor- 
ruptionis  in  libertatem  gloriae  /iliorum  Dei.  Cum  ergo 
conflagratio  mundi  sit  dispositio  ad  renovationem  prae- 
dictam,  manifeste  colligi  potest  quod  ista  conflagratio, 
quoad  mundi  purgationem,  iudicium  praecedet  4;  unde 
scribitur  5:  Ignis  ante  ipsum  praecedet. 

5.  —  Solvitur  tacita  difficultas.  —  Obiicienti  verba 
Apostoli,  ubi  ex  persona  eorum  quos  Dominus  ad  iudi- 
candum  veniens  vivos  reperiet,  dicit  6:  Deinde  nos,  qui 
vivimus,  qui  residui  sumus  in  adventum  Domini,  etc. ; 
quod  non  esset,  si  conflagratio  mundi  praecederet,  quia 
per  ignem  dissolverentur,  —  respondetur,  cum  eodem  An- 
gelico  7,  quod  omnes  homines  morientur  et  resurgent; 
sed  tamen  illi  dicuntur  vivi  reperiri,  qui  usque  ad  tempus 
conflagrationis  vivent  in  corpore. 

6.  —  Exponitur  2a  Pars.  —  Ignis  ille  finalis  confla- 
grationis,  ait  iterum  Angelicus  8,  potest  considerari  vel 
quantum  ad  hoc  quod  iudicium  praecedet,  vel  quantum 
ad  actum  quem  post  iudicium  habebit.  —  Igitur,  si  con- 


1.    1    Thess.,    IV,  16.   —   2.    1    Cor.,   XV,  43.  —  3.   Rom.,    VIII,  21. 
4.  Supplem.,  Quaest.  LXXIV,  art.  7.  —  5.  Ps.  XCVI,  3.  —  6.  1  Thess., 
IV,  14.  —  7.  Ibid.,  ad  3™.  —  8.  Loeo  citato,  art.  8,  ad  litt. 


372  TIUCTATUS    DE    NOVISSIMIS.    Q.    VI,    A.    7. 

sideretur  quantum  ad  hoc  quod  iudicium  praecedet,  ignis 
finalis  conflagrationis  aget  ut  instrumentum  divinae  iu- 
stitiae,  et  iterum  per  virtutem  naturalem  ignis:  quantum 
ergo  pertinet  ad  virtutem  naturalem  ipsius,  similiter  aget 
in  malos  et  bonos  qui  vivi  reperientur,  utrorumque  cor- 
pora  in  cinerem  resolvendo:  inquantum  vero  aget  ut 
instrumentum  divinae  iustitiae,  diversimode  aget  in  di- 
versos,  quantum  ad  sensum  poenae.  Mali  enim  per  actio- 
nem  ignis  cruciabuntur;  boni  vero,  in  quibus  nihil  pur- 
gandum  invenietur,  nullum  omnino  dolorem  ex  igne  sen- 
tient;  sicut  nec  pueri  senserunt  in  camino  ignis  *:  quamvis 
eorum  corpora  non  servabuntur  integra,  sicut  puerorum 
servata  fuerunt;  et  hoc  divina  virtute  fieri  poterit,  ut  sine 
doloris  cruciatu  resolutionem  corporum  patiantur.  Boni 
vero,  in  quibus  aliquid  purgandum  reperietur,  sentient 
cruciatum  doloris  ex  illo  igne,  plus  vel  minus,  pro  me- 
ritorum  diversitate 2. 

Sed  quantum  ad  actum,  quem  post  iudicium  ignis  ille 
finalis  conflagrationis  habebit,  in  damnatos  tantum  aget, 
quia  boni  omnes  habebunt  corpora  impassibilia.  Quocirca 
ignis  iste  malos  involvet,  una  cum  igne  inferni,  qui  ab 
initio  mundi  praeparatus  est  damnatis,  ut  sic  iam  isti,  in 
fine  mundi,duplici  igne  torqueantur.  Nimirum,  sicut  gloria 
electorum  post  iudicium  erit  maior  quam  aute,  ita  et  poena 
reproborum;  et  ideo  sicut  claritas  superiori  creaturae 
addetur  ad  augmentandam  gloriam  electorum,  ita  etiam 

1.  Dan.,  III,  50.  —  2.  Obiicienli  huiusmodi  resolutiouem  oorporis 
sine  dolore  ad  miraoulum  pertinere,  quod  supra  in  hao  ultima  oonfla- 
gratione  exoludendum  oensuimus  (Quaest.  I,  art.  1,  n.  14,  p.  23),  rc- 
spondctur  aliud  esse  quod  vivorum  oorpora  per  iguem  non  dissolvautur, 
ut  ibi  ponebatur,  aliud  vero  quod  in  dissolutione  nullum  vel  parvum  do- 
lorem  oorpora  illa  persentiant:  et  illud  quidem  secumfert,  igni  nullam 
prorsus  inesse  aotionem,  ideoque  frustra,  relate  ad  illos  vivos,  adhi- 
beri,  unde  neo  instrumenti  ratio  in  eo  salvatur;  hoo  autem  sibi  vult 
quod,  dum  ignis  suam  habet  dissolvendi  aotionem,  dolorem  tamen  vel 
omnino  non  oausat  vel  minorem  infligit,  et  sio  vere  fit  instrumentum 
divinae  potentiae,   siout  ignis  inferni. 

quidquid  est  turpe  in  creaturis  retrudetur  in  infernum 
ad  augmentandum  miseriam  damnatorum;  et  ita  igni 
damnatorum  ab  initio  praeparato  in  inferno,  non  est 
inconveniens  si  alter  ignis  addatur  l;  ita  ut  in  illa  pur- 
gatione  totum  quod  est  foedum,  ad  locum  damnatorum 
congregandum  sit;  unde  infernus  non  purgabitur,  sed  ad 
ipsum  deducentur  totius  mundi  faeces,  secundum  illud  2: 
Faex  eius  non  est  exinanita;  bibent  omnes  peccatores 
terrae  3;  e  contra,  quidquid  erit  pulchrum  et  nobile 
reservabitur  in  superioribus  ad  gloriam  electorum. 

*7.  —  Quaestio  I.  —  Quomodo  finalis  illa  conflagratio, 
quae  in  momento  perficietur,  sufficiet  ad  hoc  ut  illi  qui 
invenientur  vivi,  in  quibus  erunt  multa  purgabilia,  re- 
vera  purgari  possint. 

Respondet  S.  Thomas  tres  esse  causas,  quare  subito 
illi,  qui  vivi  reperientur,  poterunt  purgari.  Una  est,  quia 
in  eis  pauca  purganda  invenientur,  cum  terroribus  et 
persecutionibus  praecedentibus  fuerint  purgati;  secunda 
causa  est,  quia  et  vivi  et  voluntarii  poenam  sustinebunt; 
poena  autem  in  hac  vita  voluntarie  suscepta  multo  plus 
purgat,  quam  poena  post  mortem  inflicta,  sicut  patet  in 
martyribus,  in  quibus  si  pwyandum  quid  invenitur,  pas- 
sionis  falce  tollitur,  ut  S.  Augustinus  dicit  4,  cum  tamen 
martyrii  poena  brevis  sit  in  comparatione  ad  poenam  quae 
i  i  purgatorio  sustinetur ;  tertia  est,  quia  calor  ille  recupera- 
bit  in  intensione  quantum  amittit  in  temporis  brevitate  5. 

8.  —  Comparatio  inter  purgationem  per  aquam  in 
diluvio  universali,  et  purgationem  per  ignem  in  ultima 
conflagratione.  —  Porro,  quia  Apostolorum  Princeps 
comparationem  instituit  inter  purgationem  mnndi  per 
aquam  diluvii,  et  finalem  eiusdem  purgationem  per  ignem 

1.  L.  cit.,  art.  9,  ad  3m.  —  2.  Ps.  LXXIV,  9.  —  3.  Ibid.,  art.  6, 
ad  3m.  —  4,  Lib.  de  unico  bapt.  contra  Petil.,  c.  XIII,  t.  IX.,  col.  538. 
—  5.   S.,  Quaest.  LXXIV,  art.  8,  ad  5m . 

ultimae  conflagrationis  *,  ideo  non  inutile  erit  hic  bre- 
viter,  ex  S.  Thoma,  capita  tum  similitudinis  tum  dissi- 
militudinis  inter  utramque  purgationem  breviter  ex- 
pendere. 

Et  primo  quidem,  sicut  aqua  illa  qua  mundi  sordes 
olim  purgatae  sunt,  eiusdem  speciei  fuit  cum  aqua  nostra 
naturali,  ita  etiam  ignis  ille,  qui  purgabit  faciem  mundi, 
erit  eiusdem  speciei  cum  igne  qui  est  apud  nos.  —  Nec 
obstat  quod  operatiouem  habebit  cuius  ignis  noster  capax 
non  est:  hoc  enim  ex  hoc  procedet,  quod  ignis  ille  assu- 
metur  tanquam  instrumentum  divinae  virtutis  vel  ope- 
rationis  2.  —  Ulterius  advertetur  quod  caeli,  qui  per  ignem 
purgandi  dicuntur,  sunt  illimet  qui  prius  per  aquam  di- 
luvii  sunt  purgati,  scilicet  caeli  aerei:  quod  ex  S.  Petro 
patet,  qui  cum  prius  de  diluvio  universali  locutus  fuisset, 
mox  subdit  3:  Caeli  autem,  qui  nunc  sunt,  et  terra, 
eodem  verbo  repositi  sunt,  igni  reservati  in  diem  iu- 
dicii,  et  perditionis  impiorum  hominum  4. 

At  differentia  est  inter  modum  quo  mundus  olim  per 
aquam  purgatus  est,  et  modum  quo  illius  purgatio,  in 
fine  temporum,  per  ignem  complebitur.  Nimirum,  prima 
purgatio  non  respiciebat  nisi  infectionem  peccati;  prae- 
cipue  vero  tunc  regnabat  peccatum  concupiscentiae ; 
ideoque  convenienter  per  contrarium  purgatio  facta  fuit, 
scilicet  per  aquam.  Sed  secunda  purgatio  respicit  et  im- 
puritatem  commixtionis,et  infectionem  culpae,  et  quantum 
ad  utrumque  convenit  magis  quod  fiat  per  ignem  quam 
per  aquam.  Aqua  enim  non  habet  vim  disgregandi,  sed 
magis  congregandi;  unde  per  aquam  naturalis  impuritas 
elementorum  tolli  non  posset,  sicut  tollitur  per  ignem. 
Similiter  etiam  circa  finem  mundi  regnabit  vitium  tepi- 
ditatis,  quasi  mundo  iam  senescente:  unde  tunc  conve- 
nienter  purgatio  per  ignem  fiet  5. 


1.2  Pet.,  III,   6.  seqq.  —   2.    S.,  loo.   oit.,  art.  3,  ad  2^ .   -  3.  2  Ep., 
III,  7.   —  4.  Cf.  S.,  loo.  oit.,  art.  4,  ad  2™.  —  5.  Ibid.  art.  2,  ad  2". 

9.  —  Quaestio  II.  —  Utrum  huiusmodi  conflagratio 
sit  eventura  mediantibus  causis  secundis? 

Resp.  Nihil  obstat  quin  dicatur  huic  conflagrationi 
producendae  secundas  concurrere  causas,  utique  sub  or- 
dine  supremo  divinae  Providentiae  omnia  gubernantis,  ut 
puta,  subitam  aliquam  ac  generalem  eruptionem  ignis  sub- 
terranei,  aut  sideralem  quamdam  collisionem,  terra  vel  sole 
cum  uno  altero ve  ex  corporibus  caelestibus,  quae  quaquaver- 
sum  moventur,  confligentibus  l.  S.  Thomae  autem  magis 
placet  ut  dicatur  finem  mundi  inter  ea  esse  quae  Deus  ope- 
ratur  absque  alicuius  creaturae  concursu,  quasi  soli  eius 
potestati  reservatum  2.  —  Poterit  forsan  dubium  solvi,  di- 
cendo  quod,  quemadmodum  in  origine  mundi,  ex  actione 
causarum  secundarum,  materia  praeparata  est  ut  diversas 
vitae  formas  immediata  Dei  actione  producendas  susci- 
peret,  ita  in  fine  ex  earumdem  causarum  secundarum 
actione  proveniet  ignis  ille  qui  mundum  subito  confla- 
grabit;  sed  quod  ignis  ille  tam  miros  effectus,  tanta  va- 
rietate  atque  discretione,  producat,  hoc  ex  Dei  immediata 
atque  exclusiva  operatione  procedet. 


Articulus  VIII.  —  Utrum  certo  sciri  possit 
tempus  ultimi  adventus  Christi. 

1.  —  Ratio  articuli.  —  Cum  definita  maneant  signa 
finale  iudicium  praenuntiantia,  videretur  posse  tempus 
adventus  Domini  Nostri  cum  certitudine  dignosci:  quod 


1.  Cf.  Kikvan,  Couiment  peut  finir  1'univers,  e.  1.  La  rencontre  d'un 
■essaim  d'  uranolilhes,  ait  hie  auotor,  ou  d'une  grande  comete  a  noyau  so~ 
■lide  ou  composee  de  gas  deleteres,ou  d'une  nebuleuse  formee  de  particules 
■embrasees ,  ou  d'un  amas  cosmique  quelconque,  suffirait  a  determiner  sur 
notre  terre  des  commotions  violentes  capables  soit  de  Vaneantir,  soit  dJy 
detruire  la  vie  en  revolutionnant  completement  sa  constitution  physique. 
Cf.  ibid.,  c.  3,  ubi  auotor  iuxta  hanc  hypotheaim  explioat  oitatum  looum 
S.  Petri.  —  2.  S.,  Quaest.  LXXXVIII,  art.  3. 


37*1  TRACTATUS    DE    NOVISSIMIS.    Q.    VI,    A.    8. 

tamen  non  ita  compertum  est,  ut  ex  illis  signis.  utcum- 
que  apparentibus,  iam  imminere  finem  mundi  concludi 
tuto  possit.  Re  quidem  vera,  concurrentibus  omnibus  hisce 
signis,  potest  utique  tempus  adventus  Domini  certitudina- 
liter  dignosci,  dicente  Christo  * :  Cum  videritis  haec  omnia, 
scitote  quia  prope  est  in  ianuis;  at  certe  falleretur  qui 
ex  uno  alterove  signo  praecipitanter  concluderet  adven- 
tasse  iam  rerum  consummationem.  Sit  ergo 

£5.  —  PROP.  —  Nemo  certitudinaliter  potest  scire 
tempus  adventus  Domini  Nostri. 

3.  —  Prob.  —  Haec  veritas  clare  resultat  ex  ipsis^ 
verbis  Christi 2 :  De  die  autem  illo,  vel  hora,  nemo  scity 
neque  angeli  in  caelo,  neque  Filius,  nisi  Pater  3.  —  Nec 
audiendi  sunt  qui,  uti  advertit  S.  Augustinus  4,  haec  sic 
accipiunt,  ut  putent  se  posse  computare  tempora,  diem 
vero  tantummodo  ipsum  et  horam  neminem  scire,  cum 
nominibus  diei  et  horae  utatur  Dominus  Noster  ad  tempus 
adventus  sui  generatim  designandum. 

Huc  quoque  referri  potest  id  quod  Christus  Dominus 
Apostolis  respondisse  legitur;  qui  cum  eum  interrogas- 
sent 5 :  Domine, '  si  in  tempore  hoc  restitues  regnum 
Israel,  dixit  eis6:  Non  est  vestrum  nosse  tempora  vel 
momenta  quae  Pater  posuit  in  sua  potestate;  quibus 
verbis  Christus  Apostolorum  interrogationem  evasit,  simul 
indicans  tempus  secundi  sui  adventus,  xqovovc  r\  xaioouc, 
haudquaquam  manifestari  debere,  seu,  ut  ait  S.  Augu- 
stinus 7,  omnium  de  hac  re  calculantium,  digitos  resolvit 
et  quiescere  iubet.  Licet  dici  etiam  possit  verba  ista:  Tem- 

1.  Matth.,  XXI V,  33.  -2.  Marc,  XIII,  32.  —  3.  Qua  ratioue  dioat 
Christus  Filiuui  latere  diem  iudioii,  diximus  in  tr.  de  Incarnationb 
Vbrbi,  Quaest.  X,  art.  2,  n.  7.  Vol.  I.  p.  427.  —  4.  Epist..  CXCVII,  n. 
2.  t.  II.  coll.  737.  —  5.  Aot.,  I.  6.  —  6.  Ib.,  v.  7.  Notandum.  ly  xouqouc. 
proprie  signifioare  opporiunitates  lemporum.  —  7.  L.  XVIII,  de  Civ.  Dei». 
c.  53,  n.  1.  t.  VII,  col.  536. ' 


NEMO    CERTO    SCIT    TEMPUS    ADVENTUS    CHRISTI  377 

pora  vel  momenta  quae  Pater  posuit  in  sua  potestate* 
generaliorem  sensum  habere,  nobis  revelata  non  esse 
tempoi^a  opportuna  quae  Pater  elegerit  ad  sua  consilia 
exequenda. 

4.  —  Verba  S.  Thomae.  —  Iuvat  autem  hic  recitare 
verba  quibus  Angelicus  Doctor  praefracte  excludit  omnem 
de  tempore  finis  mundi  supputationem.  Quod  enim,  ait 
ille,  Apostolis  quaerentibus  noluit  indicare,  nec  aliis 
revelabit.  TJnde  iili  omnes  qui  tempus  praedictum  nu- 
merare  voluerunt,  hactenus  falsiloqui  sunt  inventi.. 
Quidam  enim,  ut  Augustinus  dicit L,  dixerunt  ab  ascen- 
sione  Domini  usque  ad  ultimum  eius  adventum  qua- 
dringentos  annos  posse  compleri;  alii  quingentos,  alii 
mille :  quorum  falsitas  patet ;  et  similiter  eorum  qui 
adhuc  computare  non  cessant 2. 

5.  —  Rat.  theol.  —  Determinatus  numerus  futuri 
temporis  sciri  non  potest,  nisi  vel  per  revelationem,  vel 
per  rationem  naturalem.  Atqui  numerum  illum  Deus  no- 
bis  revelare  noluit,  ut  omnes  semper  solliciti  sint  et  parati 
ad  Christo  occurrendum;  similiter  numerus  ille  cognosci 
non  potest  ratione  naturali,  quia  ex  motu  caeli  non  potest 
cognosci  finis  eius,  cum  sit  circularis,  ideoque  secundum 
naturam  suam  hoc  habeat,  ut  in  perpetuum  possit  du- 
rare  3.  —  Quocirca,  rite  advertit  S.  Augustinus4:  Aetas 
ultima  generis  humani,  quae  incipit  a  Domini  adventu, 
usque  in  finem  saeculi,  quibus  generationibus  compu- 
tetur,  incertum  est;  et  exemplum  inducit  de  senectute,. 
quae  est  ultima  aetas  hominis,  nec  determinatum  habet 
tempus  secundum  mensuram  aliarum  aetatum,  cum  quan- 
doque  sola  tantum  teneat  temporis,  quantum  omnes  aliae 


1.  Loco  prox.  oit.  —  2.  4,  Dist.  XLIII,  Quaest,  I,  art.  III,  sol.  II. 
—  3.  Supplem.,  Quaeet.  LXXVII,  art.  2.  —  4.  L.  LXXXIII  Quaest., 
q.  LVIII,  t.  VI,  col.  29. 

aetates.   Quod  si  Apostolis  Dominus  Noster  tempus  illud 
indicare  noluit,  certe  nec  aliis  revelabit. 

6.  —  Solvuntur  difficultates.  —  I.  In  Apocalypsi  4  di- 
citur  quod  mulier,  per  quam  Ecclesia  significatur,  habet 
locum  paratum  a  Deo,  ut  ibi  pascant  eam  diebus  mille 
ducentis  sexaginta.  Atqui,  per  dies,  anni  significari  vi- 
dentur,  iuxta  illud2:  Diem  pro  anno,  diem,  inquam, 
pro  anno  dedi  tibi.  Ergo  ex  Sacra  Scriptura  sciri  po- 
test  determinate  finis  mundi. 

Resp.  Per  illos  mille  ducentos  sexaginta  dies,  ait  An- 
gelicus  3,  significatur  omne  tempus  quo  Ecclesia  durat,  et 
non  determinatur  aliquis  numerus  annorum:  et  hoc  ideo 
quia  praedicatio  Christi,  super  quam  fundatur  Ecclesia, 
duravit  tribus  annis  cum  dimidio ;  quod  tempus  fere  con- 
tinet  aequalem  numerum  dierum  numero  praedicto:  li- 
cet  hoc  etiam  referri  possit  ad  praedicationem  Henoch 
et  Eliae,  ut  supra  dictum  est 4. 

II.  Status  novi  Testamenti  praefiguratus  fuit  in  veteri 
Testamento,  Atqui  scimus  determinate  tempus  in  quo  ve- 
tus  Testamentum  statum  habuit.  Ergo  et  potest  sciri  tem- 
pus  determinate  in  quo  novum  Testamentum  statum  ha- 
bebit. 

Respondet  iterum  S.  Thomas  5,  quod  quamvis  status 
novi  Testamenti  in  generali  sit  praefiguratus  per  statum 
veteris  Testamenti,  non  tamen  oportet  quod  singula  re- 
spondeant  singulis,  praecipue  cum  in  Christo  omnes  fi- 
gurae  veteris  Testamenti  fuerint  completae;  et  ideo  S.  Au- 
gustinus  respondet  quibusdam  qui  volebant  accipere  nume- 
rum  persecutionum  quas  Ecclesia  passa  est  et  passura  sit, 
secundum  numerum  plagarum  Aegypti,  dicens6:,  Ego, 
illa  re  gesta  in  Aegypto,  istas  persecutiones  prophetice 


1.  XII,  6.  —  2.  Ezech.,  IV,  6.  —  3.  S.,  Quaest.  LXXVII,  ait.  2,  ad 
2m.  —  4.  Art.  5,  n.  2.  —  5.  Looo  oit.,  ad  3^.  —  6.  L.  XVIII,  de  Civit. 
Dei,  o.  52,  n.  1,  t.  VII.  ool.  534,  535. 

significatas  esse  non  arbitror ;  quamvis  ab  eis  qui  hoc 
putant,  exquisite  et  ingeniose  illa  singula  his  singulis 
comparata  videantur,  non  prophetico  spiritu,  sed  con- 
iectura  mentis  humanae,  quae  aliquando  ad  verum 
pervenit,  aliquando  fallitur.  —  Et  hic  esse  videtur  er- 
ror  celebris  abbatis  loachim,  qui  per  tales  coniecturas  de 
futura  Ecclesiae  sorte  plura  praedicare  praesumpsit,  in 
quo  quidem,  si  quando  ad  verum  pertigit,  pluries  tamen 
deceptus  est 4. 

III.  Secundus  Christi  adventus  respondet  priori.  At- 
qui  sancti  Patres  sciverunt  tempus  primi  adventus,  sicut 
patet  per  numerum  hebdomadarum  qui  in  Daniele  de- 
scribitur  2.  Ergo  nobis  quoque  esse  debet  determinatum 
tempus  secundi  adventus,  quo  Dominus  ad  iudicandum 
veniet. 

Resp.  In  primo  adventu,  Christus  venit  occultus,  iuxta 
illud3:  Vere  tu  es  Deus  absconditus,  Deus  Israel  sal- 
vator ;  et  ideo,  ut  a  fidelibus  cognosci  posset,  oportuit 
tempus  illius  adventus  praedeterminari:  in  secundo  au- 
tem  adventu,  veniet  manifeste,  secundum  illud4:  Deus 
manifeste  veniet ;  et  ideo  circa  cognitionem  adventus 
ipsius  error  esse  non  poterit 5. 

*?.  —  Ex  persecutionibus  non  satis  dignosci  potest 
tempus  extremi  iudicii.  —  Porro,  quoniam  inter  signa 
a  Christo  posita  circa  finem  mundi,  eminent  ingruentes 
in  Ecclesiam  persecutiones,  sedulo  advertendum  est  cum 
S.  Thoma,  non  satis  ex  eis  determinari  posse  tempus  ex- 
tremi  iudicii;  quia  ut  ille  acute  argumentatur  6,  illa  pe- 
ricula  quae  praenuntiantur,  nuntiantia  vicinum  Christi 
adventum,  etiam  a  tempore  primitivae  Ecclesiae  fuerunt, 
quandoque  intensius,  quandoque  remissius:  unde  et  ipsi 


1.  Vide  tr.  dk  SS.ma  Trinitate,  Quaest.  XXXIX,  7,  n.  4,  p.  341. 
—  2.  IX,  2.  —  3.  Is.  XLV,  15.  —  4,  Ps.,  XLIX,  3.-5  Supplem., 
Quaest.  LXXXVIII,   art.  3,  ad  lm.  -    6.  L.,  cit.,  ad  2%  ad  litt. 

dies  Apostolorum  dicti  sunt  novissimi  dies,  ut  patet  ex  hoc 
ubi  Petrus  exponit  illud  verbum  Ioel  4:  Erit  in  novis- 
simis  diebus,  etc.  pro  tempore  illo;  et  tamen  ex  illo  tem- 
pore  tempus  iam  plurimum  transivit;  et  quandoque  plu- 
res,  quandoque  pauciores  tribulationes  in  Ecclesia  fue- 
runt:  unde  non  potest  determinari,  quantum  tempus  sit 
futurum,  nec  de  mense,  nec  de  anno,  nec  de  centum,  nec 
de  mille  annis,  ut  S.  Augustinus  expresse  dicit 2.  Sed  etsi 
credantur  huiusmodi  pericula  magis  in  fine  abundare,  non 
potest  tamen  determinari  quae  sit  illa  quantitas  pericu- 
lorum,  quae  immediate  diem  iudicii  praecedet  vel  Anti- 
christi  adventum,  cum  etiam  circa  tempora  primitivae 
Ecclesiae  fuerint  persecutiones  aliquae  adeo  graves,  et 
corruptiones  errorum  adeo  abundantes,  quod  ab  aliquibus 
tunc  vicinus  expectaretur  vel  imminens  Antichristi  ad- 
ventus;  sicut  dicitur  in  Ecclesiastica  historia3,  et  in  libro 
S.  Hieronymi  de  Viris  illustribus  4.  Huic  Angelici  Docto- 
ris  animadversioni  mentem  applicent,  qui  circa  tempus 
quo  mundus  desiturus  sit  aequo  libentius  divagantur. 

8.  —  Scholion.  —  Quod  attinet  ad  placita  scientia- 
rum  physicarum,  ad  quae  nonnulli  provocant  ad  determi- 
nandum  tempus  quo  finem  mundus  sit  habiturus,  scien- 
dum  est  aliquos  tenere  eo  pacto  motum  corporum  caele- 
stium  esse  desiturum,  quo  mors  homini  senectute  confecto 
obvenit.  Nimirum,  paulatim  decrescente  in  eisdem  vi  mo- 
tiva,  ipsis  initio  indita,  eorum  circulationes  gradatim  re- 
stringi  debent,  usquedum  omnia  tandem  corpora  caelestia 
in  collisionem  veniant  5.  Quod  utique  de  terra  relate  ad 

1.  II,  29.  Cf.  Act.,  II,  17.  —  2.  Ep.  CXCIX  ad  Hesychium, ~de  fine 
saeculi,  t.  II,  eol.  759.  —  3.  Euseb.,  lib.  VI,  oap.  6.  —  4.  Cap.  LXII, 
ludas  de  sepluaginta,  etc,  erroris  arguilur,  quod  adventum  Antichristi 
circa  sua  tempora  futurum  esse  dixerit:  sed  hoc  ideo,  quia  magnxtudo  per- 
secutionum  praesentem  mundi  minabalur  occasum.  —  5.  K.  Udeis,  pseu- 
don.,  in  epb.  Bonifatius  Korrespondenz.  Apologetische  Mitteilungeo,  eto. 
durch  P.  Aug.  Galen,  O.  S.  B.  Prag,  1  Aug.,  1909,  p.  233. 

solem  ita  explicant  ut,  deficiente,  progressu  temporis,  in 
hoc  astro,  caloris  emanatione,  globo  nostro  frigore  et  te- 
nebris  obvoluto,  cesset  penitus  circulatio  aereo-tellurica, 
et  sic  omnis  vita  organica  iu  fine  cousumatur  -. 

At  vero,  si  motus  per  aliquam  naturalem  causam  ces- 
sare  deberet,  iam  finis  mundi  non  transcenderet  omnem 
praevisionem,  maxime  in  augelis,  quibus  naturae  leges 
compertissimae  sunt;  at,  e  contra,  ait  expresse  Christus2: 
De  die  autem  illo  et  hora  nemo  scit,  neque  angeli  cae- 
lorum,  nisi  solus  Pater ;  praeterea,  cataclysmus  mundi 
praedicitur  in  Scriptura  eventurus  sicut  fur  in  nocte,  aut 
laqueus  superveniens.  Aliud  ergo,  iis  quae  astronomia 
hac  de  re  tradit,  non  evincitur,  nisi  vitam  vegetativam 
aliquando  fore  desituram;  ita  ut,  quemadmodum  prima 
apparitio  vitae  in  mundo  scientifice  potest  demonstrari, 
ita  etiam  necessitas  finis  aliquando  obventuri:  salvo  ma- 
nente  quod  solum  per  fidem  sciri  potest  et  novitas  mundi 
seu  creatio  eius  in  tempore  et  illius  destructio  seu  reno- 
vatio  finalis 3. 

9.  —  Nonnullorum  Patrum  hac  de  re  sententiae.  — 
Quod  si  interdum  nonnulli  ex  Patribus,  uti  sancti  Cypria- 
nus,  Ambrosius,  Basilius,  Gregorius  ac  Bernardus,  aut  ex 
insignioribus  divini  verbi  concionatoribus,  uti  S.  Norbertus 
et  S.  Vincentius  Ferrerius,  sententiam  evulgarint,  ob  visa 
nonnulla  ex  signis  praedictis,  imminere  diem  Domini,  di- 
cendum  est  cum  Suaresio  4,  illos  ita  locutos  fuisse,  vel 
quia  mala  praesentia  semper  videntur  maiora;  vel 
quia  vehementius  aut  ipsi  timebant,  aut  timorem  im- 
mittere  peccatoribus  cupiebant,  et  semper  vere  dicere 
poterant  iudicium  Bomini  magis  ac  magis  appropin- 
quare;  vel  certe  more  Scripturae   loquebantur,  consi- 


1.  Faye,  L'Origine  du  inonde.  —  2.  Matth.,  XXIV,  36.  —  3.  Cf. 
quae  scripsimus  in  op.  Lopera  dei  sei  giorni,  P.  I,  o.  IV.  —  4.  In  3m 
P.,  Disputat.  53,  t.  XVII,  p.  534. 

derando  totum  huius  vitae  tempus  ut  brevissimam 
moram  aeternitati  comparatum ;  vel  si  aliqui  fortasse 
ita  simpliciter  existimarunt,  non  satis  experti  fuerant, 
vel  non  animadverterant,  eadem  signa  quae  ipsos  mo- 
vebant,  multis  ante  saeculis  eodem  modo  contigisse.  Vi- 
deri  potest  de  hac  re  S.  Augustinus,  in  saepius  citata  ad 
Hesychium  episcopum  Salonitanum  epistola,  ubi  rescribit 
signa  evangelica  et  prophetica,  quae  huic  Praesuli  ita 
completa  videbantur,  ut  iam,  secundum  ipsum,  manife- 
starent  adventum  Domini,  esse  valde  generalia  et  com- 
munia,  et  quae  fere  omni  tempore  in  Ecclesia  fuerunt 4. 
Quae  cum  ita  sint,  concludendum  est  inutiles  plane 
atque  curiosas  esse  de  tempore  adventus  Domini  et  con. 
summationis  saeculi  qualescumque  supputationes,  maxime 
cum  S.  Paulus  expresse  dixerit  quod  dies  Domini  veniet 
sicut  fur  in  nocte  2;  ideoque  magis  satagendum  nobis  est, 
ut  in  meutem  revocemus  extremum  vitae  nostrae  diem, 
iuxta  illud  S.  Augustini3:  Unusquisque  debet  etiam  de 
die  huius  vitae  suae  novissimo  formidare.  In  quo  enim 
quemque  invenerit  suus  novissimus  dies,  in  hoc  eum 
comprehendet  mundi  novissimus  dies;  quoniam  qualis 
in  die  isto  quisque  moritur,  talis  in  die  illo  iudicabitur* 

lO.  —  Solvitur  tacita  difficultas.  —  Obiicienti,  nullam 
nobis  utilitatem  obvenire,  in  hoc  quod  dies  iudicii  occul- 
tus  maneat,  cum  aliunde  quilibet  se  sollicite  ad  mortem, 
cuius  tempus  incertum  est,  praeparare  debeat,  —  respon- 
deri  potest,  cum  citato  Angelico  4,  quod  etiam  supposita 
mortis  incertitudine,  dupliciter  ad  vigilantiam  valet  in- 
certitudo  iudicii :  primo,  quantum  ad  hoc  quod  ignoratur, 
utrum  etiam  tantum  differatur  quantum  est  hominis 
vita,  ut  sic  ex  duabus  partibus  incertitudo  maiorem  di- 


1.  Epist.  CXCVIII  inter  S.  Augustini  epist.  ;  necnon  Epist.  CXCIX, 
t.  II.,  eol.  739.  —  2.  1  Thess.,  V,  2.  —  3.  Epist.  CXCIX,  n.  2.  t.  II, 
eol.  743.  —  4.  Suppl.,  Quaest.  LXXXVIII,  art.  3,  ad  4m,  ad  litt. 

ligentiam  faciat:  secundo,  quantum  ad  hoc  quod  homo 
non  gerit  solum  sollicitudinem  de  persona  sua,  sed  de 
familia,  vel  civitate,  vel  regno,  aut  tota  Ecclesia,  cui  non 
determinatur  tempus  durationis  secundum  hominis  vi- 
tam.  Et  tamen  oportet,  unumquodque  horum  hoc  modo 
disponi,  ut  dies  Domini  non  inveniat  imparatos. 

11.  —  Quaestio.  —  Utrum  prisci  fideles  universali- 
ter  retinuerint  proximum  esse  ultimum  iudicii  diem? 

Resp.  Negative,  ut  constat  ex  verbis  S.  Pauli  ad  Thes- 
salonicenses  *:  Ne  quis  vos  seducat  ullomodo:  quoniam 
nisi  venerit  discessio  primum,  etc. ;  ex  quibus  patet  hunc 
utique  fuisse  quorundam  falsorum  doctorum  Thessalonicae 
conatum,  ut  priscos  fideles,  ob  privatos  fines,  in  errorem 
circa  iudicii  diem  inducerent,  confictis,  ad  id  insinuan- 
dum,  falsis  quibusdam  revelationibus,  abutentes  verbis 
ipsiusmet  Pauli:  unde  Apostolus  suas  partes  esse  duxit 
illorum  imposturam,  data  opera,  in  altera  epistola  re- 
fellere. 

Quae  cum  ita  sint,  reiicienda  prorsus  est  moderni- 
starum  positio,  cum  Loisy  2  comminiscentium  communem 
extitisse,  apud  priscos  fideles,  opinionem  de  proxima  pa- 
rusia  seu  de  proximo  adventu  Domini,  quam  quidem  opi- 
nionem  illi  suscepissent,  tum  ex  verbis  Christi,  tum  ex  Apo- 
stolorum  doctrinis.  In  quo  quidem  duo  gravissime  contra  fi- 
dem  pugnantia  proferuntur:  primum,  Christum  et  Aposto- 
los  errore  hac  super  re  fuisse  abductos ;  alterum,  eosdem 
proximum  mundi  finem,  conceptis  verbis,  docuisse. 

Porro,  primum  quidem  in  ea  theologiae  parte  ex  pro- 
fesso  refellitur,  ubi  de  plenitudine  scientiae  in  Ohristo  3  et 
pariter  de  Apostolorum  infallibilitate 4  agitur:  quo  quidem 

1.  2  Ep.,  II,  3.  —  2.  In  opusc.  L' Evangile  et  V Eglise.  II.  Le  Royaume 
des  Cieux.    At    errorem  istum   iamdudum    protulerat    apostata    Renan, 
in    sua   Vie  de  Jesus,  c.  17.  —  3.  Cf.  tr.  db    Incarnationb  VtRBi,  VoL. 
I,  Quaest.  IX,  art.  3,  n.  2,  p.  407.  —  4.  Cf.  Op.  n.  de  Stabilitate  et  pro- 
gressu  dogmatis,  ed.  2a,  p.  101. 

pertinet  sequens  propositio  a  Pio  X  condemnata  * :  Evi- 
dens  est  cuique  qui  praeconceptis  non  ducitur  opinio- 
nibus,  Iesum...  errorem  de  proximo  messianico  adventu 
fuisse  professum.  Quocirca  hic  non  restat,  nisi  ut  ea  loca 
expendamus,  ex  quibus  potissime  censent  adversarii  ful- 
cimentum  aliquod  suae  assertionis  derivari  posse  2. 

13.  —  Explicantur  nonnulla  loca  Sacrae  Scriptu- 
rae.  —  I.  Dominus  noster  ait 3 :  Amen  dico  vobis,  quia 
non  praeteribit  generatio  haec,  donec  o/nnia  haec  fiant. 
Caelum  et  terra  transibunt,  verba  autem  mea  nonprae- 
teribunt.  De  die  autem  illo  et  hora  nemo  scit,  neque  an- 
geli  caelorum,  nisi  solus  Pater.  Sicut  autem  in  diebus 
Nbe,  ita  erit  et  adventus  Filii  hominis. 

Ad  hunc  locum  rite  intelligendum,  sciendum  est  quod 
cum  Christus  de  adventu  suo  4,  necnon  de  destructione 
Hierusalem  5  locutus  fuisset,  discipuli  illum  interrogave- 
runt,  tum  circa  tempus,  tum  circa  signa  utriusque  even- 
tus,  his  verbis  6 :  Dic  nobis  quando  haec  erunt,  et  quod 
signum  adventus  tui  et  consummationis  saeculi.  Cui 
interrogationi  ut  satisfaciat,  primum  Dominus  noster  si- 
gna  recenset  et  postea  de  tempore  disserit,  quo  illa  de- 
bent  compleri.  At  vero,  differentia  est  inter  modum 
quo  de  signis  loquitur,  et  modum  quo  tempus  assignat: 
nam  signa  quidem  permiscet  tum  eversionis  Hierusalem 
tum  consummationis  mundi,  quae  res  communis  est  pro- 
phetis,  quorum  visio  ex  Dei  visione  hausta,  simul  multa 
comprehendit  quae  ad  diversa  tempora  et  ad  diversos 
eventus    pertinent,  dum  e  contra  historicus  res  enarrat 

1.  Decret.  Lamentabili,  3  Iul.  1907,  prop.  33.  —  2.  Quam  falso  a  nou- 
nullis  scriptoribus  asseratur,  appropinquante  anno  millesimo  efae  ohri- 
stianae,  persuasionem  in  fideli  populo  generaliter  invaluisse,  ultimum 
mundi  diem  fuisse  proximum,  ostendit,  inter  alios,  Rohrhacher,  in  opere 
Storia  universale  della  Chiesa,  L.  XVII,  pp.  217,  218.  Torino,  1878, 
t,  VII.  —  3.  Matth.,  XXIV,  34,  seq.  —  4.  Ibid.,  XXIII,  39.  —  5.  Ibid., 
XXIV,  2.  -   6.  Ibid.,  vers.  3. 

eo  ordine  quo  gestae  sunt:  ceterum  eo  vel  magis  per- 
misceri  poterant  signa  eversionis  Hierusalem  cum  signis 
consummationis  mundi,  quod  illa  esse  debebat  huius  fi- 
gura. 

Accedens  autem  Dominus  ad  designationem  temporis 
quo  uterque  eventus  erit  complendus,  sedulo  illos  eventus 
distinguit:  et  quidem  eversionem  Hierusalem  complen- 
dam  praedicit  adhuc  vivente  praesenti  generatione;  mundi 
vero  consummationem  evehturam  tempore  omnibus,  etiam 
angelis,  ignoto,  eo  quod  nulli  hominum,  si  Christum  ipsum 
excipias,  cuius  humana  scientia  defectum  nesciebat l,  tem- 
pus  illud  mauifestare  voluerit.  Quocirca  antithesim  in- 
stituit  Christus  inter  ista  duo  tempora,  quae  antithesis 
evidentissime  apparet,  tum  ex  textu  graeco,  tum  ex 
latino:  videlicet,  hinc  quidem  ponuntur  omnia  haec, 
jtaVca  Tttihra,  scilicet  eversio  Hierusalem;  illinc  vero  dies 
illa,  f)LiiQa  sxetvri,  nempe  finis  mundi.  Igitur  nihil  est,  in 
citato  textu,  etiam  exegetice  discusso,  quo  argui  possit 
in  Domino  nostro  error  circa  diem  iudicii 2. 

II.  Apud  S.  Marcum  legimus3:  Qui  me  confusus  fue- 
rit,  et  verba  mea,  in  generatione  ista  adultera  et  pec- 
catrice,  et  Filius  hominis  confundetur  eum,  cum  ve- 
nerit  in  gloria  Patris  sui  cum  angelis  sanctis.  Et  di- 
cebat  illis:  Amen  dico  vobis,  quia  sunt  quidam  de  hic 
stantibus,  qui  non  gustabunt  mortem,  donec  videant 
regnum  Dei  veniens  in  virtute.  Et  post  dies  sex,  assu- 


1.  Cf.  tr.  db  Incarnat.  Verbi,  Vol.  I,  Quaest.  IX,  seq.;  Quaest.  XV,  art. 
3.  —  2.  En  quoinodo  glossatur  Bossuet  praedietam  Domini  nostri  respon- 
sionem  (Meditations  sur  1'Evangile.  Derniere  semaine  du  Sauveur,  76me, 
jour) :  Je  vous  ai  parle  de  deux  choses :  de  la  ruine  de  Jerusalem,  et  de 
celle  de  lout  Vunivers  au  jugement.  Ce  qui  doit  arriver  dans  la  genera- 
tion  ou  nous  sommes,  et  dont  les  hommes  qui  vivent  doivent  etre  les  te- 
moins,  je  vous  en  marque  le  temps,  et  cette  generation  ne  passera  pas 
qu'il  ne  s^accomplisse.  Voila  pour  Vevenement  auquel  nous  touchons  Hais 
pour  ce  jour-la,  ce  jour  ou  je  viendrai  juger  le  monde,  personne  n'en  sait 
rien,  ti  je  ne  dois  pas  vous  le  decouvrir.  —   3.  VIII,  38,  39  ;    IX,  1. 

mit  Iesum  Petrum  et  Iacobum  et  Ioannem,  et  ducit 
illos  in  montem  excelsum  solos,  et  transfxguratus  est 
coram  ipsis  l. 

In  hoc  textu,  varba:  sunt  quidam  de  hic  stantibus, 
etc,  nullam  difflcultatem  faciunt  si,  uti  fieri  debet,  su- 
mantur  in  relatione  ad  verba  praecedentia  et  subsequen- 
tia.  Nimirum,  professus  fuerat  Christus  se,  in  gloria  re- 
gni  sui  venturum,  negaturum  vero  eos  qui  sui  erubuissent; 
in  cuius  rei  confirmationem  praedicit  aliquos  ex  praesen- 
tibus  ante  mortem  testes  futuros  gloriae  regni  sui :  quod 
quidem  post  paucos  dies  evenit,  tribus  ex  Apostolis  as- 
sumptis  ad  praelibationem  gloriae  illius  regni  in  eius 
transfiguratione  percipiendam.  —  Quaerenti  autem  quare 
Dominus  Noster  tali  dicendi  modo  usus  sit,  nempe: 
donec  videant,  etc,  cum  tam  brevi  intervallo  interiecto 
suam  gloriam  manifestare  debebat,  respondetur  hoc  ideo 
illum  fecisse,  ut  omnem  curiositatis  ansam  illis  adimeret 
qui  testes  huius  mysterii  esse  non  debebant,  cum  decre- 
visset  illud  absconditum  teneri,  usquedum  a  mortuis  re- 
surgeret.  Ita  communiter  Patres  locum  hunc  interpre- 
tantur. 

III.  Legitur  apud  S.  Paulum2:  Hoc  enim  vobis  dici- 
mus  in  verbo  Bomini,  quia  nos  qui  vivimus,  qui  resi- 
dui  sumus  in  adventum  Domini,  non  praeveniemus  eos 
qui  dormierunt. 

Hoc  loco  Apostolus,  a  Deo,  ut  videtur,  specialiter  edo- 
ctus,  de  ordine  resurrectionis  ex  professo  pertractans, 
eos  distinguit  qui  tempore  adventus  Christi  iam  defuncti 
fuerint,  ab  eis  qui  tunc  vivi  reperientur,  quibuscum,  per 
emphasim  sese  identificat,  docens  hosce  non  praeventu- 
ros,  in  iudicio,  eos  qui  iam  dormierant:  sed  primum  hos 
resurrecturos  fore,  et  quidem  in  momento,  id  operante 
infinita  Dei    virtute;  deinde   eos  ex  iustis   qui  tunc  vivi 

1.  Cf.  Matth.,  XVI,  27.  28  ;  XVII,  1  ;  Luc,  IX,  26,  27,  28.  —  2.  1 
Thess.,  IV,   14. 


PAULUS    ET    10ANNES    CIKCA    DIEM    ULTIMAM  387 

reperientur,  simul  rapiendos  cum  illis  obviam  Christo  in 
aera  4.  Quod  quidem  ponit  Apostolus,  ad  demonstrandam 
summam  celeritatem  in  resurrectione  complenda,  prae- 
termissa  hic  quaestione  utrum  secundi  tunc  morituri 
sint,  ut  cum  latinis  Patribus  tenemus,  an  non,  ut  tenent 
graeci.  Ideo  autem  seipsum  fingit  Paulus  cum  vivis  tunc 
praesentem,  tum  propter  incertitudinem  temporis  futuri, 
tum  quia  conveniebat  ut  viventes  in  persona  vivente  re- 
praesentarentur.  Ceterum,  ipsemet  Paulus  sese  alibi  ex- 
presse  excludit  a  consortio  eorum  qui  in  fine  mundi  vivi 
reperientur,  cum  ait 2 :  Ego  enim  iam  delibor,  et  tempus 
resolutionis  meae  instat;  quod  simile  est  illi  quod  ait 
S.  Petrus 3 :  Certus  sum  quod  velooc  est  depositio  taber- 
naculi  mei.  Cum  autem  nonnulli,  ut  diximus,  ex  praeci- 
tatis  verbis,  retulissent  Apostolo  persuasum  multis  fuisse, 
se  etcoaetaneos  non  esse  morituros  antequam  dies  iudicii 
adventaret,  aliam  ille  ex  professo  epistolam  conscripsit 4, 
ut  talem  opinionem  demonstraret  nonnisi  ex  male  intel- 
lectis  verbis  suis  profluxisse. 

IV.  In  Apocalypsi  legitur  5 :  Quae  oportet  fieri  cito ; 
et  rursus  6 :  Dicit  qui  testimonium  perhibet  istorum : 
Etiam,  venio  cito.  Amen.  Veni,  Domine  Iesu. 

In  hoc  et  similibus  locis,  sive  Apocalypseos,  sive  alio- 
rum  sacrorum  scriptorum  7,  attendenda  est  tum  appli- 
catio  particularis,  tum  applicatio  generalis.  Et  quidem  cum 
ea  quae  in  huiusmodi  prophetiis  continentur,  valeant 
pro  unoquoque  hominum,  sit  autem  brevis  vita  nostra, 
rite  dicitur  cito  aut  velociter  venire  Dominus,  cum  mors 
utique  non  tardet.  Quod  autem  spectat  ad  generalem  ap- 
plicationem,  quatenus  loca  indicata  respiciunt  ultimum 
Christi  adventum,  rite  dicitur  hic  cito  adesse,  non  abso- 
lute,   sed   relative,  id   est   comparatione   instituta   inter 


1.  Vers.  16.  —  2.  2  Tim.,  IV,  6.  —  3.  2  Ep.,  I,  14.  —  4.  So.  2am 
ad  Thessalonic.  —  5.  I,  1.  —  6.  XXII,  20.  —  7.  Cf.  Apoc,  III,  21; 
XXII,  6,  12 ;  1  Pet.,  IV,  7 ;  Matth.,  IV,  17  ;  Luc,  X,  9. 

tempus,  etsi  longissimum  illud  sit,  et  aeternitatem,  quae 
finem  non  habet,  iuxta  illud  l:  TJnum  vero  hoc  non  la- 
teat  vos,  charissimi,  quia  unus  dies  apud  Dominum 
sicut  mille  anni,  et  mille  anni  sicut  dies  unus ;  et  rur- 
sus  2 :  Mille  anni  ante  oculos  tuos,  sicut  dies  hesterna 
quae  praeteriit.  Sed  et  hoc  signanter  pro  Apocalypsi 
advertendum  est,  quod  cum  omnes  Ecclesiae  sortes  per 
saeculorum  decursum  descriptas  habeat,  eatenus  intelligi 
possunt  verba:  quae  oportet  fxeri  cito,  quatenus  cito,  id 
est  statim  post  editam  prophetiam,  res  annuntiatae  de- 
buerint  initium  completionis  habere. 

13.  —  Conclusio.  —  Liceat  momentosum  hoc  argu- 
mentum,  circa  quod  ultimis  hisce  temporibus  tot  a  tradita 
veritate  aliena  conscripta  sunt,  verbis  claudere  Emi  Card. 
Billot 3.  Etsi  dicatur  tempus  breve  esse,  noctem  huius 
vitae  processisse,  diem  vero  aeternitatis  appropinquare, 
iudicem  ante  ianuam  assistere,  etc,  nihil  tamen  magis 
peregrinum  a  mente  apostolorum,  quam  proximitas 
ultimae  catastrophes.  Numquid,  quaeso,  innuunt  non 
esse  amplius  seminandum,  emendum,  vendendum,  ge 
nerandum,  militandum,  adrninistrandum,  quasi  hu- 
mana  societas  in  eo  tunc  fuisset  ut  finiret  ?  Imo,  ubique 
tradunt  quomodo  officia  vitae  tam  civilis  quam  dome- 
sticae  sint  observanda  4;  quomodo  parentes  pro  filiis 
thesaurizare  debent 5 ;  quomodo  orare  oportet  pro  re- 
gibus  et  omnibus  qui  in  sublimitate  sunt  constituti,  ut 
quietam  et  tranquillam  vitam  agamus  6...  Ubique  de- 
mum  ea  praecipiuntur,  quae  faciunt  ad  societatem  recte 
et  christiane  ordinandam;  et  nedum  insinuetur  in 
ianuis  esse  saeculi  consummationemf  omnia  potius  in- 


1.  2  Pet.,  III,  8.  —  2.  Ps.,  LXXXIX,  4.  —  3.  Quaestiones  <3e  No- 
vissimis,  Romae,  1908,  p.  218.  —  4.  Coloss.,  III,  IV.  —  5.  2  Cor.,  XII,  14. 
—  6.  1  Timoth.,  II,  2. 

culcant  humanae  civitatis  palingenesim  et  restaura- 
tionem  in  Christo  l. 


1.  His  dissimilia  sunt  qnae  soribit  R.  P.  loannes  Semeria:  «  La  spe- 
ranza  o  illusione  parousiaca,  ohe  il  ritorno  trionfale  del  Cristo  non  po- 
tesse  a  lungo  tardare.  era  in  tutte  le  prime  generazioni  diffusa,  e  ad 
essa  gli  apostoli  stessi  non  si  sottrassero,  per  quanto  non  ne  facessero 
materia  del  loro  insegnamento  r>.  (Primo  sangue,  94-95;  vedi  nota). 

«  Le  speranze  parousiaohe,  oerte  per  altri  argomenti  nella  primitiva 
Chiesa,  spiegano  il  suo  regime  economico  —  e  questo  regime  economico 
riconferma  la  esistenza  di  quelle  speranze.  Al  Camus  pare  che  in  una 
comunita,  posta  cosi  immediatamente  sotto  la  vigilanza  degli  Apostoli, 
quelle  speranze  illusorie  non  potessero  allignare ;  ma  ci6  suppone  che 
gli  Apostoli  i  prirai  non  le  nutrissero.  Ora  nutrire  speranze  in  se  e  co- 
munioarle  o  lasoiarle  correre  come  speranza,  pura  speranza,  negli  altri, 
non  e  un  professare,  ne  un  insegnare  errori  dogmatioi:  fu  un  provvi- 
denziale  mezzo  per  sostenere  tra  le  difficolta,  delle  quali  oggi  non  pos- 
siamo  piu  nemmeno  formaroi  un'  idea  ohiara  e  adeguata,  animi  per  se 
stessi  portati  al  timore.  A  Gerusalemme  queste  speranze  d'un  pronto, 
d'un  immediato  ritorno  del  Cristo,  mentre  animarono  il  coraggio.  nutri- 
rono  ad  un  punto  di  sublime  follia  il  disinteresse  ».  (Ventioinque  anni,  eoc. 
123-124;  ofr.  366). 

Propius  ad  verum  acoedit  quod  legitur  in  Vigouroex  (Manuale  Bi* 
blico,  Vol.  IV,  pp.  751,  752):  Qui  pure  si  scorge  quanto  siano  mal  fon- 
daii  coloro  i  quali  pretendono  che  gli  Apostoli  fossero  convinti  che  il  mondo 
finirebbe  colla  rovina  di  Gerusalemme,  o  colla  fine  del  secolo.  o  colla  ca~ 
duta  di  Roma...  Le  esortazioni  degli  Apostoli  a  vegliare  incessantemente 
non  gli  impedirono  di  faticare,  di  operare  e  sovente  di  parlare  come  se  il 
mondo  dovesse  sussistere  ancora  per  una  lunga  serie  d" anni.  Che  anzi,  di 
essi  quelli  che  ebbero  a  spiegarsi  piu  nettamente  in  lal  proposito.  S.  Paolo, 
S.  Pietro  e  S.  Giovanni,  il  fecero  in  tal  guisa,  che  riesce  impossibile  loro 
imputare  alcuno  errore. 


QUAESTIO   VII. 
DE  RESURRECTIONE  CARNIS. 

Prologus. 

1.  —  Necessitas  credendi  in  resurrectionem  mor- 
tuorum.  —  Acto  de  signis  mundi  consummationem  prae- 
uuntiantibus,  modo  transeamus  ad  famosissimam  de 
resurrectione  carnis  quaestionem,  ut  loquitur  S.  Hierony- 
mus  S  in  qua,  iuxta  Tertullianum,  fiducia  christianorum 
reponitur  2.  Quanti  autem  referat  perfectam  fidem  in  mor- 
tuorum  resurrectionem  tenere,  luculenter  tradit  S.  Paulus, 
dum,  contra  quosdam  qui  hoc  dogma  negabant,  expresse 
scribit 3 :  Si  resurrectio  mortuorum  non  est,  neque  Chri- 
stus  resurrexit.  Si  autem  Christus  non  resurreccit,  ina- 
nis  est  ey^go  praedicatio  nostra,  inanis  est  et  fides  ve- 
stra.  Invenimur  autem  et  falsi  testes  Dei ;  quoniam 
testimonium  diximus  adversus  Deum,  quod  suscitaverit 
Christum,  quem  non  suscitavit,  si  mortui  non  resur- 
gunt.  Nam,  si  mortui  non  resurgunt,  neque  Christus 
resurrexit. 

Revera,  ut  scite  argumentatur  S.  Augustinus  4,  Chri- 
stus  resurrexit  ut  christianus  non  dubitet  se  resur- 
recturum  esse :  cum  id  quod  prius  in  capite  evenit,  in 
corpore  postea  sit  eventurum.  Sed  et  beata  resurrectio 
in  Scriptura  ponitur  tamquam  bonae  vitae  praemium, 


1.  L.  oontra  lo.  Herosolymit.,  n.  23.  t.  II.,  col.  428.  —2.  L.  de  Re- 
surrect.  oarnis,  n.  1.  —  3.  1  Cor.,  XV,  13,  seq.  —  4.  Sermo  V  de  Resur- 
rect.  in  edit.  Muguet  est  234,  t.  V. 

•quae  videlicet  mandatis  fidei  conformis  evadat ;  unde  va- 
nam  oportet  esse  fidem  nostram,  si  mortui  non  resur- 
gunt.  Quinimmo,  si  dolores  huius  vitae  patienter  tolera- 
mus,  hoc  est  profecto  ob  spem  beatae  resurrectionis  et 
vitae  aeternaliter  felicis  ;  unde  rite  concludit  Apostolus  * : 
Si  in  hac  vita  tantum  in  Christo  sperantes  sumus, 
miserabiliores  sumus  omnibus  hominibus.  Magniigitur 
faciendus  est  iile  Symboli  Apostolorum  articulus,  qui  agit 
■de  resurrectione  carnis. 

S.  —  Carnis  resurrectio.  —  At  ulterius  notandum 
«st,  non  inconsulto  hominum  resurrectionem  in  Sym- 
bolo  appellari  resurrectionem  carnis :  quod  quidem, 
ait  Catechismus  Romanus 2,  sine  causa  factum  non 
est ;  nam  docere  voluerunt  Apostoli,  id  quod  neces- 
•sario  ponendum  est,  animam  esse  immortalem.  Quare, 
ne  quis  forte  eam  simul  cum  corpore  interiisse, 
utrumque  vero  in  vitam  revocari  eocistimaret,  cum 
animam  plurimis  sacrarum  Litterarum  locis  immor- 
talem  esse  plene  constet,  ob  eam  rem  carnis  tantum 
suscitandae  mentio  in  articulo  facta  est.  Et  quamquam 
saepe  etiam  in  sacris  Scripturis  caro  integrum  homi- 
nem  significet,  hoc  tamen  loco  carnis  vox  corpus  de- 
-clarat,  ut  duarum  partium,  animae  et  corporis,  qui- 
bus  homo  constat,  alteram  tantum,  nempe  corpus, 
corrumpi,  et  in  pulverem  terrae  ex  qua  compactum 
est,  redire,  animam  vero  incorruptam  et  immortalem 
manere  intelligamus,  At  vero  cum  nemo,  nisi  mortuus 
fuerit,  ad  vitam  revocetur,  anima  proprie  non  dicitur 
resurgere. 

Accedit  quod,  ut  olim  notabat  S.  Hieronymus  3,  fuerunt 
haeretici,  qui  credere  se  dicebant  futuram  resurrectionem 
corporum.  Sed  quia  corpora  sunt  caelestia  et  terrestria, 


1.  Looo  oit.,  vera.  19.  —  2.  P.  I,  art.  XI,  n  2.  —  3.  Epist,  LXXXIV, 
n.  5. 

et  aer  iste,  et  aura  tenuis,  iuxta  naturam  suam  cor- 
pora  nominantur,  corpus  ponunt,  non  carnem,  ut  or- 
thodoxus  corpus  audiens,  carnem  putet,  haereticus  spi- 
ritum  recognoscat. 

3.  —  Quid  sit  resurrectio.  —  Mortuorum  resurre- 
ctio  a  graecis  patribus  sepius  vocatur  dvdoxaoiq  4 ;  ali- 
quando  autem  jrodivyeveaia,  regeneratio,  iuxta  illud  * : 
Jn  regeneratione,  cum  sederit  Filius  hominis,  etc. ; 
aliquando  etiam  dicta  est  adoptio,  redemptio  corporis,  ut 
in  hoc  loco  S.  Pauli 3 :  Adoptionem  fxliorum  eorpectantes, 
redemptionem  corporis  nostri 4. 

Significat  autem  resurrectio  animae  cum  corpore 
iteralam  coniunctionem  5,  non  utcumque,  sed  qualis  ite- 
rum  per  mortem  solvenda  non  sit:  quod  dicitur,  ut  di- 
stinguatur  generalis  resurrectio  carnis  ab  illa  aliquorum 
resurrectione,  ut  puta,  Lazari,  qui  a  morte  suscitati  le- 
guntur,  denuo  tamen  morituri,  et  quorum  magis  fuit 
resuscitatio  quaedam,  quam  vera  resurrectio,  ait  Ange- 
licus  6. 

■4.  —  Terminus  a  quo  resurrectionis.  —  Sciendum 
autem  terminum  a  quo  fiet  resurrectio  esse  cineres : 
Scriptura  enim  sacra,  sicut  resurrectionem  praenuntiat, 
ita  et  corporum  reformationem  7;  unde  oportet  quod,  si- 
cut  omnes  moriuntur  ad  hoc  quod  omnes  vere  resurgere 
possint,  ita  omnium  corpora  dissolvantur,  ad  hoc  quod 
possint  reformari.  Praeterea,  sicut  in  poenam  hominis, 
mors  a  divina  iustitia  est  inflicta,  ita  et  corporis  resolu- 
tio,  ut  patet  ex  hoc  Geneseos  8 :  Pulvis  es,  et  in  pulverem 
reverteris.  Quocirca,  nisi  aliquibus  ex  speciali  privilegio 
gratiae  sit  indultum  contrarium,  ut  de  Christo  et  Beatis- 

1.  A  verbo  d\ioxa\WLi,  resurgo.  —  2.  Mattb.,  XIX,  28.  —  3.  Rom., 
VIII,  23.  —  4.  Cf.  S.  Augustin.,  1.  III  contra  duas  Epist.  Pelagian.,  c.  3. 

—  5.  Contra  Gent.,  1.  IV.  c.  79.  —  6.  S.,  Quaest.  LXXVII,  art.  1,  ad  3™. 

—  7.  Phil..  III,  21.  —  8.  C.  III,  19. 

sima  Virgine  tenemus,  dicendum  est  omnes  a  cineribus 
resurrecturos  esse l. — Per  cineres  autem  intelliguntur  om- 
nes  reliquiae  quae  remanent,  humano  corpore  resoluto, 
duplici  ratione :  primo,  quia  communis  mos  erat,  apud 
antiquos,  corpora,  mortuorum  comburere  et  cineres  re- 
servare,  unde  inolevit  modus  loquendi,  ut  ea  in  quae 
corpus  humanum  resolvitur,  cineres  dicantur :  secundo, 
propter  causam  resolutionis,  quae  est  incendium  fomitis, 
quo  corpus  humanum  radicitus  est  infectum :  unde  ad 
purgationem  huiusmodi  infectionis,  oportet  usque  ad  pri- 
ma  componentia  corpus  humanum  resolvi :  quod  autem 
per  incendium  resolvitur,  dicitur  in  cineres  resolvi;  et 
ideo  ea,  in  quae  corpus  humanum  resolvitur,  cineres  di- 
cuntur  2. 

5.  —  Ordo  quaestionis.  —  Porro,  in  hac  momentosa 
quaestione  ita  procedendum  erit,  ut  primo  quaeratur  an 
sit  futura  resurrectio  (1),  et  secundo,  quomodo  locum  sit 
habitura  (2-6);  quae  quidem  quaestio  duabus  distinctis 
investigationibus  locum  praebebit,  secundum  quod,  primo, 
de  extrinsecis  resurrectionis  inquisitio  flet  (2-3),  et  se- 
cundo  de  intrinsecis  eiusdem  (4-6).  Porro  extrinseca  re- 
surrectioni  sunt  tum  causa,  scilicet  efflciens,  exemplaris 
et  finalis  (2),  tum  tempus  (3) ;  intrinseca  vero  sunt  causa, 
tum  materialis  (4-5),  ex  qua  habetur  et  identitas  (4)  et 
integritas  (5)  corporum  resurgentium,  tum  formalis  (6), 
quae  attenditur  penes  qualitatem  corporum  resurgentium 

I.  S.,  Quaest.  LXXVIII,  art    2.  —  2.  Ibid.,  ad  2™,  ad  litt 

De    RESURRECTIONE 
CARNIS 
QUAERENDUM    EST 

an  sit  quomodo  sit, 

(1)  quantum  ad 

extrinseca,  intrinseca, 

scilicet  videlicet 

j  causam 

causas  tempus        materialem,      formalem 

efficientem,  (3j               attentis               (6) 

exemplarem  — »-* ,-,  •  ~d-~- — 

et  finalem  supposito         partibus 

(2)  (4)  integralibus 

(5) 

Quapropter,  sex  in  hac  quaestione  investiganda  pro- 
ponuntur. 

Primo.  Utrum  corporum  resurrectio  sit  futura. 

Secundo.  Utrum  Christi  resurrectio  sit  causa  resurre 
ctionis  nostrae. 

Tertio.  Utrum  omnium  mortuorum  resurrectio  simul 
futura  sit  in  fine  mundi. 

Quarto.  Utrum  in  resurrectione  anima  idem  corpus 
resumet. 

Quinto.  Utrum  humana  corpora  resurgent  integra. 

Sexto.  Utrum  omnes  resurgent  in  vita  animali. 


Articultjs  I.  —  Utrum  corporum  resurrectio 

sit  futura. 

1.  -  Errores.  —  Ex  triplici  ratione,  ait  Angelicus  4, 
potest  quis  induci  ad  mortuorum  resurrectionem  dene- 
gandam:  vel  quia  reputat  ultimam  beatitudinem  in  hac 

1.  Supplem.,  Quaest.  LXXV,  art.  1. 

vita  obtineri  posse ;  vel  quia  corpus  retinet  tanquam  a 
malo  principio  productum ;  vel  quia  hominem  ponit  ex 
sola  anima  constitui,  quae  corpore,  cui  unitur  ut  motor, 
utitur  tantummodo  tanquam  instrumento.  —  Igitur  ad  pri- 
mam  classem  pertinebant  gentiles  illi,  de  quibus  sic  re- 
fertur  in  Actibus  Apostolorum  l :  Cum  audissent  autem 
resurrectionem  mortuorum,  quidam  quidem  irride- 
bant,  quidam  vero  dixerunt :  Audiemus  te  de  hoc  ite- 
rum ;  quibus  plane  consensisse  perhibentur  olim  quidem 
Sadducaei 2,  hodiedum  vero  materialismi  sectatores.  Ad 
alteram  classem  referri  possunt  plures  antiquae  sectae, 
ut  gnosticorum,  marcionitarum  et  manichaeorum ;  nec- 
non  recentiores  haeretici  albigenses  atque  waldenses.  De- 
nique,  ad  tertiam  classem  facile  reducuntur  tum  spiriti- 
stae,  corporis  compaginem  tanquam  humanae  naturae 
partem  haudquaquam  agnoscentes,  tum  illi  ex  transformis- 
tis,  quibus  videtur  humanam  naturam  ita  evolvendam 
esse,  ut  ad  angelicam  formam  tandem  transmutetur. 

2.  —  PROP.  —  Fide  tenemus  omnes  prorsus  mor- 
tales  resurrecturos  esse  3. 

3.  —  Auctoritas.  —  Veritas  fundamentalis  dogmatis 
catholici  de  resurrectione  carnis,  quae  in  diversis  Sym- 
bolis  exprimitur,  a  pluribus  Conciliis  definita  est,  inter 
quae  recenseri  potest  Concilium  Lateranense  IV,  ubi  sta- 
tuitur  4 :  Omnes  mortales  cum  suis  propriis  corporibus 
resurgent,  quae  nunc  gestant,  ut  recipiant  secundum 
merita  sua,  sive  bona  fuernnt,  sive  mala.  Item,  in  sym- 
bolo  quod  a  S.  Athanasio  inscribitur,  legimus:  Ad  cuius 
(Christi)  adventum  omnes  homines  resurgere  habent 
cum  corporibus  suis. 

1.  C.  XVII,  32.  -  2.  Matth.,  XXII,  23;  Act.,  XXIII,  8.  —  3.  Dioi- 
mus  mortales,  potius  quam  homines,  ob  Graecorum  seutentiatu,  uonnulloa 
homines  a  lege  mortis  excipientiuin.  Cf.  supra,  Quaest.  I,  art.  1,  n.  4, 
p.    14.  —  4.  Cap.  Firmiter. 


396 


TRACTATUS    ))E    ISOVISSIMIS.    Q.    VII,    A.     1. 


«4.  —  Prob.  ex  Sacra  Script.  —  I.  Ex  Veteri  Testa- 
mento.  —  a)  Celeberrimum  prostat  S.  Iob  testimonium,  quod 
sic  legitur  - :  Scio  quod  Redemptor  meus  vivit,  et  in  no- 
vissimo  die  de  terra  surrecturus  sum,  et  rursum  cir~ 
cumdabor  pelle  mea}  et  in  carne  mea  videbo  Deum 
meum :  quem  visurus  sum  ego  ipse,  et  ocutt  mei  con- 
specturi  sunt,  et  non  alius ;  reposita  est  haec  spes  mea 
in  sinu   meo.  —  Contra   pluies  scriptores,   maxime  ex 
protestantica  secta,  contendentes,  ob  aliquam  diversitatem 
textus  hebraici  a  versione  Vulgatae,  verba  Iob  referri  de* 
bere  ad  valetudinem  recuperandam,  ideoque  ex  hoc  loco 
colligi  non  posse  solidum  argumentum  ad  resurrectionem 
comprobandam,  adverti  opportune  potest,  nec  ex  textu,  nec 
ex  contextu  talem  sensum  revera  exhiberi,  Patres  vero  lo- 
cum  hunc  unanimiter  de  carnis  resurrectione  intellexisse 
unde  diserte  S.  Augustinus  ait 2 :  (Iob),  sicut  in  eccempla 
ribus    quae    eoc   hebraeo   sunl,  invenitur  resurrectio 
nem  quidem  carnis  sine  dubio  prophetasse ;  et  S.  Hie 
ronymus 3 :  Resurrectionem  corporumsic  prophetat  (Iob) 
ut  nullus  de  ea  vel  manifestius  vel  cautius  scripserit 4 

Quod  si  apud  eumdem  Ioblegitur5:  Homo,  cum  dor 
mierit,  non  resurget,  donec  atteratur  caelum :  atqui 
caelum  nunquam  atteretur,  cum  et  ipsa  terra,  de  qua 
minus  videtur,  in  aeternum  stare  dicatur6:  —  facile  re- 
spondetur,  caelum  nunquam  quidem  atteretur  quantum 
ad  substantiam,  sed  atteretur  quantum  ad  effectum  vir- 
tutis,  per  quam  movet  ad  generationem  et  corruptionem 
inferiorum  7. 

p)  Similiter  et  in  prophetis  veritas  de  carnis  resurre- 


1.  C.  XIX,  25,  27.  —  2.  L.  XXII  de  Civ.  Dei,  e.  29,  t.  VII,  ool. 
698.  —  3.  Epist.  LIII  ad  Paulin.,  n.  8,  t.  I,  col.  276.  —  4.  Vide 
etiam  S.  Cyrill.  Hieroeolyna.,  Cateches.  XVIII.  Pleniorem  huius  textus 
vindicationem  videsis  apud  Petr.  M.  Gazzaniga,  O.  P.,  Praelect.  theol., 
t.  VII,  Diss.  IV,  c.  3,  pp.  93,  seqq.  Ven.,  1797.  Item  Bern.  Jungmann» 
Tract.  de  Noviesimie,  p.  218,  Ed.  2»,  1874.  —  5.  C.  XIV,  12.  —  6.  Eccl., 
I,  4.  —  7.  S.  Thom.,  loco  cit.,  art.  1,  ad  12. 

ctione  non  obscure  significatur.  Sic  in  Isaia  legitur  * : 
Vivent  mortui  tui,  interfecti  mei  resurgent,  expergi- 
scimini  et  laudate,  qui  habitatis  in  pulvere ;  quia  ros 
lucis,  rps  tuus,  et  terram  gigantum  detrahes  in  rui- 
nam.  De  iustis  in  Dei  caritate  defunctis  loquitur  propheta: 
quos  ait  divina  gratia  praeoccupandos,  quemadmodum  ros 
antelucanus  novum  plantis  arescentibus  infundit  vigorem: 
impii  autem,  sub  nomine  gigantum  significati,  resurgent 
quidem,  at  in  infelicitatem  aeternam. 

y)  Pariter  in  Daniele  habetur2:  Et  multi  de  his  qui 
dormiunt  in  terrae  pulvere,  evigilabunt,  alii  in  vitam 
aeternam,  et  alii  in  opprobrium,  ut  videant  semper : 
ubi,  \y  multi,  ut  explicat  S.  Augustinus  3,  ponitur  pro 
omnes,  qui  modus  loquendi  frequenter  invenitur  in  Sacra 
Scriptura;  licet  particulatio  possit  intelligi  quantum  ad 
pueros  damnatos  in  limbo,  qui  quamvis  resurgent,  non 
proprie  dicuntur  evigilare,  cum  nec  sensum  poenae  nec 
possessionem  gloriae  habituri  sint:  vigilia  enim  est  solutio 
sensus,  ait  Angelicus  4. 

8)  Sed  praecipue  dignus  est  qui  recitetur  Ezechiel,  qui 
mente  deductus  est  in  campum  ossibus  repletum,  quae 
flante  Spiritu  Dei,  consistere  et  ad  invicem  componi,  car- 
nibus  et  nervis  vestiri  ac  reviviscere,  admirans  propheta 
conspexit.  Et  dixit  adme:  Fili  hominis,  putasne  vivent 
ossa  ista  ?  Et  dixi :  Domine  Deus,  tu  nosti.  Et  dixit  ad 
me:  Vaticinare  de  ossibus  istis  ;  et  dices  eis :  Ossa  ari- 
da,  audite  verbum  Domini.  Haec  dicit  Dominus  Deus 
ossibus  his:  Ecce  ego  intromittam  in  vos  spiritum,  et 
vivetis.  Et  dabo  super  vos  nervos,  et  succrescere  faciam 
super  vos  carnes,  et  superextendam  in  vobis  cutem,  et 
dabo  vobis  spiritum  et  vivetisf  et  scietis  quia  ego  Do- 
minus  5.  Equidem  verum  est,  in  primario  sensu,  hic  agi 
de  restitutione  populi  Israelitici ;  at  sensu  secundario  re- 

1.  C.  XXVI,  19.  -  2.  C.  XII,  2.  —  3.  L.  XX  de  Civ.  Dei,  ia  fiae. 
—   4.  8.,  Quaest.  eit.,  art.  2,  ad  2™.  —  5.  Ezech.,   XXXVII,  3,  seqq. 

surrectio  carnis  hic  clare  significatur,  quae  adducitur  ad 
illam  restitutionem  suadendam,  et  eo  evidentius  stabilita 
manet,  quod  praesupponitur  tanquam  argumentum  instau- 
rationis  carnalis  populi  israelitici ;  unde  mirum  non  est, 
si  plures  ex  Patribus  hoc  loco  usi  sint  ad  dogma  de  carnis 
resurrectione  illustrandum  *. 

e)  Demum,  disertissimum  prostat  Machabaeorum  testi- 
monium,  qui  sub  impio  Antiocho  fortiter  pro  patriis  legibus 
martyrium  subiere ;  quorum  secundus  sic  tyrannum  allo- 
quebatur  2 :  Tu  quidern,  scelestissime,  in  praesenti  vita 
nos  perdis ;  sed  Rex  mundi  defunctos  nos  pro  suis 
legibus  in  aeternae  vitae  resurrectione  suscitabit.  De- 
nique  celebre  est  illud  sacrificium  quod"  Iudas,  bene  et 
religiose  de  resurrectione  cogitans,  pro  defunctorum 
peccatis  obtulisse  legitur3. 

5.  —  II.  Ex  Novo  Testamento.  —  a)  At  quantumvis  di- 
serta  sint  quae  in  veteri  Testamento  habentur  testimonia, 
clariora  tamen  adhuc  sunt  quae  in  novo  suppeditantur.  Ni- 
mirum,  Christus  ipse  Sadducaeos  refellens,  futuram  carnis 
resurrectionem  ex  professo  docuit,  dicens  4:  De  resur- 
rectione  autem  mortuo?*um  non  legistis  quod  dictum 
est  a  Deo  dicente  vobis:  Ego  sum  Deus  Abraham,  et 
Deus  Isaac,  et  Deus  Iacob?  Non  est  Deus  mortuorum, 
sed  viventium:  per  quae  verba,  ait  S.  Thomas  5,  Dominus 
Noster  resurrectionem  subtilissime  et  efficaciter  probat. 
Nimirum,  contra  Sadducaeos  agebat  Christus,  qui  immor- 
talitatem  animae  negabant,  admittebant  tamen,  ut  ob- 
servat  Tirinus  6,  animam  naturaliter  requirere  coniungi 
corpori  ut  comparti  suae:  cum  autem  Deus  non  mor- 
tuorum  sit,  sed  viventium,  oportet  ut,  si  est  Deus  Abraham, 
Isaac  et  Iacob,  isti  viventes  sint,  utique  secundum  ani- 


1.  C.  S.  Hieronym.,  in  h.  1.  —  2.  2  Maoh.,  VII,  9.  —  3.  Ibid..  XII,  43. 
—  4.  Matth.,  XXII,  31,  32.  —  5.  S.,  Quaest  cit„  art.  1,  ad  1™ .  — 
6.  In  h.  1. 

mam,  corpori  rursus  coniungendam ;  itaque,  ex  immor- 
talitate  animae  arguit  Christus  resurrectionem  corporum. 

Nec  minus  eloquentia  sunt  quae  alibi  profert  Dominus 
Noster  * :  Sicut  enim  Pater  suscitat  mortuos  et  vivificat, 
sic  et  Filius  quos  vult  vivificat...  Nolite  mirari  hoc, 
quia  venit  hora  in  qua  omnes  qui  in  monumentis  sunt 
audient  vocem  Filii  Dei;  et  procedent  qui  bona  fecey^unt 
in  resurrectionem  vitae,  qui  vero  mala  egerunt,  in 
resurrectionem  iudicii;  quibus  verbis  resurrectionem  tum 
iustorum,  tum  impiorum  clarissime  Christus  enunciat  2.. 

p)  At  vero  inter  inspiratos  scriptores,  nemo  Paulo  elo- 
quentius  argumentum  de  carnis  resurrectione  pertractavit, 
qui  Athenis  cum  Iudaeis  et  gentilibus  disputans,  Iesum 
et  resurrectionem  annuntiabat  eis  3.  Ubi  audiendi  non 
sunt  qui  haec  verba  de  resurrectione  animae,  non  cor- 
poris,  explicare  conantur:  nam,  ut  observat  Tertullianus  4, 
Athenienses  non  aliam  quam  corporalem  resurrectio- 
nem  intellexerant  a  Paulo  portendi:...  non  irrisurv 
omnino,  si  animae  solius  restitutionem  ab  eo  audissent* 
—  Simile  est  quod,  coram  Felice,  praeside  romano,  pro- 
tulit  idem  Paulus,  cum  spem  suam  in  resurrectione 
futura  iustorum  et  iniquorum  consistere  aperte  docuit 5;. 
ad  Hebraeos  scribens  6,  doctrinam  de  resurrectione  mor- 
tuorum,  tamquam  fundamentale  dogma,  commemorat. 

y)  Quid  plura?  Nonne  pro  omni  scripturistica  probatione- 
stare  possunt  insignia  facta,  certis  .argumentis  compro- 
bata,  de  filii  viduae  Naim,  de  filiae  Iairi,  de  Lazari  re- 
surrectione?  Circa  quod  ultimum  factum,  solemne  est 
Marthae  testimonium,  quo  evincitur  Iudaeis  plane  de  hoc 
dogmate  persuasum  fuisse:  nam,  cum  Dominus  ei  dixis- 
set7:  Resurget  frater  tuus,  illa  fidens  respondit:  Scio 
quia  resurget  in  resurrectione  in  novissimo  die. 


1.  Io.,  V,  21.  28,  29.  —  2.  Cf.  Io.,  VI,  39,  40,  55.  —  3.  Aot., 
XVII,  18 ;  of.  Ibid.,  31,  32.  —  4.  L.  de  resurrect.  cariiis,  c.  39.  —  5.  Ibid., 
XXIV,  15.  —  6.  Hebr.,  VI,  2.  —  7.  Io.,  XI,  23,  24. 

6.  —  Traditio  Ecclesiae.  —  Cum  vix  ullus  sit  ex 
Patribus  qui  de  resurrectione  non  sit  locutus,  hinc  lon- 
gius  foret  hic  eorum  testimonia  singillatim  adducere, 
maxime  cum  plures  ex  eis  in  decursu  tractationis,  ad 
illustrandam  unam  vel  aliam  de  hoc  argumento  quaestio- 
nem  sint  adducendi.  Ex  splendida  autem  priscorum  Patrum 
corona,  qui  de  resurrectione  carnis  data  opera  contra 
ethnicos  aut  adversarios  quoscumque  pertractarunt,  iuvat 
praeprimis  citare  Theophilum  Antiochenum  l;  Minutium 
Felicem  2;  Athenagoram,  qui  librum  de  resurrectione 
mortuorum  specialiter  conscripsit,  ubi  probat  Deo  nec  po- 
tentiam  defuisse,  nec  voluntatem  mortuos  suscitandi 3, 
S.  Irenaeum  4,  Tertullianum  5,  Gregorium  Nyssenum  6. 

Horum  omnium  vocem  personat  S.  Augustinus  qui, 
fidem  Ecclesiae  in  dogma  de  resurrectione  carnis  ita  so- 
lemniter  testatur  7 :  Resurrecturam  carnem,  omnium 
quicumque  nati  sunt  hominum  atque  nascentur ,  et 
mortui  sunt  atque  morientur,  nullo  modo  dubitare 
debet  christianus. 

*?.  —  Imagines  resurrectionis.  —  Sed  ad  idem  ar- 
gumentum  referri  debent  imagines  quibus  Patres  co- 
nantur  huiusmodi  dogma  illustrare.  Prima  resurrectio- 
nis  fides,  ait  S.  Ambrosius  8,  usus  est  mundi,  rerumque 
status  omnium,  generationum  series,  successionum  vi- 
ces,  obitus  ortusque.  signorum,  diei  et  noctis  occasus, 
eorumque  quotidie  tamquam  rediviva  successio...  Quid 
de  fructibus  loquar  ?  Nonne  tibi  videntur  occidere,  cum 
decidunt,  resurgere,  cum  revirescunt  ?  Quod  satum  est, 
resurgit;  quod  mortuum  est,  resurgit  et  in  eademge- 
nera,   in  easdem  species  reformatur.  Hos  terra  pri- 

1.  L.  I,  ad  Autolyoum,  n.  7-8.  —  2.  In  Libro  Oclavius,  c.  34.  —  3.  Migne, 
P.  G.  t.  VI.  —  4.  L.  V.  adversus  Haeres.  —  5.  L.  de  Resurrectione  carnis, 
c.  12.  —  6.  De  Hominis  opifioio  c.  25-26.  Migne,  P.  G.  t.  XLIV.  — 
7.  Enchirid.,  c.  84,  t.  VI,  ool.  228.  —  8.  De  fide  resurrect.,  u.  53.  t.  V, 
col.  60. 

mum  reddidit  fructus ;  in  his  primum  natura  nostra 
speciem  resurrectionis  imitata  est.  Non  minus  explicitus 
est  S.  Gregorius  Magnus,  qui  ait  * :  Qui  resurrectionis 
fidem  ex  obedientia  non  tenent,  certe  hanc  ex  ratione 
tenere  debuerant:  quid  enim  quotidie  mundus  in  ele- 
mentis  suis,  nisi  resurrectionem  nostram  imitatur? 
Et  exempla  ponit  de  luce,  quae  quasi  moriendo  oculis 
subtrahitur,  et  rursus  quasi  resurgendo  revocatur, 
necnon  de  arbustis,  quae  viriditatem  amittunt,  et  rursus 
quasi  re^urgentia  reparantur;  similiter  de  seminibus 
quae  putrescentia  moriuntur,  et  rursus  germinando 
quodammodo  resurgunt ;  quod  ultimum  exemplum  ponit 
etiam  Apostolus  2. 

In  usu  quoque  fuit,  penes  ecclesiasticos  scriptores,  ad 
resurrectionis  dogma  plenius  illustrandum,  appellare  ad 
illas  mirabiles  transformationes,  quas  in  natura,  tum  or- 
ganica,  tum  inorganica,  compleri  videmus,  puta,  ad  ver- 
mes,  qui  uti  chrisallides  bombycio  folliculo  obductae,  se- 
pulcro  velut  includuntur,  mox  in  papiliones  mira  colorum 
varietate  coruscantes  transformandae  3 ;  ad  ovum,  e  quo 
gallinae  pullus  erumpit;  ad  carbonem,  qui  in  gemmam 
transmutatur,  etc. 

Advertendum  tamen  est,  huiusmodi  similitudiuibus 
ipsum  dogma  de  resurrectione  carnis  non  perfecte  ex- 
planari,cum  altius  longe  sit  illud  Dei  proprium  opus; 
jnserviunt  igitur  tum  ad  removendam  difficultatem  quam 
in  tam  sublimi  veritate  suscipienda  mens  debilis  persen- 

V 

1.  L.  XIV  Moral.,  o.  28,  t.  I,  p.  351.  —  2.  1  Cor.,  XV,  36,  37. 
Similia  habet  Tertullianus  in  oit.  1.  de  Resurreotione  oarnis,  o.  12.  — 
3.  Perbelle  Aligherius,  in  Purgat.,  in  o.  X,    vers.  124,  seq  : 

Non  v' accorgete  voi,  che  noi  siam  vermi 
Nati  a  formar  Vangelica  farfalla, 
Che  vola  alla  giustisia  sensa  schermi? 

Di  che  V animo  vostro  in  alto  galla? 
Voi  siete  quasi  entomata  in  difelto, 
S\  come  verme  in  cui  ^ormasion  falla. 

2« 

tiscit,  tum,  ex  opportuna  analogia,  ad  conciliandum  men- 
tis  assensum. 

8.  —  Confirmatur  ex  monumentis  archaeologiae  chri- 
stianae,  seu  ex  inscriptionibus  quas  veteres  christiani  in 
suorum  sepulchris  ponere  consueverunt,  quibus  suam  in 
resurrectionem  corporis  fidem  disertissime  testantur. 

Item  ex  Actis  martyrum,  qui  firma  fide  ac  insigni 
fortitudine,  resurrectionis  dogma,  iamiam  in  tormentis  mo- 
rituri,  aperte  professi  sunt.  Ex  quibus  citari  potest  S.  Pio- 
nius  *,  qui  in  pyra  positus  ut  combureretur,  aiebat:  Haec 
me  ducit  causa;  haec  me  potissimum  ratio  compellit  ad 
mortern,  ut  populus  omnis  intelligat,  resurrectionem 
futuram  esse  post  mortem  2. 

Ab  indirecto  quoque  res  patet,  scilicet  ex  gentilium 
praesumptione,  martyrum  corpora  concremari  iubentium,. 
ut  videlicet  omnem  spem  resurrectionis,  in  qua  maxime 
illos  confidere  noverant,  absumerent.  Sic  legimus  a  gen- 
tilibus  martyrum  Lugdunensium  corpora  vesano  furore 
concremata,  atque  in  cineres  redacta,  in  profluentem 
Rhodanum  proiecta  fuisse,  ne  ullae  deinceps  eorum  re- 
liquiae  in  terris  superessent,  et  sic  resurrectionem  illis 
adimere  possent  8. 

9.  —  Ratio  theol.  —  Cum  dogma  de  resurrectione 
carnis  proprie  ad  fidem  pertineat,  hinc  ratione  probari 
non  valet ;  sed  id  tantum  ostendi  potest,  scilicet  magnam 
esse  illius  dogmatis  convenientiam,  tum  relate  ad  Deum, 
tum  relate  ad  hominem. 

10.  —  I.  Resurrectionis  convenientia  ex  parte  Dei. — 
Huiusmodi  convenientia  primo  apparet  ex  parte  Dei,  et 
quidem  in  quantum  donum  Christi,  ut  patet  ex  S.  Paulo  4, 

1.  A.  D.  250.  —  2.  Cf.  Ruinart,  Aota  Martyr.;  Martyrium  SS.  Pionii 
et  8ooiorum.  —  3.  Cf.  Ruinart,  op.  oit. ;  Euseb.,  Hist.  Eool.,  1.  v,  oo.  1, 
8eq.;  S.  Augustin.,  de  Cura  pro  moriuis  gerenda,  1. 1,  oo.  8,  10.  —  4.  Rom., 
V,  15,  seq. 

est  maius  quam  peccatum  Adae.  Atqui  mors  per  pecca- 
tum  est  introducta;  quia  si  peccatum  non  fuisset,  mors 
nulla  esset.  Ergo  per  donum  Christi,  homo  a  morte  re- 
parabitur  ad  vitam.  —  Rursus,  membra  debent  esse  capiti 
conformia.  Atqui  caput  nostrum  vivit,  et  in  aeternum 
vivet  in  corpore  et  anima;  quia  Christus  resurgens  ex 
mortuis  iam  non  moritur  *.  Ergo  et  homines,  qui  sunt 
eius  membra,  vivent  in  corpore  et  anima  2:  et  sic  oportet 
carnis  resurrectionem  esse  3. 

11.  —  Solvuntur  obiectiones.  —  a)  Contra  primam 
rationem:  Poena  non  dimittitur,  nisi  ablata  culpa.  Sed 
mors  corporalis  est  poena  peccati  originalis.  Ergo  cum 
non  omnibus  sit  dimissum  originale  peccatum,  non  omnes 
resurgent. 

Respondet  S.  Thomas  4,  quod  mortem,  quae  est  poena 
originalis  peccati,  qui  in  originali  decesserunt,  exsolverunt 
moriendo;  unde,  non  obstante  originali  culpa,  possunt  a 
morte  resurgere;  poena  enim  originalis  peccati  magis  est 
mori,  quam  morte  detineri. 

t3)  Contra  secundam:  Per  resurrectionem,  homines 
conformantur  Christo  resurgenti.  Atqui  non  omnes  ho- 
mines  conformantur  Christo,  cum  mali  nequeant  dici 
portare  imaginem  eius.  Ergo  soli  boni  resurgent. 

Resp.  Omnes,  tam  boni  quam  mali,  conformantur 
Christo,  vivendo  in  ista  vita,  in  his  quae  ad  naturam 
speciei  pertinent,  non  autem  in  his  quae  pertinent  ad 
gratiam ;  et  ideo  omnes  ei  conformabuntur  in  reparatione 
vitae  naturalis,  sed  soli  boni  conformes  ei  fient  in  simi- 
litudine  gloriae  5. 

13.  —  II.  Convenientia  resurrectionis  ex  parte  ho- 
minis.  —    Ex  parte  quoque  hominis   huiusmodi    conve- 

1.  Ibid.,  VI,  9.  -  2.  Cf.  1  Cor.,  XV,  12.  —  3.  Cf.  S.  Thoro., 
Quaest.  LXXV,  art.  1,  sed  contra  2,  3.  —  4.  Loco  cit..  art.  2,  ad  4m  . 
—  5.  Ibid.,  ad  3"1  . 

nientia  apparet,  et  quidem,  primo,  si  inspiciatur  ipsa 
eius  natura.  Nimirum  talis  est  ordo  animae  ad  corpus,  ut 
sit  naturaliter  secundum  essentiam  illius  forma,  unde 
contra  naturam  eius  est,  esse  absque  corpore.  Quae  autem 
contra  naturam  sunt,  non  decet  esse  perpetua.  Cum  ergo 
anima  perpetuo  maneat,  oportet  eam  corpori  iterato  con- 
iungi,  quod  est  corpus  resurgere. 

Idipsum  patet,  secundo,  considerato  felicitatis  desi- 
derio,  quo  unusquisque  tenetur.  Porro,  felicitas  plena  et 
ultima  haberi  nequit,  quoadusque  subiectum  aliqua  im- 
perfectione  detinetur.  Anima  vero  a  corpore  separata  est 
aliquo  modo  imperfecta,  sicut  omnis  pars  extra  suum 
totum  existens,  cum  anima  sit  pars  hominis.  Ergo  nequit 
homo  ad  ultimam  felicitatem  pervenire,  nisi  corpus  iterum 
animae  coniungatur:  scilicet  corpus  requiritur,  non  ut 
sit  ultima  felicitas  plena  intensive,  sed  extensive. 

Demum  eadem  conclusio  patet,  si  consideretur  prae- 
sens  vitae  meritum :  nimirum,  cum  homines  recte  agant 
vel  peccent  prout  praesentem  vitam  ducunt  compositi  ex 
anima  et  corpore,  hinc  congruum  est  ut  praemium  vel 
poenam  percipiant,  tum  secundum  animam,  tum  secun- 
dum  corpus.  Atqui  perfectum  felicitatis  praemium  in  hac 
mortali  vita  cousequi  nequeunt,  et  vicissim  saepe  peccata 
in  praesenti  vita  minime  puniuntur.  Ergo  necesse  est  cor- 
pus  animae  rursus  uniri,  ut  homo  in  anima  et  corpore 
congrue  praemiari  aut  puniri  queat  *. 

13.  —  Solvuntur  difficultates.  —  Contra  primam  ra- 
tionem :  Si  resurrectio  requireretur  ob  naturalem  unio- 
nem  animae  ad  corpus,  sequeretur  illam  esse  naturalem. 
Atqui  resurrectio  naturalis  non  est.  Ergo  non  requiritur 
ob  naturalem  unionem  animae  ad  corpus. 

Resp.  Dist.  mai.:  sumpto  naturali  pro  eo  quod  causatur 
ex  principiis  naturae,  nego;  pro  eo  quod  est  naturae  con- 

1    Cf.  IV  C^ntra  Gent.,  o.  79. 

forme,  conc.  Contradist.  min.\  id  est  causata  ex  principiis 
naturae,  conc;  id  est  ordinationi  naturae  conformis,  nego. 
Nego  conseq.  et  conseq.  —  Equidem  nullum  principium 
activum  resurrectionis  est  in  natura,  sive  respectu  con- 
iunctionis  animaead  corpus,sive  respectu  dispositionis  quae 
sit  necessitas  ad  talem  coniunctionem,  quia  talis  dispositio 
non  potest  a  natura  induci  nisi  determinato  modo,  per 
viam  geuerationis  ex  semine,  et  potentia  passiva  obe- 
dientialis  seu  ex  ordine  divinae  providentiae  S  ex  parte 
corporis,  non  sufflcit  ad  rationem  motus  naturalis;  unde 
resurrectio,  ex  hoc  capite,  simpliciter  miraculosa  est; 
attamen,  quia  perducit  ad  id  quod  est  secundum  naturam, 
ideo  secundum  quid  naturalis  dici  potest 2.  Igitur  tota  qui- 
dem  expectatio  naturae  est  ad  resurrectionem,  non  qua- 
tenus  natura  per  suam  operationem  ad  eam  pervenire 
possit,  sed  quatenus  subest  actioni  primi  agentis,  quod 
est  Deus. 

Contra  secundam  rationem:  Ultimum  rei  est  perfectis- 
simum  in  se,  quia  per  illud  attingit  finem  suum.  Atqui 
perfectissimus  status  animae  est,  ut  sit  a  corpore  sepa- 
rata,  quia  in  hoc  statu  conformior  est  Deo  et  angelis,  et 
magis  pura,  quasi  separata  ab  omni  extranea  natura. 
Ergo  separatio  a  corpore  est  ultimus  status  eius,  et  ita 
ex  hoc  statu  non  redit  ad  corpus,  sicut  nec  ex  viro  fit 
puer  3. 

Resp.  DisL  mat:  perfectissimum  simpliciter,  conc;  se- 
cundumquid, nego.Contradist.  min.:  secundum  quid, conc; 


1.  S.,  Quaest.  LXXVIII,  art.  3.  —  Obiioienti  verba  Iob  (XX,  11): 
Ossa  eius  implebuntur  vitiis  adolescentiae  eius  et  cum  eo  in  pulvere  dor- 
mient;  vitia  autem  non  sunt  nisi  in  anima;  ergo  in  illis  pulveribus  re- 
manebit  aliqua  inolinatio  ad  animam:  —  respondet  S.  Thomas  (Ibid., 
ad  3m)  quod  verbum  illud  Iob  non  est  intelligendum  quod  vitia  actu 
maneant  in  pulveribus  mortuorum,  sed  secundum  ordinem  divinae  iu- 
stitiae,  quo  sunt  deputati  oineres  illi  ad  corporis  reparationem,  quod 
pro  peooatis  commissis  cruciabitur  in  aeternum.  —  2.  S.,  Quaest.  LXXV, 
art.  3.  —  3.  Loco  cit.,  art.  1,  ad  4m. 

simpliciter,  nego.  Nego  conseq.  et  conseq.  —  Ceteris  pa- 
ribus,  advertit  S.  Thomas,  perfectior  est  status  animae  in 
corpore,  quam  extra  corpus,  quia  corpus  est  pars  totius 
compositi  et  omnis  pars  ordiuatur  ad  totum.  Igitur,  anima 
separata,  quamvis  sit  Deo  conformior  secundum  quid,  non 
tamen  simpliciter.  Tunc  enim,  simpliciter  loquendo,  est 
aliquid  maxime  Deo  conforme,  quando  habet  quidquid 
conditio  suae  naturae  requirit,  quia  perfectionem  divinam 
tunc  maxime  imitatur.  Huius  exemplum  est  in  corde  ani- 
malis,  quod  magis  est  Deo  conforme  in  mobili  quando 
movetur,  quam  quando  quiescit,  quia  perfectio  cordis  est 
in  moveri;  e  contra,  eius  quies  est  eius  destructio1. 

Contra  tertiam  rationem:  Corpus  est  animae  instru- 
mentum  in  bono  et  malo  faciendo.  Atqui  non  oportet 
quod  instrumentum  simul  cum  operante  remuneretur. 
Ergo  non  est  necesse  corpus  resurgere  ad  hoc  quod  homo 
plene  praemietur  aut  puniatur. 

Resp.  Dist.  mai.:  instrumentum  et  simul  materia  per 
respectum  ad  formam,  conc;  instrumentum  separatum, 
nego.  Dist.  min.:  instrumentum  coniunctum,  nego ;  separa- 
tum,  conc.  Nego  conseq.  et  conseq.  —  Corpus  non  com- 
paratur  ad  animam  tantum  ut  instrumentum  ad  operans, 
sed  ut  materia  ad  propriam  formam;  unde  operatio  est 
coniuncti,  et  non  tantum  animae.  Atqui  operanti  debetur 
operis  merces.  Ergo  necesse  est  ut  ipse  homo,  compositus 
ex  anima  et  corpore,  operis  sui  mercedem  accipiat 2. 

Instabis.  In  purgatorio,  ubi  animae  punientur  pro  his 
quae  gesserunt  in  corpore,  anima  sine  corpore  punitur. 
Ergo  necesse  non  est  ponere  resurrectionem  corporum, 
ad  hoc  ut  anima  praemietur  aut  puniatur  cum  corpore. 

Resp.  Nego  conseq.  Venialia  enim  peccata,  ob  quae 
animae  in  purgatorio  puniuntur,  dicuntur  peccata,  quasi 
dispositiones  ad  peccandum,  non  quod  habeant  simpliciter 
et  perfecte  rationem   peccati;  quocirca,  poena   quae   eis 

1.  Ibid.  —  2.  Ibid.,   ad  3™. 

in  purgatorio  redditur,  non  habet  rationem  permanentis 
retributionis,  sed  magis  est  purgatio  quaedam,  quae  seor- 
sum  fit  in  corpore  per  mortem  et  incinerationem,  et  in 
anima  per  ignem  purgatorii  l. 


Articulus  II.  —  TJtrum  Christi  resurrectio 
sit  causa  resurrectionis  nostrae. 

1.  —  Ratio  articuli.  —  Cum  quadruplex  sit  causarum 
genus,  in  antecessum  iuvat  advertere,  nos  hic  non  agere 
de  causa  materiali,  quae  meritoria  diciiur,  cum  constet 
Christum  resurgentem  iam  non  fuisse  viatorem  ideoque 
uon  fuisse  in  statu  merendi.  De  causa  autem  flnali  res 
satis  explorata  manet,  Christus  enim  est  finis  omnium, 
ideoque  nostra  resurrectio  cedere  debet  in  laudem  et  glo- 
riam  resurrectionis  eius.  Igitur,  de  causa  efflciente  agitur, 
quae  potest  esse  principalis  et  instrumentalis,  necnon  de 
causa  formali  extrinseca,  quae  exemplaris  dicitur. 

2.  —  Deus  est  principalis  causa  efficiens  nostrae 
resurrectionis.  —  Sed  nec  in  dubium  vertitur,  utrum 
Deus  sit  causa  principalis  resurrectionis  nostrae;  cum 
enim  per  mortem  corpus  corruptum  maneat,  nonnisi  di- 
vina  virtute,  quae  res  produxit  in  esse,  fieri  potest  ut  in 
integrum  reparetur:  quocirca  sicut  a  morte  spirituali  li- 
berari  non  possumus  nisi  per  donum  gratiae  divinitus 
datum,  ita  nec  a  morte  corporali  nisi  per  resurrectionem 
divina  virtute  factam :  unde  dicitur  2:  Qui  suscitavit  Iesum 
Christum  a  mortuis,  vivificabit  et  mortalia  corpora 
vestra :  quocirca  potuisset  Deus,  si  voluisset,  nos  a  morte 
liberare  per  aliam  causam,  quam  per  Christi  resurrectio- 
nem ;  sicut  etiam  potuisset  nos  a  peccato  mundare,  aliter 
quam  per  Christi  mortem. 

1.  Ibid.  —  2.  Rotn.,  VIII,  11. 

3.  —  PROP.  —  Ipsa  Christi  resurrectio,  virtute  di- 
vinitatis  adiunctae,  est  causa  quasi  instrumentalis  re- 
surrectionis  nostrae. 

«4.  —  Prob.  —  Habet  hoc  naturalis  ordo  rerum  divinitus 
institutus,  ut  quaelibet  causa  primo  operetur  in  id  quod 
est  sibi  propinquius,  et  per  illud  operetur  in  alia  magis 
remota;  unde  solet  dici  quod  illud  quod  est  primum  in 
quolibet  genere,  est  causa  omnium  quae  sunt  post  in  illo 
genere  * :  sicut  videmus  quod  ignis  primo  calefacit  aerem 
sibi  propinquum,  per  quem  corpora  distantia  calefacit,  et 
Deus  primo  illuminat  substantias  spirituales  sibi  magis 
propinquas,  per  quas  vicissim  magis  remotas  illuminat^ 
Atqui  primum  in  genere  verae  resurrectionis  fuit  resur- 
rectio  Christi,  cuius  humana  natura  fuit  hypostatice  con- 
iunctadivinitati:  principium  autem  humanae  vivificationis 
est  Verbum  Dei,  secundum  illud2:  Apud  te  est  fons  vitae. 
Ergo  resurrectio  Christi  est  causa  resurrectionis  nostrae, 
secundum  illud  3:  Christus  resurrexit  a  mortuis,  pri?ni- 
tiae  dormientium ;  quoniam  quidem  per  hominem  mors, 
et  per  hominem  resurrectio  mortuorum  4. 

5.  —  Solvitur  dubitatio.  —  Dubitanti  quomodo  re- 
surrectio  Christi  possit  esse  causa  efflciens  resurrectionis 
mortuorum,  cum  non  habeat  contactum  corporalem  ad 
mortuos  qui  resurgent,  propter  distantiam  temporis  et 
loci,  sed  nec  contactum  spiritualem,  qui  est  per  fidem  et 
charitatem,  cum  etiam  infideles  et  peccatores  resurrecturi 
sint,  —  respondetur  quod  Christi  resurrectio  est  causa 
nostrae  resurrectionis  virtute  divina,  quae  virtus  prae- 
sentialiter  attingit  omnia  loca  et  tempora,  et  talis  con- 
tactus  virtualis   sufficit   ad   rationem   huius    efficientiae, 

1.  L.   II  Metaphyeic,  t.  4.    —    2.  Ps.  XXXV,  9.    —    3.  1  Cor.,  XV, 
20,  21.  —  4.  3,  Quaest.  LVI,  art.  1;  S.,  Quaest.  LXXVI,  art.  1. 

quae  se  extendit  non  solum  ad  bonos,  sed  etiam  ad  ma- 
los,  qui  sunt  Christi  iudicio  subiecti *. 

©.  —  Christi  resurrectio  est  exemplar  resurrectio- 
nis  nostrae.  —  Sed  ulterius  dicendum  est  quod  Christi  re- 
surrectio  est  exemplar  nostrae  resurrectionis :  nam  sem- 
per  id  quod  est  perfectissimum,  est  exemplar  eius  quod 
est  minus  perfectum  secundum  suum  modum:  porro  re- 
surrectio  corporis  Christi,  ex  eo  quod  corpus  illud  est 
personaliter  Verbo  unitum,  sicut  est  prima  tempore  2,  ita 
etiam  prima  est  dignitate  ac  perfectione ;  ergo  resurrectio 
Christi  est  causa  exemplaris  nostrae  resurrectionis.  Est 
tamen  differentia  inter  causam  efflcientem  et  causam  exem- 
plarem:  quia  huiusmodi  exemplaritas  se  extendit  pro- 
prie  solum  ad  bonos,  qui  sunt  facti  conformes  filiationis 
ipsius  3. 

*?.  —  Solvitur  difficultas.  —  Posita  caifsa,  statim  po- 
nitur  effectus.  Atqui  posita  resurrectione  Christi,  non  est 
secuta  statim  resurrectio  aliorum  mortuorum.  Ergo  resur- 
rectio  Christi  non  est  causa  resurrectionis  nostrae. 

Resp.  Dist.  mai :  causa  necessaria,  conc. ;  causa  libera 
vel  agente  sub  influxu  causae  liberae,  nego.  Conc.  min. 
Nego  conseq.  et  conseq.  —  Utique  causa  necessaria  imme- 
diate  producit  effectum  suum,  sicut  videmus  calorem,  statim 
ac  existit,  movere  ad  calefaciendum,  quia  calor  est  effectus 
eius  mediante  motu.  At  causa  libera,  vel  agens  sub  in- 
fluxu  causae  liberae,  non  statim  producit  effectum,  sicut 


1.  Ibid.,  ad  3m.  —  2.  Christi  resurrectio  prima  est  ordine  tempo- 
ris;  nam  qui  ante  eum  surrexerunt,  morituri  surrexerunt.  —  Obiioienti 
Moysis  apparitionem  oum  Christo  in  monte  Thabor,  dioi  potest  Moysen 
ad  horam  rossusoitatum  fuisse  ut  gloriae  Domini  serviret,  mox  autem 
oorpus  illud  sine  dolore  deposuisse.  Vel  dioi  potest,  animae  Moysis  di- 
vinitus  datum  fuisse  per  miraculum  potestatem  corpus  sibi  ex  circum- 
stanti  materia  efformandi.  —  3.  Ibid.  cf.  Tr.  de  Incarnationb  Vekbi,. 
Vol.  II,  p.  286. 

videmus  quod  Deus  non  ab  aeterno  mundum  creavit.  Porro 
Christi  resurrectio  est  causa  nostrae  resurrectionis  per 
virtutem  divinam,  quae  virtus  operatur  mediante  volun- 
tate;  unde  non  oportet  quodstatim,  resurrectione  Christi 
perfecta,  hominum  resurrectio  sit  secuta,  sed  tunc  sequi- 
tur,  quando  voluntas  Dei  ordinavit  l. 

8.  —  Vox  tubae  ad  resurrectionem  excitans.  —  Hic 
autem  praetereunda  non  est  tuba,  quae  ad  homines  a 
somno  mortis  excitandos  personabit,  iuxta  illud  2:  lpse 
Dominus  in  iussu,  et  in  voce  Archangeti,  et  in  tuba 
Dei  descendet  de  caelo.  Nimirum,  in  resurrectione  cor- 
porum,  resurrectio  complebitur  communi  aliquo  signo 
corporali  dato.  Quale  autem  futurum  sit  huiusmodi  si- 
gnum,  diversi  diverse  explicant.  Aliqui  hoc  signum  inter- 
pretantur  ipsam  vocem  Christi  resurrectionem  imperan- 
tis,  quemadmodum  imperavit  mari  et  cessavit  tempestas  3. 
Alii  vero  dicunt  hoc  signum  esse  ipsam  evidentem  reprae- 
sentationem  Filii  Dei  in  mundo,  ita  quod  eius  apparitio 
vox  eius  dicatur,  quia  ei  apparenti  obediet  tota  natura  ad 
corporum  humanorum  reparationem,  sicutimperanti,  unde 
dicitur  Dominus  venire  in  iussu.  Vox  autem  huiusmodi, 
quaecumque  sit,  quandoque  dicitur  clamor,  quasi  prae- 
conis  ad  iudicium  citantis;  quandoque  autem  dicitur  sonus 
tubae,  vel  propter  evidentiam,  vel  propter  convenientiam 
ad  usum  tubae  qui  erat  in  veteri  Testamento ;  tuba  enim 
congregabantur  ad  concilium,  commovebantur  ad  prae- 
lium,  et  vocabantur  ad  festum:  resurgentes  autem  con- 
gregabuntur  ad  concilium  iudicii,  et  ad  praelium  quo  orbis 
terrarum  pugnabit  contra  insensatos  4,  et  ad  festum  ae- 
ternae  solemnitatis  5. 

9.  —  Solvitur  tacita  obiectio.  —  Obiicienti  quod  fru- 
stra  vox  emittitur  ad  eum  qui   audire   non   potest;   sed 

1.   S.,  Quaest.  LXXVI,  art.  I,  ad  1™.    —    2.    1  Thess.,    IV,    15.    — 
3.  Matth.,  VIII,   26.  —  4.  Sap.,  V,  21.  —  5.  Ibid.,  Art.  2. 

mortui  non  habebunt  auditum;  ergo  non  est  conveniens 
quod  vox  aliqua  formetur  ad  eos  resuscitandum,  —  respon- 
detur  quod  sicut  formae  sacramentorum  habent  virtutem 
sanctificandi,  non  ex  hoc  quod  audiuntur,  sed  ex  hoc 
quod  proferuntur,  ita  vox  illa,  quidquid  sit.  habebit  efflca- 
ciam  sacramentalem  ad  resuscitandum,  non  ex  hoc  quod 
sentitur,  sed  ex  hoc  quod  profertur;  sicut  etiam,  addit 
S.  Thomas  l,  vox  ex  ipsa  impulsione  aeris  excitat  dor- 
mientem  solvendo  organum'  sentiendi,  non  ex  eo  quod 
cognoscatur;  quia  iudicium  de  voce  veniente  ad  aures 
sequitur  excitationem,  et  non  e?t  causa  eius. 

lO.  —  Angelorum  ministerium  respectu  resurre- 
ctionis.  —  Quia  ubicumque  in  aliquo  divino  effectu  adest 
aliquid  transmutabile,  Deus  utitur  instrumentalitate  crea- 
turae  suae,  ideo  in  resurrectione,  in  qua  et  collectio  ci- 
nerum  et  eorum  praeparatio  ad  reparationem  humani 
corporis,  transmutationem  quamdam  important,  utetur 
Deus  ministerio  angelorum,  quod  videri  potest  significatum 
in  eo  quod  dicitur:  in  voce  Archangeli.  Nimirum,  mini- 
sterium  illud  erit  principaliter  unius  Archangeli,  scilicet 
Michaelis,  qui  est  princeps  Ecclesiae,  sicut  fuit  Synagogae : 
aget  tamen  ex  influentia  virtutum  et  aliorum  superiorum 
ordinum;  et  similiter  inferiores  angeli  cooperabuntur  ei 
circa  resurrectionem  singulorum,  quorum  custodiae  de- 
putati  fuerunt.  —  At,  sicut  anima  immediate  a  Deo  est 
creata,  ita  immediate  a  Deo  corpori  denuo  unietur,  sci- 
licet  absque  aliqua  angelica  operatione;  et  similiter  glo- 
riam  corporis  Deus  faciet  absque  angelico  ministerio,  sicut 
etiam  animam  immediate  glorificat 2. 

1.  Ibid.,  ad  2m.  —  2.  Ibid.,  art.  3. 

Articulus  III.  —  Utrum  omnium  mortuorum   resur- 
rectio  simul  futura  sit  in  fine  mundi. 

i.  —  Ratio  articuli.  —  De  vera  resurrectione,  sensu 
antea  explicato  l,  hic  agitur,  minime  vero  de  simplici 
resuscitatione,  qualis  fuit  Lazari,  qui  iterum  mortuus 
est.  Praeterea  quaestio  est  de  hominum  generalitate,  cum 
non  obstet  ut  dicantur  plures  iam  vere  resurrexisse,  uti 
de  Beata  Virgine  fides  Ecclesiae  sentit,  et  theologice 
retineri  potest  de  pluribus  sanctis,  ut  puta  de  S.  Ioseph  et 
de  S.  Ioanne  Evangelista2.  Sed  et  graves  auctores  tenent 
sanctos  illos  qui,  tempore  resurrectionis  Christi,  leguntur 
a  monumentis  exiisse  et  apparuisse  multis 3,  amplius  mor- 
tuos  non  esse,  ut  testimonium  perhiberent  resurrectionis 
Christi  Domini 4.  —  His  ergo  exceptis,  quaeritur  modo 
utrum  convenienter  mortuorum  resurrectiousquead  finem 
mundi  sit  differenda,  ita  tamen  ut  omnium  simul  mor- 
tuorum  resurrectio  compleatur. 

2.  —  PROP.  —  Resurrectio  humanorum  corporum 
differetur  usque  ad  finem  mundi,  quando  omnes  simul 
resurgent. 

3.  —  Resurrectio  in  Sacra  Scriptura.  —  Imprimis, 
una  exhibetur,  in  Sacra  Scriptura,  resurrectio  futura  in 
fine  mundi;  sic  enim  ait  Dominus  noster  5:  Ego  resusci- 
tabo  eum  in  novissimo  die;  et  Martha  de  fratre  Lazaro  ad 
Christum  dicebat 6 :  Scio  quia  resurget  in  resurrectione 
in  novissimo  die.  Quod  autem  omnes  simul  resurrecturi 

1.  Prol.,  n.  3.  —  2.  Cf.  tr.  de  S.  Ioseph,  P.  II,  art.  6,  n.  17,  p.,  242. 
—  3.  Matth.,  XXVII,  52,  53.  —  4.  Notat  opportune  Angelicus  (S.  Quaest. 
LXXVII,  art.  1,  ad  3m),  evangelicam  narrationeni  de  sanctis  qui  tunc 
surrexerunt,  intelligendam  esse  dictam  per  anticipationem,  quod  fre- 
quenter  historiographis  accidit,  cum  nulli  vera  resurrectione  surrexe* 
rint  ante  Christum,  eo  quod  ipse  est  primitiae  dormientium.  1  Cor., 
XV,  20.  —  5.  Io.,  VI,  55.  —  6.  Ibid.,  XI,  24. 

sint,  patet  ex  hoc  * :  Hi  omnes  testimonio  fidei  probati 
non  acceperunt  repromissionem  (id  est  plenam  animae 
et  corporis  beatitudinem),  Deo  pro  nobis  melius  aliquid 
providente,  ut  non  sine  nobis  consummarentur. 

4.  —  Prob.  rat.  theol.  —  Secundum  positionem  fidei, 
resurrectio  erit  in  vitam  immortalem,  conformiter  Christo 
qui  resurgens  ex  mortuis,  iam  non  moritur  2;  quando 
videlicet  tota  materia  corporalis  ita  innovabitur,  ut  am- 
plius  non  subiaceat  variationi,  quod  erit  quando  motus 
caeli  cessabit 3.  Atqui  hoc  non  erit  nisi  in  fine  mundi. 
Ergo  resurrectio  humanorum  corporum  perficieturin  fine 
mundi,  et  quidem  simul,  ut  in  communi  gaudio  omnium, 
maius  fiat  gaudium  singulorum  4.  Rursus,  resurrectio  ad 
hoc  futura  est,  ut  expleto  merendi  tempore,  omnes  Chri- 
sto  iudici  sistantur,  retributionem  ab  eo  accepturi.  Atqui 
Christus  venturus  est  in  fine  saeculi  ad  omnes  simul 
iudicandos.  Ergo  omnium  simul  corporum  humanorum 
resurrectio  usque  ad  finem  mundi  differetur. 

5.  —  Tacita  obiectio.  —  Obiicienti,  contra  simultanei- 
tatem  resurrectionis,  locum  S.  Pauli5:  Mortui  qui  in 
Christo  sunt,  resurgent  primi,  —  facile  respondetur,  ly 

primi  poni  in  oppositione  ad  id  quod  sequitur,  scilicet: 
deinde  nos  qui  vivimus,  etc,  ut  evidenter  patet  ex  textu 
graeco,  ubi  legitur  primum:  xal  ol  vexooi  ev  Xoiatcp 
avaoTrjaovTai  jtqcotov  ;  quasi  dicat:  primum  resurrectio 
fiet,  postea  raptus  omnium  hominum  obviam  Christo; 
quotquot  tamen  sunt,  fuerunt  aut  futuri  sunt  mortales, 
simul  unico  momento  reviviscent 6. 

6.  —  Solvitur  difficultas.  —  Maior  est  convenientia 
capitis  ad  membra,  quam  membrorum  ad  invicem.  Atqui 

1.  Hebr.,  XI,  39,  40.  —  2.  Rom.,  VI,  9.  —  3.  8.,  Quaest.  XCI,  art.  2. 
—  4.  Ibid.,  Quaest.  LXXVII,  art.  1.  —  5.  1  Thess.,  IV,  15.  —  6.  Tirinus, 
in  h.  1,  t.  II,  p.  240. 

Christus,  qui  est  caput  nostrum,  non  distulit  resurrectio- 
nem  suam  usque  ad  finem  mundi  ut  simul  cum  omnibus 
resurgeret.  Ergo  non  oportet  quod  humanorum  corporum 
resurrectio  differatur  usque  ad  finem  mundi.  —  Prob.  mai. 
Nam  maior  est  convenientia  causae  ad  effectus,  quam 
effectuum  ad  invicem. 

Resp.  Dist.  mal:  convenientia  proportionis,  conc; 
convenientia  habitudinis,  nego.  Conc.  min.  Nego  conseq. 
et  conseq.  —  Utique  caput  magis  conveuit  cum  membris, 
quam  membra  conveniant  ad  invicem,  si  attendatur  con- 
venientia  proportionis,  quae  in  hoc  consistit  quod  caput 
influit  in  menbra;  unde  videmus  quod  etiam  in  membra 
valde  dissimilia  caput  proportionaliter  influit.  At  consi- 
derata  dependentia  membrorum  a  capite,  maior  est  mem- 
brorum  convenientia,  cum  omnia,  modo  suo,  a  capite  in- 
fluxum  recipiant.  Porro,  Christi  resurrectio  est  exemplar 
nostrae  resurrectionis,  cum  ex  fide  illius  resurrectionis 
consurgat  in  nobis  spes  de  nostra  resurrectione ;  non 
autem  resurrectio  alicuius  membri  Christi,  quautumvis 
membrum  istud  ponatur  perfectum,  est  causa  resurrectio- 
nis  caeterorum  membrorum  :  ideoque  licet  aliqua  membra 
magis  conformia  sint  ad  Christum,  ut  fuit  Beatissima 
Virgo,  tamen  eis  non  debetur  quod  eorum  resurrectio  prae- 
cedat  resurrectionem  aliorum  quasi  exemplar  exempla- 
tum,  sed  hoc  eis  concessum  est  speciali  gratiae  privilegio  K 

*7.  —  Chiliastarum  error.  —  Ex  doctrina  huius  ar- 
ticuli,  patet  respuendum  esse  chiliastarum  figmentum, 
quod  aliquando  ut  cancer  in  Ecclesiam  serpsit.  —  Fuit 
millenariorum,  qui  graece  %ikiaoxai  dicti  sunt,  opinamen* 
tum,  a  iudaica  notione  temporalis  imperii  messianici  de- 
rivatum,  duplicem  futuram  esse  resurrectionem :  unam, 
iustorum,  mille  annis  ante  iudicium  finale;  alteram,  im- 
piorum  hominum,  brevi  tempore  finale  iudicium  praeces- 

1.  Ad  lm,  et  2m. 

suram.  Illo  igitur  mille  annorum  spatio,  sancti  illi  resu- 
scitati  ac  iusti  viventes,  iuxta  aliquos  ex  veteribus  Patribus 
qui  huic  systemati  faverunt,  cum  Christo  regnaturi  forent 
in  sancto  sabbatismo,  honestas  delicias  experturi ;  iuxta  alios 
vero,  materialismo  addictos,  ut  Cerinthum,  marcionitas  et 
apollinaristas,  omnibus  corporis  voluptatibus  essent  fruiturL 

Locus  autem  Scripturae  cui  illi  potissime  innitebantur, 
erat  sequens : L  Vidi...  animas  decollatorum,  propter  te- 
stamentum  Iesu,  et  propter  verbum  Dei;...  vixerunt 
et  regnaverunt  cum  Christo  mille  annis.  Ceteri  mor- 
tuorum  non  vixerunt,  donec  consummentur  mille  anni: 
haec  est  resurrectio  prima:  in  his  secunda  mors  non 
habet  potestatem,  sederunt  sacerdotes  Dei  et  Christi, 
et  regnabunt  cum  illo  mille  annis.  Et  cum  consummati 
fuerint  mille  anni,  solvetur  Satanas  de  carcere  suo,  et 
exibit  et  seducet  gentes;...  et  ascenderunt,...  et  circu- 
ierunt  castra  sanctorum  et  civitatem  dilectam.  Et  de- 
scendit  ignis  de  caelo  a  Deo,  et  devoravit  eos...  Et  vidi 
mortuos,  magnos  et  pusillos,  stantes  in  conspectu  throni, 
et  libri  aperti  sunt,...  et  iudicati  sunt  mortui.  Porro 
millenarii  haec  omnia  sensu  proprio  accipientes,  littera- 
liter  applicabant  futuro  illi  messianico  regno. 

Huius  sententiae,  inter  catholicos,  videtur  fuisse  S.  Pa- 
pias,  qui  saeculo  secundo  episcopus  Hierapoleos  in  Asia 
fuit.  Hic,  mediocri  ingenio  praeditus,  ut  testatur  Euse- 
bius  2,  cum  fuisset  olim  Ioannis  auditor  et  Polycarpi  con- 
tubernalis,  ea  quae  ab  Apostolis  symbolice  et  mystice  di- 
cebantur,  td  ev  ■ujcoosiyLiaTi  ngbc,  avxbv  u/uotixcu<;  £ior|Lieva, 
materialiter  intellexit,  aliosque,  ob  auctoritatem  qua  pol- 
lebat,  ad  idem  sentiendum  induxit.  Papiam  secuti  sunt, 
inter  alios,  S.  Iustinus  martyr,  S.  Irenaeus,  Tertullianus 
atque  Lactantius 3. 


1.  Apoo.  XX,  4,  5.  —  2.  Hist.  Eccl.,  1.  III,  c.  39.  —  3.  En  quod  de 
Papia  soribit  S.  Hieronymus  (De  Viris  illustribus,  c.  XXVIII) :  Hic  di- 
cilur  mille    annorum    iudaicam    edidisse  §£UT£QCOOiv,  qtiem    secuti    sunt 

8.  —  Quasnam  absurditates  millenarii  seu  chiliastae 
tradiderint.  —  Ceterum,  quam  absurda  fuerint  ea  quae 
passim  a  millenariis  docebantur,  colligi  potest  ex  hoc 
S.  Irenaei * :  Vineae  nascentur  (in  felici  illo  mille  annorum 
regno),  singulae  decem  millia  palmitum  habentes,  et  in 
uno  palmite  dena  millia  flagellorum,  et  in  unoquoque 
flagello  dena  millia  botruum,  et  in  unoquoque  botro 
dena  millia  acinorum,  et  unumquodque  acinum  expres- 
sum  dabit  viginti  quinque  metretas  vini.  Nec  dissimiliter 
loquitur  Lactantius  2:  Terra  aperiet  fecunditatem  suam 
et  uberrimas  fruges  sua  sponte  generabit ;  rupes  mon- 
tium  melle  sudabunt,  per  rivos  vina  decurrent,  et  flu- 
mina  lacte  inundabunt...  Non  bestiae  per  hoc  tempus 
sanguine  alentur,  non  aves  praeda,  sed  quieta  et  pla- 
cida  erunt  omnia.  Leones  et  vituli  ad  praesepe  simul 
stabunt,  lupus  ovem  non  rapiet,  canis  non  venabitur, 
accipitres  et  aquilae  non  nocebunt,  infans  cum  serpen- 
tibus  ludet.  En  quae  a  millenarismi  fautoribus,  retento 
risu,  palam  proferri  solebant. 

9.  —  Refellitur  millenarismus.  —  Sciendum  tamen 
opinionem  hanc  nunquam  communem  in  Ecclesia  evasisse, 
imo  non  defuisse,  inde  a  saeculo  secundo,  ut  ex  S.  Ju- 
stino  colligitur  3,  qui  illam  oppugnaverint  4,  usquedum 
penitus  explosa  evanuit  saeculo  quarto,  quando  insignes 
viri  illam  tamquam  falsam,  aut  saltem  valde  improba- 
bilem,  abiecerunt.  Quos  inter,  eminent  Origenes,  Dionysius 
episcopus  Alexandrinus,  Caius  presbyter  Ecclesiae  Ro- 
manae,  ubi  videlicet  haec  opinio  nunquam  viguit,  S.  Ba- 
silius,   S.    Gregorius  Nazianzenus  5,    S.  Epiphanius  6,   et 


Irenaeus,  et  Apollinarius  et  ceteri,  qui  post  resurrectionem  aiunt  in  earne 
cum  sanctis  Dominum  resurrecturum.  Tertullianus  quoque,  in  libro  de  Spe 
fidelium,  et  Victorinus  Petabionensis,  et  Lactantius  hac  opinione  ducuntur 
1.  L.  V,  c.  33.  —  2.  Divia,  lastit.,  1.  VII,  oo.  24.  Migue,  P.  L.,  t.  IV. 
—  3.  Dialag.  cum  Triphone,  n.  80.  —  4.  Vide  Euseb.,  Hist.,  1.  III,  c.  28, 
29  ,  1.  VII,  c.  24.  —  5.  Orat.  4,  n.  69.  —  6.  Haeres.  LXXVII,  n.  36. 

praecipue  S.  Augustinus  qui  l,  ut  etiam  testatur  S.  Tho- 
mas  J,  dicit  verba  Apocalypseos  intelligenda  esse  de  re- 
surrectione  spirituali;  per  quam  homines  a  peccatis  dono 
gratiae  resurgent,  quae  est  prima  resurrectio,  scilicet 
animae;  altera  vero  resurrectio  corporum  est:  sicut  mors 
prima  reproborum  est  damnatio  solius  animae,  mors 
autem  secunda,  damnatio  corporis  simul  et  animae,  quae 
infligetur  in  iudicio  universali  3.  Regnum  Christi  autem 
dicitur  Ecclesia,  in  qua  cum  Christo  non  solum  martyres, 
sed  etiam  alii  electi  reguant,  ut  a  parte  totum  intelligatur : 
nimirum  specialiter  mantio  fit  de  martyribus,  quia  ipsi 
praecipue  regnant  mortui,  qui  usque  ad  mortem  pro  ve- 
ritate  certarunt.  Millenarius  denique  annorum  numerus 
non  significat  aliquem  certum  numerum,  sed  designat 
totum  tempus  quod  nunc  agitur,  in  quo  scilicet  sancti  cum 
Christo  regnant,  quia  numerus  millenarius  designat  quam- 
dam  universitatem  4. 

lO.  —  Millenarismus  Scripturae  aperte  opponitur. 
—  Praeterea,  opinio  haec  Scripturae  contradicit,  quae 
adventum  Christi  ad  diem  ultimi  iudicii  diflferendum 
aperte  significat  5 :  Quem  (Christum)  oportet  quidem 
caelum  suscipere  usque  in  tempora  restitutionis  om- 
nium,  quae  locutus  est  Deus  per  os  sanctorum  suorum 
a  saeculo  prophetarum:  nimirum,  tempus  restitutionis 
omnium,  a  prophetis  praedictum,  aliud  non  est  nisi  illud, 
in  quo  unusquisque  mercedem  pro  meritis  accipiet  con 


1.  L.  XX  de  Civ.  Dei,  o.  7  seqq.  t.  VII.  col.  580.  Cf.  etiam  S.  Gregor. 
Magn.  Moral.,  1.  IV.  c.  1  ;  1.  IX,  c.  1 ;  1.  XXXV,  c.  20.  Millenariorum 
sententiam  aliquando  S.  Augustinus  sectatus  erat  (Serm.  CCLIX,  al.  XIX), 
ut  ipsemet  narrat  (l.  cit.) ;  et  licet  illam  postea  abiecerit,  non  tamen  taraquam 
formaliter  haeretioam  haberi  voluit,  eo  quod  a  quibusdam  ex  antiquis 
sanctis  propugnata  fuerat.  Similiter  loquitur  S.  Hieronynius,  ad  caput 
XX  Ieremiae.  —  2.  S..  Quaest.  LXXVII,  art.  1,  ad  4™  .  —  3.  Tirin.,  in 
Apoc,  c.  XX,  vers.  5.  —  4.  Cf.  Contra  Gent.,  1.  IV,  c.  83.  Cf.  etiam 
Bellarmin.,  de  Rom.  Pontifice,  1.  III,  c.  17.    -    5.  Act.   II,  21. 

•27 

gruam,  tempus  videlicet  iudicii  universalis  et  consumma- 
tionis  omnium,  de  quo  adeo  persuasi  erant  discipuli,  ut  pa- 
lam  quaererent  *:  Quod  signum  adventus  tui  et  consum- 
mationis  saeculi?  quam  quidem  persuasionem  Christus 
non  correxit,  sed   potius   responsione  sua  confirmavit  2. 

Sed  nec  sinit  fides  nostra  ut  duplex  distinguatur  re- 
surrectio,  cum  haec  constanter  exhibeatur  facienda  pro 
omnibus  in  novissimo  die;  sic  aiebat  Christus  3:  Haec  est 
voluntas  eius  qui  misit  me  Patris,  ut  omne  quod  dedit 
mihi,  non  perdam  ex  eo,  sed  resuscitem  illud  in  no- 
vissimo  die.  Haec  est  autem  voluntas  Patris  qui  misit 
mef  ut  omnis  qui  videt  Fllium  et  credit  in  eum,  habeat 
vitam  aeternam,  et  ego  resuscitabo  eum  in  novissimo 
die  4.  Nec  obstat  aliquos  sanctos  simul  cum  Christo  re- 
surrexisse  5,  hoc  enim  per  speciale  privilegium  ipsis 
concessum  fuit;  quod  autem  habet  S.  Paulus  6:  Et  mortui 
qui  in  Christo  sunt,  resurgent  primi  (jtpooTov),  intelli- 
gendum  est  per  respectum  ad  raptum  sanctorum,  qui 
resurrectionem  generalem  immediate  sequetur. 

Denique,  advertemus,  ea  quae  de  voluptatibus  sensuum 
nonnulli  ex  millenaristis  comminiscebantur,  nullimode 
componi  posse  cum  documentis  quae  de  vita  post  mortem 
Dominus  Noster  aperte  tradidit  7:  Illi  qui  digni  habe- 
buntur  saeculo  illo  et  resurrectione  ex  mortuis,  neque 
nubent,  neque  ducent  uxores;  et  S.  Paulus  ait  8:  Non 
est  regnum  Dei  esca  et  potus.  Ceterum  potest  dici  mil- 
lenariorum  sententia  implicice  saltem  reprobata  per  Con- 
cilii  Florentini  definitionem  9. 

11. —  Millenarismus  in  media  aetate.  —  Licetsystema 
millenariorum,  a  Patribus  ac  Doctoribus  scholasticis  con- 

1.  Matth.,  XXIV,  3.  —  2.  Ibid.,  vers.  29-37.  —  3.  Io„  VI,  39,  40, 
—  4.  Cf.  Ibid.,  44,  55;  cf.  etiam  Iob,  XIX,  25;  1  Cor.,  XV,  51.  — 
5.  Matth.,  XXVII,  52.  -  6.  1  Thess.,  IV,  15.  —  7.  Lue.,  XX,  35.  — 
8.  Roui.,  XIV,  17.  —  9.  Decret.  pro  Graecis,  Bulla  Laetentur  caeli.  fc 
Iul.,  1439.  D.  —  B.,  n.  693. 

fossum,  iamdudum  obierit,  media  tamen  aetate  ac  re- 
centioribus  temporibus  sectatores  nactum  est,  qui  illud 
iterum  ad  vitam  suscitare  conati  sunt.  Ex  catholicis, 
commemorandus  occurrit  celeber  abbas  Ioachim,  qui  chi- 
liasmum  quemdam  doctrinis  suis  permiscuit,  sectatores 
tamen  non  reliquit.  Ex  haereticis  vero  inveniuntur  Wal- 
denses  chiliasmo  favisse,  necnon  anabaptistae  ac  plures 
pietistarum  fractiones :  quibus  connumerari  potest  impia 
Mormonum  secta,  saeculo  elapso  exorta,  qui  Christi  ad- 
ventum  ac  initium  millenarii  regni  in  dies  expectat. 

Taceodum  hic  quoque  non  est,  protestantium  plurimos, 
Apocalypseos  libro  temere  abutentes,  pro  suo  in  Eccle- 
siam  Romanam  odio,  eo  procacitatis  pervenisse,  ut  quae 
in  illo  libro  referuntur  de  iudicio  meretricis  magnae, 
quae  in  prostitutione  sua  corrupit  terram,  eidem  Ecclesiae 
praecise  applicantes,  dixerint  millenarium  Christi  regnum 
post  illius  Ecclesiae  iudicium  et  extinctionem  incipere  £. 
Tantum  potest  ex  caeco  odio  insania  parturiri! 

13.  —  Millenaristae  recentiores.  —  Tandem  non 
defuerunt  nec  desunt,  nostris  hisce  temporibus,  scriptores 
qui  se  catholicos  reputari  volunt,  contendentes  instare 
iam  diem,  quo  terrenum  Christi  regnum,  utique  mille- 
nariorum  regno  simile,  at  quod  non  sit  per  resurrectio- 
nem  mortuorum,  sed  solum  per  aggregationem  iustorum 
viventium,  Christo  iubente,  inchoandum,  et  quod  non  per 
mille  annos,  sed  in  perpetuum  durare  debeat.  Nimirum 
aiunt,  iusti  illi,  qui  adveuiente  Christo,  vivi  reperientur, 
peracto  iudicio,  ab  eo  rapientur  nunquam  morituri :  quorum 
regnum  per  succedentes  generationes  nunquam  cessabit, 
adeo  ut  unumquodque  individuum  in  adamitica  privilegia 
restauretur,  usquedum  unusquisque,  transacto  mille  fere 
annorum  spatio,  ad  aeternam  in  caelum  gloriam  vivus 
transferatur. 

1.  Cf.  Apoc,  XVII,  3,  seq. 

At  somnia  sunt  ista,  ex  arbitraria  Scripturarum  inter- 
pretatione  orta,  ideoque  reiicienda,  cum  compertum  sit 
nulli  licere  sacros  Libros  contra  eum  sensum  quem  tenet 
Sancta  Mater  Ecclesia,  interpretari ;  praeterea,  huius- 
modi  redivivus  millenarismus  multipliciter  offendit  contra 
dogma  catholicum.  Primo,  contradicit  dogmati  de  uni- 
versalitate  transmissionis  peccati  originalis  in  posteros 
Adae,  una  excepta  Beatissima  Virgine,  necnon  de  neces- 
sitate  baptismi  pro  salute  obtinenda.  Deinde,  pugnat 
contra  conditionem  militantis  Ecclesiae,  quae  inter  labores 
huius  vitae  ad  patriam  contendit,  et  cuius  membra  non- 
nisi  per  pressuras  et  passiones,  quibus  capiti  Christo 
conformentur  l,  ad  finalem  triumphum  progrediuntur. 
Praeterea,  certus  est  ac  definitus  electorum  numerus; 
ideoque  non  est  genus  humanum,  in  quocumque  statu,  in 
infinitum  multiplicandum.  Denique  probabilior  sententia 
est,  omnes  homines,  sive  bonos  sive  malos,  mortis  legi 
cedere  debere. 

Quae  cum  ita  sint,  dicendum  est  millenariorum  opi- 
nionem,  quocumque  modo  accipiatur,  inanis  figmenti  ra- 
tionem  non  transcendere  2. 

13.  —  Quaestio  I.  —  TJtrum  resurrectio  futura 
sit  noctis  tempore? 

Respondet  S.  Thomas  3,determinatam  horam  temporis, 
qua  fiet  resurrectio,  pro  certo  sciri  non  posse;  satis  pro- 
babiliter  tamen  a  quibusdam  dici  quod  fiet  quasi  in  cre- 
pusculo,  sole  existente  in  oriente  et  luna  in  occidente,  ut 
correspondeat  Christi  resurrectioni,  quae  tali  tempore  est 

1.  Rom.,  VIII,  17.  —  2.  Cf.  Les  derniers  temps,  par  1'abbe"  Rongey- 
ron,  Paris,  1866.  Item,  Essai  sur  le  livre  de  Job  et  les  propheties  relatives 
aux  derniers  lemps,  par  M.  1'abbe"  Moglia,  1865.  Similia  legere  est  penes 
Canonieum  Chabautr :  Resume  du  systeme  de  la  renovation ;  quod  opus 
in  indioem  librorum  prohibitorum  relatum  est  1894 ;  necnon  penes  Ca- 
nonicum  Rohling,  in  op.  In  viaggio  per  Sionne,  eto.  —  3.  S.,  Quaest. 
cit.,  art.  3. 

peracta.  —  Ex  quo  quidem  deduci  uon  debet  moram  tem- 
poris  in  resurrectione  adfuturam:  quia  resurrectio  com- 
plebitur  in  ipso  fine  temporis,  seu  in  illo  momento  in  quo 
motus  caeli  cessabit  l. 

14.  —  Quaestio  II.  —  Utrum  resurrectio  futura 
sit  subito,  an  successive  ? 

Resp.  Id  quod  in  resurrectione  fiet  ministerio  ange- 
lorum,  scilicet  collectio  cinerum  et  eorum  praeparatio 
ad  reformationem  corporis,  complebitur  quidem  in  tem- 
pore  imperceptibili,  at  non  proprie  in  instanti,  si  instans 
dicatur  indivisibile  temporis,  cum  nullus  motus  localis 
possit  sic  fieri  in  instanti;  sed  id  quod  perficietur  virtute 
divina  immediate,  scilicet  infusio  animae,  fiet  subito,  sci- 
licet  in  termino  temporis  quo  angelorum  opus  comple- 
bitur,  iuxta  illud  2:  Omnes  resurgemus,...  in  momento, 
in  ictu  oculi.  Quocirca  illa  resurrectionis  descriptio  quae 
apud  Ezechielem  habetur  3,  qua  succcessione  actionum 
exhibetur  futura  corporum  nostrorum  reparatio,  dicenda 
est  posita  pro  vulgi  intelligentia,  capere  non  valentis  quo- 
modo  tam  grande  opus  in  instanti  compleri  possit  4. 


Articulus  IV.  —  Utrum  in  resurrectione  anima 
idem  corpus  resumet. 

1.  —  Ratio  articuli.  —  Acto  de  corporum  resurrectione 
in  se  ipsa  inspecta,  sequitur  ut  de  conditionibus  resur- 
gentium  investigatio  proponatur,  et  primo  quidem  de 
identitate  corporis  animae  iterum  per  resurrectionem 
copulandi,  ex  quo  sequatur  identitas  hominis  resurgentis. 
Ut  autem  quaestio  haec  rite  solvatur,  ob  oculos  teneri 
debet  philosophica  veritas  qua  docemur  animam  rationa- 
lem,  utique  substantiam  immaterialem,  specifice  distinctam 

1.  Ad  lm.  —  2.  1  Cor.,  XV,  51,  52.  —  3.  C.  XXXVII,  8,  seq.  — 
4.  Ibid.,  art.  4.  ad  2m. 

ab  anima  sensitiva,  uniri  corpori  non  ut  motorem  mobili, 
sed  ut  formam  substantialem  materiae,  ipsamque  unam 
formaliter,  virtute  pollere  multiplici,  cum  det  corpori 
formam  corporeitatis,  necnon  sit  homini  principium  vi- 
vendi,  sentiendi  atque  intelligendi. 

3.  —  Platonicorum  error.  —  Porro  hac  in  re  inve- 
niuntur  antiqui  ac  recentes  multipliciter  errasse.  —  Ni- 
mirum,  platonici  posuerunt  animam  non  coniungi  corpori 
essentialiter,  sed  solum  accidentaliter,  sicut  homo  coniun- 
gitur  vestimento,  et  rursus  animam  intellectivam  non  dif- 
ferre  ab  anima  sensitiva  nisi  accidentaliter,  ut  scilicet  homo 
diceretur  intellectum  habere  prae  aliis  animalibus,  quia 
in  eo  propter  optimam  corporis  complexionem  vis  sen- 
sitiva  amplius  viget.  Ex  hisce  ergo  profecti  principiis  po- 
suerunt  animam  in  resurrectione  non  esse  de  necessitate 
eidem  corpori  coniungendam,  sed  posse  etiam  ad  aliud 
corpus  coniungi:  quandoque  quidem  idem  specie,  si  sci- 
licet  anima  olim  in  corpore  existens  ordinate  vixerat, 
quandoque  autem  diversum,  si  praeter  rationis  ordinem 
vitam  duxerat ;  unde  eam  dicebant  transire  post  mortem 
de  corpore  hominis  in  corpus  alterius  animalis,  cuius 
moribus  vivendo  se  conformaverat,  puta,  in  corpus  canis 
propter  luxuriam,  in  corpus  leonis  propter  rapinam  et 
violentiam,  et  sic  de  aliis :  post  quod,  si  bene  in  hoc  statu 
vixisset,  post  mortem,  aliqua  felicitate  perfuncta,  post 
aliquot  saecula  incipit  ad  corpus  velle  redire,  et  sic  iterum 
corpori  coniungitur  humano.  Et  haec  quidem  platonico- 
rum  sententia  haud  paucos  hodie  nacta  est  sequaces  *. 

3.  —  Durandi  opinamentum.  —  Alii,  cum  Durando, 
conati  sunt  identitatem  corporis  resurgentis  cum  corpore 


1.  Sententia  haec  a  Virgilio  perbelle  illustratur.  Aeneid.,  1.  VI,  v. 
679,  seq.  Vide  quod  de  hoc  scripsimus  in  op.  L'anima  umana  separata 
dal  corpo,  C.  II,  n.  III,  p.  47,  seq. 

mortali  per  hoc  explicare,  quod  animae  insit  vis  quaedam, 
qua  imprimere  potest  novae  materiae  characterem  prae- 
cedentis  corporis.  Nimirum,  notum  est  corporis  nostri 
materiam,  in  praesenti  vita,  in  continuo  fluxu  constitui, 
nova  scilicet  materia  accedente,  veteri  depulsa:  iamvero, 
quemadmodum  anima,  in  hac  vita,  tanta  vi  pollet,  ut  huic 
novae  materiae  sigillum  propriae  personalitatis  imprimat, 
ita  idipsum  resurgens  facere  poterit :  unde  ad  resurre- 
ctionem  identitas  materiae  minime  requiritur  4. 

4.  —  Leibnitii  opinamentum.  —  Leibnitius  vero, 
haud  multum  a  platonicis  discedens  2,  voluit  in  nobis 
esse  germen  subtile,  ad  instar  corporis  cuiusdam  spiri- 
tualis,  cuius  natura  etiam  ex  chimicorum  arte  deprehendi 
ac  illustrari  posset,  quod  quidem  ab  anima  nunquam  se- 
paratur,  quodque  in  resurrectione  evolvetur  atque  ex- 
plicabitur,  eo  modo  quo  germina,  ex  quibus  nascuntur 
plantae,  evolvi  solent:  unde  aliud  mors  non  est,  nisi 
huius  terrestris  et  gravis  corporis  separatio,  et  resurrectio 
erit  illius  incorrupti  germinis  evolutio,  cui  anima  semper 
unita  manebit.  Anima  igitur,  destructo  crassiore  corpore, 
in  organico  suo  invisibili  involucro  conservatur,  et  re- 
surrectio  est  ipsa  huius  involucri  evolutio  atque  incre- 
mentum  3.  Haudquaquam  huic  positioni  dissimilia  sunt 

1.  Hoo  systema  a  pluribus  heterodoxis  susceptum  et  illustratum 
est,  prae  oeteris  a  Carolo  Bonneto,  in  sua  Palingenesia,  et  iu  1.  De 
corporibus  organicis.  —  2.  Ia  op.  de  Sjstemate  theologico.  — 
3.  Sententiam  hano  instauravit,  non  ita  pridem  N.  I,  Laforet  in  op. 
Lbs  Dogmes  catholiqdes,  exposes,  prouves  et  venges  des  atlaques  de 
Vheresie  et  de  Vincredulite,  t.  IV,  p.  447,  Tournai,  Casterman,  1860,  his 
verbis:  Le  corps  ressuscite  sera  donc  identique  au  corps  actuel  du  moment 
ou  reparaitra  cetle  meme  force  qui  le  maintient  aujoxird'hui,  lui  imprime 
sa  forme  propre  el  marque  son  individualite...  Sans  doute  cette  force,  qui 
est  le  principe  de  Videntite  du  corps,  «' assimilera  des  elemznts  materiels 
qxCelle  marquera  de  son  empreinte ;  mais  il  n'est  nullement  necessaire 
qxVelle  reprenne  les  memes  molecules  qui  composaient  la  matiere  du  corps 
au  moment  de  la  mort:  Videntite  des  molecules  n'est  pas  essentielle  a  V iden* 

quae  de  perispiritu  commentantur  spiritistae  atque  theo- 
sophi  hodierni. 

5.  —  Error  Origenis.  —  Origenis  error  hic  recen- 
seri  potest,  qui  posuit  animas,  post  resurrectionem,  non 
amplius  propriis  copulandas  esse  corporibus,  sed  aliis  di- 
versis  a  Deo  creatis,  pro  meritorum  diversitate.  Obiicienti 
vero  Domini  Nostri  resurrectionem,  respondebat  ille  l: 
Nec  vos,  o  simplices,  resurrectio  Bomini  decipiat,  quod 
latus  et  manus  monstraverit,  in  littore  steterit,  in  itr 
nere  cum  Cleopha  ambulaverit,  et  carnes  et  ossa  ha- 
bere  se  dixerit...  Non  dissimulat  naturam  aerei  cor- 
poris  et  spiritualis.  Clausis  enim  ingreditur  ostiis,  et 
in  fractione  panis  ex  oculis  evanescit.  —  Hunc  eumdem 
errorem  Eutychius,  Patriarcha  Constantinopolitanus,  sae- 
culo  sexto,  edito  libro,  renovavit,  dicens  corpora  nostra 
futura  alterius  generis  ac  modo  sunt,  scilicet  subtiliora 
atque  aere  puriora:  quem  errorem  S.  Gregorius  Magnus, 
ut  ipse  memorat,  refutavit  2,  coram  imperatore  Tiberio 
Constantino,  qui  eum  librum  combussit;  ipsemet  vero  Eu- 
tychius  resipuit  Cum  enim  iam  morti  proximus  esset, 
pellem  manus  suae  tenens,  dicebat:  Confiteor  quia  omnes 
in  hac  carne  resurgemus.  Eidem  errori  plures  haeretici 
adhaesere,  quos  inter  Anabaptistae  saeculi  XVI. 

Porro,  cum  alia  sit  identitas  specifica,  alia  identitas 
numerica,  ut  contra  praedictas  senteutias  ordinatim  pro- 


tite  du  corps.  Idipsum  tenet  Card.  L.  Bi'lot,  scribens  (Quaestiones  de 
novissimis,  ed.  3a,  p.  168) :  Videretur  satis  (numerica  resurgentium  cor- 
porum  identitas)  repeti  ex  identitate  animae,  cui  quaecumque  materia  ac- 
cedat  secundum  successionem  temporis,  semper  idem  manet  homo,  idemque 
numero  corpus  simpliciter.  Quod  explicans,  addit  (p.  177):  Cum  igitur 
Deus  possit  facere  in  instanti  id  quod  natura  facit  cum  motu,  potest 
quoque  facere  ut  vere  resurgat  mortuus,  ne  unam  quidem  habens  partem 
materiae  quam  habebat  ante  mortem. 

1.  Apud  S.   Hieronym.,  1.  contra  Io.  Hier.,  n.  26.    —  2.  Cf.    L.  XIV 
Moral..   c.  56,  nn.  72-74. 


CORPUS    PROPRIE    HUMANUM    1N    RESURRECTIONE    RESUMETUR  425 

cedamus,  primo  loco  statuenda  est  identitas  specifica  cor- 
poris  humani  ante  mortem  et  post  resurrectionem. 

6.  —  PROP.  I.  —  Corpus  quod  in  resurrectione  ab 
anima  resumetur,  non  aereum  vel  belluinum,  sed  pro- 
prie  humanum  erit. 

*?.  —  Auctoritas.  —  Hanc  fidei  veritatem  olim  defi- 
nivit  Concilium  Toletanum  XI  his  verbis  ^ilfoc  eocemplo 
capitis  nostri  confitemur,  veram  fieri  resurrectionem 
carnis  omnium  mortuorum;  nec  in  aerea  vel  qua- 
libet  alia  carne,  ut  quidam  delirant,  surrecturos  nos 
credimus,  sed  in  ista  qua  vivimus,  consistimus  et  mo- 
vemur  2. 

8.  —  Prob.  rat.  theol.  —  I.  Revera,  nostra  resur- 
rectio,  ut  argumentatur  S.  Thomas  3,  conformis  futura 
est  resurrectioni  Christi,  secundum  illud  4:  Reformabit 
corpus  humilitatis  nostrae,  configuratum  corpori  cla- 
ritatis  suae.  Atqui  Christus,  post  resurrectionem,  habuit 
corpus  palpabile,  ex  carnibus  et  ossibus  consistens,  cum 
discipulis  dixerit  5:  Palpate  et  videte,  etc.  Ergo  et  alii 
homines  rusurgentes  corpora  palpabilia  habebunt  ex  car- 
nibus  et  ossibus  composita. 

II.  Praeterea,  anima  unitur  corpori  sicut  forma  ma- 
teriae.  Atqui  omnis  forma  habet  determinatam  materiam  : 
potentia  enim  proportionatur  actui.  Ergo  cum  anima  sit 
eadem  secundum  speciem,  videtur  quod  habeat  eamdem 
materiam  secundum  speciem.  Erit  ergo,  concludit  S.  Do- 
ctor,  idem  corpus  secundum  speciem  post  resurrectionem 
et  ante. 

9.  —  Solvuntur  difficultates.  —  I.  Corpus  debet  pro- 
portionari  animae.  Atqui  anima  in  resurrectione  non  erit 

1.  A.  D.  675  cel.  —  2.  D.-B.,  n.  287.  —  3.  L.  IV  Contra  Gent., 
c.    84.  —  4.  Phil.,    III,    21.  —  5.    Luc,    XXIV,    39. 

eiusdem  conditionis  sicut  modo  est.  Ergo  anima  in  re- 
surrectione  non  resumet  idem  corpus  specifice.  —  Prob. 
min.  Anima,  in  resurrectione,  vel  transferetur  totaliter  in 
vitam  caelestem  cui  inhaesit  vivens  in  mundo,  vel  de- 
primetur  in  brutalem  vitam,  si  brutaliter  in  hoc  mundo 
vixerit 

Resp.  Conc.  mai.  Dist.  min.:  accidentaliter,  conc;  sub- 
stantialiter,  nego.  Nego  conseq.  et  conseq.  —  Utique  anima, 
in  resurrectione,  alterius  conditionis  erit,  at  non  secun- 
dum  ipsam  rei  substantiam,  verum  secundum  aliquid  ac- 
cidentale,  scilicet  secundum  gloriam  vel  miseriam,  prout 
hjc  sancte  vel  inique  vixerit:  cui  novae  conditioni  et 
corpus  ipsum,  licet  idem  secundum  speciem  erit  ac  nunc 
est,  proportionabitur,  gloriae  claritatem  vel  damnationis 
miseriam,  suo  modo,  participans  *. 

II.  S.  Paulus  ait  2:  Seminatur  corpus  animale,  sur- 
get  corpus  spiritale.  Atqui  non  eiusdem  speciei  est  corpus 
animale  et  corpus  spiritale.  Ergo  anima  in  resurrectione 
non  eiusdem  speciei  corpus  resumet. 

Resp.  Differentia  corporis  animalis  et  spiritualis,  hic 
ab  Apostolo  posita,  non  est  nisi  accidentalis:  nimirum, 
corpus  nostrum  nunc,  quod  traximus  ex  Adam,  est  quale 
habent  cetera  animalia,  crassum,  caducum,  indigens  cibo 
ac  potu;  in  resurrectione  autem  habebimus,  ex  Ghristi 
meritis,  corpus  spiritui  simile,  scilicet  subtile,  immortale 
et  impassibile,  cibo  et  potu  non  amplius  indigens,  corpus 
nempe  spiritui  subiectum,  quale  est  corpus  gloriosum  3. 

10.  —  PROP.  II.  —  Anima  in  resurrectione  idem  nu- 
mero  corpus  resumet. 

11.  —  Prob.  —  De  fide  est  haec  propositio,  non  minus 
ac  praecedens,  quae  sic  habetur  in  Concilio  Lateranensi 

1.  S..  Quaeat.  LXXIX,  art.  1,  ad  2m.  —  2.  1  Cor.,  XV,  44.  —  3.  C.  3, 
Quaest.  LIV,  art.  1,  ad  2m. 

IV  l :  Qui  omnes  (scilicet,  tam  reprobi  quam  electi)  cum 
suis  propriis  resurgent  corporibus  quae  nunc  gestant, 
ut  recipiant  secundum  opera  sua,  sive  bona  fuerint, 
sive  mala.  Pariter,  in  professione  fidei  Waldensibus  im- 
posita,  habetur :  Corde  credimus  et  ore  confitemur 
huius  carnis,  quam  gestamus,  et  non  alterius,  resur- 
rectionem  2. 

Evidenter  quoque  in  Scriptura  haec  veritas  significatur; 
ita  enim  aiebat  S.  Iob  3 :  Rursum  circumdabor  pelle  mea, 
et  in  carne  mea  videbo  Deum  meum.  —  TJbi  hic  corpus 
aethereum?  quaerit  S.  Hieronymus  4.  Ubi  aereum,  et 
spiritui  et  aurae  simile?...  Videbo  autem  in  ista  carne, 
quae  me  nunc  cruciat,  quae  nunc  prae  dolore  distillat. 
Similiter  S.  Paulus5:  Oportet  corruptibile  hoc  induere 
incorruptionem,  et  mortale  hoc  induere  immortali- 
tatem. 

13.  —  Solvitur  tacita  difficultas.  —  Obiicienti  locum 
S.  Pauli  6:  Quod  seminas,  non  corpus  quod  futurum 
est,  seminas,  sed  nudum  granum;  ubi  S.  Paulus  com- 
parat  mortem  seminationi  et  resurrectionem  pullulationi: 
non  est  autem  idem  numero  quod  seminatur  et  quod 
pullulat;  ergo  non  idem  numero  erit  corpus  quod  per 
mortem  deponitur  et  quod  in  resurrectione  resumetur,  — 
respondetur  praedictam  similitudiuem  non  currere  per 
omnia,  sed  solum  quantum  ad  aliquid.  Nimirum,  in  se- 
minatione  grani,  ait  S.  Thomas  7,  granum  seminatum  non 
est  cum  grano  nato  idem  numero  nec  eodem  modo  se 
habens,  cum  primo  seminatum  fuerit  absque  folliculis, 
cum  quibus  tamen  nascitur;  corpus  autem  resurgens  erit 
idem  numero,  sed  alio  modo  se  habens:  quia  fuit  mortale 
et  surget  in  immortalitate. 


1.  Cap.  I.  Firmiter.  D.  -  B.,  n.  429.  —  2.  D.  -  B.,  n.427  — 3.  C.  XIX,  26. 
—  4.  L.  contra  Io.  Hierosolym.,  n.  30.  t.  II.,  col.  438.  —  5.  1  Cor.,  XV, 
54.  —  6.    1    Cor.,    XV,    37.  —  7.  S.,  Quaest.   LXXIX,  art.  1,  ad  lm. 

13.  —  Prob.  ex  traditione.  —  Huius  rei  testis  est, 
inter  multos,  Tertullianus,  qui  ait * :  Si  resurrectio  mortui 
est,  mortuum  autem  non  aliud  est  quam  corpus,  cor- 
poris  erit  resurrectio. 

S.  Hieronymus  etiam  2:  Quomodo  Dominus  post  re- 
surrectionem  fixuras  clavorum  ostendit  in  manibus, 
vulnus  lanceae  monstravit  in  latere,...  sic  et  nos  post 
resurrectionem,  eadem  habebimus  membra,  quibus 
nunc  utimur,  easdem  carnes,  et  sanguinem,  et  ossa ;  et 
rursus  3 :  Sed  et  ipsum  resurrectionis  vocabulum  signi- 
ficat,  non  aliud  ruere,  aliud  suscitari.  Idem  quoque 
afflrmat  S.  Ambrosius  4. 

Pariter,  S.  Ioannes  Damascenus  ait 5 :  Resurrectionem 
dicentes,  corporum  resurrectionem  intelligimus :  Resur- 
rectio  enim  est  secunda  eius  quod  cecidit  erectio,  dvdaTaaiv 
^eyovrec;,  acDfidtcov  cpajiev  dvdataaLV  dvdataaig  yaQ  ^atL 
oeakeoa  xov  jrejtTcoxoTog  oxdoic, :  sed  hoc  corpus,  quod 
nunc  gerimus,  per  mortem  cecidit;  ergo  idem  numero 
corpus  resurget. 

Denique  huc  refert  quod  defunctorum  corporibus  ho- 
norem  Ecclesia  tribuit,  moremque  incinerationis  peuitus 
reprobat,  atque  coemeteria  sua  benedictione  specialiter 
deputat,  ut  ibi  pia  asserventur  mortuorum  cadavera  usque 
ad  resurrectionis  diem;  denique  fideles  eorum  sepulchra 
devote  frequentant  atque  sanctorum  reliquias  magoo  ho- 
nore  asservant.  Ex  quibus  omnibus  rite  concluditur, 
certam  Ecclesiae  mentem  esse,  ipsissimas  defunctorum 
exuvias  in  ultima  die  resurrecturas. 

14.  —  Ratio  theol.  —  Ex  his  S.  Damasceni  verbis, 
ita  licet  argumentari.  Resurrectio  dici  non  potest,  nisi 
anima  ad  idem  corpus  redeat,  quia  resurrectio  est  iterata 


1.  L  V,  contra  Marcion.,  o.  9.  —  2.  Contra  Io.  Hierolym.,  n.  28.  t.  II.. 
col.  436.  —  3.  N.  33.  —  4.  L.  de  Fide  resurrectionis,  n.  87.  t.  V.,  ool.  71. 
—  5.  L.  IV  Orthod.  Fid.,  c.  XXVII  in  init.,  t,  II,  pp.  300,  301. 

surrectio.  Atqui  eiusdem  est  surgere  et  cadere;  unde 
resurrectio  magis  respicit  corpus,  quod  post  mortem 
cadit,  quarn  animam,  quae  post  mortem  vivit.  Quapropter, 
si  non  esset  idem  corpus  quod  anima  resumit,  nec  dice- 
retur  resurrectio,  sed  magis  novi  corporis  assumptio  *, 
quo  modo  Verbi  incarnatio  resurrectio  dici  non  potest. 
Accedit  quod,  ut  tradit  Catechismus  Romanus  2,  oportet 
hominem,  ex  ipso  corpore,  cuius  opera  vel  Deo  vel  daemoni 
servivit,  resurgere,  ut  cum  eodem  triumphi  coronas  re- 
cipiat,  vel  inferni  poenas  miserrime  perferat. 

15.  —  Explicatur  propositio.  —  Ad  intelligendum 
quomodo  pulvisculus,  in  quem  post  aliquod  tempus  ca- 
daver  humanum  reduci  solet,  possit  esse  materia  apta 
quae,  ex  contactu  animae  illum  denuo  informantis,  exur- 
gat  in  corpus  vivum,  idem  numero  ei  quod  ante  mortem 
existebat,  prius  advertendum  est,  cum  S.  Thoma3,  non 
requiri,  ad  hoc  quod  resurgat  homo  idem  numero,  quod 
quidquid  fuit  materialiter  in  eo  secundum  totum  tempus 
vitae  suae  resumatur,  sed  sufficit  ut  tantum  resumatur 
quantum  necessarium  est  ad  complementum  debitae  quan- 
titatis;  et  praecipue  illud  resumendum  videtur,  quod 
perfectius  fuit  sub  forma  et  specie  humanitatis  consistens, 
puta  cor  aut  cerebrum.  Cumigitur  homo  subiiciatur  iugi 
fluxui  partium  materiae,  aliis  accedentibus,  recedentibus 
aliis  decursu  temporis  4,  sufflcere  dicemus  ad  identitatem 
corporis  resurgentis,  ut  illa  materia  resumatur,  quae  in 
homine  fuit  mortis  tempore. 

Ulterius  attendendum  est,  opus  reconstructionis  hu- 
mani  corporis  duplici  causae  fore  adscribendum,  scilicet 
Deo  et  animae  rationali,  aliter  tamen  et  aliter:  nam  Deo 
attribuitur  tamquam  causae  efflcienti,  animae  vero  tan- 

1.  S.,  Quaest.  LXXIX,  art.  1.  —  2.  P.  I,  art.  XI,  n.  9.  —  3.  L.  IV 
Contra  Gent.,  o.  81.  —  4.  A.s.seruat  artis  physiologicae  peritiores  sy- 
stema  oorporis  humani  quoque  septennio  renovari. 

quam  causae  formali,  substantialiter  et  sic  immediate  in- 
formanti  materiam.  Et  quidem,  quantum  ad  Deum,  nulla 
difflcultas,  non  enim  erit  impossibile  apud  eum  omne 
verbum  l ;  at  per  respectum  ad  animam,  grave  occurrit 
dubium. 

16.  —  Solvitur  dubium.  —  Materia  cadaveris  resol- 
vitur  in  materiam  quamdam  elementarem,  quae  cum  hu- 
mano  corpore  praexistente  non  convenit,  nisi  iu  materia 
prima,  quo  modo  omnis  alia  elementaris  materia  cum 
praedicto  corpore  conveniet:  ergo  non  videtur  quomodo 
dici  possit  idem  numero  corpus  quod  ex  priori  materia 
reconstruitur,  potius  quam  si  ex  alia  materia  reconstrue- 
retur:  materia  enim  prima  eadem  est  in  omnibus. 

Cui  respondetur,  materiam  primam  eamdem  quidem 
esse  in  omnibus  specie,  non  autem  numero.  Ad  quod 
intelligendum,  sciendum  est,  in  rebus  compositis,  ex  ma- 
teria  et  forma,  unum  quid  constitui  non  solum  in  spe- 
cie,  sed  etiam  in  individuo,  ita  quod  materia  separata 
a  forma,  sub  quacumque  nova  forma  inveniatur,  maiorem 
habeat  identitatem  ad  illud  quod  ex  ea  compositum  erat, 
quam  alia  quaecumque  pars  materiae  sub  quacumque 
forma  haec  inveniatur:  unde  eadem  numero  materia  ad 
corpus  humanum  reparandum  reducetur,  quae  prius  fuerat 
illius  materia. 

Dicendum  igitur,  in  cineribus  hominis  mortui,  etsi 
non  sit  aliqua  potentia  naturalis,  ad  unionem  cum  anima 
in  eis  praeexistente,  sed  soium  potentia  obedientalis,  seu 
ex  ordine  divinae  providentiae  resultans,  adesse  tamen, 
prae  aliis  cineribus,  quamdam  proportionem  ad  animam 
quae  illos  antea  iuformaverat,  quae  proportio  fundatur 
in  hoc  quod  ex  illis  et  anima  unum  suppositum  etfbrma- 
batur;  unde  cineres  illi  retinere  dicendi  sunt  dimensiones 

1.  Luc,  I,  37. 

non  terminatas   quae,  post  separationem  animae,  adhuc 
eaedem  manent  L. 

Potest  huius  rei  luculentum  exemplum  subministrari 
in  eo  quod  in  Incarnatione  Verbi  contingit,  in  qua  scimus 
singularem  humanam  Daturam  a  Verbo  fuisse  terminatam : 
porro,  dato  quod  Verbum  singularem  hanc  humanam 
naturam,  quam  sibi  in  unitatem  personae  copulavit,  di- 
mitteret,  si  postea  iterum  fieri  vellet  idem  numero  homo 
ac  antea  erat,  resumere  deberet  illammet  humanam  na- 
turam  cui  antea  hypostatice  coniunctum  fuerat,  non  autem 
aliam,  ex  eo  quod  natura  illa  prior  maiorem  identitatem 
habet  ad  illud  quod  ex  ea  et  Verbo  fuerat  efformatum, 
quam  alia  quaecumque  natura. 

1*7.  —  Solvuntur  difficultates.  —  Differentia  in  forma 
facit  differentiam  in  numero.  Atque  cineres,  ut  fiant  cor- 
pus  humanum,  debent  prius  informari  forma  mixtionis, 
quae  differt  ab  anima  rationali.  Ergo  non  resurget  idem 
numero  corpus. 

Resp.  Dist.  mai.:s\  agitur  de  forma  substantiali,  conc;  si 
de  forma  accidentali,  nego.  Dist.  min.:  cineres  debent  prius 
informari  forma  substantiali,  nego;  accidentali,  conc.  Nego 
conseq.  et  conseq.  —  Pretium  operae  hic  est  verba  referre 
quibus  S.  Thomas  hanc  solvit  difflcultatem.  Sicut  qualitas 
simplex,  ait  -,  non  est  forma  substantialis  elementi,  sed 
accidens  proprium  eius  et  dispositio,  per  quam  materia 
efficitur  propria  tali  formae;  ita  forma  mixtionis,  quae 
est  qualitas  resultans  ex  qualitatibus  simplicibus  ad  me- 
dium  venientibus,  non  est  forma  substantialis  corporis 
mixti,  sed  est  accidens  proprium  et  dispositio  per  quam 
materia  fit  necessaria  ad  formam.  Corpus  autem  huma- 
num  praeter  hanc  formam  mixtionis  non  habet  aliquam 
formam  substantialem  nisi  animam  rationalem,  quia  si 
haberet  aliam  formam  substantialem  priorem,  illa  daret 

1.  Ad  3m.  —   2.  Ad  4m,  ad    litt. 

ei  substantiale  esse,  et  sic  per  eam  constitueretur  in  ge- 
nere  substantiae,  unde  anima  iam  adveniret  corpori  con- 
stituto  in  genere  substantiae;  et  sic  comparatio  animae 
ad  corpus  esset  sicut  comparatio  formarum  artificialium 
ad  suas  materias,  quantum  ad  hoc  quod  constituuntur  in 
genere  substantiae  per  suam  materiam :  unde  coniunctio 
animae  ad  corpus  esset  accidentalis;  quod  est  erroneum  l. 

18.  —  Corollarium.  —  Ex  hac  doctrina  sequitur  eum- 
dem  fore  numero  hominem  qui  resurget,  iuxta  illud  Iob  2 : 
Quem  visurus  sum  ego  ipse  et  non  alius,  ubi  loquitur 
de  visione  post  resurrectionem ;  quo  etiam  facit  illud  S.  Au- 
gustini  dicentis8:  quod  resurgere  nihil  est  aliud  quam 
reviviscere.  Revera,  ubi  est  eadem  numero  anima,  idern 
numero  corpus  atque  idem  esse  utriusque,  necesse  est 
esse  eumdem  numero  hominem.  Atqui  in  resurrectione 
eadem  sunt  numero  anima,  corpus,  atque  esse  quod  anima 
tunc  corpori  communicat.  —  Sed  nec  aliter  fas  est  resur- 
rectionem  concipere,  quae  ad  hoc  ponitur,  ut  homo  finem 
ultimum,  propter  quem  factus  est,  consequatur,  quod  in 
hac  vita  fieri  non  potest,  nec  iu  vita  animae  separatae. 
Atqui  necesse  est  illud  idem  numero  ad  finem  pervenire, 
quod  propter  fidem  est  factum,  ne  in  vanum  esse  factum 
videatur,  quod  quidem  fit  quando  idem  numero  homo  est 
qui  resurgit 4. 

Quocirca,  interruptio  nulla  facta  est  in  esse  substan- 
tiali  hominis,  ut  non  possit  idem  numero  redire  homo 
propter  interruptionem  essendi,  sicut  accidit  in  aliis  re- 
bus  corruptis,  quarum  esse  omnino  interrumpitur,  forma 
non  remanente,  materia  autem  sub  alio  esse  existente: 
unde  impossibilis  foret,  etiam  de  potentia  Dei  absoluta, 
resurrectio  eiusdem  bruti  cuiuscumque  5.  Quia  autem  ani- 


3.  Cf.  quae  scripsimus  in  op.  L'  opera  dei  sei  giokni,  Vol.  II, 
C.  III,  xx.  19,  pag.  113.  —  1.  XIX,  27.  —  2.  L.  VIII,  de  Trin.,  c.  5.  — 
3.  8.,  Quaest.  LXXIX,  art.  2.  —  4.  Ad  lm. 

ma  rationalis,  simul  est  virtualiter  sensitiva,  ideo  vim 
habebit  in  resurrectione  rursus  influendi  corpori  eosdem 
sensus  quos  illud  antea  habebat 4. 

19.  —  Solvuntur  tacitae  difficultates.  —  Nec  obstat 
novitas  coniunctionis  animae  ad  corpus:  haec  enim,  sive 
spectetur  tanquam  relatio,  sive  tanquam  relationis  fun- 
damentum,  est  aliquid  accidentale,  ad  rationem  huius  hu- 
manitatis  non  magis  pertinens  quam  generatio  vel  crea- 
tio:  unde  resurgentis  identitatem  minime  destruit:  actio 
enim  et  passio,  ex  quibus  erat  humanitas,  non  sunt  de 
essentia  humanitatis,  et  similiter  relatio  quae  humanita- 
tem  concomitatur  2. 

Nec  etiam  obstat  quod  statua,  si  ex  eodem  aere  refi- 
ciatur,  non  eriteadem  numero;  ergo  multo  minus  si  homo 
ex  eisdem  pulveribus  reficiatur,  erit  idem  homo  numero: 
—  non  enim  idem  iudicium  faciendum  est  de  statua  et 
de  homine,  cum  statua  sit  artificiale  quoddam,  non  autem 
homo.  Equidem,  statua  ponitur  in  genere  substantiae  ra- 
tione  suae  materiae,  et  hoc  modo  considerata,  eadem  est 
numero  statua  quae  ex  eadem  materia  reparatur;  at  se- 
cundum  quod  est  artificiale  quoddam,  habet  formam  ac- 
cidentalem,  quae  transit,  destructa  statua,  et  cum  repa- 
ratur,  non  redit  eadem  numero.  Forma  autem  hominis, 
scilicet  anima,  eadem  manet  post  dissolutionem  corporis, 
et  sic  idem  numero  est  homo  qui  resurget 3. 

20.  —  Scholion.  —  Denique,  quod  attinet  ad  dispo- 
sitionem  pulverum  humanorum  in  ordine  ad  varias  partes 
corporis  inde  reconstruendi,  dicendum  est,  generaliter 
loquendo,  pulveres  illos  divinitus  ordinandos  esse  ad  illas 
respective  partes,  ad  quas  antea  pertinebant.  Et  hoc  quidem 
necessario  dicitur,  si  agatur  de  partibus  essentialibus,  cum 
ablata  identitate  partium  essentialium,  auferatur  identitas 

1.  Ad  3m.  —  2.  Ad  2m.  —  3.  Ad  4«"». 

totius:  undepulveres  ad  cor  aut  cerebrum  olim  pertinentes 
secundum  identitatem  situs,  ordinabuntur  ad  has  partes 
reconstruendas ;  non  autem  ita  res  necessario  praedicanda 
est,  si  agatur  de  partibus  accidentalibus,  ut  sunt  capilli 
et  ungues,  in  quibus  proinde  non  est  necesse  ut  servetur 
idem  situs,  licet  probabiliter  dici  possit,  in  his  etiam  situs 
identitatem  observari  d. 

Articulus  V.  —  Utrum  humana  corpora 
resurgent  integra. 

1.  —  Ratio  articuli.  —  Cum  integritas  respiciat  par- 
tes  ex  quibus  res  aliqua  composita  conflatur,  hinc  prae- 
sens  quaestio  in  hoc  dubium  resolvitur,  utrum  corpori 
humano,  in  resurrectione,  omnes  partes  quae  ipsi  uti  tali 
competunt,  sint  redonandae.  Partium  vero,  quae  sunt  in 
humano  corpore,  aliae  sunt  de  prima  intentione  naturae, 
quae  videlicet  ad  operationes  animae  exequendas  ordi- 
nantur,  quales  sunt  cerebrum,  cor,  hepar,  manus  et  pe- 
des;  aliae  autem  partes  veluti  secundariae,  ordinantur  ad 
conservationem  principalium  partium,  sicut  capilli  et  un- 
gues,  quae  quibusdam  membris  adiunguntur,  sicut  foliis 
fructus  cooperiuntur.  Rursus,  distingui  in  humano  corpore 
debent  humores  qui  illud  pervadunt  et  quibus  membrorum 
motum  explicat.  Quocirca  de  hisce  omnibus  dubitatur 
utrum  in  resurrectione  restituenda  sint. 

Praeterea,  ad  integritatem  rei  pertinet  omne  id  quod 
de  illius  veritate  fuit:  unde,  cum  corpus  humanum  hinc 
quidem  in  hac  vita,  per  nutrimentum,  nova  iugiter  per- 
cipiat  incrementa,  illinc  vero,  post  mortem,  ita  corrum- 
patur,  ut  possit  etiam  fieri  aliorum  hominum  cibus,  hinc 
secundo  loco  haud  facilis  quaestio  solvenda  erit,  utrum 
totum  id  quod  fuit  in  corpore  de  veritate  humanae  na- 
turae,  sit  in  ipso  resurrecturum. 

1.  Ibid.,  art.  3. 

2.  —  PROP.  I.  —  Corpus  humanum  resurget  cum 
omnibus  membris  suis. 

3.  —  Verba  Catechismi  Romani.  —  Veritatem  hanc, 
quae  solemni  huic  principio  innititur  * :  Dei  perfecta  sunt 
opera,  ita  declarat  Catechismus  Romanus 2 :  Neque  corpus 
tantum  resurget,  sed  quidquid  ad  illius  naturae  veri- 
tatem,  atque  ad  hominis  decus  et  ornamentum  pertinet, 
restituendum  est...  Qui  enim  vel  ab  ipso  ortu  oculis 
capti  sunt,  vel  ad  aliquem  morbum  lumina  amiserunt, 
claudi  atque  omnino  manci,  et  quibusvis  membris  de- 
biles,  integro  ac  perfecto  corpore  resurgent ;  aliter  enim 
animae  desiderio,  quae  ad  corporis  coniunctionem  pro- 
pensa  est,  minime  satisfactum  esset,  cuius  tamen  cu- 
piditatem  in  resurrectione  explendam  esse,  sine  dubi- 
tatione  credimus. 

4.  —  S.  Augustini  auctoritas.  —  Huic  rei  aperte 
suffragatur  S.  Augustini  auctoritas  dicentis  3 :  Absit,  ut  ad 
resuscitanda  corpora  vitaeque  reddenda,  non  possit 
omnipotentia  Creatoris  omnia  revocare,  quae  vel  be- 
stiae  vel  ignis  absumpsit,  vel  in  pulverem  cineremve 
collapsum,  vel  in  humorem  solutum,  vel  in  auras  est 
exhalatum.  Absit  ut  sinus  ullus  secretumque  naturae 
ita  recipiat  aliquid  subtractum  sensibus  nostris,  ut 
omnium  Creatoris  aut  lateat  cognitionem,  aut  effu- 
giat  potestatem...  Restituetur  ergo  et  quidquid  de  cor- 
poribus  vivis,  vel  post  mortem  de  cadaveribus  periit 4. 

5.  —  Ratio  theol.  —  Anima  se  habet  ad  corpus  non 
solum  in  habitudine    formae  et  finis,  sed    etiam  in  habi- 

1.  Deut,  XXXII,  4.  —  2.  P.  I,  De  Undeo.  art.,  n.  9.  -  3.  L.  XXII, 
de  Civ.  Dei,  oo.  20,  21.  t.  VII,  coll.  683-684.  —  4.  Legendus  est  S.  Au- 
gustinus,  qui  per  plura  oapita  in  oitato  libro  argumentum  de  modo  re- 
eurreotionis  mortuorum  profunde  simul  et  catholice  pertractat.  Cf.  etiam 
Enchir.,  co.  86-90.  Vide  quoque  S.  Hieronym.,  in  Libro  ad  Pammachium, 
de  erroribus  Ioannis  Hierosolym.,  n.  33,  t.  II  ool.  440. 

tudine  causae  efflcientis;  unde  ad  illud  comparatur  sicut 
ars  ad  artificiatum;  ideoque  quidquid  in  partibus  corpo- 
ris  apparet,  totum  originaliter  atque  implicite  in  anima 
continetur.  Ergo  homo  perfectus  esse  nequit,  nisi  corpus 
animae  ad  plenum  proportionaliter  respondeat.  Atqui 
corpus  non  resurget  nisi  in  ordine  ad  animam  rationa- 
lem:  aliunde  ad  ultimam  hominis  perfectionem  resurget. 
Igitur  necesse  est  illud  perfecte  resurgere,  seu  cum  omni- 
bus  membris  suis  * :  illis  quoque  non  exclusis,  quorum  usus 
in  altera  vita  non  amplius  in  actum  prodibit,  ut  sunt 
membra  generationi  inserventia,  ex  quibus  osteudetur, 
absque  ulla  offeusione,  virtus  potentiarum  animae  in  in- 
strumentis  corporis.  Non  enim  libido  ibi  erit,  ait  S.  Au- 
gustinus  2,  quae  confusionis  est  causa:  nam  prius  quam 
peccassent  (primi  parentes),  nudi  erant,  et  non  confun- 
debantur  vir  et  femina.  Corporibus  ergo  illis  vitia  de- 
trahentur,  natura  servabitur.  Igitur,  criterium  esto: 
in  resurrectione  homini  restituetur  quidquid  ad  illius 
perfectionem,  sive  consideretur  ut  animae  instrumentum, 
sive  ut  illius  proprium  templum,  pertineat. 

€>.  —  Scholion.  I.  —  Quae  cum  ita  sint,  nullimode  du- 
bitari  potest  quominus  homini  capilli  et  ungues  reetituan- 
tur,  cum  etiam  Dominus  expresse  dixerit3:  Capillus  de 
capite  vestro  non  peribit.  Re  quidem  vera,  etsi  partes 
huiusmodi  prima  facie  superfluae  videantur,  tamen  datae 
sunt  homini  in  ornamentum  et  ad  aliarum  partium  con- 
servationem,  eo  modo  quo  ars  militaris  vagina,  ad  gladii 
conservationem,  utitur:  ergo,  cum  homo  resurrecturus  sit 
in  omni  perfectione  suae  naturae,  necesse  est  ut  capilli 
et  ungues  resurgant  in  ipso  4,  cum  aliunde  et  isti  par- 
ticipent  de  vita  animae ;  nutriuntur  enim  et  augentur,  non 
secus  ac  aliae  corporis  partes  5. 

1.  S.,  Quaest.  LXXX,  art.  1.  —  2.  L.  XXII,  de  Civ.  Dei,  c.  17.  t.  VII, 

col.  679.  —  3.  Luc,  XXI,  18.  -    4.  S.,  Quaest.  LXXX,  art.  2.  —  5.  Ad  3*. 

• 

*?.  —  Solvitur  tacita  difficultas.  —  Ad  hoc  corpus 
resurget,  ut  praemietur  de  opere  quod  anima  per  ipsum 
gessit.  Sed  membrum  propter  furtum  amputatum  furi, 
qui  postea  poenitentiam  egit  et  salvatur,  non  potest  in 
resurrectione  remunerari:  nec  de  bono,  quia  ad  hoc  co- 
operatum  non  est,  nec  de  malo,  quia  poena  membri  in  poe- 
nam  hominis  redundaret.  Ergo  non  omnia  membra  resur- 
gent  cum  homine. 

Respondet  S.  Thomas  £,  quod  actus  quibus  meremur, 
non  sunt,  proprie  loquendo,  manus  vel  pedis,  sed  totius 
hominis,  sicut  et  operatio  artis  non  attribuitur  instru- 
mento,  sed  artifici:  quamvis  ergo  memb?*um  quod 
ante  poenitentiam  est  mutilatum,  non  sit  cooperatum 
homini  in  statu  illo  quo  gloriam  promeretur,  tamen 
ipse  homo  meretur  ut  totus  praemietur,  qui  ex  toto 
quod  habet  Deo  servit.  Huc  quoque  pertinet  illud  Cate- 
chismi  Romani 2  dicentis,  impiorum  etiam  corpora  muti- 
lata  resurrectura  fore  integra;  quae  quidem  restitutio, 
non  ad  eorum  felicitatem,  sed  calamitatem  ac  miseriam 
est  redundatura:  cum  merita  non  ipsis  membris,  sed 
personae,  cuius  corpori  coniuncta  sunt,  adscribantur. 

8.  —  Scholion  II.  —  Pariter  compertum  unicuique  esse 
debet  humores  illos,  qui  ad  perfoctionem  atque  veritatem 
humanae  natnrae  pertinent,  et  quibus  virtus  naturalis 
corporis  ostenditur  et  explicatur,  in  resurrectione  esse 
integraliter  restituendos.  Licet  enim  humores  non  eodem 
modo  perficiantur  ab  anima  rationali  sicut  partes  prin- 
cipales,  ad  eam  tamen  quodammodo  pertinent,  quemad- 
modum  videmus  partes  universi  a  Deo  perfectiones  con- 
sequi,  non  aequaliter,  sed  unamquamque  secundum  mo- 
dum  suum.  Ergo  sicut  in  Christo,  qui  typus  est  nostrae 
resurrectionis,  integraliter  absque  omni  diminutione  fue- 
runt  non  solum   vera   caro  et  vera    ossa,  sed  etiam  hu- 

1.  Ibid.,  art.  1,  ad  3™- 2.   P.  I,  art.  XI,  n.  11. 

mores  pertinentes  ad  integritatem  humanae  naturae  in 
illo  novo  statu,  ita  etiam  in  nobis  erunt. 

Dicimus  humores  pertinentes  ad  integritatem  hu- 
manae  naturae  in  illo  novo  statu:  nam  humores  illi 
qui  consistunt  in  recedendo  a  perfectione  individui  et 
suat  in  via  corruptionis  atque  a  natura  abiiciuntur,  ut 
sudor,  sanies  et  huiusmodi,  profecto  in  resurrectione  non 
resumentur;  sicut  nec  humores  qui  a  natura  ordinantur 
ad  conservationem  speciei,  sive  per  actum  potentiae  ge- 
nerativae,  ut  semen,  sive  per  actum  nutritivae  potentiae, 
ut  lac,  cum  homine  resurgent,  cum  non  sint  de  perfectione 
hominis  in  illo  novo  statu.  Pariter  non  resurget  substantia 
illa,  quae  ex  cibo  in  stomacho  decoquitur,  et  est  in  via 
transeundi  ad  formam  carnis,  quae  chylus  dicitur,  cum 
post  resurrectionem  singulae  partes  corporis  in  suis  for- 
mis  sint  constabiliendae. 

At  certissime  resurgent  humores  illi  quos  natura  or- 
dinavit  ad  membra  quae  ex  eis  vegetantur,  et  habent  ali- 
quas  formas  determinatas  sicut  et  aliae  partes  corporis, 
inter  quos  eminet  sanguis,  quem  Christum  resumpsisse 
in  sua  resurrectione  certissimum  est,  alias  nunc  vinum 
non  transubstantiaretur  in  Sanguinem  eius  in  sacramento 
altaris  4. 

9.  —  PROP.  II.  —  Totum  id  quod  fuit  in  corpore 
de  veritate  humanae  naturae,  considerata  totalitate 
speciei,  resurget  in  ipso. 

10.  —  Declaratur  prop.  —  Ad  quod  intelligendum, 
sciendum  est,  aliquid  dici  esse  de  veritate  humanae  na- 
turae,    quod   ad   illius   esse   proprie   pertinet  et  hoc  est 

1.  Art.  3.  Cf.  3,  Quaest.  LIV,  art.  2.  De  diversis  corporis  partibus, 
neonon  de  humorum  distinctione  per  respeotum  ad  animam,  fuse  egi- 
mus  in  op.  L'opera  dei  sei  giorni,  P.  II,  c.  IV,  nn.  13.  seqq.  Faoile 
poterit  unusquisque,  ex  priucipiis  hio  statutis,  deducere  quinam  ex  illis 
humoribus  resurrecturi  sint. 

quod  participat  formam  humanae  naturae:  sicut  verum 
aurum  dicitur  quod  habet  veram  formam  auri,  ex  qua 
est  esse  proprium  auri.  Porro  considerandum  est  quod 
caro  humana,  si  consideretur  secundum  speciem,  id  est 
secundum  id  quod  est  formale  in  ipsa,  semper  manet  ea- 
dem,  quia  semper  manet  natura  carnis  et  dispositio  natu- 
ralis  ipsius;  sed  si  consideretur  caro  secundum  materiam, 
sic  non  manet,  sed  paulatim  consumitur  et  restauratur, 
sicut  patet  in  igne  fornacis,  cuius  forma  manet,  sed  ma- 
teria  paulatim  consumitur  et  alia  in  locum  eius  substi- 
tuitur 4.  —  Aliud  opportunum  exemplum  subministratur  in 
multitudine  civitatis,  cum  singulis  subtractis  a  multitu- 
dine  per  mortem,  alii  in  loco  eorum  succedunt;  unde 
partes  multitudinis  fluunt  et  refluunt  materialiter,  sed 
formaliter  manent:  quia  ad  eadem  offlcia  et  ad  eosdem 
ordines  substituuntur  alii,  a  quibus  subtrahebantur  prio- 
res;  unde  respublica  una  numero  remanere  dicitur. 

Porro,  idipsum  dicendum  est  de  humano  corpore,  in 
quo  ex  nutrimento  restauratur  id  quod  per  naturalem 
calorem  consumitur;  ideoque,  sicut  paulatim  combusto 
uno  ligno,  aliud  substituitur,  et  sic  deinceps,  semper  ma- 
nente  eodem  numero  igne,  ita  idem  numero  per  totam 
vitam  manet  homo,  licet  aliquid  semper  ei  ex  alimento  de 
novo  reparetur  2;  unde  S.  Augustinus  dicit3:  Alimenta 
carnis  corrupta,  id  est  amittentia  formam  suam,  in 
membrorum  fabricam  migrant,  in  quantum  alimentum 
vere  accipit  speciem  carnis  et  ossis  et  huiusmodi  par- 
tium,  seu  vere  convertitur  in  veritatem  naturae  huma- 
nae;  ita  quod  corpus  humanum  et  partes  eius  semper 
maneant  quantum  ad  id  quod  est  speciei  in  eis,  sed  fluant 
et  refluant   quantum  ad  id  quod  est  materiae. 

Quae  cum  ita  sint,  intentio  praesentis  propositionis 
est  ut  ostendatur,  non  quidem  quod   totum  id  quod  fuit 


1.  1,  Quaest.  CXIX,  art.  1,  ad  2m.   .-  2.  Ibid.,  ad  5™.  —  S.  In  lib. 
de  vera  Relig.,  c.  40,   n.  74,  t.  I,  eol.  774. 

de  veritate  humanae  naturae  in  corpore  humano  per  to- 
tam  eius  vitam  resurget  in  ipso,  secus  oporteret  ut  cor- 
pus  resurgens  foret  densissimum  vel  immoderatae  quan- 
titatis,  sed  quod  illudmet  resurget  quod  tempore  mortis 
de  veritate  humanae  naturae  habuit.  Materia  enim,  ex 
qua  conflatur  corpus  humanum,  non  habet  ordinem  ad 
animam  rationalem,  et  consequenter  ad  resurrectionem, 
nisi  in  quantum  ultimo  invenitur  ab  ea  informata. 

11.  —  Prob.  prop.  —  Quidquid  fuit  de  veritate  hu- 
manae  naturae,  fuit  perfectum  anima  rationali:  totum 
enim  quod  est  sub  forma  carnis  et  ossis  eadem  ratione 
perficitur  anima  rationali  et  ideo  pertinet  ad  veritatem 
humanae  naturae,  quia  non  distinguendum  est  aliquid 
materiale  signatum  permanens  in  homine  toto  tempore 
vitae  eius,  quod  primo  et  per  se  pertineat  ad  veritatem 
humanae  naturae,  et  aliquid  fluens  et  refluens,  quod  so- 
mm  propter  perfectionem  quantitatis,  non  autem  pro- 
pter  primum  esse  speciei  ad  humanam  naturam  pertineat. 
Atqui  ex  hoc  habet  corpus  humanum  ordinem  ad  resur- 
rectionem,  quod  fuit  anima  rationali  perfectum.  Ergo 
totum  quod  est  in  homine  resurget,  considerata  totalitate 
speciei  quae  attenditur  secundum  quantitatem,  figuram, 
situm  et  ordinem  partium:  non  autem  resurget  totum, 
considerata  totalitate  materiae. 

Praeterea,  si  a  corpore  hominis  subtrahatur  aliquid  quod 
est  de  veritate  humanae  naturae  in  ipso,  non  erit  corpus 
hominis  perfectum.  Atqui  omnis  imperfectio  hominis  tol- 
letur  in  resurrectione,  praecipue  ab  electis,  quibus  promis- 
sum  est l  quod  capillus  de  capite  eorum  non  peribit 2.  — 
Attamen,  hic  quoque  moderata  quantitas  attendenda  erit, 
determinanda  secundum  iudicium  divinae  providentiae,  ut 
advertit   S.  Augustinus3:    Quapropter,    si  capilli  toties 


1.  Luc,    XXI,    18.  —   2.  8.,  Quaest.    LXX,    art.    4.    sed    eontra. 
3.  L.  XXII,  de  Civ.  Dei,  <\  19.  t.  VII,  eol.  681. 

tonsi  unguesve  desecti  ad  loca  sua  deformiter  redeunt, 
non  redibunt;  nec  tamen.  cuique  resurgenti  peribunt, 
quia  in  eamdem  carnem,  ut  quemcumque  ibi  locum 
teneant,  servata  partium  congruentia,  materiae  mu- 
tabilitate  vertentur :  quibus  verbis  significatur  defectum 
aliarum  partium  posse  ex  superfluitatibus  capillorum  re- 
parari  l. 

12.  —  Solvuntur  difficultates.  —  I.  Costa  Adae  fuit  de 
veritate  naturae  humanae  in  ipso,  sicut  et  -costa  nostra 
in  nobis.  Atqui  costa  Adae  non  resurget  in  eo,  sed  in 
Eva,  alias  Eva  non  resurgeret,  cum  de  costa  illa  formata 
fuerit.  Ergo  non  resurget  in  homine  quidquid  fuit  in  eo 
de  veritate  humanae  naturae. 

Resp.  Costa  illa  protoparentis  Adae  non  resurget  in 
ipso  sed  in  Eva,  cum  in  Adam  non  fuerit  de  perfectione 
iodividui,  sed  ordinata  ad  Evae  formationem  et  ad  speciei 
multiplicationem,  eo  modo  quo  semen  non  ordinatur  ad 
generantem,  sed  ad  genitum;  unde  non  resurget  in  ge- 
nerante,  sed  in  genito  2. 

II.  Homo,  quandoque  in  cibum  sumit  carnes  bovis  vel 
aliorum  animalium.  Atqui  cibus  convertitur  in  veritatem 
humanae  naturae.  Ergo  si  resurgere  debeat  quidquid  de 
veritate  humanae  naturae  fuerit,  sequetur  quod  etiam 
caro  bovis  vel  aliorum  animalium  sit  resurrectura,  quod 
est  inconveniens. 

Resp.  Res  naturalis  non  est  id  quod  est,  ex  sua  ma- 
teria,  sed  ex  sua  forma :  unde  quamvis  illud  materiae, 
quod  quandoque  fuit  sub  forma  carnis  bovinae,  resurgat 
in  homine  sub  forma  carnis  humanae,  non  tamen  inde 
sequitur  quod  resurgat  formaliter  caro  bovis,  sed  resurgit 
caro  hominis :  alias  posset  concludi  quod  resurget  limus 
de  quo  formatum  est  corpus  Adae  3. 

1.  8.,    Quaest,    L.   XXX,  art.  5,  ad   lm.  —  2.  Ad  2™.  —  3.  Ad  l^. 

13.  —  Quaestio  I.  —  ln  quonam  resurget  caro  quae 
ab  alio  homine  fuerit  comesta? 

Resp.  Cum  non  sit  necesse  quod  quidquid  fuerit  in  ho- 
mine  materialiter,  resurgat  in  eo,  et  aliunde,  si  quid 
desit,  suppleri  possit  per  divinam  omnipotentiam,  hinc 
dicendum  est  quod  caro  in  illo  resurget,  in  quo  magis 
accessit  ad  perfectam  participationem  virtutis  speciei ; 
et  si  aequaliter  in  utroque  accesserit,  resurget  in  illo  in 
quo  primo  fuit  perfecta  anima  rationali,  quia  in  illo 
primo  habuit  ordinem  ad  resurrectionem  ex  coniunctione 
ad  animam  rationalem  illius  hominis ;  ideoque  si  in  car- 
nibus  comestis  fuit  aliqua  superfluitas  quae  non  pertine- 
ret  ad  veritatem  humanae  naturae  in  primo,  resurgere 
poterit  in  secundo.  In  secundo  igitur,  loco  illius  quod  in 
ipso  non  resurget,  sumetur  aliquid  de  eo  quod  ex  aliis 
cibis  in  eius  carnem  conversum  est  l. 

1  _.  —  Quaestio  II.  —  Quid,  si  quis  nullo  unquam 
cibo  pastus  fuerit,  nisi  carnibus  humanis  ? 

Resp.  Huismodi  resurget  in  eo  quod  a  generantibus 
traxit  2;  et  divina  virtute  aliunde  supplebitur  quantum 
indigebitur  ad  perfectionem  quantitatis,  eo  modo  quo  di- 
vina  virtus  supplet  in  illis  qui  ante  perfectam  aetatem 
decedunt.  Nec  per  hoc,  addit  S.  Thomas  3,  aliquid  prae- 
iudicatur  identitati  in  numero,  sicut  nec  praeiudicatur 
per  hoc  quod  partes  secundum  materiam  fluunt  et  re- 
fluunt. 

15.  —  Solvuntur  difficultates.  — *  I.  De  veritate  hu- 
manae  naturae  maxime  videtur  esse  illud  quod  a  paren- 
tibus  trahitur.  Sed  si  quis  non  comedens  nisi  carnes  hu- 
manas,  filium  generet,  oportet  quod  illucl  quod  filius  a 
parente  trahit   sit  de  carnibus   aliorum   hominum,  quas 

1.  S.,  Quaest.  LXXX,  art.  4,  ad  3™.  _  2.  L.  IV,  Contra  Gent.,  o. 
81.   —  3.  S.,  Quaest.  LXXX,  art.  4,  ad  3m. 

pater  suus  comedit,  cum  semen  sit  de  superfluo  alimenti. 
Illud  ergo,  quod  est  de  veritate  humanae  naturae  in  puero 
isto,  fuit  etiam  de  veritate  humanae  naturae  in  aliis  ho- 
minibus,  quorum  pater  carnes  comedit  l. 

Respondet  S.  Thomas  2,  non  esse  possibile  quod  totum> 
quod  fuit  in  carnibus  comestis,  convertatur  in  semen, 
quia  post  multam  depurationem  cibi  pervenitur  ad 
decoctionem  seminis,  quod  est  superfluitas  ultimi  cibi. 
Illud  autem  quod  de  carnibus  comestis  in  semen  con- 
vertitur,  pertinet  magis  ad  veritatem  humanae  natu- 
rae  in  eo  qui  ex  semine  nascitur,  quam  in  illo  ex 
cuius  carnibus  semen  est  generatum:  et  ideo...  hoc 
quod  in  semen  conversum  est,  resurget  in  eo  qui  ex 
semine  nascitur :  residuum  vero  materiae  resurget  in 
(illis  ex  quorum)  carnibus  comestis  semen  est  genera- 
tu?n,  quia  videlicet  in  illis  caro  illa  primo  habuit  ordi- 
nem  ad  resurrectionem  ex  coniunctione  ad  animam  ra- 
tionalem  in  illis  hominibus.  Quantum  vero  ad  illum  qui 
ex  aliorum  carnibus  vesci  solitus  fuit,  resurget  in  eo  id 
quod  traxit  ex  parentis  semine :  reliquum  vero  divina 
virtute  supplebitur,  et  eo  modo  in  unitatem  suppositi 
trahetur,  quo  nunc  cibus  quo  vescimur. 

II.  In  embryone  nihil  videtur  esse,  quod  non  sit  de 
veritate  humanae  naturae,  quia  totum  quod  est  in  eo,  a 
parentibus  trahitur.  Porro,  potest  fingi  casus  quo  quis 
nonnisi  embryonibus  vescatur.  Cum  autem  superfluitas 
cibi  convertatur  in  semen,  oportet  quod  illud  quod  fuit 
de  veritate  humanae  naturae  in  embryonibus,  sit  etiam 
de  veritate  humanae  naturae  in  puero  qui  ex  tali  semine 
generatur:  ergo  non  videtur  in  quonam  illud  resurget  : 
videlicet,  utrum  in  illo  puero,  an  in  embryonibus. 

1.  Casus  est :  Titius,  anthropophaga,  solis  oarnibus  humanis  vesoi 
solitus  fuit.  Ergo  oportet  ut  earo  Sempronii,  filii  eius,  fuerit  de  veritate 
humanae  naturae  eorum  quorum  oarnes  Titius  oomedit :  unde  oum  non 
possit  idem  resurgere  in  duobus,  non  videtur  ouiusnam  oorpus,  ex 
Sempronii  oineribus,  resurreoturum  sit.  —  2.  Ad  4m. 

Resp.  Imprimis  sciendum  est,  embryonem  inde  ab 
initio  suae  formationis  ex  semine,  nutriri  et  augescere, 
et  hoc  quidem  antequam  anima  rationali  informetur  l: 
ideoque  si  quis  solis  embryonibus  vesceretur,  post  eorum 
animationem  ex  anima  rationali,  idem  dicendum  foret, 
quod  in  solutione  superioris  difficultatis  dictum  est.  Quod 
si  in  illo  semine  contineretur  aliquid  quod  fuisset  de  sub- 
stantia  seminis  in  illis  embryonibus,  hoc  resurgeret  in 
primis  et  non  in  puero  ex  illo  semine  generato :  resi- 
duum  autem  carnium  comestarum,  quod  non  est  conver- 
sum  in  semen,  constat  quod  resurgeret  in  primo,  divina 
potentia  utrique  supplente  id  quod  deest  2. 

1S.  —  Epilogus.  —  Sed  recensiti  casus  magis  sunt 
speculativi  quam  practici :  non  inutiliter  tamen  recitati 
sunt,  et  hoc  quidem  ad  laudem  et  gloriam  Dei,  ex  cuius 
infinita  bonitate  expectamus  beatam  spem  resurrectionis, 
ut  appareat  nihil  prorsus  obstare,  quominus  unusquisque 
nostrum  in  ea  carne  resurgat  quam  habuit  dum  morta- 
lem  vitam  degeret,  eo  prorsus  modo  quo  Christus  Do- 
minus  in  eadem  carne  quam  assumpserat,  resurrexit,  et 
quidem  in  ea  corporis  integritate  et  perfectione  quae 
tam  praecellenti  operi  convenit. 


Articulus  VI.  —  Utrum  omnes  resurgent 
in  vita  animali. 

1.  —  Ratio  articuli.  —  Post  expensam  doctrinam  de 
integritate  corporum  resurgentium,  sequitur  ut  de  eorum 
qualitate  agatur,  et  quidem  tum  quoad  bonos,  tum  quoad 
malos,  inspecta  animalis  vitae  conditione  in  nobis.  Vitam 
autem    animalem    hic   dicimus,  nou  quae    in  cognitione 

1.  Cf.  L'Opbua  DKl  SKI  GIORSI,  P.  II,  c.  VI,  n.  12,  p.  225.  — 
2.  A<1  5m. 

sensitiva  explicatur,  sed  quae  functiones  vitae  vegetati- 
vae  perficiat,  quae  suut  ut  homo  cibis  utatur,  augescat 
et  sibi  in  specie  similes  generet.  Constat  enim  hominem, 
in  resurrectione,  testimonio  sensuum  usurum  fore,  qui 
intellectuali  operationi  naturaliter  inserviunt :  sed  du- 
bitatur  utrum  inferioris  vitae  operationes,  quae  spiritui 
directe  non  subserviunt,  ideoque  animales  vocantur,  lo- 
cum  tunc  sint  habiturae.  Fuerunt  enim  qui  ponerent  ho- 
minem  absque  delectationibus  corporalibus  perfecte  bea- 
tum  esse  non  posse,  in  quo  plures  Epicuri  gregales  ex 
Chiliastis  et  Iudaeis  numerantur.  Maxime  autem  militat 
praesentis  articuli  doctrina  contra  Mahumeti  sequaces, 
quibus  ille,  si  fideles  perseveraverint,  sensibiles  quasque 
voluptates,  ne  grossioribus  quidem  exclusis,  repromittit  £. 

3.  —  PROP.  —  In    resurrectione    non    erunt    fun- 
ctiones  vitae  animalis. 

3.  —  Quomodo  vita  aeterna  in  Scriptura  designetur. 
—  Huc  imprimis  referri  possunt  verba  Domini  Nostri  ad 
Sadducaeos  2 :  In  resurrectione,  neque  nubent,  neque 
nubentur,  sed  erunt  sicut  angeli  Dei  in  caelo:  quae 
verba  commentans  Angelicus,  ait  3:  Ridiculum  videtur 
delectationes  quaerere  corporales,  in  quibus  nobiscum 
animalia  bruta  communicant,  ubi  expectantur  dele- 
ctationes  altissimae,  in  quibus  cum  angelis  communi- 
camus,  quae  erunt  in  Dei  visione,  quae  nobis  et  an- 
gelis  erit  communis.  Porro,  quod  de  hominibus  in  re- 
surrectione  dicitur,  quod  erunt  sicut  angeli  Dei  in  caelof 
seu,  ut  habet  S.  Lucas 4,  quod  aequales  angelis  sunt,  in- 
teiiigendum  est,  non  natura,  sed  puritate,  incorruptione, 

1.  Ab  hisce  voluptatibus,  utpote  foedissimis,  recensendis  consulto 
abstinemus ;  nec  laudare  possumus  scriptores  illos  qui,  in  illis  reci- 
tandis,  etsi  sub  latini  sermonis  velamine,  omnis  modestiae  obliti,  insi- 
pienter  indulgent.  —  2.  Matth.,  XXII,  30.  —  3.  L.  IV,  Contra  Grent., 
c.  83.  —  4.  XX,  36. 

immortalitate ;  ac  proinde  neque  cibo,  neque  nuptiis  opus 
habent,  quae  soli  corruptioni  arcendae,  et  interitui  prae- 
cavendo  institutae  sunt,  ad  speciem  conservandam,  pro- 
pagandam  et  perpetuandam  *. 

4.  —  Solvuntur  difficultates.  —  Obiicienti  Domi- 
num  Nostrum  post  resurrectionem  comedisse  2,  —  re- 
spondetur,  illam  comestionem  non  fuisse  necessitatis, 
quasi  cibis  indigeret  humana  natura  post  resurrectio- 
nem,  sed  fuisse  potestatis,  ut  ostenderet  se  veram  natu- 
ram  humanam  resumpsisse,  quam  prius  habuerat  in  statu 
illo,  quando  cum  discipulis  comederat  et  biberat.  At  huius- 
modi  ostensio  necessaria  non  erit  in  resurrectione  com- 
muni,  quia  omnibus  notus  erit;  et  ideo,  advertit  Angelicus 3, 
dicitur  Christus  dispensative  manducasse,  quia  intermisit 
hoc  quod  est  communiter  resurgentium,  scilicet  non  uti 
cibis,  ut  scilicet  veritatem  suae  humanitatis  comprobaret; 
unde  cibus  ille  non  fuit  conversus  in  carnem,  sed  reso- 
lutus  in  praeiacentem  materiam  4. 

5.  —  Prob.  rat  theol.  —  Duplex  in  homine  perfectio 
distingui  potest:  prima,  quae  consistit  in  integritate 
eorum  quae  ad  naturam  spectant ;  altera,  quae  repo- 
sita  est  in  perventione  ad  ultimum  finem.  Porro,  ad 
hanc  secundam  perfectionem  nequit  homo  pervenire 
nisi  per  resurrectionem :  ad  primam  vero  perfectionem 
pervenire  potest  homo,  in  statu  praesentis  vitae,  per  actio- 
nem  causarum  naturalium  ;  unde  resurrectio  propter  hanc 
perfectionem  necessaria  non  erit,  cum  ad  eam  causandam 
vel  conservandam  ordinentur  operationes  naturales  vitae 

1.  —  Tirinus,  in  h.  1.  Perperam  taraen,  ad  hoc  argumentuni  confi- 
oiendum,  recurreret  quis  ad  hunc  S.  Pauli  locum  (1  Cor.,  XV,  44) :  Se- 
minatur  corpus  animale,  surget  corpus  spiritale,  hoc  enim  ad  illam  oor- 
porum  gloriosorum  proprietatem  refertur,  quae  subtilitas  vocatur.  — 
2.  Luc,  XXIV,  43  ;  Io.,  XXI,  13.  —  3.  S.,  Quaest»  LXXXI.  art.  4,  ad  1™. 
—  4.  Contra  Gent.,  1.  IV,  c.  83. 

praesentis,  quae  sunt  actiones  vitae  animalis  in  homine, 
et  actiones  mutuae  in  elementis  et  motus  caeli :  quapro- 
pter  haec  cessabunt  in  resurrectione.  Sunt  autem  opera- 
tiones  vitae  animalis  comedere,  bibere,  dormire  et  gene- 
rare :  unde  huiusmodi  operationes  in  resurrectione  dee- 
runt1.  Deficiente  autem  sumptione  cibi,  deficiet  etiam  illa, 
quae  ad  cibi  assimilationem  ordinatur,  sanguinis  circulatio: 
remanente  vitae  materialis  explicatione,  in  organismo 
humano,  per  exclusivum  animae  influxum,  absque  ma- 
terialis  nutritionis  adminiculo.  Nec  hoc  impossibile  repu- 
tandum  est,  cum  etiam  in  Christo  Domino,  necnon  in 
pluribus  sanctis,  vitam  Deus  absque  omni  cibo,  per  lon- 
gius  tempus,  miraculose  conservaverit. 

6.  —  Confirmatur.  —  Triplicis  generis  sunt  opera- 
tiones  vitae  vegetativae,  scilicet  nutritio,  augmentum  et 
generatio :  quarum  duae  priores  ordinantur  ad  bonum 
individui,  tertia,  ad  conservationem  et  propagationem 
speciei.  Atqui,  remota  a  corporibus  resurgentium  vita 
corruptibili,  necesse  est  ut  removeatur  nutritio  seu  usus 
ciborum  qui  ad  corruptionem  propulsandam  ordinatur; 
pariter,  cum  homines  resurrecturi  sint  in  debita  corpo- 
rum  suorum  quantitate,  ut  dicemus,  non  est  cur  de  au- 
genda  eius  mole  sermo  instituatur;  denique,  fixus  erit, 
nec  augeri  poterit,  peracta  iam  resurrectione,  hominum 
numerus ;  imo  tantopere  differetur  mundi  finis,  ut  omnes 
simul,  quemadmodum  sunt  eiusdem  naturae,  ita  simul 
novam  vitam  recipiant;  unde  generatio  omnis  tunc  ces- 
sabit 2.  Ergo  desinent  tunc  omnes  operationes  vitae  proprie 
animalis :  quae  quidem  non  sunt  hominis  in  quantum  est 
homo,  et  in  quibus  non  consistit  beatitudo  corporis  hu- 
mani,  cuius  nobilitas,  sicut  in  praesenti  vita,  ex  reful- 
gentia  animae  resultat,  ita  complebitur  in  resurrectione 

1.  S.,  Quaest.  LXXXI,  art.  4  —  2.  L.  IV,  Contra  Gent.,  c.  83. 

ex  redundantia  a  ratione,  a  qua  homo  est  homo,  in 
quantun  erit  ei  subditum  l. 

*?.  —  Solvuntur  difficultates.  —  I.  Dominus  Noster 
dixit  2 :  Ego  dispono  vobis,  sicut  disposuit  mihi  Pater 
meus,  regnum;  ut  edatis  et  bibatis  super  mensam 
meam,  in  regno  meo. 

Resp.  Auctoritas  illa,  similesque  auctoritates,  quae  ci- 
borum  usum  post  resurrectionem  repromittere  videntur, 
spiritualiter  intelligendae  sunt,  quandoquidem  Sacra  Scri- 
ptura  nobis  proponit  intelligibilia  sub  similitudine  sensi- 
bilium  3.  Ceterum,  mens  Christi  hic  est,  ad  discipulorum 
contentionem  de  primatu  temporali,  ob  oculos  eorumdem 
ponere  eorum  praedestinationem  in  primos  principes 
regni  caelestis,  omnium  regi  proximos  atque  familiaris- 
simos. 

II.  Sexuum  distinctio  ad  generationem  ordinatur ;  ac 
similiter  instrumenta,  virtuti  nutritivae  inservientia,  ad 
comestionem.  Atqui  homo  cum  omnibus  huiusmodi  re- 
surget.  Ergo  utetur  actibus  virtutis  generativae  et  nu- 
tritivae. 

Resp.  Differentia  sexuum  et  membrorum  varietas  erit 
ad  humanae  naturae  perfectionem  reintegrandam  et  in 
specie  et  in  individuo :  unde  non  sequitur  quod  sint  frustra, 
quamvis  animales  operationes  desint 4. 

III.  Felicitas  beatorum  omnes  declarationes  includit. 
Atqui  in  actu  virtutis  nutritivae  et  generativae  est  magna 
delectatio.  Ergo  tales  actus,  ad  vitam  animalem  pertinen- 
tes,  aderunt  saltem  in  beatis. 

Resp.  Delectationes  corporales  non  sunt  simpliciter 
delectationes,  sed  secundum  quid,  scilicet,  in  quantum 
tollunt  certarum  operationum  fastidium,  sicut  medicinae 
adhibentur  ad  homini  sanitatem  restituendam ;  solae  au- 


1.  S.,  1.  oit.,  ad  3n».  —2.  Luc,  XXII,  29.  30.  -    3.  C.  Geiit.,  1.  IV, 
c.  83.  —    4.  Ad  2^. 

tem  delectationes  spirituales  sunt  simpliciter  delectatio- 
nes  et  propter  se  quaerendae,  ideoque  ipsae  solae  ad  bea- 
titudinem  requiruntur  l. 

8.  —  Quaestio  I.  —  Utrum  omnes  homines  resur- 
gent  in  aetate  iuvenili  ?. 

Resp.  Affirmative:  homo  enim  resurget  absque  omni 
defectu  naturae,  quia  sicut  Deus  humanam  naturam  absque 
defectu  instituit,  ita  absque  defectu  reparabit.  Duplex  au- 
tem  fingi  potest  defectus :  vel  quia  quis  nondum  ultimam 
perfectiouem  est  assecutus,  ut  patet  in  pueris ;  vel  quia 
iam  ab  ultima  perfectione  recessit,  ut  videre  est  in  se- 
nibus :  in  iuvenili  autem  aetate  homo  habet  statum  per- 
fectum,  cum  ad  eam  terminetur  motus  augmenti,  et  ab 
ea  incipiat  motus  decrementi.  Ergo  in  iuvenili  aetate  re- 
surgent  omnes,  in  qua  etiam  Adam  dicitur  formatus :  non 
quod  tot  anni  ante  eius  formationem  fuerint  numerandi, 
sed  propter  talem  corporis  conditionem  quam  primo  die 
formationis  suae  habuit  2. 

Re  quidem  vera,  si  comparetur  iuvenilis  aetas  cum 
senectute,  utique  invenietur  quod  ista  prae  illa  reveren- 
tiam  habet :  at  hoc  nou  est  propter  conditionem  corporis, 
quod  in  defectu  est,  sed  propter  sapientiam  animae,  quae 
ibi  esse  praesumitur  ex  temporis  antiquitate :  unde  in 
electis  manebit  reverentia  senectutis  propter  plenitudi- 
nem  divinae  sapientiae,  quae  in  eis  erit,  sed  non  mane- 
bit  senectutis  defectus  3.  —  Rursus,  si  iuventus  compa- 
retur  cum  aetate  puerili,  invenietur  quod  in  puero  est 
efficacior  virtus  ad  alimenti  assimilationem ;  sed  tamen 
in  iuvenibus  natura  perfectior  est  quantum  ad  terminum 
complementi  4. 

Potest  autem  confirmari  haec  veritas  verbis  S.  Pauli  5: 
Donec  occurramus  omnes...  in  virum  perfectum,  in 


1.  Ad  4m.  —  2.  Art.  1,  corp.',  et  ad  2™.  —  3.  Ad  1™.  —   4.  Ad  3". 
5.  Eph.,  IV,  13. 

mensuram  aetatis  plenitudinis  Christi:  quae  verba, 
licet  in  sensu  primario  spectent  ad  corpus  Christi  my- 
sticum,  instar  capitis  Christi  perficiendum,  in  sensu  ta- 
men  secundario  a  sacris  Doctoribus  intelliguntur  de  ae- 
tate  qua  exemplar  nostrum,  Christus  Dominus,  resurrexit, 
scilicet  triginta  circiter  trium  annorum  * :  ubi  id  quod 
dicitur,  in  virum  perfectum,  ponitur  propter  virtutem 
animi,  non  propter  sexum  virilem,  cum  unusquisque 
sexum  proprium  sit  retenturus,  ut  mox  dicetur  *, 

9.  —  Quaestio  II.  —  Utrum  omnes  resurgent  eiusdem 
staturae  ? 

Resp.  Negative;  quantitas  enim  naturalis  consequitur 
naturam  uniuscuiusque  individui.  Porro,  in  resurrectione 
non  variabitur  natura  individui,  ergo  nec  quantitas  na- 
turalis  eiusdem.  —  Revera,  non  est  eadem  ratio  de  aetate 
et  de  statura  :  primum  enim  attenditur  secundum  natu- 
ram  speciei,  quae  absque  omni  defectu  esse  debet  in  re- 
surrectione  ;  alterum  vero  attenditur  secundum  virtutem 
individui,  quae  non  est  eadem  in  omnibus.  Unumquodque 
enim  individuum  in  specie  humana  assequitur,  infra  ter- 
minos  illius  latitudinis,  aliquem  gradum  quantitatis,  ad 
quam  perducitur  in  termino  augmenti,  si  non  fuerit 
aliquis  error  in  opere  naturae,  ut  patet  in  nanis  vel  in 
monstris :  quapropter,  non  omnes  resurgent  in  eadem 
quantitate ;  sed  quilibet  resurget  in  illa  quantitate  in  qua 
fuisset  in  termino  augmenti,  si  natura  non  errasset  vel 
defecisset;  quod  autem  superest  vel  deficit  in  homine, 
resecabitur  vel  supplebitur  a  divina  Providentia  3. 

10.  —  Quaestio  III.  —  Utrum  omnes  resurgent  in 
sexu  virili? 

Resp.  Negative:  melius  quippe  sapere  videntur,  ait 
S.  Augustinus  4,  qui  utrumque  sexum  resurrecturum 

1.  Cf.  Tirinus,  in  L.  1.  —  2.  N.  10.  —  3.  Art.  2.  —  4.  L.  XXII,  de 
Civ.  Dei,  o.  17.  t.  VII,  ool.  679. 

esse  non  dubitant.  Revera,  Deus  in  resurrectione  repa- 
rabit  id  quod  in  prima  conditione  naturae  instituit.  Atqui 
sexuum  distinctio  ad  ipsam  naturae  institutionem  pertinet: 
legimus  enim  quod  Deus  masculum  et  feminam  crea- 
vit  eos  l.  Ergo  uterque  sexus  in  resurrectione  reparabi- 
tur.  Differentia  enim  sexuum  pertinet  ad  naturam  cuius- 
cumque  individui :  ergo  sicut  debetur  diversa  quantitas 
diversis  hominibus,  ita  etiam  diversus  sexus;  et  sicut 
resurgent  homines  in  diversis  staturis,  ita  et  in  diversis 
sexibus.  —  Nec  timenda  erit  oculorum  offensio :  aberit 
enim  penitus  omnis  libido  incitans  ad  turpes  actus,  ex 
quibus  confusio  causatur.  —  Deerit  tamen  tunc  praelatio 
viri  in  mulierem  :  mulier  enim  nunc  viro  subditur  pro- 
pter  imbecillitatem  naturae,  et  quantum  ad  vigoren  animi 
et  quantum  ad  robur  corporis ;  sed  post  resurrectionem 
non  erit  differentia  in  his  secundum  diversitatem  sexuum, 
sed  magis  secundum  diversitatem  meritorum  2. 

1.  Gen.,  I,  27.  —  2.  Art.  3.  —  Soite  advertit  G.  M.  L.  Monsabre 
(Esposiz.  del  Dogma  oatt.,  nota  ad  Confer.  CI),  sedulo  debere  catho- 
lioum  hominem  abstinere  ab  illis  sic  dictis  scientificis  theoriis,  quibus 
apologistae  hodierni  plures  nisi  sunt  dogma  de  resurrectione  explioare 
et  sic  mentibus  infidelium  acceptabile  reddere,  cum  illud  potius  eorum- 
dem  infidelium  irrisioni  exponant,  qui  putantes  fidem  nostram  tam  de- 
bilibus  inniti  rationibus,  illam  despectui  habent.  Unde  et  germen  pa- 
lingenesiacum  a  Carolo  Bonnet,  et  principium  identitatis  a  Baguenault 
de  Puchese  excogitatum,  merito  reiicit,  una  cum  opinione  Durandi  et 
Oewaldi,  identitatem  hominis  in  anima  sola  reponentium. 


QUAESTIO  VIII. 

DE    CONDITIONIBUS    CORPORUM 
BEATORUM  RESURGENTIUM. 


Prologus. 

1.  —  Corpora  omnium  resurgentium  erunt  incor- 
ruptibilia.  —  Postquam  de  resurrectione  corporum  ege 
rimus,  sequitur  ut  distinctis  quaestionibus  agamus  de  eo- 
rumdem  conditionibus,  tum  in  beatis,  tum  in  damnatis. 
Hisce  tamen  praemittendum  est  id  quod  utrisque  com- 
mune  erit,  scilicet  ea  incorruptibilia,  seu  immortalia  fore; 
quam  admirabilem  naturae  restitutionem,  ait  Catechismus 
Romanus  l,  insignis  Christi  victoria  meruit,  quam  de 
morte  reportavit,  sicut  scriptum  est2:  Praecipitabit 
mortem  in  sempiternum ;  et 3 :  Ero  mors  tua,  o  mors ; 
quod  explicans  Apostolus,  ait4:  Novissima  inimica  de- 
struetur  mors;  et5:  Seminatur  in  corruptione,  resur- 
get  in  incopruptione.  Divinae  quoque  iustitiae  consen- 
taneum  est,  ut  boni  in  anima  simul  et  corpore  beata  vita 
perpetuo  fruantur,  mali  pariter  sempiternas  poenas  luant; 
unde  apud  S.  Ioannem  legimus  6 :  Mors  ultra  non  erit 7. 

2.  —  Differentia  inter  primam  hominis  formationem 
et  resurrectionem.  —  Ad  quod  plenius  intelligendum,  ad- 
vertendum  est,   animam  et  corpus   diverso  ordine   com- 

1.  P.  I,  art.  XI,  n.  12.  —  2.  Is.,  XXV,  8.  —  3.  Os.,  XIII,  14.  — 
4.  1  Cor.,  XV,  26.  —  5.  Ibid.,  42.  —  6.  Apoo.,  XXI,  4.  —  7.  Diffioultatem 
depromptam  ex  eo  quod  homo  interdum  definitur  animal  rationale  mortale, 
solvit  S.  Thomas  in  S.,  Quaest.  LXXXII,  artio.  1.  ad  1™,  advertendo 
quod  ly  mortale  non  signat  ditierentiam  essentialem,  sed  acoidentalem. 

parari  in  prima  hominis  formatione  atque  in  eiusdem 
resurrectione.  Nimirum  creatio  animae  sequitur,  in  signo 
rationis,  corporis  formationem,  quatenus  materiae  per  ge- 
nerantis  virtutem  elaboratae  Deus  animam  infundit,  unde 
anima  corporis  corruptibilitate  quodammodo  inficitur:  in 
resurrectione  vero  corpus  coaptabitur  animae  iam  prae- 
existenti,  ideoque  immortalitatem  animae  participabit. 
Ergo  prima  vita  quam  homo  per  generationem  acci- 
pit,  corruptibilis  est;  altera  vero  incorruptibilis  l.  —  Equi- 
dem  Deus  homini  innocenti  immortalitatis  necnon  im- 
passibilitatis  privilegium  contulerat,  at  hoc  fuit  condi- 
tionate,  scilicet  quoadusque  Deo  fidelis  perseveraret :  post 
resurrectionem  vero  ista  privilegia  inconditionate  resti- 
tuuntur,  quibus  alia  adduntur,  quae  communiter  dotes 
corporum  beatorum  audiunt. 

3.  —  Dotes  corporum  beatorum.  —  Supposita  igi- 
tur  resurgentis  hominis  incorruptibilitate,  iam  de  huius- 
modi  corporum  beatorum  dotibus,  quibus  tanquam  prae- 
claris  proprietatibus  refulgent,  agendum  erit.  Sunt  autem 
dotes  perfectiones  quaedam  effluentes  ab  anima  glorificata 
in  corpus,  vi  quarum  corpus  non  solum  non  resistet  vo- 
luntati  spiritus,  quod  fuit  etiam  in  corpore  Adae,  sed 
etiam  habile  reddetur  ut  perfecte  eidem  subiiciatur;  unde 
a  Catechismo  Romano  dicuntur  insignia  quaedam  et 
praeclara  ornamenta,  quibus  multo  nobiliora  futura 
sint,  quam  unquam  antea  fuerint 2;  et  habendae  sunt 
tanquam  qualitates  quaedam,  ab  anima  glorificata  in  cor- 
pus  effluentes,  quibus  mediantibus  anima  corpus  sibi  per- 
fecte  subiicit 3.  Tam  potenti  natura,  ait  S.  Augustinus4, 
Deus  fecit  animam,  ut  ex  eius  plenissima  beatitudine, 
quae  in  fine  temporum  sanctis  promittitur,  redundet 
etiam  in  inferiorem    naturam,  quod   est   corpus,  non 

1.  Contra  Gent.,  1.  IV,  c.  82.  —  2.  Catechisin.  Lvouian.,  loco  cit.  — 
3.  Cf.  Ferrariens.,  Comnient.  iu  L.  IV  Contra  Gent.,  c.  86.  —  4.  Ep. 
CXVIII    ad  Dioscor.,  c.  3,  n.  14  ;  al.  epiet.  XLV,    t.  II,  col.  334. 

beatitudo  quae  fruentis  et  intelligentis  est  propria,  sed 
plenitudo  sanitatis,  id  est,  incorruptionis  vigor.  Hu- 
iusmodi  autem  praerogativas  iubet  nos  fides  agnoscere 
in  Christi  et  Beatissimae  eius  Matris  corporibus  iam  ve- 
rificatas:  unde  utile  simul  et  iucundum  erit  ea  quae  in 
huius  disputationis  decursu  dicturi  sumus,  ad  illas  san- 
ctissimas  personas  transferre,  simulque  ex  hac  considera- 
tione  piam  flduciam  concipere,  qua  valeat  animus  ardua 
vitae  sustinere,  dicens  cum  propheta  ! :  Laetatus  sum  in 
his  quae  dicta  sunt  mihi:  In  domum  Domini  ibimus. 

-4.  —  Quot  sint  huiusmodi  dotes.  —  Quatuor  autem 
corporum    beatorum    dotes    theologi    communiter,    post 
S.  Thomam,  corporibus  gloriosis  attribuunt,  scilicet,  im 
passibilitatem,  subtilitatem,  agilitatem  et  claritatem :  quae 
hoc  distycho  comprehenduntur: 

Clari,  subtiles,  agiles,  impassibilesque : 
Omnes  quadruplici  pollebunt  dote  beati. 

Huius  vero  numeri  ratio  est,  quia  corpus  relate  ad 
animam  refertur,  primo,  ut  materia  ad  formam,  et  ex 
hoc  habetur  dos  impassibilitatis;  secundo,  ut  instrumen- 
tum  ad  agens  principale,  unde  oritur  subtilitas;  tertio,  ut 
mobile  ad  motorem,  ex  quo  sequitur  agilitas;  quarto,  ut 
artificiatum  ad  artem,  ex  quo  habetur  dos  claritatis 


Corpus 

subditur  animae 

ut 

1 

1 

1                             1. 
instrumentum             mobile 

ad                        ad 

1.  Ps.  CXXI, 

l. 

Quapropter  quatuor  hic  quaeruntur. 

Primo.  Utrum  sancti  resurgent  quoad  corpora  im- 
passibiles. 

Secundo.  Utrum    subtilitas   sit   proprietas   corporis 
glonosi. 

Tertio.  Utrum  corpora  gloriosa  sint  futura  agilia. 
Quarto.  Utrum  claritas  inerit  corporibus  gloriosis. 


Articulus  I.  —  TJtrum  sancti  resurgent 
quoad  corpora  impassibiles. 

1.  —  Quid  sit  impassibilitas.  —  Impassibilitas,  quae 
ponitur  prima  ex  proprietatibus  corporum  beatorum,  a 
Catechismo  Romano  describitur  *  munus  et  dos,  quae  ef- 
flciet  ne  molesti  aliquid  pati,  ullove  dolore  aut  incom- 
modo  affici  queant:  nihil  enim  aut  frigorum  vis,  aut 
flammae  ardor,  aut  aquarum  impetus,  obesse  eis  po- 
terit.  —  Ad  intelligendum  vero  quo  modo  hic  impassi- 
bilitas  sumitur,  sciendum  est  passionem  dupliciter  dici: 
uno  modo,  communiter,  et  sic  omnis  receptio  dicitur  pas- 
sio,  sive  illud  quod  recipitur  sit  conveniens  recipienti  et 
perfectivum  ipsius,  sive  contrarium  et  corruptivum ;  alio 
modo  proprie,  in  quantum  res  aliqua  movetur  ab  eo  quod 
sibi  secundum  suam  naturam  convenit,  sicut  aestuare  at- 
que  algere,  variisque  cruciatibus  affici.  Et  quidem  hoc  se- 
cundo  sensu  passio  hic  accipitur:  non  priori,  cum  nihil 
quod  est  perfectionis  sit  a  corporibus  beatorum  auferen- 
dum  2. 

2.  —  PROP.  I.  —  a)  Corpora  sanctorum  resurgent 
impassibilia,  P)  non  tamen  omnia  aequaliter. 

3.  —  Ostenditur  ex  Sacra  Scriptura.  —  Veritas  haec 
evidenter  eruitur  ex  pluribus   locis    Sacrae    Scripturae, 

1.  P.  I,  art.  XI,  n.  13.   —  2.  S.,  Quaest.  LXXXII,   *rt.    1. 


456  TRACTATCS    DE    NOYISSIMIS.    Q.    YIll,    A-    1. 

puta,  ubi  dicitur  l;  Seminatur  (corpus  hominis)  in  infir- 
mitate,  surget  in  virtute,  quasi  nihil  sit  fortius  corpo- 
ribus  sanctorum;  et  rursus  2:  Absterget  Deus  omnem 
lacrymam  ab  oculis  eorum  (sanctorum) :  et  mors  ultra 
non  erit,  neque  luctus,  neque  clamor,  neque  clolor  erit 
ultra:  scilicet  Deus  erga  sanctos  se  geret  ut  teneram  ma- 
trem,  quae  lacrymulas  ab  oculis  parvulorum  suorum  de- 
tergere  solet,  eisdemque  blanditur  ac  eos  peramanter  oscu- 
latur.  —  Resurgent  igitur  sanctorum  corpora,  ait  S.  Au- 
gustinus  3,  sine  ullo  vitio,  sine  ulla  deformitate,  sicut 
sine  ulla  corrwptione,  onere,  difficultate :  in  quibus  tanta 
facilitas,  quanta  felicitas  erit 4. 

-4.  —  Prob.  ia  Pars.  —  Omnis  proprie  dicta  passio 
fit  per  victoriam  agentis  super  patiens,  quatenus  agens 
trahit  patiens  ad  terminos  suos.  Impossibile  est  autem 
quod  aliquid  dominetur  supra  patiens,  nisi  in  quantum 
debilitatur  dominium  formae  propriae  supra  materiam 
patientis:  non  enim  materia  subiicitur  uni  contrariorum, 
sine  hoc  quod  tollatur  dominium  alterius  super  ipsam, 
vel  saltem  diminuatur:  forma  enim  dominatur  super  ma- 
teriam  ligando  potentiam  materiae,  et  sic  determinando 
ipsam  ad  unum.  Atqui  corpora  sanctorum,  in  resurre- 
ctione,  erunt  perfecte  subiecta  animae  rationali,  quia 
anima  erit  perfecte  subiecta  Deo:  non  quidem  mutabi- 
liter,  sicut  fuit  in  statu  innocentiae,  sed  immutabiliter 
et  permanenter.  Ergo  potentia  passiva  corporis  gioriosi 
erit  perfecte  ligata  per  victoriam  animae  supra  corpus, 
ut  nunquam  in  actum  passionis  exorbitantis  exire  possit, 
nec  aliquid  illud  removere  poterit  a  dominio  animae;  et 
propterea  nunquam  mutari  poterit  contra  dispositionem 
illam  qua  perficitur  ab  anima  et  sic  erit  impassibile  5. 


1.  1  Cor.,  XV.  43.  —  2.  Apoc.  XXI,  4.  —  3.  Enchirid.  c.  91,  t.  VI, 
col.  130.  —  4.  Cfr.  Sermo  XCIX  de  Tempore  ;  S.  Ambroe.,  in  Epist.  1 
ad  Cor..  c.  XV.  —  5.  S..  Quaes.   LXXXII,  art.  1.  ad  2m. 

5.  —  Prob.  2a  Pars.  —  Igitur.  propria  causa  impas- 
sibilitatis  corporum  gloriosorum  erit  perfectum  dominium 
quod  habebit  anima  super  corpus  proprium.  Atqui  domi- 
nium  huiusmodi  causabitur  ex  hoc  quod  ipsa  anima  frue- 
tur  Deo  immobiliter.  Ergo  in  eo  qui  perfectius  frueiur 
Deo.  erit  maior  impassibilitatis  causa,  ut  maiori  merito 
maius  praemium.  ex  hoc  quoque  capite,  respondeat:  ni- 
mirum.  eo  maius  erit,  in  resurrectione.  animae  beatae  in 
corpus  dominium.  quo  eidem  istud  plenius  in  hac  vita  ob- 
temperaverit l. 

6.  —  Solvitur  difficultas.  —  Contraria  nata  sunt  agere 
pati  ad  invicem.  Atqui  in  corporibus  sanctorum  resurgent 
elementa  sibi  invicem  contraria.  Ergo  corpora  sanctorum 
resurgent  passibilia. 

Resp.  Dist.  mai.:  quando  sibi  ipsa  relinquuntur.  conc.; 
quando    adhibentur    ab    agente   perfectae    virtntis,  nego. 

'.  min. :  tanquam  instrumenta  perfecte  subdita  animae, 
conc.;  tanquam  agentia  independentia,  nego.  Xego  conseq. 
et  conseq.  —  Quia  elementa  corporis,  in  resurrectione 
sanctorum.  animae.  tanquam  principali  agenti.  perfecte 
subdentur,  ideo  nullam  passionem  proprie  dictam  cau- 
sare  poterunt:  eo  vel  magis  quia  divvna  potentia,  ut  ait 
S.  Augustinus  2,  calet  de  ista  visibili  atque  tractabili 
tura  corporum  quibusdam  manentibus,  auferre  quas 
voluerit,  qualitates ;  sicut  ab  igne  fornacis  Chaldaeorum 
abstulit  virtutem  comburendi  quantum  ad  aliqaid,  quia 
corpora  puerorum  illaesa  servata  sunt.  sed  mansit  quan- 
tum  ad  aliquid.  quia  ignis  ille  ligna  comburebat   . 

"7.  —  Quaestio.  —  Utrum  cicatrices  vulnerum  re- 
manebunt  in  sanctis  martyribus  ? 

Respondet  S.  Thomas  4  quod  cicatrices  vulnerum  non 


1.   Art  2.  —  2.  Epist.  ad  Consentiutu,  quae  i  -• .   _    '    t.   U.   eol.  768. 

3.  Ad  3m  et  -_m.  —   4.  Ad  5^. 

erunt  in  sanctis  in  quantum  important  aliquem  defectum, 
sed  in  quantum  sunt  signa  constantissimae  virtutis  qua 
passi  sunt  pro  iustitia  et  fide,  ut  ex  hoc  et  ipsis  et  aliis 
gaudium  crescat £ :  quod  si  aliqua  martyribus  amputata 
et  ablata  sunt  membra,  haec  profecto  restituentur  in  illa 
generali  resurrectione  2. 

8.  —  PROP.  II.  —  Impassibilitas  corporum  glorio- 
sorum  non  excludet  actum  sentiendi. 

9.  —  Ostenditut  ex  Sacra  Scriptura.  —  Veritas  haec 
apparet  ex  eo  quod  pluries,  in  Sacra  Scriptura,  mentio  fit 
de  sanctorum,  post  resurrectionem,  sensationibus :  dicitur 
enim  3 :  Videbit  eum  (scilicet  Christum  ad  ultimum  iu- 
dicium  venientem)  omnis  oculus.  Similiter,  in  patria  erit 
odor,  qui  est  obiectum  odoratus,  cum  Ecclesia  cantet  quod 
odor  suavissimus  erunt  corpora  sanctorum.  Nec  deficiet 
ibi  laus  vocalis,  iuxta  illud  4 :  Exaltationes  Dei  in  gutture 
eorum;  ex  quo  rite  infertur,  auditui  non  defuturum  pro- 
prium  obiectum :  et  idem  proportionaliter  dicatur  de  actu 
aliorum  sensuum.  Denique,  nec  deerit  ibi  vis  locomotiva, 
cum  de  iustis  dicatur'5  quod  tanquam  scintillae  in  arun- 
dineto  discurrent :  porro  eadem  est  ratio  de  sensu  et  de 
motu  locali,  quibus  animatum  ab  inanimato  distinguitur. 

10.  —  Ratio.  theol.  —  Ad  intelligendum  autem  quo- 
modo  beati  sentiendi  facultatem  exercebunt,  sciendum 
est  organa  sensus  immutari  a  rebus  quae  sunt  extra  ani- 
mam,  dupliciter:  uno  modo,  immutatione  naturali,  seu 
materiali  et  physiologica,  secundum  quam  ipsa  organa  affi- 
ciuntur  eadem  qualitate  materialis  obiecti,  sicut  cum  ma- 
nus  ex  tactu  rei  calidae  calefit,  vel  ex  tactu  rei  odori- 
ferae  fit  odorifera;  alio  modo,  immutatione  spirituali,  vei 


1.  Cf.  3,  Quaest.  LIV.  art.  4.    —    2.  Cf.   S.   Augustin.  L.  XXII,    <le 
Civit.  Dei,  o.  20.  -  3.  Apoc,  I,  7.   -  4.  Ps.  CXLIX,  6.  —  5.  Sap.  III,  7. 

formali  et  intentionali,  secundum  quod  species  vel  intentio 
qualitatis  et  non  ipsamet  qualitas  recipitur  in  sensu,  quo 
modo  pupilla  recipit  speciem  albedinis,  quin  ipsamet  ef- 
ficiatur  alba.  —  Porro,  licet  in  statu  praesentis  vitae  sen- 
sus  ipse  immutetur  materialiter  ex  receptione  specierum 
seu  intentionum  sensibilium,  in  corporibus  tamen  glorio- 
sis,  ob  dotem  impassibilitatis,  non  erit  nisi  immutatio  for- 
malis  seu  spiritualis  l,  qualis  est  immutatio  aeris  per  re- 
spectum  ad  colorem,  qui  in  aere  recipitur  solum  secundum 
esse  spirituale;  et  huiusmodi  immutatio  non  trahit  cor- 
pus  extra  suam  naturalem  dispositionem,  sed  spiritualiter 
perficit 2. 

11.  —  Solvitur  difficultas.  —  Quando  anima  est  in 
actu  intenso  unius  potentiae,  remittitur  actus  alterius  po- 
tentia.  Atqui  anima,  in  beatis,  summe  erit  intenta  con- 
teinplandis  per  intellectum  divinis  operibus.  Ergo  non 
erit  in  actu  virtutis  sensitivae. 

Resp.  Dist.  mai.:  quando  obiecta  harum  potentiarum 
sunt  disparata,  conc;  quando  unum  obiectum  est  ratio 
alterius.  nego.  Conc.  min.  Nego  conseq.  et  conseq.  — 
Quia  Deus  apprehendetur  a  sanctis  per  intellectum  ut 
ratio  omnium  quae  ab  eis  aguntur,  sentiuntur  vel  quomo- 
documque  cognoscuntur,  ideo  eorum  occupatio  tum  circa 
sensibilia,  tum  circa  alia  contemplanda  quaecumque  non 
impediet  nec  remittet  divinam  contemplationem,  vel  vi- 
ceversa;  sicut  medici  considerationem  de  arte  medica 
non  impedit  aut  remittit  utcumque  observatio  coloris  vel 
pulsus  animalis  3. 

13.  —  Scholion.  —  Placet  hic  pauca  addere,  ex  S. 
Thoma  4  de  operatione  quorumdam  ex  sensibus.  —  Im- 
primis  visus  in  beatis,  post   resurrectionem,    perfectissi- 

1.  Art.  3  ;  cf.  1,  Quaest.  LXXVIII,  art.  3.  —  2.  Ad  lm  et  2m.  — 
3.  Ad  im.  _  4.  s.,  Quaestio  LXXXII,  art.  4. 

mus  erit,  in  quantum  oculi  eorum  sub  angulo  multo  minori 
videre  poterunt  quam  modo  possint,  et  consequenter  multo 
magis  a  remotis  {.  Recreabuntur  autem  adspectu  rerum 
pulcherrimarum*  et  imprimis  sacrosanctae  humanitatis 
Christi,  necnon  corporum  gloriosae  Virginis  Mariae  et 
omnium  sanctorum,  atque  splendore  totius  universi.  Nec 
ipsis  impedimento  erit  intensio  luminis  ex  dote  claritatis 
derivata:  haec  enim  non  auferet  aut  pessumdabit  propriam 
oculi  structuram,  sed  potius  perficiet,  eo  modo  quo  gratia 
et  gloria  perficiunt  naturam  2.  —  De  gustu  dicendum, 
quod  secundum  quod  est  sensus  alimenti  vel  potus,  non 
erit  in  actu;  sed  secundum  quod  est  iudicativus  saporum, 
forsan  esse  poterit,  per  immutationem  linguae  ab  aliqua 
humiditate  adiuncta'3.  —  Demum, sensus  tactus  aderit  actu 
in  beatis,  non  quidem  sic  ut  materialiter  afficiatur  ab 
obiecto  suo,  sed  spiritualiter  tantum,  sicut  fuit  in  corpore 
Adae,  quod  nec  ignis  urere  nec  gladius  scindere  po- 
tuisset,  et  tamen  horum  sensum  habuisset 4. 

Quae  cum  ita  sint,  concludendum  est  nihil  homini,  ex 
honestis  voluptatibus,  quas  operationes  sensitivae  causare 
possunt,  defuturum,  quominus  ex  hac  quoque  parte  plene 
beatus  esse  valeat,  iuxta  illud5:  Inebriabuntur  ab  uber- 
tate  domus  tuae,  et  torrente  voluptatis  tuae  pota- 
bis  eos. 


Articulus  II.  —  Utrum  subtilitas  sit  proprietas 
corporis  gloriosi. 

1.  —  Quid  sit  subtilitas.  —  Subtilitatis  nomen,  ait  An- 
gelicus,  a  virtute  penetrandi  est  assumptum.  Quod  autem 
corpus  aliquod  sit  penetrativum,  contingit  ex  paucitate 
materiae,  unde  corpora  rarefacta  subtilia  dicimus.  Quia 
autem  in  corporibus  rarefactis,  forma   magis   praedomi- 

1.   Ad  6m.  —  2.  Ad  5m.  —  3.  Ad  2"\  —  i.  Ad  1™.  -  5.  Ps.  XXXV,  8. 

natur  materiae,  ideo  transJatum  est  nomen  subtilitatis  ad 
illa  corpora  quae  optime  substaut  formae,  et  perficiuntur 
ab  ea  completissimo  modo:  quo  modo  dicimus  aurum 
vel  aliquid  huiusmodi  subtile,  quando  perfectissime  com- 
pletur  in  esse  et  virtute  suae  speciei1.  Rite  igitur  subtiii- 
tas  a  Catechismo  Romano  dicitur 2  ea  dos,  cuius  virtute 
corpus  animae  imperio  omnino  subiicietur,  eique  ser- 
viet,  et  ad  nutum  praesto  erit 3.  —  Quae  cum  ita  sint, 
patet  subtilitatem,  ut  est  dos  corporum  glorificatorum, 
in  hoc  differre  ab  impassibilitate,  quod  per  istam  corpus 
animae,  tamquam  formae  actuanti  atque  perficienti  om- 
nino  subditur;  per  illam  vero  anima  corpori,  tamquam 
spiritus  materiae,  dominatur  eique  libere  imperat. 

3.  —  PROP.  —  Beatorum  corpora,  in  resurrectione, 
dote  subtilitatis  donabuntur. 

3.  —  Auctoritas  S.  Pauli  et  Patrum.  —  Imprimis, 
veritas  haec  significata  continetur  his  verbis  S.  Pauli4: 
Seminatur  corpus  animale,  surget  corpus  spiritale, 
id  est  spiritui  simile  eiusque  imperio  totaliter  subiectum. 
Porro,  cum  ex  his  verbis  quidam  inepte  concluderent  bea- 
torum  corpora  esse  in  spiritum  convertenda,  paulinam  sen- 
tentiam  hoc  modo  S.  Augustinus  explicavit 5,  quod  corpus 
spiritui  summa  et  mirabili  obtemperandi  facilitate  sub- 
detur ; . . .   omni  molestiae  sensu,  omni  corruptibilitate 

1.  S.,  Quaest,  LXXXIir,  art.  1.  -  2.  P.  I.  Art.  XI,  n.  13.  —  3.  Non 
inutiliter  hic  addetur,  ex  eodem  Augelioo  (loo.  oit.),  quo  paeto  nomen 
subtile  ad  res  spirituales  fuerit  extensuin.  Nimirum,  quia  res  inoorporeae 
oarent  quantitate  et  materia,  ideo  nomen  subtile  ad  eas  transfertur,  nou 
solum  ratione  suae  substantiae,  sed  etiam  ratione  suae  virtutis :  sicut 
enim  subtile  dioitur  penetrativum,  quia  pertingit  usque  ad  intima  rei, 
ita  etiam  dioitur  aliquis  intelleotus  subtilis.  quia  pertingit  usque  ad  in- 
spioienda  intrinseoa  principia  et  proprietates  naturales  rei  latentes  ;  et 
similiter  aliquis  dicitur  habere  visum  subtilem,  quia  aliquid  minimum 
potest  visu  peroipere,  et  similiter  est  de  aliis  sensibus.  —  4.  1  Cor., 
XV,  44.     —  5.  L.  XIII  de  Civ,  Dei,  c.  20,  t.  VII,  col.  340.  • 

et  tarditate  detracta.  Similiter  S.  Gregorius  Magnus, 
agens  contra  Eutychium,  qui  docuerat  corpus  gioriosum 
fore  subtilius  ipso  vento  et  aere,  ait1 :  In  illa  resurrectionis 
gloria  erit  corpus  nostrum  subtile  quidem  per  effectum 
spiritualis  potentiae,  sed  palpabile  per  veritatem  na- 
turae:  unde  Redemptor  Noster  dubitantibus  de  sua  re- 
surrectione  discipulis,  palpanda  ossa  carnemque  prae- 
buit,  dicens2:  palpate  et  videte,  quia  spiritus  carnem 

ET   OSSA   NON   HABET,    SICUT   ME   VIDETIS   HABERE. 

4.  —  Prob.  rat.  theol.  —  Tanto  aliquid  perfectius  est 
in  natura,  quanto  eius  materia  perfectius  subditur  formae. 
Atqui  corpus,  in  resurrectione,  perfectissimum  erit:  cor- 
respondebit  enim,  modo  suo,  animae  quae  Deo  fruetur 
eique  perfectissime  adhaerebit  eius  bonitatem  in  summo 
participans.  Sicut  ergo  nunc  dicitur  corpus  animale,  non 
quia  sit  animal,  sed  quia  passionibus  animalibus  subiacet 
et  alimonia  indiget,  ita  corpus  resurgentis  spirituale  erit, 
non  quia  sit  spiritus  aut  aerea  quaedam  substantia,  sed 
quia  erit  omnino  subiectum  spiritui 3.  Prima  quidem  sub- 
iectio,  qua  corpus  animae  subiicitur,  est  ad  participan- 
dum  esse  specificum,  prout  ei  subiicitur  ut  materia 
formae,  et  sic  habetur  impassibilitas;  deinde  eidem  subii- 
citur  prout  anima  eo  utitur  ad  opera  vitae;  et  sic  est 
subtilitas. 

5.  —  Effectus  dotis  subtilitatis.  —  Vi  huius  dotis, 
quae  est  subtilitas,  primo  anima  nullimode  impedietur 
per  corpus,  a  perfectissima  operatione  contemplandi  di- 
vinam  essentiam,  sicut  nunc  a  consideratione  rerum  di- 
vinarum  multoties  praepeditur  per  aggravationem  cor- 
ruptibilis  corporis;  unde  concludit  S.  Augustinus4  quod 
cum  (anima)   hoc   corpus  iam  non  animale,  sed  per 


1.  L.  XIV  Moral.,  c.  29.  —  2.  Luc,   XXIV,  39.  —   3.    L.  IV  Contra 
Gent.,  o.  86.  —  4.  L.  XII  Super  Gen.  ad  litt.,  c.  35,  t.  III,  col.  323. 

futuram  commutationem  spiritale  receperit,  Angelis 
coaequata,  perfectum  habebit  naturae  suae  modum, 
obediens  et  imperans,  vivificata  et  vivificans,  tam  in- 
effabili  facilitate,  ut  sit  ei  gloriae  quod  sarcinae  fuit1. 

Praeterea,  corpus  gloriosum,  ex  virtute  subtilitatis, 
hoc  animae  couferet,  ut  illa  omnibus  sensibus,  tum  exter- 
nis,  tum  internis,  uti  valeat  eo  modo  quo  voluerit,  ser- 
vata  tamen  uniuscuiusque  sensus  propria  natura :  unde  vis 
imaginativa,  nedum  eius  dictamen  uti  nunc  praeoccupet, 
praesto  ei  erit  ad  rerum  imagines  perfecto  ordine  com- 
ponendas. 

Rursus,  licet  secundum  suam  naturam,  corpus  glorio- 
sum  futurum  sit  et  tangibile  et  palpabile,  quia  habet  a 
natura  sua  qualitates  quae  sunt  natae  immutare  tactum 
et  ulterius  quod  resistat  tangenti,  quod  importatur  in 
hoc  quod  dicitur  palpabile,  ex  eadem  tamen  subtilitatis 
dote  habebit  ut,  cum  anima  voluerit,  a  corpore  non  glo- 
rioso  palpari  aut  tangi  minime  possit.  Corpus  enim  glo- 
riosum  erit  omnino  subiectum  spiritui;  unde  in  potestate 
eius  erit  ut  secundum  illas  qualitates  immutet  alterius 
tactum  vel  non  immutet 2. 

Denique  corpus  gloriosum  poterit  videri  vel  non  videri, 
praesertim  ab  oculo  non  glorioso,  pro  suae  libito  volun- 
tatis,  et  hoc  quia  ita  erit  subiectum  spiritui,  ut,  immutatum 
manens,  possit  agere  in  visum  vel  non  agere,  et  sic 
videri  quando  vult,  et  quando  non  vult,  non  videri 3. 

€>.  —  Scholion.  —  Cum  hoc  tamen  stat,  dici  non 
posse  quod  corpus  gloriosum,  ratione  suae  subtilitatis  ha- 
beat,  quod  possit  esse  cum  alio   corpore,    sive   glorioso, 

1.  Cf.  1  2ac,  Quaest.  IV,  art.  6.  Notandum  autem,  perfeetum  ani- 
mae  in  eorpus  dominium,quant«m  attinet  ad  finem  usus  sensuum,  qui  est 
oognitio,  ad  subtilitatem  quidem  pertinere;  quantum  vero  ad  expeditum 
motum  organorum,  quem  subaudit,  pertinere  ad  agilitatem,  —  2.  S., 
Quaest.  LXXXIIl,  art.  6  Cf.  3,  Quaest.  LIV,  art.  3,  ad  2m.  —  3.  S., 
1.  c.,  art.  5,  ad  3m.  De  hae  proprietate  fusius  agetur  infra,art.  4,  n.9.  p.  473. 

sive  non,  in  eodem  loco.  —  Ad  quod  intelligendum  scien- 
dum  est  quod,  ad  salvandam  distinctionem  inter  duo  cor- 
pora,  requiritur  distinctio  eorum  materiae  secundum  quan- 
titatem  dimensivam.  Atqui  quantitatem  dimensivam  se- 
quitur  naturaliter  situs,  qui  est  ordo  partium  in  loco. 
Porro  subtilitas  non  aufert  dimensionem  a  corpore  glo- 
rioso,  quod  est  in  loco  secundum  commensurationem  pro- 
priarum  dimensionum  ad  dimensiones  loci l;  unde  subti- 
litas  non  aufert  necessitatem  distinctionis  situs  corporis 
gloriosi  a  situ  alterius  corporis;  ideoque  corpus  gloriosum 
non  habebit,  ratione  suae  subtilitatis,  quod  possitesse  simul 
cum  alio  corpore,  sive  non  glorioso,  sive  etiam  glorioso 2. 

*?.  —  Quomodo  corpus  gloriosum  possit  esse  in 
eodem  loco  cum  alio  corpore.  —  Attamen  hoc  habere 
poterit  corpus  gloriosum,  ex  operatione  virtutis  divinae, 
scilicet  per  miraculum,  ut  possit  esse  in  eodem  loco  cum 
alio  corpore  non  glorioso. 

Re  quidem  vera,  non  potest  esse  quod  duo  corpo- 
ra  remaneant  duo,  et  tamen  sint  simul,  nisi  utrumque 
conservet  suum  esse  distiuctum.  Hoc  autem  esse  distin- 
ctum  pendet,  de  lege  ordinaria,  ex  duabus  causis :  prima 
est  remota  et  essentialis,  et  est  determinata  quantitas 
dimeusiva,  quae  individuatur  intrinsece  ex  materia  sub- 
iecta ;  altera,  proxima  et  accidentalis  est,  ex  situ  partium 
quantitatis  in  loco,  secundum  quod  dimensiones  corporis 
locati  ita  correspondent  dimensionibus  loci,  ut  ab  eisdem 
dimensionibus  excludat  aliud  quodcumque  corpus.  Atqui 
Deus  potest  per  se  producere  effectus  causarum  secunda- 
rum  sine  ipsis  causis:  ergo  potest  conservare  distinctio- 
nem  suppositalem  inter  duo  corpora  sine  propriis  eorum- 
dem  dimensionibus,  quod  est  duo  vel  plura  corpora  esse 
in  eodem  loco.  Et  quidem  fide  accipimus  in  benedicto 
partu  virgineo  duo  corpora  simul  fuisse  in  eodem  loco, 

1.  S.,  I.  o.,  art.  5.  —  2.  Art.  2  et  4. 

quia  corpus  pueri  exiens  claustra  pudoris  non  fregit;  et 
similiter  legimus  in  Evangelio  £  Dominum  ad  discipulos 
intrasse  ianuis  clausis  2:  hoc  modo  igitur  corpus  gloriosum 
potest  esse  in  eodem  loco  cum  aliquo  corpore  naturali. 
At,  ut  diximus,  hoc  non  est  in  virtute  subtilitatis,  sed 
per  miraculum,  eo  modo  quo  in  sacramento  altaris  acci- 
dentia  remanent  sine  subiecto,  divina  virtute  supplente 
id  quod  illa  solent  praestare,  aut  sicut  humanum  corpus 
formatum  est  in  utero  Virginis  sine  virili  semine  3.  Prae- 
terea,  advertendum  est  quod  in  hisce  casibus,  corpus 
maius  fit  locus  corporis  minoris  ratione  illius  superficiei, 
quae  designatur  ex  contactu  terminorum  corporis  mi- 
noris  4. 

8.  —  Adnotandum.  —  Diximus  posse  corpus  gloriosum 
esse  in  eodem  loco  cum  alio  corpore  non  glorioso :  nam 
licet,  absolute  loquendo,  divina  virtute  fieri  posset  ut  etiam 
duo  corpora  gloriosa  essent  simul,  hoc  tamen  minime 
convenit  ut  eveniat,  quia  res  ista  a  nobis  non  posset  per- 
cipi,  cum  aliunde  miraculosae  interventiones,  utpote  ad 
fidei  manifestationem  ordinatae,  visibiles  esse  debeant 5. 


Articultjs  III.  —  Utrum  corpora  gloriosa 
sint  futura  agilia. 

1.  —  Erit  aliquis  motus  corporum  gloriosorum.  — 
In  primis  dubitandum  non  est  quin  corpora  gloriosa  ali- 
quando  moveantur,  cum  et  ipsum  Christi  corpus  motum 
sit  in  ascensione,  et  similiter  corpora  sanctorum,  quae  de 
terra  resurgent,  ad  caelum  empyreum  sint  ascensura.  Sed 

1.  Io.,  XX,  19.  —  2.  S.,  1.  c,  art.  3.  —  3.  Cf.  3,  Quaest.  LXXVII, 
art.  1.  —  4.  S.,  1.  c,  ad  3"1.  —  5.  Art.  4,  5.  Cur  autem  fieri  aon  possit, 
etiam  per  miraoulum»  ut  idem  corpus  sit  simul  in  diversis  loois,  expo- 
uit  S.  Thoma3,  I.  cit.,  art.  3,  ad  4m,  quod  dioi  debet  etiam  de  corpore 
gloritioato. 

ao 

etiam  postquam  caelos  conscenderint,  aliquando  movebun- 
tur  pro  suae  libito  voluntatis,  ut  etiam  hoc  modo  Dei  sa- 
pientiam  commendabilem  ostendant,  et  ut  eorum  visus 
reficiantur  pulchritudine  creaturarum  in  quibus  divinabo- 
nitas  eminenter  relucebit;  unde  dicitur 4:  Fulgebunt  iusti, 
et  tanquam  scintillae  in  arundineto  discurrent.  Nihil 
tamen  per  motum  deperibit  earum  beatitudinis  quae  con- 
sistit  in  visione  Dei,  quem  ubique  praesentem  habebunt 2. 
—  Quae  cum  ita  sint,  quaeritur  quid  futurum  sit  illud 
principium,  quo  beati  motum  illum  localem  exequentur. 

2.  —  Dos  agilitatis.  —  Porro  huiusmodi  principium 
erit  dos  agilitatis,  qua  corpus  ab  onere,  quo  nunc  pre- 
mitur,  liberabitur,  facillimeque  in  quamcumque  par- 
tem  anima  voluerit,  ita  moveri  poterit,  ut  ea  motione 
nihil  celerius  esse  queat,  ait  Gatechismus  Romanus 3.  Est 
igitur  agilitas  qualitas  supernaturalis,  ab  anima  glorifi- 
cata  in  corpus  redundans,  qua  illud  habile  redditur  ad 
obtemperandum  cuicumque  voluntatis  imperio,  tum  ad 
motum  localem,  tum  ad  sentiendum,  et  ad  omnes  alias 
operationes  animae  exequendas  4. 

3.  —  PROP.  —  Corpora  sanctorum,  in  resurrectio- 
ne,  praedita  erunt  dote  agilitatis. 

4.  —  Auctoritas  Sacrae  Scripturae  et  S.  Augustini  — 
Veritas  haec  fundatur  in  verbis  Apostoli5:  Seminatur 
(corpus)  in  infirmitate,  surget  in  virtute,  id  est  mobile 
et  vivum,  ut  explicat  Glossa  6.  —  Infirmitatem  experimur 
in  corpore,  ait  Angelicus  7,  quia  invalidum  invenitur 
ad  satisfaciendum  desiderio  animae  in  motibus  et  actio- 
nibus  quas  anima  imperat:  quae  infirmitas  totaliter 


1.  Sap.,  III,  7.  —  2.  S.,  Quaest.  LXXXIV,  art.  2.  —  3.  F.  I, 
art.  XI,  n.  13.  -  4.  S.  Thom.,  1.  oit.,  art.  1,  ad  2"'.  —  5.  1  Cor.,  XV. 
43.  —  6.  Interlin.  —  7.  L.  IV  Contra  Gent.,  o.  86. 

tunc   tolletur,  virtute  redundante  in  corpus  ex  anima 
Deo  coniuncta. 

Simile  tradit  S.  Augustinus,  cum  ait  *:  Imperabit 
Deus  homini,  animus  corpori,  tantaque  obediendi  ibi 
erit  suavitas  et  facilitas,  quanta  vivendi  regnan- 
dique  felicitas.  Hic  Pater  etiam,  ad  revincendos  philo 
sophos,  quibus  incredibile  videbatur  gravia  sanctorum 
corpora  posse  in  caelo  consistere,  cum  naturali  pon- 
dere  cadere  debeant,  primo  ad  divinam  virtutem,  quam 
illimet  inficiari  non  audebant,  confugit;  tum  utitur  simi- 
litudine  animae,  quae  membra  corporis  sui  sustentat  et 
agiliter  movet  pro  sua  voluntate,  quaeque  ad  suum  cor- 
pus  movendum  atque  portdndum  agilior  est,  cum  in 
bona  valetudine  plus  habet  molis,  quam  cum  in  peste 
vel  fame  minimum  roboris  2. 

5.  —  Prob.  rat.  theol.  —  Anima  corpori  coniungitur 
non  solum  ut  forma  materiae,  et  principale  agens  instru- 
mento,  sed  etiam  ut  motor  mobili.  Ergo  sicut  per  dotem 
impassibilitatis  corpus  animae  subiicitur  ut  formae  per- 
fecte  actuanti,  et  per  dotem  subtilitatis  ut  spiritui  do- 
minanti  et  libere  imperanti,  ita  per  dotem  agilitatis  eidem 
subditur  in  quantum  est  motor,  ut  scilicet  corpus  sit  expe- 
ditum  et  habile  ad  obediendum  spiritui  in  omnibus  mo- 
tibus  et  actionibus  animae3;  ut  sicut  natura  dat  velocio- 
ribus  animalibus  instrumenta  diversae  dispositi<5nis  in 
figura  et  quantitate,  ita  Deus  dabit  corporibus  sanctorum 
aliam  dispositionem  quam  nunc  habeant,  non  quidem  in 
figura  et  quantitate,  sed  in  proprietate  gloriae  quae  dicitur 
agilitas  4. 

6.  —  Solvitur  difficultas.  —  Omne  quod  movetur, 
movetur  propter  adeptionem  alicuius  finis.  Sed  corpora 

1.  L.  XIX  de  Civ.  Dei,  c.  2,  t.  VII,  col.  572.  —  2.  L.  XIII  de  Civ. 
Dei,  c.  18,  t.  VII,  col.  338.  —  3.  S.,  Quaest.  LXXXIV,  art,  1.  — 
4.  lbid.,  art.  4m. 

gloriosa  nulla  re  indigebunt;  nam,  ut  ait  S.  Augustinus  l, 
ibi  erit  quidquid  volet,  non  erit  quidquid  nolet.  Ergo 
corpora  sanctorum  non  movebuntur. 

Resp.  Dist.  mai.:  alicuius  finis  extrinseci,  conc.;  in- 
trinseci,  nego.  Contradist.  min. :  intrinsece,  conc. ;  extrin- 
sece,  nego.  Nego  conseq.  et  conseq.  —  Motus  localis,  secus 
ac  motus  qualitatis  et  quantitatis,  non  ponitur  propter 
aliquam  intrinsecam  rei  indigentiam,  sed  solum  propter 
aliquid  quod  est  extra,  unde  est  proprius  animalium  per- 
fectorum.  Nihil  autem  prohibet  aliquid  deesse  eorum 
quae  sunt  extra,  in  corporibus  beatis:  nam  dum  corpus 
est  in  uno  loco,  est  in  potentia  ad  alium  locum,  quia  non 
potest  esse  actu  in  pluribus  locis  simul,  hoc  enim  solius 
Dei  est:  et  similiter  non  potest  corpus  gloriosum  mani- 
festare,  per  experimentum,  virtutem  motivam  in  seipso, 
nisi  actu  moveatur,  cum  non  sit  ipsum  suum  moveri: 
et  ideo  nihil  prohibet  adesse  defectum  istum  in  corporibus 
beatorum,  qui  quidem  defectus  non  repugnat  perfectioni 
gloriae,  sicut  nec  defectus  quod  creatura  est  ex  nihilo  2. 

*7.  —  Scholion.  —  At  non  est  putandum  corpora  glo- 
riosa  moveri  cum  labore  et  poena:  post  resurrectionem 
enim,  anima  perfecte  dominabitur  corpori,  tum  propter 
perfectionem  propriae  virtutis,  tum  propter  habilitatem 
corporis  gloriosi  ex  redundantia  gloriae  in  ipsum:  ideo- 
que  non  erit  aliquis  labor  in  motu  sanctorum,  cum  quanto 
magis  virtus  animae  dominatur  corpori,  tanto  minor  sit 
labor  in  motu,  ut  experientia  patet 3.  Quapropter,  de 
sanctis  dicitur4:  Current,  et  non  laborabunt;  ambula- 
bunt,  et  non  deflcient ;  et  S.  Augustinus  ait 5:  Certe,  ubi 
volet  spiritus,  ibi protinus  erit  corpus;  nec  volet  aliquid 
spiritus,  quod  nec  spiritum  possit  decere  nec  corpus. 


].  L.  de  Spiritti  et  anima,  o.  64,  t.  VI,  App.,  ool.  62.  —  2.  Art.  2,  ad 
lm  et  2m.  _  3.  Art.  1,  ad  2™.  —  4.  Is.,  XL,  31.  -  5.  L.  XXII  de 
Civ.  Dei,  o.  30,  t.  VII,  ool.  700. 

8.  —  Corpora  sanctorum  non  movebuntur  in  in- 
stanti.  —  Denique  notabimus,  gloriosa  sanctorum  corpora 
motus  suos  esse  executura  in  tempore,  non  in  instanti,  cum 
nullum  corpus  in  instanti  moveatur  l,  attamen  celerrime 
pertingent  de  loco  ad  locum,  et  quamcumque  spatii  partem 
in  tempore  imperceptibili,  pro  lubitu,  pertransire  poterunt, 
omni  superato  obstaculo,  quemadmodum  i^adius  solis,  ait 
S.  Augustinus  2 :  non  quasi  desitura  sit  tunc  lex  gravitatis, 
sed  quia  haec  mirabiliter  vincetur  per  dotem  agilitatis 
ccrporis  ab  anima  communicatam.  Ceterum  hic  opportune 
relegi  potest  quod  scribit  praelaudatus  S.  Augustinus  3 : 
Qui  motus  illic  talium  corporum  sint  futuri,  temere 
defxnire  non  audeo,  quod  excogitare  non  valeo.  Tamen 
et  motus  et  status,  sicut  ipsa  species,  decens  erit,  qui- 
cumque  erit,  ubi  quod  non  decebit,  non  erit. 


Articulus  IV.  —  Utrum  claritas  inerit 
corporibus  gloriosis. 

1.  —  Quid  sit  claritas.  —  Ultima  ex  dotibus  corpo- 
rum  gloriosorum  modo  obiicitur  investiganda,  quae  cla- 
ritas  dicitur,  qua  corpora  illa  tanquam  sol  fulgebunt,  et 
quae  ab  anima  profluit  ea  ratione  qua  artificiatum  cor- 
respondere  solet  arti.  Est  autem  huiusmodi  claritas  ful- 
gor  quidem  ex  summa  animae  felicitate  ad  corpus 
redundans,  ita  ut  sit  quaedam  communicatio  illius 
beatitudinis,  qua  anima  fruitur:  quo  modo  etiam 
anima  ipsa  beata  efficitur,  quod  in  eam  pars  divinae 
felicitatis  derivetur  4. 

2.  —  PROP.  —  Claritas  convenit  corporibus  glo- 
riosis. 


1.  Art.  3.  —  2.  Epist.  XLIX,  quaest.  1.  —  3.  L.  XXII  de  Civ.  Dei. 
c.  30,  n.  1.  t.  VII,  col.  700.  —  4.  Cat.  Rom.,  P.  I,  avt.  XI,  n.  13. 

3.  —  Ostenditur  ex  Sacra  Scriptura.  —  Hanc  veri- 
tatem  testatur  ipsemet  Salvator  Noster  dicens  ' :  Iusti 
fulgebunt  sicut  sol  in  regno  Patris  eorum,  quod  quidem 
exemplo  suae  transfigurationis  declaravit,  quando  resplen- 
duit  facies  eius  sicut  sol 2.  Huiusmodi  splendorem  in- 
terdum  Apostolus  gloriam,  interdum  claritatem  appellat. 
Reformabit,  inquit 3,  corpus  humilitatis  nostrae,  conftgu- 
ratum  corpori  claritatis  suae;  et  rursus4:  Seminatur 
in  ignobilitate,  surget  in  gloria.  Huius  etiam  gloriae 
imaginem  quamdam,  ait  Catechismus  Romanus  5,  vidit 
populus  Israel  in  deserto,  cum  facies  Moysis  ex  collo- 
quio  et  praesentia  Dei  ita  colluceret,  ut  in  eam  filii  Israel 
oculos  intendere  non  possent 6. 

4.  —  Prob.  rat.  theol.  —  Quod  recipitur  in  aliquo, 
non  recipitur  per  modum  influentis,  sed  per  modum  re- 
cipientis.  Atqui  claritas  illa  causabitur  ex  redundantia  glo- 
riae  animae  in  corpus.  Ergo  claritas,  quae  est  in  anima 
spiritualis,  recipietur  in  corpore  ut  corporalis;  ideoque 
secundum  quod  anima  erit  maioris  claritatis  secundum 
maius  meritum,  ita  etiam  erit  diflerentia  claritatis  in 
corpore7;  et  ita  in  corpore  glorioso  cognoscetur  gloria 
animae,  sicut  in  vitro  cognoscitur  color  corporis  in  vase 
vitreo  contenti,  uti  exponit  S.  Gregorius  Magnus  cum  ait8. 
Ibi,  scilicet  in  caelesti  patria,  uniuscuiusque  mentem  ab 
alterius  oculis  membrorum  corpulentia  abscondet:  pate- 
bitque  corporalibus  oculis  ipsa  etiam  corporis  harmonia. 

5.  —  Scholion.  —  Erunt  igitur  translucida  sanctorum 
corpora,  at  simul  nativam  suam  densitatem  conserva- 
bunt,  unde  S.  Gregorius  ea  comparat  et  auro,  quod  soli- 
dum  est,  et  vitro  quod    est   diaphanum;    ideoque    simul 

1.  Matth.,  XIII,  43.  —  2.  Matth.,  XVII,  2.  —  3.  Phil.,  III,  21.  —  4.  1  Cor., 
XV,  43.  —  5.  Loco  oit.  —  6.  Exod.,  XXXIV,  29;  of.  2  Cor.,  IV,  7. 
—  7.  Cf.  1  Cor.  XV,  41.  —  8.  Super  illud  Iob,  XXVIII,  17:  Non  adae- 
quabilur  ei  aurum  vel  vitrum.  L.   XVIII  Moral.,  c.  27. 

erunt  pervia  et  clara,  non  sicut  flamma  ignis,  quae  corpus 
occultat  quod  est  post  se,  aut  sicut  luminare  quod  aliud 
lumiuare  post  se  positum  eclipsat.  Revera,  quod  aliquod  cla- 
rum  non  sit  pervium,  contingit  ex  hoc  quod  claritas  cor- 
poris  causatur  ex  densitate  partium  lucidarum,  densitas  au- 
tem  repugnat  pervietati:  sed  in  corporibus  gloriosis  claritas 
eritex  redundatia  animae,  unde  eorum  densitas  non  tollet 
ab  eis  pervietatem,  sicut  nec  densitas  vitri  offlcit  illius 
diaphaneitati l.  —  Sed  nec  huiusmodi  claritas  tollet  a 
corporibus  gloriosis,  quae  certe  pulcherrima  erunt,  eorum 
nativum  colorem,  cum  pulchritudo  corporis  sit  partium 
convenientia  cum  quadam  suavitate  coloris,  ut  ait  S.  Au- 
gustinus2;  gloria  enim  naturam  corporis  non  tollet,  sed 
perficiet;  unde  remanebit  in  corpore  color  qui  ei  debetur 
ex  natura  suarum  partium;  sed  ei  superaddetur  claritas 
ex  gloria  animae;  sicut  etiam  videmus  corpora  natura- 
liter  colorata  solis  splendore,  vel  ex  alia  causa,  extriu- 
seca  aut  intrinseca,  relucere  3. 

6.  —  Differentia  inter  claritatem  et  alias  dotes.  — 
Hic  autem  advertendum  est  dotem  claritatis,  non,  sicut 
alias  dotes,  aequaliter  omnibus  corporis  partibus  compe- 
tere,  una  parte  maiorem  habente  dispositionem  prae  alia 
parte,  ad  effectum  illius  dotis  suscipiendum  ut  puta  oculis 
prae  manibus,  etc;  cuius  ratio  est  quia  relate  ad  cete- 
ras  dotes,  partes  corporis  non  inveniuntur  habere  diver- 
sam  dispositionem,  sicut  relate  ad  claritatem  gloriae, 
quae  ab  anima  redundat  in  corpus  secundum  suum  mo- 
dum,  et  est  ibi  alio  modo  quam  sit  in  anima,  unde  in 
quainlibet  partem  corporis  redundabit  secundum  suum 
modum:  et  propterea  diversae  partes  habebunt  claritatem 
diversimode,  scilicet  secundum  quod  sunt  diversimode 
dispositae  ex  sui  natura  ad  animam. 

1.  Ad  2m.  _  2.   L.  XXII    de    Civ.    Uei,    c.    19.    —    3.    Ad    4m. 

7*.  —  Claritas  visibilis  erit  etiam  ab  oculo  non  glo- 
rioso.  —  Ulterius  notari  debet  claritatem  corporum  glo- 
riosum  visibilem  fore  etiam  ab  oculo  non  glorioso,  quia 
utpote  verum  lumen  corporale,  referetur  ad  quemcum- 
que  visum  tamquam  obiectum  proprium,  non  secus  ac 
verum  refertur  ad  intellectum,  et  bonum  ad  voluntatem. 
Huiusmodi  enim  claritas  gloriae  non  differt  specie  a  cla- 
ritate  naturae,  sed  solum  origine,  gradu  ac  perfectione, 
quemadmodum  ipsummet  corpus  gloriosum  differt  a 
corpore  naturali;  ideoque  cadere  poterit  sub  oculum  non 
gloriosum,  ut  quando  discipuli  Christum  in  monte  transfi- 
guratum  propriis  creverunt  oculis  l ;  immo  ex  Scriptura 
habemus  quod  impii  actu  videbunt  gloriam  iustorum,  et 
ex  hoc  torquebuntur  in  iudicio2. 

8.  —  Quaestio  I.  —  Quomodo  fiet  ut  claritas  cor- 
poris  gloriosi  oculum  videntis  non  sit  offensura? 

Proponitur  hoc  dubium,  quia  multo  maior  erit  claritas 
corporis  gloriosi  quam  sit  claritas  solis.  Atqui  oculus  noster 
nequit  inspicere  solem  in  se  ipso.  Ergo  videretur  quod 
multo  minus  poterit  inspicere  claritatem  corporis  gloriosi. 

Resp.  Intensa  claritas  offeudit  visum,  in  quantum 
agit  actione  naturae,  calefaciendo  et  dissolvendo  aut  dis- 
gregando  organum  visus,  non  autem  in  quantum  agit 
actione  animae,  seu  intentionaliter,  quo  modo  magis  vi- 
sum  delectat.  Porro  sicut  corpus  gloriosum  pati  non  po- 
test  aliqua  passione  naturae,  sed  solum  passione  aniinae, 
ita,  ex  proprietate  gloriae,  non  agit,  nisi  actione  animae ; 
ideoque,  licet  eius  claritas  excedat  claritatem  solis,  tamen 
de  sui  natura  non  offendit  visum,  sed  magis  demulcet; 
et  propter  hoc,  addit  Angelicus  3,  eius  claritas  compara- 


1.  Matth.,  XVII,  2,  seq.  Quod  autem  dieuntur  discipuli  cecidissr  in 
faciem  suam,  nou  est  quia  visioneni  illara  sustinere  non  possent,  sed  ob  ti- 
morem  ab  eis  de  tanta  re  coneeptum.  —  2.  Sap.,  V,  2.  Cf.  hio,  art.  2. 
-  3.  Ad  2m. 

tur  claritati  iaspidis,  iuxta  illud  l :  Lumen  eius  (id  est, 
civitatis  Hierusalem)  simile  lapidi  pretioso  tamquam  la- 
pidi  iaspidis,  sicut  crystallum.  Nimirum,  lumen  super- 
nae  Hierusalem  Ghristus  est,  similis  iaspidi  semper  vi- 
renti,  cuius  aspectus  visum  iucundat,  necnon  crystallo  ob 
gloriae  perspicuitatem. 

9.  —  Quaestio  II.  —  TJtrum  corpus  gloriosum  se 
subtrahere  possit  ab  adspectu  corporis  non  gloriosi? 

Resp.  Affirmative.  Nam  claritas  corporis  gloriosi  pro- 
venit  ex  merito  voluntatis,  ideoque  voluntati  subdetur, 
ut  secundum  eius  imperium  videatur  vel  non  videatur; 
unde  erit  in  potestate  corporis  gloriosi  ostendere  suam 
ckritatem  vel  occultare  2;  quemadmodum  corpus  suum 
Christus,  post  resurrectionem,  subtraxit  ab  adspectu  di- 
scipulorum  in  Emmaus  3.  Huius  autem  rei  ratio  est  quia 
corpus  gloriosum  erit  instrumentum  summe  obediens 
animae  tanquam  principali  agenti;  unde  sicut  quaelibet 
alia  actio  corporis  in  animae  potestate  erit,  ita  in  eius- 
dem  potestate  erit  quod  corpus  suum  videatur  vel  non 
videatur 4,  et  hoc  quidem  sine  aliqua  intrinseca  muta- 
tione  proprietatum  eiusdem :  nulla  enim  in  subiecto  ali- 
quo  mutatio  inducitur,  sive  istud  subiectum  agat,  sive  non 
agat  in  aliquod  extrinsecum. 

10.  —  Solvitur  tacita  obiectio.  —  Obiicienti  quod 
quantitas  corporis  gloriosi  non  suberit  voluntati,  ut  possit 
esse  maioris  quantitatis  vel  minoris,  ergo  nec  qualitas  per 
quam  visibile  est,  ut  possit   non  videri,  —  respondetur 

1.  Ap.,  XXI,  11.  —  2.  Art.  2,  ad  3m.  -_  3.  Luo.,  XXIV,  31.  — 
4.  Ex  hoo  patet,  faoultatem  hano,  corpus  proprium  invisibile  red- 
dendi,  foruialiter  ad  dotein  subtilitatis  pertinere,  qua  anima  corpore 
tamquam  instrumento  perfecte  subdito  pro  lubitu  utetur,  ut  supradictum 
est,  ait.  'J,  u.  5.  Advertendum  etiain,  ad  eamdem  subtilitatis  dotem  per- 
tinere  quod  eorpus  gloriosum,  intelligibilia  edens  verba,  se  audiri  faciat 
ab  uno  potius  quani  ab  alio,  prout  evenisse  legimus  in  percelebri  visione 
Domini  nostii  ad  Paulum  pergentem  Damasoum.  Act.,  IX.  7  ;  XXII,  9. 

negando  paritatem:  quantitas  enim  est  inhaerens  ipsi 
corpori  glorioso,  nec  posset  immutari  ad  imperium  ani- 
mae  sine  mutatione  intrinseca  eiusdem,  quod  doti  impas- 
sibilitatis  repugnat:  et  similiter  qualitas  per  quam  corpus 
gloriosum  est  visibile,  non  potest  subtrahi  ad  imperium 
auimae:  sed  actio  illius  qualitatis  suspendetur,  et  sic  oc- 
cultabitur  corpus  ad  imperium  animae  l.  Et  similiter 
poterit  etiam  anima  colorem  sui  corporis  ita  subducere 
ab  oculis  illud  adspicientis,  ut  iste  possit  videre  corpora 
post  corpus  gloriosum  posita:  ratio  enim  cur  tale  corpus 
non  posset  videri,  est  quia  visus  non  potest  simul  im- 
mutari  duobus  coloribus,  ut  utrumque  perfecte  inspi- 
ciat 2. 

11.  —  Epilogus.  —  Et  haec  quidem  de  singularibus 
dotibus  corporum  gloriosorum  pro  modulo  nostro  dicta 
sufflciant.  De  cetero  plurimi  refert  illud  iugiter  prae  oculis 
habere  quod  olim  monebat  S.  Augustinus3:  Quae  sit,  et 
quam  magna  spiritualis  corporis  gratia,  quoniam 
nondum  venit  in  experimentum,  vereor  ne  temerarium 
sit  omne  quod  de  illa  profertur  eloquium.  Verumtamen, 
quia  spei  nostrae  gaudium  propter  Dei  laudem  non  est 
tacendum,...  de  donis  eius,  quae  in  hac  aerumnosissima 
vita  bonis  malisque  largitur,  ipso  adiuvante,  coniicia- 
mus,  ut  possumus,  quantum  sit  illud  quod  nondum 
experti  utique  digne  eloqui  non  valemus  4. 

1.  Ad  3"'.  —  2.  Ad  2'«.  —  3.  L.  XXII  de  Civ.  Dei,  o.  21,  t.  VII, 
eol.  684.  —  4.  Pulohre  Monsabre\  postquam  desoripsit  quatuor  dotes 
oorporum  beatorum,  ooncludit :  Per  questa  carne  quattro  volte  glorificata, 
una  terra  novella  e  novelli  cieli  sono  preparali.  Uatto  divino  che  compie 
la  sorte  della  nahira  umana,  ha  purificati  i  nostri  corpi  da  ogni  sozzura 
e  da  ogni  imperfezione.  Spoyliali  di  cio  che  nel  tempo  serviva  ad  alimeyi- 
tare  una  vita  grossolana  che  la  risurrezione  tolse  di  mezzo,  rivestiti  di 
splendore,  essi  piu  non  parlano  ai  sensi  trasfigurali  che  colla  purezza  e  col 
fulgore  della  loro  luce,  colle  grazie  delle  loro  forme,  colVarmonia  dei  loro 
movimenti,  e  col  belVordine  della  loro  moltiludine.  Confereuza  CI.  La  Ri- 
surrezione. 


QUAESTIO  IX. 

DE  CONDITIONIBUS  CORPORUM  DAMNATORUM 

RESURGENTIUM. 

Prologus. 

1.  —  Ratio  huius  quaestionis.  —  Explorata  condi- 
tione  corporum  beatorum,  sequitur  ut  de  conditionibus 
corporum  damnatorum  resurgentium  quaestio  proponatur, 
quae  quidem  novimus  in  inferno  ita  cruciatum  iri,  ut 
eorum  dolor  superet  omnem  poenam  cuiuscumque  via- 
toris  S  ut  infra  diximus  2;  qui  quidem  dolor  corporalis  in 
animam  refundetur,  ob  illam  substantialem  coniunctionem 
animae  ad  corpus,  tanquam  formae  ad  propriam  materiam. 

2.  —  Ordo  huius  quaestionis.  —  Tria  autem  in  prae- 
senti  materia  dubia  occurrunt:  nam,  corpora  damnatorum 
resurgentium  considerari  possunt  et  quoad  esse  (1-2),  tum 
substantiale  (1),  tum  accidentale  (2),  et  quoad  agere  et 
pati  (3). 

De 

corporibus  danmatorum 

inquireDdum  est 

an  quomodo 

sint  resurrectura,  sint  resurrectura, 

quoad  quoad  agere 

— ~— ^--  et  pati 

ipsum         omnia   sua  (3) 

suum  esse       accidentia 
nunquam  [%) 

amittendum 

(i) 

1.  3,  Quaest.  XLVI,  ait.  6,  ad  3   .  —   2.  Quaest.  IV,  art.  3,  n.  11 
p.  186,  et  n.  9,  p.  193. 

Igitur  tria  hic  quaeruntur. 

Primo.  Utrum  corpora  damnatorum  resurgent  incor- 
ruptibilia. 

Secundo.  Utrum  resurgent  sine  suis  deformitatibus. 
Tertio.  Utrum  resurgent  impassibilia. 


Articulus  I.  —  Vlrum  corpora  damnatorum 

t  'esurgent  incorruptibilia. 

1.  —  Duplex  modus  incorruptionis.  —  Cum  corruptio 
mutatio  quaedam  sit,  dupliciter  autem  mutatio  a  mobili 
removeatur,  uno  modo  per  hoc  quod  aufertur  ipsum  prin- 
cipium  motus,  alio  modo  per  hoc  quod  istud  principium 
impeditur,  hinc  dupliciter  contingere  potest  quod  corpus 
aliquod,  secundum  conditionem  suorum  principiorum  cor- 
ruptibile,  reddatur  incorruptibile:  uno  modo,  per  hoc 
quod  principium  ad  corruptionem  movens  totaliter  tol- 
latur;  alio  modo,  per  hoc  quod  principium  corruptionis 
impediatur.  Iamvero,  duplex  est  principium  corruptionis 
incorpore  humauo:  scilicet,  remotum  et  proximum.  Prin- 
cipium  remotum  seu  primum  est  motus  cosmicus,  in  cu- 
ius  virtute  omnia  agentia  secunda  agunt ;  principium  au- 
tem  proximum  seu  secundum  est  compositio  ex  elementis 
ad  invicem  pugnantibus ;  unde  necesse  est  ut,  perdurante 
motu  cosmico,  corpus  ex  contrariis  compositum  corrum- 
patur,  nisi  sit  aliqua  causa  potior  impediens  £. 

2.  —  Triplex  modus  quo  humanum  corpus  incor- 
ruptibile  esse  potest.  —  Igitur,  aliquod  corpus  humanum 
quod  de  se,  quia  ex  contrariis  componitur,  est  corrupti- 
bile,  tripliciter  fingi  potest  incorruptibile :  uno  modo,  sic 
ut  remanente  causa  remota  corruptionis,  impediatur  causa 
secunda,  quo  modo  corpus  Adae,  ante  peccatum,  fuit  in- 

1.  Ad  Im. 

corruptibile,  quia  existente  motu  cosmico,  qualitates  con- 
trariae  in  eo  continebantur  per  gratiam  innocentiae,  ne  ad 
dissolutionem  corporis  agere  possent.  Alio  modo,  aliquod 
corpus  corruptibile  fieri  potest  incorruptibile,  ita  quod  tol- 
latur  causa  remota  corruptionis,  sublato  scilicet  motu 
cosmico,  et  simul  impediatur  causa  secunda,  ut  erit  in 
corporibus  gloriosis  quae,  ut  diximus,  erunt  omnino 
subiecta  spiritui.  Tertio  modo  fingi  potest  incorruptibile 
aliquod  corpus,  ita  ut,  sublata  causa  remota,  remaneat 
solummodo  causa  proxima,  quae  tamen  sine  causa  re- 
motaagerenon  potest:  et  quidem  hic  praecise  quaeritur, 
utrum  damnatorum  corpora  futura  sint  hoc  modo  in- 
corruptibilia.  —  Pro  quo  sit 

3.  —  PROP.  —  Corpora  damnatorum  futura  sunt 
incorruptibilia. 

4.  —  Auctoritas  Sacrae  Scripturae.  —  Potest  haec 
veritas  signiflcata  videri  in  his  verbis  Apocalypseos  * : 
In  diebus  illis  quaerent  homines  mortem,  et  non  in- 
venient  eam;  et  desiderabunt  mori,  et  fugiet  mors 
ab  eis:  quae  verba  licet  aliqui  intelligant  de  bonis,  ob 
gravissima  mala  quae  ab  hostibus  religionis  patiuntur, 
mori  cupientibus,  verius  tamen,  secundum  contextum,  de 
malis  dicta  intelliguntur,  scilicet  de  iis  qui  non  habent 
signum  Dei  in  frontibus.  Praeterea,  damnati  punientur 
in  anima  et  corpore  poena  perpetua  2;  hoc  autem  esse 
non  posset,  si  eorum  corpora  corruptibilia  forent  3. 

5.  —  Ratio  theol.  —  Post  resurrectionem,  nulla 
virtus  erit  sufficiens  ut  corpus  humanum  alterare  possit 
a  sua  naturali  qualitate:  corpus  enim  humanum  non  erit 
tunc  transmutabile  de  forma  in  formam,   quia  totaliter 

1.  C.  XI,  6.  —  2.  Cf.  Matth.,  XXV,  46.  —  3.  S.,  Quaest.  LXXXVI, 
art.  2. 

perficietur  ab  anima  quantum  ad  esse  naturae  et  con- 
servari,  ita  ut  iam  non  sit  possibile  hanc  formam  a  tali 
corpore  removeri,  neque  aliam  introduci  divina  virtute 
corpus  animae  totaliter  subiiciente,  ait  S.  Thomas  4. 
Unde  et  potentia  quae  est  in  prima  materia  ad  omnem 
formam,  in  corpore  humano  remanebit  quodammodo 
llgata  per  virtutem  animae,  ne  possit  in  actum  alte- 
rius  formae  reduci. 

Quapropter,  huiusmodi  incorruptibilitas  non  erit  per 
gloriam,  ut  in  beatis,  nec  per  gratiam,  ut  in  Adam  ante 
lapsum,  sed  per  naturam:  non  quasi  sit  aliquod  incor- 
ruptionis  principium  in  corporibus  damnatorum,  sed  per 
defectum  principii  moventis  ad  corruptionem,  seu  po- 
tentia  corporis  ad  aliam  formam  ligata  manente. 

©.  —  Quaestio.  —  Quaerenti  autem  utrum  huiusmodi 
virtus  animae  in  damnatis,  qua  sibi  totaliter  subiiciet 
corpus  ut  non  possit  esse  sub  alia  forma,  sit  nova  quae- 
dam  qualitas  ipsi  a  Deo  indita,  —  respondendum  censemus 
negative,  cum  resultare  videatur  ex  nova  conditione  uni- 
versi:  nimirum,  cessante  motu  cosmico,  tanquam  prima 
causa  omnis  generationis  et  corruptionis,  principia  con- 
traria  ab  agendo  cessabunt,  ut  expresse  docet  S.  Thomas  ~. 

•7.  —  Scholion.  —  Quod  corpora  damnatorum  non 
sint  corruptioni  subiicienda,  inserviet  ordini  divinae  iusti- 
tiae,  ut  scilicet  perpetuo  viventes,  damnati  perpetuo  pu- 
niantur,  secundum  exigentiam  iustitiae  Dei,  sicut  et  nunc 
corruptibilitas  corporum  deservit  divinae  providentiae, 
per  quam  ex  aliquibus  corruptis  alia  generantur. 

8.  —  Solvitur  difficultas.  —  Summa  poenarum  est 
mors.  Atqui  damnati  summam  poenarum  merentur.  Ergo 
corruptibiles  erunt. 

1.  L.  IV  Contra  Gent.,  c.  89.  —  2.  Scilicet  Supplem.,  looo  prox.  cit. 

Resp.  Dist.  mai.:  simpliciter,  conc;  in  quantum  po- 
nitur  finis  dolorum,  nego.  Dist.  min.:  absolute,  nego; 
secundum  convenientiam  ad  suum  statum,  conc.  Nego 
conseq.  et  conseq.  —  Quamvis  mors  sit  simpliciter  maxima 
poenarum,  ait  S.  Thomas  \  secundum  quid  tameu  nihil 
prohibet  mortem  esse  in  poenarum  remedium,  et  per 
consequens  ablationem  mortis  in  poenarum  augmentum: 
vivere  enim,  ut  dicit  Aristotefes  2,  videtur  omnibus  de- 
lectabile  esse,  eo  quod  omnia  esse  appetunt.  —  Non 
oportet  autem,  subdit  Philosophus,  accipere  malam 
vitam,  neque  corruptam,  neque  quae  est  in  tristitiis. 
Sicut  ergo  vivere  simpliciter  est  delectabile,  non  autem 
vivere  in  mediis  tristitiis,  ita  et  mors,  quae  est  privatio 
vitae,  simpliciter  est  poenosa,  et  maxima  poenarum,  in- 
quantum  subtrahit  primum  bonum,  scilicet  esse,  cum 
quo  alia  subtrahuntur;  sed  inquantum  privat  malam  vi- 
tam  et  quae  est  in  tristitiis,  est  in  remedium  poenarum 
quas  terminat:  et  per  consequens  mortis  subtractio  est 
in  augmentum  poenarum  quas  perpetuas  facit.  Si  autem 
dicatur  mors  esse  poenalis  propter  corporalem  dolorem 
quem  sentiunt  morientes,  non  est  dubium  quod  multo 
maiorem  dolorem  damnati  continue  sustinebunt:  unde  in 
perpetua  morte  esse  dicuntur,  sicut  scriptum  est 3 :  Mors 
depascet  eos. 


Art.  II.  —  Utrum  corpora  damnatorum  resurgent 
sine  suis  deformitatibus. 

1.  —  Ratio  articuli.  —  Expedita  quaestione  de  in- 
corruptibilitate  corporum  damnatorum  in  resurrectione, 
de  eorum  integritate  nunc  agendum  est,  seu  de  exclu- 
sione  defectuum  eisdem  obvenientium.  At  sciendum  est, 

1.  S.,  Quaest.  LXXXVI,  art.  2,  ad  3%  ad  litt.  -  2.  L.  IX  Ethic, 
e.  9,  a  princ.  —  3.  Ps.  XLVIII,  15. 

defectus  hic  intelligi  qui  ex  mala  formatione,  vel  mu- 
tilatione,  vel  aegritudine  obveniunt:  satis  enim  comper- 
tum  esse  debet  defectus  illos,  qui  ex  naturalibus  prin- 
cipiis  in  humano  corpore  naturaliter  consequuntur,  ut 
ponderositas,  passibilitas  et  similes,  quos  quidem  defectus 
gloria  resurrectionis  ab  electorum  corporibus  excludet, 
in  corporibus  damnatorum  permansuros  l. 

2.  —  Duplex  deformitatum  genus.  —  Loquentes 
igitur  de  deformitatibus  ex  corruptione  vel  debilitate  na- 
turae  provenientibus  aut  alias  per  vim  illatis,  sciendum 
est  huiusmodi  duplici  modo  in  corpore  humano  posse 
contingere:  uno  modo,  ex  defectu  alicuius  membri,  sicut 
mutilatos  deformes  dicimus,  quia  eis  deest  debita  pro- 
portio  partium  ad  totum;  et  de  tali  deformitate  nulium 
dubium  est  quod  in  corporibus  damnatorum  non  erit, 
quia  omnia  corpora  tam  bonorum  quam  malorum  resur- 
gent  integra.  Alio  modo,  deformitas  contingit  ex  inaequa 
partium  proportione,  quae  potest  provenire  vel  ex  inde- 
bita  quantitate  aut  qualitate  vel  ex  deordinato  situ:quo 
modo  febres,  necnon  aegritudines,  etc,  proveniunt.  Igitur 
de  huius  generis  deformitatibus  quaestio  nunc  proponi- 
tur,  utrum  sint  in  resurrectione  remansurae:  quod  du- 
bium  S.  Augustinus  insolutum   reliquit  2. 

3.  —  Sententia  non  probanda.  —  Porro  nonnulli, 
considerantes  reproborum  damnationem,  qua  ad  summam 
miseriam  deputantur,  cui  nihil  incommoditatis  subtrahi 
debet,  respondendum  duxerunt,  huiusmodi  deformitates 
et  defectus  in  corporibus  damnatorum  remansuros  esse, 
ut  sic  plenius  suam  persentiant  miseriam.  —  Sed  hoc, 
ait  S.  Thomas  3,  non  videtur  rationabiliter  dici:  quando- 
quidem,  in  reparatione  corporis  resurgentis,  magis  atten- 

1.  S.,  Quaest.  LXXXVI,  art.  1.  —  2.  Euchir.,  o.  92.  -  3.  S.,  Quaest. 
oit.,  art.    1. 

ditur  naturae  perfectio,  quam  conditio  quae  prius  fuit; 
unde  et  qui  infra  perfectam  aetatem  decedunt,  in  sta- 
tura  iuvenilis  aetatis  resurgent,  ut  supra  dictum  est  *■;  et 
pari  ratione  concludendum  est,  illos  qui  defectus  natu- 
rales  habuerint,  sine  illis  resurrecturos  esse.  —  Quapro- 
pter  sit 

«4.  —  PROP.  —  Damnatorum  corpora  resurgent 
integra. 

£5.  —  Prob.  —  Deus  qui  naturam  condidit  in  perfectione 
speciei,  illammet  in  resurrectione  reparabit.  Atqui  non 
minor  existimanda  est  divini  operis  perfectio  in  restaura- 
tione,  quam  in  prima  conditione.  Ergo  quidquid  defectus, 
vel  deformitatis  aut  turpitudinis,  ex  corruptione  vel  de- 
bilitate  naturae  in  corpore  humano  fuerit,  ut  mutilatio, 
febris,  lippitudo  et  similia,  id  totum  in  resurrectione  re- 
movebitur. 

6.  —  Confirmatur.  —  Ulterius  iiotandum  est,  quod 
interdum  contingit  quod  aliquis  peccator  damnandus  mi- 
noribus  peccatis  subiectus,  aliquas  deformitates,  vel  de- 
fectus  habeat,  quos  non  habuit  aliquis  damnandus  pec- 
catis  gravioribus  irretitus:  unde  si  ille  qui  in  hac  vita 
deformitates  habuit,  cum  eis  resurgat,  sine  quibus  constat 
quod  resurget  alius  gravius  puniendus  qui  eas  in  hac 
vita  non  habuit,  modus  poenae  non  responderet  quanti- 
tati  culpae,  sed  magis  videretur  aliquis  puniri  pro  poenis 
quas  in  hoc  mundo  passus  fuit,  quod  est  absurdum  2. 

*7.  —  Scholion.  —  Haec  tamen  naturae  reparatio,  in 
damnatis,  non  erit  eis  ad  gaudium,  sed  magis  in  poenam : 
oontingit  enim  interdum  defectus  vel  deformitates  dimi- 

1.  Quaest.  VII,  art.  6,  d.  8,  p.  449.  —  2.  S.,  Quaest.  LXXXVI, 
art.  1. 

31 


482  TRACTATUS    PK    NOVISSIMIS.    Q.     IX,    A.    2. 

nuere  sensum  doloris,  in  quantum  per  huiusmodi  debili- 
tantur  vel  auferuntur  organa  sentiendi:  unde  ex  hac 
naturae  restauratione  in  damnatis,  sequetur  quod  in  ipsis 
non  erit  aliquid  quod  sensum  doloris  impediat.  Re  quidem 
vera,  potest  dari  tonum  perfectum,  sed  non  potest  dari 
malum  perfectum,  cum  malum  debeat  fundari  in  bono: 
ergo  necesse  est  ut  miseriae  damnatorum  substernatur 
bonum  naturae  in  ipsis,  quod  est  opus  Conditoris  per- 
fecti,  qui  naturam  a  se  in  initio  conditam,  in  fine  integram 
restituet  4. 

8.  —  Solvitur  difficultas.  —  Illud  quod  in  poenam 
peccati  inductum  est,  desinere  non  debet,  nisi  peccato 
remisso.  Atqui  membrorum  defectus,  qui  accidunt  per 
mutilationem,  necnon  aliae  infirmitates  corporales,  inducti 
sunt  in  poenam  peccati.  Ergo  huiusmodi  defectus  a  dam- 
natis,  qui  peccatorum  remissionem  non  sunt  consecuti,  in 
resurrectione  non  removebuntur. 

Resp.  Dist.  mat:  in  eodem  foro,  conc;  in  alio  foror 
nego.  Dist.  min.:  secundum  ordinationem  praesentis  vitae, 
conc;  secundum  ordinationem  vitae  futurae,  nego.  Nego 
conseq.  et  conseq.  —  Poenae  temporales  quae,  sive  a  di- 
vina  iustitia  homini  intiictae  sunt  pro  peccato  originali, 
quales  sunt,  verbi  gratia,  morbi,  sive  a  iudicio  humano 
pro  aliquo  actuali  delicto  sunt  decretae,  ut  mutilatio, 
temporales  sunt,  nec  debent  ultra  vitae  terminum  pro- 
tendi:  tunc  enim  punietur  homo  sive  pro  eisdem  peccatis, 
si  remissa  non  sunt,  sive  pro  aliis  peccatis,  poenis  novi 
generis,  correspondentibus  novo  statui  in  quo  nunc  in- 
venitur  \ 


1.  Ibid.,  ad  2m.  —  2.  Ad  V 

Art.  III.  —  ZJtrum  corpora  damnatorum 
resurgent  impassibilia. 

1.  —  Carentia  dotum  in  corporibus  damnatorum. 

—  Quia  animae  damnatorum,  ait  S.  Thomas  l,  erunt  se- 
cundum  voluntatem  a  Deo  aversae  et  fine  proprio  desti- 
tutae,  eorum  corpora  non  erunt  spiritualidt,  quasi  spiritui 
omnino  subiecta,  sed  magis  eorum  animae  per  affectum 
erunt  carnales;  unde  subtilitatis  dote  carebunt.  Nec  agilia 
erunt  corpora,  quasi  sine  difficultate  animae  obedientia, 
sed  magis  erunt  ponderosa,  gravia  et  tarda,  et  quodam- 
modo  animae  importabilia,  sicut  et  ipsae  animae  per 
inobedientiam  a  Deo  sunt  aversae.  Deerit  etiam  eis  cla. 
ritas}  cum  futura  sint  opaca  et  tenebrosa,  sicut  animae 
a  lumine  divinae  cognitionis  erunt  alienae;  unde  Apo- 
stolus  dicit  <*  quod  omnes  quidem  resurgemus,  sed  non 
omnes  immutabimur :  soli  enim  boni  immutabuntur  ad 
gloriam,  malorum  vero  corpora  absque  gloria  resurgent. 

—  Quae  cum  ita  sint,  specialiter  de  impassibilitate  hic 
dubitatur;  nam  admisso  quod  damnatorum  corpora  pa- 
tientur,  videretur  quod  aliquando  deficere  et  corrumpi 
debeant,  quia,  iuxta  dictum  Aristotelis  3,  passio  magis 
facta  abiicit  a  substantia. 

2.  —  Duplex  passionis  genus.  —  Ad  quod  resol- 
vendum,  sciendum  est  quod,  cum  pati  sit  recipere  quod- 
dam,  duplex  est  modus  passionis,  secundum  quod  aliquid 
potest  in  aliquo  recipi  dupliciter :  uno  modo,  passione  na- 
turae,  secundum  esse  naturale  materialiter,  sicut  calor 
ab  igne  recipitur  in  aere  materialiter;  alio  modo,  pas- 
sione  animae,  secundum  esse  intentionale  spiritualiter, 

1.  L  IV  Contra  Geut.,  c.  89.  —  2.  1  Cor.,  XV,  51.  —  3.  L.  VI» 
Top.,  c.  2,  loc.   19. 

sicut  similitudo  albedinis  recipitur  in  aere  et  in  pupilla, 
qui  modus  similis  est  illi  quo  anima  recipit  similitudines 
rerum.  —  Quo  posito,  sit 

3.  —  PROP.  —  a)  Damnatorum  corpora  remane- 
bunt  passibilia,  |3)  quin  tamen  corrumpantur  vel  con- 
sumantur. 

4.  —  Prob.  ia  Pars.  —  Sicut  corpus  cooperatur  animae 
ad  meritum,  ita  cooperatur  ei  ad  peccatum.  Atqui  propter 
hanc  cooperationem,  non  solum  anima,  sed  etiam  corpus 
post  resurrectionem  praemiabitur.  Ergo  simili  ratione 
damnatorum  corpora  punientur,  quod  non  esset,  si  im- 
passibilia  forent.  Igitur,  sicut  anima  damnati  torquebitur 
a  naturali  desiderio  beatitudinis  totaliter  frustratae,  ita 
corpus  patietur  a  rebus  sensibilibus  afflictionem. 

£5.  —  Exponitur  2a  Pars.  —  Porro,  quod  corpora 
damnatorum  passura  sint  quin  corrumpantur,  ex  hoc  re- 
sultat,  quod  patientur  passione  non  naturae,  sed  passione 
animae.  Nimirum,  post  resurrectionem,  cessante  motu 
cosmico,  non  poterit  aliquod  corpus  alterari  a  sua  naturali 
qualitate,  et  consequenter  pati  passione  naturae;  ideoque, 
quantum  ad  hunc  modum  passionis,  cotpora  damnatorum 
erunt  impassibilia,  sicut  et  incorruptibilia ;  patientur  ta- 
men  passione  animae  ;  et  propterea  erit  in  corporibus 
damnatorum  sensus  poenae  sine  mutatione  naturalis  dis- 
positionis. 

6.  —  Scholion.  —  Corpus  igitur  damnati,  ex  hoc  ca- 
pite,  in  aliquo  conveniet  cum  corpore  beati,  et  in  aliquo 
discrepabit :  in  hoc  conveniet,  quod  neutrum  poterit  re- 
moveri  a  sua  naturali  dispositione,  et  ideo  neutrum  pote- 
ritcorrumpi;  et  praeterea  in  hoc  quod  utrumque  afflcietur 
sensationibus  perceptis  spiritualiter  aut  intentionaliter, 
non  materialiter;  sed  discrimen  erit  in  hoc  quod  sensa- 

tiones  beatorum  nihil  habebunt  afflictivi  vel  laesivi  inten- 
tionaliter,  sicut  sensationes  damnatorurn,  qui  propterea 
passibilia  corpora  habere  dicuntur.  —  Revera,  quod  res 
aliqua  sensibilis,  puta  ignis  inferni,  non  laedat  corpus 
damnati  per  corruptiouem  aliquam,  pata,  carnes  disgre- 
gando  et  consumendo,  non  tollit  quin  illud  affligere  possit 
et  quidem  vehementer :  sensibile  enim  non  solum  natum 
est  delectare  vel  affligere  sensum,  secundum  quod  agit 
actione  naturae,  confortando  vel  corrumpendo  organum, 
sed  etiam  secundum  quod  agit  actione  spirituali  vel  in- 
tentionali:  quia  quando  sensibile  est  in  debita'proportione 
ad  sentiendum,  delectat ;  e  contrario  affligit,  quando  se 
habet  in  superabundantia  vel  defectu  :  cuius  exemplum  est 
in  coloribus  et  sonis,  qui  si  medii  sint  et  in  harmonia 
dispositi,  delectabiles  sunt;  sin  minus,  oculum  vel  audi- 
tum  offeudunt  *. 

*?.  —  Quomodo  patientur  damnati  ab  igne  corporeo. 

—  Igitur  damnati  ab  igne  corporeo  affligentur,  in  quan- 
tum  qualitas  ignis,  propter  sui  excellentiam,  contra- 
riatur  aequalitati  complexionis  et  harmoniae  quae 
est  sensui  connatwalis,  licet  eam  solvere  non  possit ; 
non  tamen  talis  afflictio  animam  a  corpore  poterit 
separare,  cum  corpus  semper  sub  eadem  forma  ne- 
cesse  sit  remanere  ~.  Dolor  enim  non  separat  animam  a 
corpore  secundum  quod  manet  tantum  in  potentia  ani- 
mae  cuius  est  dolere,  sed  secundum  quod  ad  passionem 
animae  mutatur  corpus  a  sua  naturali  dispositione,  se- 
cundum  quod  videmus  ex  ira  corpus  calescere,  et  ex  ti- 
more  frigescere :  post  resurrectionem  vero  corpus  non 
poterit  transmutari  a  sua  dispositione ;  unde  quantus- 
cumque  sit  dolor,  animam  a  corpore  non  separabit  3. 


1.  S.,  Quatst.  LXXXVI,  art.  3.,  ad  3m.   —  2.   L.  IV  Contra    Gent., 
c.  89.  —  3.  S.,  loc.  cit.,  ad  4™. 

8.  —  Solvitur  difficultas.  —  Omne  agens  agit  sibi 
simile.  Atqui  ignis  comburet  corpora  damnatorum.  Ergo 
huiusmodi  corpora  resolventur  in  ignem. 

Resp.  Dist.  mai.:  agens  univocum  agit  sibi  simile  in 
forma  et  in  modo  participandi  formam,  conc;  agens  ana- 
logicum,  subdist.;  agit  sibi  simile  in  forma,  conc;  in  modo 
participandi  formam,  nego.  Dist.  min.:  et  ignis  est  agens 
univocum  respectu  corporum  damnatorum,  nego ;  agens 
analogicum,  conc.  Nego  conseq.  et  conseq.  —  Differentia 
est  inter  agens  univocum  et  agens  analogicum  in  hoc 
quod  prius  agit  sibi  simile  tum  in  forma,  tum  in  modo 
vel  ratione  participandi  formam,  sicut  homo  generat  ho- 
minem;  agens  vero  analogicum  agit  sibi  simile  in  forma, 
at  non  in  modo  vel  ratione  formae,  sicut  quae  generan- 
tur  accedunt  ad  aliquam  similitudinem  solis,  non  tamen 
ut  participent  illius  similitudinem  secundum  eamdem  ra- 
tionem  l.  Porro  ignis,  respectu  corporum  damnatorum, 
erit  agens  analogicum ;  et  quidem  in  ipso  erit  forma  ignis 
materialiter,  quae  tamen  recipietur  spiritualiter  in  pa- 
tiente,  sicut  albedo  materialiter  est  in  pariete,  a  quo  re- 
cipitur  spiritualiter  in  pupilla  et  in  medio  deferente  2. 

9.  —  Scholion.  —  Cum  in  novo  statu,  qui  resurre- 
ctionem  sequetur,  omnes  actus  tum  generativae,  tum 
nutritivae  virtutis  sint  desituri,  hinc  simul  cessabit  etiam 
omnis  concupiscentia  qua  in  praesenti  vita  ad  tales  actus 
incitamur.  Quod  quomodo  intelligi  possit  graphice  de- 
scribit  S.  Augustinus 3.  Sunt,  ait,  quaedam  aegrotantium 
desideria:  ardent  desiderio  aut  alicuius  fontis,  aut 
alicuius  pomi ;  et  sic  ardent,  ut  eocistiment  quia  si  sani 
fuerint,  frui  debeant  ipsis  desideriis  suis.  Venit  sanitas, 
et  perit  cupiditas.  Quod  desiderabat,  fastidit,  quia  hoc 
in  illo  febris  quaerebat.  Et  qualis  est  ista   sanitas,  in 

1.  1,  Quaest.  IV,  art.  3.  —  2.  Ad  2«n.  —  3.  Seriu.  CCLV,  al.  de  di- 
versis  I.   u.  7.  — 

qua  convalescit  aegy^otus  ?...  Cum  multa  sint  aegrotan- 
tium  desideria  quae  ista  sanitas  tollit,  quomodo  illa 
tollit  ista  sanitas,  sic  omnia  tollit  immortalitas,  quia 
sanitas  nostra  immortalitas  est l. 


1.  Ceteia  ad  naturam  iguis  iuferui  pertinentia  fuse  exposita  sunt 
in  Quaestione  IV,  passiin.  —  Nou  abs  re  erit  recolere  poetioani  simul 
et  energicam  desoriptionem  laorymarum  daumatorum,  qualis  ab  Ali- 
gberio  exhibetur  iu  Inferno  (Cant.   XXXIII,  94-99)  : 

Lo  pianto  stesso  11  pianger  non  lascia : 

E  'l  duol  che  truova  'n  su  gli  occhi  rintoppo, 
Si  volve  in  entro  a  far  crescer  V amhascia : 

Che  le  lagrime  prime   fanno  groppo, 
E,  s\  come  visiere  di  cristallo, 
Riempion,  sotto  'Z  ciglio,  tutto  il  coppo. 

Advertere  hic  iuverit,  semel  pro  semper,  descriptiones  corporalium 
poenarum  inferni,  quales  iu  perinsigni  hoo  poemate  leguntur,  etsi  non 
semper  ad  rigorem  theologioum  pingantur,  iuservire  tameu,  quasi  sym« 
bola.  couceptui  nostro  de  huiusmodi  oorporalibus  poeuis  eftormando, 
quas  aliunde  scimus  acerbissimas  existere. 


QUAESTIO    DECIMA 
DE    IUDICIO    UNIVERSALI 

Prologus. 

i.  —  Utilitas  huius  considerationis.  —  Cum  resur- 
rectionem  mortuorum  iudicium  finale  seu  universale  sit 
immediate  excepturum,  ideo  de  illo  nunc  agendum  est: 
quae  quidem  res,  monet  Catechismus  Romanus  4,  fidelis 
populi  auribus  saepius  inculcari  debet;  quandoquidem 
profecto  vix  quisquam,  adeo  praeceps  in  scelera  fere- 
tur,  quem  illa  cogitatio  ad  pietatis  studium  non  re- 
vocet,  fore  aliquando  ut  ei  apud  iustissimum  iudicem, 
omnium  non  solum  factorum  dictorumque,  sed  occui- 
tissimarum  etiam  cogitationum  ratio  reddenda,  et  pro 
meritis  poena  persolvenda  sit.  Iustus  vero  ad  colen- 
dam  iustitiam  magis  ac  magis  incitetur ,  ac  summa  lae- 
titia  efferatur  necesse  est,  quamvis  etiam  in  egesjtate, 
infamia,  cruciatibus,  vitam  degat,  cum  animum  ad 
eum  diem  refert,  quo,  post  aerumnosae  huius  vitae 
certamina,  victor  universis  hominibus  audientibus  de- 
clarabitu^ ,  et  divinis  atque  illis  quidem  aeternis  ho- 
noribus,  in  caelestem  patriam  receptus  afficietur  -. 

1.  P.  I,  art.  VII,  n.  11.  —  2.  Quod  non  sine  disoretionis  iudicio 
praemia  vel  poenae  sint  honiinibus  deoernenda,  ipsa  ethniea  philosophia 
agnovit,  euius  plaeitum  ita  exponit  Virgilius,  dum  de  statu  animabus 
assignato,  canit  (Aeneid.,  1.  VI,  v.  431,  seq.) : 

JSec  vero  hae  sine  sorte  datae,  sine  iudice,  sedes: 
Qxiaesitor  Minos  urnam  movet:  ille  silenhim 
Conciliumqne  vocat,  vitasque  et  crimina  discit . 

2.  —  Duplex  Dei  iudicium.  —  Ad  intelligendum 
vero  quo  pacto  iudicium,  de  quo  nunc  agitur,  ad  finem  dif- 
feretur,  sciendum  est  iudicium  correspondere  Dei  opera- 
tioni.  Est  autem  duplex  Dei  operatio :  una,  qua  condidit 
mundum,  a  quo  opere  Deus  dicitur  quievisse;  altera  vero 
qua  mundum  conditum  gubernat,  de  qua  dicit  Dominus 
Noster  * :  Pater  meus  usque  modo  operatur,  et  ego 
operor.  Et  quidem  huic  secundae  operationi  correspondet 
iudicium  quo  unusquisque  iudicatur,  non  solum  secundum 
quod  sibi  competit,  sed  etiam  secundum  quod  competit 
gubernationi  universi ;  unde  non  semper  hic  unicuique 
illud  decernitur  quod  ei  personaliter  debetur,  sed  differtur 
unius  praemiatio  pro  utilitate  aliorum  2,  et  poenae  unius 
ad  profectum  alterius  cedunt,  iuxta  illud  S.  Augustini  3, 
omnis  malus  aut  ideo  vivit  ut  corrigatur,  aut  ideo 
cirit  ut  per  illum  bonus  exerceatur.  At  primae  Dei 
operationi  respondet  iudicitim  in  fine  temporum  feren- 
dum,  quo  de  unoquoque  sententia  feretur  secundum  quod 
ei  personaliter  debetur:  in  quo  iudicio  apparebit  iustitia 
divina  quantum  ad  omnia  quae  nunc  ex  hoc  occultantur, 
quod  interdum  de  uno  disponitur  ad  utilitatem  aliorum, 
aliter  quam  manifesta  opera  exigere  videantur.  Erit  quo- 
que  tunc  universalis  separatio  bonorum  a  malis,  qui  nunc 
commixti  inveniuntur  ob  mutuum  profectum  4. 

3.  —  Ordo  quaestionis.  —  Quae  autem  hic  pertra- 
ctanda  sunt,  claro  ordine  ita  distribuentur,  ut  primo  qui- 
dem,  de  iudicii  universalis  existentia  (1),  secundo  vero  de 


Haud  dissimiliter  Aligherius  (Inf.  V,  4,   seq.) : 

Stavvi  Minbs  orribilmentet  e  ringhia  : 
Esamina  le   colpe  nelVentrata  ; 
Giudica  e  manda,  secondo  ch'avvinghia. 

1.  Io.,  V,  17.  —  2.  Cf.  Hebr.,  XI,  39,  40.  —  3.  In    Ps.   LIV,  ad   1' 
versum.  —  4.  S.,  Quaest.  LXXXVIII,  art.  1. 

eiusdem  causis  agatur  (2-6).  Causae  autem  sunt  tum  for- 
malis  (2),  tum  materialis,  et  quidem  remota  (3),  necnon 
proxima  (4),  tum  denique  efficiens,  sive  principalis  (5), 
sive  secundaria  (6). 


De  iudicio  universali 
inquirendura  est 

an  sit  quomodo  sit, 

(1)  secundum 

causas 


formalem  materialem  efficientem 

remotam     proximam     principalem  secundariam 

(3)  (i)  (5)  (()) 


Quocirca,  sex  in  hac  quaestione  investiganda  propo- 
nuntur. 

Primo.  Utrum  universale  iudicium  sit  futurum. 

Secundo.  Utrum  iudicium  universale  absolvendum  sit 
per  locutionem  vocalem,  an  mentalem. 

Tertio.  Utrum  omhes  homines  in  ultimo  iudicio  com- 
parebunt. 

Quarto.  Utrum  uniuscuiusque  opera,  sive  bona,  sive 
mala,  innotescent  omnibus  in  ultimo  iudicio. 

Quinto.  Utrum  Christus  in  forma  humanitatis  sit  iu- 
dicaturus. 

Sexto.  Utrum  aliqui  homines  iudicaturi  sint  cum 
Christo. 

Articulus  I.  —  TJtrum  universale  iudicium 
sit  futurum. 

1.  —  Ratio  articuli.  —  Cum  de  iudicio  particulari, 
mortem  uniuscuiusque  immediate  subsequente,  egerimus *, 
nunc  de  generali  iudicio  disserendum  venit,  quod  inter- 
dum  dicitur  finale  aut  extremum,  eo  quod  in  flne  tempo- 
rum  sit  faciendum,  interdum  vero  universale,  eo  quod 
omnes  simul  homines  comprehendet,  interdum  denique 
dies  Bomini  et  adventus  glo?  iae  magni  Dei  et  Salvatoris 
Nostri  Iesu  Christi 2 ;  quod  quidem  inficiari  conati  sunt 
antiquitus  plures  ex  gnosticis,  medio  aevo  Cathari  et  Al- 
bigenses,  nostris  vero  temporibus,  rationalistae,  ac  mo- 
dernistae  plurimi,  quos  inter  Tyrrell  et  Loisy. 

2.  —  PROP.  —  Post  resurrectionem,  fiet  iudicium 
universale. 

3.  —  Auctoritas  S.  Scripturae.  —  Veritatem  hanc, 
quam  ita  exprimit  Symbolum  Athanasianum  :  Ad  cuius 
(Christi)  adventum,  omnes  homines  resurgere  habent 
cum  corporibus  suis,  et  reddituri  sunt  de  factis  propriis 
rationem3,  utriusque  Foederis  paginae  loculenter  demon- 
strant.  Sic  quippe  in  Veteri  Testamento  legimus  4 :  Montes 
exultabunt  a  conspectu  Domini,  quoniam  venit  iudi- 
care  terram.  Iudicabit  orbem  terrarum  in  iustitia,  et 
populos  in  aequitate  5.  In  novo  autem  Testamento  dici- 
tur  6 :  Viri  Ninivitae  surgent  in  iudicio  cum  genera- 
tione  ista,  et  condemnabunt  eam :  similiter  7 :  Procedent 
qui  bona  fecerunt,  in  resw^rectionem  vitae;  qui  vero 


1.  Quaest.  II,  art.  1,  p.  62.  —  2.  1  Cor.,  III,  13;  Tit.,  II,  13. 
3.  Cf.  oninia  Symbola,  Denzinger,  nn.  1,  seqq.  —  4.  Ps.  XCVII.  8,  9. 
5.  Cf.  ls.,  XIII,  9  ;  Ioel,  II,  1.  —  6.  Matth.,  XII,  41.  —  7.  Io.,  V,  29. 

mala  egerunt,  in  resurrectionem  iudicii;  et  S.  Paulus  in 
Areopago  expresse  dicebat  * :  Statuit  (Deus)  diem  in  quo 
iudicaturus  est  orbem  in  aequitate,  in  viro  in  quo 
statuit,  fidem  praebens  omnibus,  suscitans  eum  a 
mortuis. 

«4.  —  Patrum  voces.  —  Patrum  vero  de  hac  re  una- 
nimem  sententiam  personat  S.  Gregorius  Magnus  2 :  Pen~ 
sate,  fratres  charissimi,  ante  conspectum  tanti  iudi- 
cis,  qui  in  illo  die  terror  erit,  quando  iam  in  poena 
remedium  non  erit !  Quae  illa  confusio,  cui  reatu  suo 
exigente,  continget  in  conventu  omnium  angelorum 
hominumque  erubescere !  Qui  pavor,  eum,  quem  et 
tranquillum  mens  humana  capere  non  valet,  etiam 
iratum   videre !    Quem   diem   bene   Propheta  intuens, 

ait  3  :  DlES  IRAE,  DIES  ILLA,  DIES  TRIBULATIONIS  ET  ANGU- 
STIAE,  DIES  CALAMITATIS  ET  MISERIAE,  DIES  TENEBRARUM 
ET     CALIGINIS,   DIES     NEBULAE     ET     TURBINIS,     DIES     TUBAE 

et  clangoris...  Quanta  vero  tunc  erit  electorum  lae- 
titia,  qui  de  eius  merentur  visione  gaudere,  de  cuius 
conspectu  vident  et  elementa  omnia  contremiscere, 
cum  eo  simul  ad  nuptias  intrare  ! 

5.  —  Prob.  rat.  theol.  —  u)  Ex  ratione  perfecti  iu- 
dicii.  —  Iudicium  perfectum  de  aliqua  re  esse  non  potest, 
nisi  id  omne  quod  ad  rem  illam  utcumque  pertinet,  com- 
pleatur.  Atqui,  nonnisi  in  consummatione  temporum,  id 
quod  pertinet  ad  hominem  flnem  habebit.  Ergo  oportet  esse 
iudicium  finale  in  ultimo  die.  —  Minor  patet  ex  multi- 
plici  capite :  primo,  quia  usque  ad  illud  tempus  homo 
gaudebit,  forsan  contra  veritatem,  bona  vel  mala  fama ; 
secundo,  quia  quamdiu  mundus  perdurat,  homo,  etsi 
mortuus,  adhuc   tamen  censetur  vivere  in  filiis  aut  sal- 

1.  Act.,  XVII,  31.  —  2.  Homil.  XII  in  Evaug.,  n.  4.  Pavis.,  1705. 
t.   I    col.  1478,  1479.  —  3.  Sophon.,  I,  15. 

tem  in  operibus  suis ;  tertio,  usque  ante  mundi  finem,  cor- 
pus,  quod  esse  debet  socium  gaudii  vel  doloris,  non  resur- 
get,  quod  tamen  quandoque  contra  ius  honorifice  traditur 
sepulturae,  aut  viceversa  insepultum  vel  inhonoratum 
iacet ;  quarto,  res  illae  in  quibus  defunctus  affectum  suum 
defixit,  quandoque  citius  finiuntur,  quandoque  diutius  per- 
durant  l.  Ergo  aequum  est  ut  usque  ad  mundi  consum- 
mationem  iudicium  finale  differatur. 

(3)  Ex  ratione  divinae  providentiae.  —  Quoniam  sae- 
pius  evenit  ut  iusti  viri  in  hac  vita  malis  oppressi  tabe- 
scant,  mali  vero  opibus  ac  honoribus  floreant,  id  Dei  sa- 
pientia  aequiter,  at  occulte  disponente,  par  erit  ut  publico 
ac  generali  iudicio  appareat,  in  tanta  rerum  vicissitudine, 
nihil  non  infinita  sapientia  ac  iustitia  rectum  atque  gu- 
bernatum  fuisse :  quod  quidem  in  extremo  iudicio  futu- 
rum  est  2. 

y)  Ex  utilitate  nobis  proveniente.  —  Denique  op- 
portunitatem  generalis  ac  publici  iudicii  clare  demonstrat 
utilitas  quae  ex  illo  hominibus,  tum  hac  vita,  tum  in  fu- 
tura,  succrescit :  in  hac  vita  quidem,  cum  hoc  medio 
homo  certus  reddatur,  omnia  sua  gesta,  dicta  aut  cogitata 
palam  esse  divulganda;  tum  pii  quidem  certa  spe  erigan- 
tur  iniusta  hominum  iudicia  reformatum  iri,  tum  impii 
opportune  teneantur  metu  superventurae  sibi  confusionis. 
Proposito  iudicio,  ait  Catechismus  Romanus  3,  pios  re- 
creari,  impios  terreri  oportebat;  ut  cognita  Dei  iusti- 
tia,  illi  ne  de/icerent,  hi  a  malis  aeterni  supplici  metu 
atque  expectatione  revocarentur. 

6)  Ecc  promovenda  electorum  gloria  et  procuranda 
malorum  ignominia.  —  Cum  plerique  iustorum  vitam 
saepe  in  humilitate,  quandoque  etiam  in  ignominia,  iuxta 
exemplum  Domini,  traducant;  ex  adverso  autem  saepe- 
numero  contingat  ut  mali   in  hac  vita  exaltentur  et  su- 


1.  3,  Quaest.  LIX,  art.  5.  —  2.  Cat.  Rora.,  P.  I,  art.  VII,   n.  4. 
3.   Looo  oit. 

perbiant,  aequum  est  ut,  consummato  iam  saeculo,  illi 
quidem  gloriam,  isti  vero  confusionem  palam  accipiant, 
ut  illud  verificetur  * :  Quicumque  glorificaverit  me,  glo- 
rificabo  eum;  qui  autem  contemnunt  me,  erunt  igno- 
biles.  ' 

6.  —  Corollarium.  —  Ex  his  apparet,  praeter  iudi- 
cium  singulare,  quod  de  homine  prout  est  singularis 
homo,  fiet  post  mortem,  aliud  iudicium  de  eo  esse  de- 
bere,  secundum  quod  est  pars  totius  generis  humani,  sicut 
aliquis  iudicari  dicitur  secundum  humanam  iustitiam, 
etiam  quando  iudicium  datur  de  communitate  cuius  ipse 
est  pars;  unde  et  tunc,  quando  fiet  universale  iudicium 
per  separationem  bonorum  a  malis,  etiam  quilibet  per 
consequens  iudicabitur  ~. 

*?.  —  Solvuritur  difficultates.  —  I.  Omue  iudicium 
praecedere  solet,  non  sequi  executionem  sententiae.  At- 
qui  divinae  sententiae  executio,  secundum  adeptionem 
regni  caelestis  vel  exclusionem  a  regno,  iam  nunc  tem- 
pore  mortis  uniuscuiusque  contingit.  Ergo  non  est  futu- 
rum  iudicium  generale. 

Resp.  Dist.  mai.:  sententiae  completae,  conc. ;  adhuc 
per  ulteriora  complendae,  nego^  Dist.  min.:  quae  sententia 
est  completa  omnino,  nego ;  adhuc  manet  complenda, 
conc.  Nego  conseq.  et  conseq.  —  Licet  iudicii  particularis 
sententia  statim  executioni  demandetur,  tamen  quia  ista 
sententia  non  comprehendit  nisi  animam  uniuscuiusque, 
ideo  alteri  iudicio  locus  remanet,  cuius  sententia  respi- 
ciat  tum  corpus,  tum  universalem  separationem  malo- 
rum  a  bonis,  et  executio  huius  secundae  sententiae  se- 
quetur  iudicium  universale  3. 

II.  Ideo  aliqua  in    iudicium  adducuntur,  quia  dubium 

1.  1  Reg.,  II,  30.  —   2.  S..    Quaest.    LXXXVIII,    art.    1,    ad  l^.  _ 

3.  Ad  2m. 

est  quid  de  eis  definiendum  sit.  Atqui  in  divina  prae- 
scientia  iam  praefinita  manet  unicuique  sanctorum  sua 
beatitudo,  et  unicuique  reproborum  sua  damnatio.  Ergo 
inutile  est  iudicium  finale. 

Resp.  Dist.  mai. :  dubium  est  Deo,  neao  ;  hominibus, 
conc.  Dist.  min.:  in  se  et  singulis  iudicandorum,  conc;  omni- 
bus,  nego.  Nego  conseq.  et  conseq.  —  Universale  iudicium, 
ait  S.  Thomas  ',  magis  directe  respicit  universalitatem 
hominum  quam  singulos  iudicandorum ;  unde  iudicium 
universale  fiet  ut  omnibus  innotescat  uniuscuiusque  prae- 
mium  vel  condemnatio. 

8.  —  Quaestio  I.  —  Utrum  iudiciurn  finale  cele- 
brandum  sit  in  valle  Iosaphat  ? 

Huic  quaesito  sapienter  respondet  S.  Thomas  2:  Qua- 
liter  illud  iudicium  sit  futurum,  et  quomodo  homines 
ad  iudicium  convenient,  non  potest  multum  per  cer- 
titudinem  sciri.  —  I.  Revera,  ex  antiquis,  Origines  3  cen- 
suit  populos  super  universam  terram  fore  congregandos, 
et  splendorem  Filii  Dei,  ut  fulgur,  ubique  coruscaturum. 
Communius  quoque  hodiedum  tenetur,  opinionem  quae 
ponit  iudicium  universale  in  illa  valle  quae  est  prope 
Hierusalem,  fore  complendum,  fundamento  carere4;  unde 
aiunt  Christum,  non  in  illo  loco,  qui  nimis  angustus  esset, 
suum  tribunal  sisturum,  sed  quemlibet  locum,  in  quo  iu- 
dicium  habebitur,  vallem  Iosaphat  nuncupari  posse,  unde 
haec  appellatio  symbolica  est,  quasi  dicatur:  Vallis  iu- 
dicii  Dei,  vel  Vallis  ubi  Dominus  sedebit  iudex. 

II.  Qui  vero  tenent  in  citata  valle  iudicium  revera 
locum  esse  habiturum,  appellant  ad  sequentia  testimonia  5 : 
Congregabo  omnes  gentes,  et  deducam   eas  in  vallem 


1.  Ad  3m.  —  2.  S.,  Quaest.  LXXXVIII.  art.  4.  —  3.  In  Matth.,  XXV, 
32,  33.  —  4.  Ita  Knabenbauer,  in  Ioel,  c.  III,  et  in  Matth.,  p.  380.  — 
5.  Ioel,  III,  2. 

Iosaphat,  et  disceptabo  cum  eis  4;  et  rursus  2:  Consur- 
gauo  et  ascendant  gentes  in  vallem  Iosaphat,  quia  ibi 
sedebo,  ut  iudicem  omnes  gentes  in  circuitu.  Accedit 
auctoritas  Novi  Testamenti  3:  Hic  Iesus  qui  assumptus 
est  a  vobis  in  caelum,  sic  veniet,  quemadmodum  vi- 
distis  eum  euntem  in  caelum ;  ex  quibus  colligunt,  circa 
locum  montis  Oliveti,  qui  valli  Iosaphat  imminet,  Christum 
descensurum,  sicut  et  inde  ascendit,  ut  idem  esseosten- 
datur  qui  descendit  et  qui  ascendit  4.  —  Obiicient<.\  val- 
lem  Iosaphat  augustissimam  esse,  et  ita  omnes  indicandos 
capere  non  posse,  —  respondet  S.  Thomas 5,  quod  magna 
multitudo  in  parvo  spatio  comprehendi  potest;  maxime 
si,  ut  habet  S.  Paulus0,  iusti  rapientur  in  nubibus  obviam 
Ghristo  in  aera  7;  ita  quod  omnes  homines,  quasi  in 
amphitheatro  distributi,  Christum  videre  possint,  qui  in 
aere  praeeminens  et  maxima  claritate  refulgens,  a  lon- 
ginquo  inspici  poterit  8. 

Quae  cum  ita  sint,  patet,  de  loco  iudicii  finalis,  quem- 
admodum  de  tempore  diximus  9,  nihil  certi  determinari 
posse:  unde  prudentia  potius  suadet,  ut  curemus  ne  lo- 
cus  aut  tempus  impraeparatos  nos  inveniat;  pro  quo  va- 
let  grave  illud  S.  Petri  monitum  10;  Magis  satagite*  ut 
per  bona  opera,  certam  vestram  vocationem  et  electio- 
nem  faciatis. 


1.  ln  hebraeo  habetur  pfiy-S»  DWTftrTl  B^an"5"»"]"!*  »MR&j51 
U12V  »fl©B#Jl  BM6W  —  2.  Ibid.,  12.  —  3.  Act.,  I,  11.  —  4.  Quaest. 
LXXXVJII,'  art.  4.  c£  S.  Bonavent.,  4,  Dist.  XLVIII,  dnb.  1.  Cf.  S.  Hie- 
ronym.,  in  Matth,,  XXIV,  27;  in  Ierem.,  XXXI,  38;  lioet  alibi,  se. 
Comment.  in  Ioel,  looo  oit.,  aliter  sentire  videatur.  Cf.  etiam  S.  Hilar., 
In  Matth.,  XXXIV,  32,  qui  opinari  videtur  iudicandos  in  Calvario  adu- 
nandos  esse,  ut  Filius  Dei  gloriosus  ibi  appareat,  ubi  opprobriis  fuit 
saturatus.  —  5.  Loco  oit.,  ad  1™  et  3™.  —  6.  1  Thess.,  IV,  16.  —  7.  C. 
Opusc.  II,  c.  244.  —  8.  Cf.  Calmet,  Comment.  in  Ioel.,  III,  2,  p.  165.— 
9.  Supra,  Quaest.   VI,  art.  8.  -    10.  2  Pet.,  I,   10. 

9.  —  Quaestio  II.  —  Utrum  signum  Crucis  praece- 
dere  debeat  adventum  summi  iudicis  ? 

Resp.  Aflirmatwe,  iuxta  illud  S.  Matthaei  l:  Tunc 
parebit  signum  Filii  hominis  in  caelo ;  et  tunc  plan- 
gent  omnes  tribus  terrae,  et  videbunt  Filium  hominis 
venientem  in  nubibus  caeli,  cum  virtute  multa  et  ma- 
iestate. 

Quaerenti  autem  quodnam  hoc  signum  futurum  sit, 
responderi  potest  cum  S.  Cyrillo  Hierosolymitano  2:  Si- 
gnum  autemverum  et  Christi  proprium  Crux  est,  ...de- 
monstrans  eum  qui  prius  crucifixus  fuit;  unde  Ecclesia 
canit  3 :  Hoc  signum  Crucis  erit  in  caelo,  cum  Dominus 
ad  iudicandum  venerit.  —  Crux  ista,  ait  S.  Ioannes 
Chrysostomus  4,  sole  splendidior  videbitur;  siquidem  sol 
obtenebratur  et  absconditur,  Crux  autem  apparet;  ne- 
que  appareret,  nisi  solaribus  longe  radiis  splendidior 
esset. 

Signum  Crucis  igitur  apparebit  in  iudicio,  non  ad  indi- 
cium  tunc  existentis  infirmitatis,  sed  praeteritae,  ait  An- 
gelicus  5;  ut  impii  videntes  in  quem  confixerunt,  magis 
crucientur,  intelligentes  quantam  misericordiam  neglexe- 
rintjiivero  qui  redempti  sunt,  maiores  Christo  referant 
gratias.  —  Porro,  non  ipsamet  Crux  in  qua  Dominus  con- 
fixus  est,  apparebit,  sed  signum  eius,  ut  expresse  tradit 
sacer  Textus,  et  contra  plures  auctores  demonstrant 
Card.  Gotti 6  et  S.  Alphonsus  Ligorius  7. 

10.  —  Quaestio  III.  —  Quandonam  apparebit  %si- 
gnum  Crucis? 

Resp.  Secundum  communiorem  sententiam,  sacratis- 

1.   XXIV,  30.  —  2.  Cateoh.  XV.  2r|fX£iov    8e   d^^eg    i8ixov    xov 

^QlOTOl)    'oriv    6    OTOVUQOC;...    §T]A,OUV     TOV     GTOVUQCodeVTO.    JtQOT£QOV.    — 

3.  ln  festo  Exalt.  S.  Cruois.  —  4.  Homil.  LXXVI,  al.  LXXVIl  in  Matth. 
—  5.  S.,  Quaest.  XC,  art.  2,  ad  2m;  cf.  Opuso.  II,  p.  1,  o.  244.  — 
1).  Quaest.  II,  Dub,  I,  n.  15.  —  7.  Dissert.  teol.  morali  appartenenti  alla 
vita  eterna,  Dissert.  VI,  n.  11. 

simum  Crucis  signum  apparebit,  hominibus  iam  ad  iudi- 
cium  congregatis.  —  Nec  obstat  hunc  eventum  a  S.  Mat- 
thaeo  recenseri  post  obscurationem  solis  et  antequam 
homines  cougregentur:  cum  saepe  in  Scriptura  res  non 
eo  ordine  recitentur,  quo  actu  evenerunt  aut  eventurae 
sunt. 


Articdlus  II  —  Utrum  iudicium  universale 
absolvendum  sitper  locutionem  vocalem  an  mentalem. 

1.  —  Ratio  articuli.  —  Cum  omne  iudicium  absol- 
vatur  per  sententiam,  quae  se  habet  velut  forma  eius, 
hinc  Christus  sententiam  proferet,  primo  quidem  relate 
ad  singulos,  postea  vero  ad  omnes  simul,  dicendo  his  qui 
a  dextris  eius  erunt  V:  Venite,  benedicti  Patris  mei: 
possidete  paratum  vobis  regnum  a  constitutione  mundi; 
iis  vero  qui  a  sinistris  2:  Discedite  a  me,  maledicti,  in 
ignem  aeternum,  qui  paratus  est  diabolo  et  angelis 
eius.  Porro,  de  hac  sententiae  prolatione  dubitatur  modo, 
an  vocaliter,  vel  mentaliter  tantum  fiet :  de  qua  re  non 
omnino  certam  haberi  posse  determinationem  ipse  S.  Au- 
gustinus  censuit 3;  licet  probabilius  aestimari  possit  totum 
illud  iudicium,  et  quoad  discussionem,  et  quoad  accusa- 
tionem  malorum  et  commendationem  bonorum,  necnon 
quoad  sententiam  de  utrisque,  mentaliter  perficiendum 
esse.  Sit  ergo 

3.  —  PROP.  —  Extremum  iudicium  perficietur  per 
locutionem  mentalem. 

3.  —  Expenditur.  —  Si  vocaliter  singulorum  facta 
narrarentur,  inaestimabilis  magnitudo  temporis  ad  hoc 
exigeretur,  sicut  etiam  advertit  idem  S.   Augustinus,  di- 

1.  Matth.,  XXV.  34.  —  2.   Ibid.,  41.   -  3.  L.  XX,    de  Civ.    Dei,   e,    1. 

cens  4  quod  si  liber  iste  carnaliter  cogitetur,  quis  eius 
magnitudinem  aut  longitudinem  valeat  aestimare? 
Aut  quanto  tempore  legi  poterit  liber,  in  quo  scri- 
ptae  sunt  universae  vitae  universorum  ?  Non  autem 
minus  tempus  requiritur,  subiungit  Angelicus  2,  ad  nar- 
randum  oretenus  singulorum  facta,  quam  ad  ea  legen- 
dum  si  essent  in  libro  materiali  scripta:  unde  probabile 
est  illa,  quae  apud  S.  Matthaeum  3,  tanquam  a  Chri- 
sto  proferenda,  recitantur,  sic  intelligenda  esse,  ut  non 
vocaliter,  sed  mentaliter  perficiantur;  ita-quod  illud  quod 
in  Evangelio  locutio  dicitur,  accipiatur  pro  cognitione 
quam  unusquisque  in  conscientia  habebit  de  propriis 
factis,  necnon  de  aliorum  peccatis. 

«4.  —  Solvitur  tacita  difficultas.  —  Christus  secundum 
formam  hominis  iudicabit,  in  qua  corporaliter  ab  omnibus 
possit  videri.  Ergo  eadem  ratione,  qua  corporaliter  vide- 
bitur,  corporali  etiam  voce  loquetur,  ut  ab  omnibus  au- 
diatur. 

Resp.  Nego  paritatem;  Christus  enim  corporaliter 
apparebit,  ut  ab  omnibus  corporaliter  iudex  cognoscatur, 
quod  quidem  subito  fieri  poterit ;  sed  locutio  vocalis,  quae 
scilicet  tempore  mensuratur,  requireret  immensam  tem- 
poris  longitudinem,  unde  non  est  simile  4. 

5.  —  Scholion.  —  Attamen,  non  improbabilis  videtur 
eorum  sententia,  qui  censent  individuam  quidem  senten- 
tiam  meutaliter  prolatum  iri,  generalem  vero  sententiam, 
qua  electis  regnum,  reprobis  vero  supplicium  in  com- 
muni  assignabitur,  voce  sensibili  esse  pronunciandam,  ut 
ita  Christus  iudex,  sub  corporali  specie  apparens,  cor- 
poraliter  et  videatur  et  audiatur  5. 


1.  Loo.  cit..  o.  14.  —  2.  S.  Quaest.  LXXXVIII,  art.  2.  —  3.  Matth. 
XXV,  34,  seqq.  -  4.  S.  Thom.,  1.  c.,  ad  3m.  __  5.  Al.  Ad.  Paquet,  De 
Xovissimis.,  Disp.  X,  Quaest.   I,  art.  4.  concl.  2»  p.  457. 

6.  —  Quaestio.  —  TJtrum  omnia  merita  vel  deme- 
rita,  sive  propria  sive  aliena,  ab  hominibus,  in  iudicio 
ultimo,  uno  intuitu  videbuntur  ? 

Respondet  S.  Thomas,  duplicem  circa  hoc  dari  opi- 
nionem :  quidam  enim  dicunt,  quod  omnia  merita,  et  de- 
merita  simul  aliquis  videbit,  sua,  et  aliena,  in  istanti; 
quod  quidem  de  beatis  facile  credi  potest,  quia  omnia  in 
Verbo  videbunt;  et  sic  non  est  inconveniens,  quod  simul 
plura  videant:  sed  de  damnatis,  quorum  intellectus  non 
est  elevatus,  ut  possint  Deum  videre,  et  in  eo  omnia 
alia,  magis  difflcile  est  determinatu. 

Quapropter,  dicunt  alii,  quod  mali  homines  simul 
omnia  videbunt  in  genere  peccata  sua,  et  aliena;  et 
hoc  sufficit  ad  accusationem  illam,  quae  debet  esse  in 
iudicio,  vel  ad  absolutionem :  non  autem  videbunt  omnia 
simul,  descendendo  ad  singula.  —  Sed  hoc  etiam  non 
videtur  consonum  dictis  S.  Augustini  4,  qui  dicit,  quod 
omnia  mentis  intuitu  enumerabunt;  quod  autem  in  ge- 
nere  cognoscitur,  non  enumeratur. 

Quae  cum  ita  sint,  videtur  posse  eligi  mediam  viam, 
qua  tenetur  damnatos  singula  consideraturos  esse,  non 
tamen  in  istanti,  sed  in  tempore  brevissimo,  divina  vir- 
tute  ad  hoc  adiuvante,  et  hoc  est,  quod  dicit  Augustinus 2, 
quod  mira  celeritate  cernentur :  nec  est  hoc  impossibile, 
quia  in  quolibet  parvo  tempore  sunt  infinita  instantiain 
potentia  3. 

Articulus  III.  —  Utrum  omnes  homines 
in  ultimo  iudicio  comparebunt? 

1.  —  Ratio  articuli.  —  Acto  de  forma  iudicii  uni- 
versalis,  sequitur  modo  ut  de  illius  causa  materiali  in- 
quiratur,    et  primo   quidem  de  materia    remota,   seu  de 

1.  L.  XX  de  Civ.  Dei,  c.  14,  —  2.  Looo  oit.  -  3.  S.  Quaest. 
LXXXVII,  art.  3. 

hominibus  iudicandis,  postea  vero  de  materia  proxima,  seu 
de  hominum  actionibus.  —  Circa  primum  vero  praemittere 
debemus,  ad  iudicium  duo  pertinere,  scilicet  discussionem 
meritorum  et  retributionem  meritorum;  et  quidem,  cum 
unusquisque  recepturus  sit,  ex  divina  sententia,  praemium 
merito  respondens,  ideo  quantum  ad  retributionem  prae- 
miorum,  omnes,  sive  boni,  sive  mali,  iudicabuntur;  e 
contra,  discussio  meritorum  non  fit,  nisi  ubi  est  quaedam 
commixtio  operum  bonorum  cum  malis,  quod  nec  estin 
omnibus,  nec  ubi  est,  eodem  modo  est. 

2.  —  PROP.  —  a)  In  finali  iudicio,  quantum  ad 
meritorum  retributionem,  omnes  ante  Christi  tribu- 
nal  comparebunt;  |3)  sed  quantum  ad  discussionem 
operum,  non  omnes  iudicabuntur. 

3.  —  ia  Pars,  quae  his  Symboli  verbis  continetur:  Ven- 
turus  est  iudicare  vivos  et  mortuos,  pluribus  Scripturae 
locis  exprimitur;  sic  l:  Congregabuntur  ante  eum  omnes 
gentes ;  rursus  2:  Omnes  stabimus  ante  tribunal  Christi; 
expressius  adhuc  3 :  Omnes  nos  manifestari  oportet  ante 
tribunal  Christi,  ut  referat  unusquisque  propria  cor- 
poris  prout  gessit,  sive  bonum,  sive  malum ;  denique  4 : 
Ecce  venit  cum  nubibus,  et  oidebit  eum  omnis  oculus ; 
quod  quidem  non  esset,  si  non  omnes  in  iudicio  compa- 
rerent. 

4.  —  Prob.  rat.  theol.  —  Iudiciaria  potestas,  qua 
unicuique  retributio  congrua  decernenda  est,  Christo 
homini  collata  est,  in  praemium  tum  humilitatis  quam 
in  passione  exhibuit,  tum  charitatis  qua  sanguinem  pro 
omnibus  fudit,  quantum  ad  sufflcientiam,  licet  non  in 
omnibus   effectum   habuerit   propter   impedimentum    in 

1.  Matth.,  XXV,  32.  —  2.  Rom.,  XIV,  10.  —  3.  2  Cor.,  v.  10.  - 
4.  Apoc,  I,  7. 

aliquibus  inventum.  Ergo  congruum  est  ut  omnes  ho- 
mines  in  iudicio  congregentur,  tum  ad  videndum  eius 
exaltationem  in  humana  natura  secundum  quam  consti- 
tutus  est  a  Deo  iudex  vivorum  et  mortuorum,  tum  ad 
accipiendum  ab  eo  praemium  operibus  conveniens  l.  — 
Quocirca  omnes  homines,  in  finali  iudicio,  ante  Christum 
Dominum  comparere  debent,  non  exclusis  Beatissima 
Virgine  eius  Matre  et  sancto  Ioseph  eius  in  terris  custode 
et  nutritio,  non  exclusis  etiam  pueris  ante  perfectam 
aetatem  decedentibus,  qui  licet  propria  merita  non  ha- 
buerint,  testes  tamen  erunt  gloriae  iudicis,  accepturi 
ab  eo,  si  quidem  fuerint  baptizati,  coronam  eiusdem 
Christi  meritis  sibi  comparatam  2. 

£5.  —  Solvitur  tacita  difficultas.  —  Nec  obstat  quod 
legitur  3 :  Sedebitis...  super  sedes  duodecim,  iudicantes 
duodecim  tribus  Israel;  —  nam,  ut  ait  S.  Augustinus  4, 
non  quia  dictum  est:  iudicantes  duodecim  tribus 
Israel,  tribus  Levi,  quae  tertiadecima  est,  iudicanda 
non  erit,  aut  solum  illum  populum,  non  etiam  ceteras 
gentes  iudicabunt :  ideo  autem  per  duodecim  tribus 
omnes  aliae  gentes  significatae  sunt,  quia  in  sortem  duo- 
decim  tribuum  per  Christum  sunt  vocatae  5. 

6.  —  Expenditur  2a  Pars.  —  Discussio  meritorum  non 
fit,  ut  dictum  est,  nisi  ubi  est  commixtio  operum  bono- 
rum  cum  malis.  Atqui,  primo,  aliqui  sunt  qui  aedificant 
super  fundamentum  fidei  aurum,  argentum  et  lapides 
pretiosos  6,  divinis  servitiis  totaliter  insistentes,  qui  nul- 
lam  admixtionem  notabilem  alicuius  mali  meriti  habent, 
sicut  sunt  illi  qui,  rebus  muudanis  penitus  abiectis,  sol- 
licite  cogitant  solum  quae  Dei  sunt :  et  hi  quidem  sine 


1.  S.,  Quaest.  LXXXIX,  art.  5.  —  2.  Ad  3™.  —  3.  Matth.,  XIX,  28. 
—  4.  L.  XX  de  Civ.  Dei,  o.  5.  —  5.  Ad  1»>.  —  6.  1  Cor.,  III,   12. 

ulla  discussione  meritorum  mercedem  boni  operis  acci- 
pient  *. 

Secundo,  alii  sunt  qui  aedificant  super  fidei  funda- 
mentum  lignum,  foenum  et  stipulam  2,  qui  scilicet  adhuc 
amant  saecularia  et  terrenis  negotiis  implicantur,  ita  ta- 
men  quod  nihil  Christo  praeponant,  sed  student  peccata 
eleemosynis  redimere;  unde  habentes  quamdam  com- 
mixtionem  bonorum  operum  cum  malis,  in  Dei  charitate 
decedunt :  et  in  his  discussio  meritorum  locum  habebit, 
non  quasi  iam  certi  non  sint  de  sua  beatitudine,  sed  ut 
praeeminentia  bonorum  meritorum  ad  mala  ostendatur 
omnibus  manifeste,  et  sic  Dei  iustitia  comprobetur  3. 

Tertio,  alii  sunt,  qui  fidei  fundamento  innixi,  et  sic  for- 
maliter  christiani  existentes,  ad  minus  actum  fidei  lau- 
dabilem  habent,  qui  quamvis  meritorius  non  sit  sine  cha- 
ritate,  tamen  quantum  est  de  se,  est  ordinatus  ad  meri- 
tum;  unde  in  eis  discussionis  iudicium  locum  habebit;  et 
quia  fuerunt,  saltem  numero,  cives  civitatis  Dei,  ideo  iu- 
dicabuntur  ut  cives,  in  quos  sine  discussbne  meritorum 
sententia  mortis  non  feretur  4.  Equidem,  huiusmodi  iam 
certiores  sunt  de  sua  damnatione;  quia  tamen  aliqua, 
quae  pertinent  ad  bene  merendum,  habent  adnexa,  ne- 
cesse  est  ad  manifestationem  divinae  iustitiae,  eorum 
merita  discussioni  subiici,  ut  appareat  eos  iuste  a  san- 
ctorum  civitate  excludi,  cuius  esse  numero  cives  exterius 
videbantur  5. 

Demum,  alii  sunt,  scilicet  infideles,  in  quibus  nulli- 
mode  est  fidei  fundamentum,  quo  sublato,  omnia  opera 
sequentia  carent  perfecta  rectitudine  intentionis ;  unde 
non  est  in  eis  aliqua  permixtio  bonorum  operum  cum 
malis,  quae  discussionem  requirat ;  ideoque  condemna- 
buntur  ut  hostes,  qui  consueverunt  apud  homines  absque 
meritorum  discussione  exterminari;  de  quibus  dicitur  fi : 

1.  Art.  6.  —  2.  1  Cor.,  1.  cit.  —  3.  Ibid.,  et  ad  2«'  .  -  4.  Art.  7.  — 
5.   Ad  iw  .  —  6.  Io.,  III,  18. 

Qui  non  credit,  iam  iudicatus  est,  cum  sine  fide  im- 
possibile  (sit)  placere  Deo  l ;  quo  sensu  intelligi  fors  po- 
terit  illud  Lactantii 2 :  Nec  tamen  universi  tunc  a  Deo 
iudicabuntur,  sed  ii  tantum  qui  sunt  in  Dei  religione 
versati. 

T.  —  Quaestio.  —  Utrum  angeli  in  futuro  iudicio 
iudicabuntur  ? 

Respondet  S.  Thomas  3  iudicium  discussionis  nec  in 
bonis  angelis,  nec  in  malis,habendum  fore,  quia  neque 
in  bonis  potest  aliquid  mali  inveniri,  neque  in  malis  ali- 
quid  boni  ad  iudicium  pertinens.  Loquendo  vero  de  iu- 
dicio  retributionis,  vel  agitur  de  retributione  respondente 
propriis  meritis  angelorum,  et  haec  a  principio  fuit 
utrisque  facta,  dum  quidam  in  beatitudine  sublimati  sunt, 
quidam  vero  in  miseria  demersi :  vel  de  retributione  quae 
respondet  meritis  bonis  vel  malis  per  angelos  procuratis, 
et  haec  retributio  in  futuro  iudicio  fiet,  quia  boni  angeli 
amplius  gaudium  habebunt  de  saltite  eorum  quos  ad  me- 
ritum  induxerunt,  et  mali  amplius  torquebuntur,  multi- 
plicata  malorum  ruina,  qui  per  eos  ad  mala  sunt  incitati. 

8.  —  Solvitur  tacita  obiectio.  —  Obiicienti  illud 
S.  Pauli  4 :  Nescitis  quoniam  angelos  iudicabimus,  — 
respondetur  hic  agi  de  iudicio  comparationis,  quia  tunc 
quidam  homines  quibusdam  angelis  superiores  invenien- 
tur  5 ;  pariter  aliqui  angeli  mali  condamnabuntur  a  san- 
ctis,  quorum  virtute  sunt  debellati,  ut  ait  S.  Thomas  6: 
nimirum,  iudicium  hic  appellatur  comparatio  hominum 
sanctorum  cum  angelis,  sive  bonis,  sive  malis. 

9.  —  Scholion.  —  Peracto  iudicio,  daemones,  cunctis 
videntibus,  praecipitabuntur  in  infernum,  ubi  tanquam  in 
carcere  perpetuo  detrudentur,  cum  eis   non  concedatur 

1.  Hebr.,  XI,  6.  -  2.  L.  VII  div.  Instit.,  o.  20.  —  3.  Art.  8.  — 
4.  1  Cor.,  VI,  3.  —  6.  Ad  1™.  —  6.  Corainent.  in  suprad.  looum  S.  Pauli. 

nunc  in  terris  degere,  nisi  ad  exercitium  virtutis  ex  parte 
hominum  ;  unde  legitur  £ :  Deus  angelis  peccantibus  non 
pepercit,  sed  rudentibus  inferni  detractos  in  tartarum 
tradidit  cruciandos,  in  iudicium  reservari  2. 


Articulus  IV.  —  Utrum  uniuscuiusque  opera, 

sive  bona  sive  mala, 

innotescent  omnibus  in  ultimo  iudicio. 

1.  —  Materia  proxima  iudicii  universalis.  —  Deter- 
minaturi  modo  de  iudicii  universalis  materia  proxima, 
quae  sunt  hominum  actiones,  primo  advertere  debemus, 
dubium  praesens  non  tam  esse  utrum  illae  sint  omnes  in 
iudicio  discutiendae,  quam  de  modo  quo  huiusmodi  actio- 
nes  tum  ipsi  iudicando  tum  eius  contribulibus  innote- 
scere  valeant. 

Equidem,  quod  iudicium  universale  futurum  sit  de  om- 
nibus  operibus  bonis  vel  malis  quae  quis  gesserit,  eviden- 
tibus  Scripturae  testimoniis  comprobatur.  Legitur  enim  3: 
Cuncta  quae  fiunt,  adducet  Deus  in  iudicium,  pro  omni 
errato,  sive  bonum,  sive  malum  illud  sit.  Singillatim 
vero  proponuntur  indaganda  hominis  opera  4 :  Reddet 
unicuique  secundum  opera  eius ;  verba  5 :  Omne  ver- 
bum  otiosum,  quod  locuti  fuerint  homines,  reddent  ra- 
tionem  de  eo  in  die  iudicii;  cogitata  6 :  Dominus...  ma- 
nifestabit  consilia  cordium;  immo  et  omissa7:  Scienti 
bonum  facere,  et  non  facienti,  peccatum  est  illi.  Haec 
omnia  igitur,  in  privato  iudicio  iam  discussa,  iterum 
coram  omnibus  iudicabuntur.  —  Ex  his  constat  errare 
eos  qui  docent,  in  extremo  iudicio,  peccata  iustorum 
pridem  remissa  neutiquam  promulganda  fore  8. 

1.  2  Pet.,  II.  4.  —  2.  Cf.  ad  2m  et  3m.  —  3.  Ecole.,  XII,  14.  —  4.  Rom., 
II,  6.  —  5.  Matth.,  XII,  36.  —  6.  1  Cor.,  IV,  5.  —  7.  Iac,  IV,  17.  — 
8.  Ita  oontendit  Balthassar  Bebelius,  in  edita  disp.    De    peccatis  ele- 

CTORUM    IN  IDDICIO    EXTREMO    NOS  PUBLICANDI8. 

2.  —  Ratio  articuli.  —  Rebus  igitur  sic  stantibus, 
cum  in  quolibet  iudicio  oporteat  ut  non  solum  reus.  sed 
etiam  testis,  necnon  accusatores  et  defensores  notitiam 
eorum  habeant  quae  in  iudicio  versantur,  ideo  non  levis 
proponitur  quaestio,  quo  pacto  unusquisque  iudicandorum 
tum  ea  quae  ipsemet  gesserit,  tum  aliorum  merita  vel 
demerita  perspecta  habere  valeat.  Pro  quo,  sit 

3.  —  PROP.  I.  —  In  ultimo  iudicio  unusquisque 
iudicandorum  in  sua  conscientia  videbit  omnia  opera 
quae  fecit,  sive  bona,  sive  mala. 

4.  —  Exponitur.  —  Revera,  quemadmodum,  in  iudicio 
humano,  registris  utimur,  in  quibus  rei  gesta  consignata 
leguntur,  ita  conscientiae  singulorum,  in  extremo  iudicio 
erunt  quasi  quidam  libri  continentes  res  gestas,  ex  qui- 
bus  uniuscuiusque  iudicium  procedet,  iuxta  illud  S.  Pauli  * : 
Testimonium  reddente  illis  conscientia  ipsorum,  et  in- 
ter  se  invicem  cogitationibus  accusantibus,  aut  etiam 
defendentibus,  in  die  cum  iudicabit  Deus  occulta  homi- 
num  secundum  evangelium  meum  per  iesum  Christum. 
Huiusmodi  autem  sunt  libri,  de  quibus  dicitur  ~ :  Libri 
aperti  sunt;  et  alius  liber  apertus  est,  qui  est  vitae, 
et  iudicati  sunt  mortui  eoc  his  quae  scripta  erant  in 
libins  secundum  opera  ipsorum. 

5.  —  Liber  vitae.  —  Per  librum  vitae  vero  intelli- 
guntur  conscientiae  singulorum,  quae  dicuntur  singula- 
riter  liber  unus,  quia  una  virtute  divina  fiet  ut  cunctis 
in  memoriam  sua  facta  revocentur.  Defiuitur  enim  a 
S.  Augustino  3,  vis  quaedam  divina,  qua  flet  ut  cuique 
opera  sua,  vel  bona  vel  mala,  cuncta  in  memoriam 
revocentur,  et  mentis  intuitu  mira  celeritate  cernantur, 

1.  Roiu.,  II,  15,  16.  —  2.  Apoc,  XX.  12.  —  3.  L.  XX  de  Civ.  Dei. 
c.  14. 


HELATIO    OPERUM    HUIUS    VITAK    Al)    PRAEMIUM    VEL    POENAM  507 

ut  accuset  vel  excuset  scientia  conscientiam,  atque  ita 
simul  et  omnes  et  singuli  iudicentur.  Quae  nimirum 
vis  divina  libri  nomen  accepit.  In  ea  quippe  quodam- 
modo  legitur  quidquid  ea  faciente  recolitur.  Porro,  iu- 
dicium  divinum  erit  perfectissimum,  et  unusquisque  iudi- 
candus  erit  de  omnibus  bonis  operibus  et  malis,  iuxta  illud l: 
Omnes  nos  manifestari  oportet  ante  tribunal  Christi, 
ut  referat  unusquisque  propria  corporis  prout  gessit, 
sive  bonum,  sive  malum;  ideoque  necesse  erit  ut  con- 
scientia  referat  omnia  de  quibus  homo  iudicandus  est 2 . 

6.  —  Relatio  operum  praesentis  vitae  ad  prae- 
mium  vel  poenam.  —  Porro,  licet  principalis.causa,  ex 
qua  unusquisque  cogniturus  est  tum  bona  tum  mala 
opera  quae  in  hac  vita  gesserit,  sit  vis  illa  divina,  quae 
liber  vitae  dicitur,  causa  tamen  secundaria  erit  relatio 
illorum  operum  ad  praesentem  animae  conditionem : 
quandoquidem  nullum  opus  erit,  quod  non  aliquo  modo 
maneat  in  suo  effectu.  Nam  merita  quae  non  sunt  mor- 
tificata  manebunt  in  praemio  quod  eis  redditur ;  quae 
autem  mortificata  sunt,  manent  in  reatu  ingratitudinis, 
quae  augetur  ex  hoc  quod  homo  post  gratiam  susceptam 
peccavit.  Similiter  demerita,  quae  non  sunt  per  poeni- 
tentiam  deleta,  manent  in  reatu  poenae  quae  eis  debe- 
tur;  quae  autem  poenitentia  delevit,  manent  in  ipsa  poe- 
nitentiae  memoria,  quam  simul  cum  aliis  meritis  homo 
in  notitia  habebit  3. 

*?.  —  Solvitur  tacita  difficultas.  —  Nec  ex  hoc  de- 
duci  debet,  aut  bonos  dolore  afficiendos  ob  peccata  quae 
commiserint,  aut  malos  gaudio  ob  bona  quae  patraverint : 
quamvis  charitas  sit  nunc  causa  dolendi  de  peccato,  tamen 
sancti  in  patria  erunt  ita  perfusi  gaudio,  quod  dolor  in 
eis  locum  habere  non  poterit;    et  ideo  de  peccatis   non 

1.    2  Cor.,  V,  10.  —  2.  S.,  Quaest.  LXXXVII,  art.  ].  —  3.  Ad  1 

dolebunt,  sed  potius  gaudebunt  de  divina  misericordiar 
qua  eis  peccata  sunt  relaxata;  sicut  nunc  etiam  angeli 
gaudent  de  divina  iustitia,  qua  fit,  ut  deserti  a  gratia  in 
peccatum  ruant  illi,  quos  custodiunt;  quorum  tamen  saluti 
sollicite  invigilant.  Similiter,  mali  cognoscent  omnia  bona 
quae  fecerunt ;  at  ex  hoc  non  minuetur  eorum  dolor,  sed 
magis  augmentabitur,  quia  maximus  dolor  est  multa  bona 
perdidisse;  propter  quod  dicit  Boetius  4  quod  summum 
infortunii  genus  est,  fuisse  felicem  2. 

S.  —  PROP.  II.  —  Innotescent  etiam  cuilibet  ho- 
mini  peccata  quae  sunt  in  alterius  conscientia. 

9.  —  Exponitur.  —  Quia  iudicium  illud  universale  erit, 
ita  ut  illius  sententia  ab  omnibus  probe  cognoscatur,  ne- 
cesse  ulterius  erit,  ad  hoc  quod  iusta  sententia  appareat, 
ut  iudicati  merita  vel  demerita  omnibus  sententiam  co- 
gnoscentibus  innotescant  3. 

Haec  autem  cognitio  non  fiet  per  hoc  quod  unusquis- 
que  libere  legere  poterit  in  alterius  conscientia,  cum  nec 
homines  nec  angeli  videre  possint  ea  quae  pendent  a 
libero  arbitrio;  sed  duplici  modo  perficietur :  scilicet, 
primo,  ex  cognita  quantitate  gloriae  vel  miseriae  homi- 
nis  resurgentis,  poterunt  aliquo  modo  cognosci  merita  vel 
demerita  praecedentia  illius;  secundo,  praecipue  illa  co- 
gnitio  habebitur  ex  virtute  divina,  secundum  illud  4:  II- 
luminabit  abscondita  tenebrarum}  et  manifestabit  con- 
silia  cordium.  Sic  nempe  quorumdam  sanctorum  peccata 
certo  sciemus,  ut  puta,  Mariae  Magdalenae  et  Petri  Apo- 

1.  De  Consol.  Phil.  Pros,  4  in  piiuoipio.  —  2.  Art.  1,  ad  3m  et  4m. 
Sic  etiam  Poeta  (Inf.,  V,  121,   seq.): 

...  Nessun  maggior  dolore 
Che  ricordarsi  dei  tempo  felice 
Nella  miseria. 

3.  Art.  2.    -    4.  1   Cor.,  IV,  5. 

stoli:  at  nulla  ratio  est  cur  etiam  aliorum  electorum  pec- 
cata  non  revelentur,  et  multo  magis  damnatorum. 

iO.  —  Solvitur  tacita  difficultas.  —  Obiicienti,  huius- 
modi  manifestationem  peccatorum  ad  ignominiam  sancto- 
rum  redundare,  -  respondetur  negando  :  nam  quod  pec- 
cata  sanctorum  revelentur,  non  poterit  eis  esse  in  eru- 
bescentiam  vel  verecundiam,  ait  S.  Thomas  ',  sicut  nec 
Mariae  Magdalenae  est  in  confusionem,  quod  peccata  sua 
publice  in  Ecclesia  recitantur,  quia,  ut  Damascenus  dicit 2, 
verecundia  est  timor  ingloriationis,  quae  in  beatis  esse 
non  poterit;  quinimmo,  talis  publicatio  erit  eis  ad  magnam 
gloriam,  propter  poenitentiam  quam  fecerunt,  sicut  et 
confessor  approbat  eum  qui  magna  scelera  viriliter  con- 
fitetur. 

Ex  adverso,  damnatorum  erubescentia  non  minuetur 
ex  cognitione  peccatorum  aliorum,  nec  ipsis  solatio  erit 
scire  se  habere  multos  socios  in  peccato;  nam,  ut  ad- 
vertit  idem  S.  Thomas  *,  ex  hoc  magis  augebitur  unius- 
cuiusque  peccatoris  confusio,  in  alieno  vituperio  suum 
proprium  vituperium  magis  agnoscentis.  Nam  quod,  ex 
tali  causa,  confusio  minuatur,  contingit  ex  hoc  quod  vere- 
cundia  respicit  aestimationem  hominum,  quae  ex  consue- 
tudine  redditur  levior ;  sed  tunc  confusio  respiciet  aesti- 
mationem  Dei,  quae  est  secundum  veritatem  de  quolibet 
peccato,  sive  sit  unius  tantum,  sive  multorum. 


Articulus  V.  —  Utrum  Christus 
in  forma   humanitatis  sit  iudicaturus. 

i.  —  Christus  iudex  omnium.  —  Pertractata  quae- 
stione  de  iudicandis,  nunc  ad  ipsum  iudicem  convertere 
debemus  nostram  considerationem,  quem  non  alium  fore 

1.  Art.  2,  ad  3™.  —  2.  L.  III  Orthod.  fid.,  c.  15.  —  3.  Ad  4™  . 

nisi  Christum  Dominum,  tum  Scripturae,  tum  Symbola 
clare  demonstrant.  Legimus  enim  4 :  Aspiciebam  donec 
throni  positi  sunt,  et  Antiquus  dierum  sedit;...  aspi- 
ciebam  ergo  in  visione  noctis,  et  ecce  cum  nubibus 
caeli  quasi  Filius  hominis  veniebat;  et  usque  ad  Anti- 
quum  dierum  pervenit;...  et  dedit  ei  potestatem,  et 
honorem,  et  regnum.  —  Ex  his  verbis  evidenter  constat 
iudiciariam  potestatem  a  Patre  traductam  esse  in  Filium, 
non  solum  ab  aeterno  secundum  divinam  naturam,  sed 
etiam  in  tempore,  secundum  humanam  naturam,  in  qua 
eam  promeruit  2. 

3.  —  Christo,  ut  Deus  est,  competit  iudicare.  — 
Et  primo  quidem,  quod  haec  potestas  Christo,  ut  Deus 
est,  competat,  ex  hoc  constat  quod,  ad  iudicium  facien- 
dum,  tria  requiruntur:  primo,  potestas  subditos  coer- 
cendi;  secundo,  rectitudinis  zelus,  ne  quis  scilicet  ex  odio, 
vel  livore,  sed  ex  amore  iustitiae  iudicium  proferat; 
tertio,  sapientia  secundum  quam  formatur  iudicium,  quod 
quidem  principalius  est,  quia  ipsa  ratio  iudicii  est  lex  sa- 
pientiae  vel  veritatis,  secundum  quam  iudicatur.  Porro, 
Filius  Dei  est  sapientia  genita  et  veritas  a  Patre  proce- 
dens  ipsumque  perfecte  repraesentans :  unde  licet  iudi- 
ciaria  potestas  communis  sit  toti  Trinitati,  in  qua  tria 
supradicta  essentialiter  inveniuntur,  specialiler  tamen  at- 
tribuitur,  secundum  appropriationem,  Filio  Dei,  qui  est  ars 
et  sapientia  Patris  3.  Quocirca  legimus  4:  Neque  enim 
Pater  iudicat  quemquam,  sed  omne  iudicium  dedit 
Filio,  ut  omnes  honorifxcent  Filium,  sicut  honorificant 
Patrem. 

At,  diximus  Christo,  etiam  ut  homo  est,  competere  iu- 
diciariam  potestatem,  utique,  modo  secundario,  et  secun- 
dum  quoddivina  hominibus  communicantur,  quam  quidem 

1.  Dan.,  VII,  9,  13.  —  2.  S.,  Quaest.  XC,  art.  1,  ad  4m.  — 
3.  3,   Quaest.  LIX,  art.  1.    —    4.  Io.,  V.  22,   23. 

potestatem  ex  merito  propriae  passionis  obtinuit,  ut  qui 
pro  Dei  iustitia  pugnavit  et  vicit,  et  iniuste  iudicatus  est, 
secundum  Dei  iustitiam,  iudex  omnium  esset  4.  —  Quae 
cum  ita  sint,  quaestio  nunc  proponitur  in  quanam  forma, 
scilicet,  divinitatis,  an  humanitatis,  Ohristus  apparere  de- 
beat,  mundum  iudicaturus. 

3.  —  PROP.  —  Christus  mundum  iudicabit  in  forma 
humanitatis. 

Veritatem  hanc  ita  expressit  S.  Ioannes  2:  Potestatem 
dedit  ei  (Christo)  iudicium  facere,  quia  Filius  hominis 
est  3.  Rursus  de  Christo  homine  legitur  4 :  Ipse  est  qui 
constitutus  est  a  Deo  iudex  vivorum  et  mortuorum. 

4.  —  Ratio  theol.  —  Christo  competit  iudicare  fina- 
liter  genus  hominum,  secundum  quod  ad  ipsum  pertinet 
aliquos  admittere  ad  regnum  et  alios  excludere  a  regno. 
Atqui  hoc  ad  eum  pertinet  secundum  quod  dominium 
habet  super  homines.  Christus  autem  domiuium  habet 
super  homines,  non  solum  ratione  creationis,  sed  etiam 
ratione  redemptionis,  quam  secundum  humanam  naturam 
operatus  est.  Ergo  ipsi  competit  finali  iudicio  praesidere, 
non  solum  ut  Deus  est,  sed  etiam  ut  est  homo,  quia  ex 
dono  divinitatis,  ipsi  competit  et  influere  gratiam  in 
membra  corporis  sui,  quod  est  Ecclesia,  et  legem  con- 
dere,  quae  est  lex  evangelica,  et  iudiciariam  potestatem 
exercere,  et  adducere  homines  ad  beatitudinem,  secun- 
dum  illud  S.  Pauli 5 :  Decebat  eum,  propter  quem  omnia, 
et  per  quem  omnia,  qui  multos  filios  in  gloriam  ad- 
duxerat,  auctorem  salutis  eorum  per  passionem  con- 
summari  6. 

1.  3,  Quaest.  LIX,  avt.  2.,  3.  —  2.  C.  V,  27.  —  3.  Silendum  non 
est,  in  pluribus  graecis  codicibus,  necnon  in  textu  Syro,  locum  hunc 
sic  distingui :...  iitdicium,  facere.  Qtiia  Filitts  hominis  est,  nolite  mirari 
hoc,  etc.  Cf.  S.  August.,  tum  in  proprio  Comment.,  tum  1.  XX  de  Civ. 
Dei,  c.  6.,  n.  2.  t.  VII,  col.  579.  —  4.  Act.,  X,  42.  —  5.  Hebr.,  II,  10. 
—   6.  S.,  Quaest.  XC,  art.  1. 

£>.  —  Confirmatur.  —  a)  Ex  convenientia  et  affinitate 
Christi  hominis  ad  ceteros  homines;  ut  sicut  Deus  per 
causas  medias,  tanquam  propinquiores  effectibus,  opera- 
tur,  ita  homines  iudicet  per  hominem  Christum,  ut  sit 
suavius  iudicium  hominibus ;  P)  ex  hoc,  quod  in  iudicio 
finali  erit  resurrectio  mortuorum,  qui  per  Christum  ho- 
minem  suscitabuntur;  y)  ex  hoc  quod  rectum  est  ut  iudex 
videri  possit  ab  omnibus  iudicandis,  sive  bonis,  sive  maiis : 
atqui  forma  Dei  solis  bonis  videnda  reservatur  *. 

6.  —  Scholion.  —  Quia  autem,  per  redemptionem 
humani  generis,  Christus  non  solum  homines  reparavit, 
sed  etiam  universaliter  totam  creaturam,  secundum  quod 
tota  creatura,  reparato  homine,  melioratur,  ideo  non  so- 
lum  super  homines,  sed  etiam  super  universam  creatu- 
ram  per  suam  passionem  dominium  promeruit  et  pote- 
statem  iudiciariam,  secundum  illud  2 :  Data  est  mihi 
omnis  potestas  in  caelo  et  in  terra  3. 

•7.  —  Christus  iudicaturus  veniet  in  forma  glo- 
riosa.  —  Sed  ulterius  attendendum  est  ad  id  quod  habet 
S.  Matthaeus  4 :  Venturus  est  in  gloria  Patris  5,  cai 
cohaeret  illud  S.  Lucae  6 :  Tunc  videbunt  Filium  hominis 
venientem  in  nube  cum  potestate  magna  et  maiestate: 
ex  quo  luculenter  deducitur,  Christum  venturum  esse  in 
forma  gloriosa,  secundum  quam  omnibus  iudicandis,  etiam 
sanctis,  qui  corpora  gloriosa  habebunt,  supereminet.  Nam 
sicut  iudicari  est  infirmitatis,  ita  iudicare  est  auctoritatis 
et  gloriae :  sed  in  primo  adventu,  Christus  ad  hoc  venit, 
ut  pro  nobis  satisfaceret  apud  Patrem  per  infirmitatem 
carnis;  in  secundo  autem  adventu,  ad  hoc  veniet,-ut  iu- 
stitiam  Patris  in  homines  exequatur.  Ergo  tunc  debebit 
gloriam  demonstrare   quae   inest  ei  ex  communicatione 


1.  3,  Quaest.  LIX,  art.  2.  —  2.  Matth.,  XXVIII,  18.  —  3.  S.  Thora.» 
ibid.  —  4.  XVI,  27.  —  5.  Cf.  Ibid.,  XXV,  31.  -  6.  XXI,  27. 

ad  Patrem,  ideoque  apparebit  in  forma  gloriosa  *.  Igitur, 
cicatrices,  que  in  beatissimo  Christi  corpore  apparebunt, 
non  pertinebunt  ad  aliquam  infirmitatem,  sed  erunt  in- 
dicia  maximae  virtutis,  qua  Christus  per  passionem  et  in- 
firmitatem  de  hostibus  triumphavit.  Exprobratissimam 
etiam  eius  mortem  ostendet,  non  sensibiliter  eam  oculis 
ingerens,  ac  si  tunc  eam  pateretur ;  sed  ex  his  quae  appa- 
rebunt,  scilicet  indiciis  praeteritae  passionis,  homines  in 
recogitationem  praeteritae  eius  mortis  adducet  2. 

8.  —  Solvitur  difficultas.  —  Illud  quod  promittitur 
iustis  in  praemium,  non  conceditur  iniustis.  Atqui  videre 
gloriam  humanitatis  Christi  promittitur  iustis  in  prae- 
mium.  Ergo  Christus  in  iudicio  finali  non  apparebit  om- 
nibus  in  forma  gloriosa. 

Resp.  Dist.  mat:  sub  ea  ratione  qua  iustis  promittitur, 
conc;  sub  alia  ratione,  nego.  Dist.  min.:  prouti  gloria  illa 
est  delectabilis,  conc;  prouti  formidabilis  est,  nego.  Nego 
conseq.  et  conseq.  —  Sicut  amici  gloria  est  delectabilis, 
ait  S.  Thomas  3,  ita  gloria  et  potestas  eius  qui  odio  ha- 
betur,  maxime  contristat;  ideoque  sicut  visio  gloriae  hu- 
manitatis  Christi  erit  iustis  in  praemium,  ita  inimicis 
Christi  erit  in  supplicium. 


Articulus  VI.  —  Utrum  aliqui  homines 
iudicaturi  sint  cum  Christo. 

1.  —  Quotuplici  modo  quis  large  dicatur  iudicare. 
—  Cum  nomen  iudicium  analogicum  sit,  ideo  multipli- 
citer  dicitur :  et  quidem  tum  large,  tum  stricte.  —  Large 
iudicare  dicitur  quis  quadrupliciter :  primo,  quasi  causa 
liter,  in  quantum  ex  comparatione  aliorum  aliqui  iudi- 
candi  ostenduntur,  sicut  patet  ex  hoc 4:  Viri  Ninivitae  sur- 

1.  S.  Thom.,  ibid,,  art.  2.  —  2.  Ad  2m.  _  3.  Ad  4m.  _    4.  Mattb., 
XII,  41. 

gent  in  iudicio  cum.  generatione  ista,  et  condemnabunt 
eam:  et  sic  iudicare  in  iudicio  communiter  bonorum  et 
malorum  est.  —  Secundo,  iudicare  dicitur  quasi  inter- 
pretative,  in  quantum  illi  qui  Christo  iudici  consentient, 
eius  sententiam  approbando,  iudicare  dicentur :  quo  modo 
de  iustis  dicitur  l  quod  iudicabunt  nationes.  —  Tertio, 
dicitur  aliquis  iudicare  quasi  assessorie,  et  per  similitu- 
dinem,  sicut  assessores  iudicis,  qui  cum  illo  in  loco  emi- 
nenti  sedent,  rei  causam  audientes. —  Quarto,  iudicare 
quis  dicitur,  in  quantum  in  eo  continentur  decreta  divinae 
iustitiae,  ex  quibus  homines  iudicabuntur,  sicut  si  liber, 
in  quo  continetur  lex,  iudicare  dicatur;  et  hoc  modo, 
qui  divinae  contemplationi  dant  operam,  criteria  habent 
in  cordibus  suis,  unde  homines  iudicabuntur.  —  Hisce 
igitur  modis  homines  cum  Christo  dici  possunt  iudicare, 
at  large  accepto  hoc  nomine  iudicium:  praeter  quod 
tamen,  stricte  etiam  ac  proprie  loquendo,  partem  in  iu- 
dicando  cum  illo  habebunt. 

2.  —  Iudicium  stricte  et  proprie  dictum.  —  Revera, 
iudicare,  stricte  loquendo,  importat  actionem  proceden- 
tem  in  alium ;  ideoque  iudicare  proprie  dicitur  qui  sen- 
tentiam  loquendo  in  alterum  profert :  quod  quidem  fit 
dupliciter:  uno  modo,  ex  propria  auctoritate,  quatenus 
ille  qui  iudicat  auctoritatem  et  dominium  habet  in  iudi- 
candos,  in  quos  etiam  potest  leges  ferre :  et  hoc  modo 
iudicare  proprium  est  Christi,  tum  ut  est  Deus,  ex  iure 
creationis  et  quia  Verbum  est  sapientia  Patris,  tum  ut 
est  homo,  iure  redemptionis,  ut  dictum  est *.  Alio  modo, 
iudicare  est  sententiam  alterius  auctoritate  latam  in  alio- 
rum  notitiam  ducere,  quod  est  sententiam  latam  pro- 
nuntiare  3. 


1.  Sap.,  III,  8.  —  2.  Art.  praeoed.,  u.  3.  —  3.  S.,  Quaest.  LXXXIX, 
art.  1. 

3.  —  Vesana  praesumptio.  —  Inter  hominum  stulti- 
tias  de  potestate  in  ultimo  die  iudicium  ferendi,  specialem 
meretur  mentionem  cuiusdam  illiterati  hominis,  cui  nomen 
Eon,  seu  Eudes  de  1'Estoile,  britanni,  saeculo  XII,  prae- 
sumptio,  qui  in  Rhemensi  Concilio,  coram  Eugenio  III 
(a.  D.  1148),  iactare  non  erubuit  se  eum  esse  qui  ven- 
turus  est  iudicare  vivos  et  mortuos  et  saeculum  per 
ignem :  quam  stultitiam,  iuxta  quorumdam  placita,  ex 
Manichaeorum  haeresi  amplexus  fuerat :  qui  quidem  haud 
paucos  sibi  ascivit  asseclas,  turpissimis  moribus  inquina- 
tos,  ex  quibus  quidam  Georgius  David,  homo  plebeius, 
in  eamdem  dementiam  lapsus  est,  se  illum  esse  asserens, 
qui  in  extremo  iudicio  totum  mundum  iudicabit  *. 

•4.  —  PROP.  —  Voluntariam  paupertatem,  ob  Chri- 
sti  ac  perfectioris  vitae  amorem,  profitentes,  una  cum 
Christo  iudices  sedebunt  in  finali  iudicio. 

5.  —  Auctoritas  Sacrae  Scripturae.  —  Haec  veritas 
expresse  ponitur  in  Evangelio :  siquidem,  cum  Petrus 
Christo  dixisset 2 :  Ecce  nos  reliquimus  omnia  et  secuti 
sumus  te,  quid  ergo  erit  nobis  ?  respondit  Dominus  3 . 
Amen  dico  vobis,  quod  vos  qui  secuti  estis  me,  in  re- 
generatione,  cum  sederit  Filius  hominis  in  sede  maie- 
statis  suae,  ejti  ftpovov  bolr^c,  cdjToi),  sedebitis  et  vos 
super  sedes  duodecim,  iudicantes  duodecim  tribus  Israel. 

Circa  quae  verba,  primo  advertendum  est,  Christum 
non  expresse  dixisse :  qui  reliquistis  omniaf  sed  hoc  ex 
ipso  quaestionis  modo  subintellectum  relinqui;  deinde,  ut 
notat  S.  Hieronymus  4,  dicendo  quod  maius  erat,  quod 
erat  minus  intellexit.  Ulterius,  numerus  duodenarius,  tam 

1.  Cf.  Concilieugeschichte,  von  C.  J.  Hefele,  V  B,  1  Abt.  Freiburg 
in  Breisgau,  1862,  p.  456,  Mansi,  t.  XXI,  col.  721.  Innixus  shnilitudini 
inter  nomen  suuin  et  prononien  e\tm  gallice  prolatum,  adducebat  de 
1'Estoile  hunc  locum:  Per  kum  iudicaturus  est  vivos  et  mortuos,  ad  thesim 
suam  confioiendam.  —  2.  Matth.,  XIX,  27.  —  3.  Vers.  28.  —  4.  Comment. 
in  h.  1.  S.  Matth. 

in  iudicibus  quam  in  iudicandis,  pro  indefinito  numero 
ponitur;  nam,  praeter  duodecim  Apostolos,  S.Paulus  etiam 
non  se  tantum,  sed  plures  ex  Corinthiis  dicit  iudicaturos, 
non  modo  duodecim  tribus,  sed  et  universum  mundum, 
imo  ipsos  etiam  angelos  *.  Ad  rem  S.  Augustinus2:  Nec 
quoniam  super  duodecim  sedes  sessw^os  esse  ait,  duo- 
decim  solos  homines  cum  illo  iudicaturos  putare  de- 
bemus;  ...  aiioquin  quoniam  in  locum  Iudae  traditoris 
Apostolum  Matthiam  legimus  ordinatum,  Apostolus 
Paulus,  qui  plus  Ulis  omnibus  laboravit,  ubi  ad  iudi- 
candum  sedeat,  non  habebit;  unde  duodenario  numero, 
ut  ibidem  indicat,  universa  quaedam  significata  est  iu- 
dicantium  multitudo. 

G.  —  Prob.  rat  theol.  —  Ad  iudicium  faciendum,  tria 
requiruntur :  a)  potestas  in  subditos,  P)  rectitudinis  zelus, 
et  y)  sapientiae  ac  veritatis  norma  3.  Atqui  voluntarie 
paupertatem  ex  Christi  amore  profitentibus,  tria  haec 
specialiter  competunt.  —  Nam,  primo,  humilitati  respon- 
det  exaltatio,  unde  etiam  in  Christo  meritum  humilitatis 
est  iudiciaria  exaltatio,  qua  ei  omnia  subduntur,  ut  ait 
S.  Paulus  4;  et  ideo  ex  hoc  capite,  potestas  iudiciaria 
specialiter  debetur  illis  qui  voluntarie  se  humiliant,  bona 
temporalia  abiiciendo,  propter  quae  homines  a  mundanis 
honorantur  5.  —  Secundo,  in  iis  qui  bona  mundi  volun- 
tarie  contemnunt  ut  Christo  soli  inhaereant,  non  est 
aliquid  quod  eorum  iudicium  a  iustitia  deflectat;  unde 
specialiter  ad  iudicandum  idonei  redduntur,  quasi  zelo 
iustitiae  unice  ducti  in  iudicio  proferendo.  —  Tertio,  ex 
hoc  quod  quis  pro  Christi  amore  bonis  temporalibus  ultro 
abrenunciat,  idoneus  fit  qui  normam  iudicii,  quae  est 
divina  veritas,  clare   percipiat,  et   iudicandis    hominibus 


1.  Tirinus,  in  h.  I.  —    2.  L.  XX  de    Civ.  Dei,  c.  5,  n.    3.    ool.  577. 

—  3.  3,  Quaest,  LIX,  art.  1;  supra,  art.  5,  n.  2.  —  4.  Phil.,  II,  8,    seq. 

—  5.  Art.  2,  ad  4'" . 

applicet,  cum  e  contra  exteriores   divitiae,  ex  sua  solli 
citudine,  suffocent  verbum  Dei  l. 

Illi  igitur  qui,  ob  perfectionem  vitae,  paupertatem  vo- 
luntarie  amplectuntur,  Christum  nudum  nudi  sequentes, 
eiusque  regno  promovendo  toti  incumbentes,  ei  in  iudicio 
assidebunt,  iustis  praemia,  malis  supplicia  decreturi. 

*¥.  —  Quaestio  I.  —  Utrum  angeli  cum  Christo  iu- 
dicaturi  sint  ? 

Resp.  Angeli  utique  iudicabunt,  loquendo  de  iudicio 
large  accepto,  scilicet  pro  approbatione  sententiae  iudicis, 
non  autem  si  agatur  de  iudicio  proprie  dicto;  quia  asses- 
sores  iudicis,  ut  observat  S.  Thomas  2,  debent  esse  con- 
formes  iudicandis  in  natura,  videlicet  humana,  ut  ab  eis 
videri  possint,  sicut  iudex  ipse  videtur.  Praesentes  autem 
erunt  in  illo  iudicio,  tum  ut  iudici  ministrent,  secundum 
illud  3 :  Exibunt  angeli,  et  separabunt  malos  de  medio 
iustorum ;  tum  ut  sint  testes  humanorum  actuum,  sub 
quorum  custodia  homines  bene  vel  male  egerint  4. 

S.  —  Quaestio  II.  —  Utrum  daemones  exequentur 
sententiam  iudicis  in  omnes  damnatos  ? 

Dubitandi  ratio  ex  eo  procedit,  quod  sicut  non  omnes 
homines  beati  illuminabuntur  ab  angelis,  cum  aliqui  ho- 
mines,  scilicet  sanctiores,  ipsos  angelos  illuminaturi  sint, 
ita  non  videretur  quod  daemones,  qui  peiores  damnatis 
fuerint,  eos  torquere  debeant :  secus  hoc  ipsis  solatio  ver- 
teretur.  Similem  profert  sententiam  Seraphicus  Doctor. 
Probabilior  est,  ait  5  alia  opinio,  quod  daemones  non 
erunt  tortores  in  poena  post  iudicium,  quoniam  ipsi 
erunt  totaliter  absorpti  a  poenis.  Et  illud  quod  dici- 
tur,  quod  erunt  tortores,  solum  secundum  statum  ante 
iudicium  intelligitur  esse  verum. 

1.  Matth..  XIII,  22.  Cf.  S.  Quaest.  LXXXIX,  avt.  2.  -  2.  Art.  3. 
—  3.  Matth.,  XIII,  49.  -  4.  Ad  1™.  —  5.  4  Sent.  Dist.  XLVIII, 
Quaeet.  IV,  Dub.  IV. 

Sed  tamen,  verisimilius  respondendum  est  afflrma- 
tive,  quia  omnes  homines  peccatores  se  daemonibus  sub- 
diderunt  peccando ;  ergo  iustum  est  ut  eisdem  etiam 
subiiciantur  in  poenis,  quasi  ab  eo  puniendi l. 

Quod  autem  non  omnes  homines  salvati  illuminandi 
sint  per  angelos,  provenit  ex  differentia  inter  meritum  et 
peccatum,  quia  meritum  exaltat,  sed  peccatum  deprimit; 
unde,  ait  Angelicus  2,  cum  natura  angelica  sit  altior 
quam  humana,  quidam  propter  excellentiam  meriti, 
in  tantum  exaltabuntur ,  quod  talis  exaltatio  excedet 
altitudinem  naturae  et  praemii  in  quibusdam  angelis, 
unde  etiam  quidam  angeli  per  quosdam  homines  illu- 
minabuntur:  sed  nulli  homines  peccatores  propter 
aliquem  gradum  malitiae  pervenient  ad  illam  emi- 
nentiam  quae  debetur  naturae  daemonuml 

Attamen,  ex  hoc  quod  daemone?  fient  executores 
iustitiae  in  damnatos  omnes,  nihil  eis  accrescet  solami- 
nis:  quia  in  hoc  etiam  quod  alios  torquent,  et  ipsi  tor- 
quentur;  nec  miserorum  societas  minuit  miseriam,  sed 
potius  auget  3. 

1.  Art.  4.  —  2.  Ad  3m.  —  3.  Antiquitatis  raonumenta  relate  ad  iu- 
dioiuui  animarum  videri  possunt  apud  P.  Sisto  Scaglia,  O.  C.  R.,  I  No- 
vissimi  nei  Monumenti  primitivi  della  Chiesa,  Roma,  1910,  p.  50,  seq.; 
Marucchi,  Elements  d1  Archeologie  chretienne,  Roma.  MCM,  t.  I,  p.  306. 


QUAESTIO  XI. 
DE  INNOVATIONE  MUNDI  POST  IUDICIUM 

Prologus. 

i.  —  Ordo  eventuum  in  ultima  die  complendorum. 
—  Ex  dictis  hucusque  iam  colligere  licet  rationem  et  ordi- 
nem  quibus  eventus,  in  ultima  die,  quae  est  dies  Domini, 
complendi,  sese  excipere  debeant.  Nimirum,  primo  loco, 
dies  illa  revelanda  erit  subitanea  mundi  conflagratione, 
qua  simul  homines  residui  comburentur  eorumque  inter 
eos,  qui  iusti  reperientur,  poenae  luentur,  ac  mundus  totus 
a  corruptione  purgabitur:  qui  ignis  proximum  iudicis  ad- 
ventum  praesignabit,  iuxta  illud  A :  Ignis  ante  ipsum 
praecedet.  Mox  succedet  generalis  mortuorum  resurre- 
ctio ;  tunc  videbitur  signum  Filii  hominis  incaelo:  deni- 
que  descendet  ipse  Christus  in  maiestate  et  virtute,  quem 
universi  homines  adspicient  oculis  corporis,  eorum  quae 
gesserint,  sive  bona  sive  mala  fuerint,  aequam  retributio- 
nemaccepturi;  electis  sine  moraper  raptum  transferendis 
obviam  Christo,  ut  ubi  fuerit  corpus,  illuc  congregentur 
et  aquilae2,  ex  adverso  plangentibus  omnibus  tribubus 
terrae  3  seu  reprobis.  Tunc  fiet  iudicium  modo  supradicto ; 
quo  peracto,  ignis  damnatos  in  locum  suum  involvet,  Deo 
ipso  immediate  perficiente  innovationem  mundi,  ut  digna 
in  posterum  salvatorum  hominum  habitatio  fiat  4;  Chri- 
sto  vero  in  aeternum  regnante  ac  triumphante. 

1.  Ps.  XCVI,  3.  —  2.  Matth.,  XXIV,  28.  —  3.  Ibid.,  30.  —  4.  Cf. 
supra,  Quaest.  VI,  art.  7. 

2.  —  Ratio  quaestionis.  —  Quae  cum  ita  sint,  non 
restat  nisi  ut  de  hac  finali  renovatione  pertractemus, 
iuxta  quam  promittuntur  nobis  terra  nova  et  caeli 
novi  l.  Revera,  corpus  hominis  est  ex  elementis  mundi 
compositum;  uDde  oportet  ut  partes  elementorum,  quae 
sunt  in  corpore  hominis,  homine  glorificato,  glorificentur 
per  receptionem  claritatis.  Sed  eamdem  convenit  esse 
dispositionem  totius  et  partium.  Ergo  oportet  ut  deter- 
minetur  quo  pacto  conveniat  ipsa  elementa  mundi  clari- 
tate  dotari.  Ex  altera  parte,  ex  hominum  salvatorum 
universitate  constituetur  Christi  regnum  in  aeternum 
duraturum. 

3.  —  Ordo  quaestionis.  —  Igitur,  de  finali  innova- 
tione  mundi,  post  iudicium,  quaeri  ita  oportet,  ut  sciatur 
tum  de  mundo  in  seipso  innovando  (1-4),  tum  de  homi- 
nibus  salvatis  Christo  regi  aeternaliter  subiiciendis  (5). 
Quantum  vero  ad  ipsum  mundum,  primo  quidem  quae 
retur  an  sit  renovandus  (1),  et  secundo,  quo  pacto  hu- 
iusmodi  renovatio  sit  perficienda  (2-4).  Ad  quod  alterum 
cognoscendum,  primo,  de  ea  renovatione  quaeri  debebit 
quantum  ad  motum  caeli  localem  (2),  et  secundo,  quan- 
tum  ad  obiectum,  tum  formale  (3)  tum  materiale  (4). 

De  mundi 

innovatione 

quaerendum  est 

relate  ad 

ipsum  mundum,  homines 

ut  sciatur  salvatos 

an  sit  quomodo  sit,  Christp  regi 

(1)  quantum  ad in  aeternum 

motum  obiectum  subiiciendos 

caeli  formale  materiale  (5) 

(2)  (3)  (4) 


1.  2  Pet.,  III,  13;  Is.,  LXV.  17;  Apoc,  XXI,  1. 

Quinque  igitur  in  hac  quaestione  quaeruntur. 

Primo.  Utrum  mundus  post  iudicium  finale  innova- 
bitur. 

Secundo.  Utrum  motus  caeli  in  fine  mundi  cessare 
debebit. 

Tertio.  Utrum  elementa  mundi  innovanda  sint  per 
receptionem  alicuius  claritatis. 

Quarto.  Utrum  plantae  et  animalia  remanebunt  in 
illa  innovatione. 

Quinto.  Utrum  sancti  omnes  sint  Christo  regi  aeter- 
naliter  subiiciendi. 


Articulus  1.  —  Utrum  mundus 
post    iudicium  finale   innovabitur. 

1.  —  Ratio  articuli.  —  Cum  plures  fingi  possint  immu- 
tationum  modi,  hinc  imprimis  sedulo  advertendum  est,  hic 
agi  proprie  de  innovatione,  quae  videlicet  sit  praeexi- 
stentis  mundi  in  mundum  nobiliorem  et  pulchriorem 
transformatio.  Non  enim  destruetur  mundus  praesens  ut 
novus  omnino  ex  nihilo  educatur;  sed  nec  quoad  sub- 
stantialem  formam  mutationi  subiicietur :  verum  nova 
accipiet  lucis  ac  speciositatis  incrementa,  ut  videlicet 
condigne  fieri  possit  habitatio  hominis  per  gloriam  in 
novam  formam  renovati.  Quae  quidem  transformatio, 
naturae  vires  longe  superexcedens,  opus  erit  immediate 
Dei  omnipotentis;  unde  nou  reducetur,  tanquam  in  cau- 
sam,  in  principium  aliquod  naturale  motum,  sed  in  pri- 
mum  immobile  principium  l. 

3. —  PROP.  —  Simul  ac  homo  glorificabitur,  mundus 
universus  innovabitur. 


1.  S.,  Quaest.  XCI,  art.  1,  ad  2™. 

3.  —  Auctoritas  Sacrae  Scripturae.  —  Haec  veritas, 
quae  ad  fidem  proprie  pertinet,  pluries  in  sacra  Scriptura, 
tum  veteris,  tum  novi  Testamenti,  consignata  legitur.  Sic, 
apud  Isaiam,  inducitur  Deus  dicens  * :  Ecce  ego  creo  caelos 
novos  et  terram  novam;  et  non  erunt  in  memoria 
priora,  et  non  ascendent  super  cor ;  cui  textui  cohaeret 
et  alius  2:  Sicut  caeli  novi  et  terra  nova,  quae  ego 
facio  stare  coram  me,  dicit  Dominus,  sic  stabit  semen 
vestrum  et  nomen  vestrum:  quibus  quidem  locis  signi- 
ficari  futuram  mundi  materialis  iunovationem  et  glorifi- 
cationem  testantur  insignes  sacrarum  Litterarum  com- 
mentatores. 

At  explicitiora  sunt  quae  in  novo  Testamento  prostant 
testimonia.  Sic  quippe,  apud  S.  Matthaeum  legimus  3 :  Cae- 
lum  et  terra  transibunt,  verba  autem  mea  non  prae- 
teribunt:  nimirum,  totus  mundus  speciem  aliam  ac  prae- 
stantiorem  accipiet,  unde  transibit,  non  substantia,  sed 
schemate  vel  figura.  Rursus,  S.  Petrus  scribit  4 :  Cum 
igitur  haec  omnia  (elementa  caeli  et  terra)  dissolvenda 
sint,  quales  oportet  vos  esse  in  sanctis  conversationibus 
et  pietatibus,  expectantes  et  properantes  in  adventum 
diei  Domini,  per  quem  caeli  ardentes  solventur,  et  ele- 
menta  ignis  ardore  tabescent:  novos  vero  caelos  et 
novam  terram,  secundum  promissa  ipsius  expecta- 
mus,  in  quibus  iustitia  habitat.  Similiter  S.  Ioannes  in 
Apocalypsi  5 :  Vidi  caelum  novum  et  terram  novam : 
primum  enim  caelum  et  prima  terra  abiit  et  mare 
iam  non  est.  Et  ego  Ioannes  vidi  sanctam  civitatem, 
Hierusalem  novam,  descendentem  de  caelo  a  Deo  pa- 
ratam  sicut  sponsam  ornatam  viro  suo;  et  dixit  qui 
sedebat  in  throno :  Ecce  nova  facio  omnia.  —  Ex  quibus 
perspicuum  est,  mundum  praesentem  ignis  actione  fore 
dissolvendum,  ac  novo  splendore  donandum. 

1.  LXV,  17.  -  2.  LXVI,  22.  —  3.  XXIV,  35.  —  4.  2  Pet.,  III,  12, 
13.  —   5.  XXI,  1,  seqq. 

•4.  —  Auctoritas  S.  Pauli.  —  Sed  iuvat  hic  lectorem 
monere,  ut  ad  verba  S.  Pauli  specialiter  attendat,  qui 
ea  figura,  quae  prosopopoeia  dicitur,  utens,  exhibet  mundi 
physici  substantiam,  quae  utique  in  se  inspecta,  bona  est 
at  simul  multipliciter  imperfectionibus  obnoxia,  patienter 
exspectantem  et  ardenter  desiderantem,  imo  ingemiscen- 
tem,  usquedum  adveniat  momentum  quo,  glorificato  iam 
homine,  in  cuius  gratiam  est  condita,  et  ipsa  suo  modo 
clarificabitur,  atque  a  statu  corruptionis,  in  quo  nunc  ob 
hominis  peccatum  quasi  serva  detinetur,  in  libertatem 
gloriae  filiorum  Dei  transibit.  —  Eocspectatio,  ait  *,  djtoxa- 
oa§oxia,  creaturae  scilicet  irrationalis,  revelationem  aut 
glorificationem  filiorum  Bei  expectat,  amKozyzxac  vani- 
tati  enim,  quod  est  continuae  mutationi,  defectui  et  cor- 
ruptioni,  creatura  subiecta  est  non  volens,  ov%  snovoa, 
quia  multo  pulchrior  ac  perfectior  esse  posset,  sed  propter 
eum  qui  subiecit  eam,  in  spe,  quia  ex  Dei  decreto  cer- 
tissime  fiet,  quod  et  ipsa  creatura  liberabitur  a  servi- 
tute  corruptioniSy  in  libertatem  gloriae  filiorum  Dei. 
Scimus  enim  quia  omnis  creatura  ingemiscit  et  par- 
turit  usque  adhuc,  sicut  mulier,  filium  in  utero  gestiens, 
doloribus  quidem  tenetur,  at  spe  erigitur  prolis  partu- 
riendae  2. 

5.  —  Patrum  traditio.  —  Quod  autem  Ecclesia  sem- 
per  tenuerit  fore  ut,  in  fine  temporum,  mundus  innovetur, 
evincunt  clarissima  et  omnino  consentientia  Patrum,  tum 
graecorum,  tum  latinorum,  testimonia;  ex  quibus  sequen- 
tes  sufHciet  citasse.  Nimirum,  ex  graecis,  ita  loquitur 
S.  Cyrillus  Hierosolymitanus 3 :  Fiet  mundi  huius  con- 
summatio,  et  factus  iste  mundus  rursum  renovabitur... 
Pertransibit  hic  mundus,  ut  qui  sit  pulchrior  eoccitetur... 
Convolvet  caelos  Dominus,  non  ut  iis  afferat  interitum, 

1.  Rom.,  VIII,  19,  seqq.  -  2.  Cf.  Estius,  in  h.  1.  —  3.  Catech.  XV, 
n.  3,  p.  224,  225. 

sed  ut  rursus  excitet  pulchriores.  rtveTcu  yag  xov  xo, 
o\iov  toojtou  auvTe7.eia,  xai  6  ysvTjTog  outo^  xoafxog  jkxXiv 
ctvctxaivoJtoielTai...  JtapeoxBto  6  xoaLiog  ovros, 'iva  6  xaX- 
alcov  dvaSeLxtKj...  eUiooeL  5e  Tovg  otjQavovc;  6  Kuqlo<;, 
ov%  Xva  djtoAeo]"|  TOikous,  ak\'3  tva  avTouc;  jioalv  xaAMovai; 
eyeLQT). 

Ex  latinis,  citari  potest  S.  Hieronymus,  qui  ait  * :  Qui 
novitatem,  commutationem  in  melius,  et  non  elemen- 
torum  arbitrantur  interitum,  illo  utuntur  eceemplo  2; 
in  quo  perspicue  demonstratur,  perditionem  et  inte- 
ritum,  non  abolitionem  in  nihili,  sed  commutationem 
sonare  in  melius,...  quod  intelligens  et  Paulus  Apostolus 
loquebatur 3 :  Praeterit  enim  figura  huius  mundi.  Consi- 
deremus  quid  dixerit :  figura  praeterit,  non  sub 
stantia. 

Digna  quoque  sunt  quae  recitentur  praeclara  verba 
S.  Augustini 4 :  Peracto  iudicio,  tunc  esse  desinet  hoc  cae- 
lum  et  haec  terra,  quando  incipiet  esse  caelum  novum  et 
terra  nova:  mutatione  namque  rerum,  non  omnimodo 
interitu,  transibit  hic  mundus;  unde  et  Apostolus  ait : 
Praeterit  enim  figura  huius  mundi  :  ...  figura  ergoprae- 
terit,  non  natura.  Et  rursus  5 :  Illa  itaque,  ut  dixi> 
conflagratione  mundana,  elementorum  corruptibilium 
qualitates,  quae  corporibus  nostris  corruptibilibus  con- 
gruebant,  ardendo  penitus  interibunt;  atque  ipsa  sub- 
stantia  eas  qualitates  habebit,  quae  corporibus  im- 
mortalibus  mirabili  mutatione  conveniant,  ut  scilicet 
mundus  in  melius  innovatus  apte  accommodetur  ho- 
minibus,  etiam  carne  in  melius  innovatis. 

6.  —  Ratio  theol.  —  Omnia  corporalia  propter  ho- 
minem  facta  sunt,  eique  dupliciter  deserviunt:  uno  modo, 

1.  Comment.  in  ls.,  LXV,  17,  18,  t.  IV,  ool.  788,789.  —  2.  Soilioet 
Ps.  CI,  27,  28 :  (Caeli)  peribunt,  tu  autem  permanes,  et  omnes  sicut  vestu 
?nentum  veterascent,  etc;  tu  autem  idem  ipse  es.  —  3.  1  Cor.,  VII,  31.  — 
4.  L.  XX  de  Civ.  Dei,  o.  14,  col.  591.  —  5.  Ibid.,  c.  16,  ool.  594. 

ad  sustentationem  vitae  corporalis;  alio  modo,  ad  profe- 
ctum  divinae  cognitionis,  in  quantum  per  ea  quae  facta 
sunt,  invisibilia  Dei  cognoscere  potest  *.  Atqui  homo  glo- 
rificatus  non  indigebit  creaturarum  ministerio  quantum  ad 
sustentationem  corporis,  quod  erit  tunc  incorruptibile  et 
impassibile,  et  solo  animae  gloriflcatae  influxu  in  vita 
conservabitur.  Nec  tali  ministerio  indigebit  homo  ad  per- 
ficiendam  visionem  divinae  essentiae,  cum  ad  eam  oculus 
carnis  attingere  non  valeat ;  indigebit  tamen  ad  hoc,  ut 
Deum  in  effectibus  glorificatis  inspiciat,  modo  videlicet 
perfectioni  naturae  suae  correspondente.  Quod  quidem 
solatium  percipiet,  primo,  in  intuitione  sacrosanctae  hu- 
manitatis  Christi,  necnon  Beatissimae  Virginis  et  aliorum 
sanctorum,  deinde  in  omnibus  aliis  corporibus  quae  omnia 
modo  suo  maiorem  influentiam  a  divina  bonitate  susci- 
pient  quam  nunc  habeant,  non  ut  specifice  mutentur,  sed 
ut  clariora  et  speciosiora  appareant:  unde  concludit  An- 
gelicus  2,  simul  mundus  innovahitur  et  homo  glorifica- 
bitur. 

Similia  sunt  quae  tradit  S.  Bonaventura  3 :  Mundus 
factus  est,  ait,  ut  homo  nunc  per  speculum  creaturae 
cognosceret  quem  in  sua  natura  videre  non  poterat. 
Unde  in  futuro  saeculo  oportet  speculum  meliorari 
et  purgari,  ut  in  pulchritudine  creaturarum  amplius 
refulgeat  species  Creatoris...  Sicut  elementa  infecta 
sunt  propter  peccatum  hominis,  ita  dignum  est  ut 
mundus  innovetur  propter  glorificationem  hominis. 

T.  —  Confirmatur.  —  Similitudo  est  ratio  amoris. 
Sed  homo  habet  aliquam  similitudinem  cum  universo, 
unde  et  minor  mundus  dicitur.  Ergo  universum  mundum 
diligit   naturaliter,  ideoque  eius  bonum  concupiscit;  et 


1.  Rom.,  I,  20.  —  2.  S,f  Quaest.  XCI,  art.  1.  —  3.  Compend. 
theol.  verit.,  1.  VII,  e.  20.  Cf.  4,  Dist.  XLVIII,  art.  2,  Quaest.  III, 
oonolus. 

ita,  ut   satisfiat   huic  hominis  glorificati  desiderio,  debet 
etiam  universum  innovari  et  clarificari  *. 

8.  —  Solvitur  difficultas.  —  In  Genesi  legitur  2 
quod  Deus  requievit  die  septimo  ab  omni  opere  quod 
patrarat,  scilicet,  cessavit  a  novis  creaturis  condendis. 
Atqui,  in  illa  prima  rerum  conditione,  non  fuit  alius  mo- 
dus  rebus  impositus,  quam  iste  quem  nunc  naturali  or- 
dine  tenent.  Ergo  nunquam  alium  modum  existendi  ha- 
bebunt. 

Respondet  S.  Thomas  3,  quod  pro  tanto  Deus  dicitur 
die  septimo  a  novis  creaturis  condendis  quievisse,  quia 
nihil  postea  factum  est,  quod  prius  non  praecesserit  in 
aliqua  similitudine  secundum  genus  vel  speciem,  vel  ad 
minus  sicut  in  principio  seminati,  aut  etiam  sicut  in  po- 
tentia  obedientiali.  Dici  ergo  potest  quod  futura  mundi 
novitas  praecessit  in  operibus  sex  dierum,  in  quadam 
remota  similitudine,  scilicet  in  gloria  et  in  gratia  ange- 
lorum ;  praecessit  etiam  in  potentia  obedientiae,  quae  tunc 
creaturae  est  indita  ad  talem  novitatem  suscipiendam  a 
Deo  agente. 

9.  —  Causae  huius  innovationis.  —  Ultimo  loco  no- 
tare  hic  iuvabit,  duce  Angelico  4,  quod,  si  quidem  quae- 
ratur  de  causa  formali  huius  dispositionis  novitatis,  quae 
in  ultima  mundi  consummatione  rebus  inerit,  dicendum 
est  quod  haec  non  erit  nec  naturalis,  nec  contra  naturam, 
sed  proprie  supra  naturam,  quemadmodum  gratia  et  glo- 
ria  animae  sunt  supra  naturam.  Si  vero  de  causa  e/ficiente 
dubium  moveatur,  haec  erit  perpetuum  agens,  quod  il- 
lam  dispositionem  et  causabit  et  perpetuo  conservabit. 
Si  denique  causa  materialis  seu  meritoria  investigari 
velit,  attendendum  est  quod,  quamvis  corpora  insensibilia 
non  meruerint  illam  gloriam  proprie  loquendo,  homo  ta- 

1.  Sed.  oontra,  3.  —  2.  II,  2.  —  3.  Ad  3m.  -   4.  Ad  4m. 

men  meruit  ut  illa  gloria  toti  universo  conferretur,  in 
quantum  hoc  cedit  in  augmentum  gloriae  hominis,  sicut 
aliquis  homo  meretur  ut  ornatioribus  vestibus  induatur, 
quem  tamen  ornatum  ipsa  vestis  nullo  modo  meretur  l. 

lO. —  Corollarium.  —  Ex  hoc  deduci  potest,  non  unam 
fore  univoce  materiam  mundi  post  renovationem,  ac  nunc 
est:  cum  materia  nostra,  dum  est  sub  una  forma,  sit  in 
potentia  ad  ulteriorem  formam;  materia  vero  mundi  re- 
novati  ita  fiet  in  actu  per  suam  formam,  ut  haec  ex- 
haustura  sit  totam  materiae  potentialitatem  2. 


Articulus  II.  —  TJtrum  molus  caeli 
in  flne  mundi  cessare  debebit. 

1.  —  Ratio  articuli.  —  Antiqui  Doctores  scholastici, 
deficientibus  accuratioribus  observationibus,  posuerunt 
corpora  caelestia  esse  sua  natura  incorruptibilia ;  unde 
inferre  coacti  sunt  eadem  neque  per  ignem,  neque  per 
alicuius  alterius  creaturae  actionem  fore  purganda  3.  At 
ex  quo  scientiarum  physicarum  adinventis  compertum 
est,  illa  quoque  corpora  eisdem  elementis  esse  composita 
quibus  terrestris  moles  coalescit,  hinc  rite  deduci  potest, 
ea  quoque  innovationi  per  ignem  esse  subiicienda,  cum 
illa  quoque,  non  secus  ac  terra,  propter  hominem  sint 
facta  4. 

At  inest  corporibus  caelestibus,  non  secus  ac  planetae 
nostro,  praeter  imperfectionem  ex  commixtione  elemen- 

1.  Ad  5,n.  —  2.  1,  Quaest.  LXVI,  art.  2.  Hoo  igitur  modo 
intelligenduni  est  quod  passim,  utique  erronee,  tradunt  scholastiei 
Doetores  de  immutabilitate  et  incorrnptibilitate  corporum  oaelestium: 
nimirum,  valet  haec  doctrina  de  mundo  corporali  post  flnalem  renova- 
tionem.  —  3.  S.,  Quaest.,  LXXIV.  art.  4.  —  4.  Recolat  lector,  plurali- 
tatem  mundorum  admitti  non  posse.  Vide  L'opera  dki  sei  giorni,  P.  I, 
c.  I,  n.   19.  pag.  44. 

torum  resultantem,  alia  quoque  imperfectio  consistens 
in  motu  locali,  qui  non  variat  aliquid  quod  sit  intrinse- 
cum  rei,  ut  substantiam,  aut  quantitatem,  aut  qualita- 
tem,  sed  solum  locum,  qui  est  extra  rem:  unde  prae- 
sens  proponitur  quaestio,  ut  sciatur  utrum  haec  quoque 
imperfectio  ita  removeri  debeat,  quod  motus  cosmicus 
omnino  quietetur :  cuius  quidem  quaestionis,  a  modernis 
generaliter  omissae,  solutio,  aliis  quaestionibus  solvendis, 
ut  puta,  de  incorruptibilitate  corporum  resurgentiuirv  de 
excludenda  in  fine  mundi  vita  vegetali  et  animali,  etc, 
plurimum  inservit. 

2.  —  Sententia  non  probanda.  —  Circa  quod,  impri- 
mis,  invenitur  sententia  quae  non  solum  contra  fidem,  sed 
•etiam  contra  scientias  naturales  pugnat.  Nimirum,  po- 
nunt  materialistae  et  evolutionistae  motum  caeli  semper 
duraturum  esse :  quod  quidem  in  tantum  fidei  nostrae 
adversatur,  in  quantum  tenere  debemus  certum  nume- 
rum  electorum  praefinitum  esseaDeo;  unde  oportet,  ait 
Angelicus  l,  quod  generatio  hominum  non  in  perpetuum 
duret,  et  eadem  ratione  nec  alia  quae  ad  generationem 
hominum  ordinantur,  sicut  est  motus  caeli  et  variationes 
elementorum.  Superius  quoque  diximus  2,  ex  scientiarum 
naturalium  adinventis,  deduci  posse  futurum  tempus 
quo  mundana  machina,  quod  ad  vitam  vegetativam  attinet, 
dissolvi  debeat  3.  —  Hoc  ergo  posito,  sit. 

3.  —  PROP.  —  Homine  glorificato,  motus  caeli 
cessabit. 


1.  S.,  Quaest.  XCI,  art.  2.  —  2.  Quaest.  VI,  art.  8,  n.  8,  p.  381.  — 
3.  Notari  hic  semel  pro  semper  potest,  S.  Thomae  ratiooiuationem, 
in  hoo  et  similibus  loois,  utique  in  systemate  geooentrico,  quod  suo 
tempore  vigebat,  fundatam,  aeque  valere  in  systemate  heliocentrico  : 
nostra  enim,  in  praesenti  argumento,  minime  refert,  utrum  terra  oirca 
«olem  volvatur,  an   viceversa. 

-4.  —  Auctoritas  Sacrae  Scripturae.  —  Imprimis, 
citari  potest  iste  locus  Isaiae  £ :  Non  erit  tibi  amplius 
sol  ad  lucendum  per  diem,  nec  splendor  lunae  illumi- 
nabit  te;  sed  erit  tibi  Dominus  in  lucem  sempitey^nam, 
et  Deus  tuus  in  gloriam  tuam.  Non  occidet  uttra  sol 
tuus,  et  luna  tua  non  minuetur,  quia  erit  tibi  Domi- 
nus  in  lucem  sempiternam ;  quibus  verbis  cohaerent  illa 
S.  Ioannis  2 :  Et  civitas  non  eget  sole,  neque  luna  ut 
luceant  in  ea,  nam  claritas  Dei  illuminavit  eam,  et 
lucerna  eius  est  agnus.  —  Porro  his  verbis,  in  sensu  lit- 
terali  primario,  significatur  in  Ecclesia  Christi,  de  qua 
est  sermo  in  illa  prophetia,  non  fore  alternationes  lucis 
et  tenebrarum,  neque  eclipses,  neque  recessus,  neque 
occasus,  Dei  doctrina  et  gratia  homines  continuo  foven- 
tibus;  at  in  sensu  secundario  accipi  possunt  ad  signifi- 
candum,  quod  caelestis  Hierusalem,  cuius  Ecclesia  est 
figura,  perfundenda  sit  abundantissima  luce  tum  spirituali, 
111  visione  divinae  essentiae,  tum  materiali,  in  mundi  re- 
novatione;  ideoque  non  amplius  fore  aut  decrementa  et 
obscurationes  in  percepta  veritate,  aut  vicissitudines  lucis 
et  tenebrarum  ex  revolutione  corporum  caelestium  pro- 
venientes,  quae  quidem  lucem  suam  proferent,  et  quidem 
non  minorem  quam  nunc  habeant,  at  non  ex  necessitate, 
verum  ad  maiorem  hominis  perfectionem  3;  ita  quod  illa 
terrae  superficies,  quae  lucem  solarem  non  recipiet,  non 
manebit  obscura,  omnibus  corporibus  elementorum  ha- 
bentibus  tunc  in  semetipsis  quamdam  gloriae  claritatem  4. 

At  aptior  locus  ad  hanc  rem  conficiendam  desumitur 
ex  Apocalypsi,  ubi  legitur  5  quod  angelus,  qui  apparuit, 
iuramt  per  Viventem  in  saecula  saeculorum,  quia 
tempus  non  erit  amplius;  scilicet  postquam  septimus 
angelus  tuba  cecinerit,  qua  canente,  mortui  resurgent, 
ut  dicit  S.  Paulus  6.  Atqui,  si  non  est  tempus,  nec   est 

1.  LX,  19,  20.  —  2.  Apoc,  XXI,  23.  —  3.  Art.  3.  ad  5^.  — 
4.  Art.  2,  ad  5™.  —  5.  X,  6.  —  6.  1  Cor.,  XV,  52, 

U 

motus  caeli,  cum  tempus  sit  numerus  motus  secundum 
prius  et  posterius:  quocirca  tempori  succedet  aevum  ae- 
ternum,  simile  aevo  seu  durationi  angelorum.  Quamquam 
hic,  per  tempus,  possit  etiam  intelligi  spatium  poenitendi, 
merendi  atque  salutem  aeternam  procurandi,  quod  cum 
fine  mundi  transiturum  est  l". 

£>.  —  Ratio  theol.  —  Corpora  caelestia  eorumque 
motus  in  ministerium  hominis  facta  sunt  dupliciter:  uno 
modo,  ad  sustentationem  vitae  materialis,  alio  modo,  ad 
profectum  cognitionis  divinae.  Atqui  motus  corporum 
caelestium  ad  primum  horum  ministeriorum  ordinatur, 
in  quantum  per  motum  cosmicum  multiplicatur  genus 
humanum,  et  generantur  plantae  et  animalia  quae  usui 
hominum  sunt  necessaria,  et  etiam  temperies  in  aere  ef- 
ficitur  conservans  sanitatem;  homo  vero  post  statum 
gloriae  huiusmodi  ministerio  non  amplius  indigebit.  Ergo 
corpora  caelestia  manebunt  quidem  quantum  ad  hoc 
quod  est  hominem  ducere  in  ulteriorem  Dei  cognitionem, 
non  autem  quantum  ad  eorum  motum  localem  2. 

6.  —  Scholion.  —  Nec  aliud  profecto  evincunt  loca 
illa  Scripturae,  ubi  Deus  pollicetur  nunquam  defecturam 
fore  illam  tempestatum  vicissitudinem  quam  initio  fun- 
davit:  nimirum,  perdurabit  quousque  generationum  hu- 
manarum  ordo  compleatur.  Sic,  in  Genesi,  legimus  3: 
Cunctis  diebus  terrae,  sementis  et  messis,  frigus  et  aestus. 
aestas  et  hiems,  nox  et  dies  non  requiescent :  ubi  id 
quod  dicitur,  sementis  et  messis,  evidenter  indicat  ser- 
monem  ibi  esse  de  tempore  quo  plantae  et  animalia  per- 
duratura  sint  4.  Simile  est  quod  legitur  in  Ieremia  5 : 
Haec  dicit  Dominus  qui  dat  solem.  in  lumine  diei,  or- 
dinem  lunae  et  stellarum  in  lumine  noctis:  qui  turbat 


1.  Cf.  in  h.  1.  Tirinus.   —  2.  Art.  2.  —  3.  VIII,  22.  —  4.  Ad  1".  — 
5.  XXXI,  35,  36. 

mare  et  sonant  fluctus  eius...  Si  defecerint  leges  istae 
coram  me,  dicit  Dominus,  tunc  et  semen  Israel  deftciet, 
ut  non  sit  gens  coram  me  cunctis  diebus:  nimirum, 
semen  Israel  perdurabit  usquedum  pulcher  ordo  corpo- 
rum  caelestium  et  fluxus  ac  refluxus  maris  servabitur, 
quod  est,  secundum  praesentem  statum  {. 

"7.  —  Solvitur  difficultas.  —  Motus  est  de  perfectione 
corporis  caelestis.  Sed  nulli  corpori,  in  illa  mundi  reno- 
vatione,  auferetur  id  quod  est  de  sui  perfectione,  Ergo 
motus  caeli  nunquam  cessabit. 

Resp.  Dist.  mai.:  in  se,  nego ;  in  quantum  per  huius- 

modi  motum  fit  causa  generationis  et  corruptionis,  conc. 

Conc.  min.  Nego  conseq.  et  conseq.  —  Motus,  ait  S.  Tho- 

mas  2,  non  est  per  se  de   perfectione  substantiae   caeli, 

sicut  nec  alicuius  alterius  rei,  cum   quies  per  se  sit  no- 

bilior  motu;  sed  est  de  perfectione  corporis  caelestis,  in 

quantum  per  ipsum  capax  fit  generationis  et  corruptionis 

in  istis  inferioribus,  quo  modo  etiam  participat  divinam 

bonitatem   per  quamdam   similitudinem  causalitatis   per 

respectum  ad  ista  inferiora.  Revera,  non  inest  in  corpore 

caelesti  aliqua  potentia  quae  ita  perficiatur  per  locum, 

ut  debeat  esse   successive   in  pluribus    locis,  sed  in  quo- 

cumque  situ  ponatur,  potentia  illius  sufficienter  adimple- 

tur  3.  Quocirca  deduci  debet  ex   dictis,  quod  sicut  cor- 

pori    caelesti  naturalis    est  motus,    ita    etiam   naturalis 

est  quies  4. 

•»  i 

8.  —  Finis  motus  corporum  caelestium.  —  Attamen, 
ex  hoc  quod  quies  est  nobilior  motu,  minime  deduci  de- 
bet  quod  corpora  caelestia  ab  initio  quiescere  debuis- 
sent:  nam,  ut  iterum  advertit  Angelicus  5,  quamvis  im- 
mobilitas  sit  simpliciter  nobilior  quam  motus,  cum  et 
Deus,  qui  est  nobilissimus  rerum  et  a  quo  corpora  nobi- 

1.  Ad  2m.  _  2.  Ad  4>".  —  3.  Ad  7™.  -  4.  Ad  10™.  —  5.  Ad  4™  sed 
contra. 

liora  moventur,  sine  motu  sit,  tamen  ad  finem  suum 
pertingere  illa  corpora  non  potuissent  sine  motu,  ideo  in 
praesenti  statu,  in  quo  eis  adhuc  multiplex  remanet  of- 
ficium  circa  mundum  nostrum,  melius  est  eadem  moveri. 
Nam,  motus  ille  ordinatus  est  ex  divina  providentia  ad 
complendum  numerum  electorum,  quo  non  completo, 
nondum  assequuntur  illud  ad  quod  ordinata  sunt;  et  ideo 
hoc  sensu  possunt  supra  citata  verba  S.  Pauli  caelo  spe- 
cialiter  applicari  L :  Omnis  creatura  ingemiscit,  scilicet 
similitudinarie,  sicut  homo  qui  non  habet  quod  intendit: 
attamen  defectus  iste  etiam  a  caelo  tolletur,  impleto 
scilicet  numero  electorum  2. 

9.  —  Quaestio.  —  In  quonam  situ  invenientur  cor- 
pora  caelestia  in  illa  innovatione? 

Resp.  Cum  tota  innovatio  mundi  ad  hominem  ordine- 
tur,  credendum  est  caelum  habiturum  esse,  in  illa  novi- 
tate,  nobilissimum  situm  qui  est  possibilis  in  respectu  ad 
nostram  habitationem  3.  Qualis  autem  futurus  sit  iste 
situs,  a  nobis  cognosci  determinate  non  potest,  cum  id 
Deus  nobis  revelare  noluerit;  sed  toto  mentis  affectu 
confidere  debemus  in  infinita  Dei  potentia  et  bonitate,  qui 
sicut  unigenitum  Filium  suum  pro  nostra  redemptione 
ultro  tradidit,  sic  quoque  efficiet,  ut  in  finali  retributione, 
ex  nova  caeli  dispositione,  corpora  nostra  illud  commo- 
dum  percipiant,  ex  quo  eorum  desiderio  plenissime  sa- 
tisfiat. 

Articulus  III.  —  Utrum  elementa  mundi 
innovanda  sint  per  receptionem  alicuius  claritatis. 

1.  —  Ratio  articuli.  —  Diximus  superius 4,  elementa 
mundi,  in  ultima  die,  per  ignem  universalis  conflagra- 
tionis  fore  purganda,  sive  a  foeditate  peccati,  sive  ab  im- 

1.  Rom.,  VIII,  22.  Cf.  art.  praeoed.,  n.  4,  p.  523.  —  2.  Ad  6«.  — 
3.  Ad  8m,  —  4.  Quaest.  VI,  art.  7. 

puritate  commixtionis :  at  ista  purgatio  non  erit  nisi  di- 
spositio  ad  formam  innovationis  divinitus  inducendae ; 
quocirca  restat  ut  modo  quaeratur  in  quonam  formaliter 
praedicta  innovatio  sit  complenda.  — Quae  quidem  quae- 
stio  aeque  complectitur  elementa  mundi  et  corpora  caele- 
stia,  quae,  non  secus  ac  terra,  in  usum  hominis  cedunt; 
quod  statim  advertitur  contra  iilos  qui,  considerantes  exi- 
guitatem  hominis  per  respectum  ad  illa  corpora,  intelligere 
non  valebant  quomodo  Deus,  qui  sapientissimus  est  in 
suis  operibus,  hominem  constituerit  finem  proximum 
creationis  caeli.  Nimirum,  multo  plus  excedit  anima  ra- 
tionalis  corpora  caelestia,  quam  ipsa  excedant  corpus 
humanum ;  unde,  concludit  S.  Thomas  *,  non  est  incon- 
veniens,  si  corpora  caelestia  dicantur  esse  facta  propter 
hominem,  ideoque  propter  illum  etiam  esse  clarificanda. 

2.  —  PROP.  —  Omnia  mundi  elementa  innova- 
buntur  per  additionem  claritatis. 

3.  —  Sacra  Scriptura.  —  Huius  veritatis  testimonium 
habetur  in  his  verbis  Isaiae  2 :  Et  erit  lux  lunae  sicut 
lux  solis,  et  lux  solis  erit  septempliciter  sicut  lux  se- 
ptem  dierum,  in  die  qua  alligaverit  Dominus  vulnus 
populi  sui:  qui  locus,  utique  in  primario  sensu  litterali 
intellectus,  sibivult  Christum  Dominum,  adventu  suo  et 
morte  in  Cruce,  immensa  luce  perfusurum  Ecclesiam, 
quae  vicissim  claritate  soli  comparabitur;  at  in  sensu 
secundario,  etiam  litterali,  significat,  iuxta  communem 
Doctorum  interpretationem,  in  die  iudicii,  de  quo  mox 
agit  Propheta,  totam  naturam  immensis  gloriae  flumini- 
bus  inundandam,  ita  ut  sol  noster  spectabilis  septempli- 
citer,  id  est,  more  Scripturae,  infinite  plus  quam  modo, 
de  sua  luce  diffundat  in  mundo.  Luna  ergo  solis  fulgo- 
rem  accipiet,  ait  S.  Hieronymus  3.  Nec  mirum,  hoc  de 

1.  Art.  3,  ad  6™.  —  2.  XXX,  26.  —  3.  Comui.  in  Is.,    o.  XXX. 

clarissimo  sentire  elemento,  cui  principatus  noctis  est 
traditus,  cum  de  sanctis  quoque  scriptum  sit :  Fulge- 

BUNT   IUSTI  SICUT   SOL. 

Cavendum  autem  est,  ne  huiusmodi  innovatio  meta- 
phorice  accipiatur,  quo  modo  dicimus  solem  obtenebrari, 
quando  in  magnam  tristitiam  ita  incidimus,  ut  nesciamus 
quid  agere  debeamus,  et  viceversa  clarefieri,  quando  lae- 
titia  afflcimur,  et  viam  cognoscimus  quam  sequi  debemus  : 
nam,  ut  advertit  Angelicus  *,  ex  auctoritatibus  et  expo- 
sitionibus  sanctorum  Doctorum,  accipimus  locutionem 
praedictam  in  sensu  proprio  intelligi  debere. 

Huc  quoque  pertinet  insignis  illa  descriptio  caelestis 
Hierusalem,  quae  in  Apocalypsi  legitur  2,  ubi  Apostolo 
Ioanni  ostensa  est  sancta  civitas,  descendens  de  caelo  a 
Deo,  habens  claritatem  Dei,  et  lumen  eius  simile  lapidi 
pretioso  tanquam  lapidi  iaspidis,  sicut  crystallum  3. 

-4.  —  Ratio  theol.  —  Innovatio  mundi  ad  hoc  ordi- 
natur,  ut  ex  nova  eius  spectabili  forma,  Deus  ab  homine 
manifestis  indiciis  quasi  sensibiliter  possit  videri.  Atqui 
creatura  materialis  in  Dei  cognitionem  ducit  sensibiliter 
sua  specie  et  decore,  quae  manifestant  sapientiam  fa- 
cientis  et  gubernantis ;  unde  dicitur  4 :  A  magnitudine 
speciei  et  creaturae,  cognoscibiliter,  ayakoywq,  poterit 
creator  horum  vidert  Porro,  pulchritudo  corporum 
praecipue  consistit  in  luce,  unde  dicitur  5 :  Species  caeli 
gloria  stellarum,  mundum  illuminans  in  excelsis  Do- 
minus.  Ergo  praecipue  quantum  ad  claritatem  corpora 
mundana  meliorabuntur,  et  omnia  elementa  claritate 
quadam  vestientur;  non  tamen  aequaliter,  sed  unum- 
quodque  secundum  suum  modum:  quantitas  autem,  addit 
S.  Thomas  6,  sicut  et  modus  meliorationis,  illi  soli  co- 
gnita  est,  qui  est  meliorationis  auctor. 

1.  Art.  3,  ad  6^.  —  2.  XXI,  10,  seq.  —  3.  Legi  debet  tota  desori- 
ptio  caelestis  Hierusalem,  quam  tradit  S.  Ioaunes  in  Apocalypsi,  oo.  XXI, 
et  XXII.  -  4.  Sap.,  XIII,  5.  —  5.  Eooli.,  XLIII,  10.  —  6.  Art.  3. 


FUTURA    MUNDl    TRANSFOKMATIO,    OPUS    DEl  535 

5.  —  Praecellentia  lucis.  —  Nec  mirandum,  si  prae- 
dicta  innovatio  maxime  per  additionem  lucis  sit  per- 
ficienda,  quae  est  excellentissima  corporum  qualitas, 
prima  die  a  Deo  condita,  radix  aliarum  qualitatum  atque 
pro  oculis  nostris  purissimae  delectationis  fons.  Revera, 
innovatio  mundi  ad  hoc  ordinatur,  ut  diximus,  ut  homo, 
per  manifesta  indicia,  in  corporibus  Deum  etiam  sensu 
quodammodo  possit  videre :  atqui,  inter  sensus  nostros, 
visus  et  spiritualior  est  et  subtilior;  unde  oportet  cor- 
pora  perfici  maxime  quantum  ad  qualitates  visivas,  qua- 
rum  principium  est  lux;  eo  vel  magis  quia  lux  contra- 
rietatem  non  habet,  sicut  habent  aliae  qualitates  elemen 
tares  pertinentes  ad  tactum,  ut  calidum  et  frigidum, 
humidum  et  siccum ;  et  sic  excessus  lucis  per  se  dele- 
ctabilis  est,  dummodo  organum  capax  sit  illius  sustinen- 
dae,  uti  revera  erunt  oculi  glorificati  *. 

6.  —  Corollarium.  —  Ex  hoc  sequitur  quod  terra, 
quamvis  ex  natura  sua  opacitatem  habeat  propter  defectum 
lucis,  tamen  ex  divina  virtute  in  sui  superflcie  gloria  cla- 
ritatis  vestietur,  sine  praeiudicio  densitatis  ipsius 2.  Insuper 
huiusmodi  claritatis  multiplicatio  non  causabit  in  prae- 
dictis  corporibus  indebitum  caloris  augmentum,  cum  cor- 
pora  ista  inalterabilia  futura  sint;  ideoque  nec  tolletur, 
propter  meliorationem  elementorum,  bonum  universi, 
quod  consistit  in  ordine  et  harmonia  partium :  quia 
omnes  partes  proportionaliter  meliorabuntur,  nec  erit  ulla 
dissonantia  in  isto  caelo  novo  et  in  terra  nova  3.  Potest 
autem  aliqualis  huius  futurae  innovationis  figura  videri 
in  gemmis  aut  lapidibus  pretiosis  magno  fulgore  coruscan- 
tibus,  necnon  in  illo  subtili  corpore  quod  radium  dicitur, 
cuius  mirabiles  cernuntur  effectus :  attendendum  tamen, 
futuram  mundi  trausformationem,  utpote  opus  Dei  infi- 
niti  agentis,  quamcumque  naturae  speciositatem  longe 
superare. 

1.  Art.  4,  ad  l^.  —  2.  Ad  2"».   _  3.  Ad  4™  et  5m. 

*?.  —  Differentia  lucis  a  motu.  —  Porro,  cum  dixe- 
rimus  supra  4,  in  ultima  mundi  innovatione,  defuturum 
esse  motum  cosmicum,  operae  pretium  est  advertere  ad 
differentiam  lucis  a  motu.  Nitnirum  lux,  sicut  motus 
cosmicus,  utique  ponitur  causa  generatiouis  in  istis  infe- 
rioribus;  at  motus  non  importat  aliquam  perfectionem 
in  eo  quod  movetur  secundum  quod  in  se  consideratur, 
cum  sit  actus  imperfecti,  quamvis  possit  pertinere  ad  eius 
perfectionem  in  quantum  est  causa  alicuius;  lux  vero 
pertinet  ad  perfectionem  corporis  lucentis,  etiam  in  sua 
substantia  considerati;  ideoque  postquam  desinet  esse 
generatio,  cessabit  motus,  sed  remanebit  claritas  cor- 
porum  2. 

8.  —  Solvuntur  difficultates.  —  I.  Eadem  est  con- 
trariorum  ratio.  Atqui  homine  per  peccatum  deteriorato, 
elementa  mundi  non  fuerunt  deteriorata.  Ergo  homine 
innovato,  nec  ista  elementa  innovari  debent  per  susce- 
ptionem  novae  claritatis. 

Resp.  Transeat  mai.  Conc.  min.  Nego  conseq.  et  con- 
seq.  —  Utique  homine  peccante,  elementa  mundi  non 
fuerunt  in  se  deteriorata  quantum  ad  suam  claritatem, 
cum  etiam  homo  prius,  sicut  et  postea,  animalem  vitam 
habuerit,  quae  motu  et  generatione  corporalis  creaturae 
indiget :  at  glorificatio  hominis  statum  totius  creaturae 
corporalis  immutabit :   unde  non  est  simile  3. 

Ad  hanc  responsionem  attendere  debent  qui  volunt 
caeli  temperiem  necnon  terrae  fecunditatem  atque  tem- 
pestatum  anni  vicissitudines,  per  peccatum  hominis  fuisse 
immutatas  4 :  nam  minoratio  fuit  non  quoad  substantiam 
rerum  naturae,  sed  quoad  usum  hominis,  qui  non  tantum 
beneficium  ex  eis  consecutus  est,  quantum  antea  conse- 
cutus    fuisset,    per   quem    modum   dicitur  5 :   Maledicta 

1.  Art.  praec,  nn.  3,  seq.  —  2.  Art.  3,  ad  2m.  _  3.  Ibid.,  ad  3™. 
—  4.  Hoo  inodo  conantur  nonnulli  explicare  irregularitates  quae  in 
cursu  naturae  inveniuntur.  —  5.  Gen..  III,  18. 

terra  in  opere  tuo,  spinas  et  tribulos  germinabit  tibi: 
quae  tamen  etiam  antea  spiuas  et  tribulos  genuisset, 
sed  non  in  hominis  poenam.  Igitur  nec  lucis  minoratio- 
nem  corpora  caelestia  per  hominis  peccatum  passa  sunt: 
sed  tantum  homo  ex  illa  luce  non  tale  commodum  per- 
cipit  quale  percepisset  si  non  peccasset.  Non  ergo  aesti- 
mandum  est  quod,  homine  non  peccante,  luna  super  ter- 
ram  existens  diem  fecisset,  sed  quod  homo  ex  illo  lumine 
maius  beneficium  habuisset  quam  nunc  habeat,  et  similiter 
ex  himine  solis  :  at  glorificato  iam  corpore  humano,  luna 
et  sol  ac  ceterae  stellae  uotabile  lucis  incrementum  acci- 
pient,  ut  in  eius  splendore  beati  in  aeternum  laetiflcentur. 

II.  Apud  Isaiam  legitur  L :  Non  erit  tibi  amplius  sol 
ad  lucendum  per  diem,  nec  splendor  lunae  illuminabit 
te ;  et  pariter  in  Apocalypsi  2 :  Et  civitas  non  eget  sole 
neque  luna  ut  luceant  in  ea.  Ergo  claritas  corporum 
caelestium  non  augebitur. 

Resp.  Civitas  nova  Hierusalem  non  egebit  augmento 
luminis  aut  claritatis  quasi  necessitate  ex  indigentia  pro- 
veniente,  sed  utilitate  ad  maiorem  perfectionem  obtinen- 
dam;  et  similiter  aliis  creaturis  homo  utetur  ad  profe- 
ctum  divinae  cognitionis,  non  quasi  eis  necessario  indi- 
geat  ad  perveniendum  in  finem  3.  Dabitur  ergo,  ait 
Suarez  4,  illa  claritas  caelo  et  astris  per  modum  pro- 
prietatis  intrinsecae  ac  permanentis,  ad  eum  modum 
quo  humanis  corporibus  gloriosis  claritas  gloriae  tri- 
buetur.  Sic  enim  et  maior  erit  proportio  inter  locum 
et  locatum,  et  in  ipsis  caelis  magis  relucebit  divina 
virtus  et  quasi  vestigium  quoddam  gloriae  et  claritatis 
illius.  Unde  tota  haec  claritas  solis  et  lunae  et  aliorum 
corporum  non  erit  tunc  solum  propter  necessitatem  et 
usum  hominum:  ad  hoc  sine  dubio  su/ficeret  claritas 
corporum  beatorum:...  sed  erit  ad  maiorem  perfectio- 
nem  et  gioriam  beatorum. 

1.  LX,  19.  —  2.  XXI,  23.    -    3.  Art.  3,  ad  5*.   —    4.  In  3  P.,   Di- 
sput.   LVIII,  sect.  2. 

Articulus  IV.  -  -  Utrum  plantae  et  animalia 
remanebunt  in  illa  innovatione. 

i.  —  Ratio  articuli.  —  Censent  plures  e  modernis 
scriptoribus  £,  in  finali  illa  mundi  innovatione,  non  solum 
corpora  inertia,  sed  etiam  viventia  vegetativa  atque  sen- 
sitiva,  novo  splendore  donanda,  utitaplantarum  ac  anima- 
lium  continuata  species  toti  mundo  renovato  cedere  possit 
ornatui,  homini  vero  voluptati.  Quae  tamen  sententia,  a 
veteris  scholasticis  communiter  reiecta,  arbitraria  nimis 
videtur,  cum  eius  vestigia  in  fontibus  fidei  desint,  imo 
pugnantia  plura  secumferat,  aliunde  autem  Deus  mundi 
perfectioni  ac  hominis  felicitati  alia  via  providere  possit. 
Sit  ergo 

2.  —  PROP.  —  Animalia  bruta  et  plantae  in  finali 
mundi  innovatione  non  manebunt. 

3.  —  Prob.  —  Cum  innovatio  mundi  propter  hominem 
fiat,  oportet  quod  hominis  innovationi  conformetur.  Atqui 
homo  innovatus  transibit  de  statu  corruptionis  in  statum 
incorruptionis  ac  perpetuae  quietis,  iuxta  illud  2 :  Oportet 
corruptibile  hoc  induere  incorruptionem,  et  mortale 
hoc  induere  immortalitatem.  Ergo  mundus  taliter  in- 
novabitur,  ut  abiecta  omni  corruptione,  perpetuo  maneat 
in  quiete;  ideoque  ad  illam  innovationem  nihil  ordinari 
poterit,  nisi  quod  ordinem  habet  ad  incorruptionem,  cuius- 
modi  sunt  elementa  et  homines.  Naturae  enim  animalium 
atque  plantarum  minime  congruit  perennitas  individuo- 
rum,  sed  tantummodo  speciei,  pro  quanto  motui  caeli,  a 
quo  eorum  vita  dependet,  subduntur.  Cessante  autem  isto 

1.  Vide  inter  alios  Ortolan,  Astronomie  et  the"ologie,  2™e  p.(  0.  3. 
—  2.  1  Cor..  XV,  53. 

motu  cosmico,  noa  poterit  perpetuitas  in  illis  speciebus 
conservari,  cum  sint  de  se  secundum  materiam  et  formam 
corruptibiles ;  dum  e  contra  homo  formam  habet,  id  est 
animam  rationalem,  quae  de  se  incorruptibilis  est,  et  suam 
incorruptionem  corpori  in  resurrectione  communicabit. 

■4.  —  Confirmatur.  —  I.  Si  plantae  et  animalia  re- 
manebunt,  aut  omnia,  aut  quaedam.  Si  omnia,  oportebit 
etiam  animalia  bruta,  quae  prius  fuerunt  mortua,  resur- 
gere,  sicut  et  homines  resurgent,  quod  dici  non  potest, 
quia  cum  forma  eorum  in  nihilum  cedat,  non  potest  ea- 
dem  numero  resumi;  si  autem  non  omnia,  sed  quaedam, 
cum  non  sit  maior  ratio  de  uno  quam  de  alio,  quod  in 
perpetuum  maneat,  nullum  eorum  revera  in  perpetuum 
remansurum  dicendum  est  *. 

II.  Cessante  fine,  cessare  debet  id  quod  est  ad  finem. 
Sed  animalia  et  plantae  facta  sunt  ad  animalem  vitam 
hominis  sustentandam,  iuxta  illud  2 :  Sicut  olera  virentia 
dedi  vobis  omnem  carnem.  Ergo  cessante  vita  hominis 
animali,  cessare  debent  animalia  et  plantae.  Atqui  post 
illam  innovationem  animalis  vita  in  homine  non  erit. 
Ergo  nec  plantae  nec  animalia  remanere  debebunt  3. 

5.  —  Solvuntur  difficultates.  —  I.  Sicut  elementa 
homini  servierunt,  ita  et  animalia  et  plantae.  Sed  ele- 
menta,  propter  praedictum  ministerium,  glorificabuntur. 
Ergo  similiter  animalia  et  plantae. 

Resp.  Dist.  mai.:  quasi  ipsa  elementa  aliquid  merue- 
rint,  nego;  quasi  homo  per  rectum  usum  elementorum 
sibi  ipse  meruerit,  subd. :  meruerit  ea  quae  ordinem  ha- 
bent  ad  futuram  innovationem,  conc;  absolute,  nego. 
Dist.  min.:  elementa  glorificabuntur  in  quantum  ordinem 
habent  ad  futuram  innovationem,  conc;  hoc  solo  quod 
servierint  homini,  nego.  Nego  conseq.  et  conseq.  —  Nec 

1.  Sed  contra,  1.   —  2.  Gen.,  IX,  3.  —  3.  Sed  eontra,  3. 

animalia  nec  plantae  nec  aliqua  alia  corpora,  ait  Ange- 
licus  l,  in  ministrando  aliquid  meruerunt,  cum  libertate 
arbitrii  careant;  sed  pro  tanto  dicuntur  quaedam  corpora 
remunerari,  quia  homo  hoc  meruit,  ut  illa  innovarentur 
quae  ad  innovationem  ordinem  habent :  plantae  autem 
et  animalia  non  habent  ordinem  ad  innovationem  incor- 
ruptionis;  unde  ex  hoc  homo  non  meruit  ut  innovaren- 
tur,  quia  nullus  potest  alteri  mereri  nisi  id  cuius  est  capax, 
sicut  etiam  ipse  sibi  id  solum  mereri  potest  cuius  ipse- 
met  capax  est;  unde  dato  etiam  quod  animalia  bruta 
mererentur  in  ministerio  hominis,  non  tamen  essent  in- 
novanda. 

II.  Species  animalium  et  plantarum  sunt  de  perfectione 
universi.  Atqui  mundus,  in  sua  innovatione,  imperfectus 
non  remanebit.  Ergo  oportet  dicere  quod  animalia  et 
plantae  in  ultima  mundi  innovatione  remanebunt. 

Resp.  Dist.  mai.:  secundum  statum  huius  mutabilitatis, 
conc;  secundum  statum  futurae  novitatis,  nego.  Conc. 
min.  Nego  conseq.  et  conseq.  —  Sicut  perfectio  hominis 
alia  est  naturae  conditae,  alia  naturae  glorificatae,  ita 
etiam  perfectio  universi  alia  est  secundum  statum  prae- 
sentis  mutabilitatis,  alia  secundum  statum  futurae  glori- 
ficationis:  porro  plantae  et  animalia  sunt  de  perfectione 
mundi  secundum  praesentem  statum,  non  autem  secundum 
statum  futurae  novitatis,  cum  ordinem  ad  illam  non  ha- 
beant  2. 

6.  —  Scholion.  —  Id  quod  de  animalibus  et  plantis 
hic  dicitur,  extendi  debet  etiam  ad  illa  omnia  corpora 
quae,  ob  eorum  formationem,  corruptibilitati  obnoxia 
sunt,  aut,  ob  actionem  quam  exercent,  apta  ad  corrupti- 
bilitatem  inducendam.  Hinc  non  erit  atmosphera  pertur- 
bationibus  obnoxia,  nec  mixtae  illae  substantiae,  quae  per 
actionem  chimicam  telluricis  cataclysmis  dant  originem; 

1.  Ad  2m.   —   2.  A(l  3m. 

sed  rerum  universitas,  raciiis  superni  fulgoris  illu- 
strata,  plane  habebitur  tanquam  immensum  quoddam 
imperium,  cuius  nec  centrum  nec  limites  definire  no- 
bis  licet:  quod  primario  quidem  Christo,  secundario 
-electis  omnibus  subiectum  erit;  et  in  quo  singulae 
partes,  non  excepta  terra  nostra,  pro  libitu  a  corpo- 
ribus  quorumcumque  sanctorum  moor  attingi  et  ad- 
spectari  poterunt  l. 

Articdlus  V.  —  Utrum  sancti  omnes 
sint  Christo  regi  aeternaliter  subiiciendi. 

1.  —  Christi  regnum  aeternum.  —  Absoluto  iudicio, 
constituetur  civitas  caelestis  sub  perfecto  Christi  dominio, 
qui  ei,  tanquam  supremus  rex,  benignus  et  potens,  in 
aeternum  praesidebit :  iuxta  illud  quod  in  Daniele  legi- 
tur  *:  Potestas  eius,  potestas  aeterna,  quae  non  aufe- 
retur,  et  regnum  eius  quod  non  coy^rumpetur ;  et  in 
Luca  3 :  Regnabit  in  domo  Iacob  in  aeternum,  et  regni 
eius  non  erit  flnis.  Quocirca,  cum  aliqui  haeretici,  abu- 
tentes  verbis  S.  Pauli 4,  dicerenfc  Christi  regnum  consum- 
matis  saeculis  esse  habiturum,  in  Sym- 
bolo  Nicaeno^P,  Qj ,  Vy^  '  /mo^cula:  Cuius  regni  non 
erit  ftnis.      [1  -      lta  a2  „  %^ 

fyb 

2.  —  PROP.  —  Sancti  omnes  sunt  Christo  regi 
aeternaliter  subiiciendi. 

1.  Al.  Ad.  Paquet,  De  Novissimis,  Disp.  X,  Quaest.  II,  art.  1, 
p.  461.  Quid  de  splendidis  illis  religiosis  aedifieiis?,  omui  existima- 
tione  maioribus,  quae  avorum  nostrorum  fide,  iu  diversis  regioni- 
bus,  saeeulorum  deeursu,  ad  honorem  Sanotissimi  Redemptoris  nostri, 
gloriosae  eius  Matri  aut  Sanetorum,  ereota  sunt?  Ut  modeste  sensum 
nostrum  pandamus,  haud  improbabile  videtur  templa  haeo,  sicut  etiam 
praestantes  illas  atque  eximias  de  fidei  nostrae  mysteriis  picturas  quae 
nuno  toti  mundo  admirationi  sunt,  in  aevum  oonservatum  iri,  utique 
clarificata,  ad  laudem  Dei  et  delectamentum  Sanotorum.  —  2.  VII,  14. 
—  3.  I,  32,  33.  —  4.  1  Cor.,  XV,  24,  seqq. 

3.  —  Referuntur  verba  S.  Pauli.  —  At  multum 
abest  ut  S.  Paulus  neget  perpetuitatem  regni  Domini 
Nostri,  quin  potius  illam  conceptis  verbis  emphatice  as- 
serit,  diceus  * :  Deinde  finis,  cum  tradiderit  regnum  Deo 
et  Patri,  cum  evacuaverit  omnem  principatum  et  po~ 
testatem  et  virtutem.  Oportet  autem  illum  regnare, 
donec  ponat  omnes  inimicos  sub  pedibus  eius.  Novis- 
sima  autem  inimica  destruetur  mors.  Omnia  enim 
subiecit  sub  pedibus  eius.  Cum  autem  dicat:  omnia 
subiecta  sunt  ei:  sine  dubio  praeter  eum  qui  subiecit 
ei  omnia.  Cum  autem  subiecta  fuerint  illi  omnia,  tunc 
et  ipse  Filius  subiectus  erit  ei  qui  subiecit  sibi  omnia, 
ut  sit  Deus  omnia  in  omnibus. 

4.  —  Explicantur  verba  S.  Pauli.  —  Porro,  his  ver- 
bis  significat  S.  Paulus,  peracta  iam  universali  resurre- 
ctione,  habendam  esse  rerum  consummationem,  post  quam 
nulla  alia  mutatio  est  expectanda.  Tunc  autem  tradet  for- 
maliter  Ghristus  homo  gloriosum  regnum  suum,  idest  Ec- 
clesiam  ex  solis  electis  consistentem,  Patri  suo ;  non  quod 
ipse  tunc  amplius  regnaturus  non  sit,  sed  ad  grati  animi 
manifestationem,  qujia  secundum  s+-  '  ^n  insignis  regni 
acquisitione,  Deo  se  de&£  ar:;,,^^.  v^  ^fette  iam  debel- 
latis  omnibus  adversariis  potestatibus. 'Op^iet  enim,  ydo, 
ut  est  in  graeco,  Christum  regnare,  donec  posuerit,  ftfj, 
omnes  inimicos  sub  pedibus  suis :  non  quod  posthac  amplius 
regnaturus  non  sit,  sed  particula  donec  ponitur  in  sensu 
continuationis,  sicut  quando  dicitur  2 :  Non  commovebi- 
tur,  donec  despiciat  inimicos  suos:  certe,  sicut  minus 
commovebitur  post  despectos  seu  depressos  inimicos,  ita 
a  fortiori  regnaturus  est  Christus,  penitus  devictis  ac  sub- 
actis  hostibus,  de  qua  re  forsitan  dubitari  potuisset,  ob 
hostium    infensissimorum   audaciam   atque   potentiam  3. 


1.  Loco  oit.  —  2.  Pe.  CXI,  8.  —  3.  Cf.  Tr.  de  Inoarnat.  Quaeet.  I, 
Dissert.  spec,  p.  71. 

Regnante  igitur  gloriose  et  feliciter  Christo,  sequitur 
mortem,  ad  quam  debellandam  venerat,  penitus  destru- 
ctum  atque  abolitum  iri;  et  quod  nihil  eorum  quae  sunt 
creata  sit  supremo  Christi  imperio  subtrahendum,  ex  hoc 
confirmatur  quod  solus  Pater  increatus,  qui  omnia  sub- 
iecit  Filio,  ab  hoc  universali  Christi  dominio  excipiatur. 

Cum  autem  dubitari  posset  an  ipse  Christus,  universalis 
Dominus,  cuiquam  alteri  tunc  subiectus  futurus  sit,  adiicit 
S.  Paulus,  tum  et  ipsum  Filium  ei  qui  subiecit  sibi  omnia 
subiectum  iri,  et  quidem  re  et  confessione,  omnia  Deo, 
tanquam  omnium  bonorum  auctori,  referentem,  ut  tan- 
dem  sit  Deus  benedictus  omnia  in  omnibus  l. 

£>.  —  Beatissimae  quoque  Virgini  Mariae  omnes 
sancti  erunt  subiiciendi  in  aeternum.  —  Denique  Regi 
Christo  assidebit  gloriosa  ac  benedicta  Virgo  et  regina 
Maria,  quae  sicut  consors  exstitit  Christi  in  doloribus  et 
poenis,  ita  etiam  ^particeps  erit  illius  triumphi  et  gau- 
diorum,  ipsa  tamen  se  Filio  subiectam  profltens,  eum  se 
maiorem  confitens,  ac  ei  omnia  sua  bona  cum  gratiarum 
actione  referens. 

Ma  guarda  i  cerchi  fino  al  piu  remoto, 
Tanto  che  veggi  seder  la  Regina, 
Cui  questo  regno  e  suddito  e  devoto  2. 


1.  Cf.  Estius,  Comruent.  in  Ep.  S.  Pauli,  in  h.  1.  Grloriam  regni 
Christi  aeterni  puloherrimo  ooncentu  niodulatus  est  regiua  Psaltes  in 
ps.  LXXl,  Deus  iudicium  tuum  regi  da,  quem  psalmum  commentatu& 
est  Ioskphus  Corluy,  S.  L,  in  Spicilegio  dogmatico-biblico,  Gandavi, 
1884,  t.  II,  p.  166.  —  2.  Aligherius,   Cant.  XXXI,  115,  seq. 

EPILOGUS. 

Absoluto  iam  totius  tractatus  de  Novissimis  studio,  illa 
menti  succurrit  gentium  Apostoli  sententia  l :  Praeterit 
figura  huius  mundi.  Enimvero  haud  omnino  dissimilis 
est  cursus  praesentis  saeculi  iis  quae  in  theatris  evolvi 
videmus.  Nimirum,  sicut  multa  sunt  in  theatris  velamina, 
multique  scenici  histrionicam  in  vultu  larvam  gerente^ 
fabulam  quamdam  pertractantes ;  et  unus  quidem  philoso- 
phum  agit,  qui  nec  litteras  novit;  alius  medicum,  qui  ne 
lignum  quidem  dolare  valet;  alius  servum,  qui  tamen 
liber  est2;  ita  quoque  in  vita  praesenti  contingit,  in  qua 
aliqui  iusti  censentur,  qui  peccatis  onerantur;  aliqui  sa- 
pientes,  qui  vitam  suam  ordinare  nesciunt;  aliqui  felices, 
qui  miseria  intus  tabescunt.  At,  quemadmodum,  soluto 
iam  theatro  et  proiectis  larvis,  unusquisque  qualis  sit 
apparet;  ita  cum  homo  in  fine  vitae  ad  examen  vocatus 
fuerit,  non  ex  divitiis,  principatu  aut  doctrina  apud  Deum 
reputabitur,  sed  tantunmodo  ex  operibus,  quae  in  eius 
honorem  compleverit.  Ex  his  quippe  apparebit  qualis  re- 
vera  fuerit,  et  quali  sit  honore  ac  praemio  dignus  in  illo 
ultimo  statu,  quem  fides  nobis  exhibet  vel  aeternaliter  in 
Dei  visione  felicem,  vel  irremediabiliter  miseria  obvolu- 
tum.  Conandum  ergo  nobis  est,  ut,  Dei  otfensam  sedulius 
devitantes,  vitam  traducamus  bonis  refertam  operibus,  ut 
illa  nos  dies  inveniat,  qualem  eum  decet  esse,  quem  Do- 
minus  suavibus  verbis  sit  allocuturus3:  Euge  serve  bone 
et  fidelis  . . .  intra  in  gaudium  Domini  tui. 

Totam  concludemus  tractationem  disertissimis  verbis 
Bossuet 4 :  Bernard,  Bernard,  disait-il,  cette  verte  jeu- 

1.  1  Cor.,  VII,  31.  —  2.  S.  Io.  Chrysostoraue.  Conoio  VI  de  Lazaro, 
n.  5.  —  3.  Mattb.,  XXV,  23.  —  4.  Panegtjrique  de  S.  Bernard,  l«r  Point. 
<Euvres.  Liege,  1862,  t.  I,  p.  624. 


BOSSUET    CIRCA   FINEM    VITAE  545 

nesse  ne  durera  pas  toujours :  cette  heure  fatale  vien- 
dra,  qui  tranchera  toutes  les  esperances  trompeuses 
par  une  irrevocable  sentence:  la  vie  nous  manquera, 
comme  un  faucc  ami,  au  milieu  de  nos  entreprises. 
Ld  tous  nos  beauoc  desseins  tomberont  par  terre:  la 
s' evanouiront  toutes  nos  pensees.  Les  riches  de  la  terre, 
qui  durant  cette  vie  jouissant  de  la  tromperie  d'un 
songe  agrdable,  sHmaginent  avoir  de  grands  biens,  s'e- 
veillant  tout  d  coup  dans  ce  grand  jour  de  Veternite, 
seront  tout  etonnes  de  se  trouver  les  mains  vides.  La 
mort,  cette  fatale  ennemie,  entrainera  avec  elle  tous 
nos  plaisirs  et  tous  nos  honneurs  dans  1'oubli  et  dans 
le  neant.  Helas!  on  ne  parle  que  de  passer  le  temps. 
Le  temps  passe,  en  effet,  et  nous  passons  avec  lui;  et 
ce  qui  passe  d  mon  egard,  par  le  moyen  du  temps 
qui  s'ecoule,  entre  dans  Veternite  qui  ne  passe  pas,  et 
tout  se  ramasse  dans  le  tresor  de  la  science  divine  qui 
subsiste  toujours. 


Laus  Deo  et  Deiparae. 

